
PRIČA O STRUJI 25/X1/2005 


Ja sam došao doma iz škole. Ja sam itnijo školsku torbu 
u hodnik i ugibao sam u kužinu da vidim jel ima se šta 
za poždrokat. Tata je za stolom čitao novine. Mama je 
kraj špahera kuvala tingulić. Tata je mene pitao: "Šta 
ima novo u školi?" Ja sam rekao: “Ništa!" Tata je spusti- 
jo novine i podviknijo je: “Kako ništa, jebaga led, jel vi 

u toj školi ikoji klinac učite?!“ Ja sam rekao: “Pa učimo!" 
Tata je rekao: “Pa šta mi ne rekneš šta učite, ako te 
ljepo pitam?“ Ja sam rekao: “Danas smo, naprimjer pri- 
mjera, učili o Nikoli Tesli!" Tata je zinijo: “O Nikoli Tesli? 
N bava kua?" Tu je u kužini uletila šutavica. Tata je 
mene gledao sa turbo zbunjozom. Zato je i meni uletila 
zbunjoza zbog njegove zbunjoze. Onda sam ja njega 
pitao: “Zašto ti je sad uletilo čudilo?“ Tata je rekao: “Pa 
čudilo mi je, jebešga! Sićam se ja vremena kad se u na- 
šim školama baš i nije učilo o Tesli!“ Ja sam rekao: “Ja se 
toga ne sićam!" Tata je rekao: “Naravski da se ne sićaš! 
Ti si još previše mlad da bi imao duga sjećanja!" Onda 
sam ja pitao: “A zašto se prije nije učilo o Tesli?" Tata je 
rekao: “Zašto, zašto... Zato šta je bio Srbin, normalna 
stvar!" Ja sam rekao: “N bava? Ali je Tesla Srbin?“ Tata 
je rekao: “N bava? Ali vam to nisu rekli u školi?" la sam 
rekao: “Nisu!" Tata je rekao: “Pa ja ću ispalit! Pa šta ste 
onda uopće učili o Tesli?" Ja sam rekao: “Učili smo da je 
Tesla bio genijalni znamstvenik!" Tata je pitao: “Zašto 
genijalan, majketi?" Ja sam rekao: “Zato šta je izumijo 
struju!" Tata je pitao: “A nisu vam rekli da je Srbin?" Ja 
sam rekao: “Nisu!" Tata je rekao: “Pa kakva je to škola, 
u pene, di vam ne kažu niti to da je Tesla bijo Srbin!" 
Samo onda je mama kraj špahera dreknila: “Šta je 

to uopće važno?! Koje su ti to bolesne spike?! Šta je 
uopće važno jel neko Srbin, Hrvat ili Kinez?!" Tata je 
njoj rekao: “Šta se ti sad dereš iz čista mira, jebate?" 
Mama je viknila: “Ako je čovik izumijo struju, onda je on 
genije na kvadrat, eto šta je! Bez obzira na nacijonalnu 
pripadnost!" Tata je rekao: “Svaka čast, baš mi je drago 
šta si tako multikultivirana! Dok vrtiš sa tom kuhačom 
pariš multikultivator!" Mama je dreknila: “Bolje bi bilo i 
tebi da djete ne učiš krivim vrjednostima! Bolje bi bilo 
da si i ti multikultiviran, umjesto šta si đikan i šta mu 
puniš glavu sa bljuzgama o nacijama i rasama!" Tata je 
rekao: “Tačno! Bolje da djete ne zna da nam je Srbin 
izmislijo struju, jel tako?“ Tu je u kužini opet uletila 
oćeš reć?" Tata je rekao: “Oću reć, jel tebi možda neu- 
godno šta nam je Srbin izmislijo struju, ako to oćeš od 
djeteta sakrit?" Mama je viknila: “Ništa ja neću sakrit! 
Nemoj ti tu imsinuirat, znaš!" Tata je rekao: “Ništa ja 
ne imsinuiram! Ja samo ispravno zaključivam da djeci u 
školi ne govore da je Tesla bijo Srbin!" Mama je dre- 
knila: “Zato šta to nije važno, glupane! Nemoj mi više u 
ovoj kući širit govor mržnje!" Tata je raširijo ruke i pitao 
je: “Kakvi je to govor mržnje ako se otvoreno rekne da 
nam je Srbin izumijo struju?" Mama je naperila u njega 
kuhaču i viknila je: “Prestani više srat! Upiši se u one 
Đapićove fašiste i idi njima srat! A ne ovdi pred malim 
djetetom!" Onda je tata njoj rekao: “Slušaj, umisto šta 
tu arlaučeš, bolje bi bilo da provjeriš zašto ti je presta 
kuvat tingul!" Mama je zagledala se u teću na špaheru 
i rekla je: “Stvarno, jebate, koji mu je klinac?" Onda 

je ona okretala botune na špaheru livo i desno. Onda 
je ona rekla: "Ha, vidi ove baze, riknilo nam je kuvalo!" 
Onda sam ja pritisnijo prekidač od lustera i rekao 


sam: “Klinac je samo kuvalo, riknile su i žarulje!" Onda 
je tata pritisnijo botun od tranzistora i rekao je: “Ne 
radi ni radijo!" Mama je objesila usta i pitala je: “Šta to 
sad znači?" Tata je rekao: “Znači da je nestalo struje!" 
Mama je podviknila: “Kako nestalo, jebate, pa kako ću 
sad dovršit ručak!?" Ja sam rekao: “N bava, majčik! Pa 
umra sam od gladi!" Tata je rekao: "Šta sad ima veze, 
izist ćemo taj tingul iz teće, pa kakvi je da je!" Mama 
je rekla: “Ama nemoš ga sirovog jist, čoviče, nije mi 
tingulić još ni dopola gotov!“ Tata je rekao: “A u kuraci 
struja..." Mama i ja smo viknili: “... i ko je izmislijo!" 


Robi K. (lila) 

CRNOKAPICA" 2/X11/2005 


Učiteljica Smilja je ugibala u razred. Mi mališi smo 
sjedili u klupama i stavili smo ispred sebe bilježnice. 

Mi smo svi bili isti samo je onaj flomić Boban bijo malo 
različit. Boban je bijo malo različit zato jer pošto je 
imao kapicu na glavušici. To je bila mića crna kapica 

da stane mu navrh ćiverice. Učiteljica Smilja je gledala 
u nas u razred i šutila je. Mi smo isto šutili. Onda se 
učiteljica Smilja podbočila nasrid razreda i dalje je 
šutila. Mi smo isto šutili. Onda je uča Smilja pogledala 
sa strogoćom i rekla je: “Dobro, oće! mi neko ovdi obja- 
snit jel to fino i pristojno sjedit u razredu sa kapom na 
glavi?!" Tu smo svi rulja okrenili se prema Bobanovoj 
klupi. Boban je gledao u plafonjeru i šutijo je. Mi smo 
isto šutili. Uča Smilja je još jače se podbočila i rekla 

je: "Ponavljam pitanje — oćel mi neko ovdi objasnit jel 
to fino i pristojno sjedit u razredu sa kapom na glavi?! 
Il možda nekom fali kućnog odgoja, a?!" Onda sam ja 
uču pitao: “Pardon, učiteljice, jel to možda mislite na 
Bobana?" Uča je podviknila: “Mislim na koga mislim!" 
Ja sam rekao: “Ako možda mislite na Bobana, Boban 
nosi kapicu iz vjerskih razloga!" Tu je u razredu uletila 
tišinčuga. Učiteljica Smilja je porumenkila po vratu i 
po obrazima. Flomić Boban je piljio u plafonjeru i šutijo 
je. Uča Smilja je blekasto se nakeserila prema njemu i 
rekla je: “Asti miša, stvarno nisam imala blage... mislim, 
skužaj ako sam se štagod krivo izrazila... al stvarno ni- 
sam imala blagog pojma, mislim, ali si ti Bobane Židov?" 
Tu je u razredu opet uletila tišinčuga. Flomić Boban nije 
skidao oči sa plafonjere i nije otvarao labrnju. Samo 

se sa livom rukom počeškao po kapici na ćiverici. E ali 


* Povodom putovanja Ante 1083 
Đapića u Izrael i ceremonijalnog 
posjeta Yad Vashemu 


onda je ona pederica Sandra učiteljici doviknila: “Ja 
mislim da nije pristojno malu dječicu prozivat po vjeri i 
nacijonalnosti! Naročito nije pristojno izdvajat židov- 
sku dječicu od ostale dječice!" Tu je učiteljica Smilja 
turbo se zaškarpunila po faci. Onda je ona fljasnila 
se sa rukom po ustima i zaviknila je: “Ajme stvarno 
sam glupača! Ajme ispričavam se, nisam mislila ništa 
grubo! Ajme živi mi je užas od neugode, najiskrenije 
se, najiskrenije se, najiskrenije se do poda ispričavam!" 
Onda sam ja uči rekao: "A naročito se trebate ispričat 
šta ste Bobana nazvali Židovom iako on to nije!" Tu je 
uča zinila sa ustima od zbunjitisa na kvadrat. Onda je 
ona podviknila: “Kako sad nije Židov, jebate?" Ja sam 
rekao: “Kako će bit Židov kad mu je ćaća u glavnom 
stanu Hrvacke stranke prava!" Uča je rekla: “Na bava 
kua? A šta to ima veze?“ Ja sam nju pitao: “Jestel 
vi ikad čuli za Židova čiji je ćaća u glavnom stanu 
Hrvacke stranke prava?" Uča je rekla: “Nisam!" Ja sam 
rekao: “E pa eto!" Uča je pitala: “Pa šta onda klipan 
nosi židovsku kapicu?" Ja sam rekao: “Pa maloprije 
sam vam reka! Zbog vjerskih razloga!“ Tu je uča Smilja 
opet zinila od zbunjoze i tupaje. Onda je ona dreknila: 
"Dosta mi je više vaše zajebancije! Bobane, digni se 
iz klupe!“ Flomić Boban je u roku munja skočijo se na 
noge. Učiteljica Smilja je njega ufiksirala u oči i pitala 
je: “Pivaj sad, jesil ti Židov ili nisi?" Boban je rekao: 
“Nisam!" Uča je viknila: “Pa zašto onda nosiš židovsku 
kapicu u razredu?" Boban je rekao: “Zato šta mi je 
ćaća reka da je nosim!" Uča je pitala: “Ali zašto da je 
nosiš?" Boban je rekao: “Zato šta mi je ćaća reka!" Uča 
je viknila: "Ma znam da ti je ćaća reka, glupsone, al 
zbog kojeg razloga? Jel ti ičemu ta kapa služi?" Boban 
je rekao: “Čaća mi je rekao da služi!" Uča je rekla: “Ali 


čemu, čoviče božji, jel ti ćaća objasnio čemu ti ta kapa 
služi?" Flomić Boban je rekao: “Stitićemi glavu od 
posipanja pepelom!" 


Robi K. (Illa) 

PRAVNA DRŽAVA 9/X11/2005 


Mi ekipa banditosi smo išli na Poljud na tekmu. Na 
tekmi su naši pederinjosi morali skašit onu purgersku 
gnjidež i gnjilež. Mi ekipa smo nosili šalove i bengalke 

i nunčage. Plus smo imali i bovana u žepima za pičit 

po bed blu bojsima. Plus smo imali i tramsparemt 
Torcida ultra đunijors. Samo onda je na Poljudu prolila 
se ogromna kišurdača. Onda je onaj spiker rekao da 
nema ništa od tekme jer pošto je ogromna kišurdača. 
Onda je moj drug Dino stisnijo šake i rekao je: “E pa 
znaš šta?!" Onaj Kane Šteta je njega pitao: “Šta?" Dino 
je rekao: “E pa neće se niko pišat po nama kad mu 
padne napamet!" Mi smo svi rekli: “Tako je!" Dino je 
viknijo: "Jebaćemoim svima milu mater!" Mi smo svi 
viknili: “Jebaćemoim!" Onda smo mi ekipa banditosi 
otrkenzi nazad u naš kvart. Onda je najprvo onaj flomić 
Boban ubacijo bengalku u komtejner i zapalijo je ga. 
Onda sam ja sa nunčagama skršijo šoferšajbu od barba 
Jolinog škodilaka. Onda je onaj Rino Sajla skrehao 

sa bovanom u izlog od Kerumove posluge. Onda je 
Kane Šteta skrehao sa drugim bovanom u izlog od 
Svagušine pekarne. Onda je moj drug Dino zapalijo šal 
i ubacijo je ga na balkon od onih Plazibata u prizemlju. 
Onda sam ja ubacijo zapaljenu bengalku u lift od 
Zlajinog nebodera. Onda je Rino Sajla sa nunčagama 
odvalijo dvajsosam reprovizora na parkiralištu. Onda 
je flomić Boban sa letvom rasturao brojila u portunima. 
Onda je Dino prosuo važ od benzine i zapalijo je trafo 
stanicu. Onda smo mi ekipa nabrzihen klisnili u Kaninu 
drvarnicu na po jedno piće za mladiće. U drvarnici smo 

mi drečali i urlikali i otvorili smo po jedno malo ožujsko. 
Samo onda je uletila nevolja. 


Nevolja je bio onaj Luka iz pandurije. Murac Luka je 
uletijo u drvarnicu i zatvorijo je za sobom vrata. On 

je gledao u nas ekipu i rekao je: “I? Štašmo sad?" Mi 
smo piljili u njega sa razrogačenim očima i šutili 

smo. Murac Luka je rekao: “Sašmo nekome razbit 
pičku, nema nam druge!" Mi smoi dalje piljili u njega 

u komitisu. Murac Luka je rekao: “Samo najprvo 
moramo sastavit zapisnik, jebešga, propisi su propisi!" 
Murac Luka je stajao ispred vrata i izvadijo je notes 

sa kemijskom. Onda je on pitao: “Za početak, zašto 
ste zapalili komtejner?" Mi smo svi slegnili ramenima 
kao da nemamo blage. Murac Luka je pitao: “A zašto 
ste skršili izlog od samoposluge?" Mi ekipa smo opet 
slegnili ramenima. Murac Luka je pitao: “A zašto ste 
odvalili dvajsosam reprovizora?" Mi smo opet slegnili 
ramenima. Murac Luka je rekao: “Okej, pošto ste bili 
iscrpni u odgovorima, završićemo sa formalnim djelom 
istrage!" Onda je on spremijo notes u žep i uhvatijo se 
za palicu. Onda je on rekao: "Tojest, saćemo nekom 
razbit pičku!" Samo onda je flomić Boban skriknijo: “A 
zašto?!?" Tu je murac Luka slegnijo ramenima kao da 
on nema blage. Mi smo gledali u njega sa iskobečenim 
očima. Onda sam ja njega pitao: “Šta si takvi izolator, 
čoviče? Šta nas nemoš pustit iz drvarnice? Ko bi ti zna 
da si nas uvatijo?" Murac Luka je rekao: “Vidi ovoga 
naivca, jebate! A kakva bi ja to bijo pravna država da 
te sad pustim, aj reci?“ Ja sam šutijo i nisam ništa 
govorijo. Murac Luka je rekao: “Pa ne možemo svi bit 
huligani, jebašga! Neko mora bit i pravna država! A šta 
radi pravna država? Pravna država huliganima razbija 


pičku!" Tu je u drvarnici uletijo film strave i horora. 
Nama ekipi su znojili se dlanovi i kleckala su nam 
kolina. Murac Luka je igrao se sa palicom i rekao je: 
“Osim toga, ako ste vi mogli skršit komtejnere, izloge 

i reprovizore, ne vidim zašto ja ne bi moga skršit vas?" 
Onda sam ja uletijo: “Pa jedna je stvar skršit komtejner, 
a sasvim druga skršit živoga čovika! Nema šanse da 

se to uspoređiva!" Murac Luka je pitao: “Šta? Oš reć 
da takvi čovik ka ti vridi više od komtejnera?" Ja sam 
skupijo gučak i rekao sam: “Naravski da vridi!" Tu je 
murac Luka se turbo zamislijo. On je dignijo ombrve 

i skupljao je usta. Onda je on rekao: "Ha, možda si ti 

u pravu, jebemu mater... Možda stvarno vridi više... 
Samo koliko više, to je pravo pitanje za pravnu državu?" 
Tu smo mi ekipa utiho se pogledali između sebe. Murac 
Luka je lupkao sa palicom i zvižduckao je. Onda je moj 
drug Dino njega pitao: “Okej, koliko više?" Murac Luka 
je ispružijo desnicu i rekao je: “Svaki po tries kuna!" 


Robi K. (lila) 

DIDA MRAZ 23/X11/2005 


Moj tata je u primaćoj sjedio u hotelji i čitao je novine. 
Ja sam sjedio u trosjedu i kopao sam nos. Onda sam 
ja rekao: “Bože moj, ko zna šta će mi ove godine donit 
Dida Mraz?" Tata je čitao novine i nije me obadavao ni 
dva posto. Ja sam rekao: “Bože moj, jel iko živ zna šta 
će mi ove godine donit Dida Mraz?“ Tata je kul i flegma 
okretao stranice i šutio je. Ja sam rekao: “Ha, izgleda 
da to niko živ ne zna..." Onda je tata promrmorijo: 
“Najgore je šta to ne zna ni Dida Mraz!" Ja sam rekao: 
“Aaaaa, zna on, zna... Njemu je trista posto poznato 
da meni treba nova bicikla!" Tata je rekao: “Bicikla? 
Hoala šta smo skromni, jebate! A ne bi možda audija 
ge te iks? Ili možda metalik mečku, a?" Ja sam rekao: 
“A ne, ne, meni je bicikla sasvim dosta! Peterobrzinka 
za uspješnog mališa!" Tata je rekao: “Daj, čoviče, skini 
se sa oblaka! Pa valjda djeca moraju imat neke zasluge 
za dobit poklone od Dida Mraza!" Ja sam pitao: “Šta 
fali mojim zaslugama?" Tata je rekao: “Odlične su ti! 
Jel možda neš okinit razred na polugodištu, a?" Ja sam 
rekao: “Pa oću!" Tata je pitao: “A iz kolkoš predmeta 
okinit, majketi?" Ja sam rekao: “Iz tri!" Tata je rekao: 
"Eto! | onda oš da ti Dida Mraz za nagradu donese 
poklon?" Ja sam rekao: “Pa naravski!" Tata je podvi- 
knijo: “Koja ti je to logika, jebaga irud?" Ja sam rekao: 
“Logika mi je da ću sa biciklom lakše ispravit negativne 
ocjene!“ Tata je rekao: “Oala šta si lukav, u pene... Jel 
ti to oš reć da je Dida Mraz toliki debil daš ga navuć na 
tako jeftine brume? To ustvari oš reć?" Ja sam rekao: 
“Neću!" Tata je rekao: “Ne kaže se neću nego ne ću! 
Eto viš zašto ideš na popravni iz hrvackog!" la sam 

rekao: “E bogami se ne kaže ni ne ću!" Tata je pitao: 
"Nego kako se kaže?" Ja sam rekao: “O ću ku rac!" Tata 
je rekao: “Dobro, dobro, vratimo se mi Dida Mrazu! Jel 
misliš ti da je on totalni debil da će pušit tvoje zajebe, 
a?" Ja sam rekao: “Nije baš debil, al onako mi izgleda 
kao poludebil!" Tata je rekao: "Šta? Znaš ga ti osobno, 
a?" Ja sam rekao: “Znam ga ka svoj žep! A plus toga 
sam ga viđao na čudnim mjestima!" Tata je zinijo: “Na 
kojim mjestima?" Ja sam rekao: “Pa, naprimjer primjera, 
viđao sam ga kako rekne doma da malo će prošetat do 
grada, a onda završi kod one udovice Mirele u Zlajinom 
neboderu!" Tu je moj tata razrogačijo oči od užasnosti 
i viknijo je: “Molim?!" Ja sam rekao: “Kažem, umisto da 
ode u grad, Dida Mraz se zna odšuljat kod one udovice 
Mirele i tamo se zadrži uru vrimena! Ko zna iz kojih 
razloga!" Tata je bijo turbo zaškarpunjen po faci. On 
je piljijo u mene sa iskobečenim očima kao da saćemi 
priklat grkljanić. Onda je on zarežao: “Šta sa tim oćeš 
reć?!" Ja sam rekao: “Oću reć da Dida Mraz dobro 
zna, ako mi donese biciklu, da ću ja držat začepljenu 
gubicu!" Tata je i dalje gledao u mene koljački. Plus je 
stiskao usta i škrgućao je zubima. Onda je on naperijo 
prst prema meni i rekao je: “Prvo i prvo, o kakvoj ti to 
Mireli pričaš?" Ja sam pitao: “Šta, ne zove se Mirela?" 
Tata je rekao: “Ne, ne zove!" Ja sam rekao: “Hehe, ne 
zove se ni on Dida Mraz!" Tu je Tata stisnijo oči i zare- 
žao je: “Kurvin sine, dabili kurvin sine!" Samo onda je 
moja mama ugibala u primaću. Ja sam rekao: “Hopla! 
Evo je baš na vrata!" Mama je sa vrata zacvrkućala: 
"Šta to vas dva mudrujete, a?" Ja sam rekao: “Evo baš 
se ja i tata dogovaramo da malo prošetamo do grada!" 
Mama je pogledala u tatu i rekla je: “Šta se to tebi 
omililo, mišu, svako malo ideš šetat do grada, a?" Tu je 


tati opet uletilo crvenilo po faci. Samo ja sam u roku 
odma uletijo: “Šta fali, mamac, to nam je baš dobro 

za komdiciju i cirkumaciju!" Mama je rekla: “Ha, malo 
vam je kasna ura! A mislila sam popeć par palačinki za 
večericu! Ako sad idete pješke, nećete nazad stić na 
vrime da vam se ne olade!" Ja sam rekao: “Nema frke, 
vratićemo se biciklom!" 


Robi K. (lila) 

PALIMO PETARDE 30/X11/2005 


Mi obitelj smo sjedili u kužini i ćakulali smo o novoj 
godini. Ja sam moju mamu pitao da šta ćemo imat 
za žderu za novu godinu. Mama je rekla da imaćemo 
hrvacko prase i francusku salatu. Moj tata je rekao da 
uvjek se više raduje hrvackim gudinima nego francu- 
skoj salati. Mama je rekla da ne treba govorit u množini 
jer pošto ćemo spržit samo jednoga gudinka. Tata 
je rekao da nije rečeno da neko nam se neće obratit 
novogodišnjom poslanicom. Mama je pitala da kakve 
to ima veze s vezom. Tata je rekao: “Tu ti se stvar glede 
gudina odma uduplava! Imaš prase na stolu i svinju na 
televiziji!" Tu je mama zavrtila glavom na tatinu šporku 
brumu i zezanciju. Samo onda je neko pozvonijo na 
vrata. Tata je odgibao u hodnik da će otvorit. Kad je 
otvorijo ja sam iz hodnika čuo glas od one Domazetke. 
Tu je mene uhvatila trenta una i crvenilo u facu. Onda 
sam ja u roku munja brisnijo iz kužine u primaću i 
zablindirao sam vrata. Onda je Domazetka sa mojim 
tatom ugibala u kužinu. Njoj je desna ruka bila u gipsu 
do ramena. Moja mama je njoj rekla: “Di si, Domazetka, 
šta ima nova?" Samo Domazetka je odma graknila: 
“Došla sam vidit onog vašeg monstruma, da mu mogu 
jebat mater!" Moj tata je rekao: “Molim?!" Samo 
Domazetka je još jače graknila: “Došla sam vidit onog 
vašeg monstruma, da mu mogu jebat i oca i mater!" 
Mama je nju pitala: “A zašto, božja ženo?" Domazetka 
je pokazala prstom na ruku u gipsu i rekla je: “Evo zbog 
ovog!“ Tata je njoj rekao: "Pa ti je moje dite krivo šta 
imaš gipsanu ruku?" Domazetka je viknila: “Nije to dite 
nego umni bolesnik! Triba mu slomit sve kosti i jebat 

sve po spisku!" Tata je njoj rekao: “Slušaj, Domazetka, 
mogla bi ti isto malo pripazit šta govoriš! Ako šta 
mrzim, onda mrzim da mi se vriđa potomstvo! Pa 
nemoš mi upadat u kuću i ponašat se ka zadnja kraveti- 
na!" Domazetka je dreknila: “Ma šta ne mogu?! Ma šta 
ne mogu?! Pa ruku sam slomila zbog imbecila! Mogla 
sam vrat slomit zbog kretenoida jednog bolesnog!" 
Mama je njoj rekla: “Daj, ženo božja, smiri se i reci šta 
je bilo!" Domazetka je rekla: “Šta bi moglo bit?! Oni 
onaj njegov frend degenerik su mi tamo kod posluge 
itali petarde pod noge! | onda sam se strmopizdila niza 
skale i živa se slomila! Eto šta je bilo!" Moja mama je 
šutila i gledala je Domazetku u oči. Onda je ona njoj 
rekla: "Nema nikakve šanse da je moj mali miš moga 
itat petarde ženama pod noge!" Domazetka je iskobe- 
čila oči i zasikćala je: “Tvoj mali miš?! Tvoj mali miš?! 

Ti tog monstruma zoveš malim mišom?!" Mama je 
gledala Domazetku drito u oči i rekla je: “Zovem ga još 
i maminim malim zlatom!" Domazetka je urliknila: “Pa ti 
nisi normalna, jebate dragi irud! Ti si luđa od njega! Sin 
ti je mentalni bolesnik, a ti ga zoveš maminim zlatom! 
Pa nije čudo da je umobolan kraj takvog odgoja!" Onda 
je moj tata pitao: “Slušaj, Domazetka, a kako ti znaš da 
ti je baš naš mali itao petarde pod noge? Jesi ga možda 
vidila u facu?" Domazetka je rekla: “Nisam ga vidila u 
facu, al sam mu prepoznala glas! Aaaa, nema šanse da 
sam se zajebala!" Tata je rekao: “Nema šanse da si se 
zajebala, al ga nisi vidila u facu? Pa to je optuživanje 
bez dokaza!" Domazetka je viknila: “Prepoznala sam 
mu glas, majmune! Prepoznala bi ga među stotinu 
glasova! Tačno sam čula kako se oni onaj njegov de- 
generik kesere dok sam se strmopižđivala niza skale! 
Ali platiće on meni laštru! Skupo će on meni platit!" 


Onda je moj tata njoj rekao: “Dobro, Domazetka, da 
mi prekinemo ovu diskusiju! Kad su ti to tačno dica 
itala petarde pod noge?“ Domazetka je rekla: “Jutros! 
Jutros oko deset uri kraj posluge! | posli sam išla kod 
ortopeda da mi zagipsaju ruku!" Onda je moj tata njoj 
rekao: “E pa za tvoju imformaciju, Domazetka, naš 
mali je od sinoć mrtav!" Tu je u kužini uletila tišinčuga. 
Domazetka je gledala u tatu sa tupilom od nekuženja. 
Onda je ona rekla: "Molim?" Tata je rekao: “Mali nam 
je od sinoć mrtav! | sad si mi došla u kuću vriđat 
pokojnoga sina, pičkaliti mile matere!" Domazetka je 
škarpunila se po faci i govorila je: “Ali k-k-kako... pa to 
je. pa to je... ali k-k-kako to?" Moja mama je zapiljila se 
u Domazetku sa krvavim očima i skriknila je: “Tako šta 
je pa sa balkona, degašice! Moj je miš pa sa balkona 
i smrska se! Da si se digla jutros u zoru vidila bi kako 
mome zlatu skupljaju mozak sa betona! Sa špatulom su 
ga skupljali, degašice!" Domazetka je raskolačila oči i 
govorila je: "Hoaaajme strašno... hoaaajme meni koja 
strava... hoaaajme, ljudi, izvinite... nisam blage imala 
za tragediju..." Tata je njoj rekao: “Ali tebi je najvažnije 
optužit nam mrtvog sina da okolo ita petarde, a? Je 
li, kurbetino i lajono, je li tako poštivaš tuđu bol?" 
Domazetka je presavijala se u struku i govorila je: 
“Hoaaajme izvinite, ljudi... hoaaajme skužajte... majkemi 
mile nisam imala blage..." Mama je nju ufiksirala sa 
krvavim očima i zaridala je: “A znaš šta, Domazetka, a 
niko mi ovo u životu nije napravijo... Jebatipas oca i 
mater!... Jebatipas brata i sestrul... Jebatipas tetku i 
strinu!..." Domazetka je povlačila se prema hodniku i 
raskrivila se: “Hajme, jadna ti sam, nisam imala pojma 
za tragediju... skužajte, svitu, masu skužajte..“' Tata je 
njoj dreknijo: “Aj biž mi ća iz kuće, gubo jedna gubava! 

Da nam više nikad nisi došla na vrata, pizdaliti mile 
matere!" Onda je Domazetka u roku munja izletila u 
portun. Tata je za njom zalupnijo vrata i vratijo se u 
kužinu. On i mama su gledali se i šutili su. Onda sam 
ja izletijo iz primaće sa dignutim rukama i viknijo sam: 
“Poala koji genijalni roditelji, jebate! Poala koji ste 
face i maheri! Pa ne mogu virovat koliko ste genijalni, 
majkemi!“ Tata je nasmjehuljio se prema meni i rekao 
je: “Nismo [ošu brumu izveli, a?" Ja sam viknijo: “Ma 
ludilo, čoviče! To je pluskvamperfa od maherluka! 
Složit ženskoj spiku da sam zaginijo, ej! Pa neće mi 
rulja virovat kako genijalne roditelje imam!" Mama je 
nasmjehuljila se prema meni i rekla je: “Zajeb je bio 
revijski, a?" Ja sam rekao: “Turbo revijski! Živo ludilo! 
Ono da sam pa sa balkona i da mi skupljaju mozak sa 
špatulom! Čoviče! Pa to je prvoklasna bruma!" Mama 
je smjehuljila se i rekla je: “A znaš šta je najbolje?“ Ja 
sam pitao: “Šta?“ Mama je rekla: “Uopće nismo lagali!" 


Robi K. (Illa) 


BOŽIĆNA NASTAVA 13/1/2006 


Učiteljica Smilja je ugibala u razred i rekla je: “Hristos 
se rodi!" Mi smo svi gledali u nju i šutili smo. Uča Smilja 
je dignila livu ombrvu i podviknila je: “Hristos se rodi!" 
Mi smo svi rekli: “Vaistinu se rodi!" Onda je uča Smilja 
nasmjehuljila se ispred ploče i rekla je: “A? Jelda nije 
bilo loše?" Mi smo svi zaklimali glavama kao da nije. 
Uča je rekla: “U, jebate, zaboravila sam dnevnik... A 
ništa, idem ja časkom u zbornicu po dnevnik pa ću 
se za dvi minute opet vratit u razred!" Onda je ona 
izgibala iz razreda. Onda je za dva minuta opet ugibala 
kroz vrata i rekla je: “Hristos se rodi!" Mi smo svi 
rekli: “Vaistinu se rodi!" Uča Smilja je keserila se ispred 
ploče i rekla je: “A jebate patak šta je meni ovo perfal 
Jel vama, ekipa, isto perfa?" Mi rulja smo svi zaklimali 
glavama kao da je. Onda je uča fljasnila se sa rukom 
po čelu i rekla je: “Asti iruda, zaboravila sam kemijsku! 
Kako mogu bit takva papanica i doć na nastavu bez 
kemijske... A ništa, idem ja časkom po kemijsku pa ću 
se za dvi minute vratit u razred!" Onda je ona izgibala 
iz razreda. Onda je za dva minuta opet ugibala kroz 
vrata i rekla je: “Hristos se rodi!" Mi smo svi rekli: 
"Vaistinu se rodi!" Uča Smilja je stajala ispred ploče i 
držala se za drob od smijade. Onda je ona rekla: “A ljudi 
moji, šta je meni ovo prva liga! Jel vama isto takva gula 
kao meni?" Mi ekiposi smo zaklimali glavama kao da je. 
Uča je blokavala od smijancije i rekla je: “A znate šta je 
novo? Zaboravila sam kredu! Zamislite doć na nastavu 
bez krede?!... A ništa, idem ja časkom po kredu pa ću 
se za dvi minute vratit u razred!" Onda je ona izgibala 
iz razreda. Onda je moj drug Dino mene u klupi drmnijo 

sa laktom i šapnijo je: "Šta je ovoj tuki, jebate?" Ja sam 
njemu šapnijo: “Ne kužim te šta pitaš!“ Dino je šapnijo: 
“Pa kolko će još puta ulazit u razred i glumit budalu?" Ja 
sam šapnijo: “Ne glumi budalu, glupsone, nego glumi 
premijera!" Dino je šapnijo: “Pa šta sam ja drugo reka?!" 
Samo tu smo ja i Dino prekinuli sa šapućalom jer pošto 
je uča Smilja ugibala u razred i rekla je: “Hristos se 
rodi!" Mi smo svi rekli: “Vaistinu se rodi!" Uča Smilja je 
ispred ploče prosula se od smijade. Onda je ona brisala 
suzice smijačice i rekla je: “Pa ovo je ludilo, ljudi moji! 
Rikniću koliko je dobro! Jel vama isto rikavela od gule?" 
Mi rulja smo svi zaklimali glavama kao da je. Uča je 
držala se za drob i rekla je: “A ne mogu izdržat, bože- 
miprosti, a da još jednom ne probam... Ništa, idem ja 
časkom u zahod se pišnit pa ću se za dvi minute vratit 
u razred!" Onda je ona izgibala iz razreda. Onda je moj 
drug Dino u klupi šapnijo: “Pa ja ću izrigat, majkemi!" 
Ja sam njemu šapnijo: “Samo nemoj po meni!" Dino 
je šapnijo: “To sam reka fingurativno, glupsone!" Ja 
sam šapnijo: “Okej, nemoj se ni fingurativno izrigat po 
meni!“ Dino je šapnijo: “Smeta ti šta ja fingurativno 
rigam, a ne smeta ti šta učiteljica zapravo piša!" la sam 
šapnijo: “E pa to sredi sa njom, jebaga led, šta mene 
mišaš!" Samo onda smo ja i Dino prekinuli sa šapuća- 
lom jer pošto je uča Smilja ugibala u razred i rekla je: 
“Hristos se rodi!" Mi smo svi rekli: “Vaistinu se rodi!" 
Uči je ispred ploče opet uletijo iznered od smijačine. 
Samo onda je moj drug Dino dignijo se iz klupe i pitao 
je: “Oprostite, učiteljice, oćemol mi još dugo ovako?" 
Tu je u razredu uletila tišinčuga. Uča Smilja je u roku 
munja prestala sa smijadom. Ona je zapiljila se u Dina 
i rekla je: “Ne kužim šta me pitaš!" Dino je rekao: 
“Mislim, oćemol na nastavi samo ulazit i pozdravljat 


se ilćemo nešto radit?" Uča je rekla: “A ko kaže da 
ne radimo?“ Moj drug Dino je pitao: “A šta radimo?" 
Uča je opet nakeserila se i rekla je: “Nadoknađivamo 
propušteno gradivo!" 


Robi K. (lta) 

TAJNA ŽUPNOG STANA 27/1/2006 


Svi odu doma poslje mise u Gospe od Cukra. Samo ja 

i moja ekipa ne odemo. Ja i moja ekipa to smo ja i moj 
drug Dino i onaj Kane Šteta. Mi smo poslje mise odgi- 
bali odiza Gospe od Cukra do župnog stana. Tamo smo 
mi uspentrali se na neke kašete do ponistre. Onda smo 
mi kroz ponistru malo ćiribimbili unutrašnju situaciju 

u župnom stanu. U primaćoj od župnog stana je fra Ive 
razvalijo se na katrigi i razvezao je špigete na postoli- 
ma. Isto je on skinijo i bjelu misnu kutu i raskopčao je 
košulju. Onda je u primaću od župnog stana ugibala 
ona sestra Melita. Sestra Melita je nosila fra Ivi mali 
badelov sa ledom. Fra Ive je srknijo guc malog bade- 
lovog i uzdahnijo je. Onda je on rekao: “Jebenti miša 
potopira šta mi je postalo naporno držat ove svete 
mise! Cili sam slomiven, čoviče, pari da sam okopava 
vinograd!" Sestra Melita je njega pitala: “Oćetel, vele- 
časni, da vas malo izmaksiram?" Fra Ive je rekao: “Znaš 
da bi mogla!" Onda je sestra Melita odgibala odiza fra 
Ivine katrige i stala je njemu iza leđa. Onda je ona sa 
rukama stiskala ga po ramenima. Onda je stiskala ga 
po vratu pa opet po ramenima. Fra Ive je oklembesijo 
se na katrigi i uzdahnijo je: “Huuuuusti miša šta je 
dobro... Imaš zlatne ruke, Melita..." Sestra Melita je 
pritiskala mu ramena i pitala je: “Sviđa vam se maksaža, 
a?" Fra Ive je rekao: “Uuuuu, da sviđa... maksaža mi 

je ludilo... a sa čime me to, bogati, diraš po potiljku?" 
Sestra Melita je porumenkila po obrazima i rekla je: 
"Ajme ovo su mi, ajme skužajte, saću se odmaknit..." Fra 
Ive je rekao: “Nemoj, nemoj, nemoj se odmaknit... baš 
mi je tako mekano... Jesu ti to limuni, Melitice?" Sestra 

Melita je škarpunila se po faci i rekla je: “Mmme jesu, 
fra Ive, skužajte.." Fra Ive je rekao: “Ma šta ću skužat, 
za gospu blaženu, famozno me dirkaju... Samo nekako 
su ti narasli limuni od prošle mise, a?" Sestra Melita je 
maksirala ga je po vratu i rekla je: “Ma je, vraga su mi 
narasli..." Fra Ive je rekao: “Narasli su, narasli, majke- 
mi..." Sestra Melita se rumenkila i rekla je: “Ma nisu 
narasli, nego to biće malo veći jer pošto sam kupila ovi 
novi ređipet..“" Fra [ve je rekao: “N bava? Novi ređipet 
si kupila? Biće crni sa ćipkozom, a?" Sestra Melita je 
rekla: “A nije crni, nego neki drap sam kupila!" Fra Ive 
je rekao: “Uuuu, drap je dobro, drap mi je takođe prva 
liga! Jeli isto sa ćipkozom?" Sestra Melita je rekla: 

“Sa ćipkozom i sa cvitićima!" Fra Ive je rekao: “Srceliti 
irudovo..“" Onda je onaj Kane Šteta nama na ponistri 
šapnijo: “Jebate led, šta svašta radi ovaj kler!" Moj drug 
Dino je njemu šapnijo: “Daj, Kane, ne seri!" Kane je 
šapnijo: “Šta sad? Ne smin reć da rade svakakve špor- 
karije?" Ja sam njemu šapnijo: “Čuće nas, glupsone, 
pa neš vidit ni klera ni šporkarija!" Sestra Melita je 
u primaćoj dalje maksirala fra Ivu po ramenima. Fra 
Ive je nju pitao: “A jesu skupi ti ređipeti sa cvitićima, 
bogati?" Sestra Melita je rekla: “Na popust sam ga 
uzela, velečasni! Jer pošto je bijo u kompletu sa ligam- 
bima!" Fra Ive je trznijo se na katrigi i rekao je: “N bava 
kua?! | ligambe imaš?!" Sestra Melita je rekla: “Imam, 
fra \ve, štaću, ligambe i najlonke!" Fra Ive je rekao: 

“Znači, ne nosiš hulahopke?" Sestra Melita je rekla: 

“Ujmeisusovo, kako ću u crkvu sa hulahopkama, fra 
Ive?! Pa ipak je crkva jedna tradicijonalna imstitucija!" 
Fra Ive je rekao: “Tako je, tradiciju treba poštovat... Kad 
su se u crkvi nosili ligambi hulahopke nisu ni postoja- 
le... Uuuu-huustiii..." Sestra Melita je pitala: “Gula vam 


je maksaža, je li?" Fra Ive je rekao: “Mmmme, da gula... 
A jesu ti ti ligambi isto sa ćipkozom, a?" Sestra Melita 
je rekla: “Sa ćipkozom i sa mašnicama!" Fra Ive je zakr- 
kljao: “Sa mašnicama?! Muko irudova!!!" Sestra Melita 
je sva se zarumenkila po čelu i po obrazima. Onda je 
fra Ive skočijo iz katrige i podviknijo je: “Melita! Moraš 
mi to pokazat!" Sestra Melita je podbočila se rukama 
na kukove i smjehuckala se. Fra Ive je piljio u nju i rekao 
je: “Pokaži mi to, Melita! Umriću ako ne vidim!" Sestra 
Melita je izi mu se zapritila kažimprstom i rekla je: “Fra 
Ive, fra Ive, vi ste meni jedan veliki ćiribimbaš..." Fra 

Ive je skakućao na mistu i govorijo je: “Jesam, jesam! 
Čiribimbaš sam, ćiribimbaš sam!" Sestra Melita je 
rekla: “E, imam ja i nešto specijalno za ćiribimbaše!" 
Fra Ive je skakućao i pitao je: “Šta to? Šta to?" Onda je 
sestra Melita uzela sa poda jedan veliki karton i fljasni - 
la ga je drito na staklo od ponistre nama pred ćunkama. 
Mi rulja smo se zaledili od šoka. Plus se od kartona nije 
vidilo ništa kroz ponistru. Kane Šteta je šapnijo: “Šta je 
sad ovo, jebate svetac?!" Ja i Dino smo piljili u karton 
sa tupilom od nekuženja. Onda je Dino dreknijo prema 
ponistri: “Ej! Šta to vas dvoje radite, a?!" Na kartonu je 
pisalo: “Nedjeljom ne radimo!" 


Robi K. (Illa) 

PAKLENI TIRAMOLI 3/11/2006 


Mama je nosila kofu sa opranom robom i propičila je 
kroz kužinu. Onda je ona izgibala na balkan da će pro- 
stirat robu na tiramol. Tata je sjedio za stolom i čitao je 
novine. Onda je tata za mamom viknijo: “Daj zatvori ta 
balkanska vrata, majketi! Smrza san se unutra!" Mama 
je sa balkana viknila: “E sad zamisli kako je meni na 
balkanu, kad se ti smrzavaš u kužini!" Tata je viknijo: 
“Ali ja nisam na balkanu, jebešga! Ne moramo se svi 
smrzavat kad nam nije suđeno!" Onda je mama izvirila 
sa glavom kroz balkanska vrata i pogledala je koljački 
u tatu. Ona je njemu rekla: “A di to piše da ja moram 
bit na balkanu i smrzavat se, a ti ne moraš, a?! Jel ti to 
piše u tim tvojim novinama? Em ti perem šporku robu, 
em tije prostirem, em ćeš me prcat u glavu kad god 
ti padne na pamet, a?!" Tata je preokrenijo stranicu 
u novinama i rekao je: “Daj, jebate, samo sam ti reka 
da zatvoriš balkanska vrata za sebom, šta si se odma 
uskokodakala! Ono, otvoriš špinu i sipaš pizdarije! 
Ako ti je zima ne moraš ni izlazit na balkan, kuri mene 
bolac!" Mama je i dalje koljački gledala u tatu i pitala 
je: “A ova roba će se onda sama prostrit, a?“ Tata je 
rekao: “Ha, pa neću je valjda ja prostirat!" Mama je 
pitala: “A šta ne bi, majketi?" Tata je podviknijo: “Šta je 
tebi, ženska glavo?! Oš da me ljudi vide na balkanu di 
prostirem robu? Jel to oš, iruda ti? Oš da svit govori da 
ti je muž pizdek i papučar?!" Mama je rekla: “A je, masu 
mi je bolje kad svit govori da mi je muž đikan i kreteno- 
id!" Tata je spustijo novine i rekao je: “Pa di se ti gasiš, 
jebaga led! Samo sam ti reka da zatvoriš za sebom 
balkanska vrata, a ti si uključila motornu pilu i cipaš mi 

mozak na dva dila, čoviče! Pa nisam ja kriv šta normalni 
muškarci ne izlaze na balkan višat robu na tiramole! 
Jesi ti kad vidila muškog da se prtlja sa štipunicama? Pa 
nisam ja to izmislijo!" Mama je podviknila: “A ja mogu, 
jeli? Ja mogu smrzavat se na balkanu, a? Mogu ti i prat 
upišane mudante i prostirat ih na tiramol, a gospodinu 
bi pala kruna s glave! Zato šta je gospodin muškić! 
Vidili bi ga drugi muškići sa štipunicama pa bi mu rekli 
da je pičkica!" Tata je fljasnijo se po čelu i rekao je: 
"Daj, jebate, šta dramiš toliko! Pari da je izać na balkan 
smak svita!" Mama je rekla: “Je, je, lako je u kužini sidit 
utoplo i kurčit se!" Onda je tata skočijo iz katrige i 
izletijo je kroz balkanska vrata. Onda je on na balkanu 
trgnijo mami kofu iz ruku i viknijo je: “Daj tu robu i kofu! 
Obisiću i robu i sebe na tiramol samo da više prestaneš 
srat!" Samo mama je potizala nazad kofu sa robomi 
viknila je: “Ostavi tu kofu! Ne moraš se sad pravit fin! 
Ostani đubre do kraja!" Tata je dalje trgao kofu i drečao 
je: “Pusti to, reka sam! Već si mi sjebala dan, nemoj 
sad od mene pravit zadnjeg majmuna!" Samo mama 
je potizala nazad i urlikala je: “Pusti tu kofu, jebala te 
kofa! Majkemi mile ako te neću puntat nogom nasrid 
balkana!" Tata je kreštao: “Znaš šta, itniću ja tebe sa 
balkana drito doli na beton! Mozak će ti se prosut, maj- 
kemi ako neće!" Samo onda sam ja oškoprc odgibao 
kroz kužinu do balkanskih vrata. Onda sam ja zatvorijo 
balkanska vrata i zaključao sam ih iznutra. Mama i 
tata su to skužili na balkanu i prestali su sa karačinom. 
Onda je mama potegnila kvaku od balkanskih vrata ali 
nije ih mogla otvorit. Onda je tata kroz staklo od vrata 
meni viknijo: “Alo, glupsone, zaključa si nas na balkan! 
Aj brzo to otključavaj!" Ja sam njima doviknijo: “Niks 
feršten!" Tata je tresao po kvaki i dreknijo je: “Otvaraj 


vrata, papane! Viš da smo zaključani na balkanu!" Ja 
sam doviknijo: “Vas? Ih bin Volfgang Šisel! Niks feršten 
kroatiš!" Mama i tata su gledali u mene sa razroga- 
čenim očima i sa zinutim ustima. Onda sam ja njima 
okrenijo leđa. Kad sam okrenijo im leđa onda sam ja 
gledao u pravcu glupog čitaoca. On je isto gledao u 
mene sa tupajom od nekužitisa. Onda sam ja njemu 
rekao: “Eto viš, mama i tata su zaključani na balkanu... 
Ja sam u kužini... A di si ti, debilu?" 


Robi K. (lila) 

NEUKROĆENE ČOKOLADE 10/11/2006 


Jai moj drug Dino smo bili u operaciji posluga. Prvo 
smo mi dva bezveze šetuckali i zvižduckali oko polica 

u samoposlugi. Onda je moj drug Dino sa jedne police 
mrknijo tobleronicu. Onda je on tobleronicu tutnijo u 
rebe i u mudantice. Ja sam gledao livo i desno jel nas ko 
špijunira i ćiribimbi. Onda sam ja u roku munja mrknijo 
sa police jednu dorinu sa suvicama i lješnjacima. Onda 
sam ja dorinucu hitno gurnijo u rebe i u mudantice. 
Samo onda je ona teta Lucija iz posluge napravila ršum. 
Ona je mene i Dina sa leđa ćopila za vratove i dreknila 
je: “Ha, sad ste moji!" Meni i Dinu je uletijo živi oššamut 
od iznereda. Teta Lucija je stiskala nas je za vratove 

i kreštila je: “Ćopila sam vas u lupeštini, pizdalivam 
strinina! Sad ste najebali nakon šta mi dvista godina 
operirate po samoposlugi!" Onda je do nas dotrkenzi 
onaj barba Ranko šta je šef od posluge. Barba Ranko je 
pitao da šta je bilo da koja je frka. Teta Lucija je njemu 
rekla: "Uvatila sam debile di kradu čokolade! Aaaa, 
saće mi majmuni platit laštru, nakon šta su mi dosad 
pokrali dvista kili čokolade!" Barba Ranko je pokazao 
prstom i rekao je: “Ajmo u moju kamcelariju!" Onda su 
teta Lucija i barba Ranko nas dogurali u barba Rankovu 
kamcelariju. Tamo je barba Ranko najprvo nazvao 
telefonom panduriju. On je panduriji rekao da ima za 
prijavit lupeštinu u poslugi plus da drži zarobljene 
razbojnike u svojoj kamcelariji. Onda kad je spustijo 
sluju on je nas pitao: “Onda? Šta imate za reć?" Moj 
drug Dino je pogledao koljački u tetu Luciju i rekao je: 
"Ništa! Tuka priča pizdarije!" Barba Ranko je okrenijo se 
prema meni i pitao je: “A ti? Šta ti imaš za reć?" Ja sam 

rekao: “Ništa! Tuka sere kao i obično!" Onda je teta 
Lucija rekla: “Aha, ja sam tuka, a vi niste mažnjavali 
čokolade, jel tako?" Dino je rekao: “Tako je!" Teta Lucija 
je naperila prstom Dinu u šlic i pitala je: “A kakva ti je 
to tu gofa, a? Šta ti je to utirano u rebama, majketi?" 
Dino je malo porumenkijo i rekao je: “To mi je nabrekli 
ud!" Samo teta Lucija je u roku munja utirala Dinu ruku 
u rebe i iščupala mu je tobleronicu iz mudantica. Onda 
je ona zamahala sa njom i rekla je: “La, la, iša si se sa 
menom zajebavat! E pa neš majci!" Dino je nju i dalje 
gledao koljački i škarpunijo se. Onda je teta Lucija 
okrenila se prema meni i pitala je: “A šta je to tebi u re- 
bama, a? Jeli i tebi možda nabrekli ud?" Ja sam rekao: 
“Nije, to mi je dorinica sa suvicama i lješnjacima!" Teta 
Lucija se nakeserila: “Eto viš, ipak je čokolada!" Ja sam 
rekao: “Al mi je naslonjena na nabrekli ud!" Samo teta 
Lucija je sve isto i meni iščupala dorinucu iz mudantica. 
Onda je ona mahala sa njom i govorila je: “La, la, nema 
sa menom zajebancije! Najeba si, miki!" Onda su u 
barba Rankovu kamcelariju uletila tri barbe iz pandu- 
rije. Onda su panduri ispitali barba Ranka i tetu Luciju 
da sve zapišu u zapisnik. Plus su oni uzeli tobleronicu i 
dorinicu za dokazni materijal. Onda je prvi murac nama 
rekao: “Ajmo, ekipa, vodimo vas u panduriju!" Dino je 
njega pitao: “Šta ćemo u panduriji, jebate?" Murac je 
njemu rekao: “Vodimo vas malo iza brave! Klik-klik!" 
Ja sam rekao: “Htio bi samo pripomenit da smo mi 
maloljetnici!" Murac je mene pitao: “Oš mi to pripo- 
menit prije ili posli nego šta ti razvalim peščurinu?" Ja 
sam rekao: “Neću nikako pripomenit!" Onda su tri 
murca nas ukrcali u pasata i vozili su nas u panduriju. 
Meni i Dinu se smrzlo govno dok su nas vozili. Onda 
su oni nas u panduriji utrpali u jednu sobicu. Onda 


je prvi murac uzeo nam brojeve telefona da zvaće 

nam tate. Onda je on izgibao. Drugi i treći murac su 
ostali sa nama u sobici i keserili su se. Meni i Dinu se 
opet smrzlo govno dok su se keserili. Drugi murac je 
nama rekao: “Kako bi bilo, dok vam čekamo roditelje, 
da vam sad zdimimo svakom po deset kacota, a?" Ja 
sam pitao: “Zašto bi nam zdimljavali kacote, jebate?" 
Drugi murac je rekao: “Zato šta vodimo odlučnu akciju 
protiv organiziranog kriminala! | plus toga, ko je tebi 
dao ikakvo pravo da išta sereš, a?!" Tu sam ja u roku 
odma začepijo labrnju. Dino je isto držijo začepljenu 
labrnju. Treći murac je rekao: “Ja mislim da najbolje je 
svakom krehnit po sedam penkala, pa im tako rascopat 
glavuše!“ Ja i Dino smo šutili sa iskobečenim očima. 
Plus nam se jamnička penjala uz kičmice. Drugi murac 
je rekao: “Ili da im rađe sa palicama malo razvalimo 
bubrege, a?!" Onda sam ja u hodniku od pandurije čuo 
glas od moga tate. Onda je prvi murac ušao u sobicu i 
zvao je drugog i trećeg da izađu. Onda su oni izgibali. 
Jai Dino smo sjedili u sobici sa smrznutim govnom. 

Iz hodnika se čulo mrmorenje i šućorenje. Onda su 

tri murca ugibali nazad u sobicu. Prvi murac je meni 
rekao: “Ti moš ić ća!" Ja sam dignijo se iz katrige i išao 
sam prema vratima. Drugi murac je mene taknijo za 
rame i rekao je: “Ej, nemoj se ljutit šta smo ono pričali 
bljezgarije, he-he..." Meni je uletilo tupilo od nekuženja. 
Treći murac je meni rekao: “Skužaj, jebešga, malo 

smo se zaletili, nismo ništa loše mislili..." Prvi murac 

je pomilkijo me po glavi i rekao je: “Dobar si ti dečko! 
Nemoj nam šta zamirit, puno oprosti ako smo slučajno 
bili neugodni.."" Onda sam ja sa nekužitisom izgibao 

iz sobice. Onda je mene moj tata izveo iz pandurije. Ja 
sam vani tatu pitao: “A Dino?" Tata je rekao: “Za njega 

nek se misli njegov tata!" Ja sam pitao: "A zašto su 
mene pustili?" Tata je dreknijo: “Zato šta je masu bolje 
da ti ja doma skršim kosti nego da ti ih skrši pandurija! 
Jal kužiš?! Ne mogu zamislit da neko drugi ide cipat 
moje rođeno dite, jer pošto ga ja mogu nacipat trista 
puta luđe!" Tu sam ja ušutijo. Tata je isto šutijo i škr- 
gućao je zubima. Onda sam ja poslje njega pitao: “Ali 
zašto su murci bili onako fini?" Tata je rekao: “Otkud ja 
znam! Kad te doma izdegenčim sa kajišom vidićeš šta 
je prava finoća!" Ja sam pitao: “Ali šta si im to reka kad 
su me onako fino pustili?" Tata je podviknijo: “Ništa 

im nisam reka, čoviče! Samo sam ih pristojno pita..." Ja 
sam uletijo: "Šta si ih pita?" Tata je rekao: “Pita sam — 
šta ste to uradili mome Muhamedu?" 


Robi K. (lita) 


KUPUS I BLITVA 24/11/2006 


Mama je u kužini stavljala pregaču i vadila je teće iz 
kredencije. Tata je sjedio za stolom i čitao je novine. 
Onda je mama rekla: “A ja više ne znam šta ću kuvat, 
majkemi mile! Ne smiš piletinu zbog tičje gripe, ne 
smiš teletinu zbog kravljeg ludila, pa to je za ispalit na 
živce, čoviče... A nema druge nego odlučit se između 
blitve na ulju i kupusa na lešo!" Tata je rekao: “Pa već 
dva miseca kuvaš samo blitvu na ulju i kupus na lešo! 
Šta sad tu padaš s marsa!" Mama je rekla: “Je, al to je 
zato šta nismo imali đengi za kupit meso, mačak, a ne 
zato šta su nas strašili sa boleštinama!“ Tata je rekao: 
“Ja ne vidim di mi je razlika! Mene svakako toka blitva 
ili kupus!" Mama je rekla: “Razlika je, mačak! Jerbo 
ako jednom budemo imali đengi, ondašmo opet morat 
kuvat blitvu i kupus, jer pošto nešmo smit komzumirat 
piletinu i teletinu!" Tata je udrijo rukom po stolu i rekao 
je: “la ću, bogami, komzumirat! Rađe ću se trovat sa 
govedinom nego sa paranojom!" Mama je zakolutačila 
očima i rekla je: “Lako je tebi ne vunat se od boleština 
kad si ti već bolesnik!" Tata je rekao: “Moš ti pizdit šta 
oćeš, al ja bi sad rađe izija dvatri pohana virusa nego 
šta opet moram kusat ovi tvoj kupus na lešo!" Mama 
je uzdahnila i rekla je: “Eeeee, kad se samo sitim kako 
smo nekad svi lipo i zdravo živili...“ Tata je uzdahnijo i 
rekao je: “...a onda je doša bolesni kapitalizam!" Onda 
je kod nas doma kod kuće neko pozvonijo na vrata. 
To je bila ona Kragićka sa trećeg. Kragićka je bila sva 
smantana od živčanoze i iznereda. Zato je ona došla 
kod moje mame da malo smiri ganglije. Ona je mojoj 
mami rekla: “Moš zamislit koji užas, jebate, skuvala 

sam punu teću pašticade sa njokima, a oni moji neće ni 
da okuse! Da ih je vuna od kravljeg ludila!" Moj tata je 
pitao: “Pa jesu izili baremko njoke?" 


Kragićka je rekla: “Ni čut! Jerbo da su njoki u toću od 
govedine, pa da će dobit kravlje ludilo!" Moja mama 
je rekla: “Ajme koji užas! Slušaj, evo ja kuvam pun 
bronzin kupusa na lešo, pa odnesi malo svojima za 
obid!" Kragićka je podviknila: “Ma ko im jebe mater! 
Dobiće sendviče sa sirom, i to ako ih idu kupit u poslu- 
gu!" Onda je moj tata rekao: “Slušaj Kragićka, mogla 
si ti nama donit tu pašticadu, pa da je mi odnesemo na 
analizu, a?" Kragićka se nakeserila: “A je ti baza, mene 
ideš brumavat..." Tata je rekao: “Ma bez zeze! Imam ti ja 
poznate u higijenskom, oni ti to odma analiziraju! Daš 
pašticadu za uzorak i oni ti za koju uru daju rezultate!" 
Kragićka je rekla: “Šta bi sad analizirala kad moji to 
svakako neće jist!" Tata je rekao: “Je, al ondaš znat jel ti 
mesar daje zdravo meso, kužiš! Imaćeš više sigurnosti 
za ubuduće!“ Kragićka je raširila ruke i pitala je: “Šta 
onda? Da ti donesem jedan komadić na pjatiću?" Tata 
je rekao: “Rađe ti donesi cilu teću! Pa će ti ekipa 
napravit detaljniju analizu, kužiš! Nije ti se sa kravljim 
ludilom zajebavat!" Onda je Kragićka otpičila časkom 
do svoje kuće. Onda je ona začas se vratila sa punom 
tećom pašticade. Moj tata je najprvo gledao u otklo- 
pljenu teću sa pašticadom na stolu. Onda je on otkinijo 
kantunić od kruva i zamočijo ga je u toć. Onda kad ga 
je dobro zamočijo onda ga je on hitro.hr ubacijo u usta. 
Moja mama je podviknila: “Šta to radiš, jebate?!" Samo 
tata nju nije ni pogledao nego je on Kragićki rekao: 
“Ja ti se, Kragička, isto amaterski bavim bijokemijom, 
kužiš... Bolje prije higijenskog da i ja malo proučim..." 


Onda je tata okrenijo se prema meni i pitao je: “Sinak, 
oši ti možda koji uzorak?" Ja sam rekao: "Oću!" Onda 
je tata sa kacijolom izvadijo meni i sebi pune pjate uzo- 
raka od pašticade. Onda smo mi dva hitno.hr zafastali 
se sa žlijama u njupaonu. Mama je porumenkila po faci 
i viknila je na tatu: “Jebešmi mater ako si ti normalan 
čovik!" Tata je njoj rekao: “Ženo, nemoj me zajebavat 
dok analiziram! Ovo je ozbiljan posal, čoviče, znanost 
na djelu! Bolje sve dobro istražit nego naciju izložit 
zarazi, boleštinama i kravljim ludilima..“" Mama je rekla: 
“Mati si jedan patolog, štaš ti govorit o boleštinama..." 
Samo onda je Kragićka potapšala moju mamu po kolinu 
i rekla je: “Pusti, mila, bolje da se sve to lipo istraži, 
nego da sam kuvala zakurac!" Onda smo ja i moj tata 
navalili tuta forca na uzorke pašticade u pjatima. Moja 
mama i Kragićka su gledale u nas kao u teatru. Kad 
smo sve zdimili onda smo ja i tata izvadili još po jedan 
pjat uzoraka. Mama i Kragićka su zapalile po duvan 

i keserile su se. Kad smo ponjupali sve uzorke onda 
smo ja i tata posupali pjate sa korom od kruva. Onda je 
Kragićka nagela se prema nama i pitala je: “I? Kakvi su 
rezultati analize?" Tata je dvaput rutao i obrisao je usta 
sa tavajolom. Onda je on Kragićki rekao: “Pašticada ti 
je ludilo!" 


Robi K. (illa) 

BALADA O ZUKIJU" 17/111/2006 


Krepa je Zuki. Ja sam uvatijo ga za zadnju nogicu i Zuki 
je visijo bez da se miče. Ja i moja sestrica Damjana smo 
neutješno gledali u mrtvog Zukija. Iz očiju su nam kap- 
kale suzice žalosnice. Ja sam rekao: “Od čega je krepa, 
jebate?" Damjana je rekla: “Ja mislim da je Zuki klepa 
od plehlade!" Ja sam rekao: “Ne može beštija krepat 
od prehlade, Damjanice, nije ti to čovik!" Damjana je 
rekla: “Je, je, mala mu je davala ljekove, ali Zuki je isto 
klepa! Bijo je plevise plehladzen!" Ja sam pitao: “Koje 

si mu ljekove davala?" Damjanica je rekla: “Mala mu 

je nadlobila mamin apaulin!" Ja sam rekao: “N bava 
kua? Pa koliko si mu apaurina nadrobila?" Damjana je 
rekla: “Ne zna se tacno! Mala ne zna blojit pleko deset!" 
Ja sam rekao: “Srceliti irudovo! Pa ti si ga pribekila!" 
Damjana je zacendrala: “Nije ga mala plibekila! Nije ga, 
nije! Zuki je bijo plevise plehladzen! Nije ga mala, nije, 
nije!" Ja sam rekao: "Dobro, dobro, nisi ga, nisi! Zuki 

je skviknijo od teške i neizlječive bolesti! Plus toga, 
moga je sam pripazit koje ljekove uzima!" Zuki je bijo 
gaštrapan šta sam ga ja mojoj sestrici Damjani ulovijo 
za rođić. Damjanica je bila turbo hepi šta ima kućnog 
ljubimca. Mi smo Zukija najprvo držali u kutijici od šiba. 
Samo tu je Zukiju bilo usko i nekomotno. Onda smo mi 
stavili ga u kutiju od Damjaninih kockica. Damjanica 

je sa njim pričala: “Di si ti moj mali Zuki, a?" Zuki je 

iz kutijice govorijo: “Kškš-kš... kš-kš-kš... kš-kš-kš..." 
Sad je Damjanica neutješno plakala dok je gledala u 
krepanog Zukija. Ja sam nju pomilkijo po kosici i rekao 
sam: “Nemoj plakat, Damjanice! Uloviće ti braco 
drugog Zukija!" Damjanica je zacendrala: “Ne moze 

nikoji dlugi Zuki bit kao moj Zuki! Samo je jedan Zuki!" 
Jednom je moja mama ukebala mene i Damjanu kako 
se igramo sa Zukijem u kutijici. Mama je bila urliknila: 
“Aaaaaaaajme!!! Šta je to, jebate patak?!" Ja sam njoj 
rekao: “To je Zuki, Damjanin kućni ljubimac!" Mama 
je skakućala na nogama i drečala je: “Gaštrapane mi 
u kući držite! Gaštrapane, muko irudova! Smjesta da 
ste to itnili u škovace!" Damjana je pitala: “A zasto 
da bacimo Zukija?" Mama je viknila: “Zato šta je to 
najodvratnija i najšporkija beštija! Razumiš?! Nema 
ništa odvratnije na svitu od gaštrapana! Smjesta sa 
tim u škovace!" Ja sam mami pružijo kutijicu i pitao 
sam: “Oš ga ti bacit, kad si srca kamenoga?" Mama je 
dreknila: “Ja?! Nema šanse da to taknemi! Isti sekund 
bi umrla od gadljivosti! Itaj to u škovace!" Onda je 
ona izgibala iz sobe. Samo je ona sa vrata nama rekla: 
“Imat gaštrapana za kućnog ljubimca, to mogu samo 
bolesna dica i patolozi!" Samo nismo mi bacili našeg 
Zukija u škovace. Mi smo kutijicu sa Zukijem sakrili 
ispod Damjaninog krevetića. Noću se iz Zukijeve 
kutijice čulo: “Kš-kš-kš... kš-kškš... kš-kš-kš..." Sad 
je Damjanica gledala neutješno u krepanog Zukija i 
prosipala je suzice žalosnice. Onda je ona pitala: “Di 
cemo naseg Zukija sahlanit?" Ja sam rekao: “Neam 
blage, jebate! Možemo ga sahranit vanka u kontejneru, 
a?" Tu je mene Damjanica pogledala koljački. Ja sam 
nabrzihen rekao: “ili možda u parkiću?“ Damjana je 
rekla: “To mi se ne svidza!" Ja sam malo mozgao i rekao 
sam: “Viš, viš, Zukijeva sahrana je priličan komad 
zajebancije... A da ga sahranimo u pitaru sa maminim 
điranima, a?" Damjanica je nasmjehuljila se i rekla je: 
“To mi se svidza!" Onda smo mi dva poslje kopali grobić 
za Zukija u pitaru sa điranima. Samo bijo je zajeb šta je 


uletila moja mama i vidila nas je. Mama je pitala: “Šta 
to vi dva radite po mojim điranima, a?" Ja sam rekao: 
"Evo baš sahranjivamo Zukija!" Onda je mama vrisnila: 
"Aaaaaaajme!!! Opet oni gaštrapan?! Nisi ga znači itnijo, 
beštijo jedna! Hitno to nosi u škovace!" Ja sam rekao: 
“Ali krepan je Zuki, mama, ne može ti ništa!" Mama je 
dreknila: “"Vanka to nosi iz kuće, monstrumu jedan, jel 
me ne čuješ dobro?!" Ja sam rekao: “Ali samo grobić 

da mu iskopamo, mamac, pa moramo Zukija negdi 
sahranit!" Mama je arlauknila: “Sahrani ga vanka u 
kontejneru, debilu! Neš mi u đirane gaštrapane stavljat, 
bolesni stvore! Glavu ću ti rascopat ako smjesta to ne 
izneseš!" Onda je mama zamavala sa kutlačom da će 
me prokindačit. Ja sam u roku munja izletijo iz kuće sa 
Zukijem u ruci. Damjanica je ukipala se kod pitara sa 
điranima i prosipala je suzice žalosnice. Onda sam ja 
vani sa Zukijem stajao ispred kontejnera. Samo nisam 
ja imao srce kameno itnit ga unutra. Zato sam ja vratijo 
Zukija u žep od reba i odgibao sam nazad doma kod 
kuće. Tamo niko ništa sa nikim nije pričao. Samo smo 
se svi muvali po stanu u šutavici. Onda je poslje kad je 
tata došao sa posla mama stavila stol za ručak. Mi smo 
svi sjeli okolo. Mama je sa kacijolom izvadila gulašić u 
pijate. Tata je odma navalijo na njupalo. Onda je mama 
rekla: “Djeco, mislim da vam tata ima nešto reć!“ Tata 
je najprvo progucao žliju gulašića. Onda je on pogle- 
dao sa strogoćom u mene i u Damjanu i rekao je: “Da 
mi više nikad niste imali u kući gaštrapana za kućnog 
ljubimca! Jel to jasno?" Ja sam njega pitao: “A zašto?" 
Tata je rekao: “Zato šta su gaštrapani najgore beštije!" 
Ja sam rekao: “To nam je i mama rekla, ali to ništa ne 
znači!" Tata je nagnijo se preko stola i rekao je: “Sine, 
kad ti jedan put gaštrapani uđu u kuću nemoš ih se 

više nikad rješit! Jel ti to kjaro?" Ja sam gledao u njega i 
šutijo sam. Tata je zdimio još jednu žliju gulaša. Onda je 
on mumaoi rekao je: “Gaštrapani su najveći neprijatelji 
čovječanstva! Strava je šta oni mogu napravit ljudima... 
Ako ih pustiš blizu, onda si najeba, jer čovik ih se više 
nikad ne može oslobodit... A nekad se i ljudi pretvore 

u kukce i gaštrapane, kao u onog... kao u onog... 
Henigveja!" Ja i Damjanica smo gledali u tatu sa neku- 
ženjem. Tata je rekao: “Ali fala bogu, u ovoj ih kući više 
nikad nećemo vidit! Je li tako?" Ja i Damjana smo šutili. 
Tata je podviknijo: “Je li tako?" Ja i Damjanica smo rekli: 
“Tako je!" Onda je tata zdimijo još jednu žliju gulaša i 
žvakao je. Mama je smjehuckala se iznad pijata i isto 

je mumala. Onda je tata rekao: “Kakvo mi je ovo meso 
u gulašu, jebate, sve mi nekako krcka pod zubima..." 
Onda je on utirao ruku u usta i izvadijo je iznutra nešto 
crno sa nogicama. Ja sam viknijo: “Zuki živi vječno!" 


Robi K. (Illa) 


RAZGOVOR U SOCIJALNOM — 24/l11/2006 


Meni je više prepun kua terora i nasilja šta ga ja trpim 
doma kod kuće. Zato sam ja otišao u centar za socijalni 
rad za prijavit svoje roditelje. Teta na porti je mene 
pitala: “Šta ti, malac, oćeš?" Ja sam rekao: “Oću prijavit 
nasilje, zlostavljanje i teror u obitelji!" Onda je teta sa 
porte mene odvela kod druge tete u njenu sobu. Tamo 
sam ja sjeo na katrigu prekoputa stola di je sidila druga 
teta. Teta je mene pitala: “Koji je problem, dečko?" Ja 
sam rekao: “Problem je šta sam doma kod mojih rodite- 
lja izložen stravičnoj maltretaciji, zlostavljanju i teroru! 
Molinvas da me hitno izvadite iz tog pakla!" Teta je uze- 
la kemijsku da će zapisivat u notes i pitala je: “A kako 
te to roditelji maltretiraju?" Ja sam rekao: “Prvo i prvo, 
najgore mi je to šta žive u istospolskoj zajednici!“ Tu je 
teta podignila ombrve i zapiljila se u mene preko okvira 
od cvika. Onda je ona pitala: “Kako to misliš?" Ja sam 
rekao: “Fino to mislim! Moji roditelji žive u istospolskoj 
zajednici! A ja sam sad skužnijo da je to zakonom za- 
branjeno!" Teta je rekla: “Naravski da je zabranjeno!" Ja 
sam podviknijo: “E pa kad je zabranjeno, onda me hitno 
vadite iz toga pakla! Spasite moj mladi i nevini život 
dok je još navrime, jerbo sam zatočenik najgoreg bluda 
i nemorala! Jel vi imate blage kolko je to gadljivo?!" 
Teta je gledala u mene sa razrogačenim očima i rekla je: 
“Čekaj, čekaj... znači roditelji su ti homoseksualci?" Ja 
sam rekao: “Pa zašto bi drugo doša, božja ženo, na- 
ravski da su... kako ste rekli, hobose... holose.." Teta je 
rekla: "Homoseksualci?" Ja sam rekao: “Tačno! la sam 
još mali i ne kužim se u strane izraze!" Teta je popravila 
sa kažimprstom cvike na nosu i pitala je: “Dobro, jesu 

fino ti govorim da ne kužim tu rječ hobose... holose..." 
Onda je teta podviknila: “Jesul ti roditelji pederčine ili 
lezbače?" Ja sam viknijo: “Ha! | pederčine su i lezbače! 
I plus su i kurbini sinovi i kurbine ćeri!" Teta je skupljala 
usta i piljila je u mene sa šokomicinom u očima. Onda 
sam ja pustijo suzice žalosnice i raskrivijo sam se: 


je: “Dobro, dobro, nemoj mi sad tu plakat, molimte... 

A koliko vas ima djece u kući?" Ja sam obrisao okice i 
rekao sam: “Ja i moja mala sestrica!" Teta je pitala: “A 
koliko ti je mala sestrica?" Ja sam rekao: “Previše mala!" 
Teta se počeškala po frizuri i pitala je: “I jesu roditelji... 
ono... jesul bili nemoralni pred vama djecom?" Ja 

sam rekao: “Ovkors da su nemoralni! To se više ne da 
izdržat! To su prizori stravične strave!" Teta je dalje 
češkala se po frizuri i pitala je: “Jeli... ovaj... je li opće 
pred vama?" Ja sam nju pitao: “Kako to mislite, opće?" 
Teta je rekla: “Pa mislim, seksualski... mislim, ono... je li 
seksualski opće pred vama?" Ja sam rekao: “Naravski, 
čoviče! Pa šta drugo rade?!" Teta je škarpunila se po 
faci i znojila se po čelu. Ja sam nagnijo se prema njoj i 
utiho sam rekao: “Jebu se non stop! Ili se u najmanju 
ruku drpaju i cmaču! Ali češće se jebu!" Teta je još luđe 
razrogačila oči i itnila se unazad na katrigi. Onda je za- 
režala: “Strašno! Pred vama?!" Ja sam rekao: “Ovkors 
da je pred nama kad svi spavamo u istoj sobi!“ Teta je 
poskočila na katrigi i dreknila je: “Spavate u istoj sobi 
sa pederčinama?!" Ja sam viknijo: “Sa pederčinama i sa 
lezbačama!" Teta je objesila ruke i rekla je: "Strašno!!!" 
Ja sam rekao: “Naravski da je strašno! Cjelo moje 


djetinjstvo je jedan horor film u nastavcima... Oćetel 

da vam tačno opišem kako se jebu?" Teta je rekla: 
“Nemoj, nemoj, nije potrebno..." Ja sam rekao: “Mogu ja 
bez problema, znam ja sve napamet!" Teta je podvikni- 
la: “Nije potrebno, rekla sam! Sve mi je savršeno jasno!" 
Ja sam pitao: “Oćetel me onda izvuć iz ovog roditelj- 
skog pakla?" Teta je rekla: "Naravski da oćemo! Ovo 

je slučaj di triba hitno djelovat!“ Ja sam rekao: “Aj fala 
kurcu! Spasićete jedan mladi život od užasnih tortura... 
Samo da znate, ja nisam jedino djete šta proživljava 
stravu i horore jerbo im roditelji žive u istospolskoj 
zajednici!" Teta je rekla: “Ma kužim te trista posto, ja 
ništa gadljivije dosad nisam čula... Nego, kako si se 

ti uopće zateka kod takvih roditelja? Jesu te usvojili? 

Il si nekome od njih iz bivšeg braka?" Ja sam rekao: 
“Neam blage! Ja se ništa ne sićam, jer pošto sam bijo 
mali, a oni neće da mi reknu! Samo znam da se prema 
meni i sestrici odnose kao da smo ispali ciganima iz 
kara!" Teti je uletila suzica u oko i rekla je: “A jadniče 
moj! Ništa se ti ne brigaj, spasićemo mi i tebe i sestricu 
od tih monstruma! | plus svega je nezakonito odgajat 
dicu u istospolskim zajednicama... Još samo da rješimo 
nepoznanicu jesul ti roditelji pederi ili lezbače?" Ja sam 
viknijo: "I pederčine su i lezbače!" Teta se nasmjehuljila 
i rekla je: “Dobro, dobro, ti si mali i neiskvaren, pa ne 
kužiš te finese... Ovako ću te pitat - je li za roditelje 
imaš dvi mame ili dvoje tate?“ Tu sam ja najprvo u tetu 
gledao sa čudilom. Onda sam ja rekao: “Imam i mamu 

i tatu!" Teta je rekla: “Dobro, dobro, to su isto finese... 
Ovako ćemo - jesul ti muški ili ženski mama i tata?" Tu 
je meni opet uletila zbunjoza. Ja sam pitao: “Kako to 
mislite?" Teta je rekla: “Fino mislim! Jesul ti mama i tata 
muškarci ili ženskinje?" Ja sam rekao: “Pa tata je muški, 

a mama je ženska!“ Teta je dignila ombrve i podviknila 
je: “Pa ako su i muški i ženski, kako su onda oni pripad- 
nici istospolske zajednice?" Ja sam rekao: “Ali oboje su 
debili!" 


Robi K. (lila) 


SEDMA UVJETNOST 31/11/2006 


Mi obitelj smo bili u primaćoj. Tata je pušio i čitao je 
novine. Mama je grickala kekse i čitala je Gloriju. Ja 

sam kopao nos i igrao sam na plejstejšn. Onda je mama 
tati rekla: “A jesil čita ovo, mišu, da će Goran Višnjić 
glumit Gotovinu?" Tata je dalje čitao novine i promr- 
morijo je: “Ma baš me briga za njega!" Mama je pitala: 
“Za koga? Za Višnjića il za Gotovinu!" Tata je spustijo 
novine i rekao je: “Za Višnjića, naravski! Gotovina je 
mrga na kvadrat! Heroj, junak i osloboditelj!" Mama je 
dalje grickala kekse i rekla je: “Neam pojma! Meni je, 
brate, Višnjić napetiji!" Tata je u nju zagledao se ko- 
ljački. Onda je on rekao: “Kako ti može taj bezveznjak 
bit napetiji od čovika koji je zadužio ovu zemlju?! Jel 

ti čuješ sebe šta govoriš?!" Mama je rekla: “Šta mi ne 
bi bijo napetiji? Plus mi izgleda trista puta bolje!" Tata 
je rekao: “Tu nisam stručnjak!" Mama je rekla: “E pa ja 
sam stručnjak! Izgleda mi tri miljuna puta bolje!" Onda 
je tata zafrljacnijo novine na stolić i rekao je: “Pa kad 

je ti Višnjić takvi manga šta onda Gotovina ne glumi 
njega, nego on mora glumit Gotovinu? A? Šta na to ka- 
žeš? Jel važniji onaj koji glumi il onaj kojeg se glumi, a?" 
Mama je najprvo malo šutila i mumala je keksozu. Onda 
je ona rekla: "Neam pojma! Ja znam da idem u kino gle- 
at Žorža Klunija, a kuri me bolac koga on igra!" Tata je 
piljio u nju sa tupajom od nekuženja. Onda je on pitao: 
“Kakvi sad Žorž Kluni, jebate?" Mama je rekla: “Pa to ti 
je ista stvar! Svi idu u kino gleat Klunija, a baš ih briga 
koga on u filmu igral Bereš? Šta ti je tu neskužljivo?" 
Tata je podviknijo: “Jebate irud! Znači tiš ić gleat film 

o Gotovini zato da bi gleala Višnjića, a ne Gotovinu?!" 

Mama je rekla: “Pa naravska stvar! Da ga igra neko 
drugi ne bi ga ni išla gleat!" Tata je piljio u mamu sa 
razrogačenim očima. Onda je on vrtijo glavom i govo- 
rijo je: “E moj Gotovina, za koga si ti ratova..." Onda 
sam ja uletijo: “Za Višnjića?" Tata je dreknijo: “Ti mali 
ne seri!" Onda sam ja začepenzi i nastavijo sam dimiti 
na plejstejšn. Onda je mama tati rekla: “Evo pitaj svu 
žensku ekipu iz zgrade! Svi gledaju Hitnu službu zbog 
Gorana Višnjića, a živo im se jebe šta on tu glumi likara! 
Isto bi tako moga glumit portira ili škovacina!" Tata je 
viknijo: “Nije Ante Gotovina škovacin, đikačo jedna! 
Nemoj mi u ovoj kući govorit šporkarije!" Mama je re- 
kla: “Nisam ja rekla da je iko škovacin! Samo sam rekla 
da je najvažnije ko je glavni glumac!" Tata je rekao: "Pa 
valjda je važno i koga on glumi, jebemu mater?! Pa 
valjda je ti Gotovina napravijo nešto za ovu zemlju, 
a?! Ašta je napravijo taj Višnjić?" Mama se napečila: 
“Kako šta je napravijo, čoviče?" Tata je pitao: “E, šta je 
napravijo?" Mama je rekla: “Pa evo, glumiće Gotovinu!" 
Tata je rekao: “Glumiće Gotovinu, glumiće Gotovinu... i 
šta to znači?" Onda sam ja uletijo: “Pobiće par stotina 
nevinih statista?" Tata je dreknijo: "Ti mali ne seri, već 
mi te je preko glave!" Ja sam hitno.hr začepijo labrnju 
i nastavijo sam dimit na plejstejšn. Onda je tata mami 
podviknijo: “Di je bijo taj tvoj Višnjić dok je Gotovina 
oslobađao ovu zemlju?! Jel možda bijo na ratištu, a?! 
Mogu mislit!" Mama je rekla: “Otkud ja znam di je 
bijo! Radijo je čovik svoj posal!" Tata je viknijo: "Šta 
to znači radit svoj posal dok su naši vitezovi derali 
ratište, a?! Šta je on onda bijo? Dezerter? Izdajica? 
Pičkica?" Ja sam uletijo: "Glumac a ne zločinac?" Tata 
je dreknijo: “Ne seri, mali, majke mi irudove ako ti neću 
ćikopelnicom rascopat tintaru!" Ja sam u roku munja 


začepenzi i nastavijo sam dimit na plejstejšn. Onda 

je mama tati rekla: “Tvoj problem je šta se ne kužiš u 
filmove!" Tata je rekao: “Ja mislim da je tvoj problem 

šta su tebi filmovi važniji od stvarnosti! To je tvoj 
problem! Samo stvarnost je, dušo moja, nešto sasvim 
drugo od filmova!" Mama je rekla: “Sve je to isti klinac! 
Uvjek je glumac važniji od uloge!" Tata je odmahnijo 
rukom i rekao je: “Daj, daj, sad stvarno lupetaš! Kakvi 
glumci, kakve uloge! Viš da ti ne bereš razliku između 
stvarnosti i filmova! Tojest, da budem stručan, između 
dokumentarnog i igranog! Samo ti to ne kužiš jer 

pošto se truješ sa Glorijom!" Mama je najprvo grickala 
keksozu i šutila je. Onda je ona tati rekla: “Evo, napri- 
mjer primjera, vidiš Sanadera na dnevniku! | šta onda 
kažeš?" Tata je rekao: “Šta bi govorijo, jebate? Mučim!" 
Mama je rekla: “Ma dobro, al da te neko pita! Naprimjer 
primjera, Sanader nešto govori na dnevniku i neko te 
pita šta to gledaš na dnevniku! Šta bi mu ti reka?" Tata 
je rekao: “Reka bi mu da gledam Sanadera na dnevniku! 
Šta drugo?" Mama je rekla: “Eto! | baš te briga šta on 
glumi budalu!" 


Robi K. (lita) 

TJELESNI ODGOJ 21/1V/2006 


Mama je mojoj sestri Damjani najprvo popravljala fri- 
zuricu. Onda je ona njoj zakopčavala vešticu i govorila 
je: “Kad porasteš, Damjanice, nemoj nikad radit... Nego 
fino nađi nekog bogatog lovaša i uvali mu se... Nikakva 
škola, nikakvi posal, nikakve pizdarije... Mama će tebe 
sve lipo naučit kako se lovaši uvate na baketinu... To je 
danas za ženskicu najunosnije zanimanje... A ne ovako 
se patit ka mater ti...' Onda je mama Damjanici poprav- 
ljala hulahopke i zavezivala joj je špigete na patikama. | 
plus joj je govorila: “Sve se to lipo i lako nauči, paš kad 
porasteš znat zanat... To je zanat, a ne ić u školu i posli 
rintat od sedam do tri... | plus majmunima kuvat i redit 
kuću... Pa nisi abnormalna, jebaga irud, a nije ni da nisi 
smišnica... Lipo kad porasteš onda ti mama kupi minice, 
i bluzice sa dekoltejima, i postole na visoke take, pa 
onda malo naprćiš guzičicu, malo pokažeš nogice, 

malo izbaciš sisice, i čekaš glamca na tunju... | onda 

kad ga dočekaš, malo vamo — malo tamo, to će ti mama 
sve objasnit, pa se lipo udaš za nekog nogometaša... ili 
za nekog tenisača... ili za nekog tajkunovog mladunca... 
ili za nekog mafijaša..." Onda sam ja iza leđa mamu pi- 
tao: “A zašto to tako učiš malu curicu?" Mama je okre- 
nila se prema meni i zarežala je: “Zato da ne bude glupa 
kao mama!" Tu sam ja začepijo labrnju. Samo onda 

je Damjanica mamu pitala: “A zašto je mama glupa?" 
Mama je rekla: “Zato šta mora rmbačit po cili dan i živi 
ka stoka, eto zašto! I plus toga od toga šta rmbačim ne 
mogu sebi kupit ni šminku! A da ne spominjem boršu ili 
kakve pristojne postole!" Onda je Damjanica pitala: “A 
zašto mama mora rmbačit?" Mama je rekla: “Zato šta 

se udala za golju i degenerika, eto zašto!" Damjanica 
je pitala: “A zašto se mama udala za golju i degene- 
rika?" Mama je rekla: “Zato šta je mislila da se udaje 
iz ljubavi!" Damjanica je pitala: “Znači, nije se mama 
udala iz ljubavi?" Mama je rekla: “Nemoj mi samo 
ljubav spominjat, molim te milim bogom!" Damjanica 
je pitala: “A zašto je onda mama mislila da se udaje iz 
ljubavi?" Mama je podviknila: “Zato šta je mama glupa, 
rekla sam ti na početku! | neću da ti budeš glupa ka ja, 
kapito?!" Tu je mala Damjana začepila labrnju. Mama je 
dalje njoj popravljala frizuricu i namištala joj je vešticu. 
Ja sam isto šutijo i gledao sam u njih. Onda sam ja 
mamu pitao: “A ja?" Tu je mami uletila lakša zbunjoza. 
Ona je mene pitala: “Šta ti?" Ja sam rekao: “Pa kad učiš 
Damjanicu da bude spomzoruša šta ne učiš i mene?" 
Mami je uletilo novo čudilo. Ona je pitala: “Šta tebe da 
učim, jebate?" Ja sam rekao: “Pa da mogu i ja uvatit ne- 
kog nogometaša i da onda ne moram ić u školu i ništa 
radit!" Mama je hitro.hr zlamenovala se i rekla je: “Pa 
kakoš ti uvatit nogometaša, glupsone, kad si ti muško?" 
Ja sam nakeserijo se i rekao sam: “Gej je okej!" Mama 
je viknila: “Molim?!" Ja sam rekao: “Gej je okej!" Mama 
je razrogačila oči i viknila je: “Molim?!" Ja sam dreknijo: 
“Gej je okej!!!" Mama je piljila u mene sa zinutim ustima. 
Onda je ona rekla: “Dobro, dobro, ne moraš se odma 
derat..." Onda je mama u roku munja brisnila u kužinu. 
Ja sam isto odgibao u primaću igrat se na plejstejšn. 
Onda poslje niko doma kod kuće nije sa menom razgo- 
varao. Samo sam ja popodne ćiribimbijo mamu i tatu 
kako se nešto došapćavaju i domunđavaju na balkonu. 
Mama je bila tuto kompleto zaškarpunjena po faci. 
Onda sam ja opet odgibao u primaću. Onda je poslje 
moj tata utiho ugibao u primaću za menom. Tata je sjeo 


do mene na trosjed i šutijo je. Ja sam isto šutijo. Onda 
je tata rekao: “Slušaj, miškulinac, mama mi je rekla da 
ste jutros nešto pričali..." Samo ja sam hitno naperijo 
prst prema tati i viknijo sam: “Gej je okej!" Tata je 
raširijo ruke i rekao je: “Dobro, dobro, ne pucaj odma... 
Prvo i prvo, ja sam jedan turbolimberalni i turbomoder- 
ni roditelj! Ne moraš, mišu, meni prodavat te spike šta 
je okeji šta nije okej! Sve je okej! Okej?" Ja sam rekao: 
“Okej!" Onda je tata zašutijo na trosjedu. Onda sam ja 
njega pitao: “A drugo i drugo?" Tata je mene zagrlijo 
irekao je: “Drugo i drugo, sinak, pa mali si ti još da bi 
moga znat jesil gej ili nisi gej!" Ja sam rekao: “Je, al ko 
zna kako ću se ja odlučit kad porastem!" Tata je rekao: 
“Ha, pa moš već sad pomalo skontat, jebemu miša!" Ja 
sam rekao: “Ne mogu ja još ništa skontat... Previše sam 
mali za tako važne odluke, sam si reka!" Tata je uzdah- 
nijo i rekao je: “Heh, kako bi ti to tata objasnio... Evo, 
naprimjer primjera, jel ti draže vidit Tajanu u trikou ili 
Dina u šorcu?" Ja sam pitao: “Kakve to veze ima?" Tata 
je rekao: “Ma nema veze, samo mi reci koga ti je draže 
vidit!" Ja sam rekao: “Tajanu u trikou, naravski!" Tata je 
stisnijo šake i rekao je: “Jesssss!!!" Ja sam njega gledao 
sa tupilom od nekuženja. Onda je tata rekao: “Dosta 
će tebi teško bit postat gej, mišu, to sam ja odma 
skužnijo!" Ja sam rekao: “Je, al ako nisam gej neću 
nikad ulovit nekog nogometaša da ne moram ić u školu 
ida ne moram ništa radit!" Tata je nasmjehuljio se i 
rekao je: “He-he, pa lakše ti je postat nogometaš, sinak, 
nego da kao muškić ideš ulovit nogometaša!" Ja sam 
rekao: “Je kako ne! Da budem nogometaš, a onda dođu 
neke spomzoruše kao mama i Damjanica i posupaju 

mi sve đenge!"“ Tata je rekao: “Ma ne mogu ti, sinak, 
posupat tolikačke đenge! Pa znaš ti koliko nogometaši 

zarađivaju? Plus toga, tata će tebe sve precizno naučit 
kako da čuvaš svoju lovušu! A biće valjda i za tatu malo 
sitniša, he-he-he...' Tu je tata mene lupkao sa rukom po 
leđima. Onda sam ja rekao: “Ne znam baš koliko sam 
jak u nogometu! [ma ekipe u ulici šta žogaju bolje od 
mene!" Tata je rekao: “Pa nisu samo nogometaši puni 
đengi, sinak! Uzmi, šta ja znam, onog Ivaniševića, ili 
onog Draganju, ili onog Ljubičića... sve to pliva u lovuši, 
čoviče!" Ja sam mirno sjedio na trosjedu i zamislijo 

sam se. Tata je isto mirno sjedio i šutijo je. Onda sam 

ja rekao: “Zajebane su te dileme!“ Tata je pitao: “Koje 
dileme, mišu?" Ja sam rekao: “Pa viš da nema druge 
nego ili da budem gej ili da treniram neki sport!" Tata 

je rekao: “Čuj, ako ti je to dilema, ja bi na tvom mjestu 
rađe trenirao neki sport!" Ja sam pitao: "Samo koji 
sport, ako ne nogomet?" Tata je rekao: “Treniraj penis!" 


Robi K. (lita) 


VELIKA KOLICA 28/1V/2006 


Mi obitelj smo svi sjeli u tatinog škodilaka i pičili smo 

u Emezetu. Tako mi pičimo svake subote u Emezetu u 
velike šopinge. A isto nekad pičimo i petkom. Mi smo 

u škodilaku svi opalili pjesmu: “Kupi-ćusi tenk, kad- 
tad-kad-taaaaaad.." Onda smo mi parkirali škodilaka 
ispred Emezete i ugibali smo u veliki market. U velikom 
marketu smo mi obitelj uzeli kolica i svi smo ih gurali. 
Tu smo uz kolica još jednom opalili pjesmu: “Kupi- 

ćusi tenk, kad-tad-kad-taaaaaad..." Rulja u velikom 
marketu su ćiribimbili prema našim kolicima sa lakšom 
zbunjozom. Onda je moja mama rekla: “Ekipa, idem 

ja najprvo do frižidera sa spizom uzet nešto za njupu! 
Mislila sam jedno kil taljanskog parmezana i jedno kil 
rezanog pršuta, a?" Tata je njoj rekao: “Ako je dobar 
taljanski parmezan, uzmi jedno dva kila, mišu, nemoj da 
nam usfali!" Mama je rekla: "Okej, okej! | onaj norveški 
dimljeni losos šta ti se zadnji put svidijo, a? Da uzmem 
jedno četri-pet paketa?" Tata je rekao: “Može, mačak, 
može! Ja idem na drugu stranu uzet komplet bleken 
dekera! Ona mi bušilica doma više kurca ne valja! Sad 
Njemci super rade taj bleken deker, dvajsipet iljada 
kuna, nije neznamkako skupo!" Mama je rekla: “Aj 

ti, mišu, ajde! Djeco, oćete nas vi čekat kod kolica?" 
Onda sam ja rekao: “Moram ja na drugu stranu uzet 
tehniksovu metalik mini liniju! Ona mi doma više ne 
vridi po boba! A ova mi ima treble basove i plus mi se 
pali preko sajkvesta!“ Tata je rekao: "Preko sajkvesta? 
N bava kua? Pa moraš to, malac, kupit!" Ja sam tati 
klimnijo glavom i nasmješkao sam se. Onda je moja 
sestrica Damjana uletila: “A mala mora kupit električku 

barbiku!" Mama je nju pitala: “A koju, zlato? Pa prošle 
subote si kupila barbiku šta pegla?" Damjanica je 
rekla: “Je, al mala nema barbiku u vjenčanici i barbiku 
šta pleše aerobiku!" Mama je nju pitala: “Pa koju ćeš 
od te dvi, zlato mamino?" Damjanica je rekla: "Pa 

ne znam!" Mama je njoj rekla: “Pa onda kupi obe dvi, 
suzice mamina!" Tata je rekao: “Okej, ajmo onda na 
posal i nađemo se kod kolica!" Onda smo mi obitelj 
razletili se po velikom marketu u Emezete u različitim 
pravcima. Onda smo mi za dvajs minuta opet se okupili 
kod kolica. Mama je u kolica strovalila kilo rezanog 
pršuta i dva kila taljanskog parmezana i šest pakovanja 
dimljenog lososa. Plus je ona u kolica strovalila dva 
ananasa i četri tegle francuskih džemova. Tata je u 
kolica strovalijo kutiju sa njemačkim bleken dekerom. 
Plus je on u kolica strovalijo paket kacavida i pušku za 
podvodni ribolov. Ja sam u kolica strovalijo tehniksovu 
metalik mini liniju. Plus sam ja u kolica strovalijo 
sonijevog vokmena i nove adidaske đimbo đamp. Tata 
je mene pitao: “Jesul to, majketi, nove adidaske đimbo 
đamp?" Ja sam rekao: “Jesu!" Tata je rekao: “Uoala šta 
su genza, jebate! E takve ću si kupit sljedeće subote!" 
Damjanica je u kolica strovalila električku barbiku u 
vjenčanici i električku barbiku šta pleše aerobiku. Plus 
je ona u kolica strovalila električku barbiku šta muze 
milkinu kravicu. Onda smo mi obitelj gurali napunjena 
kolica i šetali smo po velikom marketu u Emezeti. Onda 
je tata fljasnijo se po čelu i rekao je mami: “Asti muku, 
pa nisam vino kupijo! Mišu, idem ja časkom skočit 
uzet tri-četri boce francuskog bordoa!“ Mama je 
njemu rekla: “Aj, mačak, samo uzmi i meni koju bočicu 
onog taljanskog bilog, kako se ono zove...' Tata je 
rekao: “Znam, pino griđo šantore di kaco verde, berba 


devedesosma!" Mama je rekla: “E to! A ja idem časkom 
do odjela za parfumeriju kupit si višijevu kremu protiv 
smrti i versaćeovu kolonju D međik drop!" Onda smo 
mi obitelj opet se razletili po velikom marketu u razli- 
čitim pravcima. Onda smo za deset minuta mi se opet 
našli kod kolica. Tata je u kolica strovalijo četri boce 
francuskog bordoa i tri boce pino griđo šantore di kaco 
verde, berba devedesosma. Mama je u kolica strovalila 
tri višijeve kreme protiv smrti i dvije bočice versaće- 
ove kolonje D međik drop. Ja sam u kolica strovalijo 
eriksonov plejstejšn i četri boce kole od politru i po. 
Damjanica je u kolica strovalila električku barbiku šta 
pleše na mjuzu od spajsica. Onda smo mi obitelj hepi 

i veseli odgurali napunjena kolica do blagajne. Teta za 
blagajnom je po ure vadila stvari iz kolica i tukla je po 
kasi. Mi obitelj smo hepi i veseli hihoćali se kod kolica. 
Onda je blagajnica izvadila račun iz kase i dala ga je tati. 
Tata je najprvo pipao se po svim žepima i onda je rekao: 
“Ala zajeba, jebate, zaboravijo sam ponit takujin! Ženo, 
jesi ti možda ponila štagod đengi od kuće?" Mama 

je rekla: “Nisam, mačak, mislila sam da si ti ponijo 
takujin!“ Tata je rekao: “Poala koji zez, u pene, napunili 
smo puna kolica stvari, a zaboravili ponit lovušu... Eeee, 
šta ti je život i vitrena glava..." Mama je rekla: “A ništa, 
mačak, ostavimo sad te stvari pašmo doć iduće subo- 
te.." Samo onda je blagajnica skočila iz kase i urliknila 
je: “A pičkavam materina dabili vam pička mile matere! 
E nećete mene zajebavat, nego ću vam sad zvat 
panduriju! Uzbuna! Uzbuna! Uzbuna!" Mi obitelj smo 
gledali u blagajnicu sa tupilom od nekuženja. Samo 
onda je u roku hitro.hr kod blagajne se pojavio barba 

iz pandurije. Murac je pitao: “Šta se ovdi zbiva?" Tata 
je raširijo ruke i rekao je: “Ništa, jebate, napunili smo 

kolica sa stvarima i onda ustanovili da nismo od doma 
ponili lovušu! To smo rekli i gospoji, samo ona je odma 
počela urlikat i beštimat!" Blagajnica je škarpunila se i 
dreknila je: “Nemoj ti meni govorit, papane, beštimaću 
ja koliko me volja! Kurac! Pička! Govno! Sranje!" Murac 
je njoj rekao: “Smiri se, ženska glavo, stvarno nema 
razloga za toliku psovačinu!" Blagajnica je zakreštala: 
“Nema razloga?! Nema razloga?! Pa jel ti znaš da mi 
ovi ludaši već šest puta dolaze sa punim kolicima na 
blagajnu i onda kažu da su zaboravili lovušu? Jel ti to 
znaš?!" Mi obitelj smo stajali kod blagajne i gledali 
smo u plafonjere. Murac je sa nekuženjem piljio u 
blagajnicu. Blagajnica je njemu rekla: “Šta me gledaš, 
koji kurac?! Svake subote mi debili napune kolica i 
onda zaglume da su zaboravili takujin!" Onda je murac 
okrenijo se prema nama i gledao je sa razrogačenim 
očima. Moj tata je rekao: “Je li možda kazneno djelo 
glumit potrošača?" Murac je opet okrenijo se prema 
blagajnici. Onda je on pokazao prstom prema nama 
obitelji i rekao je: "Čoviče božji, za ove ti ne treba 
pandur, nego psihijatar!" Onda je tata murcu rekao: 
“Ako želite reć da je cjela ova obitelj udrena u glavu, 
nemamo ništa protiv! Pošto je to sasvim tačno!" Murac 
je opet okrenijo se prema nama sa nekužitisom u 
očima. Mama je njemu rekla: “Imali smo tešku nesreću, 
znate! Tešku nesreću!" Murac je pitao: “Kakvu nesreću, 
jebate?" Tata je rekao: “Pustih godina smo se mirno vo- 
zili sa škodilakom, i na izlete, i u šopinge, i svugdi živo, 
sve dok onaj monstrum nije naletijo na nas i spičijo nas 
svom snagom! Jedva smo izvukli žive glave!" Murac 
je pitao: “Ko vas je spičijo? Kamijon?" Tata je rekao: 
“E kurac! Lako bi da nas je spičijo kamijon!" Murac je 
pitao: “Ko onda? Autobus?" Tata je rekao: “Spičijo nas 


je kapitalizam!" Tu je kod blagajne u Emezeti uletila 
tišinčuga. Blagajnica je isto potulila glavu u kasu. Onda 
je murac rekao: “U jebate! Dobro da niste zaginili u 
sudaru!" Tata je rekao: “Nismo! Ali smo svi završili u 
kolicima!" 


Robi K. (ita) 

BITKA NA NERETVI 3/V/2006 


Moj dida sa Šolte je došao nama doma kod kuće. Dida 
je sjedio u primaćoj i čitao je novine. Mi drugi iz obitelji 
smo sjedili u kužinici. Tu je moja mama nama ispričala 
revijsku brumu. Revijska bruma je bila o onoj teti Mirji. 
Uglavnom glavnog teta Mirja je otišla na pregled kod 
kinegologa. Barba kinegolog je njoj rekao da svuče se 
od struka nizdole i da legne na kinegološku ležaljku. 
Onda je teta Mirja svukla se i legla je. Plus je ona 
raširila noge i naslonila ih je na one željezne pedale. 

Tu se ona malo smrzla od vune zbog pregleda. Barba 
kinegolog je navlačijo gumene rukavice i pitao je: 
“Onda? Kako nam je danas pićkica?" Teta Mirja je rekla: 
"A eno ga doma nešto piše..." 


Onda su mamai tata varili za stolom od smijade. Oni su 
treskali se na katrigama i vatali su se rukama za drob. 
Onda je moj dida ugibao u kužinu i rekao je: "Vi se tu 
smijete, a na današnji dan je tačno u tri i pet umro naš 
voljeni maršal i vrhovni komadant!" Tu su mama i tata 
zakočili sa smijadom i zapiljili su se u dida. Onda je moj 
tata rekao: “A je, sjećam se! Maršal je već bijo skviknijo, 
asvi su mislili da je doma i da nešto piše..." Tu su mama 
itata opet odvalili od smijačine. Mama je ljuljala se na 
katrigi i brisala je suze. Tata je držao se za drobi zijao 
je da uvati zraka. Dida je njemu rekao: “E moj zete, da 
si ti sa pokojnim maršalom preša Neretvu, ka šta sam 
je ja preša, ne bi se ti sad kliberijo, znaš!" Onda su se 
mama i tata nabrzihen zaozbiljili. Onda je tata didi re- 
kao: “Ma nije, čako, smijali smo se jednoj brumi bezve- 
ze... Inače ja imam puno poštovanje za bitku na Neretvi 

i te stvari!" Dida je rekao: “Nemaš ti blage šta je bila 
bitka na Neretvi!" Tata je rekao: “Kako nemam blage! 
Pa gleda sam film, čoviče, Bulajić je to baš maherski na- 
pravijo!" Dida je rekao: “Ne može se o tome snimit film! 
To je bilo miljon puta strašnije od svakog filma! Šta 
znaju ti filmadžije koji klinac... Historija se, zete, ne uči 
iz filmova!" Tata je pitao: “Nego odakle se uči?" Dida 
je dignijo šake prema plafonjeri i rekao je: "Historija se 
stvara svojim rukama!" Tu je malo u kužini odzvanjala 
svečana tišinčuga. Onda je tata rekao: “Dobro, jebešga, 
ali mi koji nismo stvarali historiju znamo nekog vraga! 
Tamo u bitki na Neretvi bijo je onaj, onaj, kako se zove, 
Sava Kovačević..." Dida je podviknijo: “Ko je bijo?! Sava 
Kovačević da je bijo na Neretvi?!" Tata je rekao: “ Ajme 
nije, sori, sori... Sava Kovačević je bijo na Sutjeski, ili, 
štajaznam, na Tjentištu... A za Neretvu znam da su naši 
tamo izvlačili ranjenike, a prije toga su srušili most..." 
Dida je opet podviknijo: “Ko je srušio most?! Naši da 
su srušili most?! A otkud ti to?" Tati je uletila zbunjoza 
i nekuženje. Onda je on pitao: “Pa ko ga je srušijo, 
jebate?" Dida je rekao: “Hrvati nisu!" Tu je u kužini opet 
uletila svečana tišinčuga. Tata je imao razrogačene oči 
od tupaje. Onda je on pitao: “Molim?" Dida je rekao: 
"Hrvati ga nisu srušili trista posto!" Tata je rekao: “Pa 
kakve to veze ima? Hrvati, Muslimani, Srbi, Crnogorci 
— sve je to isti klinac!" Dida je zamavao kažimprstom 
i rekao je: “Ne, ne, brajko moj, nije to isti klinac ni 
slučajno! To je vrlo, vrlo različiti klinac!" Tata je i dalje 
gledao u dida sa tupilom od nekužitisa. Onda je on 
rekao: “Čako, jebate patak, meni se čini da mi govori- 
mo o različitim mostovima! | čak o različitim ratovima!" 
Dida je rekao: “I meni se čini! Ti si taj rat gleda na filmu, 
a ja sam ga doživijo uživo! To je masu različito! | plus si 


ti možda gleda krivi film!" Tata je rekao: “Koji krivi film? 
Pa to je jedini film o bitki na Neretvi!" Dida je rekao: 
"Može bit jedini, a može bit da ih je sto, ali nema šanse 
da su Hrvati srušili most na Neretvi! Eto!" Tata je rekao: 
"Pa nije to u pitanju, čoviče, nema to veze, razumiš! 
Nema veze jesu Hrvati, Srbi, Muslimani, Crnogorci... 
sve je to onda bilo jedno te isto!" Dida je podviknijo: 
“Malo klinac! Malo klinac ti je to jedno te isto!" U kužini 
je opet odzvonila svečana tišinčuga. Moj tata je piljio 

u mog dida. U pogledu mu je bijo blagi ošamut. Onda 

je tata rekao: “Ma čekaj malo, čako... Jel mi dva zbilja 
govorimo o istom ratu?" Dida je njemu rekao: “Štaš ti 
meni govorit o ratu, čoviče, sve šta ti znaš o ratu je iz 
filmova!" Tata je rekao: “Pa dobro, jel mi govorimo o 
istim filmovima?" Dida je podviknijo: “Slušaj, nek daju 
meni da snimim film pa će prava istina konačno izać na 
vidilo! A istina je jedna i jedina! Nema šanse da je Hrvat 
srušijo most na Neretvi, razumiš! Nema šanse!" Tata 

je pitao: “A zašto nema šanse, majketi?" Dida je rekao: 
“Zato šta Jul Briner nije Hrvat!" 


Robi K. (tita) 

ĆINEMA PARADIZO 17/V/2006 


Jai moj drug Dino smo išli u kino gledat Davinčijev kod. 
Onda smo mi u biljetarnici ispred kina sačekali red i 
kupili smo karte. Onda smo mi ugibali u onu salu ispred 
dvorane di se prodaju kokice i rulja puši zadnji duvan 
prije filma. Tu smo mi dva kupili po škartoc kokica. 
Ispred dvorane je bilo masu rulje jer pošto svima je 
napeto do ludila da gledaju Davinčijev kod. Onda sam 
ja ubra dvije face ispred ulaza u zahod. To su bili jedan 
barba sa crnom bradom i jedna teta sa crvenom kosom. 
Oni dva su isto zobali kokice iz škartoca. Onda sam 

ja mog druga Dina drmnijo sa laktom i pokazao sam 

mu glavom na face ispred zahoda. Dino je isto ubra 
barbu sa crnom bradom i tetu sa crvenom kosom. On 
je zapiljio se u njih sa zinutim ustima. Face su skulirani 
zobali kokice iz škartoca. Onda smo ja i moj drug Dino 
izvadili iz kutije po jedan ronhil lajt i dogibali smo do 
njih. Onda sam ja barbu sa crnom bradom pitao: “Sori, 
jel možda imate malo vatre?" Barba je rekao: “Neam ni- 
kakve vatre, pa je onda neam ni puno ni malo! A jel tebi 
možda malo rano da pušiš, a?" Ja sam rekao: “A jel tebi 
možda malo kasno da gledaš Davinčijev kod, a?" Tu su 
barba sa crnom bradomi teta sa crvenom kosom malo 
porumenkili po obrazima. Onda je barba meni podvi- 
knijo: “Ha, pa ko si ti da nam to govoriš?" Ja sam rekao: 
“Ja sam Robi K. iz trećeg a, a ko ste vi?" Barba je rekao: 
“Ko smo mi?! A ko si ti da nas pitaš ko smo mi?!" Ja sam 
rekao: “Ja sam Robi K. iz trećeg a, fino sam vam reka, a 
ko ste vi?" Barba je rekao: “Šta tebe kuri bolac ko smo 
mi!" Ja sam rekao: “Pa ti si mene prvi pita, čoviče, i ja 
sam se pristojno prestavijo! Sad vi guknite!" Barba 

je pitao: “Šta da guknemo?" Ja sam rekao: “Guknite 
fino — mi smo fra Ive i sestra Melita iz Gospe od Cukra! 
Stavili smo crnu bradu i crvenu periku da nas niko ne 
prepozna i izgledamo ka dvi nakaze!" Tu su barba sa 
crnom bradom i teta sa crvenom kosom tuto kompleto 
se zaškarpunili po facama. Ja sam dalje govorijo: “I plus 
tako zamaškarani išli smo gledat Davinčijev kod, šta 
je zadnja guba od filma i šta blati lik i djelo Gospodina 
Našeg Isusa Krista! | šta ga gledaju samo najgori grješ- 
nici, bezbožnici, sotonisti i kurbini sinovi!" Moj drug 
Dino je uletijo: “I šta je Sveta Mater Crkva rekla da 
svi koji idu gledat tu šitinu od filma frigaće se u paklu, 
zdimiće ih strela nebeska i Gospodin Naš će im se na- 
jebat mile majke!" Tu je ispred zahoda uletila tišinčuga. 
Barba sa crnom bradom i teta sa crvenom kosom su pi- 
ljili u nas ukočenjeni od ošamuta. Plus su im se treskali 
škartoci sa kokicama. Samo što su to ustvari bili fra Ive 
i sestra Melita iz Gospe od Cukra. Onda sam ja Dina 
pitao: “Stvarno, jebate, zašto rulja ide gledat tu šitinu 
od filma šta su ga radili najgori razbojnici i sotonisti? 
Pa čak ga ilegalno idu gledat i ugledni svećenici i časne 
sestre?!" Dino je zamišljeno dizao ombrve i slegnijo je 
ramenima kao da on nema blage kako je moguć takvi 
horor. Onda je fra Ive nagnijo se prema nama i rekao je: 
"To je taktika, he-he... Moraš upoznat neprijatelja da se 
protiv njega moš borit!" Ja sam njega pitao: “Pa šta ga 
upoznavate tako zamaskirani?" Fra Ive je rekao: “Zato 
da neprijatelj ne upozna nas! Taktika, he-he...' Tu su se 
fra Ive i sestra Melita blekasto keserili. Onda je moj 
drug Dino rekao: “Ne znam za neprijatelja, al bogami 
će vas sad nadbiskup dobro upoznat!" Fra Ive je pitao: 
“Zašto bi nas upozna?" Onda je Dino izvadijo bilježnicu 
iz žepa od reba i rekao je: “Dobijo sam ovu tekicu 


da unju upišem ko je iz naše župe iša u kino gledat 
Davinčijev kod! Moš mislit revije kad pod jedan i pod 
dva upišem fra Ivu i sestru Melitu iz Gospe od Cukra! 

I kad to dođe nadbiskupu u ruke!" Tu je fra Ivi i sestri 
Meliti opet uletila turbo rumenoza. Sestra Melita je 
podviknila: “Ha, pa to je čisto špijuniralo! Pa to je živa 
udba, jebate! Šta ste vi, djeca ili tajni agenti?" Ja sam 
rekao: “Mi smo djeca, gospođice, ne hodamo mi okolo 
sa crvenim perikama kao kurbetine anderkaver!" Tu je 
sestra Melita u roku hitro.hr začepila labrnju. Samo fra 
Ive je naperijo prst prema Dinu i zarežao je: “A koje tebi 
uopće da tu bilježnicu? A? Ko ti je da kad sam ja glavni 
u župi?" Dine je rekao: “Tekicu mi je dala učiteljica 
Smilja, a sve učiteljice su dobile tekice od nadbisku- 
pije! Da ih podile boljim učenicima i da onda oni upišu 
sva govna i sotoniste šta idu gledat ovu šitinu od filma!" 
Fra Ive je rekao: “U mačku piterinu, nekad su se djeca 
upisivala u pijonire, a sad ih odma primaju u kos i tajnu 
panduriju!" Onda su se sestri Meliti okice napunile sa 
suzicama. Plus je ona treskala sa bradom i sa škarto- 
com od kokica. Ona je pitala: “1? Šta ćemo sad?" Moj 
drug Dino je rekao: “Sašmo se dogovorit koliko košta 
da tekica ostane prazna!" Fra Ive je uletijo: "Molim?!" 
Dino je rekao: “Kažem, ako smo normalni ljudi i kršćani, 
sašmo se lipo dogovorit koliko košta da tekica ostane 
prazna!" Fra Ive je pitao: “Kako to misliš prazna?" Dino 
je rekao: “Pa fino! Da nadbiskup nikad ne sazna da ste 
išli gledat Davinčijev kod zamaskirani u dvi nakaze!" Tu 
su se fra Ive i sestra Melita zapiljili nama dvojici drito 
uoči. Ja i moj drug Dino smo zapiljili se njima drito 

u oči. Onda je fra Ive rekao: “Jel može, dobre ruke, 
svakom po jedne kokice?" Ja sam njemu rekao: “Pa viš 
da već imamo kokice, glupsone! | plus toga, misliš da 

sa običnim kokicama moš se spasit od nadbiskupovog 
bjesa? A? Jel to misliš?!" Samo onda je jedan barba 

sa sjedom bradom izgibao iz zahoda i zakačijo je 

mene sa ramenom po leđima. Meni su sve kokice iz 
škartoca prosule se na pod. Fra Ive je rekao: "Evo, sad 
su nove kokice neophodne!" Samo ja sam okrenijo se 
prema barbi i dreknijo sam: "Alo fosilac, pazi malo di 
hodaš, jebaga irud! Moga si mi kičmu slomit!" Barba sa 
sjedom bradom je rekao: “Pardon, skužajte, nisam vas 
vidijo!" Ja sam njemu rekao: “Pa kakoš me vidit kad si 
natakarijo cvike za sunce, lapane! | kakvi si ti to frik kad 
sa crnim cvikama ideš u kino, jebate?" Onda je fra Ive 
meni podviknijo: “A ko si ti da tako razgovaraš sa stari- 
jim čovikom?!" Ja sam rekao: “Ja sam Robi K. iz trećeg a, 
a koje on?" Fra Ive je rekao: “On je nadbiskup!" 


Robi K. (Illa) 


AKADEMSKO PITANJE 24/V/2006 


Učiteljica Smilja je mene u razredu izvela pred ploču 
da ispita me poznavanje prirode i društva. Ona je 

mene pitala: “Ko je bijo prvi hrvacki kralj?" Ja sam 
rekao: “Neam pojma!" Onda je učiteljica Smilja opet 
pitala: “Ko je bijo prvi hrvacki ban?" Ja sam rekao: 
“Neam pojma!" Onda je učiteljica Smilja opet pitala: 
“Koje bijo prvi hrvacki poštar?" Ja sam rekao: “Neam 
pojma!" Onda je uča Smilja zapiljila se u mene i rekla 
je: “Ako sve to nemaš pojma, vrlo mi je žao, al moraću 
ti dat nedovoljnu ocjenu!" Ja sam rekao: “Odlično!" Uča 
Smilja je rekla: “Nećeš dobit odličnu ocjenu, papane, 
nego nedovoljnu!“ Ja sam rekao: “Odlično!" Uča je 
gledala u mene sa zbunjozom. Onda je ona pitala: “Šta 
ti je tu odlično, majketi?" Ja sam rekao: “Odlično je kad 
dobijem nedovoljnu ocjenu!" Uča je pitala: “A zašto?" 
Ja sam rekao: “Zato šta ću onda dogurat do akademi- 
ka!" Uča je zinila: “Molim?!" Ja sam rekao: “Kažem, ako 
budem imao dosta nedovoljnih ocjena, onda ću možda 
dogurat do akademika!" Tu je mene učiteljica Smilja 
gledala kao da ja sam malo skrenijo na kvasinu. Onda 
je ona pitala: “Koja ti je to spika, blažene ti divice?" Ja 
sam rekao: “To je spika od mog dida sa Šolte!" Uča 

je rekla: “Ma nemoj? Aj baš me zanima, šta ti to tvoj 
dida govori?" Ja sam rekao: “Moj dida govori da u nas 
samo loši đaci doguraju do akademika!" Uča je pitala: 
"A odlikaši?" Ja sam rekao: “A odlikaše odjebu! Nema 
šanse da neko od odlikaša dogura do akademika!" Uča 
je pitala: “Nego šta odlikaši postanu?" Ja sam rekao: 
“Odlikaši uglavnom postanu tučari i rmpadžije, skloni 
fizičkom nasilju i nekontroliranoj primjeni oružane sile!" 

Uča je pitala: “Naprimjer?" Ja sam rekao: “Naprimjer 
primjera Superman, Batman, Radman..." Učiteljica 
Smilja je opet mene pogledala kao da mozak mi sei 
dalje paca u kvasini. Onda je ona rekla: “A jebate šta ti 
je dida jedno stimulantivno stvorenje, baš ti daje fini 
postreh za učenje... | to ti je samo tako ispričao, iz čista 
mira?" Ja sam rekao: “A nije, nije iz čista mira... Nego ja 
sam mu nekidan rekao da ste mi zbičili asa iz kontrol- 
nog iz matuše! Onda je dida mene pomazijo po ćiverici 
i rekao je - samo naprid, mišu moj, ako tako nastaviš 
doguraćeš do akademika!" Uča je pitala: “I? Šta si onda 
ti?" Ja sam rekao: “Ništa! Ja se sad moram potrudit da 
dobijem šta više asi da doguram do akademika!" Onda 
je učiteljica Smilja naslonila ruke na kukove i rekla je: 
“A znaš šta! Moram ti reć da ti je ta teorija od tvog dide 
prilično umobolna!" Ja sam pitao: “A zašto?" Učiteljica 
Smilja je rekla: “Zato šta je sve obratno, razumiš! Sve je 
obratno! Moraš imat sve petice da postaneš akademik! 
A ako imaš sve ase, ondaš bit škovacin, štajaznam, ili 
lučki radnik!" Ja sam rekao: “Ha, a šta ćemo onda sa 
Supermanom, Batmanom i Radmanom? Jesul oni kao 
odlikaši možda dogurali do akademika? Jesu klinac! | 
šta fali lučkim radnicima?! Moj dida je bijo lučki radnik!" 
Uča Smilja je rekla: “Ništa im ne fali! Nisam ja to rekla! 
A kakve je ocjene u školi ima tvoj dida?" Ja sam rekao: 
“Sve ase!“ Uča je uzviknila: “Eto, jesam ti rekla! | posta 
je lučki radnik!" Onda sam ja učiteljicu Smilju pogledao 
malo krvolički i rekao sam: “A jel znate vi da je moj 
dida ka lučki radnik osniva tajnu ćeliju komunističke 
partije?!" Uča je rekla: “Šta je mene briga šta je osniva 
tvoj dida, jebate! Nije osniva akademiju nauka!" Ja 
sam rekao: “A jel znate vi da je moj dida ka lučki radnik 
jednom sam valja bačvu od trista litri maslinovog ulja 


priko cile rive?" Uča je zinila: “Molim?!" Ja sam naperijo 
prst prema plafonjeri i rekao sam: “Bačvu od trista 

litri maslinova ulja je sam samcat valja od gata svetog 
Petra, pa preko cile rive, pa preko voćnog trga, sve do 
spomenika Marku Maruliću!" Uča je u mene gledala 

sa tupajom i rekla je: “E? | šta onda?" Ja sam rekao: 
“Kako šta onda? Pa jel znate vi koja je faca bijo Marko 
Marulić?" Uča je rekla: "Znam!" Ja sam rekao: “Jel on 
možda nije bijo ogromna faca, a? Jel možda nije bijo 
uzor i ponos hrvacke akademske zajednice?" Uča je 
rekla: “Bijo je!" Onda sam ja potapšao se po prsima i 
rekao sam: “E, moj je dida ka lučki radnik dovalja najve- 
ću bačvu priko cile rive do spomenika Marku Maruliću!" 
Učiteljica Smilja je gledala u mene sa tugom i žalosti- 
vošću. Onda je ona meni rekla: “A koji ti kaos u glavi 
imaš, jadan ti si, ne može te normalan čovik ništa živo 
ubrat... | jel taj tvoj dida bijo isto tako imbrlan, a? Zašto 
je uopće valja toliku bačvu do Marka Marulića?" Ja sam 
rekao: “Zato šta ga je prije toga ekipa brumavala, isto 
kao i vi mene!" Uča je pitala: "Kako brumavala?" Ja sam 
rekao: “Rekli su mu da ne može dogurat do akademika!" 


Robi K. (lila) 

AKCIJA AUSPUH 30/V/2006 


Mi obitelj smo bili kod mog dida na Šolti. Tamo je u 
dvoru ispod didine kuće moja tata popravljao škodilaka. 
On je ležao ispod zadnjeg kraja od škodilaka i prčkao 

je nešto odispod. Tata je meni rekao da ja sjednem za 
timun i da turiram sa gasom kad on mi rekne. Ja sam 
sjeo i timunavao sam u mistu. Onda je tata odispod 
škodilaka viknijo: “Aj sad! Turiraj, turiraj!" Onda sam ja 
stisnijo pedalu od gasa i zaturirao sam škodilaka turbo 
dizel injekšn. Škodilak je zarikao: “Rrrrooaaaauuurrrr! 
Rrrooaaaauuurrrr!" Onda je tata viknijo: “Dobro, dobro 
je! Dosta, jebate!" Onda sam ja skinijo se sa pedale 

od gasa. Škodilak je prestao sa rikaonom i mirno je 
brekutao. Samo onda je tata odispod škodilaka viknijo: 
“Jebamu pas mater, dabimu jeba pas mater! iša sam ga 
sredit i sad sam ga totalno zasra! Pa jebemu sve živo 

i neživo!" Onda sam ja njega pitao: “Šta je bilo, tajac, 
šta se desilo?" Tata je zarežao: “Upa mi je šrafciger 

u auspuh, eto šta se desilo! Jeba ga ja, daga jeba ja!" 

Ja sam njega pitao: “Pa štaš sad napravit?" Tata je 
rekao: “Mogu mu puvat, eto šta ću! Nema šanse da ga 
dobavim! Moraću demontirat cili auspuh!" Onda je tata 
izvukao se ispod zadnjeg kraja od škodilaka. Tata je bio 
sam musav i garav po faci. Onda je on puntao škodilaka 
sa nogom po felgi i rekao je: “Jebati pas mater, dabiti 
jeba pas mater! Iša sam učinit dobro i sve sam zasra! 
Sad moram razmontirat po auta za izvadit šrafciger iz 
auspuha!" Onda je moja mama sa vrh skala nama do- 
viknila: “Alo vi dva, koja je to psovačina? Al se štagod 
desilo?" Ja sam mami doviknijo: “Tati je uletijo šrafciger 
u auspuh!" Mama je rekla: “N bava kua? Mome meštru 

nad meštrima se to desilo?" Tata je samo šutijo i 
penjao se uza skale. Mama je njega pitala: “I? Štaš 
sad?" Tata je zarežao: “Sad mi je šrafciger u auspuhu, 
šta bi sad moga?!" Mama je pitala: “Pa jel ga moš kako 
izvadit?" Tata je rekao: “Mogu, al ne mogu sam! Ne 
može mi ni Robi pomoć, teško je za dizat! Idem zamolit 
starog da mi da ruku!" Mama je rekla: “A teško će ti 
on sad, eno ga grinta u sobi da mora hitno popravljat 
televiziju!" Samo tata nije mamu obadavao dva posto 
nego je on ugibao u kuću. Tamo je u primaćoj moj dida 
beštimavao ispred upaljene televizije. On je mrmorijo: 
"Jebati pas ćunku, dabiti jeba pas čunku!" Moj tata je 
njemu rekao: “Čako, sjeba sam nešto škodilaka, jel mi 
moš časkom pomoć da to popravimo?" Dida je rekao: 
“Ne mogu, moram najprvo popravit televiziju!" Tata je 
pogledao u televiziji i rekao je: “Ha, pa skroz ti je dobra 
slika, čoviče!" Dida je rekao: “Nije mi dobra! To mi je 
govno od slike!" Tata je opet pogledao i rekao je: "Meni 
to izgleda skroz pristojno!" Dida je podviknijo: “Nije 
pristojno, zete! Do prije pet minuti mi je slika bila skroz 
pristojna, a sad mi je skroz nepristojna! Mora se hitno 
popravit! Nećemo se oko toga karat!" Tata je rekao: 
“Dobro, dobro, nou frks... A znaš šta se meni desilo sa 
škodilakom? Uletijo mi je šrafciger u auspuh! Nema 
šanse da ga izvadim! Iša sam popravit i sve sam zasra!" 
Dida je pitao: “I sad ti je šrafciger u auspuhu?“ Tata je 
rekao: “Moš mislit pegule, jebate, da uz pomoć alata 
napraviš kvar! Sad moram demontirat cili auspuh da ga 
izvadim! Ako bi mi ti da ruku, to bi mi dva začas obavili!" 
Dida je rekao: “Ne mogu sad, žao mi je! Sad moram 
popravit televiziju!" Tata je opet pogledao u ekran od 
televizije i rekao je: “A šta je ovo na programu, neka 
molitva, neka procesija, neki katolički klinac... Neam 


pojma, čako, meni ovo izgleda skroz dobra slika!" Dida 
je viknijo: “Nije dobra slika, zete, nemoj me više tlačit u 
mozak! Do maloprije je bila dobra, al više nije! Saćemo 
hitno popravit televiziju, a onda ćemo posli skupa 
popravit škodilaka! Jel okej?“ Tata je rekao: "Okej, 
okej... A jesi barem ubra koji ti je kvar? Mislim, šta ti je 
ustvari sa televizijom?" Dida je zagledao se u ekran i 
rekao je: “Koliko ja kužim, ista stvar kao i tebi sa škodi- 
lakom!" Tata je rekao: “E jebiga! Po slici se ne bi reklo 
dati je šrafciger u auspuhu!" Dida je rekao: “Nije, al mi 
je Racinger u Aušvicu!" 


Robi K. (tila) 

MOJ GOLUBE 6/VI/2006 


Bili jednom dva goluba. Dva goluba su se zvali Tentle 

i Šareni. Tentle i Šareni su ćukili na oluku od Zlajinog 
nebodera i mrdali su repicama. Plus su Tentle i Šareni 
gledali u daljinu. Onda je Tentle rekao: “Poala šta je 
dosadno u Splitu, čoviče božji!" Šareni je rekao: "Da 
dosadno! Split je mrkli mrak, čoviče, ovdi se ne može 
ništa nego krepat od dosade!" Onda je Tentle uzdah- 
nijo. Šareni je isto uzdahnijo. Onda su njih dva šutili 

i gledali su u daljinu. Onda je Tentle rekao: “Turbo je 
dosada, čoviče! Mislim, ne mogu ti opisat koliko mi 

je više dopizdilo srat po uvik istim spomenicima! Ne 
znam kako je tebi, al meni je koma na kvadrat!" Šareni 
je rekao: “I meni isto, majkemi! Ono, ispaljujem na 
živce! Na kraju ću počet kenjat u more, ka glupi galeb!" 
Tentle je rekao: “Evo jutros sam odletijo da ću se poke- 
njat na Grgura Ninskog! | nisam moga, majkemi, nisam 
moga! Trista puti sam se već pokenja po Grguru, i reko 
neću više, pa nisam ni ja spa da ga kenjam tristaprvi 
put! | onda sam se posra na Marka Marulića, šta ću, 
njega sam ipak zalita samo dvistapedes puta!" Šareni 
je rekao: “Uuuu, nema šanse da se ja više kenjam po 
Marku Maruliću! Nema šanse! Tolko sam ga dosad 
izlita da pari apsraktna skultura, čoviče, skupa sa 
postoljem! Ja sam se jutros izasra po Luki Botiću, a i to 
mi je bilo gadljivo od dosade!" Tentle je rekao: “Uuuu, 
nemoj mi samo govorit o Luki Botiću! Ja Luku Botića 
zaobilazim u širokom luku! Kenjaža po Luki Botiću mi 
je više takva ogavna rutina da ti to ne mogu opisat, 
ono, pari mi seks sa krepanom grlicom! Jedino gore 

od toga mi je litanje po Emanuelu Vidoviću!" Onda je 

Šareni uzdahnijo. Tentle je isto uzdahnijo. Šareni je 
rekao: “Dosadno je u Splitu, jebate, smrtno je dosad- 
no... Tentle je rekao: “Ovo je zadnja provincija, čoviče, 
krepaćemo od tupaje...' Onda su njih dva šutili i gledali 
su u daljinu. Onda je Šareni rekao: “Ne bi ti svit diga 
neki novi i fini spomenik, ono, čisto da uljepšaju grad, 
nema šanse, to ne bi maklo guzicu da ih se puškom 
tira!" Tentle je rekao: “Ma kakvi, moj prika, to je živa 
mrtvaja! To posli Dijoklecijanove palače i Peristila nije 
izgradilo pristojni komad baštine! Ovo šta imaju više 
nisu spomenici nego fosilni ostaci spomenika!" Šareni 
je rekao: “Ha, štaš uopće spominjat Dijoklecijanovu 
palaču i Peristil! Dijoklecijanovu palaču i Peristil su 
izasrali još naši preci! Tu više kenjaža ne dolazi u 
obzir!" Tentle je rekao: “Nou ćens! A da ne govorim 

da nema više ni komadić nove bronce da se čovik 
pošteno olakša!" Šareni je rekao: “To zaboravi! Nema 
više teorije da ti govno padne na frišku spomeničku 
vrijednost!" Onda je Tentle uzdahnijo. Šareni je isto 
uzdahnijo. Onda je Tentle rekao: “A sićam se kad sam 
bijo mlađi, gula mi je bila odletit do onog Kiklopa 
ispred galerije Meštrović i posrat mu se posrid čela! 
Sad više nemam uncu volje! Izbombiza sam ga više 
nego saveznici Drezden!" Šareni je rekao: “Ma diš više 
litat se po Kiklopu, jebate, to je ispod dostojamstva! 
Nema milimetra di ga nisam zdimijo! Onda ga gađam 

u onu rupu na čelu! To se prepunilo, čoviče, to sad pari 
kozorog a ne Kiklop!" Onda je Tentle uzdahnijo. Šareni 
je isto uzdahnijo. Tentle je rekao: “Dosadan je Split, 
čoviče, smrtno je dosadan.." Šareni je rekao: “Zadnja 
buža i provincija, jebate, krepaćemo od dosade i 
tupaje.." Onda su Tentle i Šareni utiho gledali u daljinu. 
Onda je Tentle rekao: “Bože moj, ponekad gledam ovi 


gradi i pitam se..." Tu se Tentle zamislijo i zašutijo je. 
Šareni je njega pitao: “Šta se pitaš, Tentle?" Tentle je 
rekao: “Pitam se šta li je novo u Zagrebu?"* 


Robi K. (lila) 


* UZagrebu se upravo vodi 1159 
rasprava oko lokacije za podizanje 
spomenika Franji Tuđmanu 


KOCKASTA PRIČA 15/VI/2006 


Moji mama i tata su se zaključali u zahod. Iz zahoda 

se čulo kikoćanje i smijancija. Samo baza je bila šta 

se meni turbo pripiškilo. | onda ja nisam mogao opalit 
pišarjolu jer pošto su se mama i tata zablindirali unutra. 
Iz zahoda je dolazilo samo kikoćanje i smijancija. Onda 
sam ja najprvo pomislijo da idem se popiškit u lavandin 
u kužinucu. Samo to mi je bilo malo nezgodno jer 
pošto je lavandin visoko za mene mališa. Onda sam ja 
opet vratijo se ispred zahoda i pokucao sam na vrata. 
Ja sam zaviknijo: “Oćetel više vas dvoje!? Piški mi se do 
nemila, jebate, sve će mi procurkit u gaće!" Mama je 
keserila se u zahodu i doviknila je: “Evo saćemo, mišu! 
Strpi se samo dvi sekunde!" Onda sam ja skakućao 

u hodniku i stiskao sam miška sa rukama. Iz zahoda 

je dolazilo sve luđe kikoćanje i smijancija. Ja sam 
skakućao i gledao sam u vrata. Samo vrata se nisu 
otključavala. Onda sam ja zalupao sa šakom po vratima 
i dreknijo sam: “A otvorite više, jebavam pas sve živo! 
Pa pukniće mi bešikica od pišarjole, kakvi ste vi to rodi- 
telji!?" Onda su vrata se otključala. Tata je rekao: “Evo, 
evo, šta odma urličeš!" Ja sam u roku munja zalaufao 
se do školjke. Onda sam izvadijo miška i odvalijo sam 
revijski piš. Tek kad ja sam završijo sa piškenjem onda 
sam pogledao u mamu i tatu. Mama i tata su imali 
opiturane face na bjele i crvene kockice. Tako su oni 
izgledali još više kao monstrumi nego šta inače izgle- 
daju. Ja sam njima rekao: “Kako se možete zablindirat 
u zahod, čoviče?! Jel to namjerno puštate dicu da trpe 
muke od piškenja?!" Mama je rekla: "Ama nije, zlato, 

pa viš da smo se morali opiturat za utakmicu!" Ja sam 

rekao: “Pa šta se niste mogli pituravat u otključanom 
zahodu?! A ne da mi skoro pukne bešikica od pišan- 
cije!" Onda je mama zakikoćala se i nagnila se prema 
meni. Ona je utiho rekla: “Ama da prostiš, tata je mami 
piturava limune na kockice, hi-hi-hi, pa smo zato za- 
ključali vrata, hi-hi-hi...“ Ja sam zableušijo se u mamu sa 
ošamutom u očima i rekao sam: “N bava kua?" Mama 
je zaklimala sa glavom i keserila se do ušiju. Ja sam 
rekao: “Aj dont bilivit! | sad su ti limuni opiturani na 
kockice?" Mama je skakućala na prstima od hepinesa i 
cvrkutala je: “Aha, crvene i bile! Jelda je turbo baza?" Ja 
sam rekao: “Aj pokaži!" Mama je skočila prema unazad 
i rekla je: “Ma jesi normalan, magarče! Pa ne mogu prid 
dicom pokazivat gole limune! Nisam ti ja neka dram- 
fulja!" Ja sam rekao: “Ha, pa zašto si ih onda pituravala 
ako ih držiš iza majice?!" Mama je rekla: “Kako zašto? 
Pa da mi budu u hrvackom tonu, čoviče, da navijam sa 
cilim tilom! Tojest sa punim plućima!" Ja sam rekao: “Pa 
šta ti vridi da su ti limuni u hrvackom tonu ako ti ih niko 
ne vidi? Tako ti mogu bit i u brazilskom tonu, jebate, 

ko će ti virovat?" Mama je rekla: “E ako naši zbiče 
Brazilcima gol, ondaš bogami vidit štaš virovat!" Ja sam 
pitao: “Šta ću vidit?" Onda je tata uletijo u diskusijum 

i rekao je: “Ako naši zbiče gol, onda će mama strgat 
majicu i skakaće da joj se tresu karirani limuni! Dala 

je časnu pijonirsku i zaklela se na divicu mariju!" Tu se 
tati caklilo iz očiju kao imbecilu i debilno se keserijo. Ja 
sam rekao: “Pa naši će Brazilcima dat gol u paklu droge, 
čoviče!" Tata je blekasto se smjehuljio i rekao je: “Aaaa 
nikad se ne zna, nikad se to ne zna... Ja ću još luđe navi- 
jat da naši zbiče gol ako znam da će mi žena zbog toga 
pokazat limune! Pošto ih nisam vidijo već misec dana! 
Osim u svojstvu pitura, he-he-he..." Onda je mama isto 


se debilno nakeserila prema tati i rekla je: “Jelda si se, 
mačak, iznenadijo kolko mi je kockica stalo, a?" Tata je 
rekao: “Uuuuu, jebate, parilo mi je da gledam plantažu i 
rasadište, majkemi mile!" Onda je mama sa ponosicom 
se okrenila prema meni i rekla je: “Znaš šta, mišu, stalo 
mi je na limune dvajsiosam kockica! Jel moš to virovat?" 
Ja sam rekao: “Dvajsiosam? N bava kua?" Mama je 
isprsila se i rekla je: “lebeš mi mater! Na svaki limun 

po četrnaes kockica!" Ja sam rekao: “To znači skoro 

kao meni?" Tu je mami uletila lakša zbunjoza. Onda je 
ona rekla: “Nemoj zezat? | ti si opitura limune?" Ja sam 
odmahnijo rukom i rekao sam: “Nije uopće bitno šta 
sam ja opitura!" Mama je rekla: “Kako nije bitno, jebate, 
pa moš mami i tati slobodno priznat!“ Ja sam rekao: “To 
ću vam pokazat kad naši zbiče Brazilcima gol! Ili kad 
Brazilci spiče našima gol! A pokazaću vam i ako bude 
nerješeno!" Mama je pitala: “A koliko ti je tačno kocki- 
ca stalo?" Ja sam rekao: “Pun kurac!" 


Robi K. (lta) 

666" 21/Vi/2006 


Mi ekipa iz ulice smo žogali na male branke iza župnog 
dvora. Tamo je baš bio prolazio onaj fra Ive iz Gospe 

od Cukra. Fra Ive je nas gledao i vrtijo je glavom. Moj 
drug Dino je njega pitao: “Fra Ive, oćetel bacit sa 

nama jednu paku na male branke?" Fra Ive je dignijo 
kažimprst prema nebu i rekao je: “Bog je izmislijo križ, 
a đaval balun!" Tu je nama ekiposima uletila žešća 
čudancija. Onaj flomić Boban je fra Ivu pitao: “Šta sa 
tim oćete reć?" Fra Ive je rekao: “Oću reć da je balun 
vražji simbol, eto šta oću reć! A kršćanski je simbol 
križ!" Onaj Kane Šteta je rekao: “Pa ne možemo valjda 
sa križom igrat nogomet, jebemu sveca, previše je 
ćoškast!" Fra [ve je rekao: “Naravski da nemoš! On 

je i napravljen ćoškasto zato da sa njim nema igre i 
zezancije! A balun je vrludav i nestabilan zato jerbo ga 
je smislija đaval! A zašto ga je smislija? Zato da navuče 
ljude u đavolje predstave i da ih zavodi sa zabavom!" 
Mi rulja smo gledali u fra Ivu sa razrogačenim očima. 
Fra Ive je još luđe naperijo prst prema nebu i rekao je: 
“Koji je simbol vraga, a? Zna se, tri šestice! A šestice 

su okrugle isto ka i fuzbalski baluni! Kad ljudi to štuju 
onda je to siguran znak da su sa vjerom ukurcu! Eto, to 
znači! Umisto da se uteknu križu i molitvi, oni se ute- 
knu trčanju za napuvanom mišinom i zajebanciji!" Moj 
drug Dino je uletijo: “Pardon, ali nije nogomet obična 
zajebancija!" Fra Ive je podviknijo: “Nije obična nego je 
vražja zajebancija! Jebem balun i ko ga je smislijo ako 
mi niko ne dolazi u crkvu kad je utakmica na televiziji!" 
Kane Šteta je rekao: “Ha, pa ko je kriv biskupima šta 
ne žogaju na balun! Možda bi im više rulje dolazilo na 


* Povodom odluke biskupa 1165 
Katoličke crkve da ne održe misu 
u lazenovcu, nego na Golom otoku 


mise!" Fra Ive je njega pogledao koljački i rekao je: “E, 
taj film neš gledat! Biskupi su posvećeni križu i muci 
Gospodina Našega, a ne napuvanoj mišini! Nemoš 
spojit raj i pakal, nemoš spojit čovika i ženu, nemoš 
spojit vodu i ulje, nemoš spojit blud i kripost, nemoš 
spojit balun i križ! Eto!" Onda je fra Ive okrenijo se 

na petiiotpičijo je prema župnom dvoru. Mi ekiposi 
smo ostali ukopani od strave i horora. Samo smo piljili 
preda se sa zinutim ustima. Fra Ive je u župnom dvoru 
odgibao u svoju sobu. Onda je on skinijo košulju i izuo 
je postole. Onda je on natočijo si u čašu malog bade- 
lovog sa ledom. Onda je on strmovalijo se na trosjed 
u sokolskoj i srknijo je guc badelovog. Samo onda je 
on trgnijo se jer pošto mu je sa ponistre uletila buka 
od tekme. To je bila tekma šta smo je mi opet igrali iza 
župnog dvora. Plus sam ja kraj aut linije držao direktni 
prenos sa mengafonom. Tu se sve oko župnog treslo 
od mog direktnog prenosa. Ja sam u mengafon govo- 
rijo: “Bogović do Bozanića, Bozanić odmah dugačkim 
pasom na desnu stranu do Jezerinca, hoće li Jezerinac 
stići, stigao je, Jezerinac sada nadire po desnoj strani, 
opasno je, panika je u obrani partizana, sada se tamo 
Barišić iz drugog plana ubacuje u naš napad, hoće li ga 
Jezerinac vidjeti, vidio ga je, odličan centaršut prema 
Barišiću, to je sada šansa, Barišić se namješta za šut, 
Barišić, Barišić, iiiliiti... pored golaaaa... kao iz topa je 
opalio Barišić, taj kršni momak iz Dalmatinske zagore, 
ali lopta je fijuknula nekoliko centimetara pored 
vratnice... štetaaa, štetaaaa... sjajno sada igraju naši, 
opasniji su, konkretniji od protivnika, momčad partiza- 
na prisiljena je da se brani, i to prilično panično..." Fra 
Ive je u roku munja skočijo se sa trosjeda i ostavijo je 
mali badelov na stolić. Onda je on u sokolskoj izletijo 


na ponistru. Tamo smo ispod ponistre mi ekiposi žogali 
tekmu. Plus sam ja kraj aut linije držao direktan prenos 
sa mengafonom. Ja sam u mengafon govorijo: “Sada 
ponovo kreće napad naših sa sredine terena, lopta 

je opet kod Bogovića, Bogović je danas motor naše 
ekipe, trči kao lav i dijeli izvanredne lopte, sada kratko 
do Kaćunka, Kaćunko povratna lopta prema Ivasu, Ivas 
opet prema Bogoviću, hoće li se tamo otvoriti neko od 
naših napadača, Pozaić recimo, Pozaić je dobro čuvan 
od braniča partizana, sada duboka lopta kroz sredinu 
prema Bozaniću, hoće li to Bozanić stići, stigao je, ali 
prekršaaaaaj... uuuuuuuu, kako je to bio prljav start 
partizanovoga stopera... nemoćni su, sada potpuna 
nemoć vlada u obrambenim redovima partizana, samo 
faulovima mogu zaustaviti naše raspoložene napadače, 
a sudac još uvijek ne pokazuje žute kartone... no, naši 
imaju slobodan udarac, nekih dvadesetak metara od 
gola, vjerojatno će to izvesti naš topnik Jezerinac, ili 
možda Puljić, ali sad treba moliti boga da Bozanić nije 
zaradio težu ozljedu, pošto još leži na travi sbolnom 
grimasom na licu... Igore, kako ste vi zadovoljni našom 
dosadašnjom igrom?" Onda sam ja malo promjenio 
glas i opet sam govorijo u mengafon: “Božo, mislim da 
možemo bit vrlo zadovoljni, naši su napadi konkretniji, 
osjeća se da smo snažnija ekipa i samo još nedostaje 
krajnja realizacija, mislim da treba više koristiti mla- 
doga Štambuka preko ljevog krila, pošto je on znatno 
brži od braniča partizana, sigurno je da bi Štambuk i 
Kaćunko izmjenom pasova na lijevoj strani razvukli 
obranu partizana, te tako oslobodili više prostora za 
naše špiceve, ponajprije Bozanića i Jezerinca, a možda 
treba u daljnjoj fazi uvesti u igru žilavoga Kustića, on 
ima tu eksplozivnost, tu prodornost, i sigurno bi unio 

dodatnu svježinu u naš napad..." Ja sam malo promjenio 
glas i rekao sam u mengafon: “Igore, izgleda da naši 
zasad dobro podnose ovu nesnosnu vrućinu, iako su 
dresovi natopljeni znojem?" Onda sam opet promjenio 
glas i rekao sam u mengafon: “Da, Božo, ovdje na 
Golom otoku je zbilja paklenski vruće, pa će sigurno 
trebati uložiti sve zalihe energije da se izdrži do kraja 
utakmice, ali je opet puno bolje nego da se igralo u 
Jasenovcu, gdje je teren sasvim nepogodan za igru, 
naša momčad njeguje tehnički dotjerani nogomet i 
više joj odgovara čak i ovakva vrućina nego kvrgavi 
travnjak...“ Ja sam promjenio glas i rekao sam u men- 
gafon: “Hvala, Igore, idemo sada vidjeti kako će naši 
izvesti ovaj slobodni udarac, Jezerinac se namješta kod 
lopte, ili će to opaliti Puljić, ne, ipak Jezerinac..." Samo 
onda je fra Ive iz ormara izvadijo svoj mengafon. Onda 
je on opet izletijo na prozor i dreknijo je u mengafon: 
“A pizdavam materina, dabivam pizda materina, dabi- 
vam pizda materina, dabivam pizda materina!!!" Ja sam 
rekao u mengafon: “Šta je sad ovo, izgleda da netko iz 
gledališta pravi nered, izgleda da dobacuje pogrdne 
uzvike u pravcu naših igrača, to nije ljepo, to nije 
sporcki, to baca ružnu sjenu na ovaj veličanstveni no- 
gometni ugođaj... Alo ti, gledalac, šta ti sereš gore sa 
tribina, a?!" Fra Ive je škarpunijo se po faci i urlikao je 
u mengafon: “Serem ti se na glupu mater, bezbožniče! 
Samo neće vam te provokacije pomoć! Ne, ne! Ništa 
vam neće pomoć ni huljenje, ni sprdanje, ni svetogrđe! 
Neće nogomet zaustavit kršćanstvo!“ Ja sam rekao 
u mengafon: “A šta ti misliš, čoviče, da će kršćanstvo 
zaustavit nogomet?" Fra [ve je dignijo kažimprst pre- 
ma nebu i dreknijo je u mengafon: “Križ je od boga, a 
balun je od đavla! Zapamti to, izrode i heretiku! Križ je 


od boga, a balun je od đavla!" Ja sam rekao u mengafon: 
“Šta jebeš led, papane jedan, pa viš da naša katolička 
ekipa rastura sve živo..." Fra Ive je naperijo kažimprst 
prema meni i arlauknijo je u mengafon: “Zapamti! 
Svega može bit, al nema okruglog križa! Bogu dragom 
fala, nema okruglog križa!" Ja sam rekao u mengafon: 
“Bogu dragom fala, nema ni kukastog baluna!" 


Robi K. (llla) 

PAZI, OŠTAR MULIĆ! 28/V1/2006 


Mi obitelj smo išli kod mog dida na Šoltu na kupanjac 
za vikend. Dida je u dvoru sjedio u lingeštulu i drinkao 
je bilu bevandicu. Ja i moja sestra Damjana smo nabrzi- 
hen dida cmoknili u ćelenku. Dida je nas isto cmoknijo i 
pomilkijo nas je po ćivericama. Onda smo mi dva hitro. 
hr otrkenzi u sobu za presvuć se u kostimić i mudan- 
tine. Moji mama i tata su isto išli da će dida cmoknit 

u ćelenku. Samo dida je njima pred facama dignijo 

čašu sa bilom bevandicom i viknijo je: “Apage satanas!" 
Onda su mama i tata u roku munja brisnili u sobu za 
presvuć se u kostimić i mudantine. Onda smo mi 

obitelj preobučeni spuštali se niza skale od dvora. Mi 
smo pičili prema muliću na kupanjac i brčkaonu. Samo 
onda je moj tata ukipao se na skalama i viknijo je: “A 
vidi nam mulića, jebate led, pari Guantamano!" Mama 
je pitala: “Šta pari?" Tata je rekao: “Guantamano! To ti 
je ona američka... kako bi ti reka... američka Pakračka, 
razumiš?" Onda smo mi svi se zagledali prema mu- 
liću. Mulić je bio sav zatrpan sa bodljikavom žicom. 
Bodljikava žica je bila u kolutima i išla je skroz naokolo 
oko mulića. Plus su i drito priko mulića bili sve kolutovi 
od bodljikave. Mi smo piljili u to sa šokom i zbunjitisom. 
Mama je zlamenovala se i rekla je: “Meoca isina, za 
gospu blaženu... Pa ko je učinijo ovi užas?!" Tata je 
rekao: “la mislim da tu ne treba puno mudrosti za 
skužnit ko je autor užasa!" Onda smo mi obitelj vratili 
se uza skale prema dvoru. Tamo je dida smjehuckao 

se u lingeštulu i drinkao je bilu bevandicu. Mama je 
njemu podviknila: “Čako, šta je ono na muliću?!" Dida 
je pitao: “Kojo na muliću?" Mama je rekla: “Bodljikava 

žica, jebate dragi irud, nemoj se tu pravit tuntleša!" 
Dida je rekao: “A tooo... To ti je, ćerce, simbol samo- 
stalnosti i suverenosti!" Mama je gledala u dida sa 
razrogačenim očima. Onda je moj tata uletijo: “Pa ja 
ću ispalit na ganglije, jebate... Znači, sam si stavijo na 
mulić onoliku bodljikavu žicu?" Dida je dignijo čašu sa 
bilom bevandicom i rekao je: “Ovim rukama!" Tata je 
pitao: “A zašto, majketi?" Dida je rekao: “Zato šta mi 
je više dokurčilo da mulić, koji sam ja izgradijo svojim 
trudom i znojem, bude samo simbolično moj! Nego 
sad malo oću da bude i zapravo moj! Razumiš?" Tata 
je rekao: “Ne razumim!" Dida je podviknijo: "Dokurčilo 
mi je, čoviče! Juče su mi cili dan po muliću pizdili neki 
Slovenci! Prekjuče su mi cili dan pizdili neki Česi! 
Nakjuče su mi cili dan pizdili neki, šta ja znam, isto neki 
barbari... E, onda sam fino jutros doli navuka pedes 
metri bodljikave! Pa sad znam da je to moj mulić i da se 
niko drugi na njemu ne može kupat!" Tata je viknijo: “Al 
ne možemo se ni mi kupat, čoviče božji!" Dida je rekao: 
“Zašto? Ko vam brani?" Tata je rekao: “Pa bodljikava 
žica nam brani, jebaga konj! Oš da to doli bude krvava 
kupka?!" Dida je rekao: “Dobro, to je malo problem... Al 
baremko znaš da se niko drugi neće dolazit kupat na 
tvoj mulić!" Tata je zaškarpunijo se po faci i dreknijo 
je: “Pa šta mi to vridi ako se ni mi ne možemo kupat 
jerbo si prostra bodljikavu žicu po muliću!" Dida je 
raširijo ruku sa bilom bevandicom i rekao je: “E, a šta ti 
ja tu mogu! To je cjena toga da je mulić napokon samo 
tvoj!" Onda je tata zlamenovao se sa livom rukom i 
rekao je: “A jebešmi mater ako sam ja ikad u životu čuo 
umobolniju logiku!" Dida je rekao: “Jadan je i mizeran 
tvoj život, zete, pa još nemoš skužnit neke temeljne 
mudrusti!“ Tata je pitao: “Koje mudrosti, jebaga dragi 


jarac?" Dida je dignijo bevandicu i rekao je: “Temeljna 
mudrost je daš najbolje oslobodit svoju teritoriju tako 
da je do kraja zasereš!" Moji mama i tata su gledali u 
dida sa tupajom na kvadrat. Onda je tata okrenijo se 
prema mami i rekao je: “Aj bog! Ćaća ti je ispalijo na 
mozak! Najbolje bi ga bilo skupa sa bevandom otpravit 
u ludaru!" Mama je tati rekla: “Ama najgore je šta će 
nam još doć i pandurija na vrata! Neko će nas zbog 
bodljikave žice trista posto prijavit!" Tata je rekao: “Pa i 
pošteno je da dođe! Pa ne može se svakom dozvolit da 
se ponaša ka bodljikavi prasac!" Samo dida je tu uletijo: 
“Aaaa, nemam ja sa tim nikakvih problema! Ja sam uvjek 
imao super suradnju sa pravnom državom!" Mama je 
njemu podviknila: “Ali ogradijo si pomorsko dobro sa 
bodljikavom žicom, čoviče! Pravna država će te skašit!" 
Dida je njoj rekao: “Ništa se ti ne brigaj za mene i za 
pravnu državu! Nego, jel bi bilo tog pomorskog dobra 
da ga ja nisam sagradijo svojim rukama, a?" Mama 

je rekla: “Ne bi!" Dida je rekao: “E, onda ne seri!" Tu 

su mama i tata začepili labrnje i gledali su u dida sa 
iskobečenim očima. Samo onda je u dvoru se čulo 

kako neko se penje uza skale. Svi smo okrenili glave 

da vidimo ko je to. To je bijo jedan barba iz pandurije u 
plavoj uniformi. Mama je promrmorila: “Majko irudova, 
tačno sam znala..." Tata je promrmorijo: “He-he, ima 
pravde, ima pravde..“' Dida je murcu rekao: “A di si 
Ferdo, šta ima? Oš popit jednu bevandicu?" Murac je 
rekao: “A neću, fala, doša sam poslom! Tu sam zbog 
ovog doli na muliću!" Tu je u dvoru najprvo uletila 
tišinčina. Dida je pitao: “Kojog na muliću?" Murac je 
rekao: “Pa ove bodljikave žice! Jestel to vi stavili?" Dida 
je dignijo bevandicu i rekao je: “Ovim rukama!" Murac 
je pitao: “Prepostavljam radi zaštite od Slovenaca, 


1173 


Čeha i, šta ja znam, drugih barbara...?" Dida je rekao: 
“Dobro prepostavljaš, Ferdo! Jutros si bogami u formi!" 
Onda je murac rekao: “Skužajte, nemojte se ljutit, al 
ja ću sad napravit zapisnik! Posla me načelnik i ja to 
moram napravit!" Mama je zakolutačila očima i promr- 
morila je: “Majko irudova, tačno sam znala..." Tata je 
promrmorijo: “He-he, ima pravde, ima pravde.." Dida 
je murcu rekao: “Nemaš frke, Ferdo, samo ti radi svoj 
posal! Šta god pravnoj državi treba, ja sam uvjek na 
usluzi!" Onda je murac izvadijo notes iz zadnjeg žepa. 
Onda je on izvadijo kemijsku iz žepa od košulje. Onda 
je on didi rekao: “Okej, jel mogu ja sad postavit prvo 
pitanje za zapisnik?" Dida je rekao: “Pucaj, Ferdo!" 
Murac je rekao: “Okej, evo prvog pitanja! Di ste tačno 
kupili predmetnu bodljikavu žicu šta je završila na 
muliću?“ Dida je rekao: “Kupijo sam je u poljoprivred- 
noj zadrugi u Gornjem selu!" Onda je murac zapisao u 
notes šta je dida rekao. Onda je on dida pitao; “Može 
li sad drugo pitanje za zapisnik?" Dida je rekao: “Samo 
pucaj, Ferdo!" Murac je rekao: “Okej, evo drugog 
pitanja! Koliko ste tačno plaćali metar predmetne 
bodljikave žice?" Dida je rekao: “To me došlo dvi kune 
po metru! Znači, pedes metri bodljikave sam platijo 
tačno sto kuna!" Murac je polako zapisivao u notes 
šta je dida rekao. Onda je on zaklopijo notes i rekao je: 
“Okej, zapisnik gotov! Ja vam se najtoplije zahvaljivam 
na izgubljenom vremenu i želim vam ugodan nastavak 
dana!" Onda je on spremijo notes u zadnji žep i okre- 
nijo se da će odgibat. Samo moj tata je njemu viknijo: 
“Čekaj, jebate, šta je to bilo?!" Murac je njega pogledao 
sa čudilom i pitao je: “Kojo?" Tata je rekao: “Pa ovo, 
čoviče! Koja je to vrsta zapisnika?" Murac je rekao: 
“Ovo su uobičajene predistražne i istražne radnje! Od 


prikupljenih imformacija je sastavljen zapisnik, sve 

po nalogu načelnika!" Tata je rekao: "Ma koji zapisnik, 
jebate dragi irud, postavijo si dva bezvezna pitanja i 
zaklopijo notes! Pa jel to briga za javni red i mir?! Jel to 
pošteno obavljena policijska proncedura?" Murac je 
rekao: “A, to ćete morat pitat načelnika! On me posla i 
ja samo obavljam svoj posal...' Tata je podviknijo: “Ama 
znam da te načelnik posla, čoviče, ali po šta te posla?" 
Murac je rekao: “Posla me po dvista metri bodljikave 
za glavnu plažu!" 


Robi K. (Illa) 

SVEČANA PRIREDBA 14/Vil/2006 


Ja sam doma kod kuće u banju ispred ogledala spre- 
mao se za svečanu priredbu. Ja sam najprvo namazao 
kosu sa gelom i zalizao sam je unazad. Onda sam ja 

sa maminim rimelom nacrtao si brčiće. Onda sam ja 
obukao bjelu košulju i crne gaće. Onda sam ja preko 
bjele košulje obukao crnu jaketicu. Onda sam ja još 
jednom pogledao se u ogledalo sa svih strana. Onda 
sam ja u desnu ruku uzeo mamin fen. U ljevu ruku sam 
ja uzeo veliku žarulju od dvista vati. Onda sam ja opet 
pogledao se u ogledalo sa svih strana. Samo šta sad 
sam imao u rukama mamin fen i veliku žarulju. Onda 
sam ja odgibao iz banja u kužinicu. U kužini je već 

moja sestrica Damjana stajala ispred vrata od primaće. 
Damjanica je bila sva se uredila u bjelu vešticu sa roza 
cvitićima. Plus je ona držala u ruki košaricu da proda- 
vaće karte za priredbu. Onda smo mi dva brat i sestrica 
čekali mamu i tatu da se pojave. Onda su za deset 
minuti u kužinicu ugibali muški i ženski roditelj. Kad 

je moj tata vidijo nas dječicu on je najprvo malo zinijo 
od zbunjoze. Mami je isto uletilo tupilo od nekuženja. 
Onda je mama pitala: “Šta je ovo, neki cirkus?" Tata 

je meni rekao: “Kako si se to zamaškara, jebate patak, 
izgleaš ka komad kretena!" Ja sam njemu rekao: “Ne 
izgleam ja ka komad kretena, nego sam se uredijo za 
priredbu!" Tata je rekao: “Priredbu? Kakvu priredbu?" 
Ja sam naperijo fen prema njemu i rekao sam: “A nemoj 
mi samo reć, molimte, da ne znaš kakvu priredbu?!" 
Tata je raširijo ruke i rekao je: “Neam blage!" Onda sam 
ja podbočijo se i rekao sam: “E pa priredba ti je u čast 
stopedes godina rođenja Nikole Tesle, điksone! Cila 

zemlja to zna, samo moj muški roditelj nema blage!" 
Onda je tata fljasnijo se po čelu i rekao je: “Poasti srce 
šta sam smantan! Kako ne bi zna, kako ne bi zna! Ha, 
znači zato si se ti zamaškara u kret... tojest u Teslu... 
Jebešmi mater, isti si on... A šta onda, pantaganice, 
oš ti to onda glumit Teslu na nekoj priredbi?" la sam 
rekao: “Svečana priredba održaće se u primaćoj za 
petnes minuta, i tačno je — ja ću glumit Teslu!" Onda 
je Damjanica uletila: “A mala će prodavat karte za 
priredbu!" Onda je moja mama pljesnila sa rukama i 
raskrivila se: “Aaaaajme šta ste famoooozni vi dvoje... 
Onda je ona okrenila se prema meni i opet se raskrivila: 
“Zlato mamino, ne da ne izgledaš ka komad kretena, 
nego izgledaš feeeenoooomeeeenaaalnoooo... Isti si 
Tesla sa tim brćićima i tri kila gela u kosi! Haaaajme, 
jedva čekam da počne priredba!" Onda je tata mene 
pitao: “A šta će ti taj fen i žarulja u rukama?" Ja sam 
rekao: “To su mi rekbiziti za znastveni esperiment šta 
ću ga prikazat publiki na priredbi!" Tata je pitao: "Kakvi 
rekbiziti? Ali je Tesla izumijo fen?" Ja sam podviknijo: 
“Nije izumijo fen, nego je izumijo struju! A bez struje 
ne bi bilo ni fenal Jel ti uopće imaš blage o Nikoli Tesli, 
a?!" Tata je rekao: “Kako ne bi ima, čoviče... To je, ono, 
poznati izumljivač... Ono, baš je izumijo masu izuma... 
A poznat je i kao srpski Hrvat!" Onda je mama njemu 
rekla: “Nije, bogami, Tesla bijo srpski Hrvat, nego je 
bijo hrvacki Srbin!" Onda je tata okrenijo se prema njoj 
i rekao je: “E bogami baš je obratno, nemoj me samo 
učit oko Tesle! Nije on bijo hrvacki Srbin, nego je bijo 
srpski Hrvat!" Mama je podviknila: “E nije majci! Nego 
je bijo hrvacki Srbin!“ Tata je podviknijo: “Malo kurac! 
Tesla je bijo srpski Hrvat!" Onda je mama tati dreknila: 
“Zašto ti uvik imaš potrebu da nešto navijaš za srpsku 


stranu, a?! Zašto je tebi uvjek sve tako srpski, a?!" Tata 
je mami dreknijo: “A zašto bi srpski Hrvat bilo nešto 
srpski?! Otkud ti ta spika, jebate?! Zašto srpski Hrvat 
ne bi bilo nešto hrvatsko, a?!" Mama je tati urliknila: 
“Pa jesil ti ikad čuo, majmune, čuvenu Teslinu izjavu?! 
Onu kad je izjavio da se ponosi sa svojom hrvackom 
domovinom i sa svojim srpskim porjeklom!?" Tata je 
urliknijo: “Malo kurac! Malo kurac je to Tesla reka! 
Tesla je reka da se ponosi sa svojom srpskom domo- 
vinom i sa hrvackim porjeklom!" Samo onda sam ja zve- 
knijo sa fenom po stolu i zadrečao sam: “Dosta više! 
Dosta!!!" Tu su mama i tata začepili lambrnje i zapiljili 
su se u mene. Ja sam opet viknijo: “Tesla je izmislijo 
struju! Struja nema nacijonalni preznak! Kako vas nije 
sram više srat!" Mama i tata su samo šutili i gledali su u 
mene. Ja sam rekao: “I plus toga mora počet priredba!" 
Onda je mama rekla: "Pa evo, mi smo spremni!" Ja sam 
njoj podviknijo: “Takva ćeš na priredbu, u kućnoj vešti 
i maji na špaline?!" Mama je zarumenkila se i rekla je: 
“A je. imaš pravo, idem časkom obuć veštu i svečane 
postole..." Ja sam njoj podviknijo: “A neš se oprat prije 
toga? Jel si, majketi, vidiš kolombare od znoja ispod 
pauzuha, a?!" Mama je pošnjofala se ispod pauzuha i 
rekla je: “Asti mande, imaš pravo! Cila sam se usafunja- 
la, za gospu blaženu! Idem ja časkom plahnit se u kadi, 
pa sam začas nazad!" Onda je mama otrkenzi u banju 
i pustila je vodu u kadu. Tata je u kužinici zvižduckao 
i piljio je u luster. Onda sam ja njemu dreknijo: “Šta ti 
čekaš?! Limun?!" Tata je opalijo čudilo: “Šta? Al se i ja 
moram kupat?" Ja sam zarežao: “Ne, nego ćeš mi takvi 
šporak ka kuga i kolera dolazit na priredbu?!" Tata je 
rekao: “Dobro, dobro, evo nek mama izađe iz kade!“ Ja 
sam rekao: “Nema za to vremena, priredba je za pet 

minuta!" Tata je opet opalijo čudilo: “Šta? Onda da sa 
njom uletim u kadu?" Ja sam dreknijo: "Trkom!" Onda 
je moj tata u roku munja zalaufao se u banju za mamom. 
Iz banja se najprvo čulo nalivanje vode u kadu. Onda 
se čulo šljapkanje i mlapkanje. Onda se čulo klokotanje 
i blokotanje. Onda se čulo prskanje i mrskanje. Onda 
se čula štrapaona sa vodušom. Onda se iz banja čuo 
mamin glas: “Nije ti, glupsone, Tesla srpski Hrvat, 
nego je hrvacki Srbin, nemaš tri čiste!" Onda se čuo 
tatin glas: “Nije hrvacki Srbin, nego srpski Hrvat, tuko 
glupa! Nemoj da ti zdimim jednu zidanušu u prsi! 
Kacaću te u kadi nastaviš li srat, majkemi, popićeš 
dvista litri vode!" Onda se čuo mamin glas: “Hrvacki 
Srbin! Hrvacki Srbin! Hrvacki Srbin! Aj samo me probaj 
kacat, klipsone, jebešmi sve živo ako te neću udavit 
posrid kade!" Samo onda sam ja utiho otvorijo vrata 
od banja i ugibao sam unutra. Onda sam ja za dva 
minuta izgibao vanka i vratijo sam se u kužinicu. Tamo 
je moja sestra Damjana mene pitala: “A Robi, a oćel bit 
više ta priredba?" Ja sam nju pomilkijo po glavušici i 
rekao sam: “Pa bila je priredba, sestrice, samo šta je 
održana u banju, a ne u primaćoj!“ Damjanica je pitala: 
“A esperiment?" Ja sam rekao: “Pa i esperiment sam 
izveo!" Damjana je raširila oči i viknila je: “Kao Tesla?" 
Ja sam isprsijo se i rekao sam: “Kao Tesla!" Damjana je 
zapljeskala rukama i skakućala je u patikicama. Onda je 
ona pitala: “A kakvi je bijo esperiment?" Ja sam rekao: 
“Ubacijo sam uključeni fen u kadu!" 


Robi K. (Illa) 


TRLJE NA GRADELE 18/VlIl/2006 


Moj dida sa Šolte je u dvoru pekao trlje na gradele. 

Svi obitelj su skupili se oko stola za mumanje i ožder. 
Samo mene nije bilo jer pošto sam malo kasnijo na 
ručak. Onda je mama donjela na stol salatu od poma i 
kukumara. Onda je tata donjeo na stol bocun crnoga i 
bocun vode za bevandicu. Onda je dida donjeo na stol 
dva puna pijata trlja sa gradela. Onda je Damjanica 
donjela na stol barbiku da i ona malo ruča. Onda je 

tata rekao: “A di je onaj kreten, jebate, jel jedini on 

ne zna kad je ručak?!" Mama je rekla: “Biće se zaigra 

na plaži sa onom svojom Mojcom!" Dida je pitao: 
“Kojom Mojcom?" Mama je rekla: “Ma onom malom 
dramfuljom iz Slovenije!" Tata je rekao: “Ha, čim je iz 
Slovenije, odma ti je dramfulja! Kako ti dite od devet 
godina može bit dramfulja?" Mama je tatu pogledala 
koljački i rekla je: “Kakva mater, takva ćer! Nemoj 

mislit da nisam vidila kako joj materi ćiribimbiš u 
ljubičaste tange i gole limune!“ Tata je pokazao rukom 
sebi u prsi kao da oće reć: “Ko? Ja?" Samo onda je dida 
uletijo: “Bolje da dečko misli na kurbanciju, nego na 
ručak!" Mama je pitala: “Koji dečko?" Dida je rekao: 
“Mislim na Robija!" Mama je rekla: “Aaaa na njega... A da 
ga isto malo pričekamo?" Tata je rekao: “Kurac ću ga 
pričekat! Oladiće mi se trlje, a onda će mi bit zakurac!" 
Onda su svi navalili na mumanje i žderu. Oni su ćapava- 
li trlje sa rukama i zafastali su se turbo genza. U dvoru 
se čulo samo mljackanje i žbackanje. Velikima se sve 
cjedilo ulje po bradama i vratovima. Samo je Damjanica 
hranila barbiku sa perunom. Onda sam ja ugibao u dvor 
i sjeo sam za stol. Tata je mene pitao: “Pa di si ti dosad, 

jebaga led? Još malo i oladile bi ti se trlje, pa bi ti bile 
zakurac!" Ja sam rekao: “Ma zadrža sam se sa nekim 
barbom!" Tata je ćućao glavu od trlje i pitao je: “Sa 
kojim barbom?" Ja sam vadijo sebi u pijatić i rekao sam: 
“Ma sa nekim barbom tamo na drugom muliću!" Tata je 
močijo koru od kruva u maslinovo ulje i pitao je: “Pa šta 
oće taj barba?" Ja sam maherski izvadijo srednju košči- 
cu od trlje i rekao sam: “Ma ništa, tijo je da mu nešto 
pokažem!" Tata je sa perunom badao pome i kukumare 
iz terine i pitao je: “A šta je tijo da mu pokažeš?" Ja sam 
rekao: “Miška!“ Tu su svi za stolom zaledili se u nepo- 
mičnosti. Čula se samo osa kako zunzi oko bocuna sa 
vinom. Onda je tata dreknijo: "Molim?!" Onda je mama 
dreknila: “Molim?!" Onda je dida dreknijo: “Molim?!" 
Ja sam šutijo i žvakao sam trlju sa ošamutom od 
čudila. Svi za stolom su piljili u mene i zaledili su se u 
nepomičnosti. Čula se samo osa kako zunzi oko terine 
sa salatom. Onda je tata mene pitao: “Šta, stvarno ti je 
reka da mu pokažeš miška?!" Ja sam rekao: “Stvarno!" 
Tata je skočijo od stola i urliknijo je: “Pa to je jedna 
pedomlfilčina, jebate irud, dabite jeba dragi irud! Pa 
saću ga ić priklat golim rukama!" Mama je držala ruke 
na ustima i namistila je facu iz horora. Ona je mene 
pitala: “Pa nisi mu valjda pokaza miška, zlato mamino?" 
Ja sam slegnijo ramenima i rekao sam: “Šta mu ga ne bi 
pokaza?" Onda je mama skočila od stola i urliknila je: 
“Aaaaaaaaaa!!! Hhaaaaaajme strave i užasaaa!!!!" Tata je 
skakao oko stola i drečao je: “Priklaću ga, pedomfilčinu 
jednu odvratnu!!! Krvi ću mu se napit!!! Glavu ću mu 
otkinit!!!" Onda je on okrenijo se prema meni i dreknijo 
je: “Di ti je taj monstrum?!" Ja sam pokazao prstom 
preko vale i rekao sam: “Eno ga tamo na drugom 
muliću!" Tata je okrenijo se prema mami i viknijo je: 


“Donesi mi onaj najveći nož iz kužine! Trčim odma tamo 
da mu ga zavidam drito u srce!" Mama je arlauknila: 
“Nemoj ga nožom, to je nesigurno! Satarom ga žbekni! 
Onom satarom za teletinu, zdimi ga u vrat, otkini mu 
glavu pedomfilsku!" Onda je dida dreknijo: “Doniću ti 
ja, zete, lovačku dvocjevku! Zdimi ga u čelo, jebamu 
pas sve živo i neživo! Usmrti monstruma na licu mista!“ 
Tata je škarpunijo se po faci i zarežao je: “Neću, sata- 
rom ću ga! Oću da vidim kako mu krv lipti! Oću da ga 
rascopam na proste faktore priko ciloga mulića! Oću 
da izdiše u mukama, guba jedna pedomfilska!" Onda 

je mama iz kužine dotrčala sa velikom ruzinavom 
satarom i dala ju je tati. Tata je dvaput zamahnijo sa 
satarom po zraku i rekao je: “lebaće mačku ježa!" Onda 
jeonubermudama i bez majice izjurio niza skale od 
dvora. Onda je on juriš cestom prema drugom muliću 
sa satarom u ruci. Mama je za njim viknila: “Nemoj 

žalit kurbinoga sina!" Dida je isto viknijo: “Ne ostavljaj 
žive svjedoke!" Onda je tata otpičijo u daljinu. Onda su 
mama i dida gibali gori doli po dvoru. Trlje su se ladile 
na stolu. Osa je upala u terinu od salate i davila se u 
kvasini. Mama je grizuckala nokte i uzdisala je. Dida je 
stiskao šake i škrgućao je zubima. Ja sam utiho ćopijo 
još jednu trlju da ne oladi mi se tuto kompleto. Onda 
je za sedam minuta moj tata pojavio se nazad u dvoru. 
Samo on više nije bijo rumenko u faci nego je bio zelen 
kao tenda od Želinog kafića. Dida je njega pitao: “Jesi 
pribekijo pedomfilčinu?" Mama je njega pitala: "Jesi ga 
rascopa na proste faktore?" Tata je sjeo na katrigu i uz- 
dahnijo je. Onda je on pogledao u mamu i dida i rekao 
je: "Nisam!" Tu je u dvoru uletilo tupilo od nekuženja. 
Tata je stavijo sataru na stol. Dida je njega pitao: “Pa 
zašto nisi, jebaga dragi irud?" Tata je opet uzdahnijo 

i popio je guc vode iz bocuna. Onda je on didi rekao: 
“Dotrča sam do tamo, čvrsto sam stiska sataru, i onda 
sam ga vidijo izbliza... Znaš li ti ko je on, čoviče božji?!" 
Dida je pitao: “Ko? Taj pedomfil?" Onda je tata dignijo 
se od stola i rekao je: “Saću vam pokazat, pašćete na 
dupe od šoka!" Onda je tata otrkenzi preko dvora u 
kuću. Mami i didi je opet uletila turbo tupaja. Onda je 
tata vratijo se iz kuće sa kanočalom. Onda je on didi 
dao kanočal i rekao je: “Aj nanišani tamo, prema dru- 
gom muliću!" Dida je nanišanijo sa kanočalom i gledao 
je preko vale. Tata je njega pitao: “Jel ga vidiš tamo na 
mulu, a? Jesi ga pripozna?" Onda je dida viknijo: “Uuuu, 
jebate konj, dabite jeba konj! Pa ne mogu virovat, za 
gospu blaženu!“ Tata je njemu govorijo: “A? Šta kažeš?" 
Dida je gledao kroz kanočal i govorijo je: “Poasti srce, 
ovo se najviša državna vlast spustila na Šoltu! Poasti 
mande, koji komad dužnosnika! Kapitalac! I to još u 
mudantinama!" Onda je mama potegnila dida za rame 

i rekla je: “Daj meni da i ja vidim!" Onda je dida njoj dao 
kanočal i nanišanijo joj ga je prema drugom muliću. 
Onda je mama najprvo skriknila: “Haaaaaaaajmel!! 
Haaaaaaajme, svitu, ne mogu ovo virovat!" Tata je 
rekao: “E viruj, viruj, bolje ti je!" Mama je gledala kroz 
kanočal i skrikala je: “Čoviče, pa to je stvarno on! To je 
trista posto on! Sledila sam se, jebate, ono pari Markov 
trg a ne mulić na Šolti! Jesu mu ono bodigardi tamo 

šta vire iza tamarisa?" Tata je rekao: “E, tako sam se 

ija maloprije ušokira!" Onda je dida rekao: “Ja bi ga 
svejedno prikla! Ko ga jebe!" Tata je okrenijo se prema 
njemu i rekao je: “Kako ću ga priklat ako nisam miljon 
posto siguran, jebate led?! Znaš ti šta bi to bilo, čoviče, 
zveknit satarom visokog državnog dužnosnika! Još 

bi me optužili da sam terorist!" Dida je njemu rekao: 


“A šta je pedomfil nešto bolje od terorista, a?! | plus ti 
napastuje vlastito dite!" Tu je tati opet se počela vraćat 
crvenoza u facu. On je duboko udahnijo i izdahnijo. Onda 
je on okrenijo se prema meni i natociljao me sa očima 
drito u ombrve. Ja sam u roku odma prestao sa žvaka- 
njem trlje. Onda je tata meni rekao: "Slušaj me dobro, 
mali! Jesi li ti sto posto... miljon posto... miljardu posto 
siguran da ti je baš onaj barba sa drugog mulića reka 
da mu pokažeš miška?" Ja sam rekao: “Jesam!" Mama je 
promrmorila: “A u mačku piterinu!" Dida je promrmorijo: 
"A u mačku piterinu!" Onda je tata meni podviknijo: “Pa 
jel znaš ti ko je on, jebemu sveca?!" Ja sam slegnijo 
ramenima i rekao sam: “Neam pojma!" Onda je tata meni 
dreknijo: “Debilu jedan, ne znaš ni ko je precjednik vlade!" 
Onda sam ja njemu dreknijo: “Debilu jedan, ne znaš ni ti 
ko je Miško!" 


Robi K. (I1la) 

TROKRILNA JAHTA 26/VIl/2006 


Jai moj tata smo sjedili na muliću ispod didine kuće na 
Šolti. Ja sam sa stina od mulića vadijo lupare. Tata je sa 
ćakijicom čistijo lupare i ubacivao ih je u kanticu. Sto 
metri ispred mulića je plutala ogromna trokrilna jahta. 
Trokrilna jahta je bila u plavoj i bjeloj boji. Plus je bila 
visoka na tri kata. Plus je imala metalik stakla velika 
kao krov od didine kuće. Plus je imala dvista mornara u 
mornarskim majama. Plus je imala po dva gumenjaka i 
dva skutera šta su joj visili sa strane. Plus je imala 
dvista pičnija bez ređipeta šta su se sunčale na palubi. 
Svi rulja okolo iz vale su stajali na noge i gledali su u 
trokrilnu jahtu. Samo ja i moj tata nismo. Ja i moj tata 
smo na muliću lovili i čistili lupare za rižotić. Onda je na 
mulić spustila se iz dvora moja mama. Mama je bila u 
zelenom kostimu na žute štraftice. Plus je ona imala 
dva viklera u kosi i kolombare oko očiju. Mama je zinila 
u stavu mirno kad je ona vidila šta pluta ispred mulića. 
Onda kad je nju prošao lakši ošamut onda je ona pitala: 
“Čija je ono trokrilna jahta, jebate led?" Tata je čistijo 
lupare i rekao je: “Šta te kuri bolac, nije tvoja!" Mama 
je njemu rekla: “Znam da nije moja, glupsone, nisam 
tolika papanica, al ko joj je vlasnik?“ Tata je bacijo 
jednog lupara u kanticu i rekao je: “Ko joj je vlasnik, ko 
joj je vlasnik... Žorž Kluni, bogati, to zna svaka žena 
koja čita Gloriju!" Mama je razrogačila oči i rekla je: 
"Žorž Kluni?! Sereš..." Tata je rekao: “A zašto bi sra, 
majketi? Jel ti ono izgleda ka jahta od Mate iz škvera? 
Znala bi i ti da se malo redovnije imformiraš sa dnev- 
nom i tjednom štampom!" Mama je najprvo šutila sa 
zinutim ustima. Onda je ona stavile obe šake na usta i 

cijuknila je: “Žorž Kluni?! Oni Žorž Kluni?!" Tata je 
rekao: “A šta ti je tu čudno, isusa ti? Pa viš da je došlo 
vrime da svaka holivucka pizda dolazi sa jahtom na 
Jadran!" Mama je podviknila: “Žorž Kluni nije pizda!" 
Tata je rekao: “Dobro, nije, kad ti kažeš... Tija sam samo 
reć da je Jadran posta ribogojilište za ove macimudane 
i selebritije! Čoviče, ja ovdi na muliću u jedno prijepod- 
ne nafatam više holivuckih glumaca nego Robi lupara!" 
Onda je tata okrenijo se prema mami da vidi kakva mu 
je baza. Samo mame više nije bilo na muliću. Mama je u 
roku hitro.hr brisnila uza skala u kuću. Ja i moj tata smo 
slegnili ramenima. Onda smo mi nastavili vadit i čistit 
lupare za u rižotić. Onda je za dvajs minuti mama 
dogibala nazad na mulić. Samo više ona nije bila u 
zelenom kostimu sa žutim štraftama. Mama je bila u 
ljubičastim tangama. Plus su njoj razlivali se limuni jer 
pošto joj je ređipet bijo za dva broja manji. Plus je 
mama imala crne cvike na očima. Plus je ona imala rozi 
slamnati šešir na glavi. Plus je ona imala svilenu mara- 
mu oko vrata. Plus je ona imala srebreni lančić oko 
noge. Mama je stavila ruke na kukove i progibala je do 
vrha mulića. Onda je ona napečila se sa rukama na 
kukovima na vrhu mulića i gledala je prema trokrilnoj 
jahti. Tata je ispod oka gledao mamu u ljubičastim 
tangama i pitao je: “Šta je ovo ovdi, jebate, velika 
rasprodaja strija i celulita?" Mama je njemu preko 
ramena rekla: “Aj muči, glupsone! Pogleaj se samo na 
šta sličiš!" Tata je razgledao sebe i rekao je: “Ja sličim 
na čistača lupara, tu nema tajni!" Onda je on pogledao 
mamu i rekao je: “A ti mi malo sličiš na kurbetinu!" 
Mama je njemu rekla: “Šta ti imaš pojma, đikane jedan 
đikanski! Aj čisti lupare i ne pričaj pizdarije!" Tu je moj 
tata začepijo lambrnju. Mama je dalje pečila se na vrhu 


mulića. Plus je ona isturila livi kuk prema trokrilnoj 
jahti. Plus je njoj meštralić vijorijo svilenu maramu na 
vratu. Onda je jedan barba sa sidom kosom izgibao iz 
kabine na trokrilnoj jahti. Barba je imao bile bermude i 
modru lakostu majicu sa kragnom. Plus je imao gučije- 
ve cvike. Plus je imao zlatni lančić i narukvicu. Barba sa 
sidom kosom je ugibao na palubu među dvista pičnija 
šta su se sunčale bez ređipeta. Samo nije barba gledao 
u pičnije. Nego je barba gledao u moju mamu na muliću. 
Mama je umisto livog isturila desni kuk prema trokril- 
noj jahti. Onda je barba sa trokrilne jahte mahnijo 
rukom prema mami. Onda je mama sa mulića mahnila 
rukom prema njemu. Onda je barba sa sidom kosom 
dao mami mot rukom da dođe. Onda je mama kao za 
pitanje naperila kažimprstom prema trokrilnoj jahti. 
Onda je barba na jahti zaklimao glavom. Onda je mama 
skinila rozi šešir i sunčane cvike i zafrljacnila ih je na 
mulić. Onda je ona sa vrha mulića skočila na glavu u 
more. Ja i moj tata smo se ukipali na muliću sa zinutim 
ustima. Onda je mama kad je izronola plivala do jahte 
prsnim stilom. Onda je ona doplivala do metalik skalina 
od trokrilne jahte. Moj tata je ukočenijo se na muliću i 
stiskao je kanticu sa luparima. Mama je sa skalinama 
popela se na palubu. Njoj je voda cidila se niz leđa i 
guza joj je papila tange. Na palubi je nju dočekao barba 
sa sidom kosom i zaogrnijo je sa velikim bilim šugama- 
nom. Mama je ušuškala se u šugaman i gledala je barbu. 
Tata je na muliću grebao noktima po kantici sa lupari- 
ma. Onda je barba mami dao visoku čašu napunjenu 
šampanjom. Mama je smjehuckala se i gledala ga je. 
Onda je barba isto uzeo sebi čašu sa šampanjom. Onda 
su se njih dvoje kucnili i srknili su po guc bez da miču 
glave. Onda je barba sa sidom kosom mami rekao: 

“Haj! Maj nejm iz Žorž Kluni! End ju ar?" Mama je rekla: 

“Hu du ju tink aj em?" Barba je rekao: “Aj tink ju ar d 
moust bjudifl vumn in Kroejša!" Mama se nasmjehuljila 
i rekla je: “Hau ken ju tink samting lajk det?" Barba se 
nasmjehuljio i rekao je: “Ou, aj nou det! Bat, uots jor 
riel nejm?" Mama je rekla: “Maj nejm iz Robijeva mama!" 
Barba je rekao: “Robijeva Mama? Uot e bjudifl nejm for 
e bjudifl vumn!" Mama je rekla: "Oou Žžoo0oržžžž..: 
Samo onda je neko mamu svom forcom prodrmao po 
ramenima. Mama je otvorila oči i vidila je ispred sebe 
tatinu neobrijanu facu. Tata je njoj rekao: “Zaspala si na 
muliću, mišu! Aj probudi se, jebaga irud, zdimiće te 
žega u glavušu, jošćešmi sunčanicu dobit!" Mama je 
uspravila se na šugamanu i pogledala je u praznu 
pučinu. Onda je ona tati rekla: “Hoajme, koji sam 
faamoooooozni san sanjala..." Tata je pitao: “Koji?" 
Mama je rekla: “Došla jedna ogromna jahta ispred 
našeg mulića, i onda... i onda... ma šta ću ti dalje pričat!" 
Tata je mamu gledao sa lakšom zbunjozom. Onda su 
njih oboje roditelja okrenili se prema meni. Ja sam 
spavao na štramcu na drugom kraju mulića. Tata je 
podviknijo: “I ovi je krebil zaspa, jebate, i njemu će 
žega popit mozak!“ Onda je tata mene prodrmao po 
ramenima i viknijo je: “Budi se, klipsone! Zdimićete 
sunčanica, paš možda prolupat, paš možda uspit 
položit razred!" Onda sam ja otvorijo oči i vidijo sam 
ispred sebe tatinu neobrijanu facu. Ja sam uspravijo se 
na štramcu i rekao sam: “Hoajme, koji sam grozan san 
sanjao..." Tata je pitao: “Koji?" Ja sam rekao: “Došla 
jedna trokrilna jahta ispred našeg mulića..." Tata je 
uletijo: “Šta je ovo, jebate? Pari da je na ovom muliću 
spavala cila brodograđevna industrija!" Ja sam rekao: “| 
onda ja faci kažem: Aj miči tu jahtu sa našeg mulića, 


nije ti to ćaćino! A faca meni kaže da šta će on micat 
jahtu, da šta ću ja njemu govorit i da znam li ja ko je on!" 
Tata je pitao: “I? Ko je on?" Ja sam rekao: “Žorž Kluni!" 
Tu se mama od sunca masu zarumenkila po faci. Ja sam 
rekao: “Ja sam Žorž Kluni, kaže meni faca, štaš ti meni 
govorit di ću ja parkirat svoju trokrilnu jahtu!" Tata je 
raširijo oči i cijuknijo je: “Žorž Kluni?! Oni Žorž Kluni?!" 
Ja sam rekao: “Nego koji, jebaga led, šta ti je tu čud- 
no?!" Tata je rekao: “Ništa, ništa! | šta si onda ti?" Ja 
sam rekao: “Kuri mene bolac šta si ti Žorž Kluni, kažem 
ja njemu, možete i ti i tvoja trokrilna jahta ić u trokurac! 
Na ovi se mulić nisu parkirali ni takvi selebritiji kao 
Željko Kerum, a kamoli će nekakvi Žorž Kluni! Ne 
makneš li se u roku hitno majke mi ako te neću prokinit 
nogom u prsi!" Tata je pitao: “1? Šta je onda bilo?" Ja 
sam rekao: “Jebešga, nije se tijo maknit i mora sam ga 
prokinit nogom!" Tata je raširijo ruke i pitao je: “Pa 
zašto ti je to grozan san?" Ja sam rekao: “Onda mi 

Kluni jeba mater!" 


Robi K. (Ilta) 

KINGOVE SLAJE 3/Vili/2006 


Onaj Kane Šteta je ugibao u poslugu za kupit nama rulji 
kingove slaje. Onda je on u frižideru uzeo šest kingovih 
slaja za sve nas iz ekipe. Onda je on sa slajama dogibao 
do one tete Spomenke na kasi. Samo ispred Kane je 
na blagajni bila ona Plazibatka sa petog. Plazibatka je 
ispred sebe gurala turbo krcata kolica. Teta Spomenka 
je nju pitala: “O, šta smo to sve kupili? Oćemol to na 
put oko svjeta?" Plazibatka je izi vadila stvari iz kolica 
na kasu i rekla je: “A jebešga kad moram obnovit 
mjesečne zalihe! Evo četri litre zvjezdina ulja... dvi litre 
maslinova... tri kila brašna... dvi tube konšerve... četri 
jogurta... šest litri mlika... dvi tube majoneze... tri kesi- 
ce prezle za pohanje... jedna staklenku vegete... mar- 
melada od šipaka i džem od šljiva... tri kila mladih krum- 
pira... kil kapule... kil kiselkastih jabuka za štrudel... 
četri konzerve tune... dvi kutije barilinih peneta... tegla 
kiselih krastavaca... sedam kesica praška za pecivo... 
jedna rolna alu folije... tri niveina sapuna... kutija ariela 
odkili po... ledove smrznute dagnje... cilit za čišćenje 
pločica... četri tube paste za zube... dvi limenke biži... 
tri limenke mladog fažola..." Onda je Kane Šteta uletijo: 
“Teta Spomenka, jel možete časkom meni naplatit ovih 
šest kingovih slaja, pa onda nastavit sa Plazibatkom?" 
Plazibatka je okrenila se prema njemu i rekla je: “Šta si 
ti, prćmoljak, tako nestrpljiv, a? Jesul te to doma tako 
naučili bon tonu? U moje vrime se, bogami, znalo kako 
se moraju poštivat stariji!" Kane je rekao: “Pa otopiće 
mi se slaje, jebate! Odniću ekipi đus od čokolade i 
vanilije!" Onda je teta Spomeka njemu podviknila: “Ako 
ćeti se otopit slaje, lipo ih vrati u frižider, pa navrati do 

blagajne za dvajs minuti! Samo nemoj tu pilat i cendrat!" 
Tu je Kane Šteta zašutijo i škrgućao je zubima. Onda je 
ona Plazibatka vadila stvari iz kolica i govorila je: "Onda 
imamo dva pakovanja cekinovih pilećih zabataka... 
tries deki parizera... dvi boce jamnice... ledeni čaj od 
breskve... jedno pakovanje baškotina mulino bjanko... 
kutiju pariz keksi... tri pakovanja vileda krpi za lavan- 
din... četri konzerve mesnog nareska... triespet deki 
ementala... dva kila cukra... jednu teglu cikle... po kila 
karote i korjen od selena... kil biljne masti... pakovanje 
margarina... litru kvasine... teglicu origana... jednu 
kutijicu štikadenti.." Onda je Kane Šteta opet uletijo: "A 
pliz, teta Spomenka, samo da platim ove slaje i gibam!" 
Onda se ona Plazibatka okrenila prema njemu i rekla je: 
"Šta je tebi, prćmoljak, jel ti to bon ton, a?! Dišeš mi za 
vrat, jebate, dosadan si ka stjenica!" Kane je njoj pod- 
viknijo: “Pa otopiće mi se slaje totalno, ženska glavo! 
Neš do sutra povadit te stvari iz kolica!" Onda je teta 
Spomenka Kani podviknila: “Stvarno si ćimavica! Ako 
nemoš čekat red kao svi normalni ljudi, onda napusti 
poslugu! Samo više začepi labrnju!" Onda je Kane 
raskobečijo oči i rekao je: “Molim?!?" Teta Spomenka 
i Plazibatka su njega gledale sa tupilom od nekuženja. 
Onda je Kane Šteta itnijo kofu sa slajama na pod i izjurio 
je iz posluge. Onda je on hića otrkenzi u parkić do nas 
ekipe. Kane je bijo turbo crven u facu i gledao je koljački. 
Mi smo njega pitali da šta je bilo da di su slaje. Kane je 
rekao: “Ruljo, jel znate šta mi je teta Spomenka rekla?" 
Mi smo pitali: “Šta?" Onda je Kane nama rekao šta mu 
je rekla. Tu je nama rulji udrila krvuša u glavuše. Mi smo 
svi gledali se i škrgućali smo zubima. Plus smo stiskali 
šake i vrtili smo facama u nevjerici. Onda je moj drug 
Dino rekao: “Sve mogu podnit, al ne mogu da me neko 


jebe na nacijonalnoj osnovi!" Onda smo mi ekipa hića 
otrkenzi iz parkića prema posluzi. Onda smo mi ispred 
posluge nafatali bovana sa trotoara. Onda smo mi rulja 
zafrljacnili dvista bovana prema staklima od posluge. 
Sve ponistre su se kršile jedna za drugom. Ekipi u poslu- 
gi je uletijo šokomicin na kvadrat. Ona teta Spomenka 
je urliknila: “Ajme majko, šta je sad ovo?!" Samo onda 

je onaj flomić Boban nju zdimijo sa bovanom u ćivericu 
iviknijo je: “Umri, bando četnička!!!" Teta Spomenka je 
strmopizdila se iza blagajne. Ona Plazibatka je u roku 
munja čučnila i sakrila se iza kolica. Samo ja sam puntao 
nogom u kolica. Kolica su se strovalila na Plazibatku i 
skrehala ju je u glavu staklenka sa ciklom. Onda smo mi 
rulja uletili u poslugu i razbijali smo police sa stvarima. 
Naročito smo puntavali sa nogama boce od koka kole 

i fruktalove sokove. Plus smo mi vikali: “Doli banda 
četnička!!! Vratite se u Srbiju!!! Ovo je Hrvacka!!!" Rulja 
u poslugi su ležali na podu i čuvali su rukama glavuše da 
ih ne poreže krš od stakla. Teta Spomenka je plakala iza 
blagajne. Plazibatka je gingala se na podu da će maknit 
sa sebe kolica. Samo nije mogla jer pošto je u kolicima 
bilo trista kila stvari. Onda smo mi ekipa razvalili frižider 
sa kingovim slajama. Onda je onaj Rino Sajla sa auto 
lakom nasprejao na zidu od posluge: “Jebemo vam 
mater ćetnićku!" Samo onda su u poslugu uletili oni 
veliki barbe i mrgaši iz kafića prekoputa. Oni su nas 
ekipu ćopili da stanemo sa ršumom i razbijačinom. Teta 
Spomenka je sa blagajne sa mobilnoga zvala panduriju. 
Veliki mrgaši su nas držali i pitali su da šta nam je da koji 
nam je kurac. Mi smo samo ponosito se ukočenili i vikali 
smo: “Doli banda četnička!!! Vratite se u Srbiju!!! Ovo 

je Hrvacka!!!" Onda je za deset minuti u poslugu uletila 
pandurija. Teta Spomenka je murcima pokazala prstom 

prema Kani Šteti. Kane je odma prema njoj viknijo: "Šta 
na mene pokazivaš, četnikušo jedna! Vrati se u Srbiju di 
ti je i misto!" Teta Spomenka je njemu dreknila: “Ma ko ti 
je četnikuša, degeneriku jedan degenerični?! Majkemi 
ako te neću sad opajdarit sa klompom u glavu!" Samo 
onda je murac dignijo ruke u zrak i viknijo je: “Dosta je 
bilo nasilja! Dosta je bilo! Mir! Mir!" Tu su svi se u poslugi 
umirili. Veliki mrge iz kafića nas više nisu držali. Onda 

je murac okrenijo se prema Kani Šteti i pitao je: “Jesi 

ti, momak, zakuva ovi ršum, a?" Kane Šteta je rekao: 
"la?! Zakuvala ti ga je ona četnikuša! Neće mene niko 

u mojoj domovini vriđat na nacijonalnoj osnovi!" Onda 
je teta Spomenka cijuknila: “Ja da sam te vriđala na 
nacijonalnoj osnovi?! Ja?! Ajme koja laž i podvala! Ajme 
koji odvratni lažovčina!" Kane je njoj dreknijo: “Ne nego 
me vriđala moja mater! Mož ić doma u Srbiju prosipat 
takve bljuzge!" Onda je teta Spomenka išla da će skinit 
klompu i nešto skriknit. Samo murac je dignijo ruku i ona 
nije. Onda je murac opet okrenijo se prema Kani Šteti i 
pitao je: “A kako te je to gospođa vriđala na nacijonalnoj 
osnovi?" Kane je rekao: “Šta ću ti ja govorit, gadi mi 

se to ponavljat! Pitaj kravu nek ti ona rekne šta mi je 
rekla!" Onda je murac okrenijo se prema teti Spomenki 

i pitao je: “Šta ste mu rekli?" Teta Spomenka je raširila 
ruke i cijuknila je: “Ništa mu nisam rekla, jebate! Bijo je 
dosadan ka ćimavica! Tlačijo je kod blagajne i mene i mu- 
šteriju, rekla sam mu samo da začepi labrnju!" Onda je 
Kane naperijo prstom prema teti Spomenki i prosikćao 
je: "Tačno! Rekla mi je da začepim šk..." Tu je Kane Šteta 
zakočijo se sa zinutim ustima. Onda je on porumenkijo 
po obrazima. Onda je on fljasnijo se po čelu i rekao je: 
“Uuuuuu... pa to je bila labrnja?"* 


Robi K. (Illa) 


a Povodom napada nekolicine 
mještana Škabrnje na nekoliko 
sprskih obitelji u Biljanima Donjim 


PENOVI IZ KAPE RIBOKICE 10/VIll/2006 


Mi rulja mulci i mulice smo igrali na penove u parkiću 
iza Zlajinog nebodera. Moj drug Dino je držao penove 
ukapi ribokici. Mala Teica je govorila šta da radi koji 
pen. Onda je Dino uvukao ruku u kapu ribokicu i pitao 
je: “Šta da radi ovaj pen?" Teica je rekla: “Taj pen neka 
otrči dva kruga oko parkića i kad se vrati neka poljubi 
Robija u dupe!" Tu je u ekipi pala šega i smijancija kad je 
Dino izvlačijo ruku sa penom iz kape ribokice. To je bijo 
pen od one Nele Svinjogojstvo. Nela je najprvo stala 

sa smijancijom i namrgušila se. Onda je ona otrčala 

dva kruga oko parkića i kad se vratila onda je poljubila 
mene u dupe. Onda je moj drug Dino uvukao ruku u 
kapu ribokicu i pitao je: "Šta da radi ovaj pen?" Mala 
Teica je rekla: “Taj pen neka ode iza trafo stanice i po- 
piški se po kutiji od visokog napona, a kad se vrati neka 
poljubi Robija u dupe!" Tu je opet među ekipom pala 
šega i smijancija kad je Dino izvlačijo pen iz kape ribo- 
kice. To je bijo pen od onog Rina Sajle. Rino je zakočio 
se sa smijadom i namrgušijo se. Onda je on otrkenzi iza 
trafo stanice i popiškijo se po kutiji od visokog napona. 
Onda je on vratijo se u parkić i poljubio je mene u dupe. 
Onda je moj drug Dino uvukao ruku u kapu ribokicu i 
pitao je: “Šta da radi ovaj pen?" Mala Teica je rekla: “Taj 
pen nek otrči do barba llijine mazde i zapara joj haubu 
sa ključom, a kad se vrati neka poljubi Robija u dupe!“ 
To je bijo pen od one pederice Sandre. Onda je pede- 
rica Sandra hitro.hr otrkenzi do barba llijine mazde i 
zaparala joj je haubu sa ključom. Onda je ona vratila se 
u parkić i poljubila je mene u dupe. Onda je moj drug 
Dino uvukao ruku u kapu ribokicu i pitao je: "Šta da 

radi ovaj pen?" Mala Teica je rekla: “Taj pen nek otrči 
do Plazibatkine poniste u prizemlju i zalipi joj žvaku na 
staklo, a kad se vrati neka poljubi Robija u dupe!" To je 
bijo pen od one tuljanice Niveske. Niveska je odgibala 
za prišuljat se Domazetkinoj ponistri i zalipila joj je 
žvaku na staklo. Onda je ona kam bek u parkić i polju- 
bila je mene u dupe. Onda je Dino uvukao ruku u kapu 
ribokicu i pitao je: “Šta da radi ovaj pen?" Teica je rekla: 
“Taj pen nek ugiba u Kerumovu poslugu i mrkne dvi 
tombleronice za ekipu, pa onda nek prođe kraj trafike 
i složi onu prodavačicu Rozitu u tri mačke piterine, pa 
onda nek spiči bovanom u staklo od Azizove pekarne, 
pa onda nek ispreja sa auto lakom slovo U na ulaznim 
vratima od onih Milosavljevića, a kad se vrati neka 
poljubi Robija u dupe!" To je bijo pen od onog flomića 
Bobana. Onda je Boban najprvo ugibao u Kerumovu 
poslugu i mrknijo je dvi tombleronice sa polica. Onda 
je on bris iz posluge prema trafiki i tamo je onu teta 
Rozitu složijo u tri mačke piterine. Onda je on bris od 
trafike prema Azizovoj pekarni i tamo je krehnijo sa 
bovanom u izlog. Onda je on bris od Azizove pekarne 
prema Kaninom portunu i tamo je na vrata od onih 
Milosavljevića nasprejao slovo U sa auto lakom. Onda 
je on vratijo se zapuvan u parkić i poljubio je mene 
u dupe. Onda je moj drug Dino uvukao ruku u kapu 
ribokicu i pitao je: "Šta da radi ovaj pen?" Samo onda 
je ona balibanica Lidija podviknila: “Pa kakva je ovo 
igra, čoviče božji?!" Dino je pitao: “Šta fali, jebate?" 
Lidija je rekla: “Pa zašto mora svako živ poljubit Robija 
u dupe?" Mala Teica je rekla: “Ne mora svako živ, nego 
samo onaj čiji se pen izvuče iz kape ribokice!" Lidija je 
rekla: “Ma znam ja to, al svako čiji se pen izvuče mora 
poljubit Robija u dupe! Koja je to baza, čoviče? Kao 


da je on precjednik vlade ili neki kurac!" Onda sam ja 
uletijo: “Šta sad fali mom dupetu, jebaga patak?" Lidija 
je rekla: “Ništa, dok ga se ne mora ljubit!" Onda je 
Teica njoj rekla: “E pa sori, Lidija, al takva su ti pravila!“ 
Onda je balibanica Lidija podbočila se i rekla je: “E pa 
sori, Teice, al meni je to totalno debilna igra!" Onda je 
moj drug Dino nju pitao: “A zašto ti, Lidija, misliš da je 
ovo igra?" Lidiji je uletila zbunjoza: “Nego šta je ovo?" 
Dino je rekao: “Mala škola novinarstva!" 


Robi K. (Illa) 

PREKID VATRE 17/VIIl/2006 


Ja sam raširijo ruke u zrak i viknijo sam: “Stop! Prekid 
vatre! Stop! Stop! Prekid vatre!" Ekipa iz livih grmića su 
drečali: “A sašte platit! Jlebaćemo vam mater arapsku!" 
Ekipa iz desnih grmića su arlaukali: “Nećete spasit 
glave! Jebaćemo vam mater židovsku!" Ekipa iz livih 
grmića su vikali: “Ma šta se brkačiš muslimančino 
glupa! Sašmo potaracat i vas i džamije vam!" Ekipa iz 
desnih grmića su vikali: “Aj ne seri ćifute jedan debilni! 
Nemoj da te sad spičim u sinagogu paš nebu pod 
oblake!" Samo ja sam opet uletijo između sa dignutim 
rukama i dreknijo sam: “Stop! Prekid vatre! Jel vi razu- 
mite engleski, jebaga led! Prekid vatre! Prekid vatre!" 
Onda se iza livih grmića dizala ona ekipa od Kane Štete. 
Oni su bili naoružani sa puvalicama i sa prajama i sa 
snajpama. Kane Šteta je meni doviknijo: “Pa šta si sad 
naša prekidat, čoviče, baš kad smo ih trebali potaracat 
i dokrajčit!" Onda se iza desnih grmića dizala ona ekipa 
od Rina Sajle. Oni su isto bili naoružani sa puvalicama 
isa prajama i sa snajpama. Rino Sajla je Kani doviknijo: 
“Ma koga si ti treba dokrajčit, glupsone?! Da nas Robi 
nije prekinijo, skašili bi vas trista smista!" Kane Šteta 

je njemu viknijo: “Ti bi nas skašijo?! Ti?! Pa ti ne moš 
skašit ni rođenu mater, balijo jedan papanski!" Rino 
Sajla je njemu viknijo: “Naravski da ne mogu rođenu 
mater! Ali mogu tvoju mater, ćifute jedan degenerični!" 
Samo onda je ona Bezmalinovićka arlauknila sa trećeg 
kata: “A oćetel više prestat sa tom deračinom, a?!" 

Ja sam stajao sa raširenim rukama između grmića. 
Onda sam ja okrenijo se prema onoj Bezmalinovićki 

na trećem i viknijo sam: “A šta se sad ti petljaš, viš 

da smo napravili prekid vatre! Oš da ti opet počne 
krehana, a?!" Bezmalinovićka je doviknila: “Stoput sam 
vam rekla da se ne igrate na Hrvata i Srba ispod moje 
ponistre! To je prebučno! Ne može se oka sklopit!" Ja 
sam njoj doviknijo: “Pa ko ti se igra na Hrvata i Srba, 
jebate, jesil ti malo slipa kod očiju?!" Bezmalinovićka 
je pitala: “Nego na koga se igrate?" Ja sam doviknijo: 
“Na Židova i Arapa! Zar ti mi sličimo na Hrvate i Srbe?" 
Bezmalinovićka je rekla: “Pa jebete si mater kao da ste 
Hrvati i Srbi!" Ja sam njoj rekao: “Pusti ti naše matere, 
nego zar ti mi sličimo na Hrvate i Srbe?!" Onda je 
Bezmalinovićka dreknila: “Sličite mi na bolesnike, eto 
na šta mi sličite!" Onda sam ja njoj dreknijo: “Slušaj, 
Bezmalinovićka, ti ovde ozbiljno miniraš mirovni 
proces! Već smo dogovorili primirje i prekid vatre, 
a onda si ti počela srat!" Samo onda je meni neko 
doviknijo: “Šta se ti tako dernjaš na stariju ženu, a?!" 
To je bijo onaj murac Luka iz pandurije. Murac Luka je 
stajao ispred Bezmalinovićkinog portuna sa raširenim 
nogama. On je meni viknijo: “Jel ti to kućni odgoj da se 
tako dernjaš na stariju ženu, a?! | šta ti tu uopće radiš 
ispod njene ponistre?" Ja sam opet raširijo ruke i rekao 
sam: “Skužajte, šjor murac, ja samo izmirivam ove dvi 
grupe!" Murac Luka je pitao: “Koje dvi grupe?“ Ja sam 
rekao: “Pa ove!" Onda sam ja pokazao rukom prema 
ekipi od Rina Sajle i ekipi od Kane Štete iza grmića. 
Ekipe su stajale ukipane sa naoružanjem i gledali su u 
barbu iz pandurije. Onda je murac Luka klimnijo bra- 
dom prema Rinu Sajli i pitao je: “Koji ste vi?“ Rino Sajla 
je njemu rekao: “Mi smo Arapi!" Onda je murac Luka 
klimnijo bradom prema Kani Šteti i pitao je: “A koji ste 
vi?" Kane Šteta je njemu rekao: “Mi smo Židovi!" Onda 
je murac Luka rekao: “Ma vi ste kurac, jedni i drugi! 


Nego mi tu glumite strance da vas ne mogu pohapsit 

i strpat u maricu!" Samo onda je ona Bezmalinovićka 

sa ponistre murcu doviknila: “Šjor Murac, ja mislim 

da se oni igraju na Hrvata i Srba, samo su zaglumili da 
se igraju na Arapa i Židova!" Murac Luka je njoj rekao: 
“Pa vidim ja da su zaglumili, ne može se mene zajebat! 
Samo ne znam koji su koji!" Bezmalinovićka je njemu 
rekla: “Ja mislim da su ovi šta glume Židove ustvari Srbi, 
aovi šta glume Arape da su ustvari Hrvati!" Samo onda 
je onaj Kane Šteta Bezmalinovićki dreknijo: "Ma ko 
suti Srbi, bolesnice jedna stara!?" Onda je onaj Rino 
Sajla Kani viknijo: “Jeste, jeste, Srbi ste, Srbi!" Onda je 
Kane Šteta njemu arlauknijo: “Vi ste Srbi, pizdalivam 
materina arapsko pravoslavna!" Onda je Rino Sajla 
njemu arlauknijo: “Aj muči, ćifutčino jedna četnička! 
Doša si mi ovde iz Leskovca talmud prodavat!" Onda je 
Kane Šteta njemu zadrečao: “Ne seri ti, ustašo jedan 
binladenovski! Meni si doša avijone rušit, crna legijo al 
kaidina!“ Onda je Rino Sajla njemu zadrečao: “A pogle- 
aj se na šta ličiš, pariš Maks Luburić! Židov na kvadrat 
iustaški koljač!" Onda sam ja uhvatijo se sa obe ruke 
za čivericu i viknijo sam prema murcu Luki: “A u mačku 
piterinu, ko će ovo sad izmirit! Ovo je sad globalni 
sukob!" Murac Luka je gledao sa iskobečenim očima 
prema grmićima i rekao je: “Vidim ja da je sve išlo 

po đavlu! Sad pogotovo ne znam koji su koji!" Ja sam 
njemu rekao: “Kakoš znat kad je ona odozgo počela 
srat! A taman smo bili proglasili primirje!" Onda sam 

ja okrenijo se prema onoj Bezmalinovićki na trećem i 
dreknijo sam: “Jesam ti reka da ne sereš, tuko glupa! 
Oš sad ti doć ispregovarat prekid vatre, a?!" Murac 
Luka je isto gledao prema Bezmalinovičkinoj ponistri. 
Onda je on njoj viknijo: “Tačno! Šta si imala pizdit kad 

te niko ništa nije pita! Jel viš kojeg si đavla izazva- 

la?!" Bezmalinovićka je zlamenovala se na ponistri 

i doviknila je murcu Luki: “A šta ti tu brljaviš, jebate, 
gluplji si neko oni! Jesul to počeli debile zapošljavat u 
panduriju?" Murac Luka je najprvo zinijo i zaškarpunijo 
se po faci. Onda je on arlauknijo prema Bezmalinovićki: 

“Ja debil?! Ja da sam debil?! E pa jebešmi mater saću te 
doć gore ispendrečit!" Bezmalinovićka je rekla: “Ha, to 
sliči na panduriju! Tu ti banda pravi dernek i ršum, a tiš 
ispendrečit ubogu staricu!" Murac Luka je njoj drekni- 
jo: “Tačno! Ispendrečiću te na mrtvo ime i neime! Paš 
bit ubogi leš!" Onda je murac Luka ćopijo se za palicu i 
uhvatijo je kvaku od portuna. On je škrgućao sa zubi- 
ma i pogledao je u mene sa upitnicima. Ja sam njemu 
rekao: “Ispendreči je, ko je jebe!" Murac Luka je stezao 
palicu i zarežao je: “Oću majkemi isukrstove... Samo, 
koja je ona, jebate led?" Ja sam njega pitao: “Kako to 
misliš?" Murac Luka je rekao: “Pa mislim, jel Hrvatica, 
Židovka, štajaznam, četnikuša, balijka... Koji je ona 
klinac?" Ja sam rekao: "Šta te kuri bolac! Sam si reka 

— ona je neko koga treba ispendrečit!" Murac Luka je 
rekao: “Tačno! Znači, nevino civilno stanovništvo!" 


Robi K. (illa) 


BAJADERE I GRIJOTE 14/1X/2006 


Učiteljica Smilja je plakala u ćeliji. Stražar je nju gledao 
kroz rešetke i keserijo se. Učiteljica Smilja je sjedila na 
drvenoj klupi i treskala se sa glavom u rukama. Onda 
je stražar otključao rešetke od ćelije i rekao je: “Aj, 
kravo, diž se! Moraš ić u istražnog suca na ispitivalo!" 
Onda je on učiteljici Smilji stavijo lisice na ruke. Onda 
su nju murci utrpali u maricu i vodili su je u istražni 
sud. Ispred istražnog suda je bilo miljon kamermana i 
fotomana. Kamermani i fotomani su gurali se prema uči 
i vikali su: “Šta imate za izjavit? Šta imate za izjavit?" 
Samo učiteljica Smilja je samo šutila i plakala je. Plus 
je ona pokrivala facu sa rukama u lisicama. Onda je 
ona poslje sjedila na katrigi ispred istražnog suca. 
Istražni je listao neke listove u narančastoj fanscikli 

i počeo je sa ispitivalom. On je pitao: “Optužena, 

jel tačno da ste juče primili na poklon jednu kutiju 
bajadera?" Uča Smilja je rekla: “Tačno je!" Istražni je 
pitao: “A jel tačno da ste tu kutiju bajadera primili od 
jednog učenika?" Uča je rekla: “Tačno je!" Istražni je 
pitao: “Kako se zove taj učenik?" Uča je rekla: “Mala 
Teica!" Istražni je pitao: “Šta vam je mala Teica rekla 

za bajadere?" Učiteljica Smilja je rekla: “Da su mi to 
poslali njeni mama i tata za početak škole!" Istražni 

je pitao: “A šta vas je onda mala Teica pitala?" Uča je 
rekla: “Pitala me da je pustim sa zadnjeg sata!" Istražni 
je pitao: “A zašto?" Uča je rekla: “Jerbo da mora ić sa 
mamom i tatom na tetkin sprovod!" Istražni je pitao: “I 
jeste je pustili?" Uča Smilja je rekla: “Jesam!" Istražni je 
podviknijo: “Ha! Znači primila si mito i korupciju!" Uča 
Smilja je rekla: “Nisam primila mito i korupciju nego 

kutiju bajadera!" Istražni je rekao: “To su bile označene 
bajadere, glupsonice! Mala Teica je otpočetka bila u 
dogovoru sa uskokom!" Učiteljica Smilja je rekla: “A 
pičkalijoj materina izdajnička!" Istražni je podviknijo: 
“Molim optuženu da ne beštima u sudnici jerbo ću joj 
zavidat jednu trisku od uva do nosa!" Uča Smilja je 
začepila labrnju i zapiljila se u parket. Onda je istražni 
nju opet pitao: “Optužena, a jel tačno da ste juče 
primili na poklon i jednu kutiju grijota?" Uča je rekla: 
“Tačno je!" Istražni je pitao: “A jel tačno da ste tu kutiju 
grijota primili od jednog učenika?" Uča je rekla: “Tačno 
je!" Istražni je pitao: “Kako se zove taj učenik?" Uča je 
rekla: “Robi K.!" Istražni je pitao: “Šta vam je dotični 
Robi K. rekao za grijote?" Uča Smilja je rekla: “Da su 
mi to poslali njegovi mama i tata za početak škole!" 
Istražni je pitao: “A šta vas je onda dotični Robi K. 
pitao?" Uča je rekla: “Pitao me da ga pustim sa zadnjeg 
sata!" Istražni je pitao: “A zašto?" Uča je rekla: “Jerbo 
da mora ić sa mamom i tatom didi u bolnicu!" Istražni 
je pitao: “I jeste ga pustili?" Uča je rekla: “Jesam!" 
Istražni je podviknijo: “Aha, znači primila si mito i 
korupciju!" Uča Smilja je rekla: “Nisam primila mito i 
korupciju nego kutiju grijota!" Istražni je rekao: “To su 
bile označene grijote, glupsonice! Robi K. je otpočetka 
bijo u dogovoru sa uskokom!" Uča je rekla: “A pičkali- 
mu materina izdajnička!" Istražni je podviknijo: “Molim 
optuženu da ne beštima u sudnici jerbo ću joj zdimit 
jednu peščurinu od uva do nosa!" Onda je učiteljica 
Smilja začepila labrnju i zagledala se u parket. Onda je 
istražni zatvorijo narančastu fansciklu i rekao je: “Okej, 
pošto optužena priznaje krivnju, odma je osuđivam na 
godinu strogog zatvora... pardon, pardon, osuđivam 
je na dvi godine strogog zatvora, pošto se radi o dva 


inkliminirana djela... Optužena, jel imate možda šta za 
pitat?" Učiteljica Smilja je dignila pogled od parketa i 
rekla je: “Imam!" Istražni je rekao: “Da čujem!" Uča je 
pitala: “Di su završile kutije bajadera i grijota?" Istražni 
je rekao: “Kutija bajadera, nakon obavljenog očevida, 
vraćena je suradnici uskoka maloj Teici! Kutija grijota, 
nakon obavljenog očevida, vraćena je suradniku 
uskoka Robiju K., samo šta se pokazalo da su grijote 
stare i pokvarene!" Uča Smilja je pitala: “Kako stare i 
pokvarene?" Istražni je rekao: “Robi K. je na licu mjesta 
smazao cilu kutiju grijota i dobijo teške probavne 
teškoće!" Uča je pitala: “Kakve probavne teškoće?" 
Istražni je rekao: “Sere po novinama da mu je učiteljica 
završila u zatvoru!" 


Robi K. (Hila) 

ČUDO NA TAPETIĆU 21/1X/2006 


Onaj fra Ive je gibao iz Gospe od Cukra prema župnom 
stanu. Fra Ive je gledao u nebo i zvižduckao je. Onda 
je on dogibao do župnog stana i otključao je vrata. 
Onda je on brisao postole na tapetiću ispred vrata. 
Samo zajeb je zajeba šta je fra Ive baš na tapetiću 
ispred župnog stana ugazijo na litavicu. Onda je on 
urliknijo: "Jebenliti neću gospu!!! Jebenliti neću sve 
svece!!! Jebenliti neću blaženu divicu mariju!!! Koji mi 
je monstrum ovo napravijo?!?" Samo nikog nije bilo 
ispred vrata da fra Ivu čuje. Onda je on skinijo postole i 
ugibao je u kuću. Fra Ive je nosijo postole sa dva prsta 
na metar ispred sebe i govorijo je: “Muko irudova 

šta smrdi! Ovo grize za oči, jebate, gospe mi blažene 
ako neću izrigat!" On je pičio prema zahodu da ubaci 
zalitane postole u kadu. E ali onda je u župnom stanu 
zazvonijo telefon. Fra Ive je od zbunjoze ukipao se 
nasred hodnika. Njemu je bila turbo dilema oće li on 
nastavit do zahoda i zafrljacnit postole u kadu ili će 
javit se na telefon. Onda je on javio se na telefon sa 
postolima u livoj ruki. Fra Ive je rekao: “Alou?" Sluja 

je rekla: “Dobar dan, jesmol dobili fra Ivu iz Gospe 

od Cukra?" Fra Ive je rekao: “Jeste!" Sluja je rekla: 
"Skužajte ako vas prekidamo u nekom važnom poslu!" 
Fra Ive je rekao: “Ne prekidate... mislim, prekidate, al 
nema veze..." Sluja je rekla: “Nou frks, možemo mi 
nazvat malo kasnije!" Fra Ive je rekao: “Ama nema 
potrebe, recite šta vam triba!" Sluja je rekla: “Tili smo 
samo postavit jedno pitanje!“ Fra Ive je pitao: “Koje 
pitanje?" Sluja je rekla: “Skužajte, fra Ive, al jestel vi 
maloprije ugazili na govno?" Fra [ve je zinijo: “Molim?!" 

Sluja je rekla: “Pitam, jestel vi možda maloprije ugazili 
na govno?" Fra [ve je iskobečijo oči i šutijo je. Onda je 
on viknijo: “Kakvo je to pitanje, jebemliti mliko mate- 
rino?!" Sluja je rekla: “Pitanje je jednostavno - jestel 
stali na govno ili niste?" Fra Ive je urliknijo: “Šta tebe 
kuri bolac di sam ja sta?!?" Sluja je rekla: “Pa reci di si 
sta, čoviče, šta ti je od toga neugodno!" Fra Ive je vikni- 
jo: “Šta se to tebe jebe?! Stao sam na svoje stajalište!" 
Sluja je rekla: “Ha, pa to ti ja i govorim! Stao si na 
svoje stajalište i pritom, logično, ugazijo na govno! Jel 
tačno?" Fra Ive je zašutijo. Sluja je isto zašutila. Fra 
Ive je držao postole u livoj ruki i stajao je ukočenjen u 
hodniku. Sluja je isto bila ukočenjena samo nije držala 
postole. Onda je fra Ive zarežao: “Šta ti ustvari oćeš, 
a7 Šta ti od mene oćeš, majketi?" Sluja je rekla: “Ništa! 
Tija sam samo izrazit svoje najdublje žaljenje...“ Fra Ive 
je podviknijo: “Molim?!" Sluja je rekla: “Kažem, tija sam 
se ispričat i izrazit svoje najdublje žaljenje..“' Fra Ive je 
uletijo: “Za šta, jebate, za šta?" Sluja je rekla: “Pa zato 
šta si ugazijo na govno, čoviče! Sori, izvini, žao mi je! 
Nije bilo loše namjere, majkemi! Mislim, okej je šta si 
stao na svoje stajalište, al duboko žalim šta si pritom 
ugazijo na govno!" Fra Ive je zarežao: “Znači, ti si mi 
se nalita ispred vrata! Je li, majmune?!“ Sluja je rekla: 
“Ja?! Bože sačuvaj! Otkud ti to pada na pamet?" Fra 
Ive je dreknijo: “Pa šta bi mi se sad ispričava ako mi se 
nisi nalita ispred vrata?!" Sluja je rekla: “Šta ti se ne bi 
ispriča, jebate? To je kršćanski izrazit duboko žaljenje 
i posut se pepelom! | plus toga, nije ovde baza šta ti 
se neko nalita ispred vrata, nego šta si ti u to ugazijo, 
razumiš! Jel te ko tira da ugaziš, aj priznaj?" Fra Ive 
je šutijo i škrgućao je zubima. On je u livoj ruki držao 
izlitane postole i u desnoj je stiskao sluju. Plus mu je 


u glavi bilo tupilo od nekuženja. Onda je sluja pitala: 
“Jel ti mene bereš šta ti ja govorim?" Fra Ive je rekao; 
“Ne berem!" Sluja je rekla: “Kažem, šta ima veze ko je 

servira govno ako ti to prihvatiš kao svoje stajališe! Jel 

sad bereš?" Samo onda je fra Ive arlauknijo: “A pizdaliti 
materina, dabiti pizda materina! Mene si naša zajeba- 
vat, mulac jedan brezobrazni! Pa krvi ću ti se napit kad 
te uvatim!" Sluja je rekla: “Vidi ga šta je živčan, jebate 

patak! Čovik mu se lipo ispriča, a on po njemu drvlje i 

beštimje! Okej, ako je tebi draže imat izlitane postole 

adati niko ne izrazi duboko žaljenje..." Onda je fra Ive 

skriknijo: “Koji si ti, jebemliti sunce?! Jesi to ti Robi, a?! 
Ti si majmune, pripozna sam te! A jebašti mater kad te 

uvatim! Žigericuš ti izvadit! Bubrigeš ti razvalit! Čini 

mi se po glasu da si sto posto ti!" Sluja je rekla: “Robi? 

Koji Robi, jebate? Koji Robi, pitam ja tebe?" Fra Ive je 

rekao: “A ne znaš ko je Robi. a? Malo se praviš papan, 

jeli? Misliš mene tako đikanski brumavat pa mi glumiš 
na telefon da ne znaš ko je Robi! Kao, ja sam zadnji 
tudum pa te neću skužnit, a?" Sluja je rekla: “Znam ja 
dobro ko je Robi! Svi živi i neživi znaju ko je Robi! Samo 
nije bilo pitanje ko je Robi, nego koji Robi!" Fra Ive je 
rekao: “Kako koji Robi, šta ti to trtljaš... Pa koji Robi?“ 

Sluja je rekla: “Šesnesti, klipsone, šesnesti!"* 


Robi K. (llla) 


* Povodom isprike pape 1211 
Benedikta XVI zbog nedjela 
Katoličke crkve iz prošlosti. 


ŠKOLSKA ZADAĆA 28/1X/2006 


Učiteljica Smilja je ugibala u razred. Ona je nosila ispod 
ruke naše zadaće sa ispravka. Svi rulja smo nju gledali 
u tišini i šutavici. Uča Smilja je sjela u klupu i zveknila 
je sa zadaćama po stolu. Onda je ona viknila: “Robi!" Ja 
sam u roku munja skočijo iz klupe. Uča je meni rekla: 
“Oš molimte izać ispred ploče i pročitat svoju zadaću 
pred cjelim razredom!" Onda sam ja izgibao ispred 
ploče. Učiteljica Smilja je meni dala zadaćnicu za 
čitanje. Ja sam otvorijo zadaćnicu i nakašljucnijo sam 
se. Onda sam ja počeo sa čitanjem: “Moj tata ne radi 

u škveru...“ Samo tu je mene učiteljica odma preki- 

nila: “Čekaj, čekaj, prije nego kreneš na sadržaj prvo 
pročitaj radni naslov zadaće šta sam ga ja zadala!" Ja 
sam klimnijo glavom i nakašljucnijo sam se. Onda sam 
ja počeo sa čitanjem: “Radni naslov - Istinite zgode 

iz svakodnevnog života! Sadržaj - Moj tata ne radi 

u škveru.." Samo uča je mene opet prekinila: “Čekaj, 
čekaj, aj još jednom, molimte, pročitaj radni naslov 

da ga svi u razredu dobro zapamte!" Ja sam pročitao: 
“Radni naslov — Istinite zgode iz svakodnevnog života!" 
Učiteljica Smilja je rekla: “Okej, sad moš čitat sadržaj!" 
Onda sam ja počeo sa čitanjem: 


Moj tata ne radi u škveru. Moj tata ne dolazi doma 
svaki dan sa posla negdi oko obida. Onda on ne bude 
umoran i ne pita mamu šta ima za žderu. Isto on ne 
zafrljacne svoju kafenu kožnu boršu na trosjed. Ja 
nemam blage čega sve nema u tatinoj kafenoj kožnoj 
borši šta je on ne zafrljacne na trosjed. Tako je bilo i 
onog dana kad moj tata kao i uvijek nije došao doma 

sa posla u škveru. On odma sa vrata nije pitao mamu 
šta ima za žderu. Mama njemu nije rekla da za žderu 
imamo šnicele na naglo i tikvice na lešo. Onda tata 
nije zafrljacnijo svoju kafenu kožnu boršu na trosjed. 
Samo osim toga tata nije imao u ruki ni veliku crnu 
aktovku. Kad mama nju nije vidila u tatinoj ruki onda 
ona njega nije pitala: “Kakva ti je to aktovka, jebate?" 
Tata njoj nije rekao: “Kako kakva? Pa crna aktovka, al 
ne vidiš!" Mama nije rekla: “Pa vidim da je crna aktovka, 
glupsone, al šta je u njoj?" Tata se nije nakeserijo: “Eh, 
šta je u njoj, šta je u njoj... Ti baš sve moraš znat, a?" 
Mama se nije napečila: “Šta ne bi znala, jebate?" Tata 
nije rekao: “Okej, okej... onda da ti reknem?" Mama nije 
podviknila: “Naravski daš mi reć, jebate patak!" Onda 
tata nije rekao: “Šest miljona dolara!" Mama nije zinila i 
podviknila: “Molim?!" Tata nije rekao: “Kažem, u aktov- 
ki imam šest miljona dolara!" Tu u našoj kući najprvo 
nije uletila tišinčuga. Mojoj mami nisu bile razrogačene 
oči i zaškarpunjene uši. Onda ona tatu nije pitala: “Pa 
odakle ti šest miljona dolara, sreceliti irudovo?!" Tata 
nije rekao: “Pa iz škvera, odakle bi drugo bilo!" Mama 
nije za njim ponovila kao jeka: “Iz škvera? Šest miljona 
dolara iz škvera?" Tata nije rekao: “E, iz škvera! Šta ti je 
tu čudno?" Mama nije rekla: “Čudno mi je kako tolika 
lovuša može stat u tolipacnu aktovku!" Tata nije rekao: 
“Sve su novčanice po iljadu dolara, mačak! Šest iljada 
novčanica od po iljadu dolara!" Tata se nije keserijo i 
nije lupkao rukom po crnoj aktovki. Mama nije cijukni- 
la: “Šest iljada novčanica od po iljadu dolara? N bava 
kua?!" Tata se nije blekasto smjehuckao i skakućao po 
parketiću. Onda mama nije rekla: “Meni to miriše na 
neku marčapiju!" Onda tata nije pomirisao crnu aktov- 
ku i nije rekao: “Meni ne miriše! Meni miriše na šest 


miljona dolara!" Onda moji mama i tata nisu odvalili 

od smijade i nisu se vatali za drob oko crne aktovke. 
Onda mama nije mignila prema tati i nije ga pitala: “A 
mišu, a jel treba možda uključit mašinu da tu lovušu 
operemo, a?" Tata njoj nije rekao: “Ne treba, mačak, 
već je oprana!" Onda mama i tata nisu opet blokali od 
smijačine. Onda tata nije okrenijo se prema meni koji 
nisam stajao u primaćoj i nije rekao mami: “Ups, jebate, 
pa pantaganica je cilo vrime ovdi!" Onda mama tati 

nije šapnila: “N bava kua?! Nije nas valjda ubra šta smo 
laprdali?!"“ Ja nisam namistijo pogled od tupaje i gledao 
u moje roditelje sa zbunjitisom. Roditelji isto nisu u 
mene gledali polukoljački. Onda tata mami nije naglas 
rekao: “Mišu, a di ćemo onda spremit ovu aktovku 

sa važnim spisima i dokumentima, a?" Mama njemu 

nije naglas rekla: “Ja mislim, mačak, da najbolje je da 

to spremimo u ormar na najgornju policu, iza kušina i 
jorgana!" Tata nije naglas rekao: “Aj onda spremi, mišu! 
Samo pazi, važni su mi spisi i dokumenti unutra, jebaću 
mater svakome ko mi ih takne!" Mama njemu nije rekla: 
“Ništa ti ne brini, mačak! Ako bi ko iša taknit ove važne 
spise i dokumente, osobno bi mu razvalila bubrige, 
zdrajfala facu, izvadila žigericu i jebala sve živo i 
neživo!" Onda mama nije popela se na katrigu i nije 
spremila aktovku šta joj je tata nije doda u ormar. Tako 
aktovka sa šest miljona dolara iz škvera nije završila 
kod nas doma u ormaru iza kušina i jorgana. | još uvjek 
nije tamo. 


Tu sam ja završijo sa čitanjem svoje školske zadaće. 
U razredu je bila mrkla tišinčuga. Učiteljica Smilja je 
gledala u menei šutila je. Ja sam isto šutijo i gledao 
sam malo u nju malo u ekipu u razredu. Onda je uča 

meni rekla: “Aj, Robi, oš sad molimte još jednom 
pročitat radni naslov od te zadaće šta sam ga ja 
zadala!" Ja sam pogledao u zadaćnicu i pročitao sam: 
“Radni naslov - Istinite zgode iz svakodnevnog života!" 
Učiteljica Smilja je rekla: “Okej! Šta nam sad moš reć 
o sadržaju tvoje zadaće u odnosu na radni naslov 
koji sam ja zadala?" Ja sam rekao: “Mogu reć da je to 
sve živa istina!" Uča je pitala: “Kojo je istina?" Ja sam 
rekao: “Ovo šta sam napisa u zadaći! Od riči do riči!" 
Uča je pitala: “To da ti tata ne radi u škveru, da nije 
doma donijo šest miljona dolara, da nije to s materom 
spremijo u ormar...?" Ja sam rekao: “Tačno!" Učiteljica 
Smilja je rekla: “Pa jesil ti svjestan koliko si ti promašijo 
temu, čoviče?" Meni je uletila lakša zbunjoza. Onda 
sam ja pitao: “Kako promašijo?" Uča je rekla: “Pa nisam 
ja tražila da se piše šta se nije događalo, nego šta se 
jeste događalo, klipsone!" Ja sam rekao: “Aaa, ne, ne... 
Sori, učiteljice, al vi ste tražili da se napišu istinite zgo- 
de iz svakodnevnog života!" Uča je rekla: “E i?" Ja sam 
rekao: “Pa to je jedna istinita zgoda!" Uča je pitala: “To 
da ti tata ne radi u škveru, da nema nikakvih šest miljo- 
na dolara u ormaru... jel to?" Ja sam rekao: “Tačno! To je 
živa istina!" Učiteljica Smilja je raširila ruke i podviknila 
je: “Pa to je debilno, čoviče božji! Pa tako moš pisat o 
bilo čemu! To je totalna debilana, a ne školska zadaća!" 
Ja sam njoj rekao: “Nije to debilana, nego je to istina! 
Ako ne virujete, idite mi doma zavirit u ormar!" Uča je 
rekla: “Ti moš posli sata zavirit u dnevnik, paš tamo nać 
fini komad asa!" Ja sam sa bolom i tugoćom zapiljio se 
u parket i promrmorijo sam: “Neće mi bit prvi put da 
popijem asa zato šta sam napisa istinu!" Uča Smilja je 
dreknila: "Ma znam da je istina, papane, al ne moš o 
tome pisat u školskoj zadaći, razumiš! Jerbo ti takva 


jedna blesava istina ništa ne znači! Jel to moš skužnit?" 
Ja sam podviknijo: “Kako ne znači?! Znači!" Uča je 
pitala: “A šta znači, majketi?" Ja sam rekao: “Znači da ja 
nisam sin ministra Vukelića!" 


Robi K. (lila) 

NESTANAK STRUJE 12/X/2006 


Mi obitelj smo sjedili za stolom u kužini. Nasrid stola 

je gorila šterika. Sve oko nasi stola i šterike je bila 
mrkla mrakuša. Onda je tata mami rekao: “Pa kako 

si, mačak, mogla ne platit ratu od struje?" Mama je 
rekla: “Pa kako sam je, mišu, mogla platit? Pa nema 
šanse da sam mogla skupit tolike đenge!" Tata je rekao: 
“Znam, mačak, da je nisi mogla platit! Al morala si znat 
ako je ne platiš da će nam isključit struju!" Mama je 
rekla: “Znam ja, mišu, da oni isključuju struju ako ne 
platiš ratu, al mislila sam da neće isključit ako ne platiš 
zato šta nemoš platit!" Tata je rekao: “Glupa ti je ta 
teorija, mačak! To bi značilo da isključuju struju samo 
bogatima, a ne i siromašnima!“ Mama je rekla: “A je, 
mišu, zaboravila sam da je danas pravda ista za sve!“ 
Tata je rekao: “Moš bit neznam koliko siromašan, oni će 
ti sve isto isključit struju, kao da imaš gomilu lovuše ali 
si zaboravijo platit! Tu siromašni nisu nimalo zakinuti 

u odnosu na bogate! Isključivanje im je zajamčeno!" 
Mama je rekla: “Eeeee, sićam se onih mračnih vremena 
komunizma..." Tata je rekao: “Znaš da i meni to često 
padne na pamet..." Mama je rekla: “Čoviče, koliko je 
struje onda bilo!" Tata je rekao: “Više je bilo svjetla u 
tom mraku nego šta je danas mraka u ovom svjetlu!" 
Mama je rekla: “To si baš odlično filozofski zapazijo. 
mišu!" Onda su mama ii tata zašutili za stolom. Nasrid 
stola je gorila šterika. Sve oko nas i stola i šterike je 
bila mrkla mrakuša. Onda sam ja uletijo sa pitanjem: “A 
koliko đengi nam triba za platit ratu od struje?" Mama 
je rekla: “Dvistapedes kuna!" Ja sam pitao: “A koliko 
đengi imamo u kući?“ Mama je rekla: “Mogli bi iscidit 

maksimalno stopedes!" Ja sam pitao: “Znači koliko 
nam fali?" Mama je rekla: “Znači fali nam sto kuna!" 
Ja sam se počeškao po nosu i rekao sam: “Šta ako ja 
imam sto kuna u kasici prasici?" Tu je oko šterike za 
stolom uletila tišinčuga. Onda je tata rekao: “N bava 
kua? Imaš sto kuna u kasici prasici?!" Ja sam rekao: 
“Ne kažem da imam, nego pitam šta ako imam?" Tata 
je rekao: “Ako imaš, onda otvaramo kasicu prasicu i 
plaćamo ratu od struje, eto šta!" Ja sam pitao: “A kad 
se to vraća?" Mama je rekla: “Tati je plaća za sedam 
dana! Znači, vraća ti se vrlo hitno!" Ja sam pitao: “A 
koliko se vraća?" Tata je rekao: “Kako koliko? Pa vraća 
ti se sto kuna!" Ja sam rekao: “A ne, ne... Sadašnjih sto 
kuna se vraća za sedam dana u vidu stopedes kuna!" 
Tata je podviknijo: “Stopedes kuna?! A zašto?!" Ja sam 
rekao: “Zato šta je to zelenaška kamata!" Tata je rekao: 
“Pa nemoš zelenašit mamu i tatu, čoviče! Nemoš valjda 
bit toliko govno!" Ja sam rekao: “Valjda mogu!" Tu je 
oko šterike za stolom opet uletila tišinčuga. Onda je 
tata mami rekao: “Mačak, imamo problem! Možemo 
pustit da nas ovo govno zelenaši il možemo bit bez 
struje još sedam dana!" Mama je njemu rekla: “Ne 
znam ni sama, mišu, od čega mi se više riga..." Onda je 
tata okrenijo se prema meni i rekao je: “Okej, daj sto 
kuna!" Onda sam ja dignijo se od stola i po mraku sam 
odgibao u sobu. Onda sam ja sa tajnog mista u sobi 
uzeo ključić od kasice prasice. Onda sam ja otključao 
sa ključićom kasicu prasicu i izvadijo sam sto kuna. 
Onda sam opet je zaključao i spremijo sam ključić na 
tajno misto. Onda sam ja odgibao po mraku nazad u 
kužinu i dao sam tati sto kuna. Ja sam njemu rekao: “Za 
sedam dana vraćaš mi stopedes kuna! Kapito?" Tata 
je uzeo đenge i spremijo ih je u žep. Onda je on mene 


pitao: “Jel baremko znaš koliko si govno?" Ja sam 
rekao: “Znam!" Samo onda je neko pozvonijo na vrata. 
Ja sam nabrzihen otrkenzi do ulaznih. Tamo sam ja po 
glasu pripozna onu Kragićku sa trećeg. Kragićka je 
mojim mami i tati doviknila: “E-hej, di ste?" Tata je njoj 
doviknijo: “Ne vidimo te, Kragićka, nismo platili ratu pa 
su nam isključili struju!" Kragićka je po mraku dogibala 
u kužinu i rekla je: “Ma kurac je to zbog rate! Crknila 
je trafo stanica, nema struje u ciloj zgradi!" Tata je njoj 
rekao: “A, ne, ne! To mi nismo platili ratu, pa su nam 
zato isključili struju!" Kragićka je rekla: “Ama nije, čo- 
viče, trafo stanica je riknila! Pa ni kod nas doma nema 
struje!" Tata je dignijo livu ombrvu prema Kragićki i 
rekao je: “Ajde? A jestel dobili sto kuna zato šta vam 
je nestalo struje?" Kragićka je rekla: “Molim? Ništa te 
ne kužim!" Tata je rekao: “Mi jesmo, he-he-he..." Mama 
je ispred šterike se keserila: “He-he-he-he..."" Onda 
jeitata se keserijo: “He-he-he-he...' Onda se opet 
mama keserila: “He-he-he-he..." Onda sam ja skočijo 
sa katrige i viknijo sam prema tati: “Vrati lovu!" Tata je 
rekao: “Molim?" Ja sam dreknijo: “Vrati moju lovušu, 
papane!" Tata je rekao: “Pa ne mogu ti sad tražit po 
ovom mraku, malac! Kurca se ne vidi, he-he-he..." 
Mama je ispred šterike se keserila: “He-he-he-he..." 
Onda je i tata se keserijo: “He-he-he-he..." Onda se 
opet mama keserila: “He-he-he-he.."' Ja sam sjeo 
nazad na katrigu sa ošamutom. Onda sam ja rekao: 
“Koji lupeški roditelji, jebate, sve ste smislili samo da 
mi mrknete sto kuna! Cilo vrime ste znali da je riknila 
trafo stanica!" Tata je prestao sa keserenjem i rekao je: 
“Naravski da smo znali!" Ja sam pitao: "A kako si zna da 
ću vam dat đenge?" Tata je tucnijo se prstom po čelu 
i rekao je: “Zato šta kužim ja tu psihologiju! Unaprijed 

sam računa da si takvo govno daš nas ić zelenašit!" Ja 
sam skriknijo: “Kako moš unaprijed računat da sam 
govno, čoviče?!" Tata je mene pomilkijo po glavušici i 
rekao je: “Zato šta si tatin sin!" 


Robi K. (Illa) 


KEN1I SEDAM BARBIKA 26/X/2006 


Moja mala sestra Damjana je dobila Kena. Kena je 
Damjanici kupila moja mama za rođić. Damjanica je 
pljeskutala rukicama i bila je turbo hepi zbog Kena. 
Mama je nju pitala: “Jelda ti je Ken famozan, srculence, 
jelda je?" Damjanica je rekla: “Famozan mi je!" Mama 
je njoj rekla: “Malo mi je bilo glupo da imaš mali 

miljon Barbika, a nijednog Kena! Pa smo onda ja i 

tata odlučili kupit ti Kena za rođić da Barbike imaju i 
muško društvo! Jelda ti je to prva liga?" Damjanica je 
rekla: “Prva liga mi je!" Mama je njoj rekla: “Aj onda, šta 
čekaš! Gibaj u sobu upoznat Kena sa Barbikama pa da 
se skupa igraju!" Onda je Damjanica skupa sa Kenom 
otrkenzi u sobu. Mama je za njom cmoktala i pečila 

se kao da je ona mamino malo srculence. Damjanica 

je u sobi stavila Kena da sjedi na krevu. Plus je ona na 
krevu rasporedila Barbike da sjede oko Kena. Tu je 

bila Barbika u vjenčanici i Barbika u gegama i Barbika 
domaćica i Barbika medicinska i Barbika rokerica 

i Barbika spomzoruša i Barbika direktorica. Ja sam 
Damjanicu ćiribimbijo iza vrata od sobe kako se ona 
igra na krevi. Onda je Damjanica gingala sa Barbikama 
kao za bazu da one nešto govore Kenu. Barbika u 
vjenčanici je njemu rekla: “Pa di si ti više, Kene, jebemu 
miša!? Pa po grada nas čeka za vjenčanje ispred 
Gospe od Cukra! Svi živi su tamo nogometaši i glumci 
i manekemke! | plus će nam naveče svirat Grašo u Aci 
marini!" Samo Barbika spomzoruša je njoj rekla: “Malo 
klinac je on doša zbog tebe! Ako nisi ubrala zbog koga 
je doša, pogleaj malo kako mi pilji u limune!" Barbika 

u vjenčanici je podviknila: “Kene?! Jel ti čuješ šta 


1223 


ova tuka govori?! Reci joj molimte da sipa bljuzge i 
gluparije!" Samo Ken je samo sjedio na krevi i šutijo 

je. Barbika spomzoruša je rekla: “Eto viš kako će te 
odvest pred popa! Ne može čovik maknit oči od mog 
dekoltea! Zablejio se ka u silikonsku dolinu!" Barbika 

u vjenčanici je dreknila: “Kene?!? Gukni nešto!" Samo 
onda je Barbika domaćica uletila: “Daj šta ste se 
navalili na momka, jebate, možda je gladan od puta! Oš 
da ti časkom isfrigam teleće šnicele na naglo, a7 ll bi 
možda rađe palačinke sa orahima i kuglicom sladole- 
da? Jeli, Kene?" Barbika rokerica je rekla: “Je, baš mu 
je do tvojih telećih šnicela! Možda bi rađe sa menom 
drmnijo dva-tri ekstazija i iša slušat Gans en Rouzis!" 
Ali Ken je samo sjedio na krevi i šutijo je. Onda je 
Barbika medicinska rekla: “Možda je bolestan, čoviče? 
Da mu ja časkom izmirim fibru sa toplonmjerom i tlak 
sa pumpicom, a?" Barbika spomzoruša je rekla: “Ma 
klinac je on bolestan! Možda mu je samo malo skočijo 
tlak zbog mojih silikonskih limuna!" Onda je Barbika 

u gegama rekla: “Aj, ženske, šta ste se tako uskoko- 
dakale, ka da nikad niste vidile kurac u životu! Viš da 
nam je tu doša glumit neko muško, ka da nam nije bilo 
dobro i bez njega!“ Barbika direktorica je rekla: "Tačno! 
Da je to neko muško sad bi bijo na poslu i bavijo se 
bizmisom, a ne bi u po bila dana bijo doma i tulijo ka 
drvena marija!" Ken je samo šutijo i sidijo je na krevi. 
Onda je Barbika domaćica rekla: “Stvarno, jebate, 

on samo muči!“ Barbika u gegama je rekla: “Muči jer 
misli da je nešto drukčiji od nas! Puvanderi se, ženska 
glavo!" Barbika rokerica je rekla: "Alo, Ken, gukni nešto, 
jebaga led!" Samo Ken je samo sidijo na krevi i šutijo je. 
Onda je Barbika u vjenčanici rekla: “Ma znaš šta, Kene, 
ma idi ti malo u pičku materinu!" Onda je ona Kena 


zdimila šakom po uvu tako da se Kenu odvalila glava. 
Kenova glava je otkotrljala se preko kreve do kušina. 
Onda je Barbika spomzoruša iščupala Kenu livu ruku i 
zafrljacnila je preko kreve. Onda je Barbika medicinska 
iščupala mu je desnu ruku i isto je zafrljacnila. Onda je 
Barbika u gegama strgnila Kenu rebe i viknila je: “Vidi 
ga mu kolipacni je! Vidi ga mu kolipacni je!" Onda su 
Barbika domaćica i Barbika direktorica iščupale Kenu 
livu i desnu nogu. Onda su sve Barbike raskomadale 

ga na proste faktore i drečale su: “Misliš da si drukčiji, 
al? Misliš daš se nama pravit manga!? Misliš glumit 
Kena među Barbikama?! Evo ti! Evo ti! Evo ti!" Ja sam to 
ćiribimbijo iza vrata sa zinutim ustima i razrogačenim 
očima. Onda sam ja zatvorijo vrata od strave i horora. 
Samo sva sreća šta je onda moj tata ugibao doma kod 
kuće sa posla. Tata je u kužini cmoknijo mamu u ćelen- 
ku i rekao je: “Šta ima, ženac? Jesi kupila Damjanici 
Kena za rođić?" Mama je rekla: “Jesam! Joj, bila je turbo 
hepi! Eno se cili dan sa njim igra u sobi!" Samo onda 
sam ja uletijo: “Bojim se da je Ken mučki likvidiran!" Tu 
je u kužini najprvo uletila tišina. Onda je mama rekla: 
"Molim?" Ja sam rekao: “Bojim se da je Ken skončao 
raskomadan i izmrasakriran!" Tata je zarežao: “Ma šta 
tu sereš, papane jedan!" Onda je on hića odgibao do 
sobei otvorijo je vrata. U sobi je bijo Ken rascopan na 
proste faktore. Svugdi po krevi na trista mista su ležali 
Kenovi komadići. Okolo su sjedile Barbike i gledale su 
u luster. Tata je stavijo ruku na usta i viknijo je: “Poala 
masakra, jebate svetac! Poala koje mučilište, čoviče 
božji!" Ja sam rekao: “Pari da se Ken zva Stevo, a ne 
Ken!" Tata je zarežao: “Ti mali ne seri!" Damjanica je 
stajala kraj kreve i gledala je u parketić. Tata je skočijo 
do nje i dreknijo je: “Pa šta si to učinila, glupsonice 

jedna glupa?! Pa kako si mogla Kena tako raskoma- 
dat?!" Samo onda se Damjanica tuta forca raskrivila 
i zaječala je: “Nisam ga ja raskomadala! Barbike su 
ga!" Tata je viknijo: “Ma koje Barbike, jebate dragi 
irud! Nemoj me tu zajebavat!" Damjana je točila suzice 
žalosnice i krivila se: “Nije mala raskomadala Kena! 
Barbike su ga rascopale!" Tata je dreknijo: “A znaš šta, 
a zveknem li te jednom po kikicama..." Samo onda je 
mama ćopila tatu za rame i viknila je: “Slušaj, nemoj mi 
se derat na malu! Viš da je pretrpila teški gubitak!" Tata 
je zarežao prema njoj: “Koji gubitak, jebemliti sunce 
žarko?!" Mama je podviknila: “Kako koji, bešćutniče! Pa 
viš da joj je Ken cili zdrajfan, a tek ga je dobila za rođić!" 
Tata je rekao: “I šta sad?! Oćeš možda da je žalim?!" 
Mama je rekla: "Ne trebaš ti ništa žalit, papane, nego 
skupi ove komadiće i spoji ditetu Kena!" Tata je viknijo: 
“Da spojim Kena?! Kako da ga spojim, jebemliti jarca 
prasca?!" Mama je rekla: “Zalipi ga! Samo neka mi dite 
više prestane plakat!" Tata je raširijo ruke i napečijo se 
prema mami: “Da ga zalipim?! Ona ga rascopa, a ja da 
ga lipim?! Pa našta ti to sliči?!" Mama je dreknila: “Nije 
ga ona rascopala, klipsone, nego su ga raskomadale 
Barbike! Lipo ti je dite reklo!" Tata je izbečijo oči prema 
mami. Onda je on rekao: “Barbike su ga raskomadale?... 
Barbike su ga raskomadale?... A jebešmi mater ako 
ovdi hitno ne mora doć psihijatar! U ovoj su familiji svi 
do jedan medicinski slučajevi!" Mama je prekrižila ruke 
preko limuna i rekla je: “Ne brini se ti za našu psihu! 
Nego bolje ti malo razmisli kakvi si ti slučaj!" Tata je 
rekao: “la?! Ja?! Kakvi sam to ja slučaj, majketi?" Mama 
je rekla: “Slučaj selotejp!"* 


Robi K. (lita) 


* “Slučaj selotejp" bio je uvriježeni 
medijski termin za zločine počinjene nad 
srpskim civilima u Osijeku 1991. godine. 


DOBAR DAN MRTVIH 2/X1/2006 


Mi ekipa smo za Dan mrtvih išli na groblje. Tamo smo 
jai moj drug Dino stajali na ulazu u Lovrinac. Mi dva 
smo držali u rukama bukete krizamtema. Dinove 
krizamteme su bile žute. Moje krizamteme su bile bjele. 
Do nas je stajao onaj Kane Šteta i kopao je nos. Kane 
Šteta nije ništa držao u rukama osim kuglice od slin- 
čoge. Rulja su na Lovrinac dolazili hrpimice u autima i 
busovima. Onda su oni gibali pješke kroz ulaz u tišini i 
sućutici. Ja i moj drug Dino smo njima turali pred face 
bukete sa krizamtemama. Dino je govorijo: “Posjetite 
svoje mrtve i odnesite im po kitu friških krizamtema! 
Naročito kad je popust i turbo jeftinoza!" Ja sam 
govorijo: “Obradujte svoje mrtve tim znakom pažnje! 
Odnesite im po kitu friških krizamtema! Naročito kad 
je akcija i popust na kvadrat!" Onda je jedna teta u 
zelenom kaputu nas pitala: “A pošto su vam krizam- 
teme?" Dino je njoj rekao: “Kita deset kuna!" Teta je 
rekla: “Pa dajte mi jednu kitu!" Ja sam pitao: "Oćetel 
žute ili bjele?" Teta je rekla: “Pa šta ja znam, daj žute!" 
Onda smo mi teti dali buket žutih krizamtema za deset 
kuna. Onda je ona odgibala. Onda je isto odgibao i 
Kane Šteta. Kane Šteta je priko cilog groblja pratijo 
tetu u zelenom kaputu. Onda je teta u zelenom kaputu 
stala ispred jednog groba. Ona je stavila žute krizam- 
teme u vazu. Onda je iznad groba nešto mrmorila i 
brisala je suzice. Kane Šteta je ukipao se iza čempresa 
i ćiribimbijo je. Onda je za deset minuti teta u zelenom 
kaputu okrenila se i odgibala je. Onda je Kane Šteta 
izgibao iza čempresa i došao je na grob. Tu je on nešto 
mrmorijo i zaglumijo je da briše suzice. Onda je za dvi 

minute on skupijo žute krizamteme iz vaze i brisnijo je 
sa grobnog mjesta. Onda je on dogibao do nas dvojice 
i tutnijo je Dinu buket žutih krizamtema. Plus je rekao: 
“Dostava!" Ja i Dino smo dalje zaustavljali rulju na ulazu 
u Lovrinac i mavali smo im sa buketima pred facama. 
Dino je govorijo: “Posjetite svoje mrtve i odnesite im 
po kitu friških krizamtema! Ajmo, ajmo, još malo pa 
nestalo!" Ja sam govorijo: “Nemojte razočarat svoje 
mrtve! Kita krizamtema je onaj znak pažnje šta vam ga 
vaši mrtvi nikad neće zaboravit! A plus je akcija i ludilo 
od popusta!" Onda je jedan fosilac sa šeširom nas pi- 
tao: “A pošto su vam krizamteme?" Ja sam rekao: “Kita 
deset kuna!" Fosilac je rekao: “Pa dajte mi jednu kitu!" 
Dino je pitao: “Oćetel žute ili bjele?" Fosilac je rekao: 
“Daj mi jednu bjelu kitu, to mi je nekako lipše!" Onda 
smo mi fosilcu dali buket sa bjelim krizamtemama za 
deset kuna. Onda je fosilac odgibao. Onda je Kane 
Šteta odma odgibao za njim. Onda je za petnajs minuti 
Kane se vratijo sa kitom bjelih krizamtema. To je on 
uvalijo meni u ruke i rekao je: “Dostava!" Moj drug Dino 
je dalje se unosio rulji u faci i govorijo je: “Posjetite 
svoje mrtve i odnesite im po kitu friških krizamtema! 
Učinite taj divni gest! Nemojte razočarat svoje mrtve! 
Naročito ako će vas to doć turbo jeftino!" Samo onda 
je na ulazu u Lovrinac naišao onaj barba Mario. Ja sam 
njemu rekao: “Barba Mario, obradujte svoje mrtve! 
Odnesite im po kitu friških krizamtema i oni vam to 
neće zaboravit! Evo kita samo deset kuna!" Barba 
Mario je rekao: “Rado bi uzeo, al nemam nikog mrtvog!" 
Dino je njega pitao: “Pa zašto onda idete na groblje?" 
Barba Mario je raširijo ruke i rekao je: “Pa blagdan je, 
jebemu sveca, viš da svi živi idu na groblje!" Onda je 
barba Mario odgibao sa tupajom u očima. Mi smo za 


njim gledali kao da je malo šuknut. Samo onda je jedna 
teta sa crnim cvikama pitala: “Pošto krizamteme?" Ja 
sam njoj rekao: “Kita deset kuna! Al ako uzmete dvi 
kite, onda je to samo dvajs kuna!" Teta je rekla: “Ha, 

pa to je opet deset kuna po kiti!" Ja sam rekao: “le, al 
dobijete dvi kite! To je duplo više nego jedna!" Teti se 
zbog crnih cvika nije vidilo tupilo od nekuženja u očima. 
Onda je ona rekla: “Okej, dajte mi jednu kitu žutih i 
jednu kitu bjelih!" Onda smo mi njoj dali dva buketa 
krizamtema za dvajs kuna. Onda je teta sa crnim 
cvikama odgibala. Kane Šteta je odma odgibao za njom 
i pratijo je po groblju iza čempresa. Onda je za petnajs 
minuti Kane se vratijo i nosijo je dva buketa krizam- 
tema. On je dao bjelu kitu meni i žutu kitu Dinu. Plus 

je rekao: "Dostava!" Dino je odma zamavao sa žutom 
kitom rulji pred facama i govorijo je: “Obiđite svoje 
mrtve i odnesite im po kitu friških krizamtema! Vaši 
mrtvi vam to nikad neće zaboravit! Friške krizamteme 
su najbolji način da obradujete svoje mrtve! Naročito 
kad se daju na sniženje po turbo povoljnim uvjetima!" 
Samo onda je nazad do ulaza dogibao onaj barba 
Mario. On je imao zamišljenu facu i dignute ombrve. 

Ja sam njega pitao: “O, barba Mario, jeste obašli sve 
žive na groblju?" Barba Mario je rekao: “Manje sam 

se družio, a više sam razmišljao, mozgao, dumao i 
konteplirao!" Ja sam pitao: "A šta ste to tako važno 
konteplirali na groblju?" Barba Mario je rekao: “Pa 
čudo jedno kako je groblje famozan ugođaj da si čovik 
postavi neka dublja filozoska pitanja!" Moj drug Dino je 
uletijo: “Koja filozoska pitanja, jebate?" Barba Mario je 
rekao: “Naprimjer primjera — ima li života poslje smrti? 
Šta vi mislite, ekipa, a?" Ja sam njega pitao: “Kako šta 
mislimo? O čemu?" Barba Mario je rekao: “Jel ima 

života poslje smrti?" la i Kane i Dino smo najprvo se 
zapiljili u barba Maria. Onda smo mi rekli: “Naravski da 
ima!" Barba Mario je pitao: “A dokazi, miki? Di su vam 
dokazi?" Mi tri smo rekli: “Krizamteme su vječne!" 


Robi K. (lila) 


MASLINA JE NEOBRANA 9/X1/2006 


Mi obitelj smo išli kod mog dida na Šoltu u berbu ma- 
slina. Mi smo svi obukli radničke trliše za berbu. Onda 
je dida nas poveo u brdo u polje do njegovih maslina. 
Onda smo mi ekipa prostirali velike najlone ispod 
maslina i treskali smo sa granama da ispadaju masline. 
Samo je moj tata isto se i penjao na stabla da bere 

sa viših grana. Kad je moj tata popeo se na maslinu 
onda je on raširijo ruke i vikao je: "Voooljo una dooo- 
naaaaaa!!! Voooljo una dooonaaaaaaaa!!!" Ja imama 
idida smo zapiljili se u njega sa tupajom na kvadrat. 
Onda je moj dida tati doviknijo: “Šta ti to sereš, zete, 
a?! Jel ti to možda meni vriđaš ćer, a?!" Tata je raširijo 
ruke prema njemu i dreknijo je sa masline: “Voooljo una 
dooonaaaaaaaa!!!" Mama je njemu doviknila: “Pa imaš 
već ženu, glupsone jedan!" Tata je raširijo ruke prema 
njoj i arlauknijo je: “Voooljo una beeeellaaaa dooo- 
naaaaaaaaaa!!!" Dida je njemu rekao: “Aj dobro, srića 
tvoja da si se ispravijo!" Onda je dida nastavijo skupljat 
masline iz najlona. Tata je nastavijo berbu sa visokih 
grana. Mama je ostala posrana ispod masline. Dida 

je ubrane masline stavljao u kašete i slagao ih je kod 
zidića. Onda kad bi se ubralo sve sa jednog stabla onda 
smo mi prostirali najlon ispod drugog. Samo šta je na 
didinoj zemlji bilo mali miljon stabala. Onda je nama 
obitelji u berbi neko doviknijo: "Alo! Ko je ovdi gazda?" 
Mi smo svi okrenili se odiza. Tamo je kod zidića stajao 
jedan barba. Barba je imao crne rejbanke na glavi. Plus 
je imao prugasto odjelo. Plus je imao zlatnu narukvicu. 
Plus je imao crne mokasinke. Barba je opet doviknijo: 
“Alo! Ko je ovdi gazda?" Moj dida je pitao: "A koga 

zanima?" Barba je rekao: “Tija bi kupit ovu parcelu! Ko 
je ovdi gazda da sa njim popričam?" Dida je rekao: “Ja 
sam gazda!" Onda je barba dogibao do mog dida. Jai 
mama i tata smo isto dogibali da čujemo koja je spika 
u điru. Onda je barba sa rejbankama didu pitao: “A 
koliko će na ovoj parceli bit kvadrata, a?" Moj dida 

je rekao: “A biće jedno pet iljada kvadrata!" Barba je 
rekao: “U, jebate, ja bi to odma kupijo!" Dida je njemu 
rekao: “Pa štaš kupovat masline, crni sinko! Masline su 
ti muka živa! Više oko njih znoja proliješ nego šta ulja 
dobiješ!" Barba sa rejbankama je nakeserijo se i rekao 
je: “Ma koje masline, čoviče! Ja bi tu diga aparpmane!" 
Dida je rekao: “Aparpmane? Aaaa, nemoš ovdi dizat 
aparpmane! Ovo ti je poljoprivredno zemljište!" Barba 
je rekao: “Kakve to ima veze, čoviče, ti si stvarno pa s 
marsa!" Dida je rekao: “Nisam ja pa s marsa, nego je 
ovo poljoprivredno zemljište! Ovde je zakonom zabra- 
njena gradnja, razumiš! Ako ti se ne sviđaju masline, 
moš posadit kupus ili blitvu, al nemoš aparpmane!" 
Barba sa rejbankama je poćeškao se po bradi. Onda je 
on rekao: “Deset eura po kvadratu, jel ti to okej? Znači, 
za pet iljada kvadrata, ja ti kešnem pedes iljada eura! 
A?" Dida je rekao: “Pedes iljada eura za maslinik?! Pa 
to ti se ne može isplatit, čoviče!" Barba je rekao: “Pa 
lipo sam ti reka da ću ovdi dignit aparpmane! Onda 

će mi se, gospe mi, isplatit!" Dida je rekao: “Ali nemoš 
dignit aparpmane, jebaga jarac! Ovo je poljoprivredno 
zemljište, maloprije sam ti reka!" Barba sa rejbankama 
je rekao: “Koji si ti naivac, jebate! Vidi ovako... Ja kupim 
od tebe poljoprivredno zemljište za pedes iljada eura! 
Onda pljunem onima u općini dvajs iljada eura ispod 
stola! Onda mi oni ispod stola to poljoprivredno 
zemljište proglase turističkim zemljištem! Onda ja 


na turističkom zemljištu gradim aparpmane i dižem 
kesu, razumiš!" Dida je razrogačijo oči i rekao je: “N 
bava kua?!" Barba je raširijo ruke i rekao je: “A jebate, 
patak, stvarno si pa s marsa... Pa nemoj mi reć da nisi 
zna za ovu kemiju!" Dida je njega pitao: “I tiš zbilja dat 
onim papanima u općinu dvajs iljada eura?" Barba je 
rekao: “Oću, zašto ne bi!" Dida je pitao: “Pa zaštoš 
njima davat lovušu za moju zemlju?" Barba je rekao: “E, 
prvo ću je ja kupit od tebe, pa ću im onda dat lovušu 

za svoju zemlju, razumiš!" Dida je pitao: “Pa šta je ti 
uopće moraš kupovat? Bi li ovi u općini meni moje 
poljoprivredno zemljište pretvorili u turističko, bez 

da ga tebi prodajem?" Barba je rekao: “Bi, zašto ne bi! 
Samo ima tu jedan zajeb!" Dida je pitao: “Koji zajeb?" 
Barba je rekao: “Ti nemaš dvajs iljada eura da im daš 
ispod stola! Jel tako?" Dida je rekao: “Pa je, tako je!" 
Barba je rekao: “Eto viš! Znači ja sam neizbježan!" Dida 
je okrenijo se oko sebe i razgledao je po masliniku. Ja 
imama i tata smo grickali usne i piljili smo u njega. 
Onda je dida barbu sa rejbankama pitao: “Kolko si 

ono reka da bi da za kvadrat?" Barba je rekao: “Deset 
eura!" Dida je rekao: “Deset eura? Meni se učinilo da 
sam čuja petnajs?" Barba je rekao: “Petnajs eura za 
poljoprivredno zemljište!? Pa ti si stvarno pa s marsa!" 
Dida je rekao: “Kurac poljoprivredno, kad će to postat 
turističko! Ja mislim da vridi i dvajs eura po kvadratu!" 
Barba je rekao: “Čekaj, čekaj, reka si petnajs! Nemoj 
sad zajebavat! Evo, oš prodat za po petnajs eura?" Moj 
dida je uzdahnijo i rekao je: “Uz jedan uvjet!" Barba 

sa rejbankama je pitao: “Koji uvjet?" Dida je pokazao 
barbi prstom i rekao je: “Jel vidiš tamo iza onog brda?" 
Barba je rekao: "Vidim!" Dida je rekao: “E, tamo iza je 
zadnja maslina na parceli! Tiš meni fino pomoć obrat 

tu maslinu, pašmo onda sklopit posal!" Barba je podvi- 
knijo: “Ja da ću ti brat masline?! To ti mene brumaješ?!" 
Dida je rekao: “Ništa te ne brumajem, pa to ti je manje 
od uru vrimena posla, čoviče! | usput ćemo dogovorit 
trgovinu! Pa moraš baremko jednu maslinu obrat, po- 
štoš ih ionako posić za aparpmane!" Barba sa rejban- 
kama je rekao: “Pa viš da sam u odjelu i mokasinkama, 
jebate, nema šansi da se ovakvi pentram po stablu!" 
Dida je rekao: “Nemaš frke, čoviče! Evo moj zet će ti 
dat svoj trliš i bakandže i bićeš ka novi!" Moj tata je već 
bijo skidao trliš i bacijo ga je pred barbu sa rejbankama. 
Barba je gledao sa totalikus izneredom. Dida je njemu 
rekao: “Iliš u berbu, ili ništa od trgovine!" Onda je 
barba u mrkloj tišinčugi obukao tatin trliš priko odjela. 
Onda su oni moj dida otpičili kroz didino polje priko 
brda. Ja i mama i tata smo nastavili sa berbom. Mama 
je rekla da njoj se to čini super uzet seamdespet iljada 
eura za ovo govno od zemlje. Tata je rekao da njemu 
se čini da dida bi mogao zboksat i sto iljada eura. Ja 
nisam ništa rekao. Onda smo mi šutili i nastavili smo 
sa beračinom. Onda je za uru vrimena dida je vraćao 
se kroz polje sa kašetom maslina. Ja i mama i tata smo 
njega čekali kraj zidića u svečanom dočeku. Dida je 
spustijo kašetu kraj zidića i obrisao je znoj sa čela. Moj 
tata je njega pitao: “Onda? Jeste se dogovorili?" Dida 
je rekao: “Možda bi se i dogovorili da nije bijo jedan 
zajeb!" Tata je pitao: “Koji zajeb?" Dida je rekao: “On je 
cilo vrime mislijo da sam ja pa s marsa!" Tata je najprvo 
gledao sa nekuženjem. Onda je on pitao: “E, i?" Dida je 
rekao: “A ustvari je on pa s masline!" 


Robi K. (lila) 


BITKA ZA DIONICE 16/X1/2006 


Onaj Kane Šteta je ugibao u poslugu. U poslugi je za 
blagajnom radila ona blagajnica Meira. Kane Šteta je 
tetu Meiru pitao: “Oćete mi, molinvas, dat dva paka 
orbis žvaka i četri dionice Ine?" Teta Meira je njemu 
rekla: “Žao mi je, žvaka nemamo!" 


Onda je moj drug Dino odgibao do trafike. U trafiki je 
radila ona trafikantica Snješka. Moj drug Dino je tetu 
Snješku pitao: “Oćete mi, molinvas, dat kutiju ronhila i 
pet dionica Ine?" Teta Snješka je njemu rekla: “Žao mi 
je. nestalo nam je ronhila!" 


Onda je ona pederica Sandra odgibala u kineza sve po 
osam. U kineza sve po osam je za blagajnom radijo onaj 
blagajnik Je Bat Ga. Pederica Sandra je barbu Je Bat 
Gaa pitala: "Oćete mi, molinvas, dat dvi kutijice špangi 
za kosu i tri dionice Ine?" Barba Je Bat Ga je njoj rekao: 
“Žao mije, špangi više nemamo!" 


Onda je ona Kragićka sa petog odgibala u mesarnicu. 
U mesarnici je radijo onaj mesar Renato. Kragićka je 
barba Renata pitala: “Oćete mi, molinvas, dat po kila 
teleće žigerice, samo da je friška, i devet dionica Ine?" 
Barba Renato je njoj rekao: "Žao mi je, teleće žigerice 
je nestalo!" 


Onda je onaj Teicin dida odgibao u Svagušinu pekar- 
nicu. U Svagušinoj pekarnici je radila ona pekarkica 
Bernardica. Teicin dida je pekarkicu Bernardicu pitao: 
“Oćete mi, molinvas, dat tri kvarta crnog kruva i sedam 

dionica Ine?" Teta Bernardica je njemu rekla: “Žao mi je, 
crnog kruva više nemamo!" 


Onda je onaj flomić Boban ugibao u Anifijevu slastu. U 
Anifijevoj slasti je radijo Anifi. Flomić Boban je Anifija 
pitao: “Oćete mi, molinvas, dat dvi kugle sladoleta od 
pistaćija sa čokoladnim preljevom i šest dionica Ine?" 
Anifi je njemu rekao: “Žao mi je, sladoleda od pistaćija 
nemamo! A nestalo je i čokoladnog preljeva!" 


Onda je onaj barba Mario odgibao u vulkanizersku 
ranju Lamborđini end sans. U vulkanizerskoj radnji 
Lamborđini end sans je radijo onaj barba Lamborđini. 
Barba Mario je barba Lamborđinija pitao: “Oćete mi, 
molinvas, dat dvi prednje gume za fijat uno i petnaes 
dionica Ine?" Barba Lamborđini je njemu rekao: “Žao 
mi je, nema više guma za fijat uno! A nema ni za fijat 
due!" 


Onda su one tuljanice Niveska i balibanica Lidija 
odgibale u kino Central. U kinu Central je na blagajni 
radila ona blagajnica Tereza. Tuljanica Niveska i baliba- 
nica Lidija su tetu Terezu pitale: “Oćete nam, molinvas, 
dat dvi karte za Borata i dva puta po osam dionica Ine?" 
Teta Tereza je njima rekla: “Žao mi je, nestalo je karata 
za Borata!" 


Onda je ona Plazibatka iz prizemlja odgibala u Kerumov 
dućan. U Kerumovom dućanu je za frižiderom radila 
ona teta Lucija. Plazibatka je tetu Luciju pitala: “Jel 
imate možda mortadele sa maslinama?" Teta Lucija 

je rekla: “Imamo!" Plazibatka je pitala: “A jel vam 
friška? Zadnji put mi je bila malo suva!“ Teta Lucija 


je rekla: “Najfriškija! Juče stigla!" Plazibatka je rekla: 
"Okej! Onda mi narežite dvajs deka!" Teta Lucija je 

nju pitala: “A nećete uzet dionice Ine? Isto su vam 
friške!" Plazibatka je rekla: “Neću!" Teta Lucija je pitala: 
“Nijednu jedinu?" Plazibatka je rekla: “Neću!" Teta 
Lucija je rekla: “E, onda nema ni mortadele!" 


Onda je mene moj tata pitao: “A šta ti to, malac, radiš?" 
Ja sam rekao: “A evo nešto pisuckam!" Tata je rekao: 
“Vidim da pisuckaš, čoviče, samo šta pisuckaš?" Ja sam 
rekao: “Pa pisuckam Bilježnicu Robija K., šta bi drugo!" 
Tata je rekao: “N bava kua? Jel mogu malo pogledat?" 
Ja sam rekao: “A evo, pogledaj!" 


Onda je tata za dvi minute podviknijo: “Pa kome ti ovo 
pišeš, jebate irud?!" Ja sam rekao: “Kako kome? Pa 
čitaocima!" Tata je rekao: “Pa jel ti to njih zajebavaš?" 
Ja sam rekao: “Zašto bi ih zajebava?" Tata je rekao: “Pa 
ovo je totalno glupo, čoviče! Jesu ti tvoji čitaoci neki 
debili, a?" Ja sam rekao: “Zašto bi bili debili?" Tata je 
rekao: “Pa onda si ti debil, jebate led! Ne kužim kako 
moš pisat takve bezvezancije! Samo ulaze, kupuju — ne 
kupuju, ima — nema, i stalno sve isto... Pa šta je to, 
čoviče? Jel to možda neka propagamda?" Ja sam rekao: 
“Zašto bi bila propagamda?" Tata je rekao: “Pa onda je 
turbo glupo, razumiš! Onda je glupo na kvadrat!" Ja 
sam rekao: “Pa kad ti je glupo, ti onda nemoj čitat!" 


Onda je tata za dvi minute rekao: “Pa nije meni, sinak, 
baš svejedno da ti ispadaš debil u javnosti! Mislim, 

to mi je živa koma!" Ja sam rekao: “Zašto bi ja ispada 
debil?" Tata je rekao: “Pa kad pišeš nešto tako umo- 
bolno i degenerično, svi živi će reć vidi ga kakvi je 

ludaš i degenerik! A to meni nije drago, razumiš, pošto 
si ti ipak moje dite, i pošto će se pričat okolo da ti je 
debilitet nasljedan! Jel baš moraš pisat tako glupo, a?" 
Ja sam rekao: “Ništa se ti ne brigaj! Znam ja veri gud 
šta radim!" Tata je pitao: “Šta radiš?" Ja sam nagnijo se 
prema njemu i šapnijo sam: “Šta gluplje pišem, to ću si 
nakupit više dionica! Bereš?" Tata je podviknijo: “Daj 
nemoj me brumavat, čoviče! Samo mi nemoj reć da i 

ti skupljaš dionice Ine!" Ja sam rekao: “Naravski da ne 
skupljam!" Tata je pitao: “Nego šta onda skupljaš?"“ Ja 
sam rekao: “Dionice Hine!"* 


Robi K. (lila) 


* Hina je Hrvatska izvještajna 
novinska agencija. 


NE MISLIM, DAKLE, JEST 23/X1/2006 


Meni je moj tata zabranijo na misec dana da izlazim 
iz kuće. To je zato šta je ona učiteljica Smilja ukebala 
mene i onog Kanu Štetu da sa šibama palimo kvake 
na vratima od učijonica. Onda je ona nama zdimila po 
asa iz vladanja i plus nam je razgovarala sa roditeljima. 
Moj tata je meni rekao: “Kad si takvi debil, onda imaš 
zabranu misec dana izlaska iz kuće!" Ja sam rekao: 
“Misec dana?! Zbog kvaka? Jesi ti normalan?!" Tata je 
rekao: “Ja sam apsalutno normalan, al ti nisi!" Ja sam 
rekao: “Ali misec dana?! Pa kako me moš zablindirat 
na misec dana zbog takve pizdarije?!" Tata je rekao: 
“Tebi je to možda pizdarija, al kvakama nije!" Ja sam 
najprvo njega gledao sa tupajom od nekužitisa. Onda 
sam ja njemu rekao: “A zažališ ovo!“ Tata je rekao: 
“Molim?" Ja sam rekao: “Zažališ ovo, majkemi mile!" 
Onda sam ja uletijo u sobu i zviznijo sam vratima. 


Onda je mama popodne nas obitelj zvala na obid. Mi 
ekipa smo sjeli oko stola u kužinicu. Mama je stavila 
teću na stol. Tata je pitao: “Šta imamo?" Mama je 
rekla: “A boba sa manistrom, šta bi drugo imali!" Tata 
je podviknijo: “Opet?! Pa jesi ti pri sebi, ženska glavo! 
Pa ne mogu više smislit bob sa manistrom!" Mama 

je dreknila: “A od čega bi da ti kupim mesa, majketi?! 
Od one plaće šta ti već šes miseci ne dolazi?!" Tata 

je rekao: “Dobro, dobro, samo sam malo zagrinta! Ne 
moraš se odma drevit!" Mama je rekla: “Ne mogu ja 
više izmišljat nikakve obide, čoviče! Budite sretni šta 
ima i boba!" 

Onda je moja mama nama sa kacijolom vadila iz teće 

u pijate. Kad je išla meni izvadit ja sam njoj rekao: “Ne, 
hvala! Ja ću samo čašu vode!" Mama je rekla: “A zašto, 
mišu? Pa nije ti bob uopće loš! Ispa je bolji nego juče 

i prekjuče!“ Ja sam rekao: “Ne, hvala! Samo ću čašu 
vode!" Mama je rekla: “Pa nemoš obidvat vodu, jebaga 
dragi irud!" Ja sam rekao: “Mogu! Jer pošto sam ja od 
danas u štrajku glađu!" Mama je pitala: “U čemu?" Ja 
sam rekao: “U štrajku glađu!" Mama je pitala: “A zašto?" 
Ja sam rekao: “Zato šta me tata nepravedno zablindira u 
kući na misec dana!" Mama je pitala: “Kakve to veze ima 
sa pjatom boba i manistre?" Ja sam rekao: “Pošto sam 
nepravedno kažnjen, iz protesta počinjem štrajk glađu! 
Bolje grob, nego bob!" 


Tu je za stolom najprvo uletila tišina. Ja sam srknijo guc 
vode iz čaše i složijo sam facu blažene divice marije. 
Onda je mama tati rekla: “Ovo je mali majmun skupijo 
od onih na televiziji! To je tamo čuo, jelda je?" Tata je 
rekao: “Naravski da je tamo, di bi drugo!" Mama je rekla: 

“To je strava kakve horore za djecu i omladinu puštaju na 
tom dnevniku!" Onda je tata okrenijo se prema meni i 
pitao je: “A je li, malac, a kolko ti to misliš štrajkat glađu, 
a?" Ja sam rekao: “Dokle me god ne pustiš iz nepra- 
vednog pritvora!“ Tata je rekao: “Ha, pa zabranijo sam 
ti izlazak misec dana!" Ja sam rekao: “E, pa onda misec 
dana neću ništa okusit!" Mama je rekla: “N bava kua? 
Pa ako toliko gladuješ, ondaš za misec dana bit mrtav, 
mišu!" Ja sam pogledao u luster i rekao sam: “Štrajkaću 
glađu do smrti!" Mama je rekla: “Pa jel znaš ti pošto su 
danas sprovodi, jebaga patak, a mi nemamo doma šta 
za jist!" Tu sam ja moju mamu pogledao koljački. Onda 
sam ja opet srknijo guc vode iz čaše i šutijo sam. 


Onda je mama okrenila se prema tati i rekla je: “Mačak, 
ovi je lud ka kurac, stvarno će mi gladovat po kući!" 
Tata je rekao: “Ma ko ga jebe! Našopaćemo ga kad 
zaspe!" Mama je rekla: “Ali kako, čoviče? Pa nemoš mu 
davat boba i manistre imtravemozno?!" Tata je rekao: 
"Zdimiću ga šakom imfracrveno! Pa će debil progutat 
zube!" Mama je rekla: “To mu je nikakvi obrok! Viš da 
je tvrdoglav ka magarac!" Ja sam srknijo još guc vode 

i rekao sam: “Želim vas samo uvjerit da ću sa štrajkom 
glađu istrajat do samog kraja!" Tata je podviknijo: “Do 
kakvog kraja, blesane?!" Ja sam rekao: “Dok me ne 
pustiš iz nepravednog pritvora! Ili do moje tragičke 
smrti!" Tata je naperijo prstom prema meni i rekao 

je: “Zadnji put te pitam — misliš li, dakle, jest?" Ja sam 
rekao: “Ne mislim, dakle, jest!" 


Onda je tata naslonijo se leđima na katrigu i rekao je: 
"Okej! Moš izlazit vanka!" Ja sam rekao: “Molim?" Tata 
je rekao: “Moš izlazit vanka! Povlačim kaznu! Gotovo!" 
Ja sam skočijo i podviknijo sam: “Ajme super, tajac! 
Ajme ludilo si od roditelja! Jel te mogu ljubnit od drago- 
sti?" Tata je zarežao: “Nemoj me slučajno još i žvalavit! 
Stoj di jesi, obidvaj i ne seri!" Onda je mama meni sa 
kacijolom izvadila boba sa manistrom u pijat. Ja sam 
njoj rekao: “Neka hvala, ne mogu!" Mami je uletilo 
čudilo: “Šta sad brbotaš, jebate?" Ja sam rekao: “Ama 
ne mogu boba sa manistrom! Totalno mi se ogadilo!" 
Samo onda je tata uletijo: “Ček, ček, malo, nismo se 
tako dogovorili! Zašto bi ja tebe pušta vanka ako ti i 
dalje neš jist?" Ja sam rekao: “Ali nema šanse da opet 
jedem boba, tajac! Nema šanse! Koma mi je od boba, 
sve živo ću izrigat!" Tata je opet naslonijo se leđima na 
katrigu i rekao je: “Kuri mene bolac! Nema jela, nema 

izlaska! Ajm veri sori, sinak, ostaješ u pritvoru!" Ja sam 
piljio u njega sa razrogačenim očima. 


Za stolom je vladala tišinčuga na kvadrat. Za stolom 
je vladala tišinčuga na kvadrat. Za stolom je vladala 
tišinčuga na kvadrat. Iz tri puta će svaki degenerik 
skužnit koja je to bila tišinčuga za stolom... Onda 

je mama rekla: “1? Di smo sad?" Samo niko njoj nije 
odgovarao. Za stolom je vladala tišinčuga na kvadrat. 
Mama je opet rekla: “Di smo sad, jebemu sveca? Niti 
će Robi izać vanka, niti će počet jest... Totalno smo se 
zagropali!" Tata je rekao: “Dobro, al u međuvremenu 
smo baremko dva puta promjenili mišljenje!" Mama je 
rekla: “Je, al je sve ostalo isto kao na početku! Pitam se 
na šta smo gubili vrime?" Tata je rekao: “Kako na šta 
smo gubili vrime, mačak? Pa na mjenjanje mišljenja!" 
Mama je rekla: "Ma znam, al kakva je od toga korist?" 
Tata je rekao: “Kako kakva je korist? Uvjek je dobro 
malo mjenjat mišljenja!" Mama je podviknila: “Zašto je 
dobro?! Pa sve je ostalo isto kao na početku, jebemu 
mater! Niti će Robi izać vanka, niti će počet jest... Eto, 
mjenjali ste mišljenja da se ništa ne promjeni!" 


Tata je zacaklijo očima prema mami i rekao je: “Poasti 
iruda, šta si ovo dobro filozofski rekla! Jebate, mačak, 
pariš Šopenhajger! Majkemi mile, šokiran sam dubi- 
nom tvog uma! Robi, jelda nam je mamuška luđi filozof 
od Šopenhajgera?" Ja sam rekao: “Ne mislim, dakle, 
jest!" Tata se meni brecnijo: “Ajd u kurac glup! Nije 
čudo šta sto godina nemoš završit treći razred!" Mama 
je isprsila se prema tati i rekla je: “"He-he, imam ja 
Šopenhajgera u malom prstu! A vidi sad ove filozofije..." 
Mama je naperila prst prema plafonjeri i recitirala 


je: "Ako ste mjenjali mišljenja da se ništa ne promjeni, 
ja postavljam suštimsko pitanje, gospodo — kakva 

je onda tu uopće uloga mišljenja?... A? Šta kažeš 

na ovo, a?" Tata je rekao: “Dobro pitanje! Odlično! 
Rektorično!... Samo nije suštimsko!" Mama je rekla: 
“Kako nije suštimsko?" Tata je rekao: “Pa, mislim, super 
tije pitanje, skoro genijalno... Kakva je uloga mišljenja... 
Alu ovom slučaju to pitanje nije suštimsko, jebešga!" 
Mama je pitala: “Nego koje je suštimsko?" Tata je 
rekao: “Kakva je uloga boba!"* 


Robi K. (llla) 


*  BOBjeskraćenica za 

“Branimirovu osiječku bojnu", 

jedinicu koja je pod komandom 

Branimira Glavaša počinila niz 

zločina nad civilima. Nakon 

što je bio uhapšen, Glavaš je s 1243 
dosta uspjeha odgađao početak 

suđenja glumeći štrajk glađu. 


DENTALNO ZDRAVLJE 30/X1/2006 


Tata je mene vukao za rame i ugurao me je u zubarsku 
abulantu kod onog barba Vjeke. Unutra je barba Vjeko 
bio u bjelom mantelu i držao je bjelu gazu preko usta. 
Tata je mene vukao i ugurao me je na zubarsku stolicu. 
Ja sam se trgao i bacakao da neću da neću. Tata je 
rekao: “Majkemi mile ako ti neću zalopatit jednu pe- 
ščurinu nasrid abulante!" Barba Vjeko je rekao: “Dobro 
je. dobro je. sve može na lipe bez nasilja!" Ja sam rekao: 
“Mene su ovde doveli pod prisilom! Ja sam ovde protiv 
svoje volje! Meni se ovde krše moja ljucka prava!" 

Tata je rekao: “A skršiće ti se i pokoja košćica!" Barba 
Vjeko je rekao: “Dobro je, dobro je, sve može na lipe 
bez nasilja!" Ja sam ukočenijo se na zubarskoj katrigi. 
Plus sam tuta forca sa rukama stiskao one naslone sa 
strane. Barba Vjeko je meni kroz gazu rekao da zinem 
da mi malo pogleda pokvareni zub. Samo ja sam svom 
forcom stisnijo usta i gledao sam u reflektor. Tata je 
podviknijo: “Zini, jebate, nemoj da ti ja šakom otvorim 
usta!" Barba Vjeko je rekao: “Dobro je, dobro je, sve 
može na lipe bez nasilja!" Onda je barba Vjeko meni 

sa prstima začepijo nos. Ja sam u roku odma zinijo da 
udahnem arje. Samo barba Vjeko je meni nabrzihen 
uvalijo u usta ogledalce na željeznom štapiću. Onda je 
on meni sa ogledalcem razgledavao po ustima i vrtio 
je glavom. Onda je on rekao: “le, četvorka gori desno 
je skroz pokvarena! To ćemo morat izvadit!" Ja sam za- 
cijukao: “Kako izvadit, jebate?! Zašto?!" Barba Vjeko je 
rekao: “Zato šta ti je pokvaren, mišu! Ništa se ne frkaj, 
neće te to ništa bolit!" Ja sam rekao: “Ne mogu dopu- 
stit da mi se vadi moj vlastiti zub! To je krađa!" Barba 

Vjeko je rekao: “To ti je mlječni zub, mišu, na njegovom 
mjestu će ti narast novi!" Ja sam rekao: “Je, al ti mlječni 
je meni draga uspomena! Ne mogu se toga odreć!" 
Barba Vjeko je rekao: “Pa nemoš držat pokvarene zube 
u glavi, mišu! To je totalno nezdravo!" Ja sam rekao: 
“Šta je problem da mi je jedan zub pokvaren, ako su 
mi svi drugi zdravi?!" Barba Vjeko je nasmjehuljio se i 
rekao je: “To je veliko problem, mišu! Taj će ti pokvareni 
zub pokvarit sve ostale, razumiš! Pokvareni zub kvari 
sve oko sebe, to ti je zakon..." Ja sam rekao: “I moj tata 
je pokvaren, pa se nije zato pokvarila cjela familija!" 
Barba Vjeko se nakeserijo: "He-he, to je samo pitanje 
vremena... Al sad je najprišnije izvadit pokvareni zub!" 
Tata je u kantunu gledao koljački i škrgućao je zubima. 
Ja sam barba Vjeki rekao: “Pa jel važnije mene zaštitit 
od pokvarenog zuba ili od pokvarenog tate?!" Barba 
Vjeko je rekao: "Jebiga sad, ja vadim zube! Ne mogu 
ti ja izvadit tatu!" Ja sam pitao: “A ko može?" Barba 
Vjeko je rekao: “Šta ja znam, sigurno ne zubari! Neki 
socijalni radnici ili slično... Ili možda Sanader!" Ja sam 
pitao: “Zašto Sanader, jebate?" Barba Vjeko je rekao: 
“Pa viš kako je Sanader izvadijo Glavaša i pospremijo 
ga u ćuzu! Znači, odstranijo je jednog pokvarenog 
člana da mu se ne pokvari cjeli HDZ! Razumiš?" Samo 
onda je moj tata uletijo: “Vjeko, jebaga irud, pa to je 
dite od devet godina! Pa nemoš njemu prodavat te 
političke bljuzge!" Barba Vjeko je njemu rekao: "Šta se 
ti mišaš? Samo pokušavam malog relaksivirat da mu 
izvadim pokvareni zub..-' Tata je rekao: “A je, lipo ga 
relaksiviraš!" Barba Vjeko je okrenijo se prema njemui 
podviknijo je: “A oš mu ga ti izvadit, majketi?! A? Aj evo 
ti klišta pa mu ga ti izvadi!" Tata je raširijo ruke i rekao 
je: “Dobro, dobro, nemoj se odma ljutit..." Barba Vjeko 


je podviknijo: “Ili oš da ti mali hoda okolo kao dentalni 
bolesnik?!" Tata je rekao: “Je, je, u pravu si... Bolje da 
bude samo mentalni bolesnik!" Barba Vjeko je njega 
pogledao sa turbo strogoćom. Tata je u roku hitro.hr 
začepio labrnju. Onda je barba Vjeko opet okrenijo se 
prema meni na zubarskoj katrigi i pitao je: “Di smo ono 
stali?" Ja sam rekao: “Stali smo kod Sanadera!" Barba 
Vjeko je rekao: “E da, kod Sanadera... dobro, to stvarno 
je malo previše politično za dečkića od devet godina... 
a plus toga mi taj Sanader ide maksimalno na kurac..." 
Tata je rekao: “I meni isto!" Ja sam rekao: “I meni isto!" 
Onda smo mi sva tri stavili po kažimprst na usta i rekli 
smo: “Psssssssst!" U ambulanti je nastala tišinčuga. 
Onda je barba Vjeko šapnijo: “O ovome dalje nećemo 
ni zucnit! Okej?" Ja i tata smo zaklimali glavama. Barba 
Vjeko je šapnijo: “O ovome dalje šutimo ka zaliveni! 
Okej?" Ja sam zaklimao glavom. Tata je rekao: “Važno 
je samo da svi šutimo o istoj temi!" Onda je barba 
Vjeko nagnijo se prema meni i šapnijo je: “Viš, mišu, 
zašto je važno ić kod zubara... Ako sad kao maleni 
dječak paziš na svoje dentalno zdravlje, ondaš sutra 
kad porasteš lakše Sanaderu pokazat zube! Razumiš?" 
Ja sam pitao: “Zašto bi ja njemu uopće pokaziva zube?" 
Barba Vjeko je rekao: “Da se vidi da držiš jezik za 
njima!" 


Robi K. (llla) 

STANJE OPORAVKA 7/X11/2006 


Gladan sam, gladan sam, gladan sam... Mori me turbo 
glad. Ali u ustima su mi rane i teški bolovi. Gučak mi 
jedva propušta zrak. Doktori kažu da mi je oštećena 
sluzmica od teške nejedice. Boli me i u bumbrezima. 
Boli me i u drobu. Doktori su me priključili na aparate i 
na cjevčice. Iznad glave mi vise okrugle boce. Iz boca 
mi nešto kapka u krvožilne vene. Boli me u prsi. Boli 
me u bumbrezima. Boli me u drobu. Mori me turbo 
glad. Gladan sam do ludila. Samo ne mogu ništa 

stavit u usta zbog oštećene sluzmice. Probali su me 
nahranit telećom juhicom. Ali sve sam živo izriga posli 
druge žlice juhice. Rigotina mi je bila zelena i kiselasta. 
Svako malo zaspem u komi i nesvjestici. U nesvjestici 
opet sanjam da sam gladan. Onda se probudim i opet 
padnem u komu i nesvjesticu. U snu mi dolaze grozne 
slike i događaji iz ranije mladosti. Maloprije mi je došla 
Renči. Renči kaže: “Za dvajs kuna daću ti da me diraš 
po limunima!" Ja kažem: “Imam samo deset kuna!" 
Renči kaže: “Onda ništa!" Ja pitam: “Mogulte za deset 
kuna dirat samo po jednom limunu?" Onda ja drpam 
Renči po livom limunu. Ja pitam: “Renči, mogulte dirat 
ipo desnom na kredit?" Renči potiže majicu i trkom 
odlazi. Onda se budim iz kome. Gladan sam. Boli me 
po ramenima i po vratu. Na prsima su mi prilipljene 
neke gumice. Na gumicama su neke žice. U ruku mi 

je zabijena igla. Igla nosi cjevčicu koja vodi do boce iz 
koje nešto kapka u moje krvožilne vene. S live strane 
je veliki aparat sa crvenim lampicama i zelenim krivu- 
ljicama. Gladan sam. Usta su mi suha i peku me. Neko 
me milki po prstima od ruke. To me moja mama milki. 

Mama kaže: “Mišu? Jel me prepoznaješ, mišu?" Ja ka- 
žem: “Prepoznajem te! Ti si ona krava od moje mame!" 
Mama kaže: “Tako je, zlato mamino, tako je!" ledan 
barba govori: “Aj neka ti nama dolaziš sebi! Fala budi 
svetom Anti i blaženoj divici Mariji!" Ja pitam: “A koji si 
ti?" Barba govori: “Ja sam oni vol od tvoga tate!" Mama 
i tata stoje kraj mog kreveta i brišu suzice sa očiju. Ja 
gledam u njih i ne brišem ništa. Mama kaže: “Samo se 
ti meni oporavi, srce mamino! Cila zemlja se usrala daš 
umrit!" Tata kaže: “le, mišu, svaku veče si bijo na dnev- 
niku! Država je tuto kompleto strepila za tebe!“ Mama 
kaže: “Samo sad je svima odahnilo i odlaknilo!" Tata 
kaže: “Sad su svi hepi šta se oporavljaš i šta ti doktori 
spašavaju ugroženi život!" Onda ja pitam: “Čuo sam da 
su neki balili da sam ratni zločinac?" Tata kaže: “Ma to 
su neki debili! Banda antihrvacka! Daj ih u pičku mate- 
rinu!" Mama kaže: “Nemoj se ti zbog njih sekirat, zlato 
mamino! Bi li da ti mamuška prova dat žlicu lagane 
juhice, a?" Ja okrećem glavu jer pošto mi odma dolazi 
rigoleto. Onda mi se mamai tata gube iz pogleda. 
Prvo se ljuljaju pa se onda gube. Opet me hvata koma 
i nesvjestica. Pred očima mi je sve narančasto. Onda 
je žuto. Onda je svjetlo plavo. Onda je ljubičasto... 
Poslje se opet budim. Čelo mi je mokro od znoja. Kapke 
znoja kapkaju mi niz sljepočnice i po vratu. Mama me 
drži za ruku i viče: “Doktore, doktore, pa on cili gori!" 
Jedan barba u bilom mantelu sluša me sa slušalicama 
po prsima. Onda mi stavlja ruku na čelo. Doktor 
kaže: “Ima laganu fibricu! Možda je upalni proces!" Ja 
kažem: “Nije mi ništa, samo sam grubo sanja!" Mama 
pita: "Šta si sanja, mišu?" Ja kažem: “Sanjao sam neku 
garažu!“ Mama pita: “Kakvu garažu, zlato?" Ja kažem: 
“Nemam blage! Samo znam da je unutra bilo mračno i 


da je smrdilo zapopizdit!" Doktor kaže: “A, to biće ona 
garaža di su Srbi pili sumpornu kiselinu?" Mama pita 
sa razrogačenim očima: “Šta su radili?!?" Doktor kaže: 
“Pili su sumpornu kiselinu!" Mama kaže: "C,c,c, kakvog 
sve svita ima! A moj mali izriga na žlicu juhice!"* 


Robi K. (Illa) 


* Povodom štrajka glađu 1251 
Branimira Glavaša, opet. 


BOŽIĆNI DAR 21/X11/2006 


Ja sam mami i tati rekao: “A meni je to malo bezveze 
čekat još tri dana za pronać poklon ispod bora! Šta mi 
ga ne možete odma stavit? Pa ionako ćete posli morat!" 
Mama je meni rekla: “Moraš bit malo strpljiv, mišu! Pa 
nemoš ispod bora dobit božićni dar, a da još nije Božić!" 
la sam rekao: “Zašto ne bi moga? Mislim, debilno mi 

je zaglumit strpljivost ako ionako znam da ću dobit 

dar! Pa nisam malo djete!" Tata je rekao: “Ako nisi malo 
djete, zašto bi uopće dobija poklon za Božić?" Ja sam 
rekao: "Nou, nou, krivo skuženo, krivo skuženo! Jesam 
ja malo djete za primit poklon, al nisam malo djete da 
mi se prodaju brume o Djedu Mrazu i slične gluposti za 
malu djecu!" Onda je mama rekla: “Ako već nemoš bit 
malo strpljiv, onda baremko moš bit malo pažljiv!" Ja 
sam pitao: “Zašto pažljiv, jebate?" Mama je rekla: “Pa 
da si malo više pažljiv, onda bi primjetio da te tvoj po- 
klon već čeka ispod bora!" Ja sam raširijo oči i skriknijo 
sam: “N bava kua?!" Onda sam ja u roku munja otrkenzi 
u primaću. Tamo je ispod bora bila jedna kutija zamota- 
na u srebrenom papiru. Na srebrenom papiru je pisalo: 
“Za voljenog Robija!" Ja sam u turbo injekšn brzini 
raščepušao papir i otvorijo sam kutuju. Onda sam ja 
viknijo: “Oasti mande! Oasti mande!" Mama se smje- 
huljila kraj vrata od primaće i rekla je: “A? Šta kažeš?" 
Tata se smjehuljio kraj nje i rekao je: “A? Šta kažeš?" 

Ja sam vikao: “Oasti mande! Đojstik za plejstejšn! 
Pluskvampertfa je, jebate! Totalno je kul, čoviče! Isti je 
ka oni šta sam ga izgubijo prije dva miseca!" Mama je 
rekla: “A baš mi je drago, srce mamino, šta ti se sviđa 
božićni poklon!" Tata je rekao: “Nema ništa ljepše za 

roditelja nego šta je osmjeh sreće na djetetovu licu!" Ja 
sam skakućao kraj bora i rekao sam: “Di neću bit hepi, 
jebate! Kako ste samo znali da mi je đojstik za plej- 
stejšn najveća želja!? Jer otkad sam prije dva miseca 
izgubijo stari đojstik, plejstejšn mi je totalno zakurac!" 
Mama je rekla: “Kako nećemo to znat, srce mamino! Pa 
bila ti je turbo tugica kad si izgubijo đojstik! Plaka si ka 
kišna godina!" Tata je rekao: “Nema ništa gore za rodi- 
telja nego šta je suza na djetetovu licu!" Mama je rekla: 
“Nismo mogli podnit da dalje budeš onako nesretan, 
zlato mamino! Rekli smo — kupimo mu novi đojstik, 
pa šta košta da košta! Pa Božić zato i služi da nam 
sinak bude hepi!" Tata je rekao: “Nema ništa ljepše za 
roditelja nego šta je osmjeh sreće na djetetovu licu!" Ja 
sam rekao: “A najgore mi je bilo šta nisam ima blage di 
sam ga izgubijo! Ono, jednog dana samo đojstika nije 
bilo! Mozak mi se užga od razmišljala, al nisam skužnijo 
di sam ga moga izgubit!" Mama je rekla: “Nemoj se ti 
oko toga brigat, mišu, to ti je mladost ludost! Sad imaš 
novi đojstik i jebe ti se! Svako je djete zaboravljivo i 
zamantano u glavu, kužim ja to tuto kompleto!" Tata je 
rekao: “Nema ništa skužljivije za roditelja nego šta je 
izraz zbunjoze u djetetovim očima!" Ja sam zamahnijo 
sa đojstikom i rekao sam: “Al super mi je novi đojstik, 
čoviče! Taman će mi pasat na plejstejšn, isti je ka stari! 
Viš čak je i ogreban ovde sa strane kao i onaj šta sam 
ga bijo izgubijo...“ Tu su se mama i tata pinku zaškar- 
punili po facama. Ja sam gledao u đojstik u ruki i rekao 
sam: “Osim ako niste... osim ako niste..“' Mami i tati je 
još luđe dolazilo crvendačilo po facama. Onda sam ja 
urliknijo: “Aaaaaaaa!!! Aaaaaaaaajme, koji monstrumi!!! 
Kako vas nije sram!? Kako vas nije sram!?" Mama je 
širila ruke i govorila je: “Ajme, zlato mamino, kako moš 


tako grubo drečat na rođene roditelje..." Samo ja sam 
urlikao: “"Monstrumi!!! Vi ste totalni monstrumi!!! Kako 
vas nije sram!?" Tata je širijo ruke i govorijo je: “Šta ti je, 
mišu, zašto bi nas bilo sram?" Ja sam njemu dreknijo: 
*Pa, čoviče, vi ste mi mrknili đojstik prije dva miseca, 

da bi mi ga onda podmetnuli pod bor za poklon! Pa vi 
ste zločinci, eto šta ste! Kako vas nije sram!?" Tata 

je širijo ruke i mrmorijo je: “Ama nismo mi, mišu, evo 
časna pijonirska..." Mama je zlamenovala se i mrmorila 
je: “Ujmeisusovo sveto, blažene mi divice marije, mišu, 
nismo mi to ni u ludilu..." Samo ja sam naperijo prstom 
prema njima i arlauknijo sam: “Kako vas nije sram?! 
Kako vas nije sram?!" Mama i tata su začepili labrnje i 
piljili su u mene. Po facama im je bila turbo škarpinjoza. 
Plus su im se oznojili dlanovi. Plus su bili ukočenjeni u 
stavu streljana. Ja sam njima rekao: “Ukrast vlasitom 
ditetu đojstik i onda mu ga stavit ispod bora, to mogu 
samo... to mogu samo... nemam riči za takvo zlodjelo... 
Jestel se možda pitali kakvi će meni bit ovi Božić, a? 
Jestel se to možda upitali?" Onda je mama zamuckala: 
"Kakvi će ti bit Božić, mišu?" Ja sam dreknijo: “Isti Božić, 
drugo pakovanje!" Onda sam ja sa đojstikom u ruki 
odjurio u svoju sobu i zalupnijo sam vratima. Mama i 
tata su ostali ukočenjeni kraj vrata od primaće. Onda 
su se oni poslje premjestili na trosjed i sjeli su. Oni su 
na trosjedu šutili i gledali su preda se. Onda je tata 
zapalijo španjulet i duboko je udahnijo dim. Mama je 
počeškala se po vratu i uzdisala je. Onda su se mama 

i tata uhvatili ruku za ruku. Oni su na trosjedu šutili 

i gledali su preda se. Onda sam ja ugibao nazad u 
primaću. Mama i tata su sa trosjeda pogledali prema 
meni. Ja sam dignijo livu ombrvu i rekao sam: “Saću 
vas nešto vrlo ozbiljno pitat, al tražim iskreni odgovor!" 

Mamai tata su piljili prema meni i šutili su. Ja sam 
rekao: “Kažem, saću vas nešto pitat, al tražim naji- 
skreniji mogući odgovor!" Onda je tata rekao: “Pa pitaj, 
mišu, pitaj!" Ja sam pitao: “Jel neko od vas vidijo moj 
plejstejšn?" 


Robi K. (tila) 


ADRIJATIKA NETVORK 28/X11/2006 


Jai moja mama smo se igrali na televizije. Ja sam bijo 
novinarka reporterka poznate televizijske stanice 
Adrijatika Netvork. Mama je bila obična dalmatinska 
domaćica i majka dvoje maloljetne dječice. Moja se- 
strica Damjana je držala kutiju od barbike pred facom i 
zaglumila je kamermanku poznate televizijske stanice 
Adrijatika Netvork. Ja sam u ruki držao kemijsku kao 
za bazu da mi bude nikrofon. Mama je obukla kariranu 
pregaču i popravila je frizuru. Onda sam ja pogledao 

u kameru i rekao sam u nikrofon: “Dragi gledaoci! 
Nalazimo se u toplom domu obične dalmatinske 
domaćice i majke dvoje maloljetne dječice! Tu smo da 
saznamo šta će obična dalmatinska domaćica skuvat 

i spremit svome mužu i svojoj dječici za novogodišnju 
večeru!" Onda sam ja okrenijo se prema mami sa 
nikrofonom i rekao sam: “Poštovana gospodo! Jel 
biste mogli samo za gledaoce Adrijatika Netvorka 
ispričat šta ćete sve skuvati spremit svome mužu 
nasmjehuljila se i rekla je: “Mogla bi, vrlo rado!" Onda 
sam ja opet se okrenijo prema kameri i rekao sam: 
“Eto, dragi gledatelji, uskoro će vam Adrijatika Netvork 
pokazat šta se u običnom dalmatinskom toplom domu 
sprema i kuva za novogodišnju večeru! Ali prije toga 
pogledajmo par reklama za tampone i kurtone!" Onda 
smo poslje reklama ja i moja mama pričali i ćakulali 
pred Damjaninom kamerom za gledatelje poznate 
televizijske stanice Adrijatika Netvork. 

“Da vidimo šta je naša domaćica planirala za predjelo?" 

“Predjelo će bit kao šta je inače običaj u Dalmaciji — 
pršut, sir i francuska salata!" 

“Zašto je u Dalmaciji običaj francuska salata, a ne 
dalmatinska salata?" 

"To se samo zove francuska salata, al unutra su sve 
sami dalmatinski sastojci — znači, biži, karota, lešo 
kumpir, kiseli kukumari, majoneza, tvrdo kuvana jaja, 
gavrilovićka, kapare, sok od limuna, i malo senfa prema 
ukusu!" 

“I to je sve za predjelo?" 

“Ne, ne, dragi moj! Imaćemo još i paštetu od bakalara, 
zatim marinadu od fileta inćuna, zatim salatu od 
hobotnice, zatim malo školjki na buzaru, zatim malo 
pohanih žabljih bataka, zatim nareske od buđole i 
dimljene pečenice, a uz to ćemo servirat kisele paprike 
i salatu od cikle!" 

“Bogami dosta bogato predjelo!" 

“Ja se nadam da će sve ispast u redu!" 

“A glavno jelo?" 

“Za ovu novogodišnju večeru ćemo imat dva glavna 
jela! S tim da ćemo servirat najprije prvo. pa onda 
drugo!" 

"Da krenemo od prvog?" 

“Može! Prvo glavno jelo će imat nekoliko menija! Na pr- 
vom meniju je teleći rižot sa šampinjonima! Na drugom 
meniju je rižot sa plodovima mora! Na trećem meniju 
je žigerica na dolće garbo sa prilogom od pirea! | na 
četvrtom meniju je zec na kiselo sa domaćim njokima! 
To smo ove godine odlučili napravit malu imovaciju u 
odnosu na pašticadu koju spremaju svi živi i neživi!" 

“Odličan izbor, sigurna sam da će se gledaoci Adrijatika 
Netvorka sa menom složit! Samo, oće li vaš muž i dvoje 
maloljetne dječice uspjeti savladati sve te menije?" 


“Najbolje je da se od svakog menija ždrakne po malo, da 

se slavljenici ne prejedu! Zato ćemo sva jela servirat na 
švedskom stolu!" 

“Zašto se jela u Dalmaciji serviraju na švedskom stolu, a 
ne na dalmatinskom stolu?" 

“To se samo zove švedski stol, al na njemu su sve sami 
dalmatinski sastojci — znači, ploča od domaće jelovine, 
noge od fino blanjane hrastovine, te brokve i vide iz 
šibenskog teelema!" 

“A drugo glavno jelo?" 

“Eeee, to ćete već lakše pretpostavit!" 

"Onda da pitanje okrenem ovako: prasac ili tuka?" 

"Ove godine nešto sasvim drugačije: i prasac i tuka!" 

“Oho, znači: i tata imama! Da malo okrenem na šalu!" 

“Tako se često zna šalit i moj sin! Samo on je debil!" 

“Dobro, dobro, sad malo objasnite gledaocima Adrijatika 
Netvorka: kako ćete spremit prasca, a kako tuku?" 

“Tuku ćemo najprvo skuvat da se smekša, a zatim je u 
škrovadu ispeć sa mladim kumpirima! Naravska stvar, 
prvo ćemo je špikovat sa bilim lukom i šarenom pance- 
tom, pa onda dobro istrljat sa ružmarinom i majčinom 
dušicom da uvati miris, a dok se peče zalivaćemo je sa 
pivom!" 

"A prasca?" 

“E, gudinka ćemo odnit u Ademijevu pekarnu! To je 
najsigurnije, kad ga Ademi stavi na pleh i uvali u krušnu 
peć! Samo to moramo prijepodne, da se gudinko do 
naveče oladi! Onda ga istranširamo na rebarca i po- 
drebarca, te serviramo ladnu prasetinu sa paprikama i 
kiselim kapulicama, a ostaće i dovoljno francuske salate 
od predjela!" 

“Samo ukućanima u vašem toplom domu onda neće u 
drobovima ostat ništa mista za slatko?" 

"Ostaće, ostaće, ništa se vi ne brigajte!" 

"Dobro, poštovana domaćice, kažite našim znatiželjnim 
gledaocima šta za novogodišnju večeru spremate od 
slatkoga? 

"Spremamo uobičajeno dalmatinsko slatko!" 

"Jel se može znat koje?" 

"Najprije tortu od oraha i tortu od jagoda sa šlagom, 

naravska stvar, zatim obavezno tiramisu, pa rožada 

u toću od limunova soka, dvi štruce orahnjače, dvi 

štruce makovnjače, škrovada londonera, puslice od 

bjelanjaka sa bajamima, bobice od suvih smokava, 
bobice od oraha, oblatne sa čokoladnom kremom, 
oblatne sa rumom, piškote sa kremom od malina, 

štrudel od jabuka, torta sa sirom, rolat sa bananama i 
kremom od žumanjaka, rolat od kestena i vanilije, kiflići 

od lisnatog tjesta sa marmeladom, kroštule, rafiole sa 
orasima, rafiole sa bajamima, kotonjade u lovorovim 
listovima, zašećereni bajami, žele od dunja, savijača sa 

šumskim voćem, pita sa zapečenim kruškama, man- 
dulat sa kikirikijem, čokoladne štanglice sa kokosom, 
štapići od krokanta..." 

"Dobro, dobro, mislim da su gledatelji Adrijatika 
Netvorka mogli steć jasnu sliku šta se sve sprema za 
novogodišnju večeru u vašem toplom domu! Jeste li 
možda šta zaboravili?" 

“Mislim da nisam... čekajte... Ajme jesam, zaboravila 
sam najglavniju stvar!" 

"Koju stvar?" 

“Zovnit Glavaša na večeru!"* 


Robi K. (illa) 


= Branimir Glavaš, razumjeli 
ste, i dalje štrajka glađu. 


RIVA ILI PERISTIL? 11/1/2007 


Mama i tata su naveče ležali u krevi. Tata je čitao knjigu 
šta se zvala Sedam iljada dana u Sibiru. Mama je čitala 
knjigu šta se zvala Devedeset dana. Onda je tata 
pitao: “A mišu, a šta ti to u toj knjigi znači Devedeset 
dana?" Mama je rekla: “Za devedeset dana ove djete 
moš izgubit čak triespet kila, a da uopće ne ositiš neku 
strašnu glad!" Tata je rekao: “N bava kua?! Triespet 
kila? A ovi moj se muči sedam iljada dana u logoru i 

ne izgubi upola toliko! | još je stalno gladan!" Mama 

je rekla: "Pa kakva ti je to glupa knjiga, jebate?" Tata 
je rekao: “A šta ja znam, debela! Vidim da je pet puta 
deblja od tvoje!" Mama je pitala: “Pa jel baremko ima 
neke recepte za dijetalnu spizu?" Tata je rekao: “Ma 
klinac! Samo logor ovi, logor oni, zatvor ovi, zatvor 
oni! Možda su recepti na kraju, al ko će doć do kraja, 
čoviče!" Mama je rekla: “Ne znam, mačak, al ako za 
sedam iljada dana ne izgubiš baremko dvajs kila, sori, 
onda je to meni kurac od djete!" Tata je rekao: “Znaš 
kolko je sedam iljada dana? Skoro dvajs godina, čovi- 
če!" Mama je rekla: “Tu moš umrit prije nego dočekaš 
idealnu kilažu! Ma to je kurac od djete, mačak, ja ti 
kažem!" Tata je rekao: “Imaš pravo, mišu! Pa nisam ni 
ja kremple da moram čitat svakakve pizdarije!" Onda 
je tata zaklopijo knjigu i ostavijo je na kantunal. Onda 
je on ugasijo sviću na kantunalu da će spavat. Onda 
je imama ostavila knjigu na svoj kantunal. Plus je 

isto ugasila sviću da će spavat. Mamai tata su ležali 

u mraku. Samo nije njima nikako dolazila spavancija. 
Onda je tata rekao: “Mišu, jesi ti za to da se našem 
Franji digne spomenik na Prokurativama ili na rivi?" 

Mama je rekla: “Kaja znam, mačak, to je tak sejedno!" 
Tata je pitao: “Kak to misliš da je tak sejedno?" Mama 
je rekla: “Pa tak mislim, mačak! To je tak sejedno!" Tata 
je rekao: “Slušaj, mišu, ako ćemo pričat na tunguzijski, 
onda bolje da ne pričamo, jel tako? Nismo u džungli, 
nego u spavaćoj sobi, jebaga irud!" Mama je rekla: 
“Tako je, mačak, ajmo ispočetka!" Onda je tata rekao: 
"Mišu, jesi ti za to da se našem Franji digne spomenik 
na Prokurativama ili na rivi?" Mama je rekla: "Šta ja 
znam, mačak, meni se čini da mu ga je bolje dignit na 
Prokurativama!“ Tata je pitao: “A zašto?" Mama je 
rekla: “Pa nekako mi se čini da bi bolje figura da mu se 
digne na Prokurativama nego na rivi!" Tata je rekao: “Je, 
al narivi je naš Franjo drža svoje znamenite govore! Tu 
ima masu više simbolike, nemoš reć da nema!" Mama 
je pitala: “Kakve simbolike?" Tata je rekao: “Pa za spo- 
menik! Ja mislim da je bolje da se Franji digne spomenik 
na rivi!" Mama je rekla: “Pa dobro, mačak, nek mu se 
onda digne na rivi!" Tata je nakašljao se i pitao je: “A 
Peristil? Šta misliš o Peristilu?" Mama je rekla: "Šta bi 
mogla mislit o Peristilu? Lip je Peristil, famozan!" Tata 
je rekao: “Ali za spomenik, mišu, da mu se tamo digne 
spomenik, a? Mislim, ipak je to stara gradska jezgra, 
carska palača, stupovi i lukovi, idealna lokacija!" Mama 
je rekla: “A ne, mačak, pa mali ti je Peristil za to! Ako se 
Franji digne spomenik na Peristilu, to će zauzet cili trg! 
Neće od Peristila ostat ništa!" Tata je rekao: “Pa dobro, 
ne mora sad baš bit ogroman! Može mu se dignit malo 
manji spomenik, pa da opet ostane i Peristila okolo!" 
Mama je rekla: “A jebešga, to mi nije drago da mu se 
diže mali! Onda rađe na Pjacu!" Tata je pitao: “Šta na 
Pjacu?" Mama je rekla: “Pa nek se našem Franji digne 
spomenik na Pjaci! Šta fali? To je isto stara gradska 


jezgra, a opet je Pjaca dosta velika da kad se digne 
spomenik ne zauzme cili trg!" Tata je rekao: “Šta ja 
znam, mišu, nije mi Pjaca od tolike važnosti! A nije mi ni 
neka simboličnost! Ipak je naš Franjo bijo prvi hrvacki 
precjednik, njemu se spomenik triba dignit na nekom 
uvaženom mistu!" Mama je rekla: “Ma znaš šta, mačak, 
nek mu se digne bilo di, samo da mu se više digne!" 
Tata je najprvo malo dumao i mozgao. Onda je on pitao: 
"Oćeš reć — nek se konačno oda počast prvom hrvac- 
kom precjedniku, pa makar i na ledini?" Mama je rekla: 
"Tačno!" Tata je rekao: “Znam, mišu, al moraš ipak imat 
neko svoje mišljenje!" Mama je pitala: “Koje mišljenje, 
mačak?" Tata je rekao: “Pa evo, da se tebe pita, di bi ti 
ono baš najrađe da mu se digne spomenik?" Mama je 
tatu pomilkila po drobu i rekla je: “Ja bi da mu se digne 
ispod jorgana!" 


Robi K. (Illa) 

KO ĆE KUPIT OVI STAN? 1/11/2007 


Mama i tata su dali oglas da prodaju stan. Tata je u ku- 
žinici sjedio za stolom i čitao je novine. Ja i Damjanica 
smo isto za stolom igrali na čovječe ne ljuti se. Mama 
je brisala suđe i posuđe. Samo onda je kod nas doma 

u kući zazvoncao telefon. Mama je nabrzihen odgibala 
do telefona i dignila je sluju. Onda je ona rekla: “Aaa, vi 
zovete zbog oglasa! Je, to je ovaj broj, dobili ste vla- 
snika!" Tata je malo spustijo novine i dignijo je ombrve 
prema mami. Mama je govorila u sluju: “A čujte, gospo- 
ja, tu imate četri ogromne spavaće sobe, sa ugrađenim 
ormarima od bambusa i tikovine... zatim veliki dnevni 
boravak sa staklenim zidom, maksimalno osunčano... 
tu se isto izlazi ina verandu sa ekzotičkim puzavica- 
ma... a sve sa famooooznim pogledom na more, na- 
ravska stvar... onda imate tri luksuzno uređena banja, 
sa taljanskom keramikom... pa onda skavolinijeva 
kužina, ono, stvarno velika, moš sa tećama u njoj bacit 
na male branke... a cili stan je uređen sa antviknim 
namještajom...' Ja i Damjanica smo gledali u mamu 

sa zinutim ustima i sa tupilom od nekuženja. Tata je 
isto virijo iza novina i gingao je sa ombrvama. Mama 

je rekla u sluju: “Jel ima žakuzi?! Da jel ima žakuzi?! Pa 
naravski da ima žakuzi, ženo božja! Banj bez žakuzija 
mi je govno od banja, čoviče, gadilo bi mi se u njega 
uć... Ima tu i montažna sauna sa solarijom, al samo u 
trećom banju..."' Ja i Damjanica smo još luđe objesili 
usta i piljili smo u mamu. Mama je rekla u sluju: “A 
čujte, ukupno vam je sve skupa oko stopedes kvadrata, 
uređeno tuto kompleto... Je, je, stopedes kvadrata, 
pozicija istok-zapad-sjever-jug, plus famoooozni 

pogled na more, plus pravo nadogradnje i podizanje 
natkrovlja...“ Onda je sluja nešto pitala mamu. Onda je 
mama sluji rekla: "A cjena? Čujte, oko cjene smo flek- 
sigilni, al sve u svemu vam je to oko miljon eura... je, je, 
miljon eura, mi nikako ne bi išli ispod toga..." Tu je tata 
pokrijo facu sa novinama i lagano se treskao na stolici. 
Onda je mama sluji rekla: “A ne, ne, ne može se plaćat 
u tranšama! To nam je masu nezgodno! Ja i moj muž 
smo navikli sve u kešu, grubo nam je sad po stare dane 
minjat navike!" Onda je sluja nešto mami govorila. Onda 
je mama sluji rekla: “A čujte, možete u tranšama jedino 
ako ćete prvo dat po miljona eura, pa za dvi minute još 
po miljona! Takve tranše su mi okej!“ Ja i Damjana smo 
gledali u mamu sa iskobečenim očima. Mama je sluji 
rekla: “Okej, važi, vi malo razmislite pa se javite!" Onda 
je mama spustila sluju na telefon. Onda je ona dogibala 
do tate i rekla je: “Govori da će malo razmislit, pa će 

se javit!" Tata je rekao: “A dobro, nek razmisli!" Ja sam 
gledao u moje roditelje sa izneredom na kvadrat. Plus 
sam gledao u izgranfani stol u kužinici. Plus sam gledao 
u odlipljene tapete na zidu. Plus sam gledao u nacikle 
pločice iznad sudopera. Plus sam gledao u isfrižane 
naslone od katrigi. Plus sam gledao u špaher sa zagore- 
nim pločama. Plus sam gledao u nakrivljenu bonegraciju. 
Plus sam gledao u masno staklo od ponistre. Plus sam 
gledao u oguljenu kredenciju. Plus sam gledao u pepel- 
nicu punu čikova. Plus sam gledao u izvaljene utičnice. 
Plus sam gledao u ciknutu plafonjeru. Plus sam gledao 
u telefonsku sluju zalipljenu selotejpom. Plus sam 
gledao u tatine probužane papuče. Plus sam gledao u 
maminu šporku pregaču. Plus sam gledao u Damjaninu 
slinčoku iz nosa. Samo onda je opet zazvoncao telefon. 
Tata je skočijo se sa katrige i pitao je mamu: “Jel mogu 


ja sad, mačak? A? Jel mogu ja?" Mama je njemu rekla: 
“Naravski da moš, mišu, pa to je i tvoj stan!" Onda je 

tata doskakućao do telefona i dignijo je sluju. Onda je 
on rekao: “Alo? Zovete zbog oglasa?... Je, je, dobili ste 
pravi broj, vlasnik na telefonu!" Mama je smjehuljila 

se kod sudopera i gledala je tatu. Tata je rekao u sluju: 
“A čujte, to vam je stopedes kvadrata hiperluksuzno 
uređenih, dvoetažno, naravska stvar, sa skalama od ko- 
vanog željeza i orahovog drveta... Je, je, ogromni dnevni 
boravak i pet spavaćih soba, samo u ovoj jednoj manjoj 
se komotno može bazen napravit, mi smo baš mislili, 
samo jebešga kad smo odlučili prodat..." Meni je uletijo 
turbo ošamut od tatine spike. Ja i Damjanica smo piljili 
u njega sa nekužitisom. Tata je rekao u sluju: “To vam je 
sve drveni pod od egzotičkih stabala iz Afrike i Azije... 
Ašta ću govorit o imperijeru, to možete komotno pitat 
arhitekta Podrku, on vam je to sve dizajnira, je bija mrvu 
skuplji, al jebešga, Podrka je Podrka, svjecka faca... 
Garaže su dvi, a ne jedna, ono, bilo mi je glupo da žena 
parkira svoga bendžu uz moga džipa, da se ne ogrebu, 
znate kako ženske voze...“ Mama je još luđe keserila se 
u kužini i brisala je ruke u pregaču. Tata je u sluju rekao: 
“A cjena? Pa čujte, oko cjene smo dosta fleksigilni, al ako 
bi išlo skupa sa garažama, onda bi to bilo cirka miljon 

i trista iljada eura... u kešu podrazumjeva se..'' Onda 

je sluja tati nešto govorila. Onda je tata sluji rekao: 
“Šta? Vi bi to odma uzeli? N bava kua? Onda je cjena 
miljon i po eura!" Onda je sluja opet tati nešto govorila. 
Onda je tata sluji rekao: “Okej, vi malo razmislite pa 

se javite!" Onda je tata spustijo sluju na telefon. Onda 
je on dogibao do mame i rekao je: “Govori da će malo 
razmislit pa će se javit!" Mama je rekla: “A dobro, nek 
razmisli!" Samo onda sam ja dogibao do telefona i pitao 

sam: “Jel mogu ja sad samo minut nekog nazvat?“ Mama 
je meni rekla: “Jel ti baš hitno, mišu? Viš da su nam 
sad telekobunikacije u punom pogonu!" Ja sam rekao: 
“Hitno mi je, moram nazvat umobolnicu!" Tata je uletijo: 
“Zašto umobolnicu, jebate patak?" Ja sam rekao: “Zato 
da mi hitno pregledaju roditelje, jer pošto su propuvali 
na mozak!" Tata je rekao: “Šta je tebi, jebate, ko ti je 
propuva?" Ja sam podviknijo: “Kako niste propuvali, 
čoviče, ponašate se ka zadnji bolesnici! Nazivate ljude 
iz ove buže i prodajete im neko ludilo od stana za miljon 
eura!" Mama je rekla: “Ha, pa šta tu ima bolesno? Meni 
je to baš zdravo! Ono, baš se osjećam zdravije!" Ja sam 
viknijo: “Šta ti je tu zdravo, jebaga led?! Pogleaj malo u 
kojoj buži živimo, a rulji prodajete neko ludilo od stope- 
des kvadrata i dvi garaže!" Tata je rekao: “Daj, daj, malac, 
zbroji si malo faktore u glavi! Jedno je di živimo, a drugo 
je šta prodajemo!" Ja sam dreknijo: “Ma šta prodajete, 
čoviče božji?!" Tata je rekao: “Prodajemo hiperluksuzni 
dvoetažni stan sa pogledom na more na elitnoj lokaciji, 
jasna stvar!" Ja sam tatu gledao sa stravom i hororom 
u očima. Onda sam ja njega pitao: “I ti tvrdiš da nisi bo- 
lestan?" Tata je rekao: “Naravski da nisam! Zdraviji sam 
od tebe trista smista!" Ja sam podviknijo: “Pa šta onda 
nisi proda to ludilo od stana kad ti je čovik nudijo đenge, 
a?! Nego si odma diga cjenu namjerno da ga ne prodaš!"“ 
Tata je rekao: “E, sinak, vidi se da se kurca ne kužiš u 
trgovinu nekretminama! Pa u tome ti je glavna baza!" Ja 
sam pitao: “Koja baza?" Tata je nagnijo se prema menii 
rekao je: “Gleaj koji je to sistem... Kad je u pitanju takvo 
ludilo od stana, onda ga treba plasirat na tržište tako 
dase on ni slučajno ne proda... Jel bereš?" Ja sam rekao: 
“Ne berem, jebate! Zašto?" Tata je rekao: “Zato šta onda 
takvi stan ostaje nama!" 


Robi K. (Ilta) 


SEKSUALSKI ODGOJ 8/11/2007 


Tata je sjedio u kužinici i rješavao je križaljku. Ja sam 
ugibao doma iz škole i itnijo sam školsku boršu na 
katrigu. Tata je trljao se po nosu i nije u mene ni pogle- 
dao. Ja sam iz frižidera izvadijo paštetu za namazat si 
na kruv. Onda je tata pitao: “Šta ima novo u školi?" Ja 
sam rekao: “Ništa!" Tata je dignijo glavu iz križaljke 
irekao je: “Uvik govoriš ništa, jebate irud, to mi već 
ide prilično na ganglije!" Ja sam rekao: “Pa kad nema 
ništa!" Tata je rekao: “Ne može ne bit ništa, čoviče! 
Koje ste predmete imali na nastavi?" Ja sam rekao: 
“Imali smo poznavanje prirode i društva i seksualski 
odgoj!" Tata je skroz dignijo glavu iz križaljke i rekao 
je: "Seksualski odgoj? N bava kua? I šta ste radili, 
majketi?" Ja sam rekao: “A ne zanima te šta smo radili 
iz poznavanja prirode i društva, a?" Tata je poskočijo 
na katrigi i rekao je: “Zanima, zanima, kako ne zanima! 
Šta ste radili?" Ja sam rekao: “Iz poznavanja prirode i 
društva smo pisali glupi kontrolni šta nam ga je zadala 
ona glupa učiteljica Smilja, eto šta smo radili!" Tata 
je pitao: “Jel bilo zajebano?" Ja sam rekao: “Bilo je 
turbo zajebano!" Onda je tata pitao: “A šta ste radili iz 
seksualskog odgoja?" Ja sam rekao: “Iz seksualskog 
odgoja smo jebali mater učiteljici Smilji šta nam je 
zadala kontrolni iz poznavanja prirode i društva!" 
Onda je tata skinijo papuču sa noge i svom forcom je 
zafrljacnijo u smjeru moje glavuše. Samo ja sam se u 
roku munja slegnijo da me promaši. Tatina papuča je 
zdimila u štok od vrata od kužine. Ispod tog štoka je 
stajala mama. Mama je zinila od iznereda i pitala je: 
“Šta je ovo, jebate, pari prva crta bojišta, a ne kužina?!" 

Tata je dreknijo: “Vidićeš šta će tek bit kad krv poteče!" 
Ja sam se hitro.hr sakrijo iza kredencije. Mama je tatu 
pitala: “Daj, čoviče, oš mi objasnit otkud ovi rusvaj i 
bombizavalo!" Tata je njoj rekao: "Šta to mene pitaš?! 
Pitaj lipo svog sina šta je u školi radijo na seksualskom 
odgoju!" Mama je pitala: “Na čemu?!" Tata je rekao: 
“Na seksualskom odgoju!" Onda je mama nakeserila se 
i rekla je: “Ha, ako je dobijo asa iz seksualskog odgoja, 
onda je biće mali na tatu! Ne kuži ništa iz gradiva!" Tata 
je piljio u mamu sa dignutom livom ombrvom kao da 
neće ona njega brumavat. Onda je on njoj rekao: “Ja 
sam stara škola, draga gospođo! Starojugoslavenska! 
Mi nismo imali seksualski odgoj na nastavi!" Mama je 
dalje se smjehuljila i rekla je: "Da te bilo briga, moga si 
štagod i sam naučit!" Tata je opet piljio u nju sa dignu- 
tom ombrvom. Onda je on nju pitao: “A ti bi mi malo po- 
mogla u savlađivanju gradiva, a?" Mama je keserila se 
i rekla je: “Pa bi, zašto ne bi!" Tata je njoj rekao: “Zajebi 
taj film, gospođo! la sam jedan imtelektualac, ako niste 
znali, kuri mene bolac za tjelesne aktivnosti!" Mama je 
rekla: “Aaaa, super si imtelektualac, rješavaš križaljke 
i ispunjavaš sporsku progmozu!“ Tata je složijo maher- 
sku facu i rekao je: “To su mi samo usputske zanimaci- 
je! Inače izrezivam iz novina kupone za nagradne igre!" 
Mama je gledala u tatu sa totalikus ošamutom. Onda 
je ona u naglosti okrenila se prema meni i rekla je: “Ali, 
malac, pa nemaš ti seksualski odgoj u školi! To samo 
stariji đaci imaju, sedmaši i osmaši!" Samo onda je 
tata uletijo: “Pa fino ti govorim da nas brumaje, ženska 
glavo! Jel znaš šta je reka da su radili na seksualskom 
odgoju?" Mama je pitala: "Šta?" Tata je rekao: “Reka 
je da su učiteljici Smilji jebali mater jer pošto im je 
dala kontrolni iz prirode!" Onda je tata na katrigi bloka 


od smijade. Samo mama je skriknila: “Molim?! To je 
reka?! Pa to je nešto grozno i monstruozno!" Tata je 
držao se za drob od blokačine i rekao je: “"Naravski da 
jemonstruozno, to ti ja i govorim!" Mama je dreknila: 
“Pa jesi li kaznijo životinju?!" Tata je raširijo ruke i 

rekao je: “Pa nisam stiga, čoviče! Taman si nam uletila 

u po diskusije!" Mama je zakreštala: “Pa šta ga sad ne 
kazniš, klipsone jedan klipsonski!" Tata je zblanuto 
gledao najprvo u mamu pa onda u mene. Ja sam šću- 
ćurijo se iza kredencije i ćiribimbijo sam di ću najbliže 
zbrisnit ako krene cipačina. Onda je moj tata naperijo 
prst prema meni i rekao je: “Pantagano jedna, zbog 
šporkih riči i brezobraznog ponašanja imaš zabranu 
sedam dana izlazit vanka! Jel jasno?“ Samo onda je 
mama tati dreknila: “Molim?! Sedam dana zabrane izać 
vanka?! Za takvi monstruozni zločin mu daješ takvi jad 
od kazne?! Jesi ti opće normalan?!" Tata je opet raširijo 
ruke i pitao je: “Pa kako da ga kaznim, jebaga patak?" 
Mama je dignila kažimprst prema plafonjeri i rekla je: 
“Takvi zločin triba kaznit po starimskim metodama! Bez 
milosti! Oko za oko, zub za zub!“ Tati je uletilo čudilo: 
"O čemu ti pričaš, jebate? Ne kužim te bože tebe!" 
Mama je dreknila: “Pantaganu triba kaznit tako da ga 
najviše zaboli! Oko za oko, zub za zub!" Tata je rekao: 
“Kakvi zub za zub, ženska glavo?! Lipo ti govorim da je 
učiteljici jeba mater!" Mama je rekla: “E, onda je jebi i ti 
njemu!" 


Robi K. (Illa) 

DOKTOR U KUĆI 15/11/2007 


Tata je u pižami ugibao u kužinicu. Onda je on sav 
musav i krmeljav sjeo za stol i maksirao se po ramenu. 
Mama je pred njega na stol stavila ćikaru sa kavom. 
Onda je ona odgibala nazad do sudopera. Tata je 

složijo patničku facu i maksirao se po ramenu. Mama 

je njega pitala: “Šta si takvi popišan? Al si slabo 
spava?" Tata je rekao: “Ma nešto me žiga ovo desno 
rame, jebemu sveca! Ono, baš me jako žiga!" Mama je 
njemu rekla: “Naravski da te žiga kad si se sinoć puka 

u vrata od ormara! Šta se sad čudiš!" Tata je rekao: “Ja 
da sam se puka u vrata od ormara?! Toga se uopće ne 
sjećam!" Mama je rekla: “Naravski da se posli šest piva 
ničeg ne sićaš! Puka si se tuta forca u vrata od ormara, 
strmovalijo se na krevet i zahrka ka prasac!" Tata je 
dignijo ombrve sa čudilom i rekao je: “Ja? N bava kua? 
Pa jesi me baremko pokrila?" Mama je nakeserila se 
kod sudopera i rekla je: “Možda bi te i pokrila, mišu, al 
nisam ti tila kvarit alkoholni delirij! Skupila sam jorgan 
iišla spavat u primaću! Da ne udišem malo ožujsko!" 
Tata je počeškao se po ćiverici i pravio je grimase po 
faci. Onda je on srknijo kavu iz ćikare. Onda je opet se 
maksirao po ramenu. Onda je on rekao: “Ma ovo me 
jako žiga, jebemu sveca! Baš me onako dubinski boli!" 
Mama je zakolutačila očima za sudoperom. Samo ona 
je šutila i prala je suđe i posuđe. Tata je rekao: “Nije 
normalno da me ovako otkida, jebemu jarca! Pari da me 
granata zdimila u rame! A? Šta ti misliš, mačak?" Mama 
nije dizala glavu od sudopera i rekla je: “Ja ne mislim 
ništa! Ja perem suđe i posuđe i nemam vremena za 
bavit se pizdarijama!" Tata je rekao: “Naravski! Jebe se 

tebi šta su meni možda mekastaze!" Mama je okrenila 
glavu prema tati i podviknila je: “Šta da su ti?" Tata je 
rekao: “Mekastaze, ženska glavo, mekastaze! Sad ti 
to kosi sve živo!" Mama je piljila u tatu kao da saće ga 
potegnit sa neopranom kogomom. Onda je ona rekla: 
“Ja mislim da su ti mekastaze malo na mozgu, eto šta ja 
mislim!" Tata je rekao: “Možda i jesu, ko zna! Ja samo 
znam da nije normalno da me ovako jako žiga! To meni 
pari nešto masu gadno i opako!" Mama je opet koljački 
se zapiljila u tatu. Onda je ona njemu dreknila: “Puka si 
se u vrata od ormara, kretenu!" Tata je rekao: “Nisam 
se tako jako puka da bi me ovako jako bolilo!" Mama 
je zarežala: “Kako ti znaš koliko si se jako puka kad se 
uopće ne sićaš da si se puka, pošto si bijo nadrinkan ka 
guzica?" Tata je gledao u mamu sa lakšim zbunjitisom. 
Onda je on rekao: “Možda su vrata ormara samo 
siptom!“ Mama je zinila: “Kakvi siptom, jebate?" Tata je 
rekao: “Siptom, razumiš, siptom! Pukneš se u vrata od 
ormara i tek onda skužiš da imaš mekastaze! To se uvik 
prekasno otkrije!" Mama je zafrljacnila kanavaču u su- 
doper i viknila je: “Pa ja ću popizdit, majkemi isukrsto- 
ve! To je za ispalit na ganglije sa kakvim degenerikom 
ja živim! Ova je zemlja puna degenerika!“ Tata je pitao: 
“Kakvih degenerika?" Mama je dreknila: “Takvih kao ti! 
Obločeš se ka guzica, sudariš se sa ormarom i umisliš 
da si vođa opozicije! Zar to nije degenerično, majketi?!" 
Tata je snuždijo glavušu i zapiljio se u parket. Mama je 
motala raskvašenu kanavaču i cidila je u sudoper. Tata 
je zacvilijo: “Pa kad me boli, mačak..." Mama je rekla: 
“Boli te, boli te, pa šta? Boli i mene, pa se ne žalim!“ Tata 
je pitao: “A šta tebe boli?" Mama je rekla: “Nije važno... 
Tata je srknijo još guc kavice iz ćikare. Onda je on opet 
se maksirao po ramenu. Onda je on rekao: “Ipak to 


mene žiga tuu mač, čoviče! Mora bi ja poć do likara!" 
Mama je pitala: “Kod kojeg likara?" Tata je rekao: “Šta 
ja znam kod kojeg, jebate, kod nekog specijaliste za 
mekastaze!" Mama je pitala: “Oš mu reć da si se skreha 
u ormar i da ti fali daska u glavi?" Tata je podviknijo: 
"Nije mi to od ormara, lipo ti kažem! Previše me to žiga 
da bi bilo nešto bezveze!" Mama je slegnila ramenima i 
rekla je: “A dobro, čoviče, šta da ti kažem! Idi pa se liči!" 
Onda je tata nastavijo srkat kavicu iz ćikare. Mama je 
za lavandinom nastavila sa brisanjem suđa i posuđa. U 
kužinici niko ništa nije spikao. U kužinici se čulo samo 
srkanje i zveckanje. Onda je tata dignijo se od stola i 
dogibao je do mame od iza leđa. Onda je on nju zagrlijo 
sa obe ruke priko droba i cmoknijo je iza uva. Mama je 
samo smjehuckala se i brisala je suđe i posuđe. Tata je 
mamu još jednom cmoknijo u uvo i rekao je: “To se ti 
musiš, mačak, zato šta ti je vuna za mene, a?" Mama je 
šutila i izi se smjehuckala. Plus je slagala obrisane pija- 
te na raštelu. Tata je još jače mamu zagrlijo od iza leđa. 
Onda je lagašno štipnijo je za guzu. Onda je naslonijo 
bradu na mamino uvo. Onda je on pitao: “Stvarno, 
mačak, a šta bi ti da mi likar kaže da sam smrtno 
bolestan?“ Mama je ukipala se i stala je sa slaganjem 
pijata. Onda je ona rekla: “Kako me to moš pitat, mišu? 
Pa znaš da bi odma otišla u postolara!" Tati je uletilo 
čudilo: “Zašto u postolara, jebate?" Mama je okrenila 
se prema njemu i rekla je: “Zato šta me boli džon!" 


Robi K. (lita) 

BITKA ZA KRISTINU 22/11/2007 


Ja sam sa svojom ekipom sjedio na zidiću iza škole. Mi 
ekiposi smo bacali brume i pušili smo po duvan. Ona 
Kristina iz bekavaca je sjedila na zidiću preko puta 

sa svojim mulicama. Moja ekipa je mene gurkala po 
ramenu i govorili su da ajde da šta čekam. Moj drug 
Dino je meni rekao: “Daj, čoviče, viš da je Kristi cila 
nabrijana na tebe! Nemaš se šta vunat, miljon posto!" 
Flomić Boban je rekao: “Tako je! Najgore šta ti se može 
desit je da popiješ brokvušu!" Kane Šteta je rekao: “Ti 
Bobane ne seri!" Onda sam ja zapičijo preko igrališta 
do zidića sa mulicama. Plus sam mahnijo Kristini da 
dođe sa strane. Kad je ona dogibala ja sam njoj rekao: 

“Alo, Kristi, tija san te pitat, mi ekipa ćemo popodne 
igrat na kukalo iza Zlajinog nebodera, pa ako bii ti 
tila doć..“ Kristina je samo gledala u mene i nije ništa 
govorila. Ja sam rekao: “Mislim, genza bude zezancija 
na kukalo, pa bilo bi super da i ti sa nama igraš, a? Oš 
doć?" Kristi je mene gledala drito u facu i rekla je: 

“Ne ću!" Onda sam ja popišan se vratijo do zidića sa 
mojom ekipom. Ekipa su mene gledali sa turbo nestr- 
pljivosti. Moj drug Dino je pitao: “Šta je bilo? Jel rekla 
da neće?" Ja sam rekao: “Nije!"“ Dino je pitao: “Nego 
šta je rekla?" Ja sam rekao: “Da ne će!" Tu su ekipa 
ušutali se i zagledali su se u nebo. Onda je Kane Šteta 
rekao: “Možda joj je glupo igrat se na kukalo sa ekipom, 
jebešga! Da sam ja mulica, meni bi to isto bilo maksi 
glupo!“ Dino je rekao: “Tačno! Možda ona oće nešto 
više romantički, razumiš!" Ja sam pitao: “Šta romantič- 
ki, jebate?" Dino je rekao: “Pa znaš ono, cviće, šumica, 
priroda, šetnjica... Jel bereš?" Flomić Boban je uletijo: 

"A možda si samo dobijo odjeb na pravilnom hrvackom!" 
Kane Šteta je rekao: “Ti Bobane ne seri!" Onda sam 

ja opet zapičijo preko igrališta do zidića sa mulicama. 
Isto sam i mahnijo Kristini da dođe sa strane. Kad je 
ona dogibala ja sam njoj rekao: “Alo, Kristi, mogla si 

sa menom popodne na Tursku kulu! Famooooozna 

je Turska kula kad bude zalazak sunca... Kristina je 
gledala u mene bez da išta govori. Ja sam rekao: “Aj 
stvarno si mogla, pašmo malo brat cvića i prošetat po 
šumici, a usput ćemo se i podrpat! A? Jel oš?“ Kristi je 
gledala me drito u facu i rekla je: “Ne ću!" Onda sam ja 
popišan se vratijo do zidića sa mojom ekipom. Ekipi je 
bila luđa od napetosti. Kane Šteta je mene pitao: “Šta 
je bilo? Jel rekla da neće?" Ja sam rekao: “Nije!" Kane 
je pitao: “Nego šta je rekla?" Ja sam rekao: “Da ne će!" 
Onda su ekipa zašutali se i zagledali su se u nebo. Plus 
su vrtili glavušama sa lakšim nekužitisom. Onda je 
moj drug Dino pitao: “Čekaj, jebate, zašto Kristi cilo 
vrime govori da ne će umisto da neće?" Kane Šteta je 
rekao: "Možda ustvari oće al se nećka! Pa zato rasteže 
slogove!" Dino je rekao: “Tako je! Oće sto posto! Jer 
da neće onda bi rekla da neće a ne da ne će! Jasno kao 
dan!" Kane je klimao glavom kao da slaže se sa Dinom 
trista smista. Onda je flomić Boban uletijo: “A možda si 
samo dobijo brokvu na pravilnom hrvackom!" Dino je 
rekao: “Ti Bobane ne seri!" Onda sam ja opet zapičijo 
preko igrališta do zidića sa mulicama. Plus sam i 
mahnijo Kristini da dođe sa strane. Kad je ona dogibala 
ja sam njoj rekao: “Čuj, Kristi, ako bi ja tebi pljunijo 
deset kuna, bil ti skočila sa menom do Zdeninog 
portuna, samo na minut?" Kristina je pitala: “A zašto?" 
Ja sam rekao: “Kako zašto? Pa da mi pokažeš limune!" 
Kristi je raširila okice od ošamuta i rekla je: "Nou ćens, 


glupsone! To moš samo sanjat!" Ja sam rekao: “Daj šta 
si takva, jebate! Viš da mi se ekipa smiju na zidiću! Evo 
petnajs kuna, samo da dzirnem!“ Kristina je nagnila se 
prema naprid i šapnila je: “Koliko si reka? Dvajs kuna?" 
Ja sam raširijo ruke i rekao sam: “Sori, dvajs kuna je tu 
mač!" Kristi je rekla: “Ako ti je tu mač, onda ništa!" Ja 
sam rekao: “Dobiješ dvajs kuna, ako mi daš i jedan tać 
u limun!" Kristina je mene gledala sa dignutim ombr- 
vama i šutila je. Tu je njoj uletilo mozganje na kvadrat. 
Ja sam rekao: “Jedan tać od po sekunda, neš ni ositit! 

A dvajs kuna ti je ludilo od đengi!" Onda je Kristi rekla: 
“Okej, imamo dil!" Onda smo mi dva dali si po gimi fajv 
i odgibali smo prema Zdeninom portunu. (... tu sad 
jedan dio preskačemo... tu preskačemo bez mislit se... 
nećemo valjda da nam se okolo skupljaju pendofilčine 
i bacaju ga u afan...) Onda smo ja i Kristina za deset 
minuti vratili se nazad na igralište. Kristi je krenila da 
će prema zidiću sa svojim mulicama. Ja sam krenijo da 
ću prema zidiću sa svojom ekipom. Samo onda je Kristi 
naglo se vratila do mene i rekla je: “Ček, ček, neš sad 
valjda svojoj ekipi izlajat se o ovome, a? Jelda neš?" Ja 
sam rekao: “Ne ću!" Kristina je nasmjehuljila se i pitala 
je: “Sigurno?" Ja sam rekao: “Sigurno, jebaga led! Pa 
nisam valjda đikan da govorim ekipi okolo kako si mi 
pokazivala limune!" Kristi je pitala: “Nego štaš im reć?" 
Ja sam rekao: “Šta ja znam, reću im da si mi pokazivala 
nešto drugo!" Kristi je pitala: “Šta drugo?" Ja sam 
rekao: “Si se!" 


Robi K. (ila) 

CRNAC U RAZREDU 1/111/2007 


Mene je moj drug Dino patinao u školskom zahodu. 
Tako je on mene uređivao za nastavu. On je sa papirna- 
tom meni mazao crnu patinu od postola po faci. Dino 
se nije zaustavljao dok nije mi nafastao po faci punu 
kutiju crne patine. Kad je završio sa patinavalom onda 
sam ja se pogledao u ogledalo. Izgled mi je bio turbo 
darkerski. Ja i Dino smo dali si po gimi fajv i otpičili smo 
u razred. Onda je za pet minuta u razred ugibala ona 
učiteljica Smilja. Uča je stala nasrid razreda i zinila je 
od iznereda. Ona je piljila meni u napatinanu facu sa 
iskobečenim očima. Ja sam gledao u plafonjeru. Uča 

je pitala: “Jel vi ovo meni od razreda pravite maškare, 
a? Šta je ovo, neki karmeval?" Svi rulja u razredu su 
šutili. Ja sam šutijo i gledao sam u plafonjeru. Uča je 
podviknila: “Alo! Oćel mi neko reć šta se ovdi događa?“ 
Onda je moj drug Dino uči rekao: “Ako mislite na Robija, 
to je njegov performas u znak protestirala protiv dis- 
kribinacije!" Uča je pitala: “Kakve diskribinacije?" Dino 
je rekao: “Diskribinacije crnaca! Jerbo su jednog našeg 
frenda crnca izbacili iz škole na Trsteniku!" Uča Smilja 
je gledala u Dina sa lakšom tupajom. Onda je ona njega 
pitala: “O čemu ti to pričaš?" Dino je rekao: “Pričam da 
Robi izvodi performas u znak solimdarnosti, jerbo su 

iz škole na Trsteniku izbacili našeg frenda crnca!" Uča 
je pitala: “Kojeg crnca?" Dino je rekao: “Bantua!" Uča 
je podviknila: "Čega?!" Dino je rekao: “Bantua! Ovo je 
performas za Bantua!" Tu je u razredu uletila tišinčuga. 
Onda je učiteljica Smilja progibala između klupa i stala 
je ispred mene. Ja sam facu od patine držao dignutu 
nagore i gledao sam u plafonjeru. Uča je meni rekla: “Aj 

briši u zahod i skidaj to sa face!" Ja sam šutijo kao da 
ništa nju nisam čuo. Uča je dreknila: “Čuješ li, majmu- 
ne!? Mrš hitno u zahod i skidaj to sa face!" Onda sam 
ja nju pogledao drito u oči i pitao sam: “Jel to vama 
možda smeta šta sam ja crnac?" Uča Smilja je najprvo 
šutila i treskala je sa bradom. Onda je ona rekla: “Meni 
smeta šta si kreten!" Ja sam rekao: “Ha, znači vama 
je svaki crnac kreten, a?" Uča je rekla: “Nije mi svaki 
crnac kreten, nego si mi ti kreten!" Ja sam rekao: “Ali 
ja sam vam kreten zato šta sam crnac, naravski!" Uča 
je podviknila: “Nisi ti crnac nego imaš dva kila crne 
patine na faci!" Ja sam rekao: “Pa svaki crnac ima crnu 
facu, inače ne bi bijo crnac!" Uča je dreknila: “Ali ne od 
patine, glupsone, nego mu je crna koža!" Ja sam rekao: 
“Pa i meni je crna koža, ali ne vidite! Nisam valjda 
zakurac stavijo dva kila patine na facu!" Učiteljica 
Smilja je koljački gledala u mene i zaškarpunila se po 
obrazima kao grancigula. Ja sam isto se zaškarpunijo 
samo nije mi se vidilo od patine. Onda je uča rekla: 
“Dobro, šta ti ustvari oćeš od mene, a?" Ja sam rekao: 
“Ništa! Oću samo da se kao crnac osjećam normalno u 
razredu, kao i svaki drugi đak i učenik!" Uča je dreknila: 
“Pa evo, osjećaj se, jebate! Šta ti ja smetam!" Ja sam 
rekao: “Kako ću se osjećat kad mi vi kažete da sam 
kreten! Samo zato šta sam crnac!" Učiteljica Smilja 
opet se turbo zacrvendačila po faci. Samo onda je 
ona okrenila se od moje klupe i između drugih klupa 
izletila napolje iz razreda. Mi rulja smo ostali u čudilu 
i izneredu. U razredu je bijo zbunjitis na entu. Mi smo 
gledali jedni u druge sa tupilom od nekuženja. Samo 
onda je za pet minuta učiteljica Smilja ujurila nazad 
u razred. Tu smo mi svi ekipa zinili od šoka i kome. 
Učiteljica Smilja je imala namazanu facu sa crnom 


patinom od postoli. Plus je ona naperila kažimprst 
prema meni i drečala je: “Evo, debilčino! Štaš sad, a?! 
Štaš sad, krembilu glupi?!" Ja sam zamuckao: “Kako šta 
ću sad, jebate?" Uča Smilja je mahala sa kažimprstom i 
arlaukala je: “Sad sam i ja crmkinja, debilčino! | saću te 
na licu mista ispitat gradivo iz svih živih predmeta!“ Ja 
sam pitao: “Ha, pa šta ste se morali napiturat po faci za 
ispitat me gradivo?" Uča je dreknila: “Zato da budem 
crmkinja ka i ti! Pa da mi nemoš reć da sam ti zavidala 
tri asa na rasnoj osnovi! Eto zašto!" Tu je meni uletijo 
neugoditis komikus. Samo onda je neko otvorijo vrata 
od razreda. To je bila ona direktorica. Učiteljica Smilja 
se okrenila prema njoj sa facom od crne patine. Dića 
je kad je vidila odskočila unazad i stavila je ruku na 
usta. Onda je dića uči rekla: “Smiljo, jebate patak?! 

Pa šta ti to radiš?!" Uča je pokazala prstom prema 
meni i rekla je: “Evo spremam se ovog debila ispitat 
gradivo i zavidat mu tri asa, je pošto unaprid znam da 
neće ništa znat!" Dića je njoj rekla: "Ma ne to, nego 
kakva si to po faci? Kakvi ti to cirkus izvodiš?" Tu je 
učiteljici Smilji opet uletilo crvenilo samo ništa joj se 
nije vidilo od crne patine. Dića je njoj rekla: “Sramota! 
Pa jel ti misliš da ću ja u ovoj školi torelirat ludaše i 
degenerike za učitelje, a?" Učiteljici Smilji je uletilo još 
luđe crvendačilo samo ništa joj se nije vidilo od patine 
na faci. Onda je ona dignila bradu prema dići i pitala 
je: “Jel vama možda smeta šta sam ja crmkinja?" Dića 
je gledala u uču sa ošamutom. Onda je ona njoj rekla: 
“Meni smeta šta si papanica!" Uča je rekla: “Ha, znači 
vama je svaka crmkinja papanica, a?" Dića je rekla: 
“Nije mi svaka crmkinja papanica, nego si mi samo ti 
papanica!" Uča je rekla: “Al ja sam vam papanica zato 
šta sam crmkinja, naravski!" Tu je u razredu nastala 

mrkla tišinčuga. Direktorica i učiteljica su se gledale 
ubilački i škrgućale su sa zubima. Onda je Dića rekla: 
“Znači tako?" Uča je rekla: “Znači tako!“ Onda je direk- 
torica okrenila se na peti i izjurila je iz razreda. Kad je 
ona izgibala onda je učiteljica Smilja za njom se beljila i 
pokazivala joj je srednji prst. Plus je ona za njom plazila 
joj jezik i motavala joj je bosanski grb. Plus je ona išla 
da će se uvatit za jaja ali je skužnila da ih nema. Mi rulja 
u razredu smoligenzi po podu od smijade. Pošto je to 
masu smišno kad se učiteljica sa facom namazanom u 
crnu patinu belji za direktoricom. Onda je uča Smilja 
isto rikavala od smijačine skupa sa nama. Samo onda 
je za tri minute opet u razred ujurila direktorica. Tu 
je nama rulji uletilo totalno otkidanje od piša. To je 
zato jer pošto je direktorica isto bila namazana po 
faci sa crnom patinom za postole. Plus je ona naperila 
kažimprst prem učiteljici Smilji i arlaukala je: “Štaš 
sad, kravetino jedna?! Štaš sad?!" Uča je gibala unazad 
sa zinutim ustima i zamuckala je: “Kako šta ću sad, 
jebate?" Dića je mlatarala sa kažimprstom prema njoj 
i drečala je: “Sad sami ja crmkinja, kravo jedna glupa! 
Sad sam crmkinja iz crne Afrike, debilko! Saću ti u facu 
reć šta mislim!" Uča Smilja je pitala: “Ha, pa šta ste se 
morali napiturat po faci za reć mi šta mislite?" Dića je 
vikala: “Zato da budem crmkinja kao i ti! Pa da me ne- 
moš olajavat da te tlačim na rasnoj osnovi ili da nemam 
toleramcije za druge i drugačije! Eto zašto!" Onda je 
uča pitala: “A šta ste mi tili reć?" Dića je dreknila: “Da ti 
jebem mater srpsku!" 


Robi K. (lita) 


KRVNA SLIKA 8/111/2007 


Moj dida sa Šolte je došao kod nas doma u Split. Dida 
je došao jerbo da mora obavit preglede i izvadit krvnu 
sliku kod one doktorice Tihane. Doktorica Tihana je u 
ambulanti mom didi ubola inekciju i izvadila mu je tri 
empruvete krvi. Dida nije skričao i dernjao se kao šta ja 
skričim i dernjam se kad vade mi krv. Onda je doktori- 
ca Tihana rekla didi da sad ide doma i da sutra dođe po 
nalaz. Onda je moj dida se sutra spremao za odgibat u 
ambulantu po nalaz. Ja sam njega pitao: “Didac, didac, 
jel mogu ja sa tobom?" Dida je mene pomreškao po 
glavušici i rekao je: “Naravski da moš, unukiću! Bez 
tebe mi je krvna slika tuto nekompleto!" Onda smo mi 
dva skupa za ruke odgibali u ambulantu. U ambulanti 
smo mi sjeli prekoputa stola od one doktorice Tihane. 
Doktorica Tihana je spustila cvike navrh nosa i zableu- 
šila se u didine nalaze. Ja i dida smo zableušili se u nju. 
Onda je doktorica Tihana didi rekla: “Čujte, krvna slika 
vam je skroz uredna... Bjela krvna zrnca u redu, crvena 
isto u redu, željezo u redu, masnoće u redu, hemoblo- 
gin u redu... Sve fajn! Možete kući pivajući!" Onda je 
dida pitao: “A jel krvna slika potvrđiva da sam Hrvat?" 
Doktorica Tihana je dignila glavu i zapiljila se u dida pri- 
ko spuštenih cvika. Onda je ona rekla: “Molim?" Dida 
je opet pitao: “Jel krvna slika potvrđiva da sam Hrvat?" 
Teta Tihana je rekla: “Pa valjda sami znate jestel Hrvat, 
čoviče!“ Dida je rekao: “Po svemu šta ja znam trebalo 
bi bit da sam Hrvat, ali ponekad se osjećam kao da 
nisam!“ Teta Tihana je pitala: "A kako se osjećate?" 
Dida je rekao: “Šta ja znam, kao Jugoslaven... ili neki, 
neki autonobaš, venecijanac... neam blage, razno se 

osjećam..." Doktorica Tihana je piljila u dida i dizala je 
ombrve prema pramenovima. Dida je nagnijo se prema 
njoj i šapnijo je: “Ona moja glupa ćer i zet mi nekad čak 
znaju reć da se ponašam ka zadnji Srbin!" Teta Tihana 
je rekla: “Slušajte, to ćete stvarno morat sa njima 
rješit! To vam nema nikakve veze sa krvnom slikom!" 
Dida je rekao: “A ne, ne, ja bi tija umrit da sa tim budem 
načisto!" Teta Tihana je rekla: “Nećete umrit, čoviče, 
kad vam je tako odlična krvna slika!" Dida je rekao: 
“Nisam reka da ću odma umrit, nego da ću jednom 
umrit, recimo za tries-četrdeset godina, pedeset! E al 
onda oću da tačno znam jel umirem kao Hrvat ili kao 
neko drugi!" Teta Tihana je podviknila: “Pa neće vam 
krvna slika pokazat jeste li Hrvat, za gospu blaženu!" 
Dida je nju pogledao sa strogoćom i rekao je: “Šta?! Jel 
ti to oš reć da ja nisam Hrvat po krvi, a? Da u meni ne 
teče hrvacka krv, jel to oš reć?!" Teta Tihana je rekla: 
“Neću! Bože sačuvaj! Ništa ja slično nisam rekla!" Dida 
je rekao: “E pa onda će se to valjda najbolje vidit iz 
krvne slike!" Teta Tihana je podviknila: "Ne može se to 
vidit iz krvne slike, čoviče, kako to ne razumiš!?" Dida 
je podviknijo: “Kako ne može, dragoga ti iruda!? Jel ti 
to mene namjerno jebeš, a?!" Teta Tihana je viknila: 
“Ne može, čoviče, ne može! Ne može se iz krvne slike 
vidit kakve je ko nacijonalnosti!" Dida je rekao: “O 
čemu ti to pričaš, ženska glavo?! Pa jel znaš ti koliko se 
krvi prosulo za ovu Hrvacku, a?! | sad oš reć da se ne 
zna jeli to bila hrvacka krv?!" Teta Tihana je zamuckala: 
“Neću to reć, nego nešto sasvim drugo... Dida je 
podviknijo: “Koje drugo?! Koje drugo?! Aj izlani se do 
kraja ako si manga!" Doktorica Tihana je skinila cvike 
sa nosa i rekla je: “Čujte, ovaj diskusijum stvarno nema 
smisla! Krvna slika vam je odlična, sve je u najboljem 


redu, možete poć doma i mirno spavat!" Dida je rekao: 
“A ne, ne! Taj film neš gleat, koke! Pa ne plaćam ja valjda 
socijalno i zdrastveno zakurac! Ja se ne mičem odavde 
dok mi se tačno ne kaže je li mi krvna slika potvrđiva da 
sam Hrvat!“ Teta Tihana je for gas se zaškarpunila po 
vratu. Ona je zableušila se u dida i škrgućala je zubima. 
Onda je ona rekla: “Čujte, ja sam doktorka opće prakse 
i možda se u to ne kužim najbolje! Ali tu imamo jednog 
specijalista, pa nek on vidi nalaze! Čovik je kardiovas- 
kurolog!" Dida je pitao: “Kardiovas...?" Teta Tihana je 
rekla: “... kurolog! Kardiovaskurolog! On se masu bolje 
od mene kuži u krvne slike!" Dida je rekao: “Okej, pa 
onda mu pokaži nalaze! Šta si dosad čekala?" Onda je 
doktorica Tihana izgibala iz kamcelarije. Onda je ona 

u hodniku od ambulante srela jednog doktora u bilom 
mantelu i dala mu je didine nalaze. Onda su se njih 

dva u hodniku nešto došaptavali i domunđavali. Onda 
je doktor klimnijo glavom i ugibao je do nas u teta 
Tihaninu kamcelariju. On je rekao: “Dobar dan, ja sam 
doktor Narkotić! Kardiovas...' Dida je uletijo: “... kuro- 
log, znam! Čujte, ja bi tijo da mi se iz krvne slike tačno 
kaže jesam li... Samo doktor Narkotić je njega preki- 
nijo: “Znam, znam, kolegica mi je sve objasnila!“ Tu je 
dida začepijo labrnju. Doktor Narkotić je stavijo cvike 
navrh nosa i proučivao je didine nalaze. Dok je prouči- 
vao on je pečijo usta i grickao je usne sa zubima. Plus 
je on trljao nos i mrdao je sa ombrvama gori doli. Onda 
je on spustijo didin nalaz na stol i rekao je: “Slušajte, 
prema ovoj krvnoj slici bi se reklo da ste Hrvat!" Dida 
je njega gledao drito u facu. Onda je on pitao: “Jel bi se 
reklo ili se tačno zna?" Doktor Narkotić je rekao: “Pa 
skoro da se zna! Al ipak, moramo bit trista posto si- 
gurni za nekom reć da je Hrvat. jel tako!" Dida je pitao: 

“Šta to znači?" Doktor Narkotić je rekao: “Znači da bi 
bilo mudro napravit dodatne pretrage!" Dida je pitao: 

“Kakve pretrage?" Doktor Narkotić je pitao: “Jeste li va- 
dili mokraću?" Dida je rekao: "Nisam!" Doktor Narkotić 
je rekao: “Dobro, to i ne trebate! A stolicu?" Dida je 
rekao: “Nisam!" Doktor Narkotić je rekao: “E, to ćete 
morat!" Dida je pitao: “Šta ću morat?" Doktor Narkotić 
je rekao: “Moraćete dat stolicu za analizu da budemo 
sto posto sigurni!" Dida je pitao: “Ali zašto stolicu, 
jebate?" Doktor Narkotić je rekao: “Zato šta nam samo 
Hrvati prave sranja po ambulantama!" 


Robi K. (tla) 


KAVER STORI 15/111/2007 


Meni je doma kod kuće zazvonijo telefon. Kad sam ja 
dignijo sluju sluja je rekla: “Doar dan, jesam li možda 
dobijo Robija?" Ja sam rekao: “Jeste!" Sluja je rekla: “Jel 
može jedno pitanje?" Ja sam rekao: “Može!" Sluja je 
pitala: “Robi, jesil ti možda juče isprokida malog Pentu 
Bruškina izbekavaca?" Ja sam rekao: “Jesam, jeba san 
mu mater!" Sluja je pitala: “Ono, baš si ga isprepuca?" 
Ja sam rekao: “Naravski! Složijo sam ga nogom u dro- 
bušu i onda sam mu zveknijo dvi penkale! | on je mene 
zdimijo špicokom u cipac, al to je bilo ništa prema moje 
dvi penkale!“ Sluja je pitala: “I?" Ja sam rekao: “Šta i? 
Brisnijo je Penta doma plačući!" Sluja je rekla: “Okej! 
Puno fala na izjavi!" Tu je meni uletila zbunjoza. Ja sam 
pitao: “Kakvoj izjavi?" Sluja je rekla: “Pa ovoj izjavi šta 
si mi je sad izjavio!" Ja sam rekao: “Nisam ja izjavio 
nikakvu izjavu, nego si me ti pita jesam li isprepuca 
Pentu Bruškina i ja sam ti reka da jesam!“ Sluja je rekla: 
“E, pa to je izjava! Zašto bi te ja uopće zva na telefon da 
mi ne treba tvoja izjava?" Ja sam pitao: “A ko si ustvari 
ti, jebate led?" Sluja je rekla: “A sori, zaboravijo sam se 
prestavit! Ja sam Mendo Ujević, eskluzimni reporter 
našeg dnemnog lista!" Ja sam opalijo čudilo: “Pa šta 

će ti moja izjava, čoviče?" Sluja je rekla: “Kako šta će 
mi? Pa pišem ekskluzimni članak o tome! Kaver stori!" 
Ja sam podviknijo: “Koji kaver, koji stori, jebate dragi 
irud?!" Sluja je pitala: "Šta? Oš naslov?" Ja sam rekao: 
"Aj reci!" Sluja je rekla: “Evo naslov — Poznati školski 
nasilnik brutalno pretukao mladog klarinetistu!“ Tu je 
utelefonu zazujala tišinčuga. Meni je zacrvendačilo 

se desno uvo od pritiskanja sluje. Ja sam prošapćao: 

"Srceliti irudovo!" Sluja je pitala: “Šta? Jel nešto nije u 
redu?" Ja sam rekao: “Nije, nije! Dobar naslov, odličan! 
A ko je klarinetista?" Sluja je rekla: “Pa mali Penta 
Bruškin svira klarinet! Tojest mama mu je započetak 
kupila melodiku, a onda će preć na klarinet! | možda za- 
svira u crkvenom orkestru!" Ja sam rekao: “N bava kua? 
Pa koji se to monstrum moga iživljavat na muzičkom 
geniju?" Sluja je rekla: “Pa ti, čoviče!" Ja sam rekao: 

“Ja?! Otkud ti sad to?" Sluja je podviknila: “Pa ti si mi 
maloprije izjavio da si ga isprepička!" Ja sam rekao: “Da 
sam zna da je Penta Bruškin klarinetist ne bi ga ni taka!" 
Sluja je rekla: “E, a šta nisi prije na to mislijo!" Ja sam pi- 
tao: “A šta vas u novinama kuri bolac šta se mi ekipa u 
školi pocipamo, a?" Sluja je rekla: “Nasilje u školama je 
gorući društeni problem, i naš dnemni list mora o tome 
vodit računa! Te mlade monstrume i nasilnike moramo 
oštro žigosat, da se taj gorući društeni problem... 
štajaznam... ugasi!" Ja sam pitao: “A ja sam znači mon- 
strum i nasilnik?" Sluja je rekla: “Tačno!" Mani je u roku 
hitro.hr zaškarpunilo se i livo uvo. Onda sam ja rekao: 

“Okej, onda smo završili... Osim ako te ne zanimaju još 
neki detalji iz moje bibliografije..." Sluja je pitala: “Kakvi 
detalji?" Ja sam rekao: “Naprimjer primjera da me moja 
maćeha svakodnevno prisiljava na seksualske odnose!" 
Tu je u telefonu opet zazujala mrkla tišinčuga. Onda je 
sluja rekla: "Molim?" Ja sam pitao: “Šta? Oš naslov?" 
Sluja je rekla: “Aj rekni!" Ja sam rekao: “Evo naslova — 
Pendofilski skandal: raspomamljena maćeha seksualski 
zlostavljala svoga posinka, učenika trećeg razreda 
osnovne škole! Podnaslov — Maloljetnik bezdušno 
iskorištavan kao seksualsko roblje!" Sluja je podviknila: 

“N bava kua?!" Ja sam rekao: “Al prvo ti objavi ovo o 
nasilniku šta je opalijo dvi penkale klarinetistu, pa mi 


se posli javi!" Sluja je viknila: "Čekaj, čekaj, ovo mi je 
trista puta luđe!" Ja sam rekao: “E, al ovi nasilnik šta 

je nabaketa klarinetista ti je gorući društeni problem! 
Nemoš se sa tim zajebavat, prika!" Sluja je viknila: “I 
ovo je problem, čoviče! I ovo je problem! Nisi ti nasilnik 
nego si žrtva! Razumiš!" Ja sam rekao: “Jebešga sad, 
prvo moram postat nasilnik da bi posta žrtva..." Sluji je 
tu uletilo tupilo od nekuženja. Sluja je pitala: “Kako?" 

Ja sam rekao: “Pa kad ti objaviš da sam bolesnik šta je 
iscipa klarinetista onda će me izbacit iz škole, doma 

će me se odreć i daće me usvojit! | onda će mi se desit 
sve ovo štaš napisat u drugom ekskluzimnom članku! 
Kaver stori! Imaš normu za cili misec!" Sluja je rekla: 
“Čekaj malo... Kako ti znaš da će ti se to desit?" Ja sam 
rekao: “Znam, čoviče, to je jasno ka dan! Kad me daju 
usvojit onoj monstrumici život će mi se pretvorit u pa- 
kal!" Sluja je pitala: “Kakvi pakal?" Ja sam rekao: “Šta? 
Oš dnevni raspored? Evo ti dnevni raspored — ujutro 
se probudim, operem zube, onda me maćeha seksu- 
alski zlostavi, pa doručkujem, odem u školu, vratim se 
iz škole, onda me maćeha seksualski napastuje, onda 
ručam, pa idem sa ekipom igrat na balun, vratim se 

sa baluna, onda me maćeha seksualski iskoristi, onda 
večeram, malo žogam na plejstejšn, pa idem u sobu 

na spavanac, onda me maćeha... Sluja je skriknila: “U 
pičku mile matere! Pa koja je to beštija od žene?!" Ja 
sam rekao: “Ona šta će me njoj dat da me usvoji!" Sluja 
je pitala: “Kako ti znaš da će te baš ona usvojit?" Ja sam 
opalijo čudilo: “Pa koji si ti novinar kad to ne znaš?! 

Pa jel ti išta čitaš novine osim šta pišeš kaver storije, 
čoviče?!“ Sluja je zamuckala: “Pa štajaznam... ne čitam 
baš sve..." Ja sam rekao: “Pa sve žive novine o tome 
pišu! Tačno se zna koja faca usvaja ovakvu dicu kao šta 

sam ja!" Sluja je rekla: "Neam blage, jebate! Koja?" Ja 
sam rekao: “Anželina Žoli, klipsone! Anželina Žoli!" 


Robi K. (lila) 


KUĆNI VATREPOLO 5/IV/2007 


Mi obitelj smo u primaćoj gledali na televiziji prenos 
vatrepola. Naši su taman kašili Mađare. Moj tata je 

u kupaćim mudantinama sjedio u hotelji i drukao je. 

Ja sam u kupaćim mudantinicama sjedio na tapetu i 
drukao sam. Mama je u kupaćem kostimu sjedila na 
trosjedu i drukala je. Samo onda je neko pozvonijo na 
vrata. Tata je rekao: “A u kua, baš znaš kaćeš zvonit!" 
Onda je on odgibao do vrata da vidi ko je. Ispred vrata 
je stajao jedan fosilac sa kapelinom. Moj tata je u 
mudantinama njemu rekao: “Izvolte?" Fosilac je rekao: 
“Doar dan! Ja sam pemzijoner na honoramnom radu!" 
Tata je pitao: “E, i?" Fosilac je rekao: “Kao pemzijoner 
na honoramnom radu imam za vas jedno pitanje!" Tata 
je rekao: “Koje pitanje?" Fosilac je rekao: “Unaprjed 
upozoravam da će to pitanje vama možda biti malo 
neugodno!" Tata je podviknijo: “Daj požuri, čoviče, 
prikinijo si me usrid vatrepola!" Samo onda je fosilac 
naperijo prstom prema tati i zakreštao je: “A gleaš 
vatrepolo, a?!" Tata je rekao: “Šta tebe kuri bolac šta 
ja gleam!" Fosilac je dalje perijo prst i kreštao je: “A di 
gleaš utakmicu, majketi?!" Tati je uletilo čudilo: “Šta 
je tebi, klipsone, šta si tako napastan?" Fosilac je 
podviknijo: “A jel možda na televiziji gleaš vatrepolo, 
a?!" Onda je tata njemu podviknijo: “Koji si ti klinac da 
se ja tebi ispovidam?! Aj odjebi u skokovima od mojih 
vrata!" Onda je fosilac rekao: “Ja skupljam preplate za 
televiziju, eto koji sam ja klinac! A naročito ih skupljam 
od onih šta gleaju televiziju a ne plaćaju preplatu!" 
Tata je podbočijo se sa rukama na kukove i pitao je: 
“|? Šta se to mene tiče?" Fosilac je zakreštao: “Tiče 

te se jerbo ne plaćaš preplatu, a sad si reka da gleaš 
prenos vatrepola na televiziji!" Tata je opalijo čudilo: 
“Ja to reka? Ja?! Čoviče, ti sanjaš! Još nisam vidijo luđi 
slučaj skreloze! Kolko ti, fosilac, imaš godina? Dvista? 
Trista?" Fosilac je unjeo se mom tati u facu i rekao je: 
"Maloprije si mi tačno reka da požurim jerbo da sam 
te prikinijo usrid vatrepola! Jel tako il nije tako?" Tata 
je rekao: “Tako je! I ko ti je reka da gleam vatrepolo 
na televiziji?" Fosilac je pitao: “Pa ako ga ne gleaš na 
televiziji, kako sam te onda moga prikinit usrid vatre- 
pola, a2" Tata je njemu rekao: “Ne gleamo mi vatrepolo, 
glupsone, nego ga igramo!" Tu je fosilcu preletijo teži 
ošamut preko face. On je promrmorijo: “Molim?!" Tata 
je njemu dreknijo: “Igramo vatrepolo, fosilac, i sad me 
ti zadržavaš usrid tekme! Popiće mi ekipa gol zbog 
tebe! Jel vidiš da sam u mudantinama? A? Jel misliš da 
ću ja gleat tekmu na televiziji i oblačit mudantine? Šta 
ti misliš, da sam ja neki debil?!" Fosilac je piljio u tatine 
mudantine sa tupajom od nekužitisa. Onda je on pitao: 
“Pa di ga igrate, jebate? U kadi?" Tata je uspravijo se uz 
štok od vrata i rekao je: “U dnevnom boravku!" Fosilac 
je raširijo ruke i pitao je: “Kakoš u dnevnom boravku 
igrat vatrepolo, čoviče božji?" Tata je nagnijo se njemu 
u facu i rekao je: “Ovoj je familiji u svakom djelu stana 
voda do grla!" Samo onda je moja mama u kupaćem 
kostimu dogibala kroz hodnik do ulaznih vrata. Ona je 
tati rekla: “A di si više, mačak, nema te kad je najnape- 
tije?!" Onda je ona na vratima vidila fosilca sa kapeli- 
nom. Fosilac je isto vidijo nju i pitao je: “Gospođo, vi 
takođe igrate vatrepolo?" Mami je uletilo nekuženje: 
“Zašto bi ja igrala vatrepolo?" Fosilac je zamuckao: “Pa 
mislim, zbog kupaćeg kostima!" Mama je zarumenkila 
se po obrazima i rekla je: “A ne, ovo sam sad slučajno 


u kostimu! A poslje ću ga vjerovatno skinit!" Fosilac je 
iskobečijo oči od iznereda. Onda je on mamu pitao: “A 
obućete nešto drugo?" Mama je rekla: “Neću, samo ću 
skinit kostim!" Tu je fosilac objesio usta. Mama je opet 
zarumenkila se po obrazima i rekla je: “Ma nije važno, 
toje neka obiteljska tradicija..." Fosilac je pitao: “Kakva 
obiteljska tradicija?" Mama je nagnila se prema njemu 
išapnila je: “Ako naiđe neko od onih glupih penzića šta 
skupljaju preplate za televiziju, možemo se jebat!" 


Robi K. (illa) 

ŠARENO PROLIĆE 12/1V/2007 


Nama je ona učiteljica Smilja u školi dala da pišemo 
zadaću iz hrvackog. Uča je nama zadala i naslov zadaće. 
Naslov je bijo Šareno proliće. Uča je rekla: “Svašta se 
lipo može napisat o šarenom proliću! Najbolje zadaće 
poslaćemo na školsko takmičenje, a za najgore ćemo 
zdimit ase! Masu vam je pametnije ne popitase! Eto... 
Ima li možda kakvih pitanja?" Onda sam ja dignijo dva 
prsta i rekao sam: “Ima!" Uča Smilja je rekla: “Izvoli 
Robi! Samo nemoj pitat nešto glupo!" Ja sam pitao: 
“Kad sam ja to pitao nešto glupo?" Uča je rekla: “Evo 
naprimjer sad si to pitao!" Ja sam rekao: “Okej, akošmo 
vodit takvi diskusijum onda bolje da mučim!" Uča je 
rekla: “Ajde, ajde, nemoj mi se sad durit! Pitaj šta imaš, 
samo brzo, jerbo moramo počet pisat zadaće!" Onda 
sam ja pitao: “Šta to znači da se na deseti travnja piše 
ošarenom proliću, a?" Tu je u razredu najprvo uletila 
mrtva tišinčuga. Učiteljica Smilja je piljila u mene sa 
razrogačenim očima. Onda je ona zarežala: “Molim?!" 
Ja sam ponovijo pitanje: “Šta to znači da nam baš na 
deseti travnja dajete pisat zadaću o šarenom proliću?" 
Uča je podviknila: “Kakve to ima veze?!" Ja sam rekao: 
“Ima veze, jer pošto moj dida kaže da nam na deseti 
travnja nije osvanilo šareno proliće nego crna zima!" 
Uča je rekla: “Kakva crna zima, čoviče, pa pogledaj 
malo kroz ponistru!" Ja sam rekao: “Moj dida kaže da 
se ne može gledat na život samo kroz ponistru!" Uča je 
dreknila: "Nego kroz šta će ga gledat?! Kroz zahodsku 
školjku?!" Ja sam rekao: “Moj dida kaže da ako se na 
život gleda kroz ponistru onda se obično ne vidi šta 

je unutra, sa druge strane ponistre!" Učiteljica Smilja 

je opalila čudilo: “Molim? Kakva je to filozofija?" Ja 
sam rekao: “Filozofija je da ako se kroz ponistru vidi 
šareno proliće, onda se obično ne vidi šta je unutra, 
sa druge strane ponistre!" Uča je pitala: “A šta je to 
obično unutra, majketi?" Ja sam rekao: "Mrak, ledi 
strava!" Učiteljica Smilja je fljasnila se po čelu i viknila 
je: "Srceliti irudovo! Pa taj tvoj dida je jedan patolog!" 
Ja sam rekao: “Nije moj dida patolog, nego je on moj 
dida!" Uča je rekla: “Dobro, dobro, nisam tila vriđat... 
Samo sam išla reć da djeca ne moraju uvjek virovat 
odraslima samo zato šta su stariji!" Ja sam dignijo 
bradu prema plafonjeri i rekao sam: “Ja mome didu sve 
živo virujem!" Uča Smilja je tresnila sa dnevnikom po 
klupi i dreknila je: “Ma šta mu viruješ, jebemliti jarca?! 
Da mu usrid prolića osvane crna zima?! Pa jel ne kužiš 
da je to bolesno?!" la sam pitao: “Zašto bi bilo bole- 
sno?" Uča je rekla: “Zato šta svi normalni i zdravi ljudi 
vide da je proliće, eto zašto!" Ja sam pitao: “Na deseti 
travnja?" Uča je viknila: “Na bilo koji travnja!" Ja sam 
rekao: “To vide zato šta na život gledaju kroz ponistru! 
Ali ako se na život gleda samo kroz ponistru onda se 
obično ne vidi šta je unutra, sa druge strane ponistre!" 
Uča Smilja je zaškarpunila se po faci i rekla je: “Okej, 
kad si tako pametan! Aj sad se fino okreni i pogledaj 
kroz ponistru, pa onda tačno reci razredu šta vidiš!" 
Ja sam pogledao kroz ponistru i rekao sam: “Vidim 
rascvjetanu granu bajama i roza pupoljke na nekom 
drugom stablu!" Uča je pitala: “I još?" Ja sam rekao: “I 
još vidim grdelina kako skakuće na suncu i leptirića 
kako je sletijo na pupoljak!" Uča je pitala: “Znači šta?" 
Ja sam rekao: "Znači šareno proliće!" Uča je rekla: 
“Okej! Aj sad pogledaj unutra, sa druge strane ponistre, 
pa tačno reci razredu šta vidiš!" Ja sam rekao: “Vidim 


dvajs dječaka i djevojčica šta se spremaju pisat zadaću 
izhrvackog jer pošto im učiteljica to zadaje!" Uča je 
pitala: “Znači šta?" Ja sam rekao: “Znači logor!" 


Robi K. (Ita) 

JANJČIĆ NA RAŽNJU 3/V/2007 


Mi obitelj smo išli za Prvi maja kod mog dida na Šoltu. 
Moj dida je nama rekao da obavezno dođemo na Prvi 
maja jer pošto će on na Šolti okrenit janjca na ražnju. 
Mama je napekla kolača i štrudela za ponit kod dide. 
Isto je napravila i terinu francuske i ponila je sa sobom. 
Mi smo svi skupili se na Šolti kod mog dide u kužini. 
Tata i dida su pili po rakijicu i ćakulali su. Mama je va- 
dila kolače i štrudele iz plastičnih kutija. Ja sam vatao 
Damjanicu iza kredencije da opalim joj penkalu. Onda 
je dida rekao: “Ekipa, jeste za malo kupusa na lešo? 
Sigurno ste ogladnili od puta, a? Evo ostalo mi je malo 
od juče..." Onda je on stavijo zelenu tećicu sa kupusom 
na stol. Tata je gledao u njega i smjehuckao se. Dida je 
njemu rekao: “A šta se ti zete smiješ, a? Tebi je sve u 
životu smišno, jebate irud!" Onda je tata njega pitao: 
“A janjčić?" Dida je pitao: “Šta janjčić?" Tata je pitao: “A 
janjčić na ražnju?" Dida je pitao: “Šta janjčić na ražnju?" 
Tata je podviknijo: “Reka si nam daš okrenit janjčića na 
ražnju, eto šta!" Dida je počeškao se po kosi i rekao 
je: “Aaa, odavno ti ja, zete, ne jedem janjetinu! Smeta 
mi masno! Kolje me kolistelor!" Moj tata je gledao u 
dida drito u facu. Dida je isto gledao u tatu drito u facu. 
Onda je tata rekao: “Srceliti irudovo! Ovi nije sasvim 
normalan!" Dida je rekao: “Šta, al ti kupus na lešo nije 
dobar? Mislim, to je bijo samo predlog! Ne moraš ga 
jist ako ti se ne sviđa!" Tata je podviknijo: “Pa šta si 
nam govorijo daš okrenit janjčića na ražnju ako nam 
sad daješ kupus?!" Dida je njemu podviknijo: “A zašto 
bi ja govorijo da ću okrenit janjčića ako ja ne jedem 
janjetinu, majketi?! Šta ti oš reć, da sam ja neki debil?" 

Tata je rekao: “Pa ne znam, ti sam znaš šta si! Šta misliš 
da bi inače došli na Šoltu, a? Zbog kupusa?" Dida je 
rekao: “Aaaa, znači došli ste zbog janjčića, a ne zbog 
mene! Baš lipi gosti! Prvoligaški!" Samo onda je mama 
uletila: “Ma zbog tebe smo došli, čako! Pusti ti njega!" 
Dida je rekao: “Je, je, zbog mene, moš mislit! Ali najrađe 
bii mene na ražanj, kao janjčića!" Tata je rekao: “Taman 
posla, pa da se otrujemo!" Moj dida je napečijo ruke na 
kukove i rekao je: “Zete, koji je tebi kua, a? Doša si mi u 
goste samo da moš proždrit kil dva janjetine, i onda me 
još vriđaš! Ja još takvog oramgutana i žderonju nisam 
vidijo, jebešmi mater ako jesam!" Tata je naperijo prst 
prema didu i viknijo je: “Slušaj, fosilac, ne bi ti se oku- 
sijo tvoje janjetine da sam gladan kruva! Razumiš?! Da 
sam gladan kruva!" Dida je njemu viknijo: “Ne bi kurac! 
To sad govoriš kad vidiš tećicu sa kupusom! A inače bi 
mi proždera po kuće!" Tata je zaškarpunijo se po faci 

i dreknijo je: “Ni mrtav ne bi okusijo tvoju janjetinu, 
glupsone! Ni mrtav, razumiš!? Prije bi se ubio!" Samo 
onda je neko pokucao na vrata od didine kuće. la sam 
u roku odma odgibao za otvorit. To su bili oni barba 
Toni i barba Vjeko. Barba Toni i barba Vjeko su nosili dvi 
pune terine sa istranširanim janjčićem sa ražnja. Onda 
su oni unili terine u kužinu i stavili su ih na stol. Barba 
Toni je didi rekao: “Prva liga se ispeka janjčić! Samo ga 
triba jist dok je još vruć!" Dida je njima rekao: “Bravo, 
mladići, bravo! A jeste si ostavili koji bokunćić?" Barba 
Vjeko je rekao: “Nemaš brige, ostavili smo si komadić 
plećkice! Pičimo to ponjupat dok se nije oladilo!" Onda 
su barba Toni i barba Vjeko odgibali. Dida je njima još 
jednom rekao da puno hvala i zatvorijo je vrata. Mama 
je stavljala na stol pijate oko terini sa istranširanim 
janjčićem. Dida je iz frižidera izvadijo mladu kapulicu i 


salatu od pomidori. Ja sam iz kredencije izvadijo kruv. 
Damjanica je sa sudopera nosila čaše. Tata je gledao 
sa filozofijskom facom i kopao je nos. Mama je stavila 
na stol bokal sa vodom. Dida je stavijo dvi boce bilog 
vina. Onda smo mi obitelj sjeli oko stola. Moj dida je sa 
perunom čeprkao po terini i pitao je: “Onda, zete, oš ti 
malo od rebarca ili ćeš od buta? Iliš možda rađe pa- 
prčnjak?" Tata je nakeserijo se i rekao je: “Ja bi najrađe 
paprčnjak, ako neće niko drugi!" Dida je njega pitao: 
"A oš se ubit prije ili posli paprčnjaka?" Tata je rekao: 
“He-he-he, posli, posli... Ubiću se od bile bevande!" 
Onda je mama rekla: “Koja pizda!" Ja sam rekao: “Koja 
pizda!" Damjanica je rekla: “Koja pizda!" Tata je ru- 
menkijo se po faci i blekasto je gledao prema terinama. 
Onda je dida rekao: “A nemojte ga tako surovo gadit! 
Zajebano je biti od riči i od apetita!" Tata je rekao: 

"Šta je to, neka šoltanska narodna poslovica?" Dida je 
rekao: “A nije, nije! Šoltanska narodna ti je - ko puno 
sere moga bi izist govno!" Tata je rekao: “Ja bi rađe izija 
paprčnjak, ako nemate ništa protiv!" Dida je rekao: “E 
moj zete, drukčije bi ti meni piva da sam ja malo mlađi, 
znaš... Samo nisam više u forci za zloću i brumavanje, 
jebešga!" Tata je keserijo se i rekao je: “Ha, nije ti 

meni problem zapivat... uz dobru spizu i piće..." Dida 

je rekao: “Je, je, nije lako biti od riči i od apetita!" Tata 
je rekao: “E pa onda me pusti da prvo izim paprčnjak! 

I koje rebarce, naravski! Ondaš vidit kako se drži rič!" 
Dida je rekao: "A bez zeze, zete, stvarno si nam onda 
posli janjetine moga nešto zapivat, a? Praznik je, jebe- 
mu miša, šta bi falilo na muliću udrit jednu doboljubnu!" 
Tata je rekao: “Zapivat? Nou problems!" Dida je pitao: 
"Šta ja poželim?“ Tata je rekao: “Šta ti poželiš!" Onda 
smo mi obitelj tuto kompleto zafastali se u janjetinu sa 

ražnja. Mi smo za po ure satrali terinu ipo u revijskom 
ožderu. Plus smo satrali mladu kapulicu i salatu od 
pomidori. U kužini se čulo samo mljackanje i bljackanje. 
Veliki su plus toga satrali i dvi boce bilog vina. Nama 

su pijati bili puni košćica i oglodanih rebaraca. Onda 

je moj dida obliznijo masne prste i rutnijo je. Onda je 
tata rutnijo. Onda je mama rutnila. Onda sam ja rutnijo. 
Onda je Damjana rutnila. Onda čitalac okreće drugu 
stranicu dok tata na muliću piva Hej Slaveni. 


Robi K. (lila) 


FIRMA U BLOKADI 10/V/2007 


Tata je došao doma kod kuće sa posla. On je u hodniki- 
ću skinijo postole i itnijo je boršu u plakar. Onda je on 
ugibao u kužinu i rekao je: “Di smo? Šta ima?" U kužini 
je mama sjedila za postavljenim stolom. Postavljeni 
stol je stol na kojem su postavljeni pijati i čaše i žlice 

i peruni i sav drugi ekscajg. Mama je samo gledala 

u tatu i šutila je. Tata je nju hitro.hr cmoknijo u čelo 
isjeo je do nje za postavljeni stol. Onda je on pitao: 
“Oho, šta to imamo lipo za obid?" Mama je njemu rekla: 
“Ovo šta vidiš!" Tata je dignijo livu ombrvu i zapiljio 

se u stol sa pijatima i sa drugim ekscajgom. Onda je 
okrenijo se prema mami i pitao je: “Molim?" Mama je 
rekla: “Kažem, ovo šta vidiš za stolom, to imaš za obid!" 
Tata je dignijo i drugu ombrvu i gledao je u mamu sa 
tupilom od nekuženja. Onda je opet okrenijo se prema 
stolu i rekao je: “Ja tu vidim uglavnom ništa! Tojest 
vidim prazne pijate i čaše i ekscajg!" Mama je dignila 
se sa katrige i rekla je: “E pa to ništa imaš za obid!" 
Tati je uletilo turbo čudilo. On je mamu pitao: “To ti 
meni prodaješ neku brumu, a? Ono, dosadno ti je, pa 
ideš sa menom pravit neke zajebancije, je li?" Samo 
mama je naperila kažimprst prema postavljenom stolu 
i podviknila je: “Zrak! Zrak, razumiš!? Imaš zraka za 
obid pa se lipo nabokaj!" Tata je skupijo usta i gledao 
je u mamu sa stravom i hororom. Mama je lamatala 

sa kažimprstom i vikala je: “Imaš soli i papra, pa si 

lipo začini zrak i nakrkaj se! | ulja i kvasine! Zrak na 
maslinovu ulju, faaamoooooznoo... baš je nekidan bijo 
recept u Gloriji!" Onda je u kužini uletila tišinčuga. 
Tata je piljio u mamu sa razrogačenim očima. Onda je 

on rekao: “Dobro jesi ti nenormalna ili sam možda ja? 
Možda sam ja nenormalan šta dođem doma sa posla 
umoran ka pas i očekujem da mi se da obid, a? Reci 
pošteno, jesam li ja zato nenormalan?" Mama je rekla: 
“Nisi!" Tata je pitao: “Nego šta je onda?" Mama je 
rekla: “Nenormalan si zato šta očekuješ obid, a već dva 
miseca doma ne donosiš plaću! Eto zato si nenormalan, 
miki!" Tata je zaškarpunijo se po faci i šutijo je. Mama 
je rekla: “Jerbo ako umisto plaće doma donosiš zrak, 
onda normalan čovik normalno očekuje da će mu se 
za obid skuvat zrak! Jerbo od zraka moš kupit samo 
zrak! Jel tako?" Tata je skočijo sa katrige i podviknijo 
je: "Nisam ja kriv šta nema plaće, već sam ti dvista puti 
reka! Niko u firmi ne dobija plaću!" Mama je rekla: “A 
šta onda misliš, da oni imaju za obid nešto drugo, a 
ne zrak?" Tata je podviknijo. “Ama koma mi je kad me 
jebeš u glavu sa plaćom! Šta ja tu mogu, ženska glavo, 
firma nam je u blokadi!" Mama je pitala: “U čemu?" Tata 
je rekao: “U blokadi!" Mama je rekla: “A zašto bi ja to 
morala virovat, a?" Tata je rekao: “A šta bi drugo mogla 
virovat, majketi?" Mama je rekla: “Naprimjer primjera, 
otkud ja znam dati nisi potrošijo plaću na kurve?" Tata 
je reširijo ruke i pitao je: “Zašto bi je potrošijo na kur- 
ve?" Mama je pitala: “Zašto ne bi?" Tata je pitao: “Šta 
će mi kurve kad imam doma ženu?" Mama je rekla: “Ha, 
znači ja sam ti kurva!" Tata je rekao: “Nisi, ti si mi žena!" 
Mama je sa namušenom facom prekrstila ruke preko 
limuna i rekla je: “Je, je, baš si to lipo posložijo, baš si 
nekako uvjerljiv i poetičan...' Tata je rekao: “Tija san 
reć da mi ne trebaju kurve kad imam doma ženu koju... 
koju..“' Mama je podviknila: “Koju šta?" Onda je tata 
nasmjehuljio se od uva do uva i rekao je: “Koja je moj 
mali miš..." Mama je dignila bradu ulivo prema lusteru i 


rekla je: “Ma jeee..." Tata je keserijo se i rekao je: “I koja 
je moja mala krafnica i rusulica..." Mama je stavila ruke 
na kukove i rekla je: “Ma jeee..." Tata je mamu štipnijo 
za guzu i rekao je: “I koja ima atomsku guzu, najbolju 

u svemiru..." Mama je lagano se smjehuckala i rekla 

je: "Ma jeeeee...' Tata je opet mamu štipnijo i rekao 

je: “Ina koju mi se diže kurac bilo obida ili ga nebilo..." 
Samo onda je mama tatu svom forcom fljasnila po 

ruki i dreknila je: “Prekini! Prekini, rekla sam! Uvik mi 
tako ozbiljan razgovor skreneš na bljezgarije!" Tata je 
podviknijo: “A šta bi triba?! Tuć glavom u zid zato šta 
nema plaće?!" Mama je rekla: “To je tema za ozbiljan 
razgovor, a ne za bljezgarije!" Tata je rekao: “Ali nema 
tu zasad pomoći, mišu, reka sam ti da nam je firma u 
blokadi!" Mama je pitala: “U čemu?" Tata je rekao: “U 
blokadi!" Mama je rekla: “Šta ti je to blokada, jebate 
led? Ne kužim se ja u te ekonomske spike!" Tata je 
rekao: “To ti je kad ti država legne na račun, razumiš? | 
onda ti uzima svu lovušu šta firma zarađiva, pa nemoš 
dilit plaće! Jel ti to kjaro?" Mama je pitala: “A zašto 
država legne na račun?" Tata je rekao: “Zato jerbo 
firma nije platila pedeve! Država je propisala da svaka 
firma od svega šta zaradi mora platit kvarat u pedeve, 
pa ako firma ne plati pedeve, onda joj država blokira 
račun i uzima đenge!" Mama je pitala: “A kome idu te 
đenge šta ih država uzima?" Tata je rekao: “E, kome idu, 
pa valjda onima u vladi, ministrima, tajnicima, kome bi 
drugo išla..." Mama je viknila: “Eto! Jesam ti ja rekla!?“ 
Tata je pitao: “Šta si rekla?" Mama je rekla: “Rekla sam 
da tije plaća otišla na kurve!" 


Robi K. (illa) 

VJERSKO ISKUSTVO 19/VIl/2007 


Mama je sa raskrečenim nogama izvalila se na trosjedu 
u primaćoj i ventulavala se sa ventulom. Mami su po 
čelu i po vratu kapkale velike kapke znoja. Plus joj se 
vešta ulipila po drobu i po prsima. Mama je uzdahnila 
irekla je: “Gospe moja, vruće li je!" Onda je još luđe 
mavala sa ventulom ispred face i izvijala je vrat da ga 
naventula na razna mista. Onda je mama opet uzdah- 
nila i rekla je: “Gospe moja, ja neću moć podnit ovu 
vrućinu! Skapaću namrtvo na ovih trista stupnjeva!" 
Onda je Gospe rekla: “Pa skini veštu kad ti je vruće! Viš 
da si se cila opotila!" Mama je u roku munja skočila se 
na rub trosjeda i ukipala se. Ona je sa razrogačenim 
očima gledala po primaćoj. Onda je ona rekla: “Molim?! 
Ko to govori?!" U primaćoj je bila tišina. Plus nikoga 
nije bilo osim mame. Mama je opet rekla: “Gospe moja, 
šta je ovo?! Jel se to meni nešto učinilo il sam čula neke 
glasove?!" Gospe je rekla: “Nije ti se učinilo! Ona koju 
si zazvala, ta ti se i obratila!" Mama je u paniki zapiljila 
se u plafon i stavila je ventulu preko zinutih usta. Onda 
je ona skriknila: “Gospe moja, šta to govoriš?! Šta to 
govoriš, za majku božju?!“ Gospe je rekla: “Govorim 

ti da skineš veštu ako ti je vruće, tuko!l Jel ti to nešto 
abnormalno šta govorim, a?" Mama je zamahnila sa 
ventulom i rekla je: “Nije, nije abnormalno, ali... mislim... 
je! Abnormalno mi je da mi se ovako obraćaš, a ja te ne 
vidim! Možda haluciliniram od vrućine, jebate?" Gospe 
je pitala: “Pa šta si me onda zvala ako ti je sad abnor- 
malno?" Mama je rekla: “Nisam ja nikog zvala! Samo 
sam rekla da mi je vruće!" Gospe je rekla: “Nisi rekla 
da ti je vruće, nego si rekla 'Gospe moja, vruće li je!' 

Jesi me onda zvala ili nisi?" Mama je sjedila ukipana na 
rubu od trosjeda. Ona je vrtila sa glavušom livo i desno 
i gori i doli da nekog vidi. Naročito je ždrakala prema 
plafonu. Samo nije u primaćoj nikog bilo osim mame. 
Onda je mama podviknila: “Šta je ovo, jebate dragi 
irud?! Jel ovo neko ukazanje?!" Gospe je rekla: “Moš to 
zvat kako oš! Meni je svejedno!" Mama je dreknila: “Pa 
nismo u Međugorju, za gospu blaženu, nego smo kod 
mene doma u primaćoj!" Gospe je podviknila: “Misliš 
da sam glupa, pa to ne znam?! | šta misliš, da sam se ja 
preplatila samo na Međugorje! Gospoja bi mi ograniči- 
la slobodu kretanja, a?" Mama je opet stavila ventulu 
preko usta. Onda je promrmorila: “Muko irudova, pa 
to si stvarno ti..." U primaćoj se nije ništa čulo. Mama 
je ukočenjena sjedila na rubu od trosjeda. Plus je sa 
raširenim očima gledala u plafon. Plus su joj sa čela i sa 
vrata curkale curke znoja. U primaćoj je bila mrtva ti- 
šinčina. Onda je mama Gospu pitala: “1? Šta ćemo sad? 
Jel možda imaš neku poruku da je prenesem čovječan- 
stvu?" Gospe je rekla: “Imam!" Mama je rekla: “Aj baš 
da čujem..." Gospe je rekla: “Moja je poruka da skineš 
veštu ako ti je vruće!“ Mama je gledala smrknuto u 
plafon i zarežala je: “Zajebavaš me..." Gospe je rekla: 
"Šta bi te zajebavala, ženska glavo! Najnormalnija stvar 
je da skinaš veštu ako ti je vruće i da se malo razlađaš! 
Svakako će ti bit korisnije od te glupe ventule!" Mama 
je naperila sa ventulom prema zraku i podviknila je: “Pa 
ja ću ispalit! Drugima govoriš o ljubavi, razoružanju 
i svjeckom miru, a meni da skinem veštu! Koja ti je 
to baza, majketi? Skini ti svoju, jane mogu od smija!“ 
Gospe je rekla: “Otkud ti znaš da je nisam skinila, he- 
he-he?" Mama je zinila sa ustima turbo injekšn geteiks. 
Onda je ona skriknila: “N bava kua?!“ U primaću je opet 


sa zinutim ustima. Onda je cijuknila: “N bava kua?! 
Skinila si veštu?!" Gospe je rekla: “Ne, nego ću na 
dvista stupnjeva kuvat se u onim krpama! Ovako se 

baš lipo luftam i razlađivam!" Mama je opet ventulala 
sa ventulom i rekla je: “Ha, lako ti je kad te niko ne 

vidi!" Gospe je rekla: “Pa ne vidi ni tebe! Nema nikog u 
primaćoj!" Mama je rekla: “Imaš ti! Ne mogu se ispred 
tebe skidat gola!" Gospe je rekla: “A ja ispred tebe 
mogu, a?" Mama je podviknila: “Al ja tebe ne vidim! To 
je nešto sasvim drugo!" Gospe je rekla: “Dobro, drugo 
je, znam da me ne vidiš... Al nemoj mi, molimte, reć da 
me nisi zamislila?" Mama je u roku odma zaškarpunila 
se po faci kao grancigula. Onda je dreknila: “Ja da sam 
te išla zamišljat?! Ja?! Pa šta ti misliš o meni?! Da mene 
zanima kako izgledaju tvoje... tvoje... | još da se skidam 
gola ispred tebe? A?! Pa šta ti misliš?!" Gospe je rekla: 
“Pa ja sam ženska, šta ti to ima smetat! Baš mene briga 
za tvoje sise i guzice!" Mama se napečila: “Pa kad te 
nije briga, šta me onda nagovaraš, a?" Gospe je rekla: 
“Pa zbog vrućine, tuko jedna, rekla si da ti je vruće..." 
Mama je u nervozi lamatala sa ventulom i rekla je: “Ne 
znam, sumnjiva si ti meni, sumnjiva si mi trista posto... 
Pariš mi jedna od onih sa one zagrebačke parade..." 
Gospe je pitala: “Sa koje zagrebačke parade?" Mama 
je ventulavala se i rekla je: “Ne znam, ne znam, meni 
se čini da smo sve ovo krivo započeli..." Gospe je rekla: 
“Koliko se ja sjećam, započeli smo kad si ti rekla “Gospe 
moja, vruće li je!'" Mama je rekla: “Je, je, al to je sve 
bilo krivo! Sasvim krivo!“ Gospe je rekla: “E pa dobro, 
započnimo onda sve ispočetka!" Mama je najprvo 
šutila i gledala je u plafon. Onda je ona zavalila se u 
trosjed i rekla je: “Isuse, vruće li je..." 


Robi K. (Illa) 

MUDISTIČKA PLAŽA 26/VII/2007 


Kod mog dida na Šoltu su došli oni barba Joža i teta 
Eržika iz Zagreba. Plus su oni došli skupa sa onim 
svojim debilima. Onda smo mi obitelj i šira rodbina 
sutra išli sa kajićom u jednu valu na mudističku plažu. 
Mudistička plaža je plaža di se rulja kupaju goli. Onda 
smo se mi obitelj i šira rodbina u vali na mudističkoj 
plaži kupali goli. Ja sam ispružijo se i legnijo sam na 
žalo. Onda sam tako ispružen i legnut gledao u modru 
pučinu. Barba Joža je sidijo ispod tamarisa i čitao je 
Gloriju. Debili su se brčkali i štrapali u plićaku. Teta 
Eržika je sa velikim limunima i velikim crnim cvikama 
sidila do barba Jože. Plus je ona imala zinuta usta. Teta 
Eržika je gledala u mene kako ja ispružen i legnut 
gledam u modru pučinu. Onda je ona okrenila se 
prema barba Joži i rekla je: “Jožek, daj si pogleč ono 
tam!" Barba Joža je držao glavu u Gloriji i rekao je: 
"Eržika, prosim te malo mira! Kaj ne viš da se imformi- 
ram o situaciji u svetu?" Teta Eržika je rekla: “Je, lepo 
se imformiraš o svetu! Čitaš kak je Višnjić spucal puci 
dete!" Barba Joža je rekao: “A kaj, morti Višnjić ne živi 
u Ameriki? Pa nemreš reč, Eržika, da Amerika nije u 
svetu! Se ti je to vanjska politika, srčeko!" Onda je 
barba Joža nastavijo listat Gloriju. Teta Eržika je njega 
gurnila u rame i rekla je: “Jožek, daj si pogleč ono tam, 
prosim te lepo!" Barba Joža je dignijo glavu i pitao je: 
“Kojo, dušica? Kaj da gledam?" Teta Eržika je pokazala 
prstom prema meni i rekla je: “Pa ono tam! Jezuš marija, 
nemrem dojti sebi!" Barba Joža je zapiljio se prema 
meni i rekao je: “Kojo tam, ti bokca? Niš te ne razmem, 
Eržika!" Teta Eržika je opet pokazala prstom i rekla je: 

“Pa daj si pogleč malo bolje!" Ja sam bijo legnut i ispru- 
žen na žalu i gledao sam u modru pučinu. Barba Joži je 
uletila zbunjoza: “Kojo, dušica? Gledam i ne vidim niš 
čudno!" Teta Eržika je njemu rekla: “Niš ti ni čudno? A 
si videl kolikački mu je?“ Barba Joža je pitao: “Kaj mu 
je kolikačko? Eržika, daj se zberi, niš te ne razmem!" 
Teta Eržika je nagnila se prema barba Joži i šapnila mu 
je: “Si videl kolikački je kurac u Robija?" Barba Joža je 
pitao: “Molim? Kaj veliš?" Teta Eržika je podviknila: 

“Kurac! Si videl kolikački je kurac u malog Robija?" Tu je 
u vali uletila tišinčuga. Neki rulja na mudističkoj plaži 
su gledali u barba Jožu i tetu Eržiku. Ja sam bijo legnut 
i ispružen na žalu i gledao sam u modru pučinu. Barba 
Joža je istegnijo glavušu i piljio je prema meni. Onda je 
on rekao: “A je! Dos mu je velki!" Teta Eržika je gledala 
iza crnih cvika i šutila je. Barba Joža je rekao: “Velki mu 
je, praf za reči, dos mu je velki..." Teta Eržika je rekla: 
“Kak velki?! Kak velki?! Jezuš marija, pa ogromni mu je! 
Nemrem dojti sebi! To ni dete nego monstrum, bokti 
tvoj!" Barba Joža je rekao: “No dobro, dušica, nemreš 
sad tu drame praviti... Da mu je velki, je! Da mu je dos 
velki, i to je! Al baš da mu je ogromni, to več ne bum 
rekel!" Teta Eržika je rekla: "Kak mu ni ogromni, vrakmu 
mater!? Pogleč ga! Baš je ogromni! Velki mu je kakti 
koplje svetog Jurja!" Barba Joža je rekao: “Dušica, kaj 
sad fantaziraš? Kakvo te koplje svetog Jurja spopalo..." 
Teta Eržika je rekla: “Je, je, velki mu je kakti koplje 
svetog Jurja! Čoveče, nemrem bilivit! Si ikad videl tak 
velki kurac kod nekog ko je još tak mali?!" Barba Joža 
je rekao: “Ma ni tak grdo, dušica, pa pogleč ga bolje! 
Ak uzmeš mene za primer, njegov je sam malo veči od 
moga!" Teta Eržika je rekla: “Malo veči?! Malo veči?! 
Kak možeš tak govorit, Jožek? Si ti slep kod očiju?" 


Barba Joža je rekao: “No dobro, veči mu je, dos mu je 
veči, to nemrem reč... Al ni preveč veči!" Teta Eržika je 
rekla: “Srčeko, ali on je još dete!" Barba Joža je rekao: 
“No, pa kaj onda? Pa i ja sam nekad bil dete, dušica!" 
Samo onda sam se ja probudijo. Meni su kapke znoja 
bile po čelu i po vratu. Ja sam u roku munja iskočijo iz 
kreve u mudanticama i izletijo sam iz sobe. Onda sam 
turbo ukomiran istrčao u didin dvor. U dvoru su moj 
tata i moj dida pili po kavicu sa namrgođenim facama. 
Plus su oni pušili po duvan. Ja sam sa rukama brisao 
krmelje. Onda je moj tata mene pitao: “Šta je tebi mali, 
a? Šta si tako ukomiran?" Ja sam rekao: “Ma grubo 
sam sanja!" Dida je mene pitao: “A šta si sanja, mišu?" 
Ja sam rekao: “Sanja sam da su došli barba Joža i teta 
Eržika iz Zagreba!“ Tata je rekao: “E pa sanja si istinu! 
Maloprije su došli, eno ih u sobi raspakiraju stvari! 
Skupa sa onim svojim debilima!" Ja sam raširijo oči i 
skriknijo sam: “N bava kua?!" Onda je mene uvatila 
revijska smijancija. Ja sam keserijo se i viknijo sam: “N 
bava kua?!?" Tata je mene gledao koljački i pitao je: 
“Šta ti je sad toliko smišno, jebate led?" Ja sam skaku- 
ćao po dvoru i vikao sam: “Znači da mi se ostvarivaju 
snovi, čoviče! Kako to ne kužiš? Znači da mi se ostvari- 
vaju snovi! Jel to moš virovat? Ostvarivaju mi se snovi!" 
Tata je dreknijo: “Idi u pizdu materinu, ti i tvoji snovi! 
Biše sanjat nešto drugo, a ne da mi Joža i Eržika zaseru 
godišnji!“ Ja sam smjehuljijo se i rekao sam: “E, al nisam 
ja sanja samo da dolaze barba Joža i teta Eržika!" Dida 
je mene pitao: “Nego šta si još sanja, malac?" Ja sam 
rekao: “Sanjao sam da mi je... Nije važno!" Onda sam ja 
u roku hitno okrenijo se na peti i brisnijo sam iz dvora. 
Dida i tata su gledali za menom u čudilu. Onda sam ja 
munjevitis uletijo u banj. U banju sam ja najprvo stao 

isprid ogledala i duboko sam udahnijo. Onda sam ja 
izdahnijo i spustijo sam mudantice. Ja sam sa raširenim 
okicama gledao u miška. Samo miško mi je bijo isto 
mali kao i prije. Još mi se činilo da je i manji nego juče 
jer pošto se miško skupio u se. To je sigurno zato jer 
mi sei piškilo. Ja sam sa tugom i nesreticom gledao u 
mikro miška. Plus su mi krenile suzice pa miška skoro 
nisam ni vidijo. Samo onda je neko otvorijo vrata od 
banja. Na vratima je bila glavuša od barba Jože. Ja sam 
u roku munja podignijo mudantice nazad. Barba Joža 
se nakeserijo na vratima i rekao je: “Kaje dečec? Zemil 
si mu meru, a?" Ja sam stojao ukipan ispred njega i 
stiskao sam mudantice za laštik. Barba Joža je pitao: 
“I? Jel ti dos velki?" Ja sam rekao: “Nemreš ga tolkog ni 
sanjat!" 


Robi K. (illa) 


DRAMA NA POŽARIŠTU 2/Vlil/2007 


Mi obitelj smo sjedili u dvoru kod mog dida na Šolti. 
Mama je sjedila u lingeštulu i čitala je Graciju. Ja sam 
sjedio na podu i popravljao sam udicu na tunji. Dida je 
sjedio za stolom i popravljao je sa kacavidom izgoreni 
šteker. Onda je moj tata izvirijo iza zida od kuće i 

viknijo je: “Vatrena stihija nadire nezadrživom snagom! 
Plameni jezici dopiru već do samih kuća! Ulažem 
načovječanske napore da komtroliram vatru, ali nisam 
stoposto siguran da ću uspjet!" Tati je faca bila crvena i 
oznojena. Onda je on opet šmugnijo iza kuće. Mi ekipa 
iz dvora smo gledali prema njemu sa tupajom. Onda 
smo mi opet radili svaki svoj posal. Onda je za pet 
minuti tata opet izvirijo iza zida od kuće sa crvenom 
ioznojenom facom. Tata je viknijo: “Vatrena neman 

širi se sve više i više! Zasad je stradala velika količina 
niskog raslinja i borovine! Ulažemo krajnje napore da 
požarište držimo pod komtrolom, ali situacija je krajnje 
dramatična! Gusti dim grize nas za oči, a svud uokolo 
osjeća se snažni miris paljevine!" Mi ekipa iz dvora 
zapiljili smo se prema njemu sa zinutim ustima. Onda 
je tata opet šmugnijo iza kuće. Onda smo mi opet radili 
svaki svoj posal. Onda je za pet minuti tata opet izvirijo 
iza zida od kuće cili zaškarpunjen i opoćen. Tata je dre- 
knijo: “Izgleda da je vatrena stihija, zahvaljujući našim 
načovječanskim naporima, konačno pod komtrolom! 
Ali plameni jezici i dalje prijeteći ližu! Užarena borovina 
cvrči i pucketa i prijeti ljuckim životima! Temperatura 
na požarištu je neizdrživa! Samo najhrabriji se usuđuju 
približiti i suprostaviti se plamenoj aždaji! Životi svih 
nas su u njihovim rukama! Evo, tu prilazi jedan spasitelj, 

pašmo ga zamolit za izravno javljanje - Oprostite, kako 
se uspjevate golim rukama boriti protiv te paklene 
sile? Vrućina je neizdrživa, od dima se ništa ne vidi, 
a plameni jezici prijete kućama i ljuckim životima? 
Ulažete li načovječanske napore da obuzdate vatru? - 
Nije lako, ali izdržaćemo! Ovo je dosad najveća vatrena 
stihija skojom smo se susreli, ali mi smo odlučni uložiti 
načovječanske napore u njeno obuzdavanje! Daćemo 
sve od sebe da plamen ne ugrozi ljucke živote i da 
naše civilno stanovništvo ima miran san!" Mi ekipa 
iz dvora smo gledali u tatu sa razrogačenim očima. 
Onda je tata opet šmugnijo iza kuće. Onda je moj 
dida spustijo izgoreni šteker na stol i pitao je: “Koji je 
ovome kurac, jebate?" Mama je njemu rekla: “Ma pusti 
ga! Peče lokarde na gradele pa se usput glupira!" Dida 
je rekao: “Čoviče, pa on se ponaša ka dite od deset 
godina!" Onda sam ja rekao: “Ne ponaša!" Dida je 
rekao: “Molim?" Ja sam rekao: “Ne ponaša se kao dite 
od deset godina!" Dida je pitao: “Kako to misliš?" Ja 
sam rekao: “Pa ja još nemam deset godina, a jesil ikad 
vidijo da sam ovako degeneričan kao moj tata?" Dida 
je rekao: “Tačno, nisam! Tata ti se ponaša ka degene- 
rično dite od pet godina!" Mama je samo zabila glavu 
u Graciju i smjehuckala se. Dida je rekao: “Plus toga, 
zašto on peče lokarde na gradele? A? Kad se tačno 
zna da ja mrzim lokarde, a volim srdele na gradele!" 
Mama je rekla: “E pa on voli lokarde, jebešga!“ Dida je 
podviknijo: “Šta mene kuri bolac šta on voli?! Pa valjda 
je ovo moja kuća, jebemu mater?!" Mama je opet zabila 
glavušu u Graciju i grickala je usnice. Dida je rekao: 
“Srdele i trilje, to je riba! A lokarde su govno s mlikom! 
Lokarde jedu samo vlaji i Srbi!" Samo onda je moj tata 
opet izvirijo iza zida od kuće cili crven i opoćen. Onda 


je on dotrkenzi u dvor i rekao je: “Ulja mi fali! Ženo, fali 
mi maslinova ulja, jebemu miša!" Mama je rekla: "Pa 
eno ti ga u kužini ispod sudopera, šta meni govoriš!" 
Tata je hića uletijo u kužinu i režao je: “A u kua, ovdi 
niko ne bi da ruku!" Onda je on iz kužine doviknijo: 
“Ženo, pa ovdi je karnister od pet litri, jebaga dragi irud! 
Pa ne mogu ovoliko ulje tamo nosit!" Mama je njemu 
doviknila: “E pa onda ga izlij iz karnistera u bočicu 

od mirinde! Šta meni govoriš!" Tata je zarežao: “A u 
kua, ovdi niko ne bi da ruku! Sve moram sam!" Onda 

je moj dida iz dvora tati doviknijo: “Zete, a kakva je 
situacija na požarištu?" Tata je iz kužine doviknijo: 
"Dosta dramatična! Ima masu izgorene borovine i dimi 
se za popizdit! Moraću sa načovječanskim naporima 
to držat pod komtrolom!" Onda je moj dida u roku 
hitro šmugnijo iza zida od kuće. Onda se on za dva 
minuta vratijo nazad. On je sjeo za stol i vrtijo je sa 
kacavidom izgoreni šteker. Onda je tata izjurijo iz 
kužine sa maslinovim u bočici od mirinde. Onda je on 
hića šmugnijo iza zida od kuće. Onda je on od tamo 
skriknijo: “Aaaaasti!!! Aaaaaastiii jarca!!!" Mi ekipa u 
dvoru smo okrenili glavu prema tamo. Tata je dojurio 
nazad u dvor i viknijo je: “Šta je ono, jebate dragi irud?!" 
Mi smo svi gledali u njega kao da pitamo: “Kojo?" Tata 
je rekao: “Pa ugašene su mi gradele, čoviče! Ugašene 
su mi gradele! A riba je cila smočena!“ Dida je prčkao 
sa kacavidom po izgorenom štekeru i rekao je: “Pa reka 
si, zete, da je situacija dramatična! Šta san ja moga? 
Mora san zvat kanadera!“ Tata je iskobečijo oči i viknijo 
je: “Nemoj me jebat?! Nemoj mi reć da je ono kanader 
učinijo?!" Dida je rekao: “Poala šta si ti udren u glavu, 
zete! Pa jel ti misliš, majketi, da je naša vlada toliko 
glupa da bi slala kanadera zbog tako male vatrice, a?" 

Tata je rekao: “Ne mislim!" Dida je rekao: “E, pa onda... 
Tata je najprvo gledao u dida sa lakšom tupajom. Dida 
je prčkao sa kacavidom po štekeru. Onda je tata 
dreknijo: “E, pa onda?!?" Dida je rekao: “Pa mora san 
se popišat po lokardama!"“ 


Robi K. (lita) 


UZAVRELI MULIĆI 9/VIll/2007 


Moj tata je u mudantinama ležao na štramcu na 
didinom muliću. Tata je imao cvike za sunce da ne 

vidi mu se di ćiribimbi. Samo tata je sa didinog mulića 
ćiribimbijo prema muliću priko puta u vali. Na muliću 
priko puta je bila ona teta Ditka. Teta Ditka je dogibala 
iz Slovenije u aparpmane kod onog barba Tripe. Teta 
Ditka je imala ljubičaste tange. Plus ona nije nosila 
ređipet od kostima. Moj tata je ćiribimbijo kroz cvike 
za sunce sa zinutim ustima. Tetka Ditka je mazala se 

sa kremom po prsima i po drobu. Tata je kružijo sa 
glavom u smjeru kako je teta Ditka se mazala. Onda je 
teta Ditka malo špartala po muliću livo desno. Tata je 
vrtijo sa glavom livo desno kao da gleda tenis. Onda 

je teta Ditka sila na mulić i toćavala je noge u more. 
Tata je pridignijo se na štramcu da bolje sinja toćavalo. 
Samo onda je ispred tatinog štramca nacalila se moja 
mama. Mama je stajala sa raširenim nogama i gledala 
je u tatu. Tata je promeškoljijo se na štramcu i dao se 
malo unazad. Mama je bila u zelenom kostimu. Samo 
onda je ona otkopčala ređipet od kostima. Onda je ona 
skinila ga i zafrljacnila ga je na mulić. Onda je ona bez 
ređipeta stajala sa raširenim nogama ispred tatinog 
štramca. Plus je stavila ruke na kukove. Tati je uletijo 
zbunjikus totaliukus. Mama je tati rekla: “Onda?" Tata 
je najprvo šutijo i gledao je sa stravom. Onda je on 
pitao: “Šta onda?" Mama je rekla: “Čije su onda bolje?" 
Tata je poćešao se po ćiverici i rekao je: “Ne razumijem 
pitanje!" Mama je rekla: “Klinac ti ne razumiš! Već dvi 
ure buljiš u Ditkine limune! | ja te sad lipo pitam - čije 
su bolje?" Mama je još luđe se isprsila bez ređipeta 

ispred tatinog štramca. Tata je rekao: "Pa kako me 
to moš pitat, mačak? Na tvoje sam se navika, bože 
moj, uz njih sam semtimetalno vezan!" Mama je rekla: 
“Pusti ti sad vezanost! Lipo te pitam - čije su ti bolje?" 
Tata je rekao: “Pa skroz su drukčije, mačak, ne mogu 
to tako uspoređivat.." Mama je rekla: "Naravski da 
su drukčije, to se vidi iz avijona! Ali valjda znaš koje 
su ti bolje!" Tata je rekao: "Pa viš, teško mi je to sad 
ocjenjivat... njene idu malo uzgor, a tvoje idu malo 
nizdol... dosta je to različito..." Mama je podviknila: “Pa 
naravska stvar da joj idu uzgor, čoviče!" Tata je pitao: 
“Zašto je to naravska stvar?" Mama je rekla: “To se vidi 
iz avijona! Idu joj uzgor od plastične operacije!" Tata je 
rekao: “N bava kua? Viš to ne bi nikad reka, jebate... A 
od čega onda tvoje idu nizdol?" Mama je dreknila: “Od 
plastične sekiracije!" Onda je mama ćopila ređipet sa 
mulića i otrčala je uza skale prema didinoj kući. Tata 
je ostao ukipan na štramcu. Teta Ditka je na muliću 
priko puta opet se mazala sa kremom. Samo moj 
tata nije nju više ćiribimbijo. Tata je sjedio ukipan na 
štramcu i gingao je sa glavušom naprid nazad. Onda 
je on za pet minuti dignijo se i odgibao je uza skale za 
mamom. Mama je u kužini kraj sudopera prala ćikare sa 
namušenom facom. Ona je opet imala tuto kompleto 
kostim na sebi. Moj tata je sa vrata njoj rekao: “Mačak, 
tija sam ti nešto reć..." Mama je promrmorila: “Rađe 
nemoj! Skužila sam da si masu bolji kad mučiš!" Mami 
je spušteni nos došao skoro skroz do sudopera di je 
prala ćikare. Tata je njoj rekao: “Tija sam ti reć, mačak... 
Ako su ti limuni takvi od sekiracije, onda si se u životu 
faaamoooooozno sekirala!" Mama je brisala ćikare i 
rekla je: “Ma je, moš mislit!" Tata je šunjao se po kužini 
i rekao je: “Faaamooooooozno si se sekirala, mačak, 


majkemi mile... U životu nisam vidijo tako faaaamooo- 
oooozne rezultate sekiracije!" Mama je porumenkila 
po faci i rekla je: “A je, to samo tako govoriš..." Tata je 
rekao: “Majkemi mile, mačak! Znaš kakvi su ti limuni? 
Faaaaamoooooooozni su... Kad si skinila ređipet na 
muliću, proša mi je neki šok kroz glavu, mislija san 

da ću se onesvjestit na štramcu, čoviče!" Mama je 
nasmjehuljila se i rekla je: “He-he, pa i ja mislim da mi 
nisu loše..." Tata je šunjao se prema njoj i rekao je: "Da 
loše? Mačak, Ditkini su limuni šala mala prema tvojima! 
Ditkini su limuni za malu dicu!" Mama se keserila i rekla 
je: “I plus su joj operirani...' Tata je rekao: “I plus su joj 
nikakvi, čoviče! Mačak, aj pliz još jednom mi ji pokaži! 
Da vidim kako ti je uspila plastična sekiracija..." Mama 
je gingala se sa kukovima kraj sudopera i govorila je: 
“Pa ne znam baš bi li mogla... ne znam je li ovo prostor i 
vrijeme..." Mama je plesala isprid sudopera i lagano je 
skidala livu bretelu od ređipeta. Tata je gmizao isprid 
nje i govorijo je: “Pliz, mačak, pokaži mi ih... skroz ih 
oslobodi... ako mi sad pokažeš kakvi su ti rezultati 
sekiracije onda će se i meni dignit živac, he-he-he..." 
Mama je gingala se ispred sudopera. Plus je lagano 
skidala desnu bretelu od ređipeta i govorila je: “Pa ne 
znam baš bi li mogla... he-he-he... ne znam baš jel mi 
se da.."' Samo onda je moj dida uletijo u kužinu. Mama 
jeu roku munja navukla bretele i ukočenila se. Tata je 
u roku munja iz stava gmizanja prešao u stav mirno. 
Dida je itnijo kapelin na katrigu i podviknijo je: “Sad 
mi maloprije Jure govori da je neka krava pokazivala 
gole sise na mome muliću! Pa jebate dragi irud, jel to 
možete zamislit?!" Mama i tata su ukočenjeni piljili 

u dida i šutili su. Mama je stiskala sa rukama livu i 
desnu bretelu od ređipeta. Dida je vikao: “Pa šta sam 

ja gradijo mulić da mi se od njega pravi kažin?! Jesam 
lija to stinu po stinu zida da mi se doli pravi kurbaluk, 
jebenliti gospu blaženu?!" Onda je tata nakašljao se 

i pitao je: “I šta je još Jure reka?" Dida je rekao: “Kako 
šta je reka? Pa sad san ti reka šta je reka! Da je krava 
pokazivala gole sise na mome muliću!" Tata je malo se 
nagnijo prema didi i pitao je: “Jel reka kakve su joj sise?" 
Dida je malo nagnijo se prema tati i rekao je: “Jure kaže 
da su odlične!" Tu su se mami tuta forca raskrivila usta 
u osmjeh. Dida je rekao: "Skoro kao Ditkine!" 


Robi K. (Itla) 


SMOTANA ISPOVJED 16/VIll/2007 


Uvjek za Veliku Gospu mene moja mama pošalje da 
ispovidim se kod fra Ive. Ja sam u ispovjedačnici sjedio 
iza drvene rešetkice. Fra Ive je sjedio sa druge strane 
drvene rešetkice. Ja sam sklopijo ruke ispod brade i 
govorijo sam: “Zgrišija san, oče, masu san zgrišija...“ 
Fra Ive je rekao: “Ajmo, ajmo, nemoj mi velike uvertire! 
Pivaj nabrzihen šta si zgrišija, da možemo poć ća!" Ja 
sam rekao: “Vidija san šta nisam smija vidit!" Fra Ive 

je rekao: “Ako si vidija gole sise na plaži, to mi nemoj 
ni spominjat! Više ne može niko proć plažom da ne 
vidi gole sise, bože me zakloni! Prema tome, to više 
nije nikakav grij!" Ja sam rekao: “Nisam vidijo gole 
sise!" Fra Ive je rekao: “Baš šteta... A šta si vidijo?" Ja 
sam rekao: “Vidijo san šta nisam smijo vidit!" Fra Ive 
je podviknijo: “To sam razumijo, kremple, ali šta si 
tačno vidijo?" Ja sam rekao: “Vidijo sam fra Jozu kako 
šmrče!" Tu je u ispovjedačnici uletila tišina. Onda je 
fra Ive rekao: "Molim?!" Ja sam rekao: “Vidijo sam fra 
Jozu kako šmrče!" Fra ive je rekao: “Fra Jozu? Kako 
šmrče? Ma di si ga vidijo?" Ja sam rekao: “Pa kod vas 
u župnom stanu, kad je bijo u subotu! Samo vas nije 
bilo unutra!" Fra Ive je rekao: “Ma čekaj, čekaj... Reci 
mi tačno šta si vidijo!" Ja sam rekao: “Jel znate ono 
ogledalce šta ga ženskije koriste za šminku?" Fra Ive 
je rekao: “Znam!" Ja sam rekao: “E, to ogledalce je fra 
Jozo bijo naslonijo ispred sebe, drito na Novi zavjet!" 
Fra Ive je pitao: “E i?" Ja sam rekao: “I onda je na to 
ogledalce bijo sasuo neki bjeli prah!" Fra Ive je pitao: 
"Kakvi prah?" Ja sam rekao: “E pa to ja ne znam! Ja sam 
još mali!" Fra [ve je rekao: “Dobro, dobro... | šta je onda 

bilo?" Ja sam rekao: “| onda je fra Jozo najprvo taj bjeli 
prah sa lamicom rasporedijo u jedan... kao... jedan mali 
putić..." Fra Ive je rekao: “U putić?" Ja sam rekao: “E 
u putić... | onda je fra Jozo smotao jednu novčanicu 
od dvista kuna u jedan tanki, tanki valjak... Skroz je 
maherski smota dvista kuna..: Fra Ive je pitao: “| 
onda?" Ja sam rekao: “I ništa! Onda je kroz to šmrknijo 
taj bjeli prah sa ogledalca u nos!" Fra Ive je pitao: “Kroz 
dvista kuna?" Ja sam rekao: “Kroz dvista kuna!" U 
ispovjedačnicu je opet uletila tišinčina. Onda je fra Ive 
rekao: “To ti meni oš reć da se fra Jozo drogira!? Jel 
tako?" Ja sam rekao: “To ja ne znam! Ja sam ga samo 
vidijo kako šmrče!" Fra Ive je uzdahnijo sa one strane 
drvene rešetkice. Onda je on rekao: "Al za koji kurac 
šmrče kroz dvista kuna, jebate? Šta ne šmrče kroz... 
štajaznam... kroz slamku za kokakolu?" Ja sam rekao: 
“E to ja ne znam! Ja sam još mali!" Fra Ive je rekao: “Ma 
ne virujem da se dvista kuna uopće može tako usko 
smotat za šmrkanje!" Ja sam rekao: “A može, može! 
Vidijo sam ja fra Jozu, maherski on to smota!" Fra Ive 
je iza drvene rešetkice okrenijo se facom prema meni 
i rekao je: “Aj pokaži!" Ja sam pitao: “Šta pokaži?" Fra 
Ive je rekao: “Pokaži mi kako je fra Jozo smota!" Ja 
sam rekao: “Ha, pa otkud meni dvista kuna!" Fra Ive je 
rekao: “Pa imaš valjda koju manju novčanicu!" Ja sam 
rekao: “Imam dvajs kuna!" Fra Ive je pitao: “Otkud tebi 
dvajs kuna?" Ja sam rekao: “Dala mi je mama za slađu!" 
Fra Ive je rekao: “Okej, aj smotaj mi je da vidim kako 
to izgleda!" Onda sam ja izvadijo iz žepa dvajs kuna i 
smotao sam ih na butinici u tanki, tanki valjak. Onda 
kad sam smotao onda sam ja tanki, tanki valjak od 
dvajs kuna gurnijo fra Ivi kroz bužu od drvene rešet- 
kice. Fra Ive je uzeo đenge u tankom, tankom valjku 


irazgledavao ih je. Onda je on rekao: “Okej, završili 
smo sa ispovjedi! Izmoli tri zdravomarije i slobodan 

si!" Ja sam rekao: “Molim?!" Fra Ive je rekao: “Ispovjed 
je gotova, kažem, izmoli tri zdravomarije i moš ić!" Ja 
sam podviknijo: “A mojih dvajs kuna?!" Fra Ive je opet 
se okrenijo sa facom prema meni i rekao je: “E, to ti je 
globa šta sereš i izmišljaš protiv crkve! Sram te bilo, 
takve demucijancije izmišljat! I svaki put ću ti rebnit 
globu kad mi dođeš na ispovjed sa takvim sranjima! 
Kapito?!" Ja sam šutijo sa ove strane drvene rešetkice. 
Fra Ive je šutijo sa one strane drvene rešetkice. Onda 
sam ja otvorijo vrata od ispovjedačnice i izgibao sam 
vanka. Onda je za dvi minute fra Ive isto izgibao iz ispo- 
vjedačnice. On je popravljao konop od kafene veštice 
kad je do njega došao onaj barba Grgo iz pandurije. 
Barba Grgo je fra Ivi pokazao značku i rekao mu je da 
je on imspektor Grgo iz pandurije. Fra Ive je pitao: “Šta 
mogu učinit za našu panduriju?" Barba Grgo je njemu 
rekao: “Vidite, fra Ive, ja ću sa vama morat obavit jedan 
razgovor!" Fra Ive je pitao: “Kakvi razgovor?" Barba 
Grgo je rekao: “Imamo dojavu!“ Fra Ive je pitao: “Kakvu 
dojavu?" Barba Grgo je uzdahnijo i rekao je: "Imamo 
dojavu da na ispovjedi naplaćivate odrišenje grija! Jel 
to tačno?" Fra Ive je zlamenovao se preko čela i rekao 
je: “Zaime isukrstovo! Naravski da nije tačno!" Barba 
Grgo je naperijo kažimprst prema njemu i rekao je: “E, 
tu je zajeb! Jerbo je maloprije naš čovik bijo kod vas 

na ispovjedi i od njega ste uzeli označene novčanice!" 
Fra Ive je tuto kompleto zaškarpunijo se preko face i 
dreknijo je: “Vaš čovik?! Vaš čovik?! Oni mali smrad!?!" 
Barba Grgo je rekao: “Ja bi na vašem mistu pripazijo 
kako govorim o agentima službe sigurnosti... Znači, 
niste uzeli od njega označene novčanice, a?" Fra Ive 

je raširijo ruke i rekao je: “Kakve označene novčanice, 
čoviče?!" Barba Grgo je protrljao palac po kažimprstu 
i rekao je: "Lipo označene! Ovako smotane u uski, uski 
valjak, he-he-he...' Fra Ive je gledao preda se sa zinu- 
tim ustima. Onda je on viknijo: “A pičkalimu materina, 
dabilimu pička materina! Kako me malo sralo navuklo!" 
Barba Grgo je rekao: “Je, zajebano je, al dokazi su 
dokazi..." Onda su fra Ive i barba Grgo šutili i gledali su 
svaki preda se. Sa zvonika Gospe od Cukra je remeta 
Litre označijo tačno u podne. Onda je fra Ive pitao: “I? 
Šta ćemo sad?" Barba Grgo je rekao: “Ništa, sad vas 
vodim u stanicu da date iskaz, sve po proceduri! Ili...“ 
Fra lve je pitao: “Ili?" Barba Grgo se nakeserijo: “Ili 
možete na licu mista platit globu od dvista kuna! Nije 
puno, jebemu miša! | svi smo mirni i bog nas blago- 
slovijo!" Fra Ive je zarežao: “Lipo ste to smislili, svaka 
čast... Oćete možda da vam tih dvista kuna smotam u 
uski, uski valjak?" Barba Grgo je rekao: “A ne, fala lipo! 
Meni tribaju dvi po sto!" Fra Ive je pitao: “Zašto dvi po 
sto?" Barba Grgo je rekao: “Jedna za pravnu državu, a 
jedna za tajnog agenta!" Onda sam ja poslje iza Gospe 
od Cukra gibao prema doma i razgledavao sam đengu 
od sto kuna. Pluskvamperfa mi je đenga od sto kuna 
izgledala u ruki. Samo onda sam ja sudarijo se sa onim 
fra Jozom. Fra Jozo je meni rekao: “Pazi mali kud ideš, 
pizdamu materina! Prokinijo si me tačno u gnjate!" Ja 
sam rekao: “Sori, fra Jozo, gledao sam u đengu, pa 
nisam vidijo di idem!" Fra Jozo je pogledao meni u ruke 
i pitao je: "Otkud tebi malom tolika lovuša, jebate?" Ja 
sam rekao: “A to? To mi je maloprije dao fra Ive!" Fra 
Jozo je rekao: “N bava kua? A zašto ti je dao?" Ja sam 
rekao: “Za sto kuna sam mu proda piz kokaina!" 


Robi K. (lila) 


ZALAZAK SUNCA 30/VI|lI/2007 


Moj dida je stajao na muliću i gledao je u zalazak sunca. 
Ja sam isto stajao kraj njega i gledao sam. Dida je imao 
mornarsku maju. Ja sam isto imao mornarsku maju. 
Nebo je bilo rumenkasto i narančasto. Burin je dizao 
valove i ljuljkao je didinu pasaru. Konop od pasare se 
napinjao i cidijo. Iza je škripijo sinjal od kolpomorta. 
Valovi su svako malo šljapkali po muliću. Kad su 
šljapkali onda su rakovi bižali u buže od sika. Dida je 
stavijo ruke na gujicu i gingao se na petama. Ja sam 
stavijo ruke na gujicu i gingao sam se na petama isto 
kao i moj dida. Dida je duboko udahnijo slani zrak od 
burina. Ja sam duboko udahnijo slani zrak od burina 
isto kao i moj dida. Onda je dida rekao: “Eeee, došlo 
nam je bablje lito!" Onda sam ja rekao: “Eeee, došlo 
nam je... A dida, a šta je to bablje lito?" Dida je okrenijo 
se prema meni i rekao je: “To je kad lito ostari, razumiš, 
približava se svome kraju! | onda ga zovu bablje lito!" 
Ja sam počeškao se iza uva. Dida je opet zagledao se 

u zalazak sunca. Onda sam ja pitao: “To kao po baki?" 
Dida je najprvo malo šutijo i onda je rekao: “Može i 
tako, kao po baki!" Onda smo mi oba gledali u nebo 
koje je bilo rumenkasto i narančasto. Onda sam ja 
rekao: “Pa nije baka ostarila, nego je umrla!" Dida je 
dignijo livu ombrvu. Onda je on rekao: “A je, tačno... 
Samo ne mogu ga zvat mrtvo lito, jebešga! Nego ga 
zovu bablje lito!" Ja sam rekao: "lako je baka umrla? To 
je dosta nezgodno, čoviče..." Dida je rekao: “Dobro i 
govoriš, jebate patak, baš je nezgodno..." Onda smo mi 
oba gledali kako se na burinu ginga i škripuće sinjal od 
kolpomorta. Onda sam ja rekao: “Zar ne bi bilo bolje 

da ga zovu po nekome ko je ostarijo, a još nije umra?" 
Dida je rekao: “Pa je, bolje bi bilo!" Onda je on naperijo 
kažimprst prema meni i rekao je: “Samo ne po meni!" Ja 
sam rekao: "Naravski da ne po tebi! Ima još masu ljudi 
šta su ostarili a još nisu umrli!" Dida je pitao: “Naprimjer 
ko?" Ja sam rekao: “Naprimjer primjera mama!" Dida je 
rekao: “Tačno, jebate! Moglo bi to bit po mami, odlična 
ideja... Samo onda ga nećemo moć zvat bablje lito!" Ja 
sam pitao: “Nego kako ćemo ga zvat?" Dida je rekao: 
“Kravlje lito!" Onda smo ja i dida na muliću davali si po 
gimi fajv zbog dobre baze dok je trajao zalazak sunca. 


Onda smo mi dva kompanjerosa sa mulića se uza skale 
popeli u kuću. Moja mama je u kužini prčkala oko suđa 
i posuđa. Ona je nama rekla: “A di ste vi dva, bogati, 
oladiće vam se večera!" Ja sam nju pitao: “A šta ima za 
žnjopu?" Mama je rekla: “Pofrigala sam malo šnicela na 
naglo! | imamo pinku blitve na ulju!" Dida je pitao: “A od 
koga su ti šniceli? Jesu od krave?" Onda smo ja i moj 
dida ligenzi oko stola od smijade. Mama je nas gledala 
sa tupilom od nekuženja. Onda je ona rekla: “Nisu od 
krave nego su od teleta! Ali izišće ih prasci!“ Tu smo ja i 
dida zakočili sa smijancijom. 


Onda je moj tata uletijo iz dvora u kužinu i sjeo je za stol. 
Tata je trljao ruke i rekao je: “Oho, šnicelići i blitvica, 
prva liga..." Onda je tata vadijo šnicel u pijat i rekao je: 
"Jo000, ljudi, šta se vanka lipo raspuva burin! Dolazi nam 
pravo bablje lito!" Ja sam tati rekao: “Ne mogu se takve 
grube riči govorit za stolom!" Tata je iznebušeno gledao 
u mene. Onda je on rekao: "Koje grube riči, jebate irud?! 
Koji sam to kurac grubo reka?!" Dida je njemu rekao: 
"Reka si bablje lito!" Tata je iskobečijo oči prema didu i 


zinijo je: “Molim?!" Dida je njemu rekao: “Reka si bablje 
lito!" Tata je pitao: “Pa šta je tu gruba rič, čoviče božji?" 
Ja sam njemu rekao: “Gruba rič je, pošto je baka umrla!" 
Dida je uletijo: “Tačno! Bezveze vriđaš uspomenu na 
pokojnicu!" Tata je piljio ispred sebe sa lakšim ošamu- 
tom. Onda je on zlamenovao se sa livom rukom u čudilu i 
nevjerici. Onda je moja mama mene pomilkila po glavuši 
irekla je: “Pa ne misli se tu, mišu, na našu baku!" Ja sam 
nju pitao: “Nego na koju se misli?" Mama je rekla: “Pa 
šta ja znam, mišu... na neku drugu baku..." Ja sam pitao: 
“Na koju drugu baku?" Mama je rekla: “Pa šta ja znam 

na koju drugu... misli se na neku općenitu baku... Ja 

sam pitao: “Otkud ti znaš da ta općenita baka isto nije 
umrla?" Mama je dignila ombrve i rekla je: “Pa je. ne 
znam..." Dida je uletijo: “E pa kad ne znaš zašto onda 

ne pošalješ muža u općeniti trokurac! Umisto šta mu 
puštaš da govori grube riči za stolom! I vriđa uspomenu 
na pokojnicu.."" Mama je ukočenjena piljila u dida. Dida 
je njoj rekao: “Ti znaš koliko je tvoja mama meni značila 
u životu..." Tu je dida dignijo šudar da će obrisat suzicu iz 
livog oka. Mama je okrenila se prema tati i rekla je: “A je, 
ti bi fakat moga malo pripazit šta govoriš, znaš!" Tata je 
pitao: “Kako to misliš?" Mama je dreknila: “Mislim da bi 
moga manje srat!" Tata je raširijo ruke i rekao je: “Zašto, 
jebate?! Zato šta sam spomenijo bablje lito?!" Mama je 
njemu podviknila: “Zato šta bezveze vriđaš uspomenu 
na moju mamu!" Tata je dignijo se od stola i podviknijo 
je: “Pa dobro, kako da onda zovemo bablje lito?! Ajde, 
dogovorimo se... Žablje lito? Lavlje lito? Kravlje lito?" 
Dida je uletijo: “E, sad vriđaš uspomenu na Robijevu 
mamu!“ 


Robi K. (Illa) 

PRVI DAN ŠKOLE 6/1X/2007 


Nama je u školi bio prvi dan škole. Za prvi dan škole nas 
je sve učenike na klupama čekao mac sa učbenicima 

za treći razred. Ona učiteljica Smilja je stajala ispred 
ploče i smjehuckala se. Mi rulja smo sjeli za klupe i 
gledali smo svaki svoj mac sa učbenicima. Onda smo 
gledali u učiteljicu Smilju kako se keseri ispred ploče. 
Onda je uča Smilja rekla: “Velikodušna vlada Republike 
Hrvacke na čelu sa precjednikom profesorom dokto- 
rom Ivom Sanaderom humanistički je darovala svakom 
đaku besplatni konplet učbenika, što još nije napravila 
nijedna vlada prije vlade na čelu sa precjednikom 
profesorom doktorom Ivom Sanaderom!" Onda je ona 
nastavila sa smjehancijom ispred ploče. Mi ekipa smo 
razgledavali nove učbenike i listali smo ih. Onda sam ja 
iz zadnje klupe doviknijo: “Šta je ovo ovdi?" Učiteljica 
Smilja je pogledala prema meni i pitala je: “Šta je kojo 
ovdi?" Ja sam rekao: “Meni je ovdi nacrtan kukasti 
križna učbeniku!“ Svi rulja iz razreda su okrenili se 
prema meni. Uča Smilja je rekla: “Molim?!" Ja sam 
držao knjigu u ruki i rekao sam: “Tu na učbeniku iz 
poznavanja prirode i društva! Kukasti križ!" Onda sam 
ja zblenuto gledao prema učiteljici Smilji ispred ploče. 
Uča je zinila: “Kakvi kukasti križ, čoviče božji? Jel to 
neka štamparska greška?" Ja sam rekao: “Ne znam jel 
greška, al vidim da je nacrtan sa kemijskom!" Uča je 
stavila ruke na kukove i rekla je: “Ha, pa to ti je onda 
neki monstrum naškraba kukasti križ!" Ja sam nju pitao: 
“Jel neki monstrum iz vlade?" Uča je podviknila: “Zašto 
iz vlade, jebate patak?!" Ja sam rekao: “Pa rekli ste da 
su ovi učbenici velikodušni poklon vlade Republike 

Hrvacke na čelu sa precjednikom profesorom dokto- 
rom Ivom Sanaderom!" Uča je rekla: “Molim te, Robi! 
Baš se precjednik profesor doktor Ivo Sanader nema 
čim drugo bavit nego crtanjem kukastih križova po 
školskim učbenicima!" Ja sam pitao: “Možda je onda 
neki njegov ministrant?" Uča Smilja je rekla: “Molim te, 
Robi, molim te! Baš se ministranti precjednika profeso- 
ra doktora Ive Sanadera nemaju čim drugo bavit nego 
crtanjem kukastih križova po školskim učbenicima!" U 
razredu je bila tišina. Rulja su u napetosti pratili spiku 
između mene i učiteljice Smilje. Ja sam pitao: “Pa ko ga 
je onda nacrta?" Uča Smilja je rekla: “A jesi slučajno 
pomislijo da ti ga je možda nacrta neki monstrum iz 
razreda, a?" Ja sam najprvo razgledao glavuše od ekipe 
iz razreda. Onda sam ja rekao: "Nisam!" Uča Smilja je 
rekla: “A zašto to nisi pomislijo, majketi, kad je to nešto 
najlogičnije?" Ja sam rekao: “Zato šta ne mogu virovat 
da u ovom razredu ima takvih nacista i ustaša i fašista 
šta bi išli crtat kukaste križove na tuđim učbenicima!" 
Uča je rekla: “E, to je tvoj problem šta nemoš virovat..." 
Ja sam opet razgledavao face od rulje u razredu. 
Učiteljica Smilja je stajala ispred ploče i prekrižila je 
ruke priko limuna. Onda sam ja nju pogledao i pitao 
sam: “| šta ćemo sad?" Uča je rekla: “Kako to misliš 
šta ćemo sad? Pa ne očekuješ valjda da ja sad pravim 
istragu po razredu ko je išara tvoj učbenik? I nije valjda 
da se zbog jedne bezvezne škrabotine iz tog učbenika 
ne može učit, a?" Ja sam rekao: “Aaaaa, ne, ne! Nema 
šanse da ja učim iz učbenika na kojem je kukasti križ!" 
Uča Smilja je stisnila oči prema meni i rekla je: “A da 
nema kukastog križa onda bi učijo, je li?" Ja sam rekao: 
"Naravski da bi!" Uča je podviknila: “Ma daj, Robi, nemoj 
me jebat u glavu! Pa ti se nisi sastavijo s knjigom otkad 


si se rodijo!" Ja sam rekao: “Ne jebem vas u glavu, 
učiteljice! Kukasti križ je u suprotstivosti sa mojim 
uvjerenjima! | plus kad bi ovakvi učbenik odnijo doma 
mama i tata bi mi razvalili kičmicu i razvidali bubrige!" 
Učiteljica Smilja je zaškarpunila se po faci. Onda je 
ona meni dreknila: “Pa šta ti oćeš od mene, čoviče?!" 
Ja sam rekao: “Oću knjigu bez kukastog križa! A ovu 

sa kukastim možete vratit vladi!" Uča je raširila ruke i 
rekla je: “Da vratim vladi?! Kojoj vladi, jadni sinko?!" Ja 
sam rekao: “Vladi na čelu sa precjednikom profesorom 
doktorom Ivom Sanaderom!" Uča Smilja je arlauknila: 
“Jesi li ti normalan, krembilu jedan krembilski?! Pa jel 

ti znaš šta bi onda oni u vladi rekli?!" Ja sam rekao: 
“Ne znam!“ Uča je lamatala rukama i vikala je: “Rekli 

bi - iz kojeg je ovo razreda ovi učbenik sa kukastim 
križom?! Rekli bi - kakva je to učiteljica odgajala tu 
dicu da crtaju kukaste križove po učbenicima?! Rekli 
bi - šta ne najurite tu učiteljicu iz škole kad njenim 
đacima ne smetaju kukasti križovi po učbenicima?! Eto 
šta bi rekli!" U razredu je opet uletila mrtva tišinčuga. 
Ja sam rekao: “To je masu nezgodno!" Uča je rekla: 
“Naravski da je nezgodno!" Ja sam slegnijo ramenima 

i pitao sam: “Pa šta ćemo onda?" Učiteljica Smilja je 
sa raširenim očima ukipala se ispred ploče. Onda je 
onaj flomić Boban okrenijo se prema meni i pitao je: “A 
moš li ga nekako izbrisat?" Ja sam njemu rekao: “Ne 
mogu! Već sam ti reka da je nacrtan sa kemijskom! Još 
nije izumljena gumica za kemijsku!" Onda je onaj Kane 
Šteta dobacijo: “A da nacrtaš kraj njega petokraku, pa 
da tako poništiš kukasti?" Ja sam rekao: “Nou ćens! 
Petokraka je u suprotstivosti sa mojim uvjerenjima 
isto kao i kukasti!" Onda je učiteljica Smilja rekla: 
“Slušaj, Robi, imam tačan broj učbenika koliko je đaka 

u razredu i ne mogu ti dat novi! Tu mi je stvarno mali 
problem! Jedino da se sa nekim zaminiš za učbenik..." 
Ja sam pitao: “Sa kim da se zaminim?" Uča je rekla: “Pa 
ne znam, možda ima neko kome neće toliko smetat... 
mislim... taj znak...“ Ja sam pitao: “Kome to neće smetat 
kukasti križ?" Uča je rekla: “Pa ne znam, možemo 
časkom provjerit, da to možda elegantno rješimo... 
Djeco, jel možda ima neko kome ne smeta, ovaj, kako- 
sezove, kukasti križ na učbeniku?" U razredu je bila 
mrkla tišinuša. Svi rulja su gledali ispred sebe i šutili 
su. Učiteljica Smilja je stajala ukipana ispred ploče. Dvi 
muve su zunzile oko plafonjere. Na ponistri se gingala 
svjetlo plava koltrina. Onda je moj drug Dino dignijo 
ruku i rekao je: “Meni ne smeta!" Onda je onaj Rino 
Sajla dignijo ruku i rekao je: “Ni meni ne smeta!" Onda 
je ona pederica Sandra dignila ruku i rekla je: “Ni meni 
ne smeta!" Onda je ona tuljanica Niveska dignila ruku 
i rekla je: “Ni meni ne smeta!" Onda je onaj Kane Šteta 
dignijo ruku i rekao je: “Ni meni ne smeta!" Onda je 
ona balibanica Lidija dignila ruku i rekla je: "Ni meni ne 
smeta!" Onda je onaj flomić Boban dignijo ruku i rekao 
je: “Ni meni ne smeta!" Onda je ona Nela Svinjogojstvo 
dignila ruku i rekla je: “Ni meni ne smeta!" Onda je 
mala Teica dignila ruku i rekla je: “Ni meni ne smeta!" 
Onda su svi drugi rulja u razredu dignili ruke i rekli su: 
“Ni meni ne smeta!" Učiteljica Smilja je stajala ispred 
ploče sa zinutim ustima i iskobečenim očima. Onda je 
ona promrmorila: “U pičku mile matere!" Ona je dalje 
gledala sa stravom i hororom i mrmorila je: “U pičku 
mile matere, je li ovo razred ili austrijska pivnica?!" 
Onda se javio neki glas u glavi od učiteljice Smilje. Glas 
u glavi od učiteljice Smilje je govorijo: “C,c,c,c... kakva 
je to učiteljica odgajala tu dicu?... c,c,c...' Onda je uča 


promrmorila: “U pičku mile matere! Je li ovo prvi dan 
škole ili reklama za ožujsko?!" Onda sam ja iz zadnje 
klupe doviknijo: “E, a šta bi sad rekli oni iz vlade, a?" 
Uča Smilja je pogledala prema meni sa vunom i očajom 
i pitala je: “Šta bi rekli?" Ja sam rekao: “Ni nama ne 
smeta!" 


Robi K. (Illa) 

PAKLENI ESEMESOVI 13/1X/2007 


Učiteljica Smilja je baš bila tumačila gradivo iz prirode 
kad je zvonilo za veliki odmor. Ona je rekla: “Okej 

djeco, vidimo se posli velikog odmora!" Onda je ona 
uzela dnevnik i boršu i izgibala je iz razreda. Samo 

uča Smilja je ostavila mobitel na svojoj klupi. Onda je 
moj drug Dino hića odjurio do njene klupe i ćopijo je 
učin mobitel. Onda je onaj Kane Šteta izvadijo iz reba 
svoj mobitel. Dino je njemu doviknijo: “Jesi zapamtijo 
učin broj?" Kane Šteta je Dinu rekao: “Jesam, nemaš 
frke! A ti moj?" Dino je rekao: “Ovkors!" Onda je moj 
drug Dino utipkao esemes poruku na učin mobitel i 
poslao je na Kanin broj. U poruki je pisalo: “masu mi 

je napaljenje na tebe, kane!" Mi rulja smo skupili se 

oko Kane. Tu smo keserili se i skakućali kad smo čitali 
poruku. Onda je Kane Šteta poslao esemes na učin 
mobitel: “kakvo napaljenje?" Onda je Dino sa učinog 
mobitela poslao esemes: “svidja mi se tvoje tjelo!" 

Tu smo mi rulja kikoćali se oko Kane i davali smo si 

po gimi fajv zbog dobre brume. Onda je Kane Šteta 
poslao esemes: “ali ja sam jos mali decko! imam tek 
deset godina!" Onda je Dino sa učinog mobitela poslao 
esemes: “to mi je jos ludje sta si mali decko! to mi je jos 
vece nepaljenje! svasta bi ti radila!" Dino je odvaljivao 
od smijade dok je esemesao sa učine klupe. Onda je 
Kane poslao esemes: “sta bi mi radili?" Onda je Dino 
poslao esemes: “prvo bi ti skinila sulju i potkosulju da 
mi ostanes gol do pasa!" Onda je Kane poslao esemes: 
“a onda?" Onda je Dino poslao esemes: "a onda bi ti 
otkopcala rebe da ti spadnu! da mi ostanes gol ispod 
pasa!" Onda je Kane poslao esemes: “znaci, ja gol, a vi 

obuceni?" Tu smo mi rulja rikavela od revijske brume. 
Mi smo tapšali Kanu Štetu po ramenima i davali smo 

si po gimi fajv. Onda je Dino poslao esemes: “a ne, ne... 
kad bi tebi skinila sulju onda bi i sebi skinila bluzicu 

i redjipet! samo sta bi redjipet skidala veeeri iiiilizi..." 
Tu smo mi ekipa zaskrikali od baze na kvadrat. Kane 

je nabrzihen poslao esemes: “a onda?" Onda je Dino 
poslao esemes: “a onda kad bi tebi otkopcala rebe da ti 
spadnu, onda bi i sebi otkopcala suknju da mi spadne! 
samo sta bi meni suknja spadala veeeri iiiiiizi..." Mi rulja 
smo skakali tuta forca oko Kaninog mobitela. Plus smo 
vikali: “Poala koja dobra zajebancija! Poala koja revijska 
bruma! Poala koji zez i iznered!" Onda je Kane Šteta na 
učin mobitel poslao esemes: “ali ja sam jos mali decko! 
imam samo deset godina! ja nemam blage veze sta bi 
radijo tako gol sa vama tako golom!“ Tu je moj drug 
Dino otkinijo od smijancije kad je čitao poruku. Onda 
je on poslao esemes: “to je sve moja briga, ti nista ne 
brini! sve zivo ce tebe tvoja uciteljica naucit! jos je 
masu bolje sta si mali decko!" Onda je Kane poslao 
esemes: “a zasto je bolje?" Onda je Dino poslao ese- 
mes: “sta mladje, to sladje... ti bi samo mirova, a ja bi 
sve radila!" Onda je Kane poslao esemes: “sta bi radili?" 
Onda je Dino poslao poruku: “prvo bi te malo milkila po 
tom fenomenalnom i izvrsno gradjenom tjelu! evo, sva 
se najezim od napaljivosti kad na to pomislim!" Nama 
ekipi su se škarpunile uši kad smo čitali poruku. Kane 
je nabrzihen poslao esemes: “a onda?“ Onda je Dino 
poslao esemes: “a onda... evo zvoni, jebesga, moram 
sad na nastavu pa cemo posli nastavit!" Mi smo se svi 
razbježali u klupe kad je zvonilo za kraj velikog odmora. 
Dino je ostavijo učin mobitel na njenoj klupi i brisnijo 
je. Onaj Rino Sajla je uletijo iz hodnika u razred. Ja sam 


njega pitao: "Jesi uspijo nazvat muriju?" Rino je na- 
keserijo se i rekao je: “Nemaš frke, čoviče! Anonimna 
dojava! Čak sam malo i zaplaka!" Ja sam dignijo mu 
palac za uspjeh u akciji. Onda je u razred ugibala 
učiteljica Smilja. Ona je rekla: “Zdravo, djeco!" Onda 

je itnila boršu i dnevnik na svoju klupu i stala je ispred 
ploče. Uča Smilja je na satu posli odmora tumačila 
gradivo iz matuše. Najviše je tu bilo spike o trokutima i 
tupim kutovima. Plus je ona crtala po ploči sa drvenom 
redalicom. Nas veći dio rulje iz razreda nismo kužili 
bože tebe šta ona predaje. Samo isto smo mi slušali 
uču Smilju mirno kao bubice. Onda je za po ure nešto 
zakucalo i otvorila su se vrata od razreda. Na vratima 
su bili ona direktorica i jedan barba sa brcima. Dića je 
učiteljici rekla: “Smiljo, oš časkom izać vanka da nešto 
rješimo!" Uča Smilja je raširila ruke i rekla je: “Sad sam 
usrid tumačenja novog gradiva!" Dića je njoj rekla sa 
strogoćom: “Ovo je hitno!" Uča je pogledala sa čudi- 
lom i krenila je da će izgibat. Onda je barba sa brcima 
njoj rekao: “Gospođo, ponesite sa sobom mobitel!" 
Uča je pogledala sa čudilom na kvadrat i skupila je 
mobitel sa klupe. Onda su oni svi troje izgibali iz razre- 
da. Onda su oni prošpartali kroz hodnik i zablindirali 
su se u dićinu kamcelariju. Mi rulja smo ostali ukipani 
sjedit u razredu. Niko nije ništa govorijo ni mrmorijo. 
Samo nam je bilo svima tiha jeza i uzbuđivalo. Plus 
smo mi mrgaši migali jedni drugima i davali smo mote 
sa ombrvama. Onda je za deset minuti dića provirila 
kroz vrata od razreda. Ona je rekla: “Djeco, molim vas 
da budete u najstrožem redu i miru dok se ne vrati 
učiteljica Smilja! Ili već neko drugi! Jel to jasno?" Mi 
smo svi zaklimali glavušama da jasno je. Onda smo svi 
nastavili sjedit u klupama mirni kao bubice. Samo smo 

mi mrgaši migali si i davali smo mote sa ombrvama. 
Plus smo vrtili u glavušama filmove kako učiteljicu 
Smilju izvode sa lisicama i stavljaju je u maricu. | plus 
joj foremzičari siesaj majami prčkaju po mobitelu i 
čitaju joj sa njega send mesiđis i risivd mesiđis. Onda je 
nešto zapijukalo: “Brrlijuung!!!" Mi smo se svi ušokirani 
okrenili prema Kani Šteti. Kane je rekao: “Ha, stigla 
poruka!" Onda je on izvadijo mobitel iz reba. Mi mrge 
smo skočili do njega da ćiribimbimo kakvi mu je doša 
esemes. U esemesu je pisalo: “alo, misu, di si?" To je 
bijo esemes sa mobitela od učiteljice Smilje. Kane je 
iskobečijo oči i rekao je: “Čoviče!" Mi mrgaši smo rekli: 
“Čoviče!" Kane je rekao: “Nema šanse da ja na ovo 
odgovaram!" Mi mrge smo rekli: “Naravski da neš od- 
govarat!" Samo onda je Kanin mobitel opet zapijukao: 
“Brrlijuung!!!" To je bijo novi esemes od učiteljice Smilje. 
Nama ekipi je potekla jamnička niz kičmice. U esemesu 
je pisalo: “alo, misu, di si? sta se ne javis?" Onda je 
Kane Šteta u bjesnoći njoj utipkao esemes: "daj skini 
mi se, pedofilko jedna! dosta je meni tvog zlostavjanja 
i maltretacije! nemam se ja sta esemesat sa seksual- 
skom manijakicom!" Mi smo Kanu tapšali i klimali smo 
glavama. Onda je sa učinog broja došao novi esemes: 
“skuznila sam ja da si mi namistijo brumu! tako si je 
maherski namistijo da su me sad zatvorili u maricu! 
samo ne berem zasto si mi je namistijo?" Onda je Kane 
njoj u roku munja poslao esemes: “zato sta si nam 
juce podilila ase iz kontrolnog iz matuse, tuko! ovo 
je osveta mobitel generacije! sad truni u zatvoru do 
smrti, degasice jedna glupa!" Mi smo opet Kanu tapšali 
po ramenu i davali smo mu mot sa palcima da prva 
je liga. Samo onda je sa učinog mobitela došao novi 
esemes: “zajeb, zajeb, zajeb! ovdi inspektor kurobasa 


koji se javlja sa mobitela od uciteljice smilje! racunaj 
dati je lukava hrvacka pandurija spizdila strategiju i 
taktiku!" Kane Šteta je ukomirano gledao u ekranić od 
mobitela. Mi mrgaši smo isto piljili u ekranić sa turbo 
ošamutom. Onda je na ekraniću došla nova poruka. U 
esemesu je pisao: “i plus svega, uciteljica smilja nije 
nikakva pedofilka! nego je ona jedna obicna lezbaca!" 
Kani je uz komu uletilo čudilo. Isto je i nama uletila 
zbunjoza i tupaja. Onda je Kane Šteta utipkao esemes: 
“zasto lezbaca?" Onda je na njegov mobitel došao novi 
esemes: “zato sta je rekla da ce ti jebat mater!" 


Robi K. (tila) 

DOBRE VIMBRACIJE 27/1X/2007 


Mi obitelj smo sjedili u primaćoj ispred televizije. Na 
televiziji su puštali središnju imformativnu emisiju. 

Mi obitelj smo piljili u središnju imformativnu emisiju 
sa zinutim ustima. Onda je moj tata rekao: "Čoviče, 
srušilo se po Zagreba!" Mama je rekla: “Koja šteta!“ Ja 
sam rekao: “Koja šteta!" Tata je rekao: “Koja šteta!" U 
središnjoj imformativnoj emisiji su išle slike strave i 
horora. Mi smo u to gledali sa teškim ošamutom. Onda 
je moja mama rekla: "Čoviče, pogleaj ti samo kako za 
sekund po grada ode u trokurac!" Tata je rekao: “Koja 
šteta!" Ja sam rekao: “Koja šteta!“ Mama je rekla: “Koja 
šteta!" U središnjoj imformativnoj emisiji je spiker 

rulji pokazivao krš i ruševine. Mi smo to gledali sa 
teškim izneredom. Onda je moj tata rekao: “Čoviče, za 
srušit po Njujorka triba se rodit Bin Laden! A Zagrebu 
je dosta Bandić za imat svoj najn ileven!" Mama je 
rekla: “Koja šteta!“ Ja sam rekao: “Koja šteta!" Tata je 
rekao: “Koja šteta!" U središnjoj imformativnoj emisiji 
su išle nove slike strave i horora. Mi smo to gledali sa 
razrogačenim očima. Onda sam ja rekao: “A čoviče, ali 
kako se to uvik desi da se sori neki kvart u predgrađu, 
a ne onaj gore?" Tata je okrenijo se prema meni i pitao 
je: “Koji gore?" Ja sam rekao: “Pa onaj gore! Di žive 
guzonje!" Tata je gledao u mene sa dignutom ombrvom 
i rekao je: “E, to je zato šta guzonje ne govore vrakti 
mater!" Ja sam zinijo i rekao sam: “Molim?!" Tata je 
rekao: “Kažem, guzonje ne govore vrakti mater! | onda 
im se, logično, neće sorit kvart!" Mene je tu zdimilo 
tupilo od nekuženja. Onda je mama okrenila se prema 
tati i rekla je: “O čemu ti to, majketi, govoriš?" Tata je 

rekao: “Govorim da kad se puno govori vrakti mater, 
onda je to ka kompresor, razumiš! Vrakti mater, vrakti 
mater, vrakti mater! Viš kako to trese se i vimbrira! 
Ka da te neko buža sa kompresorom!" Tu je i mamu 
zdimila tupaja. Ona je tatu pitala: “Pa šta sa tim oš reć?" 
Tata je raširijo ruke i rekao je: “Pa jel znaš ti koje je to 
ludilo kad deset iljada ljudi po cili dan govori vrakti 
mater? To je deset iljada kompresora, čoviče! Vrakti 
mater, vrakti mater, vrakti mater! Jel viš kako to sve 
zuji i tandrče? Naravska stvar da će im se sorit kvart 
od tolikih vimbracija!" Onda smo ja i mama zakolutačili 
sa očima i okrenili smo se od tate prema televiziji. U 
središnjoj imformativnoj emisiji je spiker pokazivao 
nove slike krša i iznereda. Mi smo to gledali sa komom 
i nevjericom. Onda je moja mama skočila iz trosjeda i 
podviknila je: “Srce ti irudovo, je li ono Jožina i Eržikina 
kuća?!" Tata je pitao: “Kojo?" Mama je pokazivala 
prstom prema ekranu i rekla je: “Pa ono doli u jarku 
šta se skršilo?!" Tata je piljio u televiziju i rekao je: “Ne 
mogu je poznat, jebate, totalno je skršena!" Mama je 
podviknila: “Ma je, čoviče, to ti je Jožina i Eržikina kuća! 
Tačno je poznajem po satelickoj antemi!" Tata je rekao: 
“Kakoš je poznat po satelickoj antemi kad je cila skaše- 
na, ženska glavo? Tako izgleda svaka skašena satelicka 
antema!" Samo onda se na ekranu od televizije pojavila 
faca od tete Eržike. Teta Eržika je imala suze na obra- 
zima i razmazani rimel oko očiju. Plus je imala nikrofon 
ispred ćunke. Teta Eržika je jeckala i govorila je u 
nikrofon: “Isusek marija, kaje ovo?! Kaje ovo, isusek 
marija?! Poglečte nam hižu! Nema više naše lepe hiže! 
Kajbumo mi sad?! Se nam se zrušilo! Fala dragem 
bogeku da smo si žive glave zvlekli! Kaje ovo, isusek 
marija, kaje ovo?!" Onda je spiker pitao tetu Eržiku: “A 


gdje ćete sad? U motel, skupa sa ostalim evakuiranim 
stanarima?" Teta Eržika je rekla: “A ne! Ne bumo se mi 
vlekli po motelu! Otpelali se bumo do naših rođaka vu 
Dalmaciju! Tam bumo bili dok nam ovi norci ne zgradiju 
novu hižu!" Onda je spiker okrenijo se prema ekranu i 
rekao je dragim gledaocima: “Obitelj gospođe Eržike 
ima tu sreću da ima rođake u Dalmaciji kod kojih će 
moći boraviti duže vrijeme! Ali što će biti sa ostalim 
stanarima naselja koji su u ovoj strašnoj nesreći ostali 
bez svojih kuća ili su evakuirani?" Ja i mama i tata smo 
ukočenili se na trosjedu od šoka na kvadrat. Mi smo 
zableušili se u ekran i šutili smo. Tata je sa daljinskim 
utišao ton na televiziji. U primaćoj je bila mrkla tišinču- 
ga. Onda je tata rekao: “Kaj sad, vrakti mater?!" Onda 
je mama rekla: “Kaja znam, vrakti mater!" Onda je opet 
uletila tišina. Ja sam gledao u roditelje sa zbunjozom. 
Onda je tata rekao: “Sad nam buju zvonili na vrata, 
vrakim mater! Ja si to nemrem zmislit!" Mama je 

rekla: “Kaj zmislit, ja si to nemrem zdržat ni pod razno! 
Zakaj se nisu otpelali vu motel, vrakim mater!" Tata 

je rekao: “Pa jel ti razmeš kolko bu trebalo da se Jožii 
Eržiki zgradi nova hiža?! Jel ti to razmeš, vrakti mater?!" 
Mama je pitala: “Kolko, vrakti mater?" Tata je rekao: 
“Pa kaja znam, vrakti mater! Nemrem verovat da to buju 
zgradili za manje od pol godine!" Mama je skriknila: 
“Pol godine!? Pol godine z Jožom i Eržikom!? Pa bumo 
čist ponoreli, vrakti mater!" Tata je rekao: “Dušica, ja si 
to nemrem zmislit! Ja se bum bacil z balkončeka, vrakti 
mater!" Mama je rekla: “Srčeko, ja to ne bum zdržal ni 
pod razno! Ja se bum hitnul z balkončeka skup z tobom, 
vrakti mater!" Tata je rekao: “Je, al tad bumo mrtvi! 

To baš ni zgodno! Morti moremo zmislit nekaj drugo, 
vrakti mater?" Mama je rekla: “Je, al kaj drugo, vrakti 

mater?" Tata je rekao: “Kajbilo! Samo da Joža i Eržika 
ovdi nemreju uč, vrakti mater!" Mama je rekla: “Je, 
srčeko, al kaj je to kajbilo, vrakmu mater?" Tata je flja- 
snijo se po čelu i rekao je: “Vrakti mater, vrakti mater!" 
Mama je lupala šakom po trosjedu i rekla je: “Vrakti 
mater, vrakti mater!" Onda sam ja uletijo: “Pa šta je 
vama, jebate? Jeste vi malo skrenili smozga?" Tata je 
mene pogledao sa čudilom i pitao je: “Zakaj bi skrenili 
z mozga?" Ja sam rekao: “Pa kako to govorite, čoviče?" 
Mama je mene pitala: “Kak kaj govorimo? Morti nas ne 
razmeš?" Ja sam rekao: “Pa to, vrakti mater ovo, vrakti 
mater ono..." Tata je nagnijo se prema meni i rekao je: 
“Bumo si zrušili hižu!" 


Robi K. (illa) 


ŠANEL FAJV 18/X/2007 


Moja mama je u banju na ormarić stavila bočicu sa 
parfemom. Na bočici je pisalo “Chanel No 5". Kad je 
moj tata vidijo bočicu onda je on moju mamu pitao: 

“Šta je ovo, jebate?" Mama je njemu rekla: “Šanel Fajv!" 
Tata je pitao: “Znam da je Šanel Fajv, lipo piše! Al ko ti 
ga je kupijo?" Mama je pogledala tatu drito u oči i rekla 
je: “Nije važno!" Tu je u banju uletila tišina. Onda je tata 
rekao: “Kako nije važno, jebemu sveca?" Mama je rekla: 
"Tako, nije važno!" Tata je rekao: “Pa valjda ja mogu znat 
ko je mojoj rođenoj ženi kupijo Šanel Fajv šta košta 

sto eura?" Mama je dignila livu ombrvu prema tati i 
rekla je: "Nemoš!" Onda je ona izgibala iz banja. Tata je 
ostao unutra malo posran. 


Poslje je moj tata ugibao kod mene u moju sobu. Ja sam 
baš bijo sa pincetom nešto operirao po kasici prasici. 
Onda sam to nabrzihen ostavijo. Tata je mene pitao: 
“Pantaganice, jesi ti vidijo na ormariću u banji jednu 
bočicu sa...“ Ja sam uletijo: “Jesam, to ti je mamin Šanel 
Fajv!" Tata je gledao u mene sa zbunjozom. Onda je on 
pitao: “A jel možda znaš ko je mami kupijo Šanel Fajv?" 
Ja sam rekao: “Možda i znam!" Tata je pitao: “Ko?" Ja 
sam pogledao tatu drito u facu i rekao sam: “Nije važ- 
no!" Tata je dreknijo: “Kako nije važno, jebemliti mliko 
materino?!" Ja sam rekao: “Tako, nije važno!" Tata je 
podviknijo: “Pa valjda ja mogu znat ko je mojoj rođenoj 
ženi kupijo Šanel Fajv od sto eura?" Ja sam dignijo livu 
ombrvu prema tati i rekao sam: “Nemoš!" Onda sam ja 
izgibao iz sobe. Tata je ostao unutra malo posran. 

Poslje je moj tata opet išao da će u banju. Samo vrata 
su bilja zaključana. Tata je viknijo: “Ko je unutra?" Moja 
mala sestra Damjana je iz banja viknila: “Ja sam!" Tata 
je njoj rekao: “Damjanice, sto puta sam ti reka da se 
ne zaključavaš u banju kad piškiš! Neš se posli moć 
otključat paš ostat blindirana u samitarnom čvoru!" 
Damjanica je iz banja rekla: “Pa ne piškim, tata!" Tata 
je pitao: “Nego šta radiš? Kakiš?" Damjana je rekla: 
“Razgledavam mamin Šanel Fajv!" Tata je podviknijo: 
“Pa koji se kua moraš zaključavat da bi ga razgledala?!" 
Damjanica je rekla: “Nije važno!" Onda je ona otključa- 
la vrata i izgibala je iz banja. Tata je ostao ispred vrata 
malo posran. 


Naveče je tata obukao pižamu i ugibao je u krevu. 
Mama je već u spavaćici ležala u krevi i listala je 
Gloriju. Tata je nju pitao: “Onda, jesmo se namušća- 
li?" Mama je rekla: “Nismo!“ Tata je pitao: “A zašto 
nismo?" Mama je rekla: “Pa nije mi prilika!" Tata je 
pitao: “Nije ti prilika namušćat se kad ideš sa mužom 
u krevet?“ Mama je okrenila se od Glorije prema tati i 
rekla je: “E, šta je tu čudno?" Tata je ušutijo i utonijo je 
u kušin. Mama je isto šutila i listala je Gloriju. Onda je 
tata rekao: “Mačak, stvarno mi neš reć ko ti je kupijo 
Šanel Fajv?" Mama je rekla: “Rekla sam ti da to nije 
važno!" Tata je rekao: “Ali meni je važno!" Mama je 
rekla: “Ne kužim zašto!" Tata je rekao: "Kako zašto? 
Pa neće ti neko bezveze kupit Šanel Fajv od sto eura!" 
Mama je rekla: “Ha, naravski da neće..." Tata je rekao: 
“Taj tačno zna zašto ti to kupuje, jebaga irud!" Mama 
je rekla: “Ha, naravski da zna..." Tata je zadignijo se na 
kušinu i pitao je: “Kako to misliš?" Mama je okrenila 
se prema njemu i rekla je: “Lipo mislim! Ako od nekog 


dobiješ Šanel Fajv od sto eura onda to ima određenu 
težinu! Kapito?" Tata je ušokiran utonijo nazad u kušin. 
Mama je nastavila sa listanjem Glorije. Tata je bijo 
ukočenjen od strave i horora. Onda je on prošapućao: 
“Mačak, jel se to ja tribam zbog nečeg zabrinit?" 

Mama je rekla: “Kako oćeš!" Onda je ona okrenila se 

na svoju stranu i ugasila je sviću na kantunalu. Tata je 
ostao u mraku malo posran. 


Sutra je mama došla sa posla i skinila je postole u 
hodniku. Onda je ona odgibala u banju za oprat ruke. 
Onda je ona u banju cijuknila. Tamo je na ormariću 
pored Šanela Fajv bila još jedna bočica Šanela Fajv. 
Samo šta je ta bočica bila veća od one do nje. Mama je 
zaskrikala: “Asti mande, je li ovo Šanel Fajv?!" Tata je 
ugibao za njom u banju i rekao je: “Naravski da je Šanel 
Fajv, šta bi drugo bilo!" Mama je raskeserila se prema 
tati i rekla je: “Asti srce, asti srce, jesi ga to meni ku- 
pijo?" Tata je rekao: “Nije važno..." Mama je smrgudila 
facu i rekla je: “Ma daj, mišu, ne budi takvi..." Samo tata 
je nju zagrlijo sa leđa i štipnijo je za guzu. Onda je on 
rekao: “Naravski da sam ga tebi kupijo, mačak, kome 
bi ja drugo moga kupit Šanel Fajv!" Mama je meškoljila 
se uz tatu i rekla je: “Ajme šta je famooooozan! Totalno 
je famooooozan!" Tata je nju još jednom štipnijo za 
guzu. Onda su njih dva zagrljeni gledali u ormarić sa 
dvi bočice Šanela Fajv. Tata je mamu pitao: "Evo kad 

ih ovako oba pogledaš, aj priznaj čiji je veći?" Mama je 
rekla: “Tvoj je, mišu, veći! Nema zbora!" Tata je rekao: 
“Jelda da nema usporedbe?" Mama je rekla: “Ma kakve 
usporedbe! Duplo ti je veći, mišu!" Onda je tata rekao: 
"E, a ja te sad pitam čiji je manji?" Mama je rekla: “Kako 


čiji je manji, mišu? Koga briga čiji je manji ako imaš 

duplo većeg!" Tata je rekao: “Briga je mene! Ko ti je 
kupijo oni manji Šanel Fajv?" Mama je nasmjehuljila se 
i rekla je: “Pa nije mi ga niko kupijo, mišu! Šta si tako 
naporan!“ Tata je pitao: “Kako nije? Pa otkud ti onda?" 
Mama je rekla: “Pa posudila sam ga od Bezmalinovićke, 
samo da mi stoji dan-dva na ormariću! Ajme, moram joj 
ga ujutro vratit..." 


Tata je udalječio se od mame u banju i gledao je u nju 
sa iskobečenim očima. Mama je keserila se i skakućala 
je na prstima od hepinesa. Tata je rekao: “U pičku mile 
matere, koji sam ja kreten!" Mama je njemu cvrkućala: 
“Nisi ti, mišu, kreten! Ti si moje zlato i srculence!" Tata 
je rekao: “Ja sam jedan zadnji glamac i imbecil! Vatam 
se na najjeftinije eške!" Mama je cvrkutala: “Ti si moja 
ljubav i moje sve na svitu!" Tata je vrtijo glavom i rekao 
je: “A najgore od svega je šta si ti znala da ću ja bit 
kreten i da ću se uvatit na baketinu! To je najgore! Ti 
si unaprid računala sa tim da sam ja jedan debilko!" 
Mama je rekla: “Nisam, mišu, časna rič! Sa tim nisam 
ni slučajno računala!" Tata je rekao: “Jesi, jesi! Unaprid 
si skontala da sam ja debilko!" Mama je rekla: “Ama ni- 
sam, mišu, majkemi! I plus toga, to šta si debilko uopće 
nije najvažnije!" Tata je pitao: “Nego šta je najvažnije?" 
Mama je keserila se i rekla je: “To šta ti je duplo veći!" 


Robi K. (illa) 


ROBA ZA U ŠKOLU 25/X/2007 


Ja sam ujutro sidijo na krevi i brisao sam krmelje. Onda 
sam skinijo pižamu i išao sam da ću se oblačit za gibat 

u školu. Onda je mama uletila u sobu i rekla je: “Ajde 
oblači se, sinak! Zakasnićeš u školu!" Ja sam navlačijo 
bičvice i rekao sam: “Evo, evo, ne mogu brže!" Onda 

je mama rekla: “Pa kakva ti je to sokolska majica?" Ja 
sam uletijo u čudilo i pitao sam: “Pa kakva je?" Mama 

je rekla: “Pa viš da ti je iskidana!" Ja sam pitao: “Pa di je 
iskidana?" Mama je rekla: “Pa ispod pauzuha ti je iski- 
dana, klipsone! Imaš bužu od po pedlja!" la sam zagle- 
dao se u iskidanu sokolsku i rekao sam: “A je, stvarno..." 
Onda je mama rekla: “A vidi si bičvice, čoviče božji!" Ja 
sam pitao: “Šta je sa bičvicama?" Mama je podviknila: 
“Pa palac ti je izvirijo, eto šta je! Pari ti kumpir na nozi!" 
Ja sam pogledao u prošupljene bičvice i rekao sam: “A 
je, stvarno..." Mama je rekla: “Pa ne možeš takvi ić u 
školu, jebemu sveca jarca! Oš da mi se cili svit smije!" 
Ja sam pitao: “Zašto bi ti se svit smija?“ Mama je rekla: 
“Kako mi se neće smijat kad mi dite ide u školu sa 
iskidanom majicom i prošupljenim bičvama?! Svi će reć 
da kakva mu je to mater... A jesi prominijo mudantice?" 
Ja sam rekao: “Jesam!“ Mama je pitala: “A kad si ih 
prominijo?" Ja sam počeškao se po glavi i rekao sam: 
“Prominijo sam ih prošli tjedan!" Mama je raširila ruke i 
podviknila je: “Pa nemoš od prošlog tjedna mudantice 
nosit, balibane jedan balibanski! Mudantice se moraju 
minjat svaki dan!" Ja sam zapiljio se u parket i šutijo 
sam. Mama je rekla: “Stvarno će svi reć da ti je mater 
zadnja dramfulja i šporkuja! Iskidana maja, šuplje bičve, 
šporke mudante, šta bi drugo mogli reć?!" Ja sam 

rekao: “Ali to se, mama, ništa ne vidi!" Mama je pitala: 
“Kako to misliš, ne vidi?" Ja sam rekao: “Pa kad obučem 
patike, rebe i košulju, onda se ne vide ni šuplje bičvice, 
ni iskidana sokolska, ni mudante!" Mama je rekla: “To ti 
je smisao za higijemu? A? A zamisli da se nešto desi? 
Svi bi rekli — pa ima li ovo dite mater kad ga ovako 
pušta vanka u iskidanoj majici!“ Ja sam pitao: “A šta 
da se desi?" Mama je rekla: “Pa svašta se može desit! 
Zamisli završiš na hitnoj! Evo, da završiš na hitnoj, zar 
ne bi svi likari rekli — a sramote, ljudi moji, kakvu mater 
ima ovo dite kad ga pušta u školu u šupljim bičvama 
i iskidanoj majici!?" Ja sam mamu gledao sa lakšom 
tupajom. Onda sam ja pitao: “A zašto bi ja završijo na 
hitnoj?" Mama je rekla: “Zbog iks razloga! Moš žgincat 
nogu na balunu! Ili moš imat prometnu nezgodu!" Ja 
sam pitao: “Kakvu prometnu nezgodu?" Mama je rekla: 
“Pa bilo kakvu! Može te zdimit kamijon, na primjer! Ili 
kombi!" Ja sam pitao: “Kamijon ili kombi?" Mama je 
rekla: “Kombi! Definitivno kombi!" Ja sam mamu gledao 
sa stravom i hororom. Onda sam ja pitao: “Zašto bi 
mene zdimijo kombi, jebate?" Mama je rekla: “Ha, 
svašta se živom čoviku može desit..." Ja sam rekao: “To 
znači da ja moram obuć glanc novu majicu za slučaj da 
me zdimi kombi?!" Mama je pitala: “A šta ti je tu, majke- 
ti, nejasno?" Ja sam rekao: “Sve mi je nejasno!" Mama 
je rekla: “E pa onda ću ti ja objasnit...“ Onda je mama 
sjela do mene na krevu i zagrlila me je preko ramena. 
Onda je ona meni rekla: “Viš, sinak, ti se sad moš uputit 
u školu, glava ti je vitrena ka i inače, dođeš do pješač- 
kogi tu staneš jerbo cestom piči zeleni kombi dvista 
na sat... samo ne vidiš da kombi ima one retrovizore 
šta mu strče sa strane, a ti si previše blizu rubu ceste... 
onda te taj kombi svom forcom sa retrovizorom skreha 


uglavušu... nije baš da ti je otkinijo glavu, ali ti je 

ispalo livo oko, zguljeno ti je livo uho, i plus te je kombi 
odbacijo na drugu stranu ceste... ali od tamo iz drugog 
smjera neleće crveni fijat punto trista na sat... fijat 
punto te punta sa šoferšajbom i razvali ti rembra i bu- 
brege tuto kompleto... ti se kotrljaš po cesti sve dok se 
ne zaustaviš pod gumama autobusa Makarskaprometa 
koji te skaši i razmulja po asfaltu... ljudi viču i urliču, 
auti se zaustavljaju, ti ležiš cili satran i smeljan... onda 
dojuri hitna i skupe te sa lopatama i špatulama sa 
ceste... onda ti u bolnici doktori sa nožicama skinu 
krvavu košulju i rebe, ti si naravski u nesvjesti, doktori 
su naravski u panici, i onda — šta? — i onda te gledaju u 
donjem rublju i reknu: Pa kakva je to mater, za gospu 
blaženu, kad je pustila ovo dite vanka u iskidanoj 
majici!? Jel ta mater neka dramfulja i šporkuja?! Zamisli 
da se to desi?! Da se to desi ja bi, majkemi, umrla od 
srama!" Ja sam kriknijo: “A ja?!" Mama je rekla: “A ti ćeš 
sad hitno prominit sokolsku, mudante i bičvice, eto šta 
ćeš ti!" 


Onda je ona dignila se sa kreve i odgibala je iz sobe. Ja 
sam još malo ostao u šoku i gledao sam u zid. Onda 
sam ja nabrzihen presvuka se i obuka se za u školu. Ja 
sam u hodniku stavljao ruksakić na rame. Samo mama 
je iz kužine doviknila: “Čekaj, kakoš ić bez doručka?" Ja 
sam rekao: “Pa ne stignem, mamac, zakasniću u školu!" 
Mama je rekla: “Aj onda baremko uzmi ovu fetu kruva i 
masla pa požnjopaj po putu do škole!" Ja sam uzeo fetu 
kruva s maslom šta mi je mama dala. Onda je mama 
mene ljubnila i ja sam ljubnijo nju. Onda sam ja jurenzi 
niz portun da ne zakasnim. Samo slučajno je meni 
ispala sendva s maslom na skale od portuna. Slučajno 

to uvjek padne tako da se maslo zalipi na skalu. Ja sam 
dignijo fetu kruva i slučajno sam malo razmazao maslo 
po skali da se ne vidi. Onda sam tuta forca otpičijo 
prema školi. 


Posli škole je mene moj tata čekao ispred sa škodila- 
kom. Ja sam njega pitao: “Šta je reć da ti mene čekaš 
ispred škole?“ Tata je rekao: “Moramo u bolnicu, mama 
ti je tamo!“ Kad smo ugibali u škodilaka tata je meni 
rekao: “Mater ti je pala niza skale od portuna! Izgleda 
da se dobro skršila! Maloprije su mi to javili na posal..." 
Ja sam šutijo i stiskao sam ruksakić sa knjigama. Tata 
je vozio i govorijo je: “Past niza skale! Pari da ima 
deset godina! Pa jebemliti gospu nepažljivu!" Ja sam 
rekao: “Ha, svašta se živom čoviku može desit..." Tata 
je mene pogledao sa lakšom zbunjozom. Kad smo stigli 
u bolnicu onda smo ja i tata pičili kroz razne hodnike 
na ortonpediji. Onda smo u jednoj sobi vidili mamu 
kako leži na krevi. Mami su oči bile zatvorene kao da 
spava. Plus joj je glava bila zamotana u zavoje. Plus su 
joj neke cjevčice išle iz nosa. Plus je imala ljubičastu 
šljivu na nosu. Iz sobe je taman izlazijo jedan barba 

u bilom mantelu. Moj tata je pokazao glavom prema 
mami i pitao je barbu: “Doktore, kako joj je?" Doktor je 
rekao: “Sad je već malo bolje! Ima lakši potres mozga, 
žgincanu livu nogu i natučena rebra!" Ja sam pitao: “A 
jel joj iskidana majica?" 


Robi K. (lila) 


ZA KOGA GLASATI? 22/X1/2007 


Moji mama i tata su u primaćoj sjedili na trosjedu. 
Mama je kačkala miljetić. Tata je čitao novine. Onda 

je mama tatu pitala: “Mišu, kako ćemo ovi put glasat?" 
Tata je nju pitao: “Kako to misliš?" Mama je pitala: 
“Oćemoli glasat za ove ili za one?" Tata je rekao: “Ja 

bi ovi put za one, pošto smo oni put glasali za ove!“ 
Mama je rekla: “N bava kua? A meni se čini da smo oni 
put bili glasali za one, pa da bi ovi put mogli glasat za 
ove!" Tata je rekao: “Nije, nije, mačak! Oni put smo 
glasali za ove! Tako bi ja rađe da ovi put glasamo za 
one!" Mama je slegnila ramenima i rekla je: “Ha, može- 
mo onda prominit... A možda da glasamo opet isto, a?" 
Tata je pitao: “Kako isto?" Mama je rekla: “Pa ka oni put 
kad smo glasali za one!" Tata je rekao: “Nismo, mačak, 
oni put glasali za one, nego za ove! Tako kad bi ovi put 
glasali za one, to ne bi bilo isto ka oni put, nego skroz 
obratno!" Mama je pitala: “Znači da ne glasamo tako?" 
Tata je rekao: “Ne, ja kažem da baš tako glasamo! Ovi 
put za one! Pošto smo oni put za ove!" Mama je pitala: 
"A siguran si da nismo oni put za one?" Tata je rekao: 
“Siguran sam!" Mama je rekla: “Kako to, jebemu miša? 
A ja sam bila trista posto sigurna da ovi put moramo 
glasat za ove!" Tata je rekao: “Možda zato šta si 
kontala da ne moramo ništa prominit!" Mama je pitala: 
"Kako da ne moramo prominit?" Tata je rekao: “Pa ako 
si oni put glasala za ove, onda bi i ovi put glasala za 
ove, ane bi ovi put glasala za one, pošto ni oni put 

nisi glasala za one!" Mama je rekla: “A ne, ne, mišu! Ja 
sam bila sigurna da ovi put moramo glasat za ove, baš 
zato da glasamo skroz obratno nego oni put!" Tata je 

rekao: “Nemoguće, mačak! Tek ako ovi put glasamo za 
one, glasaćemo skroz obratno nego oni put! Da ovi put 
glasamo za ove, onda bi to bilo isto ka oni put, pošto 
oni put nismo glasali za one!" Mama je pitala: “Nego 
za koje?" Tata je rekao: “Nego za ove!" Mama je rekla: 
“A viš, ja bi dala livu dojku da oni put nismo glasali za 
ove! Pa bi to onda značilo da ovi put ne trebamo glasat 
za one!" Tata je rekao: “Mačak, ne diraj mi livu dojku!" 
Mama je rekla: “Dobro, neću, al ne diraj ni ti meni 
desnu!" Tata je rekao: “Okej, sori, malo sam se zanijo... 
Al pazi - ako ovi put ne glasamo za one, to znači da bi 
ovi put glasali za ove, a tu onda nema razlike u odnosu 
na oni put!" Mama je rekla: “Kako nema? Zar nismo 
oni put rekli da nećemo glasat za ove? Pa bi onda 
bilo logično da ovi put ne glasamo za one, nego za 
ove!" Tata je rekao: “Nismo, mačak, nismo! Oni put 
smo rekli da ćemo glasat za ove, a ne za one! Onda je 
logično da ovi put glasamo za one, a ne za ove!" Onda 
je mama zaustavila se sa kačkanjem miljetića i okrenila 
se prema tati. Onda je ona rekla: “Jebemu mater, mišu, 
da mi nismo možda glasali za različite stranke?" Tata 
je rekao: “Ko? Mi? Pa ne mogu to virovat, mačak... Pa 
mi smo jedna skladna bračna zajednica!" Mama je 
rekla: “Pa i meni je teško povirovat... Al vidiš da nam 
stvari ispadaju skroz naopako!" Tata je pitao: “Kako to 
misliš, naopako?" Mama je rekla: “Pa ti bi ovi put glasa 
za one, jer pošto si oni put glasa za ove, a ja bi ovi put 
glasala za ove, jer pošto sam oni put glasala za one! 
To znači da smo ti i ja oni put glasali skroz suprotno! | 
ondašmo možda i ovi put!" Tata je prvo šutijo i grizao 
je donju usnicu. Onda je on fljasnijo se po čelu i rekao 
je: “A u pene, šta smo glupi! Glupi smo ka dva debila!" 
Mama je gledala u njega sa tupilom od nekuženja. Tata 


je njoj rekao: “Pa mi mislimo skroz istu stvar, čoviče, 

al govorimo skroz suprotno! Razumiš? Pomišali smo 
programe, mačak, tu je glavni zajeb!" Mama je pitala: 
“Kakve programe, jebate patak?" Tata je rekao: “Ovi su 
oni, a oni su ovi!" 


Robi K. (lila) 

IDEMO U ŠOPING 29/X1/2007 


Moja mama je poslala menei tatu u šoping po spizu. 
Jaitata smo obukli jaketice i izgibali smo vanka. Prvo 
smo mi dva ugibali u dućan kod tete Rose. Teta Rose 

je smješkala se iza frižidera i pitala je: "Izvolte, moli- 
mljepo, šta ćemo?" Moj tata je njoj rekao: “Daj nam dva 
seljaka i jednog liberala!" Teta Rose je pitala: “Oćete 
pečenije seljake ili slabije pečene?" Tata je rekao: “Daj 
nam rađe malo pečenije!" Teta Rose je rekla: “Evo ovi 
ovde imaju lipu reš koricu!" Onda je ona nama dala dva 
francuza i bublicu. Teta Rose je pitala: “Oćete još šta?" 
Tata je rekao: “Ništa više!" Samo onda sam ja tatu 
potegnijo za rukav i rekao sam: “Tata, a za sendvu?" 
Tata je rekao: “A je, je, skoro sam zaboravijo... Rose, 

daj nam još jedno dvajsipet deki seljaka i jedno deset 
deki liberala!" Teta Rose je pitala: "Oćete liberale isto 
narezane?" Tata je rekao: “Je, je, nareži ih, samo na 
tanko!" Onda je teta Rose nama narezala dvajsipet 
deki mortadele i deset deki podravca. Tata je nju pitao: 
"Jesu ti friški ti seljaci?" Teta Rose je rekla: “Ma skroz 
friški, čoviče, sad sam ih načela!" Onda smo ja i tata 
stavili spizu u najlonsku i izgibali smo iz teta Rosinog 
dućana. 


Onda smo mi dva mrgaša dogibali na pazarić kod 
Zlajinog nebodera. Na pazariću smo mi stali kod banka 
od one tete Tonke. Teta Tonka je rekla: “Ajde, mladići, 
friško vam je, ne more bit friškije!" Tata je trljao se po 
bradi i rekao je: “A šta ja znam, mislim se..." Teta Tonka 
je rekla: “Ama šta se imaš mislit, ovo ti je sve maloprije 
ubrano... Šta vam triba?" Tata je rekao: “Tribalo bi mi 

jedno kil i po seljaka i jedno po kila liberala!" Teta Tonka 
je rekla: “Nemaš brige, saće tebi Tonka navadit... Oćeš 
krupnije ili sitnije seljake?" Tata je rekao: “Šta ja znam, 
rađe bi krupnije!" Teta Tonka je rekla: “Eeee, vidi se da 
ih muškog toka gulit..." Onda je ona nama navadila kili 
po kumpira i po kila kapule. Onda smo ja i tata skupili 
najlonske sa spizom i odgibali smo sa pazarića. 


Onda smo mi dva mrgaša dogibali u barba Jerinu me- 
sarnicu. Barba Jere je oštrijo noževe iza banka i rekao 
je: “Faljen irud i blažena divica! Šta ćemo za vas?" Tata 
je njemu rekao: “Ja bi jedno četri-pet seljaka, samo lipo 
izrezano bez kosti! | jedno dvajs-tries deka liberala!" 
Barba Jere je rekao: “Dvajs deka? Pa nismo u karitasu, 
jebaga patak!" Tata je rekao: “Dobro, onda po kila!" 
Barba Jere je rekao: “Po kila, to može!" Onda je barba 
Jere sa velikim nožom rezao šnicele. Tata je njega pitao: 
"Jesu mi to puno masni ti seljaci?" Barba Jere je rekao: 
“Ma di su ti masni, čoviče, viš da su ti ka duša! A ovi ću 
ti loj cili odrizat, evo ga... evo ga na..." Tata je rekao: 
"Okej, okej! Ako mi seljaci budu masni ili stupasti, vodi 
računa da će mi doma žena jebat mater!" Barba Jere 
je nakeserijo se i rekao je: “Znaš kako se kaže, he-he, 
bolje ona tebi nego ti njoj, he-he-he..." Tata je rekao: 
“A i meke mi liberale izaberi za samlit!" Barba Jere je 
rekao: “Ama sve ti je meko i friško, jebaga irud, pa nisi 
ti meni neznam ko!" Onda je barba Jere nama dao pet 
šnicela i po kila mljevenog. Mi smo skupili najlonske sa 
spizom i izgibali smo iz barba Jerine mesarnice. 


Onda je tata vanka na ulici meni rekao: “Aj nakupovali 
smo lipih seljaka i liberala! Oćemo sad lagano doma?" 
Ja sam njega pitao: “Jel imamo sve?" Tata je rekao: “Ja 


mislim da imamo!" Ja sam pitao: “Siguran si da nam 
ništa ne fali?" Tata je pitao: “Šta bi nam moglo falit?" 

Ja sam rekao: “Pa mislim, nešto od seljaka i liberala? 

Jel imamo svih dovoljno?" Tata je rekao: “Ja mislim da 
imamo!“ Onda smo mi dva mrgaša zapičili se izi volk sa 
najlonskim prema našoj zgradi. 


Kad smo bili ispred naše zgrade ja sam tati rekao: 

“Saće doma past teška kužina, a?" Tata je rekao: 
“Ovkors! Pa znaš i sam kakva je mamina kuhinja!" Ja sam 
rekao: “Najbolja na svitu.." Tata je rekao: “Osim šta 
nekad zna bit malo prislano..." Ja sam rekao: “Osim šta 
nekad zna bit malo pripapreno...' Tata je rekao: “Osim 
šta nekad bude malo žilavo..." Ja sam rekao: “Osim šta 
nekad bude malo bljutavo...' Tata je rekao: “Osim šta 
nekad bude malo za izrigat..." Ja sam rekao: “Osim šta 
nekad bude malo za dobit proliv..." 


Onda je tata sa najlonskim zaustavijo se ispred našeg 
portuna. On je okrenijo se prema meni i rekao je: 
“Možda je šteta ovih friških seljaka i liberala ako ih 
prepustimo maminoj kužini, a? A nisu ni jeftini, jebemu 
miša!" Ja sam pitao: “A šta misliš, da ih mi sami iskuži- 
namo?" Tata je rekao: “Pa šta fali... Možda da reknemo 
mami da se ona danas malo odmori od kužinavanja, a 
da ću ove seljake i liberale ja spremit za obid? A?" Ja 
sam rekao: “Dobra ideja! Samo oš li ti to znat?" Tata 

je rekao: “Naravski da ću znat!" Ja sam pitao: “Pa 

kako ćeš ih spremit?" Tata je pogledao u kantu ispred 
portuna i rekao je: “Spremiću ih u kontejner!" 


Robi K. (lila) 

BAKALAR NA RAZNO 20/X11/2007 


Tata je došao doma kod kuće sa posla. Onda je on 
odma iz hodnikića skriknijo: “Muko irudova, koji je ovo 
smrad!? Pa jel ovdi neko oće da ja odma sa vrata dušu 
ispustim?!" Onda je mama njemu rekla: “Pa stavila 

sam potočat bakalariće, mišu! Mora ti to malo vonjat!" 
Tata je ugibao u kužinu i rekao je: “Šta vonjat? Ovo je 
gigantski smrad, čoviče, kuća nam pari Karepovac!" 
Mama je rekla: “Ajde, ajde, brzo ćeš se naviknit! To ti je 
samo prvi udar!" Tata je šnjofao po zraku sa ludaškom 
grimasom na faci i rekao je: “Jebate led, ovo grize za 
oči! Pari da se usafunjalo dvajs pari neopranih bičava! 
Šta dvajs, pari da se usafunjalo četrdes pari neopranih 
bičava, plus sedam pari bakandži od lučkih radni- 

ka!" Mama je rekla: “Pa morala sam stavit pokiselit 
bakalariće, mišu! Ne možemo dočekat badnjak bez 
bakalara! A baš zato se i kisele da im izađe ti vonj!" Tata 
je rekao: “Nije to vonj, ženska glavo, to su bojni otrovi! 
Ne bi se čudijo da su nacisti sa tim operirali u Aušvicu!" 
Mama je rekla: “Daj, mišu, nemoj pretjeravat! Kad se 
dobro raskisele u tećama sa vodom, neće bakalarići 
više ni mrvu vonjat! A ondašmo ih guštat poklopat za 
Badnjak!“ Tata je mamu pitao: “Pa di si ih stavila kiselit, 
majketi?" Mama je rekla: “U špajzu, di bi drugo?“ Tata 
je pitao: “Pa šta ih nisi stavila kiselit na balkon, jebemu 
sveca?" Mama je rekla: “Zato šta je vani zima, pa će mi 
se smrznit! | niti će mi se raskiselit, niti će mi izać ovi 
vonj koji ti sad smeta!" Tata je pitao: “Pa koliko će ti se 
kiselit ti bakalari, jebaga jarac?" Mama je rekla: “Pa tri 
dana, mišu! Najmanje!" Tata je viknijo: “Tri dana?!? Pa 
jel ti nas oćeš potrovat, ženska glavo?! Jel nam oćeš 

kuću pretvorit u Buhenvald?!" Onda je mama pod- 
viknila: “Aj više prestani srat, majketi! Ako si katolik, 
ondaš jist bakalar za badnjak! A akoš jist bakalar za 
badnjak, onda moraš malo pretrpit!" Tata je rekao: 
“Imam protupitanje - ako sam katolik, zašto moram 
završit u Buhenvaldu?" Onda je mama dreknila: “Znaš 
šta, neću više sa tobom raspravljat! Ti si potpuno 
nemoguć i neizdrživ!" Tata je rekao: “Samo se pitam 
zašto nisi kupila neke bakalare šta ne smrde ovoliko?" 
Mama je viknila: “Svi bakalari vonjaju, glupane! Kako 
to sa toliko godina u guzici nisi skužnijo?!“ Tata je 
pitao: “Pa jesu im barenko skinute glave?" Mama je 
rekla: “Naravski da su im skinute glave!" Tata je rekao: 
“Koji fenomen, jebate! Kaže se da riba smrdi od glave, 
a ova riba smrdi od ribe!" Mama je gledala u tatu sa 
bjesnoćom i ljutoćom. Tata je odgibao u primaću i sjeo 
je na trosjed. Onda je on stavijo kušin preko face da 
lakše diše. 


Sutra je tata opet došao doma kod kuće sa posla. 
Onda je on iz hodnikića skriknijo: “Muko irudova, 

pa ovo nije ništa popustilo?!" Mama je pitala: “Kojo, 
mišu?" Tata je rekao: “Pa ovi gigantski smrad, čoviče! 
Jel ja baš moram svaki dan kad dođem sa posla dušu 
ispustit?!" Mama je rekla: “Mišu, juče smo vodili taj 
diskusijum! Nemoj molimte da opet ponavljamo istu 
priču!" Tata je ugibao u kužinu i rekao je: “Šta je ne bi 
ponavljali ako danas smrdi isto ka i juče?" Mama je 
rekla: “Kad budeš žnjopao bakalariće za badnjak neće 
ti ništa smetat! Aj lipo se skomcentriraj i ne obraćaj 
pažnju!“ Tata je pitao: “Na šta da ne obraćam pažnju? 
Da mi kuća pari Karepovac?" Mama je rekla: “Je, ne 
obraćaj pažnju! Kad ti budem spremila bakalariće 


bićeti za prste lizat! Neš se nimalo sićat ovog vonja!" 
Tata je sjeo na katrigu i zagledao se u plafonjeru. Onda 
je on rekao: “Zamisli ti taj fenomen, jebate..." Mama je 
uletila: “Ajme, samo nemoj opet o fenomenima!" Tata 

je rekao: “Zamisli taj fenomen, ti vidiš da je cilo vrime 
neizdrživi smrad, a isto to posli ideš jist! Kako je čovik 
glup!" Mama je viknila: “Ti si glup! To šta sad vonja 
nema veze posli sa okusom!“ Tata je rekao: “Kako nema 
veze? Pa od nečega mora smrdit, jebemu sveca! A od 
čega god da smrdi, toš posli izist! Jel tako?" Mama 

je podviknila: “Ali neće smrdit!" Tata je rekao: “Je, al 
izišćeš baš to od čega je prije toga smrdilo! Bereš?" 
Mama je gledala u tatu koljački. Onda je ona njemu 
rekla: "Neću se sa tobom više raspravljat! To je mišn 
imposibl! Ti si nepopravljivi slučaj!" Onda je ona okre- 
nila se prema lavandinu da briše suđe i posuđe. Tata 

je piljio u plafonjeru i rekao je: “Je, je, uvik postoji ta 
opasnost..." Mama je okrenila se prema njemu i pitala 
je: “Koja opasnost?" Tata je rekao: “Da mislimo da jede- 
mo bakalar, a ustvari ješćemo govna!" Mama je iskobe- 
čila oči prema tati i objesila je usta. Onda je ona rekla: 
“Ti nisi normalan, majkemi irudove!" Tata je rekao: “Pa 
viš da vonja na šporke bičve i usafunjane bakandže! 
Zašto bi to normalan čovik jeo? Aj objasni mi!" Mama 
je viknila: “Zato šta posli neće vonjat, glupane! Zato 

se bakalari i kisele tri dana da posli ne bi vonjali!" Tata 
je rekao: “Je, al to je samo kamuflaža! To je samo da se 
zavara čulo mirisa da bi posli čovik pokusa neku stravu 
i užas!" Mama je svom forcom itnila krpu u lavandin 

i dreknila je: “Rekla sam da više neću sa tobom ra- 
spravljat! Odjebi od mene, molim te bogom!“ Onda je 
tata odgibao u primaću i sjeo je na trosjed. Tamo je on 
stavijo kušin preko face da lakše diše. 

Onda je tata za deset minuti opet ugibao u kužinu. 
Mama je još prčkala kod lavandina sa suđom i posu- 
đom. Tata je nju pitao: “Mačak, a kakošmo spremit te 
bakalariće, a?" Mama je sa mrkom facom promrmorila: 
“Jednoga ćemo na bjanko, a jednoga na brujetić!" Tata 
je pitao: “Kako znaš koji je koji?" Mama je rekla: “Kakvo 
je to pitanje, jebate? Pa svejedno koji je koji!" Tata je 
rekao: “A nije svejedno, to je totalno amaterski! Trebaš 
tačno znat prije kuvanja kojeg ćeš kako spremit! Tako 
rade pravi maheri i bakalovići!" Mama je opet itnila 
krpu u lavandin i rekla je: “Okej, kad si ti takvi maher i 
ugarković, evo ti flomaster pa napiši na teće! Svaki ti 
je u svojoj teći, nemoš falit!" Onda je ona tutnila tati u 
ruku vodooptorni flomić sa kredencije i vratila se do 
lavandina. Tata je gledao flomić u ruci i zamislijo se. 
Mama je nastavila prčkat sa suđem i posuđem. Onda 
je tata stavijo štipunicu na nosi izi je otvorijo vrata 
od špajze. U špajzi su na stalaži bile dvije plave teće. 
Iznutra su virili repi od bakalarića šta su se točavali 
u vodi. Tata je sa štipunicom na nosu mami doviknijo: 
“Mačak, šta da tačno napišem? 'Za bjanko' i 'za bruje- 
tić'?" Mama je njemu dobacila: “Boli me kurac! Napiši 
šta god oćeš!" Onda je tata sa vodooptornim flomićem 
škrabao po tećama. Kad se odmaknijo na tećama je 
pisalo Friščić i Adlešić. 


Robi K. (ita) 


BOŽIĆNA PRIČA 27/X11/2007 


Nama za Božić nastaju božićne priče. | sve su istinite. 
Osim božićnih imaju i bežične priče. Bežične priče idu 
preko mobitela. Malo je šteta šta ja još nemam mobitel. 
Da ga imam onda bi meni Renči preko mobitela slala 
svoje slije sa golim limunima. To bi mi bila odlična 
bežična priča. Ali pošto nisam opremljen za bežične 
priče onda mi ostaju božićne priče. | sve su istinite. 
Meni je od svih božićnih priča najdraža božićna priča 

o petardama. Mi ekipa oškoprci smo za Božić igrali 

se sa petardama u parkiću. To se igra tako šta mi iz 
parkića itamo petarde prema fosilcima šta hodaju 

po trotoaru kraj parkića. Prva je po trotoaru hodala 
ona Domazetka. Domazetka je nosila najlonsku sa 
orahnjačom i šampanjom. Onda je moj drug Dino 
kresnijo petardu i zafrljacnijo je Domazetki pod noge. 
Kad je petarda puknila Domazetka je odskočila unazad 
i skriknila je. Mi smo iza grmića u parkiću otkidali 

od smijade. Domazetka je urliknila prema nama: “A 
pičkavam materina, dabivam pička materina! Jesu vas 
to roditelji tako doma odgojili?!" Mi smo iza grmića 
beljili joj se i činili smo joj razne grimase i zdrajfane 
face. Domazetka je vrtila glavom i odgibala je. Onda 

je malo poslje po trotoaru hodala ona Bezmalinovićka. 
Bezmalinovićka je nosila najlonsku sa fritulama šta ih je 
napekla Bezmalinovićkina svekrva. Onda je onaj Kane 
Šteta kresnijo petardu i zafrljacnijo je Bezmalinovićki 
pod noge. Kad je petarda puknila Bezmalinovićka je 
vrisnila i ukočenila se od strave. Mi smo iza grmića u 
parkiću blokivali od smijade. Bezmalinovićka je viknila 
prema nama: “A pičkavam materina, dabivam pička 

materina! Jesu vas to roditelji tako doma odgojili?!" 

Mi smo iza grmića beljili joj se i plazili smo joj jezik. 
Bezmalinovićka je pritila prstom prema nama i odgi- 
bala je. Onda je malo poslje po trotoaru hodao onaj 
barba Jole. Barba Jole je nosijo najlonsku sa tri boce 
pošipa da ih podrinka sa onim barba Mariom. Onda je 
onaj flomić Boban kresnijo petardu i zahitijo je barba 
Joli pod noge. Kad je petarda krehnila barba Jole je 
skriknijo i odskočijo je unazad. Mi smo iza grmića 

U parkiću rikavali od smijade. Barba Jole je dreknijo 
prema nama: "A pičkavam materina, dabivam pička 
materina! Jesu vas to roditelji tako doma odgojili?!" Mi 
smo iza grmića beljili mu se i pravili smo mu debilske 
grimase. Barba Jole je skupijo bovan sa trotoara i 
zafrljacnijo ga je prema nama. Samo nema šanse da on 
nas zdimi na toliku daljinu. Barba Jole je vrtijo glavom i 
odgibao je. Onda je malo poslje po trotoaru hodala ona 
Kragićka. Kragićka je nosila najlonsku sa londonerima 
i mađaricama šta ih je napekla Kragićkina jetrva. Onda 
sam ja kresnijo petardu i zahitijo sam je Kragićki pod 
noge. Kad je petarda krehnila Kragićka je urliknila 

i zagingala se unazad. Mi smo iza grmića u parkiću 
ligenzi od smijade. Samo Kragićka je strovalila se na 
trotoar i ostala je ležat. Mi smo iza grmića davali si po 
gimi fajv kako se papanica revijski strmopizdila. E ali 
Kragićka je ležala na leđima i nije se ustajala sa troto- 
ara. Mi smo čučili iza grmića i čekali smo. Kragićka je 
ležala na trotoaru. Mi smo čučili iza grmića i čekali smo. 
Kragićka je ležala na trotoaru. Mi smo čučili iza grmića 
i čekali smo. Kragićka je ležala na trotoaru. Onda je 

za šest minuta moj drug Dino rekao: “Jebate led, pa 
ova se ne diže!" Kane Šteta je njemu rekao: “Odlično 
zapažanje! Dosad to nismo skužnili!" Onda je flomić 


Boban rekao: “Čoviče božji, pa ona je riknila!“ Dino je 
njega pitao: “Kako to misliš, riknila?" Flomić Boban je 
rekao: “Lipo mislim! Riknila je! Viš da leži na trotoaru ka 
totalni mrtvac!" Kane Šteta je rekao: “Kako neko može 
riknit od petarde, jebaga irud? Pa nije petarda vatreno 
oružje!" Flomić Boban je rekao: “E al može ti puknit 
srce od šoka! Ja sam već čuo za takve slučajeve!" Dino 
je rekao: “Meni je mama rekla da Kragićka ima bajfas!“ 
Kane je njega pitao: “Šta je to bajfas?" Dino je rekao: 
"Nešto šta ti stave kad ti je srce ukurcu!" Onda smo 

se mi ušutili iza grmića u parkiću i gledali smo prema 
trotoaru. Na trotoaru je Kragićka ležala mrtva. Onda je 
Boban rekao: “Moramo zvat hitnu!" Kane je rekao: “Moj 
klinac će joj sad hitna išta pomoć!" Boban je rekao: “Pa 
ikad neko skvikne isto dođe hitna da ga skupi! Mora je 
neko maknit sa trotoara, jebemu jarca!" Onda sam ja 
rekao: “Razmisli malo! Ako zovneš hitnu, onda će hitna 
zvat panduriju, a onda će pandurija pitat ko je bacao 
petarde iz parkića na trotoar!" Dino je rekao: “Tojest 
ko je usmrtijo Kragićku!" Kane je rekao: “Uuuu, to je 
zajebano!“ Boban je rekao: “To je mućo zajebano!" Dino 
je rekao: “To je mućo mućo zajebano!" Onda je Kane 
Šteta rekao: “Kad promislim, tu ima samo jedna dobra 
stvar..." Ja sam njega pitao: “Koja stvar?" Kane je rekao: 
"Ta stvar da nisam ja bacijo petardu na Kragićku!" 
Boban je rekao: “Nisam ni ja!" Dino je rekao: “Nisam 

ni ja!" Ja sam gledao koljački prema njima. Onda sam 

ja rekao: “A štašmo sa zapovjednom odgovornošću? 

I štašmo sa odgovornošću onih koji su mogli sprječit 
zločin a nisu? A?" Tu smo mi još čučili iza grmića i 
gledali smo se. Onda smo klimnili glavušama i opalili 
smo munjevitis kimbu. Mi smo tuta forca brisali preko 
parkića. Pa iza trafostanice. Pa iza Zdeninog nebodera. 

Pa iza trafike. Pa iza Zlajine zgrade. Pa iza škole. Pa 
iza Kerumove posluge. Pa iza vrtića Vjeverica. Pa iza 
pazarića... 


Mi smo u bjegu. 

Kragićka leži mrtva na trotoaru. 
Mi smo ubjegu. 

Kragićka leži mrtva na trotoaru. 
Mi smo u bjegu. 

Kragićka leži mrtva na trotoaru. 
Ti mirno čitaš novine. 

Mi smo u bjegu. 

Kragićka leži mrtva na trotoaru. 
Ti mirno čitaš novine i boli te uvo. 
Šta smo mi u bjegu. 

Šta Kragićka leži mrtva na trotoaru. 


Ti mirno čitaš i boli te kua. Ne pada ti napamet zovnit 
hitnu ili panduriju. Jesu te to roditelji tako doma 
odgojili? 


Onda je po trotoaru naišao jedan barba sa dugom 
kosom i bradom. Plus je barba imao plave oči. Plus 

je bio zamotan u neki kafenkasti lancun. Barba je 
zaustavijo se ispred Kragićkinog leša. On je nagnijo se 
i rekao je: “Alo, gospoja, jesi živa?" Kragića je lagano 
dignila glavu sa trotoara. Ona je iznebušeno gledala u 
barbu sa bradom. Barba je rekao: “Kragićka? Jesi živa, 
bogati?" Kragićka je zamuckala: “Do maloprije sam bila 
mrtva! A sad sam izgleda živa!" Onda je Kragićka ustala 
se sa trotoara. Isto je skupila i najlonsku sa londoneri- 
ma i mađaricama. Onda je ona rekla: “Bila sam totalno 
mrtva, a sad sam totalno živa... Gospe moja, pa to je 


čudo! Pa to je božićno čudo, gospe blažena!" Barba 

sa bradom je rekao: “N bava kua?" Onda je Kragićka 
bolje se zagledala u barbinu kosu i bradu. Plus mu se 
zagledala u plave oči. Plus mu se zagledala u kafenkasti 
lancun. Onda je ona sa dlanom pokrila usta i zaskrikala 
je: “Đizes krajs!?!" Barba sa bradom je gledao u nju 
išutijo je. Kragićka je stajala ukipana ispred njega i 
podviknila je: “Đizes krajs, pa to si stvarno ti?! Pa ovo 
jebožićno čudo! Ne mogu virovat, čoviče božji! Đizes 
krajs, pa ovo je pravo božićno čudo!" Barba sa bradom 
je rekao: “N bava kua?" Kragićka je piljila u njega sa 
razrogačenim očima i rekla je: “Bila sam mrtva, a sad 
sam oživila! Poala koje genijalno božićno čudo! Đizes 
krajs, zašto baš mene? Pa to mora imat neki razlog! 
Đizes krajs! Sigurno ima neki specijalni razlog šta si 
baš mene diga iz mrtvih?“ Barba sa bradom je rekao: 
“Naravski da ima!" Kragićka je pljesnila rukama i cijukni- 
la je: “Znala sam! Koji? Reci mi molimte koji?" Onda je 
barba sa bradom kresnijo petardu i frcnijo je Kragićki 
pod noge. 


Robi K. (lila) 

TATIN DAN 10/1/2008 


Jutros se moj tata ustao u sedam uri. Onda je jeba 
mater vladi. Onda je on ugibao u kužinu i skidao je 
krmelje sa očiju. Onda je stavijo kogomu na kuvalo za 
skuvat si kavicu. Onda je jeba mater vladi. Onda je on 
ulijo kavicu u ćikaru i sjeo je za stol. Onda je srknijo 
vladi. Onda je još jednom jeba mater vladi. Onda je tata 
spremijo šporku ćikaru u lavandin. Onda je odgibao u 
sobu za skinit pižamu i obuć robu za na posal. Onda je 
on ubučen za na posal opet dogibao u kužinu. Onda je 
jeba mater vladi. Onda je cmoknijo mamu dok je ona 
izkogome livala sebi kavicu u ćikaru. Plus ju je jednom 
štipnijo za guzu. Onda je jeba mater vladi. Onda je 

tata mahnijo iz hodnika i odgibao je na posao. Mama 

je poslala mu kis sa rukom iz kužine. Tata nije išao 

sa škodilakom na posao nego je išao na noge. Onda 

je usput jeba mater vladi. Onda je on došao do svog 
poduzeća. Onda je popeo se uza skale do svoje kam- 
celarije. On je u kamcelariji sjeo za svoj stol prekoputa 
stola od barba Zvone. Onda je jeba mater vladi. Onda 
je u kamcelariju ugibao i barba Zvone. Barba Zvone je 
sjeo za svoj stol prekoputa stola od mog tate. Tata je 
barba Zvoni mignijo i pitao je da šta ima nova. Onda je 
jeba mater vladi. Onda je moj tata radijo u kamcelariji 
skupa sa barba Zvonom. Tijekom rada je više puta jeba 
mater vladi. Onda je u jedanaes i po moj tata izgibao 
na marendu. On je išao u Popaja naručit toplu sendvu 
sa tunjevinom i majonezom. Onda je to požnjopao. 
Onda je jeba mater vladi. Onda je uletijo i barba Zvone 
i naručijo je picetu. Tata je čekao dok barba Zvone isto 

požnjopa. Onda je jeba mater vladi. Onda je tata posli 
marende vratijo se u kamcelariju. U kamcelariji je sjeo 
za stol i radijo je. Tijekom rada je više puta jeba mater 
vladi. Onda je tata poslje posla vratijo se doma kod 
kuće. Onda je on presvuka se u tutu i ugibao je u kuži- 
nu. Mama je njega cmoknila i izvadila je ručak na stol 
da se oladi. Tata je dok se ladi izgibao na balkon. Tamo 
je jeba mater vladi. Onda smo mi obitelj sjeli za stol 
da ručamo. Za ručak su bili pohani batki i karabatki sa 
špinjačom. Tu je bilo za ručkom zezancije i sprdancije. 
Onda smo mi požnjopali. Tata je rutnijo non plus ultra. 
Onda je jeba mater vladi. Onda je tata mene pitao da 
šta ima novo u školi. Ja sam slaga da sam dobijo četvor- 
ku iz kontrolnog iz matuše iako sam dobijo asa. Tata je 
rekao da odlično da prva liga. Plus me je pomilkijo po 
ćiverici. Onda je jeba mater vladi. Onda je on odgibao u 
primaću da malo prilegne na trosjed. Kad je prilegnijo 
na trosjed onda je tata otvorijo novine da malo čita. 
Onda je jeba mater vladi. Onda je tata zaspa na tro- 
sjedu i hrka je turbo dizel. Onda je poslje mama njega 
probudila da digne se jer pošto je gotova kavica. Tata 
je ustao sa trosjeda. Onda je jeba mater vladi. Onda 

je on u kužini sjeo sa mamom za stol da popiju kavicu. 
Onda je jeba mater vladi. Mama je tatu pitala da oćel 
skupa poć u Merkatora za kupit neke nužne stvari za 
spizu. Tata je rekao da kako će danas ić u Merkatora 
kad je danas ponediljak kad on igra sa ekipom mali 
balun. Mama je rekla da je na to skroz zaboravila. Tata 
je rekao da ne smije se to zaboravljat kad je općepo- 
znata stvar da on sa ekipom ponediljkom i petkom igra 
mali balun. Onda je jeba mater vladi. Onda je on spa- 
kova boršu sa dresom i patikama. Onda je on cmoknijo 
mamu i izgibao je za na mali balun. Tata je uključijo 


škodilaka i vozijo je prema dvorani na Blatinama. Onda 
je jeba mater vladi. Onda je tata u dvorani na Blatinama 
obukao se u dres i patike. Onda je jeba mater vladi. 
Onda je on sa ekipom razvalijo tri pake na mali balun. 
Sve tri pake tata je sa svojom ekipom izgubijo. Onda je 
poslje u svlačijoni se tušira i obuka. Onda je jeba mater 
vladi. Onda je poslje on došao doma kod kuće i pitao 

je da šta ima za večerinku. Mama je rekla da ima ono 
šta je ostalo od obida plus ako oće malo sira i mesnoga. 
Tata je rekao da danas su oni ekipa razvalili tri pake 

na mali balun i da sve tri su dobili. On je da četri gola 
ito dva glavom. Onda je jeba mater vladi. Onda smo 

mi obitelj ponjupali večerinku. Tata je rekao da pohani 
batki su mu još bolji naveče nego za ručak. Onda je 
mignijo prema mami i štipnijo je za batak. Onda je jeba 
mater vladi. Onda je on odgibao u primaću i strovalijo 
se u hotelju. Onda je jeba mater vladi. Onda je uključijo 
televiziju i namistijo je sa daljinskim na onog kremplu iz 
Latinice. Onda je on gledao Latinicu. Tijekom Latinice 
više je puta jeba mater vladi. Onda je poslje tata 
zovnijo mamu u primaću jer pošto da počeće američki 
igrani film. Mama je ugibala u primaću i strovalila se na 
trosjed. Tata je skupa sa njom gledao američki igrani 
film. Onda je jeba mater vladi. Onda je tata zaspa u 
hotelji i hrkao je turbo dizel. Poslje je mama njega 
probudila da kasno je da vrime je za šlafenzi. Tata je 
skočijo se iz hotelje i protrljo je oči. Onda je jeba mater 
vladi. Tata je pitao mamu da kakvi je bijo film. Mama je 
rekla da ne zna tačno jerbo je prikunjala kad su skršili 
šesnajsto auto. Onda je tata obuka se u pižamu i opra 
je zube u banju. Onda je jeba mater vladi. Onda je tata 
ligenzi u krevu i pokrijo se jorganom do brade. Onda je 
mama isto ligenzi u krevu do tate. Tata je zatvorijo oči 

i pravijo se da će zaspat. Mama je ispod jorgana nešto 
sa rukom prčkala tati oko droba. Tata je držao zatvore- 
ne oči. Mama je pitala da alo da ima li tu iko budan. Tata 
je rekao da umoran je ka pas od malog baluna. Plus 

da već je on zabijo četri gola i da nema se on šta više 
dokazivat kao strelac. Onda je mama okrenila se na 
svoju stranu. Onda je i tata okrenijo se na svoju stranu. 
Onda je mama zahrkala turbo dizel injekšn geteiks. 
Onda je tata otvorijo oči i izi se pridignijo se na kušinu 
da ne probudi mamu. Onda je jeba mater vladi. 


Učiteljica Smilja je meni rekla: “Nije to tako loš sasta- 
vak! Djeluje dosta realistično! Samo, zašto tvoj tata 
toliko jebe mater vladi?" Ja sam rekao: “Kako zašto? 
Pa svak živ jebe mater vladi!" Učiteljica Smilja je rekla: 
“Ma znam, al zašto tvoj tata toliko puta jebe mater 
vladi?" Ja sam rekao: “Za svaki nepopušeni duvan po 
jednom!" 


Robi K. (illa) 


* Povodom donošenja 
zakona o zabrani pušenja. 


STANJE NA BERZI 24/1/2008 


Mi rulja iz razreda smo na velikom odmoru sjedili na 
zidiću iza škole. Moj drug Dino je rekao: "Ekipa, jeste 
vidili ovo šta se događa na berzi?" Onaj Kane Šteta 
je rekao: “Događa se strava i užas, to je sasvim kjaro! 
Mene je samo vuna da recesija ne nastupi brže nego 
šta se predviđalo u makroekonomskim procjenama!" 
Onaj flomić Boban je rekao: “To ti je garant, čoviče! Pa 
jel ti znaš koliki je indeks pada nominalnih cjena dioni- 
ca? Šes koma dvajstri posto! Ej! Indeks pada šes koma 
dvajstri, jel tebi bistro šta to znači?" Ona pederica 
Sandra je rekla: “Šes koma dvajstri posto?! Pa to znači 
da će do kraja tjedna indeks pada bit možda i sedam 
koma četrdesosam posto? Pa o čemu mi pričamo, ljudi 
moji?!" Ona balibanica Lidija je rekla: “Berza će ić u tri 
pizde materine!" Ona Nela Svinjogojstvo je rekla: “Kad 
na to pomislim padne mi mrak na oči!" Ja sam rekao: 
“Ako nam od pomisli na berzu pada mrak na oči onda je 
to crna berza!" Mala Teica je rekla: “Sve je to zato šta 
je cjena barela nafte na svjetskom tržištu već previše 
dugo ispod nominale!" Dino je rekao: “Je, samo šta ti 
to po svim parametrima utječe na cjene svih drugih 
energenata, koje rastu eksponencijalno, jasna stvar!" 
Tuljanica Niveska je rekla: “Recesija je neminovna, 
čoviče! Jer ako tebi tržište kapitala stagnira, onda 
naravno daš na berzi imat poremećaje sa dugoročnim 
posljedicama! Pa pogleaj samo da se bilježi pad svih 
najlikvidnijih izdanja, a da ne govorim da monetarni 
agregati u najmanju ruku pokazuju tendenciju stagna- 
cije!" Flomić Boban je rekao: “Samo povlaštene dionice 
pale su za sedam koma pedesdevet! Ej, sedam koma 

pedesdevet!" Ja sam rekao: “Isto mi je to malo čudno, 
pošto je u prosincu zabilježen rast plasmana banaka 
za skoro tri koma četrdespet!" Pederica Sandra je 
rekla: “Je, al vodi računa da ti je to profitni mjesec, kad 
imaš masu fiktivnih ulaganja radi štimanja bilance! 
Prema tome, nominalnih tri koma četrdespet ti je 
realnih dva koma triesosam!" Balibanica Lidija je rekla: 
"A treba imat na umu da je i međubankarsko tržište 
prilično sjebano!" Kane Šteta je rekao: “Negativni 
trendovi neće se zaustavit! Pa vidi samo zadnju vjest 
izhaenbea - neće bit repo aukcije! Pa o čemu mi 
pričamo, ljudi moji?!" Dino je rekao: “Je, al znaš šta 
je neobično? Neobično je šta recentna analitika ipak 
bilježi suficit bilance tekućih transakcija za dvije 
miljarde u trećem tromjesečju!" Nela Svinjogojstvo 
je rekla: “Da, dragi moj, ali zato si ima deficit robne 
razmjene za devet miljardi u jedanest mjeseci! Nemoj 
to zaboravit!" Tuljanica Niveska je rekla: “Plus toga, 
podaci o bilancama tekućih transakcija nisu ažurirani! 
Pa mi sad, koncem siječnja, govorimo o suficitu u 
trećem tromjesečju! Pa di to ima? Pa kako se na tome 
mogu graditi ikakve makroekonomske strategije?" Ja 
sam rekao: “Ma nema tu nikakve šanse ako ti bruto 
društveni proizvod jedva prelazi pet koma dvajsdva 
posto na godišnjoj razini! Pa o čemu mi pričamo, ljudi 
moji?!" Mala Teica je rekla: “Je, to je stvarno kurac od 
bidipija!" Flomić Boban je rekao: “Sa takvim bidipijem 
moš imat samo fiktivne transakcije, a tržište kapitala ti 
je pod stalnom monetarnom presijom! Drugim rječima, 
berza će puknit kao mjehur od sapunice!" Onda je 
neko iza nas rekao: “A jebešmi mater ako ja vas išta 
razumim!" To je bila učiteljica Smilja. Ona je stajala iza 
zidića i gledala je u nas sa raskobečenim očima. Mi 


rulja smo gledali u nju i šutili smo. Uča Smilja je rekla: 
“Slušam vas već kvarat od ure i ne berem bože tebe!" 
Mi smo piljili u nju i nismo ništa odgovarali. Uča Smilja 
je dizala ombrve i rekla je: “Ne znam, djeco, al meni je 
horor film ta vaša spika! Jesam li ja to neki debil, šta? 
Jato apsalutno ne berem ništa živo!" Moj drug Dino je 
njoj rekao: “Kako ne berete? Pa analiziramo situaciju 
na berzi!" Uča Smilja je rekla: “Ma znam, čoviče, al to je 
strava i užas! Zašto bi djeca od devet godina analizirala 
situaciju na berzi?“ Ja sam rekao: “Da skužimo zašto 
nemamo love za marendu!“ 


Robi K. (Illa) 

SUBOTNJI RUČAK 31/1/2008 


Tata je nas obitelj vodijo na ručak u restoran. Tata 

nas svake subote vodi na ručak u restoran. Samo šta 
svake subote on nas vodi na ručak u drugi restoran. 

U ovom restoranu su bile roze tavaje i stonjaci. Mi 
obitelj smo sjedili za stolom i gledali smo u srebrene 
bešteke. Plus je svako imao po dva pijata i po dvi čaše. 
Onda je do našeg stola došao konobar u biloj košulji 

sa leftir mašnom. Konobar je pitao: “Izvolte? Čime vas 
možemo poslužit?" Tata je rekao: “Mi bi nešto ručali!" 
Konobar je rekao: “Odlično! Jeste za neko predjelo il 
ćete samo glavno jelo?" Tata je rekao: “Naravski da 
smo za predjelo! Kakvi mi je to ručak u restoranu bez 
predjela!" Konobar je rekao: “Odlično! A šta biste za 
predjelo?" Mama je rekla: “Ja bi salatu od hobotnice! 
Jel imate salatu od hobotnice?" Konobar je rekao: 
“Imamo!" Mama je rekla: “E super! Onda ću ja salatu od 
hobotnice!" Tata je malu Damjanu pitao: “Štaš ti zlato?" 
Damjanica je rekla: “Gambere ala fijorentini kon 
parmeđano!" Konobar je pitao: “Molim?" Damjanica 

je zakolutala očima i rekla je: “Kozice u rikuli sa par- 
mezanom, sa malo bilog luka i začinjene limunovim 
sokom!" Konobar je pisao u notes i rekao je: “Dobro, 
odlično!" Ja sam rekao: “A jel imate paštetu od bakalara 
na bjanko?" Konobar je rekao: “Imamo!" Ja sam rekao: - 
“E super! Onda ću ja paštetu od bakalara na bjanko!" 
Konobar je pisao u notes i pitao je tatu: “A vi?" Tata 

je rekao: “Ja ću manistru sa plodovima mora, ovkors! 
Samo nemojte mi ono vrhnje stavljat, nego čisto na 
šalši od poma!" Konobar je rekao: “Odlično, odlično! A 
glavno jelo?" Tata je rekao: “Čujte, mi smo vam svi ove 

subote raspoloženi za škampe! Jel imate friških škam- 
pi?" Konobar je rekao: “Imamo! Odlični su, veliki! Kako 
da vam to spremimo?" Mama je rekla: “Ja ću na buzaru! 
Meni škampi nisu škampi ako nisu na buzaru!" Konobar 
je klimao glavom i zapisivao je. Tata je Damjanicu pitao: 
“Kako ćeš ti zlato?" Damjana je rekla: “Ja ću škampe 
ala parizjen!" Konobar je pisao i rekao je: “Dobro, na 
pariški!" Damjanica je rekla: “Ne na pariški, nego ala 
parizjen!" Konobar je rekao: “Naravno, podrazumjeva 
se!" Tata je mene pitao: “Robi, oš i ti škampe na žaru, da 
ih ne jedem ja sam?“ Ja sam rekao: “Može!" Tata je ko- 
nobaru rekao: “Onda meni i Robiju dvije porcije škam- 
pa na žaru!" Konobar je zapisao i rekao je: “Odlično! 
Oćemo se onda za desert dogovorit kasnije?" Tata je 
rekao: “A ne, ja bi da se odma dogovorimo!" Konobar 
je rekao: “Može, nema problema!" Tata je pitao: “A 
šta imate od slatkoga?" Konobar je rekao: “Imamo 
rožadu, imamo mus od čokolade, imamo štrudel od 
višanja i tortu od kestena!" Tata je pogledao prema 
nama drugima za stolom. Mama je rekla: “Joj, nikad 
se kod deserta ne mogu odlučit!" Ja sam rekao: “Ni ja! 
Sve mi pari dobro!" Tata je konobaru rekao: “Znate šta, 
donesite nam od svega po dva komada, pašmo to malo 
zamišat! Jel može?" Konobar je rekao: “Može, kako ne! 
Jeste šta za popit?" Damjanica je rekla: “Ja bi kolu!" Ja 
sam rekao: “I ja bi kolu!" Konobar je zapisao i pitao 
je tatu: “Jeste vi možda za neko vino?" Tata je rekao: 
“Pino griđo šantore di kaco verde, berba osamdesdru- 
ga!" Konobar je rekao: “Molim?" Tata je rekao: “Pino 
griđo šantore di kaco verde, berba osamdesdruga!" 
Konobar je rekao: “Moraću provjerit jel imamo to vino!" 
Tata je rekao: “Provjerite!" Onda je konobar odgibao 
od našeg stola negdi iza šanka. Mi obitelj smo sjedili i 


smješkali smo se. Onda je konobar vratijo se i rekao je: 
“Žao mi je, tog vina nemamo!" Tata je rekao: "E jebiga!" 
Konobar je rekao: “Žao mi je!" Tata je rekao: “A onda 
donesite meni i ženi politre biloga!" Konobar je rekao: 
“Odlično! To je sve? Još nešto?" Tata je rekao: “Ne, to je 
sve!" Onda je konobar odgibao. Mi obitelj smo sjedili 

za stolom i smjehuckali smo se. Onda je mala Damjana 
rekla: “Ja bi morala u zahod!" Ja sam njoj rekao: “Aj ti 

pa ću ja!" Onda je Damjana dignila se od stola i nestala 
je zzzzzuummmmmm. Ja sam rekao: “Mora bi i ja u 
zahod!" Mama je rekla: “Aj ti pa ću ja!" Onda sam ja 
dignijo se od stola i nestao sam zzzzzuummmmmm. 
Mama je rekla: “Morala bi i ja u zahod!" Tata je rekao: 
“Aj ti pa ću ja!" Onda je mama dignila se od stola i nesta- 
la je zzzzzuummmmmm. Tata je pitao: “Jel mogu sad ja 
u zahod?" Tata je odgovorijo: “Aj ti pa ću ja!" Onda je 
tata dignijo se od stola i nestao je zzzzzuummmmmm. 
Onda smo se mi obitelj za kvarat od ure našli u 
Anifijevoj slasti. Tamo smo mi sjeli za stol i klimberili 
smo se. Anifi je nas pitao: “Jel kao i svake subete?" Tata 
je njemu doviknijo: “Je, Anifi, svakom po jedan burek!" 
Ja sam doviknijo: “I po kolu!" Tata je rekao: “I po kolu!" 
Anifi je klimnijo glavom. Mi obitelj smo nastavili sa 
zezancijom i smijancijom. Svake subote nama tako 
bude fešta i veselje. Onda je Anifi donjeo na stol tople 
bureke i kole. Tu smo mi prekinuli sa smijadom i navalili 
smo na njupu. Tu smo se turbo zafastali jer pošto smo 
bureke jeli sa rukama. Najviše je Damjana bila masna 
oko brade. Ali isto smo bili masni i mi drugi. Samo onda 
je u Anifijevu slastu ugibao jedan barba iz pandurije. 
Mi obitelj smo u roku munja nagnili se prema stolu i 
spustili smo glave prema dole. Murac je hodao kroz 
slastu i gledao je malo prema Anifiju malo prema nama. 

Mi obitelj smo gledali u stol i tiho smo žvakali da nas se 
ne čuje. Onda je barba iz pandurije dogibao do nas. Mi 
smo prestali i sa žvakanjem i gledali smo u stol. Onda 
je murac nama rekao: “Dobar tek!" Tata je dignijo oči 
prema njemu i rekao je: “Hvala!" U slasti je bila mrkla 
tišinčuga. Ja sam gledao u stol i turao sam sa slinčo- 
kom komad bureka šta mi je zapeo u grlu. Onda je 
murac pitao: “I? Kakvi su škampi?" Tu mi se onaj komad 
bureka strovalijo u drobušu. Tata je dignijo oči prema 
gorei pitao je: “Koji škampi?" Murac je podviknijo: 
“Znaš ti dobro šta ja pitam! Kakvi su škampi?" Tata 
je rekao: “Koji škampi, čoviče, al ne vidiš da jedemo 
bureke?" Murac je rekao: “Vidim ja, vidim! Samo sam 
dobijo dojavu iz jednog restorana da su neki luđaci 
naručili brdo škampi na sto načina, a onda brisnili! | 
to u smjeru Anifijeve slaste!" Tata je rekao: “To nismo 
mi!" Mama je rekla: “To nismo mi!" Ja i Damjanica smo 
rekli: “To nismo mi!" Murac je raširijo ruke i rekao je: 
“Pa dobro, tošmo razjasnit u stanici! Zovnićemo i onog 
konobara, pašmo vidit oće li vas prepoznat!" Tata je 
njemu rekao: “Kojišmo klinac u stanicu? Pa zašto bi 
mi, majketi, naručivali škampe po restoranima, a onda 
došli ovdi na burek? Jel ti tu išta logično? Pa to bi bijo 
čisti kretenizam!" Murac je nacerekao se i rekao je: 
“Tačno! Meni je to isto kretenizam! Al pravna država i 
služi za to da nas štiti od raznih kretena i bolesnika!" 
Tata je sa salvetom obrisao bradu i dignijo se sa 
stolice. Onda je on murcu rekao: “A jel ti služi za to 
da podriva klasnu borbu?" Murac je zinijo: “Molim?!" 
Tata je podviknijo: “Kažem, jel ti pravna država služi za 
to da podriva klasnu borbu?" Murcu je uletilo tupilo 
od nekuženja. Onda je on rekao: “Koja ti je to klasna 
borba, jebate? Jedeš burek, pamtiš škampe?" Tata je 


rekao: “Ne! Plaćaš burek, al im jedeš sve po spisku!" 
Murac je sa zinutim ustima gledao u tatu. Tata je njega 
fiksirao drito u oči. Anifi je iza šanka šutijo i brisao je 
čaše. Onda je murac tati rekao: “Jebešga, prika, to se 
mene ništa ne tiče..." Tata je njemu rekao: “Klinac te 

se ne tiče!" Murac je rekao: "Šta bi me se ticalo?" Tata 
je primaknijo se njemu prema faci i rekao je: “Ako nas 
prijaviš u stanicu, šta pravna država ima od toga? A? 
Ništa! Kurac!" Murac je ukipao se na mistu i piljio je u 
tatu. Tata je njega fiksirao drito u oči. Onda je murac 
pitao: “A ako vas ne prijavim?" Tata je viknijo: “Anifi, daj 
jedan burek za pravnu državu!" 


Robi K. (lila) 

UVOD U MAŠKARE 7/1/2008 


Mama je meni i maloj Damjani rekla: “Ja i tata ćemo 
vam pomoć oko kostima, ako će nama ić pedes posto 
zarade!" Ja sam rekao: “Pedes posto? Jesi ti pri sebi? 
Možete dobit dvajs posto i ni cenca više!" Mama je 
rekla: “Tries posto i evo ruke!" Ja sam rekao: “Dvajsipet 
posto i ni cenca više!" Mama je rekla: “Kupljeno!" Ja 
sam rekao: “Prodano!" Onda smo se ja i mama ruko- 
vali. Damjanica se smjehuckala. Ja sam rekao: “Al ja 

i Damjana biramo kakošmo se zamaškarat!" Mama 

je rekla: “Nou frks! Ideje vaše, benzin nama!" Ja sam 
rekao: “Ne kaže se benzin nama, nego benzin naš!" 
Mama je rekla: "Ma nema veze! Ne kužim se ja baš 
najbolje u te grčke klasike!" 


Onda smo se cjelo jutro ja i moja sestra Damjana 

uz pomoć naših mamei tate uređivali za maškare. 
Damjanica je stavila na glavu crnu periku kao da ima 
dugu kosu. Plus joj je mama sa sjenilom nacrtala 
kolombare oko očiju kao da izgleda patnički. Plus je 
obukla staru iskidanu spavaćicu kao da izgleda jadno 

i zgužvano. Plus je obukla stare papuče sa bužom na 
palcu. Plus je stavila kušinić ispod spavaćice i vezala je 
ga oko droba kao da izgleda kao da je trudna. Tata je u 
nju gledao sa stravom u očima. 


Ja sam obukao crnu pelerinicu šta mi je mama sašila 
da izgleda kao da mi je mantija. Plus sam stavijo bjelu 
traku od kartona oko vrata. Plus sam stavijo roza 
kapicu na glavu. Plus sam obisijo lančić sa debelim 
križom. Plus sam u livu ruku uzeo krunicu. Plus sam u 

desnu ruku uzeo Novi zavjet. Mama je mene gledala sa 
stravom u očima. 


Onda kad smo se zamaškarali tuto kompleto onda 
smo ja i Damjanica stali ispred mame i tate. Ja sam 
pitao: “I? Kako vam izgledamo?“ Tata je piljio u nas i 
rekao je: “Izgledate mi dosta mordbidno!" Ja sam pitao: 
“Zašto ti izgledamo mordbidno, jebate?" Tata je rekao: 
“Pa Damjanica mi je živa koma, čoviče! Mordbidna 

je!" Mama je tati rekla: “A sin ti nije mordbidan šta se 
zamaškara u popa, a?" Tata je okrenijo se prema mami 
i rekao je: “Ali kako ti nije mordbidno da curica koja 
nema ni pet godina izgleda kao trudnica?" Mama je 
rekla: “Ali maškare i služe za to da se izgleda nemogu- 
će!" Tata je rekao: “Ne smeta meni šta je nemoguće, 
nego šta je mordbidno!" Onda sam ja rekao: “Damjana 
služi za dupliranje prihoda!" Tati je uletila tupaja od 
nekuženja. On je pitao: “Kakvo dupliranje prihoda?" Ja 
sam rekao: “Kad vide Damjanicu kako izgleda jadno i 
zgužvano, rulja će dat đenge i za maškare i za pomoć 
da se obnovi odjel za trudnice u Petrovoj bolnici!" 
Mama itata su gledali u mene sa raširenim očima. 
Onda je mama rekla: “Jebate, koja genijalna taktika..." 
Tata je rekao: “Jebate, koje ludilo od strategije..." Onda 
je mama rekla: “E, aj sad da napravimo generalsku 
probu žicanja! Vi djeco pokucajte na vrata, a mišmo 
vam otvorit kao da ste prave maškare! Okej?" 


Onda smo za minut ja i Damjanica pokucali na vrata od 
primaće. Onda su mama i tata otvorili. Ja i Damjanica 
smo se držali za ruke i smjehuljili smo se. Damjanica je 
sa livom rukom gladila se po kušinu ispod spavaćice. Ja 
sam sa desnom rukom pokazivao Novi zavjet. Mi smo 


onda sa vrata rekli: “Dobar dan! Jel imate šta za maš- 
kare?" Tata je keserijo se i rekao je: “Imamo, imamo, 
kako ne bi imali za maškare!" Onda je mama pomilkila 
Damjanu po periki i pitala je: “A koja si ti maškara, zlato, 
a?" Damjanica je rekla: “Ja sam trudnica iz Petrove 
bolnice!" Mama je rekla: “O, baš super! Nisam ni znala 
da ima tako mladih trudnica u Petrovoj!" Onda je tata 
mene pogledao i pitao je: “A šta si ti? Biskup ili kardi- 
nal?" Ja sam rekao: “Ja sam sretni otac!" 


Robi K. (lila) 

VRUĆI TELEFON 14/11/2008 


Nama je ona učiteljica Smilja zadala da pišemo školski 
sastavak iz hrvackog. Tema za školski sastavak je bila 
nešto o mami i tati. Neki ekipa iz razreda su uču Smilju 
pitali da šta je to nešto o mami i tati. Učiteljica Smilja je 
rekla: “Bilo šta o mami i tati! Zanimljivi prizori iz sva- 
kodnevnog života! Jedna od najvećih tema hrvacke i 
svjecke književnosti je obitelj! Tako ćete se i vi u svojim 
školskim sastavcima bavit svojom najbližom obitelji! 

Jel to sad kjaro?" Onda smo mi rulja uzeli pisat školske 
sastavke. Ja sam u svom školskom sastavku napisao 
ovo: 


Moji mama i tata su pričali na telefon. Mama je sjedila u 
hotelji u primaćoj i držala je sluju na uvu. Tata je držao 
sluju od telefona negdi izvan kuće. To tačno znam jer 
pošto je zvao mamu doma. Mama je u telefon tati rekla: 
"A šta je, mišu, a di si ti?" Tata je u telefon rekao: “A evo 
me,adisi ti?" Mama je vrtila prstom kabel od telefona 
i rekla je: "A evo me..." Tata je rekao: "A jesi možda u 
onoj ljubičastoj vešti, a?" Mama je rekla: “Nisam nego 
u onoj zelenoj suknji!" Tata je rekao: “U onoj zelenoj?! 
Sa velikim prorezom?!" Mama je vrtila prstom kabel i 
smjehuljila se: “A nije baš tako veliki prorez! Ono, do 
po buta... možda malo više put uzgore, he-he...' Tata je 
rekao: “Pa ispaliću, mišu... Biće si i crne hulahopke obu- 
kla, a? Ili si kafene?" Mama je rekla: "Crne sam, crne! 
Samo nisam hulahopke nego bičve, pa me malo stežu 
ligambe, he-he.." Tata je podviknijo: “Ligambe?! Muko 
irudova! Pa jel ti znaš šta mi radiš, mišu?!" Mama je 
motala prstom kabel i keserila se: “A ništa ti ne radim, 

mačak, pričam na telefon!" Tata je rekao: “Eeee, al ti 
dobro znaš šta bi ja sad tebi radijo, a? Aj pričaj mi još 
malo šta imaš na sebi..." Mama je rekla: “Ma ne mogu 
ti puno pričat, oni mi se degenerik stalno vrti ovuda!" 
Tata je pitao: “Koji degenerik?" Mama je šapnila u sluju: 
“Ma Robi! Stalno se nešto mota po primaćoj! Biće nas 
sve prisluškiva!" Tata je rekao: “Ma ko jebe Robija! 
Igniriraj ga, ionako je papan na kvadrat! On ne zna ko 
mu glavu nosi!" Onda je mama još dublje se sa slujom 
uvalila u hotelju i rekla je: “A di si ono maloprije sta, a?" 
Tata je rekao: “Sta san kod toga da bi ti svašta radija!" 
Mama je pitala: “A šta je to svašta, to je pitanje?" Tata 
je rekao: “Šta, a ti ne bi sad malo šingi-mingi, a?" Mama 
je rumenkila se i rekla je: “A nije da ne bi..." Tata je 
rekao: “Šingi-mingi i konki-monki, a?" Mama je motala 
kabel i šapućala je: “A nije da ne bi...“ Tata je rekao: “A 
bil ti da se nađemo za dvajs minuti kod kafića Forca? Ja 
sam s autom pašmo negdi otpičit, a?" Mama je rekla: 
“A nije da ne bi..“ Tata je rekao: “Aj onda letim..." Mama 
je rekla: “Aj onda letim i ja..." Tata je rekao: “Samo 
nemoj da si mi minjala te ligambe, a?" Mama je rekla: 
“Nemaš brige, he-he-he..." Onda je moja mama zaklo- 
pila sluju. Onda je ona u roku munja obukla mantel i 
izjurila je iz kuće. 


Učiteljica Smilja je pročitala moj školski sastavak i 
podviknila je: “Šta je ovo, jebate led?!" Ja sam dignijo 
se iz klupe i rekao sam: “To je moj školski sastavak!" 
Uča Smilja je rekla: “E pa ovo ti je totalno glup sasta- 
vak!" Ja sam pitao: “Zašto je glup?" Uča je rekla: “Zato 
šta pišeš obične bezvezarije, eto zašto!" Ja sam rekao: 
“Meni to nisu obične bezvezarije!" Uča Smilja je rekla: 
“E meni jesu! Šta tu ima zanimljivo i književnički vrjedno 


kako se tvoji mama i tata kokolavaju na telefon!" Ja 
sam rekao: “Meni je to zanimljivo!" Uča je rekla: “E 
meni nije! A to znači daš dobit asa!" Ja sam slegnijo 
ramenima i rekao sam: “A dobro..." Uča Smilja je gle- 
dala u mene sa dignutom ombrvom i rekla je: “Žao mi 
je, Robi, al stvarno nemam drugog izbora nego da ti za 
ove bezvezarije dam negativnu ocjenu!" Ja sam opet 
slegnijo ramenima i rekao sam: “Okej, nema proble- 
ma..." Onda je uča gricnila se za usnu i rekla je: “Samo 
sam te tila nešto pitat..." Ja sam rekao: “Pa pitajte..." 
Onda je učiteljica Smilja mene pitala: “A zašto se tvoji 
mama i tata dogovaraju za nać kod kafića? Mislim, šta 
se ne mogu nać doma? Jel to zbog tebe?" Ja sam uču 
Smilju ufiksirao drito u oči. Onda sam ja njoj rekao: “A 
zašto bi ja to vama objašnjava kad sam već popijo asa?" 
Uča je nakaserila se: “Ma daj, pa moš mi reć..." Ja sam 
rekao: “Ne mogu ja tek tako otkrivat intimnosti mojih 
roditelja!" Uča je rekla: “Ma nemoj tako! Pa ovdi priča- 
mo o školskom sastavku!" Ja sam rekao: “Je, al šta bi 
vam ja išta o tome priča ako je to potpuno nezanimljiv 
ibezvezan i književnički nevrjedan školski sastavak! 
Jer pošto ste mi za njega zbičili asa!" Uča je počeškala 
se po frizuri i rekla je: “Pa sad, možda bi ti mogla dat i 
duju..." Ja sam pitao: “Jel bi mogli il ćete je dat?" Sad je 
učiteljica Smilja mene ufiksirala drito u oči. Ja sam isto 
zapiljio se u nju. Onda je uča rekla: “Okej, imaš duju! Aj 
sad reci!" Ja sam pitao: “Šta da reknem?" Uča Smilja je 
pitala: “Zašto se tvoja mama nalazi sa tvojim tatom kod 
kafića, a ne doma?" Ja sam rekao: “Zato šta je to lažni 
tata!" 


Robi K. (lita) 


1395 


IMAMO SLASTU!I 21/11/2008 


Jai moj tata smo u nedilju gledali na uru kaće više pet 
sati. Onda smo mi dva u pet manje kvarat obukli se 
dašmo izgibat iz kuće. Mama je isto obukla jaketicu i 
pitala je: “A di ćete vi dva, a?" Tata je njoj rekao: “Ma 
bezveze, idemo malo napravit đir do Anifijeve slaste!" 
Mama je rekla: “A nije to bezveze! Nego Anifi danas 
dili džaba kolače, zato vi idete!" Tata je njoj rekao: “Pa 
šta da dili džaba kolače? Jel možda imaš šta protiv?" 
Mama je rekla: "Nemam! Samo komstatiram!" Tata je 
nju pitao: “Pa šta ne ideš i ti sa nama? Izišćemo par 
krempita bez da platimo!" Mama je rekla: “Ma ne da 
mi se! Nešto mi nije do slatkoga!" Tata je nju pitao: 

“Pa diš ti onda? Vidim da si obukla jaketu za vanka?" 
Mama je rekla: "Ma bezveze, idem malo napravit đir do 
Bajramijeve zlatarne!" Tata je iskobečijo oči prema njoj 
i rekao je: “Ma nemoj me jebat?!" Mama je smjehuljila 
se i slegnila je ramenima kao da nema blage. Onda sam 
ja njoj rekao: “Tu si se malo zajebala!“ Mama je pogle- 
dala u mene i rekla je: “Molim?“ Ja sam rekao: “Kažem, 
tu si se malo zajebala!" Mama je pitala: “Zašto bi se 
zajebala?" Ja sam rekao: "Nema te države koja vridi 
zlata!" Mama je rekla: “Nego čega vridi? Žumanjka i 
praška za pecivo?" Tata je rekao: “Tačno! A bojim se 
daš ti ostat i bez krempita i bez rećina!" Mama je rekla: 

“Možda! Al bila bi glupa da ne probam!" Tata je rekao: 

“Bila bi glupa i inače!" 


U Anifijevoj slasti je bila turbo gužva i galama. Anifi je 


smijao se i dilijo je rulji džaba kolače. Rulja su vikali: 
“Živilo Kosovo! Živila nezavisnost! Zivija Buš! Zivija 

Rugova! Daj još dvi šampite!" Onaj Teicin dida je Anifiju 
rekao: “Da si mi samo tri baklave, a reka san ti da oću 
pet!" Anifi je njemu rekao: “Dosta su ti tri! Neće mi 
ostat za druge!" Teicin dida je njemu rekao: “A ako mi 
ne daš, a jebešmi mater ako neću otić u Mekdonaldsa 
na baklave!" Onaj barba Mario je njemu rekao: “Kurac 
ćeš u Mekdonaldsa! Ja sam maloprije izrazbiva 
Mekdonaldsa bovanima! Sve sam mu izloge skršija 
u komadiće!" Anifi i Teicin dida su zapiljili se u barba 
Maria sa čudilom. Onda je barba Mario stavijo ruku na 
usta i rekao je: “Ups! Zajeb! Pomiša san frontove! Al 
ionako san se samo zajebava..." Samo već je njega Anifi 
zdimijo sa baklavom u čelo. Teicin dida je Anifiju rekao: 
“Daj meni još dvi da ga i ja zdimim!" 


Moj tata je najprije donijo na pjatu četri krempite. 
Onda ih je stuka. Onda je on donijo na pjatu još četri 
krempite. Onda ih je stuka. Onda je on donijo na pjatu 
još četri krempite. Onda je prvu od njih stuka. Onda 
je duboko uzdahnijo i rutnijo je. Onda je on navalijo na 
drugu. Onda sam ja rekao: “Tata, pripazi malo! Dobićeš 
proliv!" Tata je mumao i rekao je: “To nije upitno! Al 
nemoj se ti ništa zbog toga brigat!" Ja sam rekao: 
“Kako se neću brigat, čoviče, pa viš da rulja čeka red 
ispred zahoda!" Tata je okrenijo se prema zahodu od 
Anifijeve slaste. Tamo je ispred vrata ekipa stajala 
u redu i cupkala. Tata je rekao: “Nou frks! Ako bude 
panike, obavićemo to iza grmića u parkiću! Kad im ne 
mogu odolit, jebešga!" Samo onda je Anifi potapšao 
mog tatu po leđima i rekao je: “Lakše malo, drugar! 
Vidim da vama Hrvatima dolazi slabo od kosovske 
samostalnosti!" Anifi je keserijo se i sjeo je do nas za 
stol. Onda je on rekao: “Mislim, ne mogu toliko da vas 


primim u moj klozet! Razumeš?" Tata je mumao i rekao 
je: “Nou frks! Evo baš govorim Robiju, ako bude panike, 
obavićemo to iza grmića u parkiću!" Anifi je smjehuc- 
kao sei rekao je: “To nije zdravo ni za tebe ni za tvoju 
domovinu!" Tata je prestao sa mumanjem i pitao je: 
“Kakvu domovinu?" Anifi je još luđe se nakeserijo i re- 
kao je: “Pa mislim, ako pojedeš mnogo krempita, onda 
ćeš mnogo da sereš! A kad mnogo sereš, onda ćeš 
mnogo da zagađuješ ovu lepu zemlju! Grmiće i parkiće, 
he-he!" Tata je obrisao se oko usta sa salvetom. Onda 
je on rekao: “A zašto ti misliš, Anifi, da je mene briga za 
ovu lepu zemlju, a?" Anifi je naglo uozbiljijo se i rekao 
je: “Kako možeš tako da govoriš!" Tata je pitao: “Kako 
govorim, jebate?" Anifi je rekao: “Pa tako govoriš! Kao 
da više voliš moje krempite nego svoju zemlju!" Tata je 
nakeserijo se i potapšao je Anifija po ramenu. Onda je 
on rekao: “E moj Anifi, čekaj, čekaj, ti si sad još u prvoj 
fazi..." Anifi je pitao: “Kakvoj prvoj fazi?“ Tata je zabijo 
perun u krempitu i rekao je: “Prva faza glasi — kad 
dobiješ državu, onda daješ džaba kolače!" Anifi je 
dignijo ombrvu i pitao je: “A druga faza?" Tata je rekao: 
“Druga faza glasi — kad dobiješ kolače, onda daješ 
džaba državu!" 


Robi K. (lita) 

GORI ZASTAVA 28/11/2008 


Mi ekipa mrgaši i torcidaši smo skupili se iza škole 
dašmo zapalit srpsku zastavu. Nama su oni stariji borci 
rekli da kad im je pun kua svega onda se oni skupe 
negdi da zapale srpsku zastavu. Moj drug Dino je 

rekao da starijim borcima je stalno pun kua svega. Zato 
njima triba mali miljon srpskih zastava za zapaljivalo. 
Samo i nama mlađim mrgašima i torcidašima je više 
pun kua svega. Mi smo skupili se iza škole i vikali smo: 
“Doli Srbija! Živila Hrvacka! Pun nam je kua svega! Doli 
Srbija!" Plus smo dok smo vikali mavali sa šakama 

po zraku i pokazivali smo srednji prst. Mulice su nas 
mrgaše gledale sa ponistra od škole i pljeskale su. Mi 
smo pravili bjesne face i urikali smo: “Doli Srbija! Pun 
nam je kua svega! Živila Hrvacka!" Onda je onaj Kane 
Šteta izvadijo iz žepa kutiju šiba i zaškukao je sa njima 
pred nama ruljom. Mi smo svi dreknili: “Tako je!!! Zapali 
je. mater joj jebem!!! Nek nestane u dimu i plamenu!!!" 
Mulice sa prozora od škole su isto skričale i pljeskale 
su. Samo onda sam ja pitao: “A ruljo, a di nam je srpska 
zastava?" Ekipa su pogledali u mene sa tupilom od ne- 
kuženja. Kane Šteta je mene pitao: “Kako to misliš?" Ja 
sam rekao: “Lipo mislim! Ako oćemo zapalit srpsku za- 
stavu, onda je valjda moramo i imat! A ja ne vidim da je 
imamo!" Rulja su piljili u mene sa razrogačenim očima. 
Onda je moj drug Dino rekao: “U pičku mile matere!" 
Onda je Kane Šteta rekao: “U pičku mile matere!" Onda 
je onaj flomić Boban rekao: "U pičku mile matere!" 
Onda je onaj Bešo Tablet rekao: “U pičku mile matere!" 
Onda je moj drug Dino skupijo nas mrgaše u krug i 
šapnijo je: “Ruljo, nemojmo se sad zajebavat! Pune su 

ponistre mulica, ne možemo sad ispast zadnji papani! 
Jel neko zna di ima koja srpska zastava?" Flomić Boban 
je šapnijo: "Nema šanse da je sad nađemo, čoviče! 
Niko je od nas sigurno nema!" Dino je šapnijo: "Jel neko 
zna nekog ko je ima?" Bešo Tablet je šapnijo: “Ma ko 
će ti imat srpsku zastavu, jebate?! Niko nije lud da ga 
uhapse ka četnika! Nema teorije da je sad igdi nađeš!" 
Dino je šapnijo: “Jel možemo zapalit nešto drugo, a 

da sliči na srpsku zastavu?“ Flomić Boban je šapnijo: 
“Možeš klinac! Na nju ništa ne sliči!" Bešo Tablet je 
šapnijo: “Tojest ona ne sliči na ništa!" Dino je šapnijo: 
“U pičku mile matere!" Kane Šteta je šapnijo: “U pičku 
mile matere!" Mi mrgaši smo stajali u krug i gledali smo 
se u face sa panikom na kvadrat. Plus smo svi mislili na 
mulice šta vise na ponistrama i čekaju paljevinu. Onda 
sam ja rekao: “E jeba ti takvu državu u kojoj nemoš nać 
ni jednu srpsku zastavu!“ Ekiposi su zapiljili se u mene 
sa lakšim ošamutom. Ja sam rekao: “Kakvi je to položaj 
manjina, čoviče, kad u ciloj zemlji nemoš nać ni jednu 
srpsku zastavu! Pa to je za izrigat!" Ekiposi su gledali 

u mene sa ošamutom na kvadrat. Ja sam rekao: “To je 
očaj, koma i fašizam, eto šta je to! Jebešmi sve, toliko 
mi ide na kua to zatiranje manjina da bi najrađe... da bi 
najrađe... zapalijo hrvacku zastavu!" Ekiposi su piljili 

u mene. Onda su se mom drugu Dinu zacaklile oči. 
Onda su se flomiću Bobanu zacaklile oči. Onda su se 
Beši Tabletu zacaklile oči. Onda je Kane Šteta dignijo 
šaku u zrak i dreknijo je: “Doli vlaaadaaaa!!!“ Dino je 
arlauknijo: “Doli gaženje prava nacijonalnih manjiii- 
naaaa!!!" Flomić Boban je uskliknijo: “Oće-moći-rili-cu! 
Oće-moći-rili-cu! Oće-moći-rili-cu!" Onda su mulice sa 
ponistra od škole zapljeskale i skamdirale su skupa sa 
nama. Onda je Kane Šteta kresnijo sa šibama i zapalijo 


je hrvacku zastavu šta je visila sa balkona od škole. 
Plamen je odma suknijo uzbrdo u vis. Tu je na poni- 
strama uletijo derilijum trebens. Mulice su arlaukale i 
skakale su od turbo hepeninga. Mi mrgaši i torcidaši 
smo mavali sa šakama po zraku i drečali smo: “Doli 
vlada! Doli guba fašistička! Nek svi ministri idu u pizdu 
materinu! Doli vlada! Doli premijer seronja!" Hrvacka 
zastava je gorila na balkonu od škole. Onda kad se cila 
sparušala onda je pala sa balkona doli na asfalt. Mulice 
su kreštale na ponistrama. Onda smo mi mrgaši skakali 
oko pepela od zastave i gazili smo ga. Plus smo vikali: 
“Doli vlada! Doli ministri! Doli kurbini sinovi! Jeba ti 
ovakvu državu di vlada fašizam i nepravda!" Samo onda 
je prema nama ekiposima zalaufao se onaj barba Luka 
iz pandurije. Kad smo mi njega vidili mi smo u roku 
munja brisnili preko školskog igrališta. E ali Kane Šteta 
nije sa nama opalijo bris. On je sa raširenim rukama 
ukipao se iznad pepela od zastave i vikalo je : “Doli 
vlada! Doli premijer seronja!" Mulice su na ponistrama 
stavile ruke na usta i raskobečile su oči od divljenja 
prema Kani. Mi drugi mrgaši smo već sakrili se iza 
zidića. Onda je murac Luka dotrčao do Kane Štete i 
napečijo se ispred njega. Kane je sa dignutim šakama 
gledao njega drito u facu i drečao je: “Doli vlada! Doli 
premijer seronja!" Onda je njemu murac Luka stavijo 
lisice na ruke. Na ponistrama su uletili uzdasi i živi 
iznered od divljenja prema Kani. Mi drugi mrgaši smo 
ćiribimbili iza zidića. Onda je Kane Šteta murcu rekao: 
“Šta je tebi, čoviče? Zašto me hapsiš?" Murac Luka 
je njemu rekao: “Kako te neću hapsit, majmune!? Viš 
koji ste nered ovdi napravili!" Kane je rekao: “Nije ovo 
nered, nego je ovo sloboda govora!“ Murac Luka je 
rekao: “Ma daj ne seri...“ Onda je on Kanu potegnijo za 

lisice da će ga odvest. Samo Kane je trgnijo se unazad 
i rekao je: “Ama šta ti je, čoviče?! Oš mi objasnit zašto 
me hapsiš?" Murac Luka je podviknijo: “Zato šta vičeš 
da je hrvacki premijer seronja, eto zašto!" Na ponistra- 
uletilo čudilo: “Ma ko ti je vikao da je hrvacki premijer 
seronja?" Murac je njemu dreknijo: “Ti si vikao! Nisam 
valjda gluv!“ Kane je rekao: “Ja sam vikao “Doli premijer 
seronja“, a ne 'Doli hrvacki premijer seronja“! To su dvi 
različite stvari, prika!" Murac je rekao: “Ma nemoj?" 
Kane je rekao: “Ma moj! A ako te baš zanima, kad sam 
vikao 'Doli premijer seronja! mislio sam na premijera 
Republike Bangladeš!" Tu je Kane Šteta mrgaški se 
nakeserijo prema mulicama na ponistrama. Murac 
Luka je rekao: "Je, je, meneš zajebavat..." Onda je on 
okrenijo se prema mulicama i rekao je: “Znam ja bolje 
od tebe koji je premijer seronja!" 


Robi K. (lila) 


DIREKTNI PRENOS 13/111/2008 


Na televiziji je počeo direktni prenos sa suđenja našim 
generalima. Ja sam u primaćoj iza regalića igrao se sa 
robokapom. Onda su mama i tata ugibali u primaću sa 
kokicama i sa čipsovima. Onda su oni sjeli na trosjed i 
šteknili su sa daljinskim televiziju. Ja sam se iza regali- 
ća igrao sa robokapom. Mama i tata su žvakali kokice 

i čipsove i gledali su direktni prenos. Onda je mama 
rekla: “A ovi u Hagu su stvarno zadnja govna, čoviče! 
Pa pogleaj ti molimte šta oni seru!“ Tata je rekao: “Ma 
to je jedna banda razbojnička, čoviče! Oni ne sude 
samo našim generalima, nego i našoj državi i našem 
narodu! To je za izrigat se, majkemi!" Mama je rekla: 
“Tačno! Mi smo svi za njih zločimci i ubojice! Sram ih 
bilo i stid, kad su ih doma tako odgojili!" Tata je rekao: 
“Pičkaim materina, dabiim pička materina!" Mama je re- 
kla: “Pičkaim materina, dabiim pička materina!" Onda 
su mama i tata ždrokili kokice i čipsove i gledali su 
direktni prenos. Plus je mama skočila u kužinu i donila 
im je po kavicu. Ja sam iza regalića igrao se sa robo- 
kapom. Onda je tata rekao: "Viš ti molimte kakve oni 
bljuzge prosipaju! Tačno napadaju cili naš narod i našu 
državu! Jebe ih to šta smo slobodni! Šta smo konačno 
svoji na svome!" Mama je rekla: “Sve je to zakuvala 
ona Karla Del Punto! Ona, ona, ona, ona... štraca od 
žene!" Tata je rekao: “Ona gestapovica i naciskovica!" 
Mama je rekla: “Ona bolesnica i kravetina!“ Tata je 
rekao: “Ona srpcka mati i hrvacka maćeha!" Mama je 
rekla: “Ona guba gubava i štroloćava oštrokondža!" 
Tata je rekao: “Pičkajoj materina, dabijoj pička mate- 
rina!" Mama je rekla: "Pičkajoj materina, dabijoj pička 

materina!" Onda su mama i tata ćokali kokice i čipsove 
i dalje su gledali direktni prenos. Plus su svako malo 
iz ćikara srkali toplu kavicu. Ja sam iza regalića igrao 
se sa robokapom. Onda je tata rekao: “Ma pogleaj ti 
ovog sidog majmuna šta sere, majketi božje! Njemu je 
to sve bila koljačina, ubijačina, garež i palež! A di su ti 
dokazi, majmune?! Di su ti dokazi?! A?!" Mama je rekla: 
“Govna jedna pokvarena! Nemoš se više ni borit za 
slobodu a da te oni ne optuže da si krvolok i zločimac! 
To je živi užas šta oni sebi dopuštaju!" Tata je rekao: 
“Strašno je to šta rade Hrvatima i hrvackoj državi!" 
Mama je rekla: “Strašno i prestrašno!" Tata je rekao: 
“"Cili je ovi haški sud jedna, jedna, jedna... septička jama, 
čoviče! Pogleaj onog sidog majmuna šta drobi! Njemu 
smo svi mi ustaše, jebate dragi irud!" Mama je rekla: 
“Majke mi božje ako ti haški sud nije tribalo dignit u 
zrak! | to dok je ona štraca Del Punto bila unutra!" 
Tata je rekao: “Tako je! Tribalo je ti haški sud zapalit 
ka Krajinu devedespete!" Mama je rekla: “Ma vidi ti 
onog sidog bolesnika kako on priti prstom! Tačno se 
osjećaš ugroženo, čoviče!" Tata je rekao: “Strašno je 
to šta rade Hrvatima i hrvackoj državi!" Mama je rekla: 
“Strašno i prestrašno!" Tata je rekao: “Pičkaim materina, 
dabiim pička materina!" Mama je rekla: “Pičkaim 
materina, dabiim pička materina!" Onda su mama i 
tata grickali kokice i čipsove i dalje su gledali direktni 
prenos. Plus su svako malo srkutali kavicu iz ćikara. 
Ja sam ostavijo robokapa iza regalića. Onda sam ja 
dogibao do trosjeda da malo dzirnem direktni prenos 
na televiziji. Na televiziji su neki barbe i tete u tutama 
izležavali se na kaučima i hoteljama. Oni su kopali 
nosove i pravili su grimase prema lusterima. Onda 
sam ja rekao: “Pa ovo nije suđenje našim generalima!" 


Mama i tata su se ukočenili na trosjedu i rumenkili 

su se po obrazima. Onda je tata promrmorijo: “Šta 
nije?" Ja sam rekao: “Nije! Ovo je Big brader selebriti 
šou!" Mama i tata su ukočenjeni sidili na trosjedu. Plus 
su im face se zaškarpunile kao u grancigula. Plus su 
začepili labrnje i šutili su. Ja sam sa zbunjozom piljio 
čas u njih čas u televiziju. Onda sam ja rekao: “Ha! 

Vi ustvari gledate Big brader selebriti šou, a serete 

kao da gledate suđenje našim generalima!" Mama je 
promrmorila: “Šta tebe kuri bolac šta mi gledamo, a 

šta seremol Biše se nastavit igrat sa robokapom!" Ja 
sam zableušijo se u roditelje sa izneredom na kvadrat. 
Roditelji su sjedili ukipani na trosjedu i crvendačili su 
se po facama. Onda sam ja rekao: “Pa znam, al koja 

vam je to baza da gledate Big brader selebriti šou, a se- 
rete kao da gledate suđenje našim generalima?" Tata je 
promrmorijo: “Nije nam to nikakva baza, nego nam je 
to domoljubna dužnost!" Ja sam pitao: “Kojo?" Tata je 
rekao: “Da gledamo suđenje našim generalima!" Meni 
je opet uletilo tupilo od nekuženja. Tu sam ja lakše 
objesio usta prema roditeljim na trosjedu. Onda sam ja 
pitao: “Jel vi to mene zajebavate?" Mama je rekla: “Ama 
ne zajebavamo te, mišu! Pa zna se da svi građani ove 
zemlje sad imaju domoljubni zadatak da prate suđenje 
našim generalima!" Tata je rekao: “Tačno! Svi moraju 
bit imformirani šta oni razbojnici u Hagu rade hrvac- 
kom narodu i hrvackoj državi!" Mama je rekla: “Tačno! 
Dok traje direktni prenos suđenja našim generalima, 
nema šanse da ijedan normalni domoljub obraća pa- 
žnju na Big brader selebriti šou ili neku sličnu pizdariju!" 
Tata je rekao: “Tačno! Nema nikog u ovoj zemlji ko bi 
se brinijo hoće li naprimjer primjera onaj Sandi ili ona 
Salome napustiti Big brader kuću dok traje suđenje 

našim generalima!" Mama je rekla: “Tačno! Nema nikog 
u Hrvackoj ko sad gleda televiziju i govori: 'A vidi ovog 
Sandija, koji je to pederinjos, čoviče!' Ili: 'A vidi ove 
đikače Salome, kako su joj nakrivo namišteni umjetni 
limuni! Ili: 'A vidi ove nadrkane plave pantaganice šta 
se nonstop kara sa drugim stanarima Big brader kuće! 
Nego svi govore: “A vidi ovih razbojnika iz Haga šta 
čine našim generalima!" Ja sam gledao u roditelje sa 
turbo ošamutom. Ja sam njih pitao: “A zašto vi onda ne 
radite isto šta i svi drugi?" Mama i tata su nasmješkali 
se i rekli su: “Pa radimo!" 


Robi K. (ita) 


MARINELA | DANIJELA 20/ll1/2008 


Moja mama je išla u šoping u Jokera. Mama je ugibala 
u jedan dućan sa suknjama i bluzama. Na ulazu u 
dućan pisalo je Gući i Versaće. Plus je pisalo Maks 
Mara i Kurac Palac. Mama je šetuckala po dućanu i 
prčkala je po višalicama. Prodavačica je dzirkala u 
mamu sa dignutom ombrvom. Prodavačica je na livom 
limunu imala pločicu sa imenom. Na pločici je pisalo 
Marinela. Onda je mama dignila višalicu sa jednom 
ljubičastom bluzom. Mama je rekla: “Aiiimeee, šta je 
famooozna ova bluza!" Onda je ona nju razgledavala 
sa svih strana. Onda je okrenila se prema prodava- 
čici i pitala je: “Jelda je famooozna?" Prodavačica je 
rekla: “E je, baš je lipa!" Mama je pitala: “A jel imate 
broj četrdesidva!" Prodavačica je rekla: “Pa ta šta 
je držite vam je broj četrdesidva!" Mama je rekla: 
"Oooo, pa moram je probat..." Onda je ona još malo 
razgledavala ljubičastu bluzu sa svih strana. Onda je 
rekla: "Ajme, toliko je famooozna da ću morat uletit 
u kabinu i probat je!" Prodavačica je rekla: “Ta vam je 
bluza dvi iljade i trista kuna!" Mama je rekla: “Molim?" 
Prodavačica je rekla: “Kažem, ta vam je bluza dvi iljade 
i trista kuna!" Mama je malo koljački pogledala prema 
prodvačicinom livom limunu i rekla je: “Gospođice, 
kako piše, Marinela... Jesam li ja možda pitala koliko 
košta?" Prodavačica Marinela je rekla: “Niste!" Mama 
je pitala: “E pa onda?" Prodavačica je rekla: “E pa samo 
kažem da bluza košta dvi iljade i trista kuna!" Mama je 
i dalje gledala koljački i pitala je: “A zašto to kažeš ako 
te ja ne pitam?" Prodavačica je rekla: “Pa ništa, samo 
tako..." Mama je rekla: “Sigurno kažeš zato šta ti jane 

izgledam ka neko ko bi kupijo bluzu od dvi iljade i trista 
kuna, a?" Prodavačica Marinela je šutila i skupljala je 
usta. Mama je njoj rekla: “Sigurno misliš - saće mi ova 
kokoš škicat bluzu od dvi iljade i trista kuna, a unaprid 
zna da je ne može kupit ni u ludilu, jerbo su joj dvi iljade 
kuna misečna plaća, a? Jel to misliš?" Prodavačica 

je rekla: “Ama ne mislim, gospođo! Izvolte u kabinu 

i probajte!" Mama je rekla: “Je, je, sigurno to misliš! 
Misliš - stoposto će mi ova kokoš sad škicat bluzu od 
dvi iljade i trista kuna, možda će je glupača i uflekat, 
pa će mi gazda posli jebat mater, a ne da je tuka neće 
kupit, nego nema ni za kupit kruv i mliko! Misliš — viš 
kako koza izgleda, sa borovo postolima i majicom s 
pazara, a ovdi će mi zaglumit i isprobavat bluzu od dvi 
iljade i trista kuna! To misliš!" Prodavačica je škarpunila 
se po faci i rekla je: “Ne mislim, gospođo, nemojte 
imsinuirat! Izvolte u kabinu i probajte si bluzu!" Mama 
je podviknila: “Nemoj ti mene tirat u kabinu, znaš! Ja 
sam ovdi pristojna mušterija!" Prodavačica je još luđe 
se zaškarpunila i rekla je: “Ma mislim, samo da probate 
bluzu, zato sam rekla..." Mama je pogledala se prema 
dole i rekla je: “Ma ne mogu je isprobat na ovu suknju, 
jebemu sveca... Mislila sam isto pogledat ovu ovdi 
kariranu suknju.."" Onda je mama u drugu ruku dignila 
višalicu sa kariranom suknjom. Ona je pitala: “Jel 

imate ovu kariranu broj čerdesidva?" Prodavačica je 
rekla: “Ta šta je držite vam je broj četrdesidva!" Mama 
je rekla: “E pa onda bi u istom điru isprobala i bluzu 

i suknju!" Prodavačica je rekla: “Ta vam je suknja tri 
iljade i..." Samo mama je prodavačicu pogledala turbo 
genocidno. Prodavačica je rekla: “Pardon, pardon! 
Izvolte u kabinu!" Mama je rekla: “Hvala, gospođice... 
Marinela!" Onda je moja mama sa ljubičastom bluzom 


i kariranom suknjom ugibala u kabinu. U kabini je ona 
skinila svoju robu i obukla je kariranu suknju i ljubi- 
častu bluzu. Onda je ona napečila se pred ogledalom 

i smjehuckala se. Onda je ona okrenila se sa bokom 
prema ogledalu i smjehuckala se. Onda je ona okrenila 
se zguza prema ogledalu i smjehuckala se. Onda je 
ona pred ogledalom zatresla sa limunima u ljubičastoj 
bluzi. Onda je ona malo zaglumila kao da je Klaudija 
Šifter i da hoda po pisti. Onda je ona malo zadizala 
kariranu suknju i pokazivala je batake prema ogledalu. 
Onda je ona malo isplazila jezik i mavala je sa njim livo 
desno kao da je pičnija nom plus ultra. Onda je ona 
malo mišala sa guzovima i složila je pogled a la jebako. 
Tako je mama po ure klimberila se ispred ogledala 
u kariranoj suknji i ljubičastoj bluzi. Prodavačica 
Marinela je iznebušeno gledala prema zatvorenoj 
kabini. Ona je škrgućala sa zubima i znojila se po čelu. 
Samo mami nije bilo ni na kraj mozga da uskoro izgiba 
iz kabine. Prodavačica Marinela je lupkala sa prstima 
po štangi od višalica i grizla je donju usnu. Onda je u 
dućan uletila druga prodavačica iz susjednog dućana. 
Druga prodavačica je isto imala pločicu sa imenom na 
livom limunu. Na pločici je pisalo Danijela. Prodavačica 
Danijela je bila izneređena na kvadrat. Prodavačica 
Marinela je nju pitala: “Šta je, Danijela? Šta si tako 
izneređena?" Prodavačica Danijela je rekla: “Ma sad 
me jedna kokoš ispizdila, čoviče! Sorila me totalno, 
cila sam fakd ap!" Prodavačica Marinela je pitala: 

"Pa šta je bilo?“ Prodavačica Danijela je rekla: “Ma 
nemoš to zamislit, čoviče! Tuka je išla probat jaketu 
od sedam iljada i šesto kuna, i onda je uru i po stala 
zatvorena u kabini! Uru i po! ispalila sam na živce, 
jebate! Jel ti to moš zamislit?!" Prodavačica Marinela 

ZLOSILJE I NASILJE 27/11/2008 


Tata je mene odma ujutro potegnijo za bafe. Tako me 
jako potegnijo za livi baf da mi je suzica iscurila na oko. 
Tata je rekao: “Neću ti ja šest puti ponavljat da opereš 
zube prije nego ideš u školu! To bi dosad i degenerik 
svatijo!" Ja sam držao se za livo uvo i rekao sam: “Nije 
u redu tako potezat djete za bafe! To je zlosilje i nasilje 
prema maloljetnicima!" Tata je rekao: “Ma nemoj? Pa 
šta onda?" Ja sam rekao: “Pa onda ću ti zvat panduriju, 
paš te spremit u bajbukanu na višegodišnju robiju!" 
Tata je začudijo se: “A zbog čega, majketi?" Ja sam 
rekao: “Zbog zlosilja i nasilja prema djeci, eto zbog 
čega!" Onda je tata mene potegnijo za desni baf. Tako 
me jako potegnijo da mi je suzica iscurila na oko. Tata 
je rekao: “Neće meni neki mali pizdunčić govorit kad ja 
smijem a kad ne smijem vlastito djete potegnit za bafe!" 
Samo ja sam već bijo u hodniku na telefonu. Na telefo- 
nu sam ja nazvao panduriju da prijavim slučaj zlosilja i 
nasilja nad djecom. Onda je za kvarat od ure pandurija 
pozvonila na vrata i ugibala u naš stan. Tata je njima 
rekao: “Šta vi ovdi tražite?" Murac je tati rekao: 
"Prijavljen nam je slučaj zlosilja i nasilja nad djecom!" 
Tata je rekao: “Šta?! To vas je sigurno ona pantaganica 
nazvala jer pošto sam ga potegnijo za bafe?!" Murac je 
rekao: “A, znači istina je! E pa moraćete poć sa nama u 
stanicu!" Tata je zinijo: “Zašto, jebate?" Murac je rekao: 
“Zbog zlosilja i nasilja prema djeci, eto zašto!" Tata je 
podviknijo: “Ma ne dolazi u obzir, čoviče! Pa neće meni 
svaki pizdun doć govorit kad ja smijem a kad ne smi- 
jem vlastito djete potegnit za bafe!" Murac je rekao: 
“Poćete mirno sa nama u stanicu! U protivnom ćemo bit 

prisiljeni primjenit srestva prisile!" Tata je viknijo: “Ma 
daj odjebi, papane! Tiš meni u mojoj rođenoj kući pritit 
srestvima prisile!? Aus, baus, odjebaus!" Samo tu je 
murac mog tatu svom forcom raspizdijo šakom u vrat. 
Drugi murac je mog tatu prokinijo nogom u drob. Treći 
murac je mom tati zakovrnijo ruke na leđa i stavijo mu 
je lisice. Onda je pandurija mog tatu sa lisicama izvela 
iz kuće. 


Tata je bijo zablindiran misec dana u strogom pritvoru. 
Tatin advokat je bijo tražijo da tatu se pusti na obranu 
sa slobode. Samo to ga se nije pustilo zbog lošog 
ponašanja i beštimji prema organima reda. Onda 
je došlo suđenje. Na suđenju je sudac rekao: “Ovdi 
imamo vrlo zanimljiv slučaj zlosilja i nasilja nad djecom! 
Šta ima tužilaštvo za reć?" Tužilac je rekao: “Optuženi 
je svog sina dvaput pri punoj svjesti brutalno potegnijo 
za bafe! Jednom za livi baf i jednom za desni!" Sudac 
je okrenijo se na drugu stranu sudnice i rekao je: 
“Obrana?" Tatin advokat je rekao: “Optuženi je bio u 
stanju afektancije! Sasvim razumljivo, pošto njegov 
sin nije tija oprat zube i nakon šta ga je šest puta 
fino zamolijo da ih opere!" Sudac je pitao: “Šta, pa je 
to razlog za zlosilje i nasilje nad djecom?" Onda je 
tata uletijo: “Diga mi je živce, čoviče! Šest puta sam 
mu mora reć da zube opere! Dobro mu nisam glavu 
otkinijo!" Sudac je izbuljijo oči prema tati i pitao je: 
“Optuženi, vi znači priznajete da ste provodili zlosilje i 
nasilje nad djetetom?!" Tata je podviknijo: “Koji je ovo 
cirkus, jebate?! Pa neće meni svaki pizdunac govorit jel 
ja smijem ili ne smijem vlastito djete potegnit za bafe!" 
Samo onda je sudac sa drvenim čekićom zveknijo tri 
puta po stolu. Onda je sudac rekao: “Ovi proces je 


gotov! Optuženi se osuđiva na deset godina strogog 
zatvora, zato jer je jedna obična beštija, i zato jer ne 
pokaziva ni trunku kajanja zbog zlosilja i nasilja šta ga 
je poduzimao prema djetetu!" Tu je sudac još tri puta 
zveknijo sa čekićom po stolu. Moj tata je nešto drečao 
i lamatao sa katrige. Samo već su njemu murci stavili 
lisice i vodili su ga iz sudnice. 


Tatu su iz pritvora na Bilicama primistili u zatvor u 
Lepoglavi. Tatin advokat je pisao žalbu na vrhovni sud. 
Samo vrhovni sud je odjeba žalbu tatinog advokata. 
Vrhovni sud je rekao: “Deset godina stroge robije 

je zaslužena kazna za tu beštiju, koja ne pokaziva ni 
trunku kajanja zbog zlosilja i nasilja prema djeci!“ Tatu 
su u Lepoglavi smjestili u najgori odjel sa najgorim ki- 
lerima i dilerima. Tata je pisao svom advokatu da uloži 
oštru žalbu. Tata je rekao: “Pa ne mogu mene držat sa 
najgorim kilerima i dilerima samo zato šta sam vlastito 
djete potega za bafe!" Samo onda je šef Lepoglave 
zablindirao tatu u najgoru samicu. Šef Lepoglave je 
rekao: “Osuđenik se šalje u samicu zbog lošog pona- 
šanja i beštimji prema organima reda!" Tata je izlazio 
iz samice samo na obid i večeru. Tamo su njemu kileri i 
dileri za obidom i večerom otimali spizu i davali su mu 
penkale. Isto su ga znali i prokinit nogom u drob. Kileri 
i dileri su njemu rekli: “Koji si ti kurac, provodiš zlosilje 
i nasilje nad djecom, a onda okolo po nama sereš da 
smo kileri i dileri!" Onda bi mu još dali po šakomicin u 
ćelenku. Tata je u samici bijo gladan i žedan. On je po 
podu čerprkao za gusjenicama i gaštrapanima da bilo 
šta žvakne. Živa sreća šta u samici nije bilo ogledala 
jer pošto je tata pretvorijo se u kost i kožu. Tata je 

iz Lepoglave mami pisao pisma. U pismu je pisalo: 

“Pošalji mi nešto spize, ženac! Ovi grozni kileri i dileri 
mi svaki dan otmu cili ručak i večeru! Plus me isprokin- 
dače na mrtvo ime i neime! Ti stoposto kužiš u kakvoj 
sam komi i patnjama! Ako mi ne pošalješ nešto spize, 
ja ću ovdi sigurno skviknit!" Samo mama nije otvarala 
tatina pisma. Mama je našla ljubavnika. Sa ljubavnikom 
se ona po cili dan jebe dok tata robija u Lepoglavi. 
Mama je mene pomilkila po čelu i rekla je: “Aj, malac, 
probudi se! Vrime je za u školu!" Ja sam otvorijo oči 
i vidijo sam mamu di me milki po faci. Mama je mene 
pitala: “A šta si se toliko smjehuckao u snu, mišu, a? 
Sigurno si nešto lipo sanja?" Ja sam podignijo se na 
jastuku i rekao sam: “Sanjao sam ozbiljne društvene 
promjene!" Mama je gledala u mene sa čudilom i rekla 
je: “N bava kua? Nisam imala blage da se to uopće 
može sanjat?" Ja sam rekao: “Sanjao sam pravedno i 
humano društvo! Sloboda, jednakost i blagostanje! 
Sanjao sam društvo koje je skroz suprotno od ovog u 
kojem sad živimo!" Mama je gledala u mene sa blagom 
vunom u očima. Onda je tata sa vrata od sobe upitao: 

"A šta je to, jebate? Neki maksizam komunizam, a?" Ja 
sam pogledao njega drito u facu i rekao sam: “Djeca na 
vlasti!" Tata je dignijo livu ombrvu i rekao je: “N bava 
kua? Aj operi zube paš mi malo pričat o tome!" 


Robi K. (Illa) 


KRICI IZ SPAVAĆE 3/1V/2008 


Mama je tatu prodrmala na kušinu i govorila je: 
“Probudi se, mačak, probudi se..." Tata je otvarao 
krmeljave oči sa tupajom i zbunjozom. Mama je njemu 
rekla: “Aj ustani, mačak, došli su nam Joža i Eržika iz 
Zagreba!" Tata je u roku dz skočijo se na kušinu. Plus je 
iskobečijo oči i rekao je: “Molim?!" Mama je rekla: “Diži 
se, kažem! Došli su nam Eržika i Joža iz Zagreba, skupa 
sa onim svojim debilima! Cilu noć su putovali vlakom!" 
Tata je sa izneredom piljio u mamu. Onda je on rekao: 
“Ovo ja sanjam! Ovo ja sanjam noćnu moru i još se 
nisam probudijo! Reci mi da sanjam!" Mama je rekla: 
“Ne sanjaš, mačak, jutro je odavno! Eno Joža i Eržika 
piju kavicu u kužini i čekaju da dođeš!" Tata je uspravijo 
se na kušinu i dreknijo je: “Kurac ću doć! Nema šanse 
da ja igdi idem iz kreveta!" Mama je raširila ruke i rekla 
je: “Pa moraš doć, mačak! Nemoš bit tako nepristojan, 
jebemu sveca, gosti će se naljutit!" Tata je prosikćao: 
"Koji gosti?! Koji gosti, majketi irudove?! Oš da uletim u 
kužinu sa kalašnjikovim i sve živo potaracam, a?! Jel to 
oš?!" Mama je rekla: "Daj molimte ne bljezgari bljezga- 
rije! Ponašaš se ka najgora navijačka banda! Tamo gosti 
čekaju, a ti se tu glupiraš! Pa šta će ljudi pomislit?" Tata 
je prekrižijo ruke na prsi i rekao je: “Kuri me bolac šta 
će oni pomislit! Ja iz ovog kreveta ne ustajem!" Mama 
je napečila ruke na kukove i pitala je: “Pa šta ću reć Joži 
i Eržiki?" Tata je gledao u luster i rekao je: “Reci im šta 
god te volja!" Mama je uvatila se za štangu od kreveta 
i zarežala je: “Oću im reć da mi je muž mamlaz jedan i 
brezobraznik, a? Oću im to reć?" Tata je rekao: “Reci 
im da imam fibru!" Mama je gledala u tatu sa lakšom 

zbunjozom. Tata je rekao: “Imam fibru četrdesjedan 
koma šest! Totalno sam bolestan i ne mogu izlazit iz 
sobe, to im reci!" Mama je zaškarpunila se po vratu i 
rekla je: “Da si ti totalni bolesnik, to je općepoznato! 
Oću im reć da su te rastočila četri karcinoma i da si 
na samrti, a? Oću im reć da ti je leukebija sjebala mali 
mozak, je li?!" Tata je pogledao koljački prema mami 

i rekao je: “Slušaj, reci im šta god oš, ja iz sobe ne 
izlazim! Kapito?" Mama je odmaknila se od kreveta i 
prošapnila je: “Kapito!" Onda je ona izgibala iz sobe. 


Onda je za po ure iz spavaće sobe je čulo se lagano 
kuckanje po vratima. Kad niko nije trznijo onda je 
čulo se malo jače kuckanje. Onda je mama odgibala 
do spavaće i otvorila je vrata. Iza vrata je stajao tata i 
motavao je mami sa prstom da ugiba. Mama je njega 
pitala: “Šta je bilo? Jel ti pala fibra?" Tata je njoj šapnijo: 
“Triba mi se popišat!" Mami je uletilo čudilo: “Kako 
to misliš, triba mi se popišat?" Tata je šapnijo: “Triba | 
mi se popišat, tako mislim!" Mama je rekla: “Pa idi se 
popišat, šta mi to govoriš!" Tata je pitao: “A jel teren 
čist?" Mami je opet uletilo čudilo: “Kako to misliš?" 
Tata je šapnijo: “Mislim, jel mogu slobodno do banja?" 
Mama je rekla: “Naravski da moš! Doduše, Joža se 
baš sad brije u banju, ali moš se ti slobodno popišat! 
Školjka nije zauzeta!" Tata je podviknijo: "Jebemliti 
krv irudovu! Brije se u banju?!" Mama je rekla: “A brije 
se, bogati! Cilu noć je putova vlakom, pa se iša malo 
sredit!" Tata je zarežao: “Jebemliti krv irudovu!" Mama 
je raširila ruke i rekla je: “Pa šta ti smeta popišat se 
dok se Joža brije, mačak? Pa oba ste muški, bogati!“ 
Tata je stiskao se za miška i dreknijo je: “Kako mi ne bi 
smetalo, pizdamu materina, dabimu pizda materina!" 


Mama je rekla: “A šta bi ti rađe da se pišaš dok se 
Eržika brije? Majkemi mile, mačak, ako te ja išta kužim!" 
Tata je skakućao na prstima i rekao je: “Naravski da me 
ne kužiš, zato šta si jedna debilka! Samo šta će meni 
puknit mjehur, jebate... Ma znaš šta, popišaću se kroz 
ponistru!" Mama je zinila: “Molim?!" Tata je stiskao 

se za miškulinca i rekao je: “Jebešmi sve ako se neću 
popišat kroz ponistru! U ovom trenutku ja ne vidim 
bolje rješenje!" Mama je stavila ruke na usta i zamuc- 
kala je: “Pa kako ćeš, mačak, mislim... to je... to je..." 
Tata je podviknijo: “Lipo ću se popišat kroz ponistru, 
eto kako ću! Jerbo će mi inače puknit mjehur!" Mama 
je nasmjehuljila se i rekla je: “Pa neš se uspit dobacit, 
mačak! Mislim, znaš i sam kolipacni ti je..." Tu je tata 
mamu pogledao mesarski. Onda je on njoj rekao: “Oš 
da te puknem šakom?!" Samo onda je mama njega 
pogledala mesarski i dreknila je: “Pukniću ja tebe 
šakom ako mi se popišaš po zidu! Jesi me čuo?! Nek mi 
jedna jedina kap kapne na zid i razbiću ti ćuturu!" Tata 
je od vune odskočijo dva koraka unazad. Onda je on 
rekao: “Popeću se skroz u ponistru! Ništa neće kapat 
unutra!“ Mama je piljila u njega sa raširenim očima. 
Tata je roku munja otvorijo ponistru. Onda je on popeo 
se sa kolinima skroz na dasku od poniste. Onda je on 
izvadijo miškulinca iz pižame prema vanka. Onda je on 
rekao: “Aaaaaaaaaaahhhhh..." 


Tata je piškijo kroz ponistru na ulicu. Samo onda je 
mama u spavaćoj zapljeskala i viknila je: “Apri-li-li-li! 
Apri-li-li-lil" Onda je mama blokavala od smijade. Tata 
je najprvo se malo ukočenijo od strave i horora. Samo 
on je nastavijo sa škropijonom po ulici jer pošto mu je 
bijo pun mjehurić. Mama je držala se za drob od kesa 

i govorila je: “Apri-li-li-li! Apri-li-li-li!" Onda je tata 
rekao: “Kaj?" Mama je rekla: "Prvi april, mačak! Prvi 
april, prvi april! Zdigla sam te na brumu!" Tata je šarao 
sa mlazom i pitao je: “Kaj?" Mama je malo zakočila sa 
smijačinom i rekla je: “Pa sve sam izmislila, mačak! 
Eržika i Joža uopće nisu došli! To mi je bila baza za prvi 
april! Bereš?" Tata je držao se za miškulinca i rekao je: 
“Kaj? Kaj si zmislila. srčeko? Niš te ne razmem!" Sad 
je mama uozbiljila se i gledala je sa turbo zbunjozom 
u tatu. Tata je klečao na ponistri i škropijo je po ulici 
bez stat. Onda je mama njega pitala: “Šta ti to sad 
izvodiš, majketi?" Tata je rekao: “Kaj bi zvodil, srčeko? 
Niš ne zvodim!" Mama je podviknila: “Ama šta si se tu 
uvatijo kajkat, čoviče, pa nisi u Zagrebu!" Tata je rekao: 
"Kak nisam, srčeko? Pa gde bi drugo bil?“ Tu je mama 
začepila labrnju od novog ošamuta. Tata je rekao: “Kaj 
ne viš da sam se spišal kroz prozorčeko?" Mama je 
dignila obe ombrve i rekla je: “Pa vidim, glupsone, al 
kakve to veze ima sa Zagrebom?!" Tata je iz ponistre 
rekao: “Kak nema? Ak sam se spišal kroz prozorčeko, 
pa gde bi drugo bil neg u Zagrebu?" Mama je opet 
zašutila od nekuženja. Onda je ona rekla: “Koja ti je to 
bolesna spika, jebate? Pa otkad to u Zagrebu pristojni 
ljudi pišaju kroz ponistre?" Tata je šarao sa mlazom i 
rekao je: “Otkad nam dolazi Buš!"* 


Robi K. (illa) 


* Povodom posjeta američkog predsjednika Georga W. 
Busha Zagrebu, koji se tom prilikom, uz jako osiguranje, 
provezao službenim automobilom glavnim gradskim ulicama. 


MRAČNA PRIČA 10/IV/2008 


Tu je bio totalni mrak. Onda je u totalnom mraku neko 
rekao: “Alo, Stipe, di si?" Onda je bila tišina. Onda je 
neko opet rekao: “Alo, Stipe, di si?" Onda je neko re- 
kao: “Tu sam, jebate, a ko me zove?" Neko je rekao: “Ja 
sam, Ivo! Ivo ovdi!" Neko je rekao: “E, Ivo! Fala kurcu da 
si se javio! A di si ti?" Neko je rekao: “A evo me, bogati, 
viš da te dozivam!" Neko je rekao: “Jebešga, kad se 
ništa ne vidi!" Neko je rekao: “Mračno je ovdi, čoviče!" 
Neko je rekao: “Mračno je za popizdit!" Onda je opet 
se sad nać, jebemu sveca?" Neko je rekao: “Da se ja 
uputim livo, a ti desno, pašmo se usput valjda srest?" 
Neko je rekao: “Ako se ti uputiš livo, a ja sam možda 
desno od tebe, i ja se onda uputim udesno, ondašmo 
se još više razdvojit! Razumiš, može bit zajeb?" Neko je 
rekao: “Nemoj mi sad politizirat, jebemu jarca! Triba se 
najprvo snać u prostoru! Preveliki je ovdi mrak da bi se 
igrali politike! Jel ti to kjaro?" Neko je rekao: “Kjaro mi 
je! Triba najprvo pobjedit mrak!" Neko je rekao: “Tako 
Onda je neko rekao: “Šta onda, da se uputim?" Neko 
je rekao: “Naravski daš se uputit, čoviče, ja sam 

već krenijo!" Onda je opet uletila tišina. U totalnom 
mraku čulo se samo šljapkanje i muvanje. Onda je 
neko rekao: “Hops, šta je ovo? Jel ovo nečija noga?" 
Neko je rekao: “laoj! To boli!" Neko je rekao: “Čija je 
ovo noga, jebate? Stipe, jel ovo tvoja noga?" Neko je 
rekao: “Nije Stipina, nego moja!" Neko je rekao: “Čija, 
čoviče? Jel se ne znaš prestavit kad zapinješ nogu?" 
Neko je rekao: “Gordanova noga, Gordanova! Joooj, to 

dosta boli!" Neko je rekao: “A Gordane, ti si isto ovdi?" 
Neko je rekao: “Naravski da sam ovdi, di ću drugo bit!" 
Neko je rekao: “A jesi možda vidijo Stipu?" Neko je 
rekao: “Kako ću ga vidit kad je totalni mrak!" Neko je 
rekao: “A je, dobro govoriš, ne vidi se kurca tebe! Ja 
sve pomalo hodam i mašem rukama i nogama nebi li 
naletijo na Stipu, al njega nigdi!" Onda je neko rekao: 
“Evo ja ga imam! Držim ga za ruku!" Neko je rekao: “Ko 
je to?" Neko je rekao: “Ja sam ovdi, ja sam! Evo držim 
Stipu za ruku!" Neko je rekao: “Ama ko, jebate?! Moš 
se valjda prestavit?!" Neko je rekao: “Bjanka ovdi, 
Bjanka!" Neko je rekao: “A Bjanka! Aj baš dobro da 
si i ti tu!" Neko je rekao: “A nego di ću drugo bit! Al 
najvažnije je da sam našla Stipu! Evo baš ga držim za 
ruku!" Onda je neko rekao: “Nit sam ja Stipe, nit je 
ovo šta ti držiš ruka!" Neko je rekao: “Ko je to, jebate 
irud?!" Neko je rekao: “Božo ovdi, drago mi je!" Neko 
je rekao: “Znači nije Stipe?" Neko je rekao: “Nije nego 
Božo, žao mi je! I nije ruka, nego fotoaparat!" Neko je 
rekao: “Aj sad baremko znamo da je i Božo ovdi! Skupa 
sa fotoaparatom!" Onda je neko rekao: “Je, al ko onda 
mene drži za ruku?" Neko je pitao: “Koga?" Neko je 
rekao: “Mene! Ko onda mene drži za ruku?" Neko je 
podviknijo: “Ama koga, jebemu boga jarca?!" Neko je 
dreknijo: “Stipe ovdi, majmune! Stipe se javlja i pita ko 
ga drži za ruku! Jer pošto sam upravo skužnijo da to 
nije Bjanka!" Neko je rekao: “Stipe, ovo je znači tvoja 
ruka?" Neko je rekao: “Naravski da je moja! A koji si ti?" 
Neko je rekao: “Luka ovdi, Luka!" Neko je rekao: “Luka? 
Pa šta me držiš za ruku, jebemliti mliko materino?! 
Jesi ti neki peško?!" Neko je rekao: “Mater ti je peško!" 
Onda je neko rekao: “Ljudi, nemojte se sad karat! Sad 
je najvažnije snać se u ovoj mrakuši!" Neko je rekao: 


“Tako je! Triba pobjedit mrak!" Neko je pitao: “Ali ko je 
sve ovdi?" Neko je rekao: “Izgleda da nas ima pun kua!" 
Neko je rekao: “Ajmo, javite se na prozivku da vidim ko 
je sve ovdi!" Neko je rekao: “A koji si ti klinac da se tebi 
javljamo na prozivku, a?" Neko je rekao: “Ivo! Ja sam 
Ivo! A koji si ti?" Neko je rekao: "E kurac ću ti reć! A u 
mraku me nemoš poznat, he-he...' Tu je uletila kraća 
tišinčuga. Onda je neko rekao: “Okej, okej! Ivo govori! 
Zapovjedam da se svi javite na prozivku da vidimo ko 
je sve ovdi!" Onda je neko rekao: “Ja sam ovdi!" Neko 
je rekao: “I ja sam!" Neko je rekao: “I ja sam!" Neko je 
rekao: “| ja sam!" Neko je rekao: “I ja sam!" Neko je re- 
kao: “I ja sam!" Neko je rekao: “I ja sam!" Neko je rekao: 

“I ja sam!" Onda je neko uletijo: “Dobro, dobro! Dosta, 
dosta... Ukratko, ima nas prepun kua!" Neko je rekao: 

“Pa dogovorili smo se da se svi nađemo!" Neko je rekao: 

“Je, al nismo znali da će vladat ovakvi uvjeti!" Neko je 
pitao: “Kakvi uvjeti?" Neko je rekao: “Uvjeti totalnog 
mraka!" Neko je rekao: “Tačno! Nije bio dogovor da se 
nađemo u ovakvom mraku!" Neko je pitao: “Nego di?" 
Neko je rekao: “U Buševoj guzici!" 


Robi K. (illa) 


1423 


KAPTOL TURS 24/1V/2008 


Mi smo u školi imali sat vjeronauka. Nama je na satu 
vjeronauka bila ona sestra Melita iz Gospe od Cukra. 
Sestra Melita je stala ispred ploče i rekla je: “Kao šta 
znate, i ove godine katolička crkva za vas mladomi- 
snike organizira izlet! Za iljadu i dvista kuna po osobi 
imate orgamiziran prevoz, plus teve i video u autobusu, 
plus dva noćenja u hotelu sa dvi i po zvjezdice, plus 
topli obroci, plus hladna marenda, plus prisustvo 
velikoj svečanoj svetoj misi na otvorenom... Sve u 
aražmanu Kaptol tursa! Mogućnost plaćanja u dvi rate!" 
Ona Nela Svinjogojstvo je pitala: “A di se ide?" Sestra 
Melita je rekla: “U Blajburg, naravski! Kao i svakog 
prolića!" Mulice u razredu su odvalile revijski pljesak 

i veselje. Ona pederica Sandra je rekla: “Ajme gušta!" 
Ona tuljanica Niveska je rekla: “Ajme super!" Ona 
balibanica Lidija je rekla: "Ajme ludilo!" Sestra Melita je 
mignila prema mulicama i rekla je: “A naravski dašmo 
usput skočit u šoping do Graca!" Tu je uletijo još 

luđi amplauz. Pederica Sandra je rekla: “Ajme gušta!" 
Tuljanica Niveska je rekla: “Ajme super!“ Balibanica 
Lidija je rekla: “Ajme ludilo!" Sestra Melita je smirivala 
njih sa rukama i rekla je: “Okej, okej, znači odma se 
prijavite ko sve ide, a onda recite roditeljima da iljadu 

i dvista kuna mogu platit u dvi rate! To je sitna lovuša, 
jer pošto nam Kaptol turs daje specijalmi popust na 
vas mladomisnike... Jel sve kjaro?" Onda je moj drug 
Dino dignijo ruku iz zadnje klupe i pitao je: “A zašto se 
ne ide u Jasenovac?" Sestra Melita je zinila: “Di?!" Dino 
je rekao: “U Jasenovac! Zašto se ne ide u Jasenovac?" 
Svi rulja u razredu su okrenili se prema Dinu. Plus su 

mulice u njega gledale krvoločki na kvadrat. Sestri 
Meliti je uletijo lakši nekužitis. Ona je pitala: “Zašto 

bi se išlo u Jasenovac, jebate?" Dino je rekao: “Moj 
tata kaže da je crkva u totalnom kurcu kad uvik ide u 
Blajburg, a nikad u Jasenovac!" Tu je u razredu uletila ti- 
šina. Onda je mala Teica Dinu rekla: “Ja mislim da je tvoj 
tata u kurcu, a ne da je crkva u kurcu!" Sestra Melita 

je uletila: “Djeco! Pristojno se izražavajte! Niste u kur... 
ovaj, na ulici!" Onda je ona Nela Svinjogojstvo okrenila 
se prema Dinu i rekla je: “Ako idemo u Blajburg, onda 
idemo i u Grac u šoping! A ako idemo u Jasenovac, diš 
onda u šoping, a? U neku selendru ili prašumu?" Onda 
je moj drug Dino rekao: “Koliko sam ja skužijo, ne ide 
se u Blajburg zbog šopinga!" Nela je pitala: “Nego 
zašto?" Dino je rekao: “Zbog stratišta!" Ona tuljanica 
Niveska je skočila: "Kakvog stratišta, jebate led?! Jesi 
ti malo bolestan?!" Dino je rekao: “Lipog stratišta! U 
Blajburgu je bilo stratište, ako nisi znala!" Niveska je 
piljila u Dina sa jezom i hororom. Onda je ona pederica 
Sandra njemu rekla: “Pa šta se sad praviš pametan! 
Saćemo pravit veliku filozofiju je li se ide zbog stratišta 
ili zbog šopinga! Isti kua, glavno da se ide!" Tu su 
mulice uletile sa bukom i galamom da tako je i da bravo 
Sandra. Samo sestra Melita je njih smirivala sa rukama 
i rekla je: “Nije, nije, u pravu je Dino... U Blajburgu je, 
djeco, bilo strašno stratište! Tisuće naših mučenika je 
tamo mučki pobijeno! | baš zato idemo tamo! Da pri- 
sustvujemo svečanoj svetoj misi na otvorenom!" Onda 
je moj drug Dino rekao: “Je, al moj tata kaže da ako je 
bilo stratište u Blajburgu, onda je bilo i u Jasenovcu!" 
Sestra Melita je raširila ruke i rekla je: “A ne znam ti ja 
to! Nisam baš verzirana za povjest i zemljopis!" Dino 

je rekao: “Je, je, bilo je! Moj tata kaže da je stoposto 


tako!" Sestra Melita je rekla: “E, i? Kakvi je onda 
problem?" Dino je rekao: “Moje pitanje glasi - ako nas 
crkva vodi na svetu misu u Blajburg, zašto nas ne vodi 
i u Jasenovac?" Onda je mala Teica zadrečala: “Zato 
šta je stratište u Blajburgu bliže prodajnim centrima, 
eto zašto!" Balibanica Lidija je zaskričala: “Tačno! 
Tamo je bila koljačina na boljoj lokaciji!" Samo sestra 
Melita je zavikala: “Dosta, djeco! Dosta!" Onda je ona 
pogledala prema Dinu i rekla je: “Toš stvarno morat 
pitat Kaptol turs, ane mene!" Dino je rekao: “Nou frks! 
Ja znam šta je meni tata reka da uradim!" Sestra Melita 
je pitala: “Šta ti je rekao?" Dino je rekao: “Ako se ne 
ide u Jasenovac, ja ne idem u Blajburg!" Onda sam ja 
doviknijo iz klupe: “Ne idem ni ja!" Onda je onaj Kane 
Šteta rekao: “Ne idem ni ja!" Onda je onaj flomić Boban 
rekao: “Ne idem ni ja!" Onda je onaj Rino Sajla rekao: 
“Ne idem ni ja!" Onda je ona tuljanica Niveska zveknila 
sa pernicom po klupi i dreknila je: “A to je zato šta ih 
kuri bolac za šoping, eto zašto!" Nela Svinjogojstvo je 
viknila: “Tačno! Oće zajebat nas šopingašice! Oće da 
se ide na izlet u selendre i prašume, da se mogu igrat 
na ustaša i partizana!" Mala Teica je skriknila: “Sve su 
unaprid smislili, banda muška!" Onda je sestra Melita 
svom forcom krehnila sa dnevnikom po klupi. Ona je 
viknila: “Ne možemo se ovako djelit kod ovako važne 
stvari!" Mi smo svi zašutili. Sestra Melita je rekla: 
“Umisto da budemo svi jedinstveni i zajednički, tu 
nastaju podjele i razdori!" Mi smo u tišinčugi piljili u nju. 
Sestra Melita je rekla: “Moraću časkom telefonirat fra 
Ivi, da on rekne kako da rješimo ovaj problem!" Onda 
je sestra Melita izgibala iz razreda. U razredu je opet 
uletila karačina i deračina između nas muškića i njih 
ženskica. Mi smo njima vikali da su blajburške đikače. 

One su nama vikale da smo jasenovački pederinjosi. 
Samo onda je za pet minuti sestra Melita se vratila 

u razred. Ona je stala ispred ploče i nasmješkala se. 
Onda je rekla: “Sve je u redu, djeco! Problem rješen!" 
Mi smo gledali u nju sa tupajom od nekuženja. Ja sam 
pitao: “Šta to znači?" Sestra Melita je rekla: "Znači 

da su otvorene obe opcije!" Nela Svinjogojstvo je 
pitala: “Kako obe opcije?" Sestra Melita je rekla: “Lipo! 
Službeni stav crkve je da vas neće tirat da idete na izlet 
samo na jedno misto! Nego možete birat!" Moj drug 
Dino je pitao: “Kako birat?" Sestra Melita je rekla: “Ko 
ne ide na misu u Blajburg, završiće u Jasenovcu!" 


Robi K. (Illa) 


NEĆEMO MATURU! 1/V/2008 


Ja sam doma kod kuće se spremao za učeničke demo- 
stracije. Moji mama i tata su meni pomagali u sprema- 
nju. Mama je meni rekla: “Puno mi finćukasto izgledaš, 
jebemu miša! Čista košulja, ispeglane gaće, sve je to 
nekako... Slabo si opasan, razumiš?" Onda sam ja sa 
rukom uzeo malo pepela iz čikopelnice i razmecao 
sam po košulji. Plus sam uzeo malo zemlje iz pitara 
sa fikusom i razmeljao sam po gaćama. Ja sam pitao: 
“Jel ovako bolje?" Mama je rekla: “Dosta bolje, dosta!" 
Onda je tata razmecao prste po pepelu i nacrtao mi je 
friže po obrazima. Tata je rekao: “Ovako je još bolje! 
Moraš bit opak, razumiš? Ono, krvoločan! Vlast se 
mora usrat od straja kad te vidi! Jel bereš?" Ja sam 
rekao: “Berem! Moram bit opak i krvoločan!" Tata je 
rekao: “le, al ne smiš imat tako blekastu facu! Keseriš 
se bezveze, jebemu miša! Moraš namistit opasnu 
facu! Ti si ljut i bjesan, razumiš, surov si za popizdit! 
Kad te vide moraju im se trest kolina!“ Ja sam stisnijo 
zube i oči i pitao sam: “Jel ovako?" Tata je rekao: “To 
je već masu bolje! Dosta si ružan i neugodan!" Mama 
je rekla: “A da mu vežemo traku oko glave, a?" Tata je 
rekao: “U, to bi bilo prva liga! To će mu dat oni ratnički 
mot!" Onda je mama uzela jednu tatinu staru kravatu i 
vezala mi je oko glave. Roditelji se mene gledali. Ja sam 
opet stisnijo zube i oči. Mama je rekla: “Dobro izgledaš, 
čoviče! Izgledaš turbo opako! Ja mislim da će ove na 
vlasti uvatit proliv kad te vide!“ Tata je rekao: “Je, al 
sad se još moraš dobro nabrijat! Ne smiš nespreman ić 
na ratište!" Ja sam njega pitao: "Kako misliš, nabrijat?" 
Tata je rekao: “Lipo mislim, moraš se turbo nabrijat, 

čoviče! Ti si bjesan, ti si ljut, ti si krvoločan, pun ti je 
kurac svega, žigericu ćeš im izvadit... Razumiš? Moraš 
bit nabrijan ka tempirana bomba!" Ja sam pitao: “Ka 
tempirana šta?" Tata je rekao: “Bomba! Ka tempirana 
bomba! Šta me opet tako blekasto gledaš, jebemu 
sveca?" Ja sam tatu gledao sa lakšom tupajom. Tata 
je rekao: “A štaš vikat?" Ja sam pitao: “Šta bi vika?" 
Tata je rekao: “Pa moraš nešto vikat, čoviče božji! Neš 
ić na demostracije bez da se dernjaš i urlaš!" Ja sam 
rekao: “A to, pa vikaću neke parole...“ Tata je rekao: “Da 
čujem!" Ja sam pitao: “Sad odma?" Tata je rekao: “Da 
čujem!" Ja sam malo nakašljao grlo i podviknijo sam: 
“Nećemo maturu!" Mama je dignila ombrvu i rekla 
je: “Molim?" Ja sam podviknijo: “Nećemo državnu 
maturu!" Tata je rekao: “Koju maturu, jebate irud?!" 
Mama je rekla: “To mi je totalno pičkasto, čoviče!" Tata 
je kreveljio se: “Netjemo-maturu, netjemo-maturu... 
pariš beba iz vrtića! Slabo, mlitavo, zakurac!" Mama je 
rekla: “Šta se spremaš toliko ako nemoš posrat vlast 
kako bog zapovida!" Ja sam rekao: “Ali kad su ovo 
demostracije protiv državne mature!" Tata je rekao: 
"Šta to ima veze! To je samo povod, razumiš, al triba 
im jebat mater zbog svega živog i neživog!" Mama je 
rekla: “Tako je! Triba im reć da su nam plaće takve da 
ne možemo živit ka normalni ljudi!" Tata je rekao: “Tako 
je! Triba im reć da su zadnja govna koja tlače ovi jadni 
i napaćeni narod!" Mama je podviknila: “Banda jedna 
lopovska i razbojnička!" Tata je podviknijo: “Bagra 
jedna korumplirana! Nakesali su se lovuše dok obični 
narod skapava od gladi i žeđi!" Mama je podviknila: 
“Koja je to vlast koja narod tretira ka zadnju stoku!?" 
Tata je podviknijo: “Ako smo ih mi birali, e bogamišmo 
ih mii rušit! Nećemo se smirit dok ih ne pometemo 


sa vlasti!" Onda sam ja roditelje pitao: "Oćetel onda 
ivi sa menom?" Mama je pitala: “Di?" Ja sam rekao: 

“Pa na demostracije!" Mama i tata su prvo malo tiltali 
sa očima. Onda je mama rekla: "Oću kua! Još da me 
isprepička pandurija!" Tata je rekao: “Ili da me pitaju 
ličnu kartu! Nou ćens!" Mama je nasmjehuljila se 
prema meni i rekla je: “Mladi su naša budućnost!" Tata 
je rekao: “Sretan je narod koji ima ovakvu omladinu!" 
Ja sam piljio u roditelje sa ošamutom od nekužitisa. 
Mama je meni rekla: “Onda? Oćemol sad čut koju 
parolu?" Ja sam pitao: “Osim mature?" Tata je rekao: 

"Maturu smo već čuli, ko je jebe!" Mama je rekla: “Samo 
moraš bit opak i krvoločan, mišu!" Tata je rekao: 

“Nabrijan, nabrijan i samo nabrijan!" Onda sam ja stao 
nasrid primaće sa raširenim nogama. Onda sam ja 
stisnijo zube i oči da izgledam surovo. Onda sam ja 
viknijo: “Doli vlast! Nećemo više radit za ovakve male 
plaće! Dok se vi bogatite i kesate si lovušu, bando 
jedna banditska!" Tata je gledao u mene sa raširenim 
očima i rekao je: “Dobro je to, čoviče! Nije loše, nije 
loše!" Ja sam opet dreknijo: “Narod živi ka stoka, a vi 
mu još poskupljujete kruv i mliko! Sram da vas bude i 
stid! Skinite nam se sa vlasti, lupeži jedni korumplirani!" 
Mama je zapljeskala i rekla je: “Bravo, mišu moj, bravo! 
To zvuči pluskvamperfa!" Ja sam viknijo: “Jesmo li se mi 
zato krvavo borili za ovu zemlju da nas razbojnici gaze 
i tlače, a!? Pa krvi ćemo vam se napit! Žigericu ćemo 
vam izvadit! Pomešćemo sa vama ulice!" Tata je stisnijo 
šaku i rekao je: “Uooaala šta im ga je zavida! Uooaala 
šta je ovo dobro, čoviče!" Ja sam arlauknijo: “Doli 
premijer i ministri, pizdalivam materina, dabivam pizda 
materina!“ Mama je rekla: “Dobro, tu si malo previše 
oštar! To moraš malo ublažit!" Ja sam arlauknijo: “Doli 

premijer i ministri, pizdalivam mile matere, dabivam 
pizda mile matere!" Tata je raširijo ruke i rekao je: 
“Odlično! Odlično! Potpuno si spreman!" Mama je rekla: 
"Prva liga, mišu! Komotno moš gibat na demostracije! 
Osvjetlaćeš obraz roditelja!" Tata je rekao: “Dajem 
glavu da će cila vlada istog trena adbicirat!" Ja sam 
nasmjehuljijo se i pojurio sam prema vratima. Samo 
tata je za menom doviknijo: “Čekaj, čoviče! A tras- 
parent?" Ja sam fljasnijo se po čelu i rekao sam: “U, 
jebate! Skoro sam zaboravijo najglavniju stvar!" Tata je 
rekao: “Naravski da je najglavnija! Tu mora bit ubitačna 
poruka!“ Onda sam ja nabrzihen odgibao u svoju sobu 
po trasparent. Onda sam ja sa trasparentom vratijo se 
u primaću. Tu su se mami i tati raširile okice. Onda su 
se njima objesila usta. Na trasparentu je pisalo: “Renči, 
volim te!" 


Robi K. (lita) 


POSJETA POSLUGI 8/V/2008 


Onaj Kane Šteta je ugibao u Kerumovu poslugu. U 
Kerumovoj poslugi je on mrknijo tri tombleronice 

i gurnijo ih je u rebe. Onda je on spremao se da će 
zbrisnit. Samo onda je njega neko ćopijo za vrat. To je 
bijo onaj barba Tibor. Barba Tibor je novi poslovođa 

od Kerumove posluge. On je držao Kanu Štetu za vrat 

i keserijo se. Kane je gledao u pod sa komom i ošamu- 
tom. Onda je ona blagajnica teta Danči sa mobitela 
nazvala panduriju. Barba Tibor je stiskao Kanu za vrat 

i govorijo je: “Oš sad krast tombleronice, a? Oš sad 
krast, jebemliti sunce žarko?!" Teta Danči je keserila 
se i govorila je: “Oće kua, he-he, oće kua.."' Onda su za 
deset minuta u Kerumovu poslugu ugibala dva pandura. 
Barba Tibor je gurnijo Kanu Štetu prema prvom murcu 
i rekao je: “Evo ga, ministar! Vodite ga drito u zatvor!" 
Murac je izbečijo oči od nekuženja i rekao je: “Molim?" 
Barba Tibor je rekao: “Evo vam ovog ministra, kažem! 
Vodite ga u bajbukanu!" Murac je pokazao sa bradom 
prema Kani i rekao je: “Koja ti je to spika, čoviče? Kako 
može klinac od devet godina bit ministar?" Barba Tibor 
je zarežao: “Ministar je, jebamu ja mater!" Murcu je 
uletijo novi nekužitis. On je barba Tiboru rekao: “Šta 

ti to pričaš, majketi?!" Barba Tibor je rekao: “Pričam 
ono šta sam stoposto siguran, eto šta pričam!" Murac 
je pitao: “Da je ovi pičkulinac ministar?" Barba Tibor 
je rekao: “Ministar je, nego šta!" Murac je pitao: “Pa 
otkud ti to, čoviče božji?" Barba Tibor je rekao: “Otud 
šta sam ga uvatijo na djelu, eto otkud mi!" Murac je 
pitao: “Na kakvom djelu?" Barba Tibor je podviknijo: 
“U krađi sam ga uvatijo, jel ti trebam nacrtat!? Zdipijo 

je majmun tri tombleronice i gurnijo ih u rebe! Da ga 
nisam navrime ćopijo mrknijo bi još nešto!" Murac je 
raširijo ruke i pitao je: “Pa je zato ministar? Zato šta 
krade?" Barba Tibor je rekao: “Nego šta je, jebamu ja 
mater?" Murac je rekao: “Pa valjda je oni koji krade 
lopov, a ne ministar!" Barba Tibor je rekao: “Ti ga zovi 
kako god oćeš! Za mene je on ministar!" Murac je 
gledao u barba Tibora sa zinutim ustima. Onda je vrtijo 
glavom i dizao je ombrve. Onda je on njega pitao: “Tebi 
je znači svaki lopov ministar, a?" Barba Tibor je rekao: 
“A ne! Nisam ja to reka!" Murac je pitao: “Nego šta si 
reka?" Barba Tibor je rekao: “Reka sam skroz obratno!" 
Onda je murac dreknijo: “Šta, da je svaki ministar 
lopov?! Jesi ti mene ovdi zva zato da me moš zajebavat, 
jeli?! Da me moš malo prcat u glavu, a?!" Barba Tibor 
je utiho rekao: “Zašto bi te prca u glavu?" Murac je 
rekao: “E pa ne znam! Ja sam ovdi doša na tvoj poziv, a 
ti onda sereš narodnu vlast i ministre! Pa di to ima?! 
Kako da ja to svatim nego da me prcaš u glavu?!" Barba 
Tibor je zaškarpunijo se po faci i rekao je: “Šta ti je, 
čoviče, otkud ću ja ić panduriju prcat u glavu! Pa nisam 
papan, jebate!" Murac je podviknijo: “Pa šta onda oćeš 
od mene?" Barba Tibor je rekao: “Ništa, jebate! Samo 
da uhapsiš ovog ministra i vodiš ga u zatvor!" Murac je 
arlauknijo: “Ako ti je kra u poslugi, majmune, onda nije 
ministar nego lopov!" Barba Tibor je okrenijo glavu u 
stranu i rekao je: “Ti ga zovi kako god oćeš! Za mene 
je on ministar!" Murac je grickao donju usnu. Plus je 
došao malo ljubičast po obrazima. Plus je blago ispalijo 
na ganglije. On je gledao barba Tibora drito u facu i 
rekao je: “Ma vidi ti njega šta je nadrkan, jebate jarac! 
Ti si neki tvrdoglav čovik, a?" Barba Tibor je rekao: I ti 
bi bijo tvrdoglav da ti ekipa svako malo napravi pomor 


po poslugi!" Murac je pitao: “Šta, češće ti nešto maznu, 
a?" Barba Tibor je rekao: “Dva do tri puta tjedno! Više 
mi je toga prepun kua!" Murac je raširijo ruke i rekao 
je: “Pa šta dižeš toliku dreku zbog par čokoladi, jebemu 
sveca! Dica su to, čoviče! Viš kakvo je vrime došlo! Ne 
bi ti niko kra po poslugi da im roditelji doma imaju dat 
za kupit čokoladu!" Barba Tibor je piljio u murca i stri- 
gao je sa ušima. Onda je on zarežao: “Oš ti hapsit ovog 
ministra ili neš?" Murac je podviknijo: “Eto viš kakvi 

si ti čovik! Mulci ti okradu poslugu, a ti sereš protiv 
ministara i narodne vlasti! Jure, jel ti ovo moš virovat?!" 
Tu je murac okrenijo se prema drugom murcu. Jure je 
vrtijo glavom. Murac je njemu rekao: “Ovo je bolesna 
zemlja, bogte jeba! Ovdi svak koristi svaku priliku da 
sere protiv vlasti! Niko ništa ne radi nego sere protiv 
vlasti! Kad nekog zgazi kamijon, on rekne - evo, satra 
me ministar! Kad neko dobije dite, rekne - evo, ministar 
mi napumpa ženu! Pa di to ima?! Ova zemlja je totalno 
ukurcu!" Jure je vrtijo glavom i mrmorijo je: “Ukurcu, 
ukurcu.." Samo barba Tibor je opet Kanu Štetu 

stisnijo za vrat i rekao je: “Nemam se ja šta sa tobom 
raspravljat! Mene samo zanima - oš ti njega hapsit 

ili neš?" Murac je rekao: “Pa viš da je to dite, čoviče! 
Evo, puknićemo mu dvi penkale, vratiće ti čokolade 

i bogte blagoslovijo! Nešmo ga valjda trpat u zatvor, 
dite je to!" Barba Tibor je podignijo bradu i rekao je: “Ti 
ga zovi kako god oćeš! Za mene je on ministar!“ Tu je 
murac totalikus flipnijo na ganglije. On je rekao: “Okej, 
iza mene je..." Onda je on napečijo se barba Tiboru u 
facu i zarežao je: “Al onda mi nije obični ministar, nego 
mi je ministar unutrašnjih poslova! Jesi sad svatijo?" 
Barba Tibor je gledao sa iskobečenim očima i rekao 

je: “Nisam!" Murac je rekao: “E saš svatit, majkemi 

irudove!" Onda je on okrenijo se prema drugom murcu 
i rekao je: “Jure, aj zovni one mulce iz parkića da dođu 
u poslugu!" Onda je Jure skokom izgibao iz posluge. 
Onda se on za dvi minute vratijo skupa sa nama oško- 
prcima. Tu smo bili ja i moj drug Dino i Bešo Tablet. Mi 
smo bracki mahnili Kani Šteti u zarobljeništvu. Onda 
je murac nama rekao: “Ajmo, ekipa, skupite sa polica 
svaki po par čokoladi i bris vanka!" Tu smo mi u roku 
munja jurnili do police da mrknjavamo. Ja sam trpao u 
majicu dorinice sa punčom i lješnjacima. Dino i Bešo 
su hapali snikerse i rafaele. Barba Tibor je skočijo na 
prstima i podviknijo je: “Ama šta je ovo?!" Samo murac 
je njemu dreknijo: “Ti ne seri!" Plus mu je zamavao 
prstom ispred nosa da svati ga zaozbiljno. Onda je 
okrenijo se prema nama i rekao je: “Ajmo, ekipa, samo 
mirno i staloženo! Izaberite si čokolade, a kome se 

ne sviđa može mrknit i kojeg slaju iz frižidera! A onda 
kimba vanka!“ Barba Tibor je škarpunijo se i podviknijo 
je: “Pa ovo je totalno ludilo, jebate!" Samo murac je 
njemu opet zamavao prstom: “Tebi sam reka da ne 
sereš!" Barba Tibor je zamuckao: “Pa oš mi... pa oš mi... 
pa oš mi molimte reć šta se ovdi događa?" Murac je 
njemu unjeo se u facu i rekao je: “Događa se sjednica 
vlade!" 


Robi K. (tita) 


CHILDHOOD BLUES 22/V/2008 


Renči je rekla: 

Kako je sve besmisleno... Kako je sve totalno bez veze... 
Kako je život jedna bezvezarija na kvadrat... 

Ja sam rekao: 

Lakrmdija, čoviče... Život je jedna obična lakrmdija... 
Nije čudo šta mladići i djevojke naših godina postaju 
darkeri i ovisnici o drogama... 

Renči je rekla: 

Pa šta moš nego postat darker kad je sve totalno 
besmisleno... Ja uopće ne kužim kad neki seru da su 
hepi... 

Ja sam rekao: 

Kakoš kužit, čoviče, danas samo degaši i papani mogu 
bit hepi... Život je ukurcu... Ko ne kuži da je život 
ukurcu, taj je totalikus ukurcu... 

Renči je rekla: 

Evo sašmo štrebat za završit treći razred, pa onda 

još pet godina štrebat za završit osnovnu školu, pa 
onda još četri godine štrebat za završit srednju školu, 
pa onda još sto godina štrebat za završit faks... | šta 
onda?... Ondaš bit nezaposlen... Šta bi onda sad mora 
štrebat za bit sirotinja i jadnik... 

Ja sam rekao: 

Kako je tek meni, čoviče, ja nikad neću završit treći 
razred... 

Renči je rekla: 

Ma neću ni ja, kuri me bolac... lonako nema šanse da bi 
me roditelji mogli poslat na faks, mama je domaćica, a 
tata je prošli misec osta bez posla... 

Ja sam rekao: 

Moji roditelji rade, al su turbo bolesnici... 

Renči je rekla: 

Pa i moji su bolesnici, nema šanse da nisu... 

Ja sam rekao: 

Moj tata dođe doma, skine se u sokolsku majicu, 
izvali se na trosjed i otvori malo ožujsko... Pa jel to 
može bit uzor jednom malom dječaku?... Jlerako ćei 
meni sutra bit đir da drinkam malo ožujsko i rutajem 
po kući, onda bolje da nikad ne odrastem do tog 
đira... 

Renči je rekla: 

Naravski da je bolje... Isto kao moja mama šta hoda 
po kući sa vinklerima i probužanim hulahopkama... 1 
prodaje mi spiku da najbolje mi se udat za nekog lo- 
vaša šta vozi bendžu i tata mu je mafijozo... Pa jel to 
može bit uzor jednoj maloj djevojčici?... Jel ti mene, 
Robi, moš zamislit da hodam po kući sa vinklerima i 
sa probužanim hulahopkama? 

Ja sam rekao: 

Nou ćens... A naročito ne mogu zamislit da udaš se 
za nekog lovaša šta vozi bendžu, jer pošto bi onda 
ličila na zadnju kravu i kuravu... 

Renči je rekla: 

Ali roditelji danas uče žensku dicu da budu krave 

i kurave, jel bereš... Pa viš da moja mama meni to 
otvoreno govori, ono, budi zadnja đikača i uvali se 
mladuncu od mafijoza... A onda opet kužim i nju, jer 
pošto ujutro ne može skupit đengi za kupit kruv 

i mliko, naravski da joj je koma... Život je ukurcu, 
čoviče, život je totalno ukurcu... 

Ja sam rekao: 

Budućnost nam je turbo sjebana, čoviče... 

Renči je rekla: 


Naravski da je sjebana... Jerbo nema ništa u šta bi se mi 
mladi mogli ugledat, razumiš... Škola je koma, roditelji 
su koma, crkva je koma... 

Ja sam rekao: 

Crkva je koma na kvadrat, crkva je đizez krajs... 

Renči je rekla: 

I kad promisliš kakvi mi je život sad, i kakvi me još čeka, 
ono, dođe mi depra, čoviče, dođe mi za lagano izrigat... 
| šta bi sad trebala štrebat za imat bolje ocjene, šta, da 
sutra mogu lakše ostat bez posla... Da učim u korist 
svoje propasti... Ili da imam nekog muža bolesnika šta 
ću mu čuvat dičicu i kuvat, da im nemam za kupit kruva 
i mortadele, ono, da izgledam ka moja mama sa vinkle- 
rima i izbužanim hulahopkama... Pa jel to nije za ubit se, 
pitam ja tebe? 

Ja sam rekao: 

Je, Renči, je... Evo ja naprimjer primjera kad porastem 
mogu samo postat propalica, ali pošto sam već sad 
propalica, onda ne mogu ni to postat, jer pošto sam to 
već sad, bereš... 

Renči je rekla: 

Pa to ti govorim, nema nikakvog napretka... Ništa 

ne ide ap, nego je sve daun... Život je mrkla mrakuša, 
čoviče... Ja bi sad najrađe odma postala drogašica, 
majkemi mile, ono, šutala bi se sa heroinom, kokainom, 
mezaninom... Samo ne mogu postat ni drogašica, jer 
pošto nemam đengi za heroin, jel kužiš... 

Ja sam rekao: 

Renči, ja ti bez frke mogu nabavit heroin za sitnu 
lovušu... 

Renči je rekla: 

Dobro, to sam rekla samo fingurativno... 

Ja sam rekao: 

Ma kužim, samo kažem da mogu ti ja fingurativno 
nabavit šta god oš za sitne đenge... 

Renči je rekla: 

Radi se o tome da je sve besmisleno, razumiš... Ništa 
nema nikakvog smisla... Ova zemlja je jedna, jedna... 
jedna sektička jama u kojoj mi mladi samo trunemo... 
Ja sam rekao: 

Super si to rekla, Renči... Trunemo u sektičkoj jami 
skupa sa gljilim pomidorima i korama od banana... 
Renči je rekla: 

I još te svako živ svrdla u ganglije. budi ovakva, budi 
onakva, koma živa... Jel da budem ka moja mama?, pa 
to mi je brrrr-brrrrr... Jel da budem ka učiteljica Smilja?, 
pa to mi je ajme majko... Jel da budem ka sestra Melita?, 
pa to mi je božezakloni i sačuvaj... Najrađe bi ih sve 
prebrisala gumicom, ono, odjebite od mene u skokovi- 
ma... Nemojte mi srat, ja sam sa devet godina skužila 
svu dubinu megzistencijalnog očaja... 

Ja sam rekao: 

Čega? 

Renči je rekla: 

Megzistencijalnog očaja. 

Ja sam rekao: 

Tačno, i ja sam isto... 

Renči je rekla: 

Ali zato svi svrdlaju u mozak, čoviče, svi su za popizdit 
pametni... Kuri ih bolac šta smo mi svi u totalnom 
daunu... Cila mladež im je u daunu, jebate, niko živ nije 
uapu... 

Ja sam rekao: 

Samo degenerici mogu bit u apu, to je skroz jasno... Ko 
god ima tri čiste taj je u daunu, a ako je u apu, onda to 
samo dokaziva da je debil... 


Renči je rekla: 

I nigdi nekog svitla u tunelu... Da se bar nečemu moš 
nadat... Da ima bar nešto zašta se moš uvatit, bar neka 
slamčica... Al zašta da se čovik danas uvati, pitam ja 
tebe? 

Ja sam rekao: 

Ja isto ne znam... lako mi se koji put učini da znam... 
Renči je rekla: 

Zašta, Robi, zašta? 

Ja sam rekao: 

Ja bi, Renči, najrađe tebe uvatijo za limun... 


Robi K. (lita) 

SKUPA JE STRUJA 6/VI/2008 


U našem portunu bila je strka i iznered. Mi obitelj smo 
otvorili ulazna vrata da možemo ćiribimbit u portun. 
Strka i iznered su bili na katu iznad kod onih Kragića. 
Tu su tri barbe došli kod njih na vrata da isključiće im 
struju jer pošto nisu platili račune. Kragić je njima 
vikao: “Kako mi moš isključit struju, čoviče božji?! 
Kako možete bit takvi pasi?! Pa jel vama poznato da 
počinje evropsko prvenstvo u balunu?!" Jedan od barbi 
je njemu rekao: “Naravski da nam je poznato!" Kragić 
je viknijo: “Pa kako mi onda moš isključit struju?! Pa 
kako misliš da ću ja gleat evropsko prvenstvo bez 
struje?! Ti misliš da sam ja mađijoničar, a?!" Barba je 
njemu rekao: “Plati struju pa ti je nećemo isključit! Tu 
lipo piše da ste dužni iljadu i dvista kuna! Znači, kesni 
nam iljadu i dvista kuna i mi idemo doma!“ Drugi barba 
je rekao: “I ti lipo imaš struju za gleat evropsko prven- 
stvo!" Kragić je podviknijo: "Ko će mi dat.iljadu i dvista 
kuna, jebate dragi irud?! Oš mi ih ti napripravit?! Jel ti 
znaš kolika je to lovuša?!" Prvi barba je raširijo ruke i 
rekao je: "Pa šta oš da mi sad napravimo? Ako ne platiš 
dug. moramo ti isključit struju! Aj reci pošteno, šta mi 
drugo možemo napravit!" Samo onda je ona Kragićka 
urliknila: “Možete ić u pizdu materinu, skupa sa onim 
koji vas je posla!" Drugi barba je njoj rekao: “Nemojte 
vriđat, gospoja, mi smo državni službenici!“ Kragićka 
je pitala: “Čiji službenici?“ Barba je rekao: “Državni!" 
Kragićka je arlauknila: “E pa nek onda ide cila država u 
pizdu materinu, skupa sa vladom na čelu!" Prvi barba 
je njoj rekao: “U tom se dijelu sa vama slažem, gospoja, 
ali svejedno morate platit struju!" Onda je Kragić 

dreknijo: “Ama nemam ti je od čega platit, čoviče božji! 
Kako to ne razumiš?!" Barba je rekao: “A jebiga, prika, 
onda te moramo isključit!" Kragić je viknijo: "Ako me 
isključiš, sjebaćeš mi život! Jel tebi to kjaro?!" Drugi 
barba je raširijo ruke i rekao je: “Pa šta mi drugo može- 
mo učinit?" Onda je Kragićka zaurlikala: “Možete ić u 
pizdu materinu, skupa sa onim koji vas je posla!" Treći 
barba je njoj rekao: “Gospojo, nemojte vi nas vriđat! 
Mi samo radimo svoj posal!" Samo onda je Kragić 
dreknijo: “Ja sam hrvacki branitelj, čoviče! Nema šanse 
da meni isključiš struju, jel ti to bistro?! Nisam se ja 
borijo zato da bi neka pizda došla isključit struju, jel ti 
to razumiš?!“ Prvi barba je rekao: “Razumim! Al i ja sam 
hrvacki branitelj, jebešga!" Drugi barba je rekao: “I ja 
sam hrvacki branitelj!" Treći barba je rekao: “I ja sam 
hrvacki branitelj!" Prvi barba je rekao: “Eto, svi smo 
znači hrvacki branitelji! | šta ćemo sad?" Samo onda 

je gori sa petog onaj Plazibat viknijo: “A šta, Kragiću, 
sereš da si ti branitelj! Nisi bojišta vidijo, nego si sta 
doma kuco, to svi živi znaju!" Onda je onaj Domazet 

iz prizemlja doviknijo: "Tačno! Cili rat si proveo u 
dnevnom boravku, Kragiću, a sad mantaš da si branitelj 
kad triba platit struju! Kako te nije sram i stid!" Kragić 
je najprvo malo pošutijo i onda je rekao: “Ako i nisam 
branitelj, to ne znači da sad neću nešto napravit!" Prvi 
barba je njega pitao: “Štaš napravit, čoviče?" Kragić je 
u roku munja zalaufao se u primaću i hitro se vratijo na- 
zad. Onda je on zaurlikao: "Razniću se sa bombom, eto 
šta ću napravit!" Barbe su piljile u njega sa raskrečenim 
očima. Kragić je držao nešto u rukama ispred droba i 
skriknijo je: “Razniću se sa bombom, majkemi mile! Ako 
hitno ne odjebete odavde, isti sekund ću se raznit sa 
bombom! Sve ću vas okolo potaracat!“ Barbe su piljile 


u Kragića sa zinutim ustima. Onda je prvi barba rekao: 
“Čoviče, ovi drži keramičku ćikopelnicu ispred droba i 
priti da će se raznit sa bombom! Pa ja ne mogu virovat 
da nas ide tako brumavat!" Drugi barba je smijao se 
i rekao je: “Ja još nisam vidijo jeftiniju bazu, majkemi! 
Mavat sa ćikopelnicom i pritit da ćeš se raznit, pa to 
je čisto ludilo!" Treći barba je keserijo se i rekao je: 
“Niko nam neće virovat kad budemo pričali! Misliće 
da ih jebemo u glavu!" Onda je Kragićka okrenila se 
prema mužu i rekla je: “A stvarno, jebate! Mašeš sa 
ćikopelnicom i pričaš bljezgarije! Pariš zadnji imbecil, 
čoviče! Pa stvarno sam se udala za degenerika!" Tu su 
oni Plazibat i Domazet na sav glas rikavela od smijade. 
Tri barbe su isto blokavali od kesa. Samo onda je 
krehnilo. Krehnilo je tako jako da se cili porun stresa. 
Po skalama je razletijo se dim i bovani od zidova. Isto 
su skršila se sva stakla od prozora. Mi obitelj smo 
ostali ukipani kraj vrata. Po kosi nam je padala prašina. 
Plus su nam pogledi bili ušokirani. Portun je bijo pun 
dima i smrdijo je po barutu. Gelenderi od skala su još 
se tresli i škripali. Mama je prva rekla: “A u pene, kako 
je ovo moguće?" Tata je rekao: “Neam blage, jebate, 
cilo vrime je bila spika o ćikopelnici...' Mama je rekla: 
“Tačno, jebate, spominjala se samo ćikopelnica..." Tata 
je rekao: “Pa to je prosto nemoguće... Ako se govorilo 
samo o ćikopelnici, šta onda ovi rusvaj znači..." Ja sam 
rekao: “Znači da nemoš više ništa virovat novinama!" 


Robi K. (Illa) 

TEKMA MATERINA 13/VI/2008 


Jai moj drug Dino smo sjedili za stolom kod mene 
doma u kužinici i pisali smo domaći iz matuše. Moj tata 
je stajao kraj sudopera i prao je suđe i posuđe. Moja 
mama je nacalila se na hotelju u primaćoj i gledala je 
tekmu na televiziji. Mama je bila obučena u sokolsku 
majicu i kratke gaće. Plus je imala probužane papuče 
na nogama. Plus je imala kariranu traku oko glave. 

Plus je bila cila oznojena i opoćena. Plus je svako malo 
kopala nos sa kažimprstom. Plus je držala limenku od 
malog ožujskog u ruki. Svaki put kad bi mama srknila 
malo ožujsko onda bi ona rutnila naglas tuta forca. Plus 
kad bi rutnila onda bi viknila: “Aaaajmo našiii!!!“ Tata 

je prao suđe i posuđe i vrtijo je glavom. Ja i Dino smo 
pisali domaći iz matuše i vrtili smo glavušicama. Onda 
kad je Modrić zbičijo golušu iz penala mama je skočila 
iz hotelje i arlauknila je: “Jeeeeeee!!! Jeeeeee!!! Tooo0o, 
majstore! Tooooo00009!!!" Onda je ona skakala ispred 
stolića sa malim ožujskim u ruki i vikala je: “Jlebaćemo 
im majku! Jebaćemo im majku čisto načisto! Saćemo ih 
rasturit! Saćemo zbičit pet komada glupim austrijskim 
šupčinama!" Tu se mami prolilo malo pivuše po so- 
kolskoj majici. Samo ona je samo prošla rukom preko 
sokolske i još jednom je rutnila tuta forca. Tata je kraj 
sudopera vrtijo glavom i govorijo je: “C, c, c.."' Ja i Dino 
smo gledali u bilježnice i govorili smo: “C, c, c..." Onda 
je mama vratila se nazad u hotelju i gledala je tekmu. 
Plus bi svako malo zabeštimala i bogavala. Plus bi 
svako malo srknila i rutnila. Tata je spremao režentane 
teće i šerpe na cidušu. Onda je mama iz primaće 
njemu doviknila: “Dobro oš ti više prestat lupat sa 

tim suđem i posuđem, jebemu sveca!? Viš da mi je 
tekma, krembilu, oš da ti to nacrtam?!" Tata je njoj 
rekao: “Sori, mišu, slučajno sam zalupao! Pa znaš da 
moram oprat suđe..." Mama je dreknila: “Kurac moraš! 
Biše ga oprat prije tekme! Dok traje tekma ovdi mora 
bit tišina ka u crikvici! Jel ja to moram nacrtat, jebaga 
irud!?" Tata je rekao: “Dobro, mišu, sori... Al kakva ti 
je to crikvica ako i ti nonstop drečiš i navijaš?" Mama 
je viknila: “Drugo je kad se dreči navijački, a drugo je 
kad mi se zveči po glavi sa tećama i pjatima! Kako to 
ne kužiš, jebaga konj?! Navijanje je u fumkciji tekme, a 
zvečanje sa pjatima je u fumkciji ludila! Jel ja to moram 
nacrtat, jebaga jarac!?" Tata je rekao: “Dobro, mišu, 
sori, sori... evo prestaću klapat, samo se skuliraj...' Tata 
je zarumenkijo se po faci for gas. Ja i moj drug Dino 
smo njega gledali sa lakšom komatozom. Tata je nama 
dao mot sa prstom da mučimo i činimo kuco. Onda je 
on izi na prstima nastavio da će brisat suđe i posuđe. 
Mama je nastavila gledat tekmu i drinkat malo ožujsko. 
Onda je ona za par minuti viknila: “A daj ovi Ćorluka 
jede govna, čoviče! Vidi ga, pari da ima dvi live noge, 
vuče se ka zadnja krepalina!" Onda je ona opet za par 
minuti viknila: “A daj ovi Petrić je totalno zakurac! 
Vadi ga vanka, Biliću majmune! Ne brane se tako boje 
domovine, jebemlivam mliko materino!" Onda je za 
par minuti ona skočila iz hotelje i arlauknila je: “A daj 
sudac lopove, gade, škovaco, ubojico! Nama si doša 
krast, pizdaliti materina, ćaćina, tetkina, strinina!" 
Onda je ona zamahala kažimprstom prema televiziji 

i dreknila je: “Gospodine Vink, jebemlivam sve po 
spisku! Gospodine Vink, lipo vam je Štimac reka da 
vam jeba on mater nizozemsku, e pa jeba vam i ja! Pariš 
haški sudac, debilu! Pariš Mrčela!" Onda je još bliže 


se primaknila televiziji i viknila je: “Gospodine Mrčela, 
ne sudi se tako Hrvatima!" Onda je tata podbočijo se 
na sudoper i mami je rekao: “Pa daj, mišu, skuliraj se 
malo! Pa nemoš tako divljački psovat i beštimat! Grubo 
te, mišu, čut.."" Mama je rekla: “Kako neću beštimat, 
jebemliti svetu nedilju! Ovi sudac je čisti lopov, gaštra- 
pani propalica! Mrzi nas Hrvate trista smista!" Tata je 
rekao: “Pa znam, mišu, al pripazi malo na rječnik! Dica 
te slušaju..." Mama je viknila: “Pa šta da me dica sluša- 
ju?! Bolje bi bilo da me više slušaju! Da su to normalna 
dica sad bi gledali utakmicu, a ne bi tu črčkali nešto 

po bilježnicama ka zadnji štreberčići!" Tata je rekao: 
“Pa moraju, mišu, napisat domaći iz matuše!" Mama je 
rekla: “Kurac bi ja pisala domaći da mi je ovako važna 
utakmica na televiziji! Nema boga koji bi me na to nati- 
ra! A gle njih! Gadi mi ih se vidit sa bilježnicama!" Tata 
je rekao: “Pa muškići su to, mišu! Šta je njih briga za 
nogomet!" Mama je zakreštala: “Eeee, da si bijo pravi 
čovik napravijo bi mi ženskicu! Pa bi sad ona sa menom 
gledala tekmu i drinkala ožujsko! A ne da imam ovu 
mušku pičkicu šta rješava glupe zadatke dok se na no- 
gometnom terenu rješava sudbina zemlje! | šta ti mene 
sad dekomcentriraš dok traje tekme, a klipsone?! Oš 
da sad popizdim čisto načisto?!" Tata je rekao: “Nemoj, 
nemoj, mišu, sori, sori, samo se ti skuliraj i gledaj..." 
Tata je turbo dizel zarumenkijo se po ušima. Ja i moj 
drug Dino smo piljili u njega sa lakšom stravom. Mama 
je nastavila gledat tekmu i drinkat iz limenke. Onda je 
Dino nagnijo se prema meni i šapnijo je: “Jebate patak, 
ovo mi je stvarno kod tebe doma malo čudna situacija!" 
Ja sam njega pitao: “Kako to misliš, čudna?" Dino je 
šapnijo: “Pa tako, čudna je, jebešga! Nemoš reć da 

nije čudna!" Ja sam pitao: “Misliš to šta mi mama gleda 

utakmicu, a tata pere suđe?" Dino je šapnijo: “Ne, 
nego to šta ti tata ima sise!" 


Robi K. (lila) 


JEL TI OVO ZADNJI PUT? 20/Vi/2008 


Tata je gledao u mene sa krvavim očima i dreknijo je: 
“Jel ti ovo zadnji put?!" Ja sam zacijukao: “Zadnji put mi 
je. majkemi mile!" Tata je viknijo: “Jel neš više nikad?!" 
Ja sam rekao: “Neću više nikad, majkemi mile!" Tata 

je viknijo: “Jel neš više nikad u životu?!" Ja sam rekao: 
"Neću više nikad u životu, majkemi mile!" Tata je rekao: 
"Nemoj mi se stalno klet na mater, znaš! Tu odma znam 
da lažeš!" Ja sam rekao: “Evo, oca mi..." Samo tata je 
zamavao kažimprstom: “Nemoj mi beštimat! Nemoj mi 
još tu beštimat!" Ja sam rekao: “Sestrice mi! Sestrice 
mi moje male Damjane!" Tata je dignijo ombrvu i rekao 
je: “Znači, ovo ti je zadnji put?!" Ja sam rekao: “Zadnji 
put mi je, časna rič!" Onda je tata nasmjehuljijo se 

od uva do uva i rekao je: “Dobro nam ovo ide, a? Ja 
mislim da nije loše, a?" Ja sam isto se nakeserijo i 
rekao sam: “Ja mislim da je prva liga!" Tata je pitao: “Jel 
ti se čini da će upalit?" Ja sam rekao: “Upaliće trista 
smista!" Onda smo mi dva mignili jedan drugom i 
odgibali smo iz spavaće u primaću. Mama je u kužini 
pila kavicu i listala je Gloriju. Ja i tata smo najprvo malo 
ćiribimbili iza vrata prema mami da skužnemo jel ona 
kul i jel okej. Onda je tata zaškarpunijo se prema meni 
i viknijo je: "Šta?! Červorka iz hrvackog?! Četvorka?!" 
Ja sam gledao u njega sa živim userom i šutijo sam. 
Tata je viknijo: “Kako četvorka, jebemu sveca jarca!? 
Dogovorili smo se da će odsad bit sve petice! Kako 
onda četvorka iz hrvackog?!" Ja sam zacijukao: “Ama 
slučajno, tata, sve sam živo zna..." Tu je mama dogibala 
do vrata od primaće i gledala je u nas sa raširenim 
očima. Tata je zapritijo prstom prema meni i dreknijo 

je: “Neću da čujem nikakve isprike, razumiš! Lipo smo 
se dogovorili da će bit sve petice, a ti mi sad dolaziš sa 
četvorkom! Pa jel oš da potpuno ispalim na živce?!" Ja 
sam cijukao: “Ama slučajno je četvorka, tata, neće se 
više ponovit..." Tata je zapiljio se u mene sa krvavim 
očima i viknijo je: “Jel ti ovo zadnji put?!" Ja sam rekao: 
"Zadnji put mi je, majkemi mile!" Tata je viknijo: “Jel neš 
više nikad?!" Ja sam rekao: “Neću više nikad, majkemi 
mile!" Tata je viknijo: “Jel neš više nikad u životu?!" Ja 
sam rekao: “Neću više nikad u životu, mejkemi mile!" 
Tata je rekao: “Nemoj mi se stalno klet na mater, znaš! 
Tu odma znam da lažeš!" Ja sam rekao: “Evo sestrice 
mi! Sestrice mi moje male Damjane!" Tata je naperijo 
kažimprst prema meni i rekao je: “Znači, ovo ti je zadnji 
put?" Ja sam stavijo dlan na prsi i rekao sam: “Zadnji 
put mi je, časna rič!" Onda smo ja i tata zašutili i piljili 
smo jedan u drugoga. Mama je stajala u vratima od 
primaće sa zinutim ustima. Onda je ona rekla: “Koja 
vam je to spika, jebate?" Tata je okrenijo se prema njoj 
i rekao je: “O, ti si tu... Ma pusti ga, majmuna, reka mi 
je da će dobivat sve petice, a onda mi dolazi sa nekom 
četvorkom iz hrvackog!" Mama je rekla: “Šta fali 
četvorki, čoviče?" Tata je nju pitao: “Molim?" Mama 
je rekla: “Kažem, šta fali četvorki?" Tata je podviknijo: 
“Fali joj to šta nije petica, eto šta joj fali!" Mama je rekla: 
“Pa dosad je dobivao samo ase i duje! Četvorka je živa 
premija, jebate!" Tata je podviknijo: “Je, al je dogovor 
da dobiva sve petice! A još mi majmun žica sto kuna za 
album nogometaša! E pa kurac ću mu dat sto kuna za 
album ako mi donese četvorku, a dogovorili smo se da 
moraju bit sve petice!" Tu sam ja zacijukao: “Ali sve su 
mi peje, tajac, samo su mi uletile četvorke iz hrvackog i 
prirode..." Tata je okrenijo se prema meni i zakreštao je: 


“Molim?! | iz prirode?! Četvorka iz prirode?! Jesam li ja 
to dobro čuo?!" Ja sam cijukao: “Slučajno je četvorka, 
tajac, krivo je učiteljica ispravila komtrolni..“ Tata je 
vikao: “Neću da čujem isprike! Dogovor je da budu 
sve peje, a ti mi donosiš šugave četvorke! Pa to je za 
popizdit!“ Ja sam cendrao: “Slučajno je, tajac, neće 
se više nikad ponovit..." Mama je sa turbo zbunjozom 
gledala u nas. Tata je naperijo prst prema meni i rekao 
je: "Jel ti ovo zadnji put?!" Ja sam rekao: “Zadnji put 
mi je, majkemi mile!" Tata je rekao: “Kuneš se da neš 
nikad više?!“ Ja sam rekao: “Neću više nikad, časna rič!" 
Tata je rekao: “Ne virujem ti, jebešga! Dobićeš kurac, 

a ne sto kuna za album za slije!" Samo onda je mama 
njemu doviknila: “Ma daj, čoviče, kako moš djete tako 
maltretirat!" Tata je okrenijo se prema njoj i rekao je: 

“Šta se ti mišaš u moje pedagoške metode?" Mama je 
podviknila: “Nije to pedagogija nego čisto nasilje i mal- 
tretacija! Dite ti donosi četvorke, šta je čisto ludilo, a ti 
se na njemu iživljavaš! Jesi ti skrenijo s mozga?!" Onda 
je ona okrenila se prema meni i rekla je: “Ne brigaj se 
ti, mišu! Daće ti mama sto kuna za album, kad ti je tata 
takvi degenerik!" Tata je nju pitao: “Odakle tebi sto 
kuna kad si juče kukala da nemaš ni celera?" Mama je 
rekla: “Imam ja u tajnom spremištu, ne moraš ti sve 
znat!" Onda je mama odgibala u spavaću. Onda je ona 
izvadila sto kuna iz ladice sa hulahopkama i mudanta- 
ma. Ja i tata smo usitno mignili jedan prema drugome. 
Onda je mama vratila se u primaću i dala mi je đenge. 
Ona je rekla: “Kupi si ti album, mišu, kad si tako fino 
popravijo ocjene!" Tata je njoj rekao: “To šta sad radiš 
nije ni pristojno ni pedagoški!" Mama je pogledala u 
njega i rekla je: “Aj više ne seri, majketi!" Onda sam ja 
nabrzihen izgibao iz kuće da mama se ne predomisli. 

Onda sam otrkenzi prema trafiki da kupim si album za 
slije. Mama i tata su sjedili u primaćoj u mrkloj tišin- 
čugi. Tata je listao novine i musijo se. Mama je gledala 
u njega i češkala se po čelu. Onda je ona njemu rekla: 
“Musiš se, a?" Tata je rekao: “I ti bi se musila da ti neko 
tako sjebe cilu pedagogiju!" Mama je rekla: “Pa nije pe- 
dagogija ako se tako iživljavaš na ditetu, jebaga patak!" 
Tata je rekao: “Ne iživljavam se nego ga odgajam! | plus 
ne govorim kako nemam celera, a onda izvadim sto 
kuna iz ladice sa mudantama!" Mama je rekla: “Pa za 
tvoje dobro govorim, čoviče! Šta ti dobivaš sa tim ako 
te djete zamrzi?" Tata je rekao: “Šta tebe kuri bolac 
šta ja dobivam? Bitno je da djete dobiva red i stegu!" 
Mama je rekla: “Stvarno si krut, jebate! Pa mućni malo 
glavom, klipsone! Šta ti dobivaš sa tim ako te djete 
zamrzi, a album mu košta pišljivih sto kuna?" Tata je 
dignijo glavu iz novina i rekao je: “To je dosta glupo 
pitanje!" Mama je rekla: “Ma nemoj? A koje je dosta 
pametno?" Tata je rekao: “Pametno pitanje je - šta ja 
dobivam ako mu album košta pedeset kuna?" 


Robi K. (illa) 


MITO I KORUPCIJA 26/1X/2008 


Ja i moj drug Dino smo bili u kamcelariji kod onog barba 
Evelina iz pandurije. Barba Evelin je žvakao čačkalicu 
i gingao se na katrigi. Ja i Dino smo gledali ga drito u 
oči. Barba Evelin je rekao: “Znači, učiteljica Smilja je od 
vas primala mito i korupciju?" Dino je rekao: “Tačno!" 
Barba Evelin je rekao: “Ma vidi ti kurvine ćeri! A koliko 
je uzela za mito i korupciju?" Ja sam rekao: “Po sto 
kuna!" Barba Evelin je pitao: “Za šta?" Dino je rekao: 
“Za ispravit nam ase iz matuše na duje!" Barba Evelin je 
rekao: “Ma vidi ti kurvine ćeri! Aj opišite mi malo kako 
je počinjen delikt!" Ja sam rekao: “Najnormalnije, mi 
smo došli kod učiteljice Smilje u zbornicu i rekli smo 
joj dašmo joj dat svaki po sto kuna ako nam ispravi ase 
iz matuše!" Barba Evelin je pitao: “I? Jel uzela?" Dino je 
rekao: “Nije!" Barba Evelin je rekao: “Kako nije? Zašto 
nije, jebate?" Ja sam rekao: “Nije, jer je rekla da to su 
takvi asi da jedva se mogu ispravit i sa pesto kuna!" 
Barba Evelin je rekao: “Za pesto kuna?! Čekaj malo, 
znači ona nije uzela mito i korupciju?" Dino je rekao: 
“Nije, al je tila!" Barba Evelin je rekao: “Kakve veze ima 
šta je ona tila, ne mogu je zato optužit! Nije uzela i 
gotovo!" Ja sam rekao: “Nije uzela samo zato šta joj 
je bila mala lovuša, razumiš! A mi nismo imali više! To 
je isto mito i korupcija!" Barba Evelin je rekao: “Ma je 
klinac, a di su mi dokazi? Nemoš nikog optužit za mito 
i korupciju ako nemaš dokaze!" Onda je moj drug Dino 
nagnijo se preko stola prema barba Evelinu i rekao je: 
“Daj nam po pesto kuna i imaćeš dokaze!" Barba Evelin 
je zavalijo se unazad na katrigi i rekao je: “Aaaaaaaa, to 
ste mislili..... lukavo, lukavoooo..." Ja sam rekao: “Nema 

šanse da akcija ne uspije!" Dino je rekao: “Nou ćens! Mi 
smo ti maheri za anderkaver!" Barba Evelin je žvakao 
čačkalicu i dizao je ombrve. On je rekao: “Ali masu mi 
je to pljunit vam iljadu kuna... Ne znam, malo mi je to 
nesigurno.." Ja sam rekao: "Šta ti ima bit nesigurno, 
čoviče? Šta je veća lovuša bićeti teža optužnica!" Dino 
je rekao: “A i računaj da će se pandurija proslavit! 
Proširićete akciju Indeks!" Barba Evelin je rekao: “Ma 
kurac, akcija Indeks je na fakultetima, ovo je ipak 
osnovna škola..." Ja sam rekao: “Pa dobro, ne moraš je 
zvat Indeks! Zovi je Školsla knjižica, kuri me bolac! Ili 
operacija Matuša!" Dino je rekao: “A zamisli gušta kad 
te slikaju za novine di vodiš učiteljicu Smilju u lisicama, 
a? A?" la sam rekao: “Moš joj i zveknit dvi triske ako se 
bude opirala uhićenju! A?" 


Onda je barba Evelin izvadijo iz ladice dvi od po pesto 
kuna i dao ih je meni i Dinu. Plus je na svaku nacrtao 
po mali križić u kantunu da budu označene novčanice. 
Plus je rekao nam da čim osumnjičena primi mito i 
korupciju da hitno nazovemo ga na broj taj i taj. Onda 
će pandurija u roku odma stupit u akciju. Barba Evelin 
je pitao: “Jel sve kjaro?" Ja i Dino smo rekli: “Kjaro!" 


Onda sam za uru vrimena ja nazvao barba Evelina u 
panduriju na broj taj i taj. Moj drug Dino je stajao kraj 
mene u govornici i naslonijo je uvo na sluju. Ja sam 
rekao: “Halou? Ovdi anderkaver Robi!" Barba Evelin 
je rekao: “Pivaj! Jel imate dokaze?" Ja sam rekao: 
“Nemamo! Barba Evelin je pitao: “Kako to misliš, nema- 
mo?" Ja sam rekao: “Nemamo dokaze, al imamo nove 
najkice!" Barba Evelin je podviknijo: “Šta ti to pričaš, 
jebate?!" Ja sam rekao: “Promjena plana! Skužnili smo 


da nam se više isplati za te đenge kupit najkice nego 
duje iz matuše!" Barba Evelin je urliknijo: “Spizdili ste 
lovušu?! Ne mogu virovat, jebate! Pa jel vi znate da ću 
vas iz ovih stopa doć pohapsit?! Pa nemoš se tako sa 
državom zajebavat!" Ja sam rekao: “Je, al onda ide prija- 
va za mito i korupciju!" Barba Evelin je pitao: “Kakva 
prijava?" Ja sam rekao: “Prijavićemo panduriju da nam 
je davala mito i korupciju da podmistimo mito i korup- 
ciju učiteljici Smilji! A? Jel dobra baza?" Barba Evelin je 
najprvo šutijo. Onda je on režao u sluju: “O jebati pas 
sve živo... O jebati pas sve živo i neživo... O pizdalivam 
materina razbojnička..." Ja sam šutijo i puvao sam u 
sluju. Barba Evelin je rekao: “A znaš šta, a uvatiću vas ja 
kad tad! A onda ću vam slomit kičme! Bubrige ću vam 
odvalit! Jaja ću vam skašit! Ne jebem pravnu državu 
nego ću se sa vama lično obračunat!" Ja sam rekao: 

"E tu ti je zajeb! Nema šanse da uvatiš ikog ko ima 
najkice! Sa najkicama na nogama svako je brži od vitra!" 
Moj drug Dino je doviknijo u sluju: “Tačno! Ko trči u 
najkicama dokazano je brži i od pandurije u motornom 
vozilu!" Ja sam rekao: “Ovi konverzejšn je gotov, mister 
polismen! Gud najk!" Barba Evelin je rekao: “Slušaj me 
vamo, pantagano! Ne isplati se čoviku šporkat obraz 
za pesto kuna! To da znaš! Sitna je to lova da sa čovik 
pretvori u govno! To isto da znaš!" Ja sam njega pitao: 

“Kojih pesto kuna, šta ti to pričaš?" Barba Evelinu je 
uletilo čudilo: “Kako? Pa zar vam nisam da po pesto_: 
kuna?" Ja sam rekao: “Je, al koliko ćemo dobit od ove 
reklame za najk?" 


Robi K. (lila) 

PRIČA O MIŠKU 26/1X/2008 


Ja sam bijo u svojoj sobi sa otkopčanim rebama. Tamo 
sam ja sa maminim centimetrom mjerio miška. Meni 
miško raste ogromnom brzinom. Meni je u devet 
godina miško narastao sa dva na dva i po. Samo kad 
ga dobro rastegnem onda mi bude skoro tri. Onda je 
usred mjerenja u sobu uletila moja mama. Mama je 
razrogačila oči prema meni i skriknila je: “Šta, šta, šta... 
Šta to radiš, čoviče?!" Ja sam njoj rekao: “Evo baš sa 
centimetrom mirim miška!" Mama je zaškarpunila se 
po faci i promuckala je: “Pa kako, pa kako, pa kako... Pa 
kako moš to radit, čoviče božji?!" Ja sam gledao u cen- 
timetar iu mamu sa lakšim ošamutom. Mama je ukipala 
se u šoku sa raskobečenim očima. Onda je ona u roku 
munja izjurila iz sobe i zalupnila je sa vratima. Meni je 
uletilo tupilo od nekuženja. Onda sam ja nastavijo sa 
mjerenjem. Onda je za dva minuta u sobu uletijo moj 
tata. Tata je sa vrata viknijo: "Šta ja to čujem da ti tu 
radiš, a?!" Ja sam okrenijo se prema njemu i rekao sam: 
“Evo baš sa centimetrom mirim miška!" Tata je gledao 
meni u otkopčane rebe i zamuckao je: “Pa dobro, pa 
dobro... Pa dobro jel ti znaš koliko je to nepristojno, 
čoviče?!" Ja sam pitao: “Šta je nepristojno? Da mirim 
miška?" Tata je rekao: “Je, to je nepristojno!" Ja sam 
rekao: “Okej, onda mirim kurac!" Tati je uletilo nešto 
ljubičasto po faci. On je gledao u mene ukomirano. 
Ja sam gledao u njega sa zbunjozom. Onda je tata 
zamahnijo kažimprstom i rekao je: “Aaaaaa, ne, ne, ne... 
Neću se ja sa tobom bavit! Vidim ja koja je to faza! Sa 
tobom će se bavit stručno lice!" Onda je tata izjurijo iz 
sobe i zalupnijo je sa vratima. Meni je uletijo nekužitis 

kromikus. Onda sam ja nastavijo sa mjerenjem. Ja sam 
dumao kako da miška uspijem rastegnit da mi naraste 
do tri. Onda sam zdumao da najbolje bi bilo da sa ko- 
nopčićem vežem za njega neku knjigu i obisim. Samo 
sam se mislijo koju knjigu. Prvo sam se ja sitijo Ježove 
kućice. E ali onda sam skužnijo da Ježova kućica je 
dosta lagana i da neće mi se miško dovoljno rastegnit. 
Ja sam dumao: “Jebeš ti te srpske pisce kad ti od njih 
miško naraste maksimalno dva koma sedam!" Onda 
sam ja se sitijo bajki od Ivane Brlić Mažuranić. To je 
dosta teška limteratura. Sa njom će mi sigurno miško 
uvatit tri ili čak tri koma dva. Samo onda sam skontao 
da masu će mi to bit naporno za izmirit jer pošto miško 
će mi bit rastegnut okomito. Onda nikako se neću moć 
naget da uberem tačne mjerne jedinice na centimetru. 
Tu onda ne pomažu ni sabrana djela Tolstojevskog ako 
nemoš očitat stanje na centimetru. Onda je meni se 
upalila lampadinica. Ja sam uzeo konopčić i vezao sam 
ga za miška. Drugi kraj konopčića vezao sam za ran- 
dijator. Onda sam ja lagano se gibao unazad i zatezao 
sam konopčić. Sad se miško rastezao vodoravno. U 
ruki sam držao mamin centimetar i mjerio sam: dva 
koma sedam, dva koma osam, dva koma osamdesdva, 
dva koma osamdestri, jebate šta boli, dva koma osam- 
destri, dva koma osamdestri... Onda je neko otvorijo 
vrata i ugibao je u sobu. To je bilo tatino stručno lice. 
Stručno lice je bijo barba sa socijalnim cvikama i sa 
pelavom glavušom. Plus je imao oko dvista godina. 
Barba je rekao: “Mladiću, oćete mi objasnit šta vi to 
ovdi radite?" Ja sam njemu rekao: “Evo baš sa centime- 
trom mirim miška!" Barba je piljio u zategnuti konopčić 
sa zinutim ustima. Onda je on rekao: “Jebate dragi irud, 
pa ovo je, pa ovo je... Pa ovo je totalno bolesno!" Ja sam 


isto dzirnijo prema zategnutom konopčiću i rekao sam: 
"A je, čoviče, bolesno mi je velik..." Barba je opet objesio 
usta i piljio je u mene i u randijator. Plus mu je slinčoka 
se cidila sa gornje na donju usnu. Ja sam mrgaški se 
nakeserijo i rekao sam: "Priznajem da mi nekad bude 
stravično ogroman kurac! Zastrašujuće! Uvati me vuna 
kad ga pogledam!" Barba je ošinijo me sa pogledom i 
podviknijo je: “Ne govorim to! Govorim da je bolesno 
ovo šta radite, mladiću!" Ja sam pitao: “Kojo šta radim? 
Šta mirim miška?" Barba nije ništa govorijo nego mi je 
samo opalijo streljanu sa očima. Meni je uletilo čudilo 
na kvadrat. Ja sam raširijo ruke i pitao sam: “Pa šta ima 
bolesno u tome da mali dječak miri miška?" Barba je 
rekao: “Bolesno je kad precjednik Vlade umisli da je 


RobiK.!" 


Robi K. (lila) 

PAKLENI ZIDIĆ 4/X/2008 


Mi ekipa smo sjedili na zidiću iza Zlajinog nebodera. Tu 
smo bili ja i moj drug Dino. Plus su bili oni Kane Šteta 
i Rino Sajla. Mi ekipa smo kopali nosove i prodavali 
smo zjake. Plus smo pljucali sa zidića da pogodimo 
sa slinčokom vrh od patike. Onda je Rino Sajla rekao: 
“Ruljo, ajmo se na nešto igrat, dosadno je za popizdit!" 
Kane Šteta je rekao: “Samo na šta, čoviče, sve smo se 
živo već izigrali!" Dino je rekao: “Mogli bi se igrat na 
Srba i Hrvata, to nismo odavno!" Onda sam ja rekao: 
“To ti je glup predlog, Dino!" Dino je pitao: “Zašto je 
glup?" Ja sam rekao: “Zato šta je glup, ne da mi se sad 
objašnjavat! Kad je nešto glupo onda je glupo!" Dino 
je zapiljio se u mene i pitao je: “Šta si ti tako živčan, 
čoviče, a?" Ja sam rekao: “Ja uopće nisam živčan! Ne 
iznosim ja glupe predloge!“ Dino je rekao: “Živčan si, 
čoviče! Misliš ako ti se mama jebe sa poštarom da nas 
onda moš tlačit!" Tu sam ja najprvo zinijo od ošamuta i 
nevjerice. Onda sam ja podviknijo: “Šta si reka?!" Dino 
je rekao: “Reka sam šta sam reka!" Ja sam pogledao 
koljački i dreknijo sam: “Šta si reka?!" Dino je raširijo 
ruke i rekao je: "Šta sad padaš s marsa, klipsone! Pa 
svi živi znaju da ti se mama jebe sa poštarom! Nije to 
razlog za nervozu!“ Ja sam zaškripijo zubima i viknijo 
sam: “A znaš šta, Dino! A jebati pas sve živo i neživo!" 
Dino je rekao: “Eto, vidiš da si živčan!" Tu sam ja najpr- 
vo naperijo kažimprst prema Dinu. Onda sam ja rekao: 
"Prvo i prvo, moja mama se ne jebe sa poštarom!" Dino 
je slegnijo ramenima i rekao je: “Pa dobro, ako ti oćeš 
tako virovat..." Ja sam rekao: “A jel znaš zašto?" Dino 
je pitao: “Zašto?" Ja sam rekao: “Zato šta se tvoj tata 

jebe sa poštarom!" Onda je Dino objesio usta. Tačno 
se vidilo da su ga spičili ošamut i nevjerica. Ja sam 
njemu rekao: “I plus svi živi znaju da ti se tata jebe sa 
onim barbom šta radi u trafiki!" Dino je stiskao ruke 
na zidiću i podviknijo je: “Znaš šta, Robi, stvarno tu 
mač sereš! Sereš tu mač, majkemi mile!“ Ja sam rekao: 
“Dobro, ja serem, a ti se malo upitaj šta ti tata ide svako 
uru vrimena u trafiku kupit duvan i novine!“ Dino je 
piljio u mene sa krvavim očima i dreknijo je: “Šta ti to 
bljezgariš, čoviče?! Da je meni tata pederinjo?!" Ja sam 
rekao: “Ne kaže se pederinjo, nego se kaže kvir!" Dino 
je viknijo: “Stvarno si kretenoid! Pa ako je moj tata kvir, 
kako bi onda ima mene, a? Aj to mi objasni!" Ja sam 
slegnijo ramenima i rekao sam: “Šta ja znam, jebate, 
možda ti je poštar mama?" Dino je graknijo: “Eto, jel 
vidiš kolko si glup!" Onda sam ja njemu rekao: “Dobro, 
ako sam ja glup. evo ti jedan mali test imteligencije!" 
Dino je rekao: “Aj baš da čujem!" Ja sam rekao: “Ako se 
moja mama jebe sa poštarom, šta je prljava neistina i 
izmišljotina, sa kim se onda jebe moj tata? A?“ Dino je 
složijo facu od zbunjoze i rekao je: “Otkud ja znam, je- 
bate! Ne držim mu ja sviću!“ Ja sam rekao: “E pa jebe se 
sa tvojom mamom, prika!" Dino je urliknijo: “Molim?!?" 
Ja sam rekao: “Šta se sad praviš da ne razumiš! Tata mi 
se jebe sa tvojom mamom! Šta samo znači da bi moj 
tata mogao biti tvoj tata!" Dino je škarpunijo se po 
obrazima i viknijo je: “Jesi ti pri sebi, čoviče božji?!" Ja 
sam rekao: “Zašto ja ne bi bijo pri sebi?" Dino je izdah- 
nijo zrak iz usta i rekao je: “E pa znaš šta, Robi! Sve bi 
moga podnit, al ne bi moga podnit da mi ti budeš brat!" 
Ja sam pitao: “A zašto ne bi? Šta sam ja, neki bolesnik?" 
Dino je rekao: “Zato šta sam ti uskoro mislijo jebat 
sestru!" Tu je meni pala mrakuša na oči. Ja sam skočijo 


sa zidića i arlauknijo sam: "Damjanu?! Ne diraj mi se 
u Damjanu, jebemliti mliko materino! Damjanica još 
ne ide uškolu, pendofilčino jedna!" Dino je beljio mi se 
sa zidića i govorijo je: “Je, je, jebaću ti sestru kad tad!" 
Ja sam drečao: “Ne diraj mi se u Damjanu, pendofilu 
jedan bolesni! Ona je još mala! Žigericu ću ti izvadit 
ako se u nju nastaviš dirat!" Dino je rekao: “Šta je, šta 
si se usra! Ja tebi ne mogu reć da ću ti jebat sestru, a ti 
meni moš govorit da je tvoj tata jeba moju mamu!" Ja 
sam rekao: “To je i tvoj tata, glupsone!" Dino je skočijo 
sa zidića i viknijo je: “Nije, laživče jedan laživi!" Ja sam 
fljasnijo se po čelu i rekao sam: "A je, tačno, tvoj tata se 
jebe sa poštarom i trafikantom!" Dino je naperijo prst 
prema meni i zarežao je: “A znaš šta, a prokiniću te 
šakom ako mi još jednom rekneš da mi je tata pede- 
rinjo!" Ja sam izbeljio se prema njemu i govorijo sam: 
“Pederinjo! Pederinjo! Pederinjo!" Tu je Dino zalaufao 
se prema meni i viknijo je: “A pizdaliti materina, saću ti 
rascopat facu!" Ja sam dignijo šake i dreknijo sam: “Aj 
dođi, aj dođi! Puntaću te nogom da će ti criva izletit 
na usta!“ Dino je mene gurnijo i viknijo je: “Oči ću ti 
iskopat, jebemliti krvavu nedilju!" Ja sam skupijo bovan 
sa zidića i dreknijo sam: “Aj dođi, aj dođi! Kad te zdimim 
sa bovanom u sljepočnicu moš si odma grob iskopat!" 
Samo onda su Kane Šteta i Rino Sajla uletili između 
mene i Dina da nas razdvoje. Kane je viknijo: “Dosta, 
ekipa, dosta! Nemojmo da sad završi sa cipačinom!" 
Rino je viknijo: “Skulirajte se, jebemu jarca! Mir, mir, 
niko nije kvir!" Onda smo se ja i Dino razdvojili. Onda 
smo mi sjeli nazad na zidić i gledali smo se mrzilački. 
Onda je Kane nama rekao: "Dosta više sa karačinom, 
jebaga led! To je sve od dosade! Ajmo se rađe na nešto 
igrat..." Rino je rekao: “Dobro kaže Kane... Samo na šta 

bi se mogli igrat?" Kane je rekao: “Šta ja znam, jebate... 
Možda ono šta je Dino reka, na Srba i Hrvata?" Dino je 
nasmjehuljijo se sa zidića i rekao je: “E jebiga, to smo 
se Robi i ja već izigrali!“ 


Rino Sajla je piljio u nas sa zinutim ustima. Kane Šteta 
je piljio u nas sa zinutim ustima. Onda je Rino Sajla 
kolutačijo sa očima i vrtijo je glavom. Onda je Kane 
Šteta kolutačijo sa očima i vrtijo je glavom. Onda je 
Rino Sajla nama rekao: “A u kua! Stvarno ste pizdu- 
njerosi!" Onda je Kane Šteta nama rekao: “Ne da ste 
pizdunjerosi, nego ste pizdunjerosi na kvadrat!" Ja sam 
pitao: “Zašto bi bili pizdunjerosi?" Kane je podviknijo: 
“Pa šta niste rekli i nama dvojici da se uključimo?!" Ja 
i Dino smo se nakeserili i rekli smo: “Ne igramo se sa 
Slovencima!" 


Robi K. (illa) 


BANKARSKA KRIZA 12/X/2008 


Moj dida je došao sa Šolte kod nas doma kod kuće. On 
je dogibao jer pošto da u roku hitno mora na banku. 
Samo prvo je njemu moja mama dala marendicu sa 
malo pancete i kapule. Dida je rekao: “Svjecki kapi- 
talizam ide u trokurac, ja oću dignit svoju lovušu sa 
banke!" Moj tata je njemu rekao: “A tebi je ka mrsko 
šta kapitalizam propada, a?" Dida je rekao: “Dobro 
ga đava odnija! Skupa sa cilim bankarskim sustavom!" 
Tata je rekao: “Ako ti je tako gadljiv, šta si drža šolde 
na banki?" Dida je zamahnijo kažimprstom i rekao je: 
"Moša Pijade je reka - nije lupež oni koji pljačka banku, 
nego oni koji je ima!" Tata je pitao: “A šta je onda oni 
koji drži lovu na banki?" Dida je rekao: “He-he, taj 
je bogati pemzijoner!“ Ja sam pitao: “A ko je Moša 
Pijade?" Mama je meni rekla: “Ma pusti, to je jedan 
didin frend sa Šolte!" Onda je tata nagnijo se prema 
didi i rekao je: “Aj priznaj pošteno, kolko imaš đengi 
na banki?" Dida je gledao u njega i mumao je pancetu. 
Onda je on rekao: "Dosta!" Tata je dignijo ombrve i 
pitao je: “Koliko dosta?" Dida je ubacijo novi komad 
pancete u usta. Onda je on rekao: “Prilično dosta!" Tu 
su se moji mama i tata značajski pogledali. Onda su oni 
odgibali u hodnik nešto se dogovorit. Onda su se oni 
za dvi minute vratili. Dida je baš finišira sa marendicom 
i srknijo je guc bevande. Mama je njemu rekla: “Čako, 
mi ćemo isto poć sa tobom u banku! Zbog sigurmosti!" 
Dida je rekao: “Šta vas kuri bolac za moju sigurmost?" 
Tata je rekao: “Kako nas neće, čoviče, opasna su 
vremena!" Dida je rekao: “To vi oćete vidit kolko će 
vam ostat šoldi kad ja krepucnem, a?" Mama je hitno 

zlamenovala se i rekla je: “Ujme oca isina iduha, čako, 
namoj govorit gluposti!" Tata je rekao: “Idemo ti samo 
malo pravit društvo, čoviče, ono, pomoć ti da pređeš 
preko semafora i to..:" Onda je dida slegnijo ramenima 
kao da okej da kuri njega bolac. 


Dida je u banki čekao red ispred šaltera. Mama i tata 
su stajali malo dalje da sve mogu čut i vidit. Onda je 
moj dida došao na red. Iza šaltera je sidila jedna teta sa 
frčkavom frizurom. Dida je njoj rekao: “Šinjorina, tija bi 
dignit cilu svoju ušteđevinu! Dvajs iljada dinara!" Teta 
je pitala: "Čega?" Dida je rekao: “Dinara!" Teta je pitala: 
“Kakvih dinara?" Dida je rekao: “Kako kakvih? Pa naših 
dinara!" Teta je rekla: “Nema nikakvih naših dinara! Ima 
samo kuna!" Dida je pitao: “Kakvih kuna?" Teta je rekla: 
"Kako kakvih? Pa naših kuna!" Dida je pitao: “Ali di su 
dinari? Jesu možda na drugom šalteru?" Teta je pod- 
viknila: “Ama koji dinari, čoviče božji?!" Dida je viknijo: 
“Pa naši, ženska glavo, naši jugoslavenski dinari!" Svi 

u banki su gledali u dida. Mama i tata su rumenkili se 
po facama i gledali su u luster. Oni su zaglumili pred 
ruljom da dida je neki nepoznati čovik. Onda je teta 

sa frčkavom frizurom nagnila se prema didi preko 
šaltera i rekla je: “Šjor, nema više Jugoslavije!" Dida je 
nagnijo se prema unazad i rekao je: “Molim?" Teta je 
rekla: “Kažem, nema više Jugoslavije!" Dida je raširijo 
oči i rekao je: “N bava kua? A di je?" Teta je rekla: “Ne 
znam ja, ja sam bankarska službenica! Nema je više!" 
Didi je uletilo čudilo: “Nema više Jugoslavije? A šta je 
onda ovo sad?" Teta je rekla: “Ovo je Hrvacka!" Dida je 
rekao: “N bava kua? A ja mislijo da je ovo banka!" Teta 
je rekla: “Mislim, ovo je banka u Hrvackoj, razumite! 

A Jugoslavija je propala!" Dida je rekao: “Propala? Pa 


kad je propala, jebemu jarca?" Teta je rekla: “Ima skoro 
dvajs godina!" Dida je fljasnijo se po čelu i viknijo je: 
"Dvajs godina?! Pa ja ću ispalit! Pa ne mogu virovat, 
jebate jarac!" Teta je dignila livu ombrvu i rekla je: 
“Nemojte mi samo reć da to niste znali!" Dida je rekao: 
“Kako bi zna, ženska glavo? Pa ne navraćam ja svako 
malo u banku!" Onda je moj dida okrenijo se prema 
mami i tati i dreknijo je: “Zete, ne mogu virovat da mi 
se ovo događa! Ja dođem dignit ušteđevinu jerbo me 
vuna da će propast banka, a onda u banki saznam da je: 
propala Jugoslavija! Pa to je kompletno ludilo!" Samo 
mama i tata su piljili u luster i okrenili su didi leđa. Oni 
su šetkali po banki kao da razgledavaju jer pošto su 
strani turisti. Plus su mrmorili: “Ou veri najs, veri najs../ 
Drugi rulja u banki su gledali u dida sa zinutim ustima. 
Onda je teta sa frčkavom frizurom didi rekla: “Šjor, ako 
je to sve, oćetel molimvas pustit sljedećog klijemta..." 
Dida je njoj rekao: "Čekaj malo, čekaj... Ako je propala 
Jugoslavija, di su moji dinari?" Teta je rekla: “To ja 
ne znam!" Dida je podviknijo: "Kako ne znaš, jebate 
jarac? Ko će znat?" Teta je rekla: “Pa ne znam! Valjda 
su propali skupa sa Jugoslavijom!" Dida je viknijo: 
“Propali?! Skupa sa Jugoslavijom?! Jel ti to, mala, mene 
zajebavaš?! Oćel meni neko objasnit koji se kurac ovdi 
događa?!" Teta je škarpunila se po faci i rekla je: “Ništa 
vas ja ne zajebavam, šjor! Ako oćete mogu vam zovnit 
šefa!" Dida je pitao: “Šta, ali on zna zašto je propala 
Jugoslavija?" Teta je rekla: “Pa ne znam, možda zna, 
bijo je ratni dragovoljac..." Dida je uletijo: “Di je bijo? 
U partizanima? U kojoj brigadi?" Teta je zakolutačila 
očima i rekla je: “Ma kakvim partizanima, čoviče!" Dida 
je podviknijo: "Znači u ustašama? Nemoj mi reć da ti 
je šef ustaša?!" Teta je skupljala usne i rekla je: “Šjor, 

vidite da imam posla, nemojte me molimvas više... 
Dida je rekao: “I sad bi meni neki ustaša triba objašnja- 
vat zašto je propala Jugoslavija sa mojim dinarima?!" 
Teta je zarežala: “Šjor, oćetel molimvas pustit sljede- 
ćog klijemta, red se iza vas napravijo..." Onda je dida 
naperijo kažimprst prema njoj i rekao je: “Ovako kad te 
gledam, i ti mi sličiš na ustašicu, znaš!" Teta je dignila 
bradu i podviknila je: “Gospodine, ja sam bankarska 
službenica!" Dida je rekao: “Je, je, službenica, kako ne... 
Vidim ja šta je to! Te ovo je Hrvacka, te imamo samo 
kune... Ne bi se čudijo da negdi imate i šahovnicu!" Tu 
je teta sa livim okom trznila prema zidu. Dida je ubra 
trzaj i u roku munja se isto okrenijo prema zidu. Na 
zidu je bila velika šahovnica. Dida je urliknijo tuta 
forca: “Jebate jarac!!! Jebate dragi isus jarac!!! Pa ovo je 
ustaška banka!!!" Onda je on okrenijo se prema mami 

i tati i drečao je: “Zete, pa ovo je ustaška banka! Pa di 
sam ja ovo doša, jebate dragi irud?! Pa ovdi sve vrvi od 
ustašije!" Samo mama i tata su već bili opalili bris kroz 
banku prema izlazu. Onda su oni otvorili vrata i kimba 
vanka. Rulja u banki su gledali prema didi sa stravom i 
hororom. Barba iz sikjuritija je držao se za pištolj. Dida 
je gledao kroz staklo kako mama i tata trče priko ceste. 
Onda je on okrenijo se prema teti iza šaltera i rekao 

je: “Mala, aj daj mi sad onih mojih dvajs iljada!" Teta je 
zarežala: “Lipo sam vam rekla, nema više dinara!" Dida 
je njoj mignijo i rekao je: “Tako mi na Šolti zovemo 
eure!" 


Robi K. (illa) 


MURIJA U RAZREDU 19/X/2008 


Učiteljica Smilja je ugibala u razred i itnila je dnevnik na 
klupu. Onda je ona stala ispred nas i okrenila se leđima 
prema ploči. Na ploči je sa kredom bilo napisano "Za 
dom spremni". Uča Smilja je nama rekla: “Djeco, danas 
ćemo učit šta su to razlomci!" Mi rulja smo gledali 

u njui šutili smo. Uča je uzela kredu sa klupe i rekla 

je: “Najprvošmo naučit kako se razlomci pišu, a onda 
kako se zbrajaju i oduzimaju!" Onda je ona sa kredom 
u ruki okrenila se prema ploči. Na ploči je sa ogromnim 
slovima bilo napisano “Za dom spremni". Uča Smilja 

je objesila usta i ukočenila se sa dignutom rukom u 
zraku. Onda je ona prostenjala: “A u pič... A u pič... A u 
pičku mile matere!" U razredu je bila mrkla tišinčuga. 
Onda je učiteljica Smilja okrenila se prema nama. Ona 
je bila turbo zaškarpunjena u faci. Plus nas je gledala 
krvoločki. Plus je škripućala sa zubima. Mi smo gledali 
u plafonjere i šutili smo. Onda je učiteljica Smilja rekla: 
"Ako ja sad pitam ko je ovo napisa na ploči, vi ćete svi 
reć da ne znate, jel tako?" Mi smo gledali u plafonjere 

i šutili smo. Uča je pitala: “Ko je ovo napisa?" Mi smo 
svi rekli: “Ne znamo!" Uča je rekla: “Okej, onda će ovo 
rješit pandurija!" Onda je učiteljica Smilja izvadila 
mobitel iz borše. Ona pritisnila broj i rekla je u sluju: 
“Alo? Druga policijska? Čujte, imam teško kriminalno 
djelo u razredu, hitno pošaljite nekog vamo... Je, je, 
osnovna škola, tu odma iza stanice... Treći a razred, u 
prizemlju, nek pita na porti..." Onda je uča prekinila 
vezu. Mi smo gledali u ploču sa stravom i hororom. 
Uča Smilja je sjela u klupu i rekla je: “Sašmo se malo 
strpit, pa će tu stvar rješit pandurija!" Onda je stavila 

glavu u ruke i mrmorila je: "Neću ja trpit ta sranja u 
mom razredu!" Mi smo gledali u parket i šutili smo. Uča 
je držala glavu u rukama i mrmorila je: "Nije vam moj 
razred dinamov stadijon, bando jedna brezobrazna! 
Saćevam pravna država jebat nanu naninu!" Mi smo 
grickali usne i mrštili smo se. Uča je još dublje ugurala 
glavu u ruke i mrmorila je: “Nije moj ćaća prenosijo 
ranjenike preko Sutjeske da mi vi od razreda pravite 
macifašističku pivnicu! Jebalo vas ožujsko i karlovačko, 
dabivas jebalo!" Onda je za deset minuta u razred 
ugibao barba sa uniformom i kapom iz pandurije. On 
je rekao: “Dobar dan, ja sam iz Druge policijske..." 
Učiteljica Smilja je skočila se iz klupe. Onda je ona 
pokazala prstom prema ploči i rekla je: “Evo, ovo 
sranje je napravijo neko od ovih majmuna!" Murac je 
okrenijo se prema ploči na kojoj je pisalo “Za dom spre- 
mni". Onda je on dugo gledao i klimao je glavom. Uča je 
njega pitala: “Šta, jel ne vidite dobro?" Murac je rekao: 
“Vidim ploču, al ne vidim sranje!" Uča je podviknila: “Pa 
to je kriminalno djelo, čoviče božji! Pa ne mogu se u 
školi pisat kriminalne parole!" Murac je rekao: “A je, 
je. apsalutno! Slažem se trista posto! Apsalutno!" Uča 
Smilja je njemu rekla: “Čujte, neko od njih je to napisa! 
Ja ne znam kako otkrit koji je! Zato sam i zvala panduri- 
ju!" Murac je rekao: “Okej, nema frke... Jel iko osim vas 
i njih ulazijo u razred?" Uča je rekla: “Niko!" Onda je 
murac okrenijo se prema nama i malo je dumao. Onda 
je on rekao: “Okej, ajmo sad svi ispružite ruke! I držite 
ih ispred sebe da vam vidim dlanove!" Mi rulja smo 
najprvo popili ošamut i kolutačili smo očima. Onda 
smo mi ispružili ruke. Onda je murac šetao po razredu 
oko klupa i gledao nam je u ruke. Onda je on vratijo se 
iz đira nazad ispred ploče do učiteljice Smilje. Onda 


je on pokazao prstom prema meni i rekao je uči: “Eno 
onaj tamo u zadnjoj klupi jedini ima krede na rukama! 
On je počinitelj!" Učiteljica je pljesnila rukama i rekla 
je: "Jebate, koja genijalna detekcija!" Murac je pogle- 
dao prema meni i podviknijo je: “Alo momak!" Ja sam 
u roku odma skočijo se iz klupe. Murac je mene pitao: 
"Momak, jesi ti ovo napisa na ploči? Bolje priznaj nego 
da ti razbijem zube!" Ja sam porumenkijo po obrazima 
i rekao sam: “lesam!" Murac je okrenijo se prema uči i 
rekao je: “Eto, sad imate i počinitelja i priznanje!" Uča 
Smilja je opet pljesnila i rekla je: “Jebate, koja genijalna 
detekcija!" Murac je rekao: “E pa onda ja idem!" Onda 
je on okrenijo se da će izgibat iz razreda. Samo uča 
Smilja je njemu rekla: "Čekajte malo, a počinitelj?" 
Murac je njoj rekao: “Pa imate počinitelja!" Uča je pod- 
viknila: “Pa šta ću ja sa njim, čoviče?! Valjda je on sad 
briga pandurije?!" Murac je opalijo čudilo: “Pandurije?“ 
Uča je pokazala prstom prema ploči i viknila je: “Pa 
ovo je kriminalno djelo, jebaga led! Valjda ga pandurija 
mora kaznit ako piše kriminalne parole! Šta je ovo, 
pravna država ili koji kurac?!" Murac je gledao u ploču i 
češkao se kažimprstom po sljepočnici. On je rekao: “A 
je. fakat je... Samo ne znam sad napamet koja je kazna 
za kriminalne parole, jebemu jarca... Plus mi je poči- 
nitelj maloljetan... Skužajte. moraću časkom nazvat 
komandira!" Onda je murac izvadijo mobitel i utipkao 
je broj. Onda je on rekao u sluju: “Alo, šefe? Imam tu 
jedan slučaj pisanja kriminalnih parola, maloljetan je 
počinitelj! Samo ne znam koja je kazna za kriminalne 
parole... Molim? Šta piše? Ma pišu svakakva sranja! 
Najrađe bi ja to vama posla esemesom... Je, je, tačno 
ću prepisat kako piše pa ću vam esemesat...' Onda je 
murac prekinijo vezu. Onda je on pisao u mobitel ono 


1473 


šta piše na ploči da esemesa komandiru. U razredu je 
bila mrkla tišinčuga. Onda je murac poslao esemes. On 
je uči rekao: “Skužajte samo malo, saće se šef odma 
javit!" Uča Smilja je klimnila glavom i šutila je. Onda 

je murcu zazvonijo mobitel. On je u sluju rekao: “Alo, 
šefe... aha, aha, dobro... aha, aha, dobro... okej, sve sam 
skužnijo, fala šefe!" Murac je prekinijo vezu. Onda je 
on pogledao učiteljicu Smilju i rekao je: “Šef kaže da 
malom za kaznu zbičite asa!" Uči je uletila zbunjoza: 
“Molim? Kakvog asa?" Murac je rekao: “Velikog! Šef 
kaže da zbičite mu tolikog asa da ga ne ispravi do 

kraja godine!" Uča je izbečila oči i dreknila je: “Jeste vi 
normalni?! Za takvo kriminalno djelo da majmun dobije 
samo asa iz vladanja?!" Murac je rekao: “Ne iz vladanja, 
nego iz hrvackog!“ Uča je zinila: “Zašto iz hrvackog?" 
Murac je rekao: “Zato šta majmun ne zna da se dom 
piše sa velikim D!" 


Robi K. (lila) 


SOBA ZA PRIMANJE 22/X/2008 


Mama je govorila: “Hiiijooooo! Hiiijooooo! Hiiijooooo!" 
Tata je govorijo: “Haaajmeeee! Haaajmeeee! 
Haaajmeeee!" Mama je govorila: “Uđi mi skroz, mišu! 
Skroz mi! Skroz mi!" Tata je govorijo: “Ulazim, mačak! 
Ulazim! Ulazim! Ulazim!" Mama je govorila: “Hiiijooooo! 
Do kraja mi uđi, mišu! Do kraja! Do kraja! Do kraja!" 
Tata je govorijo: “Ulazim, mačak! Ulazim! Ulazim! 
Ulazim!" Mama je govorila: “looooouuuj! Jooooouuuj! 
Jooooouuuj!" Tata je govorijo: “Uuooaaaasti! 
Uuooaaaasti! Uuooaaaasti!" Mama je govorila: “Hjoooj 
saćuti, mišu! Saćuti! Saćuti! Saćuti!" Tata je govorijo: 


Tu je učiteljica Smilja prestala sa naglas čitanjem 
školske zadaće. Ona je stajala ispred razreda sa 
ljubičastom facom. U rukama je držala otvorenu 

moju bilježnicu. Onda je ona rekla: “Evo, ovo je jedan 
vaš drug iz razreda, tačnije Robi, napisa u zadaći iz 
hrvackog! To sam vam morala naglas pročitat da svi 
vidite kakvih bolesnika i kretenoida ima među vama!" 
Svi u razredu su šutili. Učiteljica je gledala koljački. 
Onda je ona rekla: “Tema je bila da opišete jedan kućni 
dijalog, i onda je debil napisa ovu gadariju i svinjariju! 
Ovu, ovu, ovu... ovu bolesnu bljuvačnicu! Meni je došlo 
za izrigat kad sam to čitala! | saće naš pisac dobit asa 
velikog ka neboder!" Onda je uča prostreljala mene 

sa očima i dreknila je: “Digni se, majmune! Jel tebi 
jasno šta si napravijo?!" Ja sam dignijo se iz klupe sa 
čudilom i rekao sam: “Nije mi jasno!" Uča je zamahnila 
sa bilježnicom i viknila je: “Kako nije, brezobrazniče 

jedan brezobrazni?! Pa šta je ovo?!" Ja sam slegnijo 
ramenima i rekao sam: “To je kućni dijalog!" Uča Smilja 
je zakreštala: “Ovo ti je kućni dijalog?! Ovo?! Ova, 
ova... ova gadarija i svinjarija?!" Ja sam slegnijo rame- 
nima i rekao sam: “Tako se kod mene u kući razgovara!" 
Uča je arlauknila: “Tako se ne razgovara u nijednoj 
kući, debilu! Ti si jedan bolesnik, eto šta si!" Ja sam 
rekao: “Možda vi živite u krivoj kući, učiteljice! Kod 
mene doma svi tako pričaju!" Tu je uča Smilja došla još 
više ljubičasta po faci. Onda je moj drug Dino uletijo: 
“I kod mene isto!“ Uča je naperila prst prema njemu i 
dreknila je: “Ti ne seri, jer pošto ću i tebi zdimit asa! 
Jasno?" Dino je rekao: “Jasno!" Onda je učiteljica Smilja 
opet krvoločki gledala u mene. Onda je ona meni rekla: 
“Dobro, imaš li ti išta obraza, jebemu jarca? Pa ako si 
sad kao mali ovakvi odvratan, kakvi ćeš tek bit kad 
odrasteš?" Ja sam rekao: “Biću istraživački novinar u 
tabloidu Super Multi Ekstra!" Uča je zinila: "Šta ćeš 
bit?!" Ja sam rekao: “Istraživački novinar u tabloidu 
Super Multi Ekstra!" Uča je piljila u mene sa lakšim 
ošamutom. Onda je ona rekla: “Mogla sam se i mislit! 
Bićeš škovaca i pantagana, širićeš neistine i bljezgari- 
je... Samo bogami neš vježbat zanat u mojim zadaćama 
iz hrvackog, to ti ja kažem!" Onda je uča okrenila se 
prema rulji u razredu i pitala je: “Jel ima možda još neko 
ko oće bit istraživački novinar da mu odma premen- 
tivno zavidam asa, a?" Moj drug Dino je rekao: "Ja ću 
bit istraživački fotograf!" Uča je njega pitala: “Kakvi 
istraživački fotograf?" Dino je rekao: “Ja ću slikavat 
ono šta Robi piše!" Uča je njemu rekla: “Okej, računaj 
da si popijo asa!" Onda je ona okrenila se prema meni 
i podviknila je: “A ti, pantagano, osim šta si popijo asa, 
da ti se sutra neko od roditelja nacrta u školi! Tačno 


u devet sati, u sobi za primanje pored zbornice! Jel to 
jasno?" Ja sam rekao: "Jasno!" 


Popodne sam ja mojim mami i tati ispričao šta je bilo 
u školi. Oni su sjedili za stolom u kužini i slušali su. Tu 
sam ja rekao da krava Smilja mi je zdimila asa iz zadaće 
ida neko od njih se sutra mora nacrtat u školi. Tata je 
pitao: “Pa jel imaš u sebe tu zadaću?" Ja sam rekao: “Pa 
imam!" Mama je rekla: “Pa daj da je vidimo!" Onda sam 
ja donjeo bilježnicu iz sobe. Onda sam ja otvorijo bi- 
lježnicu na zadaću i stavijo sam je na stol ispred mame 
i tate. Onda su mama i tata čitali. Ja sam gledao u 
luster i proučavao sam paučinu. Onda je mama fljasnila 
se rukom po čelu i rekla je: “Hiiijooooo! Hiiijooooo! 
Hiiijooooo!" Tata je isto fljasnijo se po čelu i rekao 
je: “Haaajmeeee! Haaajmeeee! Haaajmeeee!" Mama 
je skupila Super Multi Ekstru sa stola i ladila se kao 
sa lepezom da ne padne u onesvjest. Plus je govorila: 
“Jooooouuuj! Jooooouuuj! Jooooouuuj!" Tata je krehnijo 
sa ćelenkom po stolu i govorijo je: “Haaajmeeee! 
Haaajmeeee! Haaajmeeee!" Onda sam ja skupijo se u 
svoju sobu da ne slušam dalje razgovor između mame 
itate. 


Sutra u devet sati je učiteljica Smilja sidila u sobi za 
primanje kraj zbornice. Ona je turpijala nokte i čekala 
je da dođe neko od mojih roditelja. Moj tata je gibao 
kroz hodnik od škole prema sobi za primanje. Kad je 
dogibao onda je on pokucao na vrata. Učiteljica Smilja 
je iznutra doviknila: “Naprid!" Tata je uvatijo za kvaku i 
rekao je: “Ulazim! Ulazim! Ulazim!" 


Robi K. (Illa) 

KRISTIJAN I REJČEL 1/X1/2008 


Mi ekipa smo sjedili na klupi u parkiću. Samo kod nas 
su pojačane mjere opreza i sigurnosti. Zato je kroz 
parkić prema nama gibao onaj barba iz pandurije. On 
je nama doviknijo: “Šta je, ekipa? Pušimo u parkiću, 

a?" Mi smo hića pogasili ronhile ispod klupice i rekli 
smo: “Ne pušimo! Nego proučavamo kako pada lišće 

i zrije žuta jesen!" Murac je nasmješkao se i rekao 

je: “Ajde, ajde, pa neću vas ja cinkat! Samo vi pušite! 

I ja sam pušijo kad sam bijo mali debil!" Mi smo sa 
tugicom gledali u hitnute ronhile pod klupom. Samo 
onda je murac stao i zagledao se u livi postol. Onda 

je on viknijo: “Asti muku irudovu, pa šta je ovo?! Pa jel 
moguće da sam ugazijo u govno?!" Mi smo gledali u 
njega i palili smo po novi ronhil. Murac je sa ogavniti- 
som gledao ulivi postol i rekao je: “Poasti jarca prasca, 
koji gad i nered! | plus smrdi da grize za oči! Vidim ja 

da ovdi u parkiću ne zrije samo žuta jesen, nego zriju i 
žuta govna!" Onda sam ja njemu dobacijo: “Ako je žuto, 
onda je to od Rejčel!" Murcu je uletilo čudilo: “Kakva 
Rejčel? Ko je Rejčel, jebate led?" Moj drug Dino je 
njemu rekao: “Rejčel je Domazetkina pinčka!" Murac je 
opet opalijo čudilo: “Pinčka? Kakva sad pinčka, čoviče 
božji?" Kane Šteta je njemu rekao: "Pinčka je vrsta 
pasića koja se zove pinč! Plazibatka ima terijericu, a 
Domazetka pinčku!" Rino Sajla je rekao: “Domazetkina 
pinčka uvik kenja žuto, a Plazibatkina terijerica više 
kafenkasto!“ Murac je gledao u nas sa zbunjozom. 
Onda je gledao u livi postol sa ogavnitisom. Onda je 
on rekao: “Pa šta one rade, jebate?! Vodaju pasiće da 
zaseravaju parkić?!" Mi smo šutili i pušili smo po ronhil. 

Murac je gledao okolo po travi i rekao je: “Pa ovi parkić 
je minsko polje, čoviče božji! Ovdi je sve puno od 
nagazne litavice! Pa ne mogu ja ka prestavnik panduri- 
je pustit da se civili na ovi način po meni kenjaju!"“ Dino 
je pitao: “Na koji način?" Murac je gledao ulitavicu na 
postoli i rekao je: “A ovi, odozdo! Iz zasjede, mučki!" 

Ja sam potegnijo dim i rekao sam: “Ha eno vam tamo 
Domazetka sa Rejčel, pa to sa njom raspravite!" 


Tamo dalje iza grmića je bila Domazetka sa Rejčel. 
Rejčel je mavala sa repicom i njuškala je po travi. 
Murac je držao se za opasač i gibao je do njih kroz 
parkić. Kad je došao onda je on dignijo livi postol 
prema Domazetki i pitao je: “Gospođo, jel ovo žuto 
od vaše pinčke?" Domazetka je zagledala se u postol i 
rekla je: “Asti miša, pa to je friško!" Murac je podvikni- 
jo: “Naravski da je friško! | plus grize za oči od smrada!" 
Domazetka je okrenila se prema pinčki i cijuknila je: 
"Rejčel, pa ti si se pokakila! Pokakila si se, zlato malo! 
Pa zašto mami nisi rekla?" Rejčel je mahala sa repicom 
i klimala je sa ušima. Onda je murac rekao: “Gospođo, 
jel vi to priznajete da vam pinčka kenja po parkiću?" 
Domazetka je raširila ruke i rekla je: “Pa mora se Rejčel 
negdi pokakit!“ Murac je podviknijo: “Negdi pokakit?! 
Pa cili parkić je zasran, ženo božja! Ovo je minsko polje 
litavice! Nemoš proć a da ne stradaš!" Domazetka 
je dignila ombrve i rekla je: “Pa mora se Rejčel negdi 
pokakit, bogati! Saćemo se još popiškit i idemo 
kući! Jel tako, Rejčel?" Rejčel je mahala sa repicom i 
žmirkala je očima. Murac je pitao: “A jel bi se Rejčel 
možda mogla kakit doma, molićemo?" Domazetka 
je rekla: “Kakvo je to glupo pitanje? To je isto kao da 
pitamo bi li pandurija mogla stat doma, umisto šta 


se mota po parkićima i gnjavi mirne pemzijonerke sa 
pasićima!" Onda je murac rekao: “Žao mi je, gospođo, 
al moraću vam napisat prijavu!" Domazetki je uletilo 
čudilo: “Kakvu prijavu? Zbog čega?" Murac je rekao: 
“Kako zbog čega?! Pa sad sam vam reka! Oćete da vam 
nacrtam sa livom postolom?" Domazetka je stisnila oči 
i pitala je: “A jel ima to neki zakon koji brani da se pasići 
kake po parkiću, a?" Murac je držao se za opasači 
šutijo je. Plus je češkao se po glavi da se nabrzihen 

siti. Samo nije nikako mogao. Domazetka je rekla: “Ako 
nema zakon, kakoš onda pisat prijavu, a?" Murac je 
došao crven u facu ala grancigula. Domazetka je rekla: 
“Aj lipo prođi nas se, da se Rejčel na miru popiški! Viš da 
je dekomcentriraš, čoviče! Jel tako, Rejčel?" Rejčel je 
mavala sa repicom i klimala je ušima. 


Onda je murac naperijo kažimprst prema Domazetki 
i pitao je: “Gospođo, jesam li ja organ pravne države?" 
Domazetka je rekla: “Jesi!" Murac je pitao: “I jesam 
li ugazijo na Rejčelino govno?" Domazetka je rekla: 
“Jesi!" Murac je rekao: “E, to onda znači da vaša pinčka 
sere protiv države!" Domazetka je zinila: “Molim?!" 
Murac je rekao: “Pinčka vam sere protiv države, gos- 
pođo! | saću vam zato napisat prijavu!" Domazetka 
je skriknila: “Moja Rejčel?! Moja Rejčel?! Ma daj nisi 
normalan, čoviče! Moja ti je Rejčel turbo Hrvatica! | to 
ne obična, nego čistokrvna!" Tu je murac objesio usta 
i ostao je bez teksta. Domazetka je nagnila se prema 
njemu i rekla je: “Ona Kristijan, ona vam je mješanac! 
Ali moja Rejčel bogami nije!" Murac je pitao: “Koja 
Kristijan, jebate?" Domazetka je rekla: “Kristijan vam 
je Plazibatkina terijerica! Samo klinac je ona rasna 
terijerica! Svi živi znaju da joj je mamu naguzijo škotski 

ovčar! Moš li to zamislit - ovčar, i to škotski!" Murac 

je piljio sa zinutim ustima i raskobečenim očima. 
Domazetka je klimala glavom i rekla je: “Ali moja Rejčel 
je čistokrvna trista posto, od njuškice do repa! Baš si 
naša ko će ti srat protiv države!" 


Murac je povratijo se iz šokomicina i pitao je: 
“Gospođo, šta vi to pričate?" Tu je Domazetka okrenila 
se prema Rejčel i rekla je: “Rejčel, aj reci barbi koliko 
voliš Hrvacku!" Rejčel je gledala u murca i rekla je: “Av! 
Av! Av!" Domazetka je rekla: “A? Šta kažeš?" Murac 
je opet ukočenijo se od ošamuta. Domazetka je rekla: 
“Bravo, Rejčel! Aj još jednom, da barba bude stoposto 
siguran!" Rejčel je gledala u murca i rekla je: “Av! Av! 
Av! Av!" Murac je gledao u tupaji i grickao je donju 
usnu. Onda je on rekao: “Gospođo, jel vi to mene pra- 
vite kretenoidom, a?" Domazetka je pitala: “Šta bi te 
pravila kretenoidom?" Murac je dreknijo: “Pa šta meni 
znači ovo lajanje, ženo božja?!" Domazetka je pod- 
viknila: “Znači da moja Rejčel voli Hrvacku i da nema 
šanse da sere protiv države! Eto šta znači!" Murac je 
rekao: “Zato šta govori av, av, av?! Pa koji je to dokaz?" 
Domazetka je dignila livu ombrvu i rekla je: “Prvo i prvo, 
kad me već tako ispitivaš, reci ti meni kako se zoveš!" 
Murac je pitao: “Kakve to veze ima?" Domazetka je 
rekla: “Nikakve! Samo lipo kaži kako se zoveš!" Murac 
je rekao: “Okej, zovem se Rade!" Domazetka je rekla: 
“Eto! | ti se sad čudiš šta moja Rejčel laje na Srbe!?" 


Robi K. (lila) 


DVLJAVA I VLJAFT 16/X1/2008 


Ja sam ležao u krevi i pravijo sam se da spavam. U 

sobi je bila mrkla mrakuša. Mama i tata su bili u svojoj 
krevi. Samo oni isto nisu spavali. To sam ja skužnijo u 
mrakuši jer pošto su oni šuškali i muljali sa lancunima 

i jorganima. Plus je tata mami šapnijo: “Mačak, šta 

to radiš..." Mama nije ništa govorila nego je šuškala i 
komeškala. Tata je opet šapnijo: “Šta ti to radiš, jebe- 
mliti malog miša...“ Mama je samo muljala i komeškala 
sa jorganom. Ja sam ukočenijo se i naćulijo sam uši 

da šta bolje čujem u mračini. Iz roditeljske kreve 
dolazilo je revijsko šušuranje i komeškanje. Onda 

je tata mami šapnijo: “Mačak, je ti znaš da sad kršiš 
zakon, a?" Mama je šapnila: “Movim?" Tata je šapnijo: 
"Kažem, kršiš novi zakon..." Mama je šapnila: “Ma fta ti 
to govoljif? Nifta te ne kuvim!" Tata je šapnijo: “Kršiš 
zakon protiv pušenja, mačak! Juče su zakonom zabrani- 
li pušenje, a ti ipak pušiš!" Mama je šapnila: “Pa jev tebi 
fmeta fta pufim?“ Tata je šapnijo: “Meni da smeta? Jesi 
ti normalna, meni je prva liga... Samo smeta državu i 
vlast, jebiga!" Mama je šapnila: “Ko vebe dvljavu i vljaft! 
Ne pufim njima!" Tata je šapnijo: “A je, to je tačno... 
Samo sam ti tija reć da si jedna kriminalka! Jedna mala 
zloća!" U mrakuši se čulo šušuranje i komeškanje. 
Mama je šapnila: “Ma bevljeve pljifaf, mifu! Nifam ti ja 
kviminafka!" Tata je šapnijo: “A jesi, jesi, mačak! Zloća i 
kriminalka! Zakon zabranjiva pušenje, a ti ipak pušiš! | 
to pušiš dvista na sat!" Mama je šapnila: “Fta onda? Of 
da pveftanem?" Tata je šapnijo: "Nemoj, nemoj, nemoj 
se zajebavat..." Mama je šapnila: “Pveftafu ako ofefl 
Nije pvobljem!" Tata je šapnijo: “Nemoj se zajebavat, 

mačak! Meni je to baš kuuuul šta si jedna kriminalka 
i razbojnica! Danas pušiš, sutra ćeš pljačkat banke!" 
Mama je šapnila: “Vnafi, da naftavim? Je vi ti vipo?" 
Tata je šapnijo: “Naravski da mi je lipo, mačak! Kršiš 
zakon feeeenooomeeenaaalnooooo909... Samo će bit 
zajebano ako uleti imspekcija! Štaš im onda reć, a?" 
Mama je šapnila: “Refu im da pufim va fvoj guft!" Tata je 
šapnijo: “Znam da je za tvoj gušt, mačak, al imspektor 
će ti reć da je po zakonu to zabranjeno na javnom mi- 
stu!" Mama je šapnila: “Alji je ovo javno mifto?" Tata je 
šapnijo: “Naravski da je soba javno misto, ženo božja! 
Nismo sami, ima i dice unutra! Samo šta sad slučajno 
spavaju!" Mama je šapnila: “Ne miflim na fobu, nego na 
ovo maljefko!" Tata je šapnijo: “Kojo malecko, jebate?" 
Mama je šapnila: “Ovo fta pufim!" Tata je zarežao: 
"Mačak, dosad si se ponašala ka pristojna kriminalka! 
Nemoj sad počet pričat pizdarije!“ U mrakuši se čulo 
muljanje i komeškanje sa jorganom. Onda je mama 
šapnila: “Pa umvifu od fmija, jevate! Da je ova maljefka 
ftvalj javno mifto!" Tata je zarežao: “Mačak, ne pizdi! 
Neću više sa tobom pričat! Molim te da šutke nastaviš 
kršit zakon!" Mama je šapućala: “Ho-ho, ovi pfmoljak 
da je javno mifto... ho-ho-ho... to je neko mikvofkopfko 
javno mifto... ho-ho-ho..." 


Samo onda sam ja skočijo iz svoje kreve i viknijo sam: 
“A dosta je više bilo tih gadarija i ogavnosti!" Onda 
sam ja šteknijo sviću u sobi. Mama i tata su sjedili na 
krevi naslonjeni na jastuke. Mama je ispred sebe na 
krilu imala kutiju sa krašovim napolitankama. Plus su 
njoj bila puna usta napolitanki. Ja sam gledao u njih sa 
šokom i ošamutom. Mama je piljila u mene krvoločki i 
rekla je: “Fta je, degeneviku jedan degenevifni! Miflijo 


fi da vadimo ne vnam fta, a?! Miflijo fi da fvafta vadimo, 
je vi?!" Tata je naperijo prst prema meni i podviknijo je: 
“Šta je degeneriče, osta si u šoku, a?! Misliš da nismo 
skužili da se svaku veče praviš da spavaš, a onda slušaš 
očemoli mi radit neke šporkarije, a?! E pa sad smo te 
lipo zajebali, glupsone!" Mama je utrpala još napolitan- 
ki u usta i rekla je: “Mifljijo fi naf vajebavat! E pa dofta 
je bivo! Fad fmo ti ga vipo ftvmeknilji! Je vi, degeneviku 
jedan!?" Tata je mavao sa prstom i rekao je: “Misliš da 
te nismo ubrali da voliš u mraku prisluškivat, a?! Misliš 
da ne znamo da si bolesnik?! | onda nas posli okolo 
sramotiš!" Mama je sa punim ustima rekla: “Je, je i fve 
vapifiva u onu fvoju biljevnifu! | onda pokavuje okoljo, 
pa mi ispadamo vadnji fpovkafuni i debilji!“ Tata je 
rekao: “E pa sad si ti ispa debil, klipsone! Milko debilko! 
Sad lipo napuni bilježnicu sa zajebom na kvadrat!" 
Mama je rekla: “Napifi da ti je mama ivilja po kutije 
nafoljitakni! Fve vipo opifi! Mivko debivko!" Tu sam ja 
ugasijo sviću i hitno sam se vratijo u svoju krevu. U 
glavi su mi bili horor i strava. U glavi mi je bila pura s 
mlikom. U glavi mi je bila manistra usuvo. U sobi je bila 
mrkla mrakuša. Samo se iz mamine i tatine kreve svako 
malo čulo: “Alo, papane, jel nas prisluškivaš, he-he- 
he.." ili se čulo: “Aljo, degeneviku, jev fe pvavif da 
fpavaf, ho-ho-ho..: Ili se čulo: “Miiil-kode-biiil-koooo... 
Miiil-kode-biiil-koooo..-" 


Sutra je moja mama u kužinici kuvala ručak. Onda je 
zazvonijo telefon. Mama je odgibala u hodnik i dignila 
je sluju. Ona je rekla: “Alou?" Sluja je rekla: "Ovdi 
učiteljica Smilja!" Mama je rekla: “O, vi ste? Šta je reć?" 
Uča Smilja je rekla: “Bi li mogli skočit do mene u školu? 
Moramo malo popričat o Robiju!" Mama je cijuknila: 

“Šta?! Opet je pravijo nered?!" Uča je rekla: “Ma nije 
baš da je pravijo nered, al ponaša se nekako, nekako... 
Ponaša se čudno!" Mama je pitala: “Kako to mislite, 
čudno?" Uča je rekla: “Pa tako... Rađe bi vam to ispričala 
kad se vidimo!" Mama je rekla: “Pa možete mi bar nešto 
reć na telefon? Da se ne ušokiram kad dođem!“ Uča 
Smilja je rekla: “Pa evo, jutros je djevojčicama u razredu 
djelio krašove napolitanke!" Mama je zarumenkila se po 
obrazima i rekla je: “Molim?! Moj Robi?!" Uča je rekla: 

“Je, uzeo je kutiju krašovih čokoladnih napolitanki i djelio 
ih djevojčicama u razredu!“ Mama je rumenkila se i mo- 
tala je sa prstom kabel od telefona. Onda je ona pitala: 

“E i? Mislim... šta je tu čudno?" Učiteljica Smilja je rekla: 

“Ne bi o tome priko telefona! Rađe bi da popričamo kad 
se vidimo!" Mama je pitala: “O čemu da popričamo?" 
Uča je rekla: “Pa, mislim, o kućnom odgoju!" Mama je 
zinila: “O kućnom odgoju?!" Uča je rekla: “Je, o kućnom 
odgoju!" Mama je podviknila: “Šta njemu fali kućnom 
odgoju?! Pa sami ste rekli da je curicama dilijo napoli- 
tanke! Šta je to možda nešto neodgojeno?" Uča Smilja 
je rekla: “Pa, mislim, stvarno moramo detaljnije popri- 
čat!" Mama je zakreštala: “Jel to oš reć da sam ga ja 
krivo odgojila, majketi?!" Uča Smilja je rekla: “Pa nisam 
ga ja odgajala! Samo kažem da moramo razgovarat!" 
Mama je dreknila: “Ama o čemu imamo pričat, ženska 
glavo?! Moj mali dili curicama čokoladne napolitanke i 
onda ispada da nema kućnog odgoja, tojest da sam ga 
ja loše odgojila!? Pa koja ti je to logika, glupsonice?! Aj 
prosvitli me, molim te!" Uča je viknila: “Kravo glupa, iša 
ti je mali okolo sa kutijom napolitanki i govorijo - uzmite, 
uzmite, to fafa i moja mama!" 


Robi K. (Illa) 


KRVAVA SPIZA 23/X1/2008 


Ja sam sa mojom mamom išao u spizu. Prvo smo 

mi u spizu išli u onu Kerumovu poslugu. Mama je u 
Kerumovoj poslugi kupila kilo ipo kruva, dvi litre mlika, 
po jogurt za mene i Damjanicu, litru ulja, kilo cukra, 
deset deka mortadele, dvi konzerve sardina, dukatovo 
maslo, nivein sapun, pak toaletnog papira, jednu 
konšervu od pomidora, kesicu prezle i šteku ronhila za 
nju i tatu. Mama je gurala kolica i rekla je: “Ovo nam je 
sve apsalutno nužno!" Ja sam klimnijo glavom. Onda 
smo mi dva dogibali sa kolicima do blagajne. Na blagaj- 
ni je radila ona teta Lovorka. Ona je mami rekla: “A jesi 
vidila šta oni glupi Srbi sad oće protiv nas dignit tužbu 
za gemocid, a? Čoviče, koji tupamarosi! Samo malo 
klinac će im to proć! Oni su napravili gemocid, a ne mi!" 
Mama je rekla: “A je, baš svašta!" Teta Lovorka je vadila 
stvari iz kolica i tukla ih je u kasu. Ona je rekla: “Koliko 
su samo ljudi u Vukovaru pribekili, čoviče!" Mama je 
rekla: “A je, strava i očaj!" Onda je teta Lovorka zve- 
knila rukom u botun na kasi i rekla je: “Tristadevedes 
kuna!" Mama je cijuknila: “Koliko?!" Teta Lovorka je 
rekla: “Tristadevedes kuna!" Mama je viknila: “O jebaim 
pas sve živo i neživo!" Teta Lovorka je pitala: Kome?" 
Mama je dreknila: “Srbima, kome drugom! Sravnili su 
Vukovar sa zemljom, čoviče, a sad oni oće nas tužit 

za gemocid! Pa to je, pa to je... to je da čovik ispali na 
živce!" Teta Lovorka je rekla: “E, to i ja kažem!" Mama 
je rekla: “Al nema šanse da ja za ovo dam tristadeve- 
des kuna, to je za mene sajens fikšn... lako mi je sve 
apsalutno nužno!" Teta Lovorka je pitala: “Šta onda? 
Oš da maknemo šteku duvana, ili ti je i on apsalutno 

nužan?" Mama je rekla: “Nemoj, rađe mi makni ovi 
toaletni papir, nivein sapun i ove sardine! A moš maknit 
i maslo!" Teta Lovorka je rekla: “Nou frks! Znači rađe 
ćemo se manje prat i srat, nego manje pušit! Može i 
tako!" Onda je ona maknila sa strane toaletni papir i 
sapun i sardine i maslo. Mama je gledala u maknute 
stvari sa turbo bjesnoćom. Teta Lovorka je opet tipkala 
po kasi i rekla je: “Evo ga! Tristačetrdes kuna!" Mama 
je izvadila đenge iz takujina i platila je. Onda je ona 
spremila takujin u boršu i zarežala je: “Jadni ti smo mi 
Hrvati, majko isukrstova! Pokolju nas mali miljon i onda 
još nas optuživaju da smo gemocidni! Banda jedna 
brezobrazna! Znaš šta, para mi ide na uši! Nemoš otić 
u spizu da te ti Srbi totalno ne snervaju!" Teta Lovorka 
je rekla: “Dobro govoriš! Jebaim pas sve živo i neživo!" 


Onda smo ja i moja mama išli u mesnicu. U mesnici 
su radili oni barba Grgo i barba Špiro. Mama i ja smo 
ugibali i rekli smo: “Dobar dan!" Barba Grgo je rekao: 
“E, faljen irud! Evo ja i Špiro baš pričamo kako oni glupi 
Srbi sad oće tužit nas za gemocid! Sorili nam po zemlje 
i onda nisu oni gemocidni nego smo mi! Pa to je čisto 
ludilo, jel tako Špiro?" Barba Špiro je rekao: “Naravski 
da je ludilo! Koliko su samo ljudi pobili u Dubrovniku, 
pa u Škabrnji! Al platiće oni u Hagu, platiće, platiće..“ 
Barba Grgo je rekao: “| ja govorim da će platit... Nego, 
šta ćemo?" Mama je barba Grgi rekla: “Ja bi četri 
tanka, tanka, tanka juneća šnicela i kilo mljevenog!" 
Barba Grgo je rekao: “Nemaš brige! Saću ti ja narezat, 
bićeti šniceli tanki ka flis papir!" Onda je barba Grgo 
narezao šnicele i sameljao je mljeveno. Onda je on to 
fljasnijo na vagu. Onda je on utipkao na kasu i rekao je: 
“Stočetrdes kuna!" Mama je cijuknila: "Koliko?!" Barba 


Grgo je rekao: "Stočetrdes kuna!" Mama je viknila: “O 
pičkali im materina, dabili im pička materina!" Barba 
Grgo je pitao: "Kome?" Mama je dreknila: “Srbima, 
kome drugo! Koliko su nevinih pobili u Škabrnji, a sad 
smo im mi gemocidni! Jebaim pas sve živo i neživo! A 
koliko su ih satrali u Gospiću, u Drnišu..." Barba Špiro je 
uletijo: “Pa u Pakračkoj poljani..." Barba Grgo je njemu 
rekao: “Nemoj sad sa Pakračkom poljanom, Špiro, 
znaš i sam da si slab sa zemljopisom!" Onda je mama 
rekla: “Al nema šanse da ja za to dam stočetrdes kuna!" 
Barba Grgo je pitao: “Pa šta ćemo onda?" Mama je 
rekla: “Umisto kilo, daj mi po kila mljevenog!" Barba 
Grgo je rekao: “Pa štaš sa po kila mljevenog, ženo 
božja, to ti je za po zuba!" Mama je rekla: “Namočiću 
kruva u mliko i zamišat sa mljevenim za polpete, eto 
šta ću! Pola meso, pola namočeni kruv!" Barba Grgo je 
rekao: “Aha, znači ješćemo falše polpete! Okej, može 

i tako!" Onda je on odvadijo pola mljevenog sa vage. 
Mama je gledala u odvađeno mljeveno i škrgućala 

je sa zubima. Barba Grgo je utipkao u kasu i rekao 

je: “Evo ga! Stodeset kuna!" Mama je rekla: “Jel može, 
ovaj... jel može u dvi rate?" Barba Grgo je rekao: “A 

ne može, ćerce, znaš kakva su vrimena! Svima je 
zajebano, uključivo mesare!" Mama je pitala: “A jel 
može na karticu?“ Barba Grgo je rekao: “Na karticu? 
Pa ko je vidijo u mesnici plaćat sa karticom? Pa kako bi 
ja to moga uzimat, svi znaju da su mesarima nonstop 
krvave ruke!" Mama je arlauknila: “Znam ja tačno kome 
su krvave ruke! Srbima su krvave, i to su im do lakata 
krvave! A onda oće nas tužit za gemocid, banda jedna 
pokvarena! Srića da smo mi njih tužili prije!" Onda je 
ona izvadila lovušu iz takujina i platila je. Barba Grgo 
je njoj dao šnicele i mljeveno. Mama je dreknila: “Jadni 

ti smo mi Hrvati, majko isukrstova! Neće tu nama bit 
spasa dok cilu Srbiju ne polijemo benzinom i zapalimo! 
Inače ćemo poludit! Nemoš više otić u spizu a da ne 
ispališ na ganglije!" Barba Grgo je rekao: “Je, baš smo 
jai Špiro o tome pričali!" 


Onda smo ja i mama išli u voćarnu. U voćarni je radila 
ona teta Nevenka. Mama je njoj rekla: “Bog Neve, triba 
mi kil fažoleti i kil tikvica! Pošto je to?" Teta Neve je 
rekla: “Fažoleti dvajs kuna, tikvice dvajs kuna! Sve po 
dvajs!" Mama je rekla: “Srceliti iruduvo, pa ja ću se 
ubit!" Teta Neve je pitala: “Zbog čega?" Mama je pod- 
viknila: “Zbog Srba, zbog koga bi drugo!" Teta Neve je 
rekla: “A je, imeni oni idu maksimalno na kurac!" Mama 
je rekla: “Al meni je ostalo samo tries kuna, jebemu 
jarca!" Teta Neve je pitala: “Oš onda kil fažoleti i ove tri 
tikvice?" Mama je rekla: “Aj daj!" Onda je teta Nevenka 
stavljala fažolete i tikvice na vagu. Onda je ona rekla: 
“U ove tri tikvice je malo više od po kila, šta znači da 
nisu deset neko trinaes kuna! Tojest ukupno sa fažo- 
letima triestri kune! Jel može?" Mama je rekla: “Neve, 
rekla sam ti da imam samo tries kuna!" Teta Neve je 
pitala: “Oš onda dvi tikvice?" Onda je mama zaurlikala: 
“Pa dobro, pičkamu materina, jel se zato moj muž borijo 
u ratu?! Jel on proliva krv ratujući protiv Srba zato da 
me ti sad jebeš za jednu tikvicu, a?!" Teta Neve je rekla: 
“Dobro, dobro, skuliraj se, evo ti tri tikvice... i to samo 
zato šta ti je muž u ratu proliva isto šta i moj!" Mama je 
zarumenkila se i rekla je: “N bava kua? I tvoj isto?" Teta 
Neve je rekla: “Je, i moj isto! Proliva je malo karlovačko 
ispred televizije!" 


Onda smo ja i moja mama gibali nazad prema doma. 

Ja sam mamu pitao: “A mama, a zar nismo još trebali 
skočit do pošte platit račun za telefon?" Mama je 
rekla: “Klinac ćemo ovi misec platit telefon! Nemamo 
više ni celera!" Ja sam pitao: “Pa oće nam ga onda 
isključit?" Mama je rekla: “Naravski da će nam ga 
isključit! Kad nas mogu tužit za gemocid, šta nam nebi 
mogli i isključit telefon!" Ja sam pitao: “Pa kako ćemo 
sa isključenim telefonom, jebate?" Mama je mene 
pogledala krvoločki i podviknila je: “Koji će nam kurac 
telefon?! Šta bi ti radijo sa telefonom, majketi?! Naziva 
Srbiju?!" Tu sam ja začepijo labrnju. Onda sam ja utiho 
gibao kraj mame prema doma. Samo sam ja vidijo da 
mami po obrazu curki suzica i da gricka donju usnu. 
Doma kod kuće je moj tata sjedio za stolom u kužini i 
čitao je novine. Mama i ja smo ugibali unutra sa kesama 
od spize. Tata je mami rekao: “Jesi čula ovo, jebate, sad 
Srbi tuže nas za gemocid isto kao i mi njih! Pa di se 

ta banda gasi, čoviče božji!? Sad kad mi oplakujemo 
Vukovar, oni nas tuže za gemocid! Meni tu, majkemi, 
dođe da popizdim! Jel ti isto od toga popizdiš?" Mama 
je rekla: “Ne da popizdim, nego popizdim na kvadrat!" 
Tata je rekao: “Kako neš, jebate! Pa koliko su samo ljudi 
pobili na Ovčari?!" Mama je stavila kese sa spizom 

na stol i rekla je: “Četiri stotine i osamdeset!" Tata je 
dignijo ombrve i pitao je: “N bava? Toliko?" Mama je 
rekla: “Četiri stotine i osamdeset! Izraženo u kunama!" 
Tata i mama su se zagledali u kese na stolu. Onda su 
oboje rekli: “O jebaim pas sve živo i neživo!" 


Robi K. (lila) 

SJEĆANJE NA MRTVE 28/X1/2008 


Moj dida je sa trajektom došao sa Šolte kod nas doma 
kod kuće. Dida je imao plavi ruksakić i kafenu francu- 
zicu. Mama je njemu rekla: “O, čako, otkud ti ovako 
iznenada?" Dida je rekao: “A evo doša sam u krugu 
obitelji proslavit Dan republike!" Mama je zinila: “Dan 
čega?!“ Dida je rekao: “Dan republike!" Mama je pitala: 
“Koji Dan republike, jebate patak?" Dida je rekao: “Pa 
dvajsdeveti novembra, Dan republike!" Mama je 
stavila ruke na kukove i rekla je: “Čako, jebemu jarca, 
svake godine ista pisma! Daj se ugasi već jednom, 
čoviče! Ta ti je tvoja republika odavno mrtva!" Moj 
tata je iz primaće dobacijo: “Možda oni na Šolti uopće 
ne znaju da više nisu u istoj republiki ka prije pedes 
godina! Možda im se još dinosauri šetaju među masli- 
nama!" Dida je njemu dobacijo: “Znam ja, zete, da je 
Jugoslavija umrla, ne moraš se pravit pametan! Samo 
to nije razlog da joj ne proslavimo rođendan!" Mama 
je opet podbočila se i rekla je: “Čako, kraj svih mojih 
pizdarija još mi samo fali slavit rođendan od mrtve 
države! Ne slavim ga ni od ove žive!" Dida je rekao: 
“Dobro, od ove i ne tribaš! Ova je u totalnom kurcu!" Tu 
je mama viknila: “Ma nemoj?! A od one tribam, je li?! 
Pa ti si totalno bolestan!" Dida je raširijo ruke i pitao 
je: “Zašto sam bolestan?" Mama je rekla: “Zato šta je 
to bolesno, eto zašto! Slavit rođendan od države koje 
više nema! Čoviče, pa to je mordbidno!" Dida je pitao: 
“Šta je to?" Mama je rekla: “Mordbidno je, eto šta je! 
Daj se više dođi pameti, čako! Nema ti više Jugoslavije i 
gotovo! Odnija ju je lipi đava!" Dida je rekao: “I sad sam 
ja mordbidan, je li?" Mama je rekla: “Jesi, mordbidan 

si!" Dida je skinijo francuzicu sa glave i poćeškao se po 
kosi. Onda je on moju mamu pitao: “A jel tebi, moliću 
ljepo. umrla mater?" Mama je zinila: “Molim?" Dida je 
rekao: “Lipo te pitam, jel tebi umrla mater?" Mama je 
rekla: “Pa znaš da je, davnih godina, šta me to pitaš!" 
Dida je pitao: “Pa jel je se sitiš kad joj dođe rođendan, 
a? Jel joj odeš na grob odnit koji cvit i zapalit sviću?" 
Mama je porumenkila po obrazima i zamuckala je: “Pa, 
ovaj, sitim se, skoro uvik... mislim, kako se ne bi sitila..." 
Dida je rekao: “Ma sitiš se ti moj kurac! Zaboravila si 

i kad ti je pokojnoj materi rođendan, a kamoli da joj 
odeš na grob!" Mama je zaškarpunila se po faci tuto 
kompleto i promuckala je: “Ama kako moš... ama kako 
moš to govorit..." Dida je rekao: “E, a viš, ja joj odem! 
Za svaki rođendan od pokojne ti matere ja joj odem 
na grob i odnesem joj kitu gladijola! Ili baremko kitu 
krizamtema! I zapalim joj sviću! A bogami tebe tamo 
nisam vidijo!" Mama je škripala sa zubima i gledala je 
didu turbo ubilački. Onda je ona viknila: “A sram te 
bilo i stid! A sram te bilo i stid, magarče jedan stari! Pa 
kako moš uspoređivat moju mater i Jugoslaviju!" Dida 
je rekao: “Šta, misliš da ti je mater bila lipša?" Mama je 
naperila prstom prema didi i dreknila je: “Čako, nemoj 
više srat bljezgarije! Izbaciću te iz kuće, neka si mi sto 
puta otac!" Dida je dignijo ombrve i rekao je: "Ništa 

ti jane uspoređivam, glupsonice! Samo ti govorim o 
ljubavi, razumiš! Govorim ti da nije loše da se sitimo 
svojih mrtvih! Al ti to nemoš skužit, jebešga..." Mama 
je unjela se didi u facu i viknila je: “Pa ja volim svoju 
mater, krembilu jedan!" Dida je njoj rekao: “E pa viš, 
volim i ja Jugoslaviju!" Mama je gledala u njega sa 
obješenim ustima. Tata je utiho dogibao iz primaće 

u kužinu. Mama je opet naperila prst prema didu i 


rekla je: “Slušaj, kuri mene bolac šta ti voliš! Moš je 
volit i na Šolti, a ne u mojoj kući!" Onda je dida stavijo 
francuzicu nazad na glavu i rekao je: “Dobro, okej... Ja 
sam mislijo da možemo skupa izist ovi kil-dva pršuta 
šta sam ga donijo, kad je već dvajsdeveti novembra! Al 
nema veze, idem ja..." Samo onda je moj tata uletijo: “N 
bava kua? Ali si pršut donijo?" Dida je rekao: “Kil-dva! 
Domaći, friško narezan! Tu mi je u ruksakiću!" Tati su 
se zacaklile oči. Mama je prekrižila ruke preko limuna 
i rekla je: “Ma briga mene za tvoj pršut!" Samo tata je 
njoj rekao: “Ma daj, jebate, šta si ga se nadovezala! Pa 
možemo malo proslavit uz pršut, šta fali! Familija smo, 
jebemu miša, šta ima veze koji je datum!" Mama je tati 
rekla: “Šta, oš da nas susjedi skuže da slavimo dvajsde- 
veti novembra? Oš da nam nacrtaju slovo U na vrata ka 
oni put kad ti je sin palijo bengalke za dvajspeti maja?" 
Tata je rekao: “Ma nou frks, ženac, utiho ćemo prosla- 
vit! Možemo valjda poklopat domaći pršutić bez buke, 
a? Jeli, ekipa?" Onda je tata za ruku odveo mamu do 
špahera i lavandina skupa sa didinim ruksakićom. Onda 
je on didu za rame odveo do stola i rekao je: “Aj ti, čako, 
sidi! Oš jednu rakijicu?" Dida je sjeo za stol i rekao 
je: "Može!" Onda je tata nalijo sebi i didi po bićerin 
loze. Onda su njih dva kucnili se i srknili su po bićerin 
na iks. Onda je tata sa hepi facom protrljao ruke i 
doviknijo je prema mami: "Ženac, aj sad nam izvadi taj 
pršut iz ruksakića, pašmo malo proslavit... šta se već 
ima proslavit!" Samo mama je stajala ukipana i držala 
se sa obe ruke za lavandin. Ona je gledala u pločice 
na zidu. Oči su joj bile krvave i ljubičaste. Onda su njoj 
niz lice počele curkat suzice žalosnice. Tata i dida su 
gledali u nju sa ošamutom. Onda je mama zacendrala: 
*Ne idem često na groblje, al stalno mislim na pokojnu 

mater! Sam bog zna da je se svaki dan sitim, i ujutro i 
naveče... jooo-ho-ho-hooo0o..."' Tata i dida su gledali u 
nju sa šokom. Mama je piljila u pločice na zidu i plakala 
je: “Joooo-ho-ho-ho00000... jadna ti saaaa-haaaam..." 
Tata je njoj dobacijo: “Pa dobro, možemo sad izist 
pršut, pa ćemo posli napravit komenoraciju!" Samo 
mama njega nije ništa slušala. Ona je čvrsto držala se 
za lavandin i cendrala je: “Svaki ću ti rođendan doć na 
grob, mamiceeee-he-heeee... Doniću ti vagon gladijola, 
joooo-ho-ho-hoooo...' Tata je gledao sa turbo iznere- 
dom i rekao je: “Srceliti irudovo! Pa valjda je sad pršut 
važniji, a? Ajmo sad prezalogajit, pašmo posli svi skupa 
plakat!"" Samo mama njega nije obadavala dva posto. 
Ona je gingala se prema pločicama naprid-nazad i 
krivila se: “Svaki sekund mislim na tebeeeee-he-he- 
heeee... mamice mojaaaa, jooo-ho-ho-hooo0009...' Tata 
je okrenijo se prema didi i rekao je: “Jel ti vidiš ovo 
cendranje, majketi? Uvik u najgorem trenutku! Jel sad 
znaš kako je meni, a?" Dida je rekao: “A sitila se pokoj- 
ne matere pa joj je došla mala snaga, jadnica...' Tata je 
zarežao: “Šta jadnica?! Šta jadnica?! Takvi ka ona sutii 
sjebali Jugoslaviju! To da znaš!" Dida je rekao: “Misliš?" 
Tata je rekao: “Stoposto! Tvoja rođena ćer, sa ovakvim 
ponašanjem, ona ti je sjebala Jugu! To da znaš!" Dida 

je rekao: “Misliš?“ Tata je rekao: "Stoposto! I to zbog 
čiste osvete!“ Dida je pitao: “Kakve osvete?" Tata je 
rekao: “lerbo si ti njoj jeba mater!" 


Robi K. (Illa) 


S PONISTRE SE VIDI ŠOLTA 6/X11/2008 


Onaj Plazibat sa drugog kata je sjedio doma kod sebe 

u primaćoj. Ispred njega na stoliću je bijo veliki list 
papira. Plazibat je u ruki držao crni flomaster. Onda je 
on sa flomićem na papiru napisao: “Sanader je pederči- 
na!" Onda je Plazibat zalipijo list papira sa selotejpom 
na ponistru. Papir je bijo zalipljen tako da mu je ono 
prazno bilo prema unutra a ono napisano prema vanka. 
Kad je neko izvanka gledao prema našoj zgradi onda 

je na Plazibatovoj ponistri vidijo parolu. Na paroli je 
pisalo: “Sanader je pederčina!" 


Onda je za pet minuta na ponistri od onih Domazeta 
pojavio se lista papira ispisan sa crnim flomićem. Na 
papiru je pisalo: "Sanader je govno, lupež i propalitet!" 


Onda je za pet minuta na ponistri od onih Kragića 
pojavio se list papira ispisan sa flomićem. Na papiru je 
pisalo: “Sanaderu, banditu jedan, triba te obisit za jaja!" 


Onda je za pet minuta na ponistri od onih 
Bezmalinovića pojavio se list papira ispisan sa flomi- 
ćem. Na papiru je pisalo: “Sanaderu, glup si ka maca i 
ružan ka ponoć!“ 


Onda je za pet minuta na ponistri od onih 
Milosavljevića pojavio se list papira ispisan sa flomi- 
ćem. Na papiru je pisalo: “Stegni ti remen, Sanaderu, 
ali sebi oko vrata!" 

Onda je za pet minuta na ponistri kod onih Šegvića 
pojavio se list papira ispisan sa flomićem. Na papiru 
je pisalo: “Sanaderu, razbojniče, nabijem na kua tebe i 
cilu ti vladu!" 


Onda je za pet minuta na ponistri od onih Matutinovića 
pojavio se list papira ispisan sa flomićem. Na papiru je 
pisalo: “Sanaderu, goni se u Lepoglavu!“ 


Onda je za pet minuta na ponistri od mojih roditelja 
pojavio se list papira ispisan sa flomićem. Na papiru je 
pisalo: “Sanader je veći degenerik od mog sina! Skoro!" 


Onda za deset minuta nije bilo nijedne ponistre na ko- 
joj nije bijo list papira ispisan sa flomićem. Na svakom 
papiru je svašta pisalo. 


Onda je za kvarat od ure na parkingu ispred našeg 
portuna parkirao se golf od pandurije. Iz golfa su 
izgibali dva murca u uniformama i jedan murac u civilu. 
Oni su iskobečili oči u ponistre na našoj zgradi. Murci 
u uniformama su držali se za golf sa zinutim ustima. 
Murac u civilu je isto objesio usta. Onda je on rekao: “U 
pičku mile deve, ja ovako nešto još nisam vidijo!" Livi 
murac u uniformi je rekao: “Nisam ni ja!" Desni murac 
u uniformi je pitao: "Šta ćemo sad?" Murac u civilu je 
rekao: “Nemam blage, jebate! Još nisam imao ovakvi 
slučaj! Idem zvat šefa u stanicu da mi malo razjasni ovu 
situaciju!" 


Onda je murac u civilu izvadijo mobitel i nazvao je šefa 
u stanicu. Šef je rekao: “Alou! Prkić, druga policijska 
ovdi!" Murac je u mobitel rekao: “Šefe, ovo je još gore 


nego šta su nam javili u dojavi! Ovo je živo ludilo!" Šef 
je rekao: “Kakvo ludilo? Opiši mi malo podobnije!" 
Murac je rekao: “Cila zgrada je ispisana sa nekakvim 
parolama, bog te jeba! Na svakoj ponistri je bar po 
jedna!" Šef je pitao: “A kakve su?" Murac je rekao: 
“Ogavne su, kakve će bit!" Šef je pitao: “Mislim, na 
koji su način ogavne? Jel veličaju fašizam i macizam?" 
Murac je rekao: “Pa ima ih svakakvih!" Šef je rekao: “Aj 
pogledaj ih malo pa mi javi kakve su!" Murac je rekao: 
“Pa ima ih prepun kua, šefe! Ne mogu ih sve pogledat 
kad su sve različite!" Šef je rekao: “Dobro, jebaga ti, 
pročitaj mi jednu, da znamo o čemu pričamo!" Murac 
je rekao: "Sanader je pederčina!" Šef je rekao: "Dobro, 
dobro! A sad mi pročitaj jednu parolu!" Murac je rekao: 
"Sanader je pederčina!" Šef je rekao: “Dobro, slažem se, 
ne moraš mi ponavljat! Sad mi pročitaj parolu, jebemu 
jarca!" Murac je rekao: "Pa to piše na paroli, šefe!" Šef 
je rekao: “Nemoj me zajebavat?!?!" 


Onda je šef opet podviknijo: “To piše?! Ma nemoj me 
zajebavat?!" Murac je rekao: “Majkemi mile!" Šef je re- 
kao: “Pa to je čista neprijateljska propagamda!" Murac 
je rekao: “To i ja mislim!" Šef je rekao: “To je čisto 
veličanje fašizma i macizma!" Murac je rekao: “To i ja 
mislim! Samo nisam bijo skroz siguran!" Šef je rekao: 
“Kako neš bit siguran, čoviče! Kad nekome rekneš da 

je Sanader to je isto ka da mu pričvrljiš kukasti križ!" 
Murac je pitao: “I šta ćemo sad?" Šef je rekao: “Hapsi 
to sve!" Murac je rekao: “Ali ima ih prepun kua, šefe!" 
Šef je rekao: “Jebe me se kolko ih ima! Sve pohapsi!" 
Murac je rekao: “Nema šanse da mi stanu u golfa, šefe! 
Trebaće mi iz stanice poslat maricu!" Šef je rekao: 
“Poslaću ti autobus ako treba, samo ti pohapsi tu 

bandu! To su sve fašisti i macisti! To sve treba u lance i 
na suvu hranu!" 


Onda je murac u civilu izgasijo mobitel i spremijo ga je 
u jaketu. Livi murac u uniformi je njega pitao: “Šta kaže 
šef?" Murac u civilu je rekao: “Kaže da će iz stanice 
poslat autobus da ih sve pohapsimo!" Livi murac u 
uniformi je rekao: “U pičku mile deve!" Desni murac u 
uniformi je rekao: “U pičku mile deve!“ 


Samo onda je onaj Plazibat izgibao iz portuna. On 

je stao sa raširenim nogama ispred trojice muraca i 
stavijo je ruke na kukove. Onda je on njima rekao: “Šta 
je, došli smo hapsit, a?" Murac u civilu je piljio u njega 

i grickao je donju usnu. Isto su i druga dva murca 

piljili i grickali. Plazibat je podviknijo: “Došli smo malo 
zveckat sa lisicama, a? Posla diktator panduriju da 
hapsi građane zbog izražavanja slobodnog mišljenja, 
je li?" Murac u civilu je njemu rekao: “Jel to oćete reć 
da ste vi odgovorni za ove parole po ponistrama?" 
Plazibat je rekao: “Prvo i prvo se lipo prestavi ako oš sa 
menom razgovarat!" Murac je rekao: “Imspektor Grgić, 
druga policijska!" Plazibat je rekao: “Plazibat, drago mi 
je! Ja sam prestavnik Fejsbuk grupe stanara iz našeg 
portuna!“ Murac je zinijo: “Kakve grupe?" Plazibat je 
rekao: “Fejsbuk, klipsone! Nemoj mi reć da nikad nisi 
čuo za Fejsbuk!" Murac je rekao: “Jesam! To su oni šta 
preko kompjutera seru po vladi i premijeru!" Plazibat 
je rekao: “Kakvih kompjutera? U ovoj kući žive radnici 

i pemzijoneri! Ko će nama dat kompjutere!" Murac je 
pitao: “Pa kakva ste vi onda Fejsbuk grupa?" Plazibat je 
rekao: “E stvarno se vidi da si pandur, jebate! Ne mogu 
ti ja pomoć ako si tehmološki zatucan!" Murac je rekao: 


“Nisam ja tehmološki zatucan nego najnormalnije 
pitam!" Plazibat je rekao: “Šta pitaš, majketi?" Murac 
je pitao: “Kakva ste vi to Fejsbuk grupa ako niko nema 
kompjuter?" Plazibat je rekao: “Ne moraš imat kompju- 
ter, klipsone, da bi koristijo program windowsa!" 


Robi K. (llla) 

DVOJICA U ZASJEDI 16/1/2009 


Neko se popiša isprid Gospe od Cukra. Na ulazu isprid 
vrata je bila tačno žuta lokva. Fra Ive je rekao: "Ovo nije 
slučajno!" Murac je držao notes i pravijo je zapisnik. 
On je fra Ivu pitao: “A kako vi znate da nije slučajno? 
Možda se nekom pripelo i... eto?" Fra Ive je rekao: “Pa 
šta bi se nekom pripelo baš svake nedilje, a?" Murac 
je rekao: “Nemam blage!" Fra Ive je rekao: “E ja imam! 
Otkad su nediljom zatvorili dućane, onda neki kurbin 
sin protestira protiv crkve i svake mi se nedilje popiša 
isprid vrata!" Murac je pitao: “Šta, znači ovo nije prvi 
put?" Fra Ive je rekao: “Naravski da nije! Lipo ti govorim 
da mi se svake nedilje ovdi popiša!" Murac je rekao: “E 
onda fakat nije slučajno!" Fra Ive je rekao: “Pa to ti i 
kažem! Otkad su nediljom zatvorili dućane neki kurbin 
sin protestira protiv crkve, eto šta je!" Murac je rekao: 
“Ko bi to moga bit, jebate?" Fra Ive je rekao: “E pa nisam 
ja iz pandurije, nego ti! To ti moraš zaključit!" 


Murac je rekao: “Ovako na prvu ruku, ja bi reka da ima 
jedno četri miljuna sumnjivaca!" Fra Ive je rekao: “Četri 
miljuna? Otkud četri miljuna?" Murac je rekao: “Pa 
svakom živom ide na kua šta su nediljom zatvoreni du- 
ćani!" Fra Ive je rekao: “E stvarno si pandurčina, jebate 
led! Naravski da sa takvom logikom neš nikad uvatit 
krivca!" Murac je pitao: “Nego sa kakvom?" Fra Ive je 
rekao: “Pa moraš suzit broj sumnjivaca, čoviče božji!" 
Murac je rekao: “Pa kako da ga suzim, jebate, zna se da 
svima ide na ganglije šta nediljom ne mogu kupit kruv i 
mliko!" Fra Ive je njega pitao: “A bil se ti zbog toga doša 
popišat isprid crkve, a?“ Murac je rekao: “Ja ne bi! Al ja 

sam pandur, razumiš, ja moram poštivat pravnu državu, 
a ne da pišam mimo šolje! Nisu svi Hrvati tako školovani, 
razumiš!" Fra Ive je rekao: “Ma ovo ja tebe pitam - kome 
najviše smeta šta dućani ne rade nediljom, a? Aj mućni 
malo glavom, ko od toga najviše gubi?" Murac je rekao: 
“Kako ko? Pa vlasnici dućana, naravski!" Fra Ive je pitao: 
“A ko je najveći vlasnik dućana, moliću?" Murac je rekao: 
“Kako ko? Pa Todorić, naravski!" Fra [ve je raširijo ruke 
i rekao je: “E i? Konklužn, pliz?" Murac je raširijo oči i 
rekao je: “U jebate! Oćeš reć da Todorić...?" Fra Ive je 
rekao: “Ja te samo navodim da suziš broj sumnjivaca!" 


Murac je rekao: “Čekaj malo, pa Todorić živi u Zagrebu!" 
Fra Ive je pitao: “Pa šta onda?" Murac je rekao: “A 
Gospe od Cukra je u Splitu!" Fra Ive je rekao: “Vidi se da 
si pandur i da ne čitaš novine! Da čitaš, znao bi da čovik 
ima helikopter! Aj reci pošteno, šta je njemu ujutro sist 
u helikopter i doć se popišat meni isprid crkve, a? To ja 
tebe pitam!" Murac je rekao: “U jebate!" Fra Ive je rekao: 
"E, u jebate! | štašmo sad?" Murac je češkao se po glavi 
i rekao je: “A ne znam, najbolje bi bilo tog Todorića 
privest i ispitat!" Fra Ive je rekao: “Kako oćeš! Samo ja 
ti govorim da si rješio slučaj!" Murac je rekao: “Čekaj 
malo, a da mi njemu postavimo zasjedu, a? Pa da odma 
imamo i dokaze, šta govoriš?" Fra Ive je pitao: "Kakvu 
zasjedu?" Murac je rekao: “Finu! Ja ću se u nedilju u ranu 
zoru sakrit iza zidića i uvatiću ga u zasjedi! Počne li pišat, 
najeba je!" Fra Ive je rekao: “Znaš šta, i ja ću sa tobom u 
zasjedu!" 


U nedilju ujutro u pet uri su murac i fra Ive čučali iza zidi- 
ća. Onda je u peti kvarat jedan barba dogibao do ulaza 
u Gospu od Cukra. Onda je barba prčkao oko šlica da 


iće se popišat. Samo onda je murac iskočijo iza zidića 
i naperijo mu je baterijsku u facu. Murac je dreknijo: 
“Stoj!" Barba je rekao: “Stao sam!" Murac je pitao: “Jesi 
ti Todorić?" Barba je rekao: “Nisam!“ Murac je pitao: “A 
koji si ti onda?" Barba je rekao: “Ja sam remeta Litre!" 
Onda je fra Ive iskočijo iza zidića i viknijo je: “Litre?! Pa 
jel se to ti cilo vrime pišaš, majketi?!" Remeta Litre je 
rekao: “Svake nedilje, najranije ujutro!" Fra Ive je pitao: 
“Pa zašto, jebaga ti?!" Remeta Litre je rekao: “Sveti Ilija 
mi je reka da ću tako najbolje otirat veletrgovce od 
crkve!“ Fra Ive je dreknijo: “Koga ćeš otirat?! Šta ti to 
govoriš, čoviče?!“ Remeta Litre je rekao: “Sveti Ilija 
mi je sve lipo objasnija - Litre, kaže on, svake nedilje 
se u ranu zoru popišaj isprid crkve i tako ćeš sigurno 
otirat bezbožne veletrgovce!" Fra Ive je pitao: “Ma koje 
veletrgovce, majketi irudove?" Remeta Litre je rekao: 
“Kako koje? Pa Todorića, Keruma i ekipu!" Fra Ive je 
rekao: “Pa nema ti ovdi Todorića i Keruma, glupsone!" 
Remeta Litre je rekao: “Eto viš! Znači da djeluje!" 


Murac i fra Ive su piljili u remetu Litru sa težim ošamu- 
tom. Plus je fra Ive triput se zlamenovao i mrmorijo uj- 
meoca isina. Plus je murac držao obješena usta. Remeta 
Litre je gledao u njih sa lakšim čudilom. Onda je murac 
njemu rekao: “A ništa, Litre, moraću te odvest u stani- 
cu!" Fra [ve je rekao: “Vodi ga drito u ludnicu, koji će ti 
kurac u stanici!" Murac je rekao: “A ne, ne, mora pravo 
u stanicu, da napravimo zapisnik!" Onda je remeta Litre 
njemu rekao: “E znam, lako ti je mene hapsit! Uhapsi 
svetog Iliju ako si mrga!" Fra Ive je podviknijo: “A šta 
sereš više, majketi! Koji te sveti Ilija spopada?!" Remeta 
Litre je rekao: “Onaj tamo, u helikopteru!" 


Robi K. (lila) 

PRIČAM TI PRIČU 24/1/2009 
ZaD. 


Moja mala sestra Damjana je strmopizdila se niza skale 
u portunu i žgincala je rukicu. Onda su njoj na hitnoj 
stavili rukicu u gips. Damjanica je ležala na krevi u sobi 
i jeckala je: “Maloj je bola bola! Maloj je bola bola!" Moj 
tata je ležao do nje na krevi i milkijo je po kosici. Tata je 
Damjanici govorijo: “Proćeti to, zlato tatino! Šta oćeš 
da ti tata radi da prođe bola bola?" Damjanica je njemu 
rekla: “Pričaj mi priču!" Tata je rekao: “Priču? Pa znaš, 
sunce, da ti je tata tu malo tanak..." Samo Damjanica 

je napečila usta i rekla je: “Mala oće da joj tata priča 
priču!" Tata je rekao: “Dobro, dobro, pričaćemo priču!" 


Onda je tata malo mozgao i kolutačio sa očima dok 

je milkijo Damjanu po kosici. Onda je on nakašljao 

se i počeo je pričat priču: "Bila jednom jedna mala 
princeza..." Damjana je rekla: “I?" Tata je rekao: “I 
princeza je pala niza skale od portuna i žgincala je 
rukicu..." Damjana je rekla: “I?" Tata je rekao: “I onda je 
njoj stavilo rukicu u gips...“ Damjana je rekla: “I?" Tata 
je rekao: “I onda je princezici bila bola bola pa je zvala 
tatu da joj priča priču..." Damjana je rekla: “I?" Tata je 
rekao: “| onda je njoj tata pričao priču o jednoj maloj 
princezi..." Damjanica je pitala: “Kojoj princezi?" Tata je 
rekao: “Maloj princezi koja je pala niza skale i žgincala 
je rukicu..:' Samo onda je Damjana rekla: “Pa tu si mi 
priču već pričao!" Tata je rekao: “Ma je, al sad pričam 
priču koju priča tata princezi, razumiš? Pričam ti 

priču u priči, bereš?" Damjanica je podviknila: “Neću 
tu, tu si mi o princezi već pričao!" Tata je pitao: “Pa 
koju oćeš, zlato?" Damjana je rekla: "Neku o zeki ili 


1507 


medi!" Tata je rekao: “Okej, okej... Oćemo o zeki ili 

o medi?" Damjanica je rekla: “O zeki!" Tata je malo 
mozgao i kolutačio sa očima dok je milkijo Damjanu po 
kosici. Onda je on rekao: “Bio jednom jedan mali zeko..." 
Damjanica je rekla: “i?" Tata je rekao: “I onda je on pao 
niza skale od portuna i žgincao je rukicu.." Samo onda 
je moja sestrica Damjana opet počela plakat i vikat da 
joj je bola bola. 


Onda je moja mama uletila u sobu i viknila je prema 
tati: “Daj, čoviče, umisto da dite umiriš, ti je još raspla- 
češ! Pa viš da joj je bola bola!" Tata je rekao: “Ne kužim, 
jebate, najnormalnije sam joj pričao priču!" Damjanica 
je zacendrala: “Ne valja tatina priča! Maloj nije dobra 
tatina priča!" Mama je njoj rekla: “Naravski da ne valja, 
zlato, šta si drugo mogla očekivat! Saće tebi mama 
ispričat priču! Odma će ti proć bola bola!“ Onda je 
mama istirala tatu iz kreve i legla je kod Damjanice. 
Tata je zamuckao: “Pa mogu ja, nije problem..." Mama 
je njemu rekla: “Daj, aj kimba iz sobe! Ako nisi u stanju 
malu curicu umirit, onda ne znam zašta si!" Onda je 
tata popišan izgibao iz sobe. 


Tata je sjedio za stolom u kužini i pušijo je duvan. Plus 
je svako malo gledao prema vratima od sobe di su bile 
mama i Damjanica. Tata je u sebi mislijo: “Saće mala 
proplakat! Saće mala proplakat!" E ali nije Damjanica 
plakala. Iz sobe je dolazila samo tišina. Tata je pušijo 
novi i novi duvan i gledao je prema vratima. Plus je u 
sebi mislijo: “Saće mala proplakat! Nema glupsonica 
pojma o pričama!" E ali nije Damjanica plakala. Onda je 
uskoro mama utiho izašla iz sobe i dogibala je u kužinu. 
Tata je nju pitao: “I? Šta je bilo?" Mama je rekla: “Šta 


šta je bilo? Pričala sam joj priču i djete je zaspalo! Eto 
šta je bilo!" Tata je rekao: “Zaspala? Od priče?" Mama 
je rekla: “E, od priče! Šta se čudiš?" 


Onda je tata mami rekao: “Kako to ti uspiješ, a ja ne 
uspijem?" Mama je rekla: “To ti promisli malo sam sa 
sobom! Da si normalan roditelj zna bi ditetu baremko 
ispričat priču!" Tata je skupljao usne i tresao je sa 
bradom. Onda je on rekao: “A je, jebate, stvarno sam 
nula od roditelja!" Mama je rekla: “Tu nemam šta dodat 
ni oduzet! Kužiš se u pedagogiju ka govno u vitamine!“ 
Tata je rekao: “Isto mi se čini da Robi nije bijo tako 
prekompliciran kad je bijo skroz mali, a?" Mama je 
rekla: “Robi je bijo krembil na ćaću! Nije on za uspored- 
bu!" Tata je tresao sa bradom i zacendrao je: “Ali ona 
je tatino malo sunce! I plus joj je bola bola!" Mama je 
rekla: “Je, taj će ti proliv pomoć, kako ne! Triba se malo 
više pomučit za bit kvalitetan roditelj!" Onda je mama 
odgibala do špahera da će skuvat ručak. Tata je izašao 
na balkon i pušijo je novi duvan. Plus su mu iz oba oka 
kapkale suzice žalosnice. 


Poslje je tata svako malo virijo u sobu da vidi jel se 
Damjanica probudila. Kad se probudila tata je utiho 
legao kraj nje i milkijo je po kosici. Tata je njoj šapnijo: 
“Kako si, zlato tatino? Jel ti malo manje bola bola?" 
Damjanica je rekla: “Manje je! Nema više bole bole!" 
Tata je nju pitao: “A šta ti je mama maloprije pričala, 
a?" Damjana je rekla: “Mama je maloj pričala priču!" 
Tata je pitao: “Kakvu priču?" Damjana je rekla: “Lipu 
priču!" Tata je rekao: “Jel? Aj ispričaj mi je, zlato, oš?" 
Damjanica je nasmjehuljila se i rekla je: “Bila jednom 
jedna Anželina Žoli.." Tata je dignijo ombrve i pitao 

je: “Ko?" Damjana je rekla: “Anželina Žoli!" Tata je sa 
razrogačenim očima rekao: “I?" Damjana je rekla: “I 
onda je došao Bred Pit i oženijo je!" Tata je rekao: “I?" 
Damjana je rekla: “I onda su Anželina i Bred usvojili 
puno malih crnčića i afrikančića!" Tata je rekao: “1?" 
Damjana je rekla: “I onda je Anželina ostala trudna 

sa Bredom i rodila je malu bebu..." Tata je rekao: “i?" 
Damjana je rekla: “I dok se Anželina Žoli bavila sa 
bebom onda se Bred Pit sjetio svoje bivše žene Đenifer 
Eniston..“' Tata se zagrcnijo: “Koga?" Damjanica je 
rekla: “Đenifer Eniston!" Tata je podviknijo: “Koja je to, 
jebate?!" Damjana je rekla: “Ona šta je sad u intimnoj 
vezi sa Džonom Mejerom!" Tata je skočijo sa kreve i 
dreknijo je: “Aaaaaajmeeee! Aaajme koje ogavnosti!" 


Onda je tata uletijo u kužinu do mame i viknijo je: “A 
glupsonice jedna glupa, maloj si čitala Gloriju!" Mama 
je ukipala se kraj špahera i rekla je: “Nisam joj čitala!" 
Tata je arlauknijo: “Kako nisi?! Djete tamo brbota neke 
tračove o Anželini Žoli i Bredu Pitu! Meni si prodavala 
spiku da joj pričaš priču, a ustvari si joj čitala Gloriju!" 
Mama je rekla: “Nisam joj čitala, nego sam joj prepriča- 
vala iz glave!" Tata je pogledao u nju sa zinutim ustima. 
Onda je on rekao: “Jesi ti normalna?! Pa oš da nam 

se djete odgoji na Gloriji, jebaga dragi irud?!" Mama 

je rekla: “Šta fali, neće bit ni prva ni zadnja!" Tata je 
rekao: “Aha, pa da postane ka ti! Jel to oš reć?" Mama 
je rekla: “Akoš vriđat, nećemo dalje razgovarat!" Tata 
je podviknijo: “Pa Glorija je zadnji šund, ženska glavo! 
Jel ti to tvoja pedagogija?!" Mama je rekla: “A mali zeko 
nije šund, je li?" Tata je rekao: "Nije! Za Gloriju je mali 
zeko Na drini ćuprija! Oćeš da mi mom zlatu uzori u 
životu budu Bred Pit i Anželina Žoli?!" Mama je stavila 


ruke na kukove i rekla je: "E pa zašto je onda tvoje 
zlato na malog zeku plakala, a na Bred Pita nije, a? To 
te ja pitam!" Tata je piljio u mamu sa lakšim ošamutom. 
Onda je on rekao: “Jebešga, to ni ja ne kužim!" Mama je 
njemu rekla: “E pa kad ne kužiš, onda ne pizdi!" 


Moji mama i tata cjeli dan nisu razgovarali. Oni su 
prolazili jedni kraj drugog kao da se ne vide. Plus su 

se durili i imali su dignute brade. Onda su naveče 

legli u postelju bez laku noć. Oni su okrenili jedni 
drugom leđa i guze i zaspali su. Samo onda je moj tata 
usred noći se probudijo. Prvo on nije skužijo zašto se 
probudijo. Onda je skužijo da to je njega probudilo 

šta je mama govorila u snu. Mama je na kušinu imala 
zatvorene oči i smajlija na faci. Mama je govorila: “ 'Ou 
Žorž... Ooou tenk ju, tenk ju, Žorž... Ooou, Žorž, ju ar 
sou hensam... Ju tink ajm priti? Rili? Ooou, Žooooržžž... 
Tata je skočijo se iz kreve ii stao je iznad mame. On je 
gledao u nju koljački. Mama je muljala sa glavom po 
kušinu livo desno i govorila je: “Ooou Žorž, dis vajn iz 
bjuuudifl... End dis sanset iz rili bjuuudifl... Ooou, Žorž, 
vot ar ju duing, Žooooržžžž.." Onda je tata naglo upali- 
jo sviću i dreknijo je mami iznad glave: “Draga gospođo, 
neumjereno drobiš dok spavaš! Neumjereno!" Mama je 
trgnila se na kušinu i rekla je: “Šta je bilo? Šta drobim?" 
Tata je naperijo kažimprst prema njoj i rekao je: “Čuvaj 
me se! Neumjereno drobiš dok spavaš! Totalno neu- 
mjereno! Čuvaj me se!" Mama je sa rukama trljala oči 
da dođe sebi od komatoze. Onda je tata unjeo se njoj 

u facu i dreknijo je: "Ko je Žorž, jebate Žorž?!" Mama je 
nasmjehuljila se i rekla je: “Mali zeko!" 


Robi K. (lila) 

POUČAK IZ TRAFIKE 5/11/2009 


Ja sam rekao mami i tati da idem na rođić kod mog 
druga Dina i da vratiću se kući večeras kasnije. Moj 
drug Dino je rekao mami i tati da ide na rođić kod onog 
Kane Štete i da vratiće se kući večeras kasnije. Kane 
Šteta je rekao mami i tati da ide na rođić kod mene i da 
vratiće se kući večeras kasnije. 


Onda smo mi tri u devet uri naveče našli se iza trafike 
iza Zlajinog nebodera. Tu smo mi najprvo se šćućurili 
iza grmića u mrkloj mrakuši. Onda kad nije bilo nikog 
onda je Kane Šteta sa univerzalskim ključom odvalijo 
bravu na vratima od trafike. Onda smo mi tri hića 
ugibali unutra sa baterijskim. U trafiki smo mi čučali 
na podu i gledali smo široki apsortiman proizvoda za 
maznit. 


Moj drug Dino je sa baterijskom natociljao orbisove 
žvake i tviksove čokoladice i trpao ih je u najlonsku. Ja 
sam natociljao rafaelove bombone i limenke sa kolom. 
Kane Šteta je sa baterijskom čitao novine. Onda je 
Dino natoljicao stripove i magazine i trpao ih je u 
najlonsku. Ja sam natociljao dividije sa pornjavom i 
trpao sam ih u najlonsku. Kane Šteta je sa baterijskom 
čitao novine. 


Onda sam ja Kanu pitao: “Šta ti to radiš, jebate?" Kane 
je rekao: “Čitam novine!" Dino je njemu rekao: “Pa di si 
sad naša čitat novine, klipsone!" Kane je rekao: “Kako 

neću, čoviče, ovo je grozno!“ Ja sam njega pitao: “Koje 
je grozno?" Kane je rekao: “Pa situacija!" Dino je njega 

pitao: “Koja situacija?" Kane je rekao: “Pa cila situacija 
je grozna! Sve piše u novinama!" Onda sam ja podvi- 
knijo: “Pa jesi ti normalan, jebate prasac?! Čitaš novine 
i trkeljaš o groznoj situaciji dok pljačkamo trafiku!?" 
Kane je rekao: “Al ovi su popljačkali cilu državu, čoviče! 
Sve piše u novinama, to je strava i užas! To je banda 
jedna lopovska!" Dino je njemu rekao: “Pa i mi smo 
banda lopovska, klipsone! Viš da pljačkamo trafiku!" 


Kane Šteta je i dalje sa baterijskom gledao u novine i 
rekao je: “Trafika je pičkin dim! Ovi su lupeži na veliko!" 
Ja sam njemu rekao: “To je zato šta smo mi još mali 
dečkići, Kane! Kad porastemo i mi ćemo bit lupeži na 
veliko!" Kane je okrenijo se prema meni i rekao je: “E 
bićemo malo klinac! Tu ti je veliki zajeb!" Ja sam pitao: 
"Kakvi zajeb?" Kane je rekao: “Ovi šta pljačkaju državu, 
ti nisu krali po trafikama kad su bili mali! To su sve bili 
odlikaši i mamina dica! Jel bereš?" Dino je rekao: “Ja te 
ne berem!" Kane je rekao: “Kako ne bereš, jebemu ma- 
ter! Ako kao mali kradeš po trafikama, moš maksimalno 
postat propalitet, kao naprimjer primjera nas tri! Jel 
tako?" Dino je rekao: “Tako je!“ Kane je rekao: “E, a ako 
si štreberko i imaš dobre ocjene, onda kad porasteš 
moš maznit tvornicu! Ili naprimjer primjera hotelski 
lanac! Razumiš?" 


Ja i moj drug Dino smo gledali u Kanu Štetu sa razro- 
gačenim očima. Onda sam ja Kanu pitao: “Čekaj, jel to 
onda znači da mi sad radimo stravičnu životnu grešku?" 
Kane je gledao meni drito u facu i rekao je: “Znači!" 
Dino je njega pitao: “Jel to oš reć da mi sad radimo 
užasnu i kapastrofalnu životnu grešku zbog koje 

ćemo žalit sve do smrti?" Kane je rekao: “Tačno! Jerbo 


umisto šta sad pljačkamo trafiku da sutra postanemo 
propaliteti, mogli smo ić doma učit da kad porastemo 
možemo opljačkat tvornicu! Ili naprimjer primjera 
hotelski lanac!" 


Onda je moj drug Dino fljasnijo se po čelu i rekao je: “A 
srića tebe, Kane, šta si nabrzihen pročita novine! Pa 
mogli smo se sad zajebat za cili život!" Ja sam isto se 
fljasnijo po čelu i rekao sam: “Tačno! Mogli smo sad 
opljačkat trafiku i onda žalit sve do smrti!" Kane Šteta 
je rekao: “Naravska stvar! Idem ja rađe doma štrebat 
gradivo da popravim ocjene! Pa ću kad porastem 
opljačkat tvornicu! Ili naprimjer primjera hotelski 
lanac!" Dino je rekao: “Ja isto! Moram pročitat lektiru i 
naštrebat gramatiku sutra za kontrolni!" Ja sam rekao: 

“Ja isto! Moram utvrdit gradivo iz prirode i izvježbat 
zadatke iz matuše!" Dino je rekao: “Okej, ekipa, vra- 
timo stvari na police i pičimo doma na učenje!" Samo 
onda je neko sa vrata od trafike rekao: “E oćete kurac!" 
Mi smo se ukočenili od strave i horora. Onda je glas 
opet rekao: “E oćete malo kurac!" 


Na vratima od trafike stajao je onaj barba Grgo iz pan- 
durije. Mi smo gledali u njega sa zinutim ustima. Barba 
Grgo je rekao: “Sve sam vas čuo šta ste pričali! Od riči 
doriči!" Mi smo piljili u njega i šutili smo. Barba Grgo je 
naperijo kažimprst prema nama i podviknijo je: “Saćete 
lipo opljačkat trafiku! A ne da mi sutra kad porastete 
postanete neki sanaderi i opljačkate cilu državu!" Moj 
drug Dino je zakenjkao: “Ali moramo doma učit, šjor 
Grgo! Lektiru nisam pročita!" Ja sam zakenjkao: “Ja 
moram izvježbat zadatke iz matuše!" Murac Grgo 

je dreknijo: “Dosta, reka sam! Opljačkaćete trafiku 

ka pristojna dica! A ne da mi sutra postanete banda 
lopovska i neki sanaderi, pa da pljačkate tvornice i 
štati ja znam! | da cila država ode u pizdu materinu! Jel 
to jasno?" Mi tri smo klimnili sa glavušama. Barba Grgo 
je rekao: “Ajmo onda, kimba!" Mi tri smo nabrzihen 
potrpali još stvari u najlonske i brisnili smo kroz vrata 
od trafike. Barba Grgo iz pandurije je zadovoljno se 
smješkao. Mi ekipa smo opalili crtu kroz parkić u mrklu 
mrakušu. 


Za po ure smo mi tri sidili na zidiću iza zgrade. Mi smo 
žnjopali tviksove čokolatine i rafaelove bombone. Plus 
smo srkali kolu iz limenke. Plus smo malo ćakulali o 
tvornicama i hotelskim lancima. Dino je Kanu pitao: 
“Pa kad si ti Grgu ubra, majketi?" Kane Šteta je rekao: 
"Odma čim smo provalili u trafiku! Prišulja nam se s 
leđa, kurbin sin, iša nas je uvatit na djelu!" Ja sam nake- 
serijo se i rekao sam: “Samo onda mu je majstor Kane 
proda revijsku spiku!“ Dino je Kani rekao: “Spika je bila 
ludilo na kvadrat! Opalijo si takvu kenjažu da se i meni 
malo zamantalo!" Kane Šteta je smjehuckao se i rekao 
je: “Jebešga, ko zna zna! Kad te uvate u lupeštini odma 
moraš počet neumjereno srat! To je poznato pravilo!" 
Ja sam pitao: “Kakvo pravilo?" Kane je rekao: “Ne 
moraš čekat da narasteš da postaneš neki sanader!" 


Robi K. (lila) 


PUT IZ KRIZE 14/11/2009 


la i moja mama smo išli kod mog dide na Šoltu jer po- 
što je dida skupijo sve žive viruse i zdimila ga je visoka 
fibra. Dida je ležao u postelju zakapotan do vrata i 
treskao se od groznice. Mama je sidila na postelji do 
njega i stavljala mu je gazu sa kvasinom na čelo. Plus 
je ona na kantunalu mišala mu čaj sa medom i limunom. 
Mama je mrmorila: “Gospe moja, samo da nije upala 
pluća..." Dida je puvao i lagano je kolutačijo sa očima. 
Plus bi svako malo zaspa. Onda bi se on probudijo i 
opet je puvao i stenjao. Onda je dida rekao: “Ne bi tija 
sad umrit pa da propustim ovu ekonomsku krizu!" 


Mama je njemu rekla: “Daj, čako, šta to govoriš!“ Dida 
je rekao: “A govorim realno, jebešga! Čovik u mojim 
godinama ne može nego govorit realno!" Mama je 
rekla: “Vraga je to realno! Neće bit ekonomske krize!" 
Dida je nju prostreljao sa očima i rekao je: “A ja mogu 
umrit, a?" Mama je rekla: “Ma nisam to mislila, nemoj 
izmišljat!" Dida je zastenjao i rekao je: “Aaa partit ću 
ja, partit, znam ja... Gadno me tu žiga u prsi... Samo ne 
bi tija ne vidit tu ekonomsku krizu!" Mama je pitala: “A 
zašto, čoviče?" Dida je rekao: “Kako zašto? Zato šta 
će sve ić u pizdu materinu!" Mama je rekla: “Ha, pa to 
je totalno mazuhistički!" Dida je rekao: “Nije to ništa 
mazuhistički! Šta ima mazuhistički u tome da sve ode u 
pizdu materinu?" Mama je rekla: “Znam, čako, al ondaš 
itiić u pizdu materinu!" Dida je rekao: “Je, al mene 
neće bit briga, razumiš, jerbo ću ionako samo čekat 
kad ću umrit! Pa viš kako se osjećam!" Mama je rekla: 
“Ajme, čako, pa ti buncaš! Tebe trese groznica!" Dida 

je rekao: “A plus toga, imam ja zalihe..." Mama je dignila 
obe ombrve i pitala je: “Koje zalihe?“ Dida je rekao: 
“Zalihe, čovik u mojim godinama, osim šta je realan, 
mora imat zalihe..." Mama je pitala: “Koje zalihe, čako?" 
Samo onda je dida zatvorijo oči i zaspa. Mama je gledala 
u njega sa čudilom i skinila mu je gazu sa kvasinom sa 
čela. 


Mama je u kužini kuvala didi juhicu od pilećih krilaca. Ja 
sam sa flomićima u boji crtao slike u bilježnici. Slike su 
bile kako mi roditelje vode na vješanje. Plus jedna di ih 
vode u plimsku komoru u Bušenvald. Onda je moj dida 
opet se probudijo. On je zastenjao i pitao je: “Jel došla 
kriza?" Mama je sila na krevet do njega i rekla je: “Nije 
još!" Dida je rekao: “E jebemu mater, baš šteta!" Mama 
je rekla: “Došlo je sedam uri, čako! Doniću ti toplu 
juhicu da je popiješ!" Dida je rekao: “Eee da je ti Sanader 
išta pametan doša bi on mene pitat koji im je put za izlaz 
iz krize!" Mama je rekla: “le, baš bi mu ga ti pokaza!" 
Dida je rekao: “Ja bi mu ga pokaza, nego ko! Ja to sve 
znam napamet!" Mama je pitala: “Aj koji je?" Dida je 
rekao: “Pa nisi ti Sanader, jebate! Em imaš sise, em imaš 
mrvicu mozga!" Mama je nasmjehuljila se i rekla je: “Ma 
dobro, al kao za bazu..." 


Dida je rekao: “Okej. Dođe meni u Splitu na rivi Sanader 
icvili cili nesritan, ono, zgužvan ka zadnja štraca. Ja ka- 
žem: Šta je, Sanader, ne znaš put za izlaz iz krize, a? On 
kaže: Nemam blage! Ja kažem: Pa oš da ti ga ja pokažem, 
da više tu ne cviliš ka štraca? On kaže: Aj molimte! Ja 
kažem: Okej. Najprvo se uputiš odavde drito sa Obale 
Maršala Tita. Onda ideš ravno gore uz Ulicu Prvoboraca. 
Na drugom semaforu skreneš livo uz Proleterskih 


brigada. Iz Proleterskih brigada skreneš desno u Moše 
Pijade. Sa Mošom Pijadom ideš sve do kraja i dođeš na 
Trg brastva i jedinstva. Sa Trga brastva i jedinstva gibaš 
najprvo kroz Rade Končara pa onda skreneš livo u 
Deveti korpusa. Niz Deveti korpusa pičiš samo nizbrdo 
dok dođeš na Žrtava fašizma. Sa Žrtava fašizma ideš 
samo ravno do..." Samo onda je mama uletila: “Ali, 
čako, te ulice više ne postoje!“ Dida je rekao: “E pa tu 
ije baza! To bi ja rekao Sanaderu, razumiš: Kakoš nać 
put iz krize ako si ukinijo ulice, krembilu jedan!" Mama 
je rekla: "Znam, al po toj teoriji ti je ekonomska kriza 
nevinovna!" Dida je rekao: “Pa kuri mene bolac šta je 
nevinovna! Ja sam ionako frižak za umrit! A imam i neke 
zalihe!" Mama je dignila obe ombrve i pitala je: “Koje 
zalihe, čako?" Samo onda je dida zatvorijo oči i zaspa. 


Posli je mama u hodniku utiho šapućala sa tatom na 
telefon. Mama je u sluju rekla: "Ma nije dobro, dosta 
je loše! Trese ga fibra i svašta bunca! Moš mislit, kaže 
da će on Sanaderu pokazat izlaz iz krize!" Onda je 
rekla: "A zašto govoriš da će mu pokazat kurac? Pa 
nije moj pape takvi bolesnik, čoviče, da ide okolo sa 
otkopčanim šlicom!" Onda je rekla: “Ma pusti ti to 
preneseno značenje! Šta, neće mu pokazat kurac nego 
će mu kurac pokazat? To ti govori za svog ćaću, znaš!" 
Onda je rekla: “Dobro, dobro, smirila sam se! Nego, 
on stalno spominje da ima neke zalihe!" Onda je rekla: 
“A ne znam kakve zalihe, jebešga! Samo ih nonstop 
spominje!" Onda je rekla: “A ispitaću ga, naravski da 
oću! Svaki put kad ga pitam on zaspe, jebaga patak!" 
Onda je rekla: “Ma potrudiću se, naravski da oću! Aj 
sad moram prekinit! Ona mala pantagana se tamo 
pravi da crta u bilježnicu, a sve živo prisluškiva!" 

Onda je moj dida opet se probudijo. On je zastenjao 
i rekao je: “Ajme šta mi je grozno, čoviče, cili gorim 
iznutra!“ Mama je sila do njega na krevet i stavila mu je 
gazu sa kvasinom na čelo. Dida je uzdahnijo i rekao je: 
“Masu mi je loše, jebate! Partiću trista posto...' Mama 
je rekla: “Čako, molimte ne govori bezvezarije!" Dida 
je rekao: “Pusti ti, znam ja koja je ura!" Mama je rekla: 
“Ura je osam i po, nemoj pričat gluposti!“ Dida je rekao: 
“Slušaj ćerce, ako ja partim, onda..." Mama je dignila 
ombrve i pitala je: “Šta onda, čako?" Dida je nju gledao 
drito u oči. Onda je on rekao: “Vidiš onu škrabicu tamo 
na vitrini?" Mama je rekla: “E?" Dida je rekao: “Aj je 
otvori!" Mama je dignila se sa kreve i odgibala je do 
vitrine. Onda je ona otvorila škrabicu. U škrabici je bijo 
jedan ključić. Mama je uzela ga i rekla je: “Ovo je neki 
ključić! Šta sa njim?" 


Dida je mami rekao: “Tamo u drugoj sobi di ti je spavala 
pokojna mater imaš oni veliki ormar od orahovine!“ 
Mama je rekla: “E?" Dida je rekao: “U tom ormaru ti 
je materina roba! Ima nešto i moje, al uglavnom su ti 
materine vešte i bluze! Ništa to nisam baca!" Mama 
je rekla: “E?" Dida je rekao: “U dnu ormara ispod cile 
robe ti je materina vjenčanica! Nju sam isto sačuva!" 
Mama je rekla: “E?" Dida je rekao: “Ispod vjenčanice 
ti je jedna kafena kutija. isto od orahovine! Malo sam 
je sakrijo da se teže nađe!" Mama je rekla: “E?" Dida 
je rekao: “Kutija ima katanac, al sa tim ključićom ćeš 
je otvorit bez problema!" Mama je rekla: “E?" Dida je 
rekao: “E unutra mi je par pari šporkih bičava pa mi ih 
moš oprat!" 


Robi K. (Illa) 


VIŠAK KADROVA 28/11/2009 


Učiteljica Smilja je stajala ispred ploče i gledala je u nas 
rulju sa smrknutom facom. Mi smo piljili u nju i šutili smo 
ka bubice. Onda je uča dignila bradu i rekla je: "Nažalost, 
djeco, ekonomska kriza je zahvatila sve segbente druš- 
tva, pa tako i školsko obrazovni sustav! To znači dašmo, 
na našu veliku žalost, neke učenike morat otpustit iz 
škole, uključujući i neke iz našeg razreda!" U razredu je 
bila mrkla tišinčuga. Uča Smilja je šetkala ispred ploče 

i rekla je: “Ićemo na program raciomalizacije troškova, 
isto i na program socijalnog zbrinjavanja, ali nažalost 
neki će učenici morat dobit otkaz i neće više moć dolazit 
u školu! To je zato šta je ekonomska kriza totalno zaje- 
bana doludila!" 


Onda je uča naperila prst prema meni i rekla je: "Robi!" 
Ja sam dignijo se iz klupe. Uča je meni rekla: “Nažalost, 
dječače, nastavničko vjeće je odlučilo da ti dobiješ otkaz 
i budeš otpušten iz škole!" Ja sam skriknijo: “Ja?!" Svi 
rulja u razredu su stavili ruke na usta i gledali su prema 
meni. Meni su krenile suzice žalosnice i zacijukao sam: 
“Ali ja imam obitelj i familiju! Kako ću živit bez škole!?" 
Uča Smilja je promrmorila: “Znam da će bit teško, 
dječače, al ekonomska kriza je turbo zajebana i kosi sve 
pred sobom!" Ja sam zacijukao: "Ova kriza je živi užas! 
Pošteni i vridni đaci otpuštaju se iz škole i dovode na rub 
gladi i očajanja!" Rulja su sa rukama na ustima gledali u 
mene. U očima su im se skupljale suzice žalosnice. 


Onda sam ja pogledao prema ponistri i rekao sam: “Žao 
mi je, al mislim da ću se morat bacit kroz prozor!" Ona 

tuljanica Niveska je zajeckala: “Pliz, Robi, nemoj tako 
naglo! Život ima smisla unatoč ekonomskoj krizi!" Ona 
pederica Sandra je uletila: “I druge će pogodit kriza, 
pa će ipak stisnit zube i nastavit dalje! Ne smiješ si 
oduzet život samo zato šta nemoš normalno živit!" Ja 
sam rekao: “Žao mi je, al moram! Bez škole je moj život 
propao u crnu rupu! Mislim da ću isti sekund ić skočit 
kroz prozor!" Uča Smilja je zacijukala: “Ali zašto, dje- 
čače? Zašto se odlučuješ na tako radikalan korak?" Ja 
sam rekao: “Zato šta nam je razred u prizemlju!" 


Onda sam se ja probudijo. Iznad kreveta je stajala moja 
mama i rekla je: “Ajde, diž se više, zakasnićeš u školu!" 
Ja sam dignijo se iz kreve i obukao sam se. Onda sam 
ja odgibao u kužinu za izist marendicu prije škole. Za 
stolom u kužini je sjedio moj tata. Tata je pio kavu i či- 
tao je novine. Mama je meni na stol stavila kakao i fetu 
kruva i margarina. Onda sam ja tatu pitao: “Otkud ti 
doma?" Tata je meni rekao: “Šta te kuri bolac!" Tu sam 
ja zamuknijo i srknijo sam guc kakaa. Mama je meni 
rekla: “Tata ti je juče dobijo otkaz, pa više ne ide na 
posal! Ova će nam ekonomska kriza lipo sjebat život!" 
Tata je šutijo i čitao je novine. Ja sam mumao kruv sa 
margarinom. Mama je brisala suđe i posuđe. Onda sam 
ja rekao: “Da ja dobijem otkaz u školi, isti sekund bi se 
bacijo kroz prozor!" 


Tata je spustijo novine i pogledao je prema meni 
krvoločki. On je meni rekao: “Ali ja nisam dobijo otkaz 
u školi, nego na poslu! | plus toga nam je prozor na 
trećem katu!" Onda je mama kraj lavandina rekla: 

"Dobro ti dite i govori! Bićemo gladni kruva, a tebe boli 
kurac!" Tata je nju pitao: “Kako to misliš da me boli 


kurac?" Mama je rekla: “Lipo! Piješ kavu i čitaš novine 
ka da se ništa ne događa!" Tata je podviknijo: “Pa šta 
sad da radim?!" Mama je dreknila: “Lipo ti je dite reklo 
šta da radiš!" Onda je tata dignijo se od stola i fljasnijo 
je novine na pod. Onda je on otvorijo ponistru i itnijo 
se kroz prozor. Izvanka se čulo: "Aaaaaaaaaaaaa...' 


Onda sam se ja probudijo. Iznad kreveta je stajala moja 
mama i rekla je: “Ajde, diž se više, zakasnićeš u školu!" 
Ja sam dignijo se iz kreve i obukao sam se. Onda sam 
odgibao u kužinu za izist marendicu prije škole. Mama 
je meni na stol stavila kakao i fetu kruva i margarina. 

Ja sam pitao: “A di je tata?" Mama je rekla: “Kako di 

je? Pa iša je na posal, ka svako jutro! Koja su to glupa 
pitanja?" Ja sam puvao u kakao da mi se oladi i srknijo 
sam jedan guc. Onda sam ja mamu pitao: “A ti?" Mama 
je rekla: “Šta ja?" Ja sam pitao: “Oš ti posli ić na posal?" 
Mama je rekla: “Nemoj me, sine, molimte zajebavat! 
Dobro znaš da sam dobila otkaz još prošli misec! Samo 
mi još fali da me ti prcaš najranije ujutro, ionako mi je 
cili život fakd ap!" Ja sam začepijo labrnju i mumao sam 
kruv sa margarinom. Plus sam isto srknijo i guc kakaa. 
Onda sam ja rekao: “Da ja imam muža koji svako jutro 
ide na posal, plus sina koji svako jutro ide u školu, a da 
ja ostajem doma sidit zakurac, isti sekund bi se bacijo 
kroz prozor!" Mama je ukipala se kraj lavandina sa 
razrogačenim očima. Onda je ona naperila prst prema 
meni i rekla je: “Nemoj o tome ni sanjat!" 


Robi K. (lila) 

DOLAZI PROLJEĆE 12/111/2009 


Učiteljica Smilja je sjedila u svojoj klupi i gledala je u 
nas rulju u razredu. Onda je ona nama rekla: “Djeco, 
sutra u posjetu našoj školi dolazi premijer! To je velika 
stvar za našu školu! Ja vas molim da se svi lipo obučete, 
iako premijer za vrime posjeta slučajno uđe u naš 
razred da svi budete fini i pristojni! Jel to kjaro?" Onda 
je moj drug Dino učiteljicu pitao: “A zašto premijer 
dolazi u našu školu?" Uča Smilja je rekla: “Pa dolazi da 
nas malo obiđe i razgleda! To je normalna stvar! Plus 
je i velika čast za našu školu!" Dino je pitao: “A zašto 
on nas mora dolazit obilazit i razgledavat?" Uča je 
skupila ombrve i rekla je: “A zašto to tebi smeta?" Dino 
je rekao: “Pa ne smeta mi, nego samo pitam!“ Uča je 
rekla: “E pa ne znam zašto dolazi, jebiga, ne bavim se 
ja politikom! Ja vas samo molim, ako premijer slučajno 
uđe u naš razred, da budete fini i pristojni, a ne divlji 
i nepristojni!" Dino je pitao: “Kako to mislite, da ne 
budemo nepristojni?" Uča je rekla: “Lipo mislim, zna 
se tačno šta je nepristojno ponašanje!" Onda je ona 
Nela Svinjogojstvo okrenila se prema Dinu i rekla je: 
“Učiteljica misli da ne govorimo šporke riči, i te stvari!" 
Uča je rekla: “Tačno! Vidiš kako Nela sve kuži!" Onda 
sam ja uču Smilju pitao: “Jel se vi to, učiteljice, bojite 
da neko od nas premijera ne pošalje u kurac?" 


Uča je najprvo mene gledala sa šok terapijom u očima. 
Onda je ona rekla: “Zašto bi neko premijera posla u ku- 
rac?!" Ja sam rekao: “Ne znam ja, to ja vas pitam!“ Uča 
je podviknila: “Pa nisam ja rekla da će neko premijera 
poslat u kurac!" Ja sam rekao: “Rekli ste da ne budemo 

nepristojni, a to podrazumjeva i da niko ne smi 
premijera poslat u kurac!" Uča je rekla: "Pa naravno 
da ne smi! Zašto bi iko premijera sla u kurac?!" Ja sam 
rekao: “To se i ja pitam! Nije uopće bilo potrebe da 
naglašavate da se premijer ne smi slat u kurac!" Uča je 
podviknila: “Nisam ja ništa naglašavala, majmune! Ti si 
prvi spominja slanje premijera u kurac!" Onda je Nela 
Svinjogojstvo uletila: “A je, tačno! Učiteljica je rekla 
da ne budemo nepristojni, a ne da ne smimo premijera 
poslat u kurac!“ Ja sam Nelu pitao: “Znači, smijemo 
ga poslat u kurac?" Nela je rekla: “Ne smijemo!" Ja 
sam rekao: “Eto, pa šta ja govorim! Poruka cile priče 
je da premijera ne smimo slat u kurac!" Nela je rekla: 
“Poruka cile priče je da budemo pristojni!" Onda je 
ona tuljanica Niveska uletila: “Ma kurac mi možemo 
bit pristojni! Čim je otvoren diskusijum o tome da 
budemo pristojni tu je sto puta spomenuto slanje 
premijera u kurac!" Onda je onaj Kane Šteta uletijo: 
“Pa šta onda? Pa nije ga niko posla u kurac!“ Ja sam 
rekao: “I neće ga niko poslat u kurac! Učiteljica je to 
izričito zabranila!" Uča Smilja je podviknila: “Nisam 
ja ništa izričito zabranila, majmune!" Moj drug Dino 
je nju pitao: "Šta, znači smijemo ga poslat u kurac?" 
Uča je dreknila: “Ne smite! Ako iko pošalje premijera 
u kurac pašće razred, kunem mu se milom majkom!" 
Onda je ona balibanica Lidija rekla: “Meni lično ne 
pada na pamet poslat premijera u kurac!" Onda je onaj 
flomić Boban rekao: “Ne pada nikome! Zašto bi iko 
bijo takvi bolesnik da šalje premijera u kurac?" Tu sam 
ja uletijo: “Viš da učiteljica misli da ima među nama 
takvih bolesnika! Inače ne bi specijalno naglasila da se 
premijer ne smi slat u kurac!“ Uča Smilja je zakreštala: 
"Nisam ja ništa specijalno naglasila, klipane!" Onaj 


Kane Šteta je uletijo: “La, la... A ko je maloprije reka 

da će past razred svako ko pošalje premijera u kurac?" 
Učiteljica Smilja je rekla: “Čekaj, čekaj, čekaj, neš 
mene zajebat... To je bilo nakon šta ste vi rekli da se 

ja bojim da će neko premijera poslat u kurac!" Ja sam 
nju pitao: “A vi se toga ne bojite?" Uča je rekla: “Ne 
bojim!" Ja sam rekao: “Pa čemu onda cila ova spika? 

Tu se po ure natežemo da neko slučajno premijera 

ne pošalje u kurac, a onda ispada da kod vas nema 
straha da će iko poslat premijera u kurac!“ Uča Smilja 
je uhvatila se za glavu i rekla je: "Ajme majko, pukniće 
mi možđani od ovog iznereda!“ Onda je ona Nela 
Svinjogojstvo dignila se iz klupe i rekla je: “Ruljo, ajmo 
bit kostruktivni i prekinit ovi diskusijum! Ja predlažem 
zaključak - niko od nas neće premijera poslat u kurac 

i gotovo!" Moj drug Dino je rekao: “Okej, al to se 
otpočetka znalo! Sad je pitanje šta je uopće trebalo 
raspravljat o tome hoće li se premijer slat u kurac ili 
neće!" Ja sam uletijo: “Tačno! Možda je nekom bilo u 
interesu da se povede rasprava o slanju premijera u 
kurac!" Tu sam ja značajski pogledao prema učiteljici 
Smilji. Onda je mala Teica dignila ruku i javila se: “Ruljo, 
imam amadman! Šta ako premijer nas pošalje u kurac?" 
Uča Smilja je skriknila: “Zašto bi on nas posla u kurac, 
jesi ti skrenila s mozga?" Teica je rekla: “Zato šta zna 
da mi njega ne smimo!" Tu je flomić Boban uletijo: "Ako 
on mene pošalje u kurac, poslaću i ja njega, nema 
šanse da neću!" Ja sam njemu rekao: “E, al ne smiš! 
Pošto nam je učiteljica specijalno zabranila da šaljemo 
premijera u kurac!" Uča Smilja je zarežala: “Ama nisam 
ja ništa specijalno..." Samo onda je neko otvorijo vrata 
od razreda. Na vratima je bila ona direktorica. Dića 

je uči rekla: “Smiljo, tila sam ti samo javit da premijer 

sutra ne dolazi u posjet školi!“ Učiteljica je zinila: "Kako 
ne dolazi?" Dića je rekla: “Nemam blage, valjda su 
prominili protokol!" Uča je rekla: “A u kurac!" 


Robi K. (Illa) 


NOVI BEMVE 29/11/2009 


Mama je tati rekla: “Ne znam, mačak, je li nam baš triba 
ovi novi bemve..." Tata je njoj rekao: “Kako to misliš, 
mišu? Pa kako bi živili bez bemvea?" Mama je rekla: “Pa 
znam, mačak, al šta nam je falilo onom starom?" Tata 
je rekao: “Stari je bijo stari, mišu! A novi bemve je novi 
bemve!" Mama je rekla: “Ma znam, mačak, al isto mi se 
čini malo preskup!" Tata je rekao: “Kako to misliš pre- 
skup, mišu? Pa ne može bemve bit jeftin! I to najnoviji 
tip, turbo injekšn pseudo ekskluziv!" Mama je rekla: 
“Ali on košta četri koma dva miljona kuna, mačaki! Jel ti 
znaš koliko je to četri koma dva miljona kuna?" Tata je 
rekao: “Znam! To je tačno pesto šesdeset iljada eura!" 
Mama je pitala: “Pa kako može auto koštat četri koma 
dva miljona kuna, jebaga jarac?" Tata je rekao: “Pa zato 
šta je cili blindiran, mišu! To ti je jedna tvrđava šta piči 
trista na sat! Moš ga zdimit sa zoljom i njemu ništa, 
razumiš!" Mama je pitala: “Ali misliš, mačak, da bi te 
neko u ovoj divnoj zemlji iša gađat sa zoljom?" 


Tata je rekao: “Bolje bit oprezan, mišu! Znaš kako se 
reče, ko ne plati kurbu platiće likara... Osim toga, šta 
te kuri bolac koliko košta bemve? Pa nismo ga mi platili, 
nego su đenge išle iz državnog proračuna!" Mama je 
rekla: “Ma znam, mačak, al malo mi je ono ka neugod- 
no! Rulja nemilo pizdi!" Tata je pitao: “Šta pizdi, majke- 
ti?" Mama je rekla: “Pa pizdi da svugdi okolo govoriš da 
je kriza, da triba štedit, da triba kresat plaće, da smo u 
banani, a onda sebi kupuješ bemve od četri koma dva 
miljona kuna!" Tata je rekao: “Pa šta se meni jebe šta 
oni pizde! Neka ga kupe oni ako mogu!" Mama je rekla: 

“Pa oni su ti ga i kupili!" Tata je rekao: “Dobro, isprav- 
ljam se! Neka ga kupe sebi ako mogu!“ Mama je rekla: 
“Znam, mačak, al ipak su te oni izabrali, jebemu sveca!" 

Tata je podviknijo: “Pa šta sam im ja kriv?! Šta nisu 
sebe izabrali kad su tako pametni! Lako je pizdit, treba 
nešto i radit!" Mama je rekla: “Nemoj tako, mačak! Pa 
nemoš baš reć da ti se živo jebe šta građani ove divne 
zemlje misle o tebi!" Tata je rekao: “Mogu! Živo mi se 
jebe!" 


Mama je rekla: “le, mačak, al rulja je užasno nadrkana! 
Svi su užasno, užasno nadrkani na tebe!“ Tata je 
rekao: “E vidiš, zbog te njihove nadrkanosti ja moram 
kupovat stalno nove i nove bemvee! Jerbo će negdi na 
mene pucat, ili će se itat bovanima, i di sam onda ako 
nemam blindirani bemve, a? Šta su oni više nadrkani, ja 
moram više trošit na blindažu i sigurnost! Razumiš? A 
da su malo manje nadrkani, ja ne bi uzima novi bemve, 
nego, štajaznam, krajzler bentli supersonik hiperdrajv! 
Jel to bereš, mišu?" Mama je rekla: “Berem!" Tata se 
nakeserijo: “I plus toga, totalna mi se genza vozit 

se u novom bemveu! Luuuuuđaaa... Jel znaš šta sve 
ima, mišu?" Mama je pitala: “Šta?" Tata je rekao: “Ima 
televiziju, ima bar od mahagomija, ima satelitsku 
antenu, ima ludilo glazbenu liniju, a u sicevima ima 
onu spravu za maksažu šta ti češka jaja!" Mama je 
pitala: “Znači da ću sei ja moć u njemu vozit, mačak?" 
Tata je rekao: “Naravski da oćeš, mišu, điraćemo do 
besvjesti... A naročito mi je gula šta će Robi odvalit 

od hepinesa!“ Mama je rekla: “Uuuu, njemu će novi 
bemve bit živi iznered!" Tata je rekao: “Sutra ću reć 
šoferu da ga odma provoza jedan đir!" Mami je uletilo 
čudilo: "Šoferu? Kakvom šoferu?" Tata je rekao: “Pa 


mom šoferu, šta se čudiš?" Mama je rekla: “Pa nije 

ti šofer napravijo dite, jebaga prasac jarac!" Tata je 
pitao: “Šta sa tim oš reć? Da sam ja nešto kriv jerbo ga 
nisam napravijo?" Mama je rekla: “Pa ne može ti šofer 
bit roditelj, mačak! Ja kužim da si stalno po sastancima 
vlade i da rješavaš važne državne poslove, al ne mogu 
ti šoferi odgajat sina ljubimca! Nije ti dite Piramski 
zaljev, jebaga led, valjda ga moš sam provozat u novom 
bemveu dva-tri đira!" Tata je rekao: “Okej, svatijo sam! 
Sutra ga sidam u novi bemve i đirajem po gradu! Fajn?" 
Mama je rekla: “Fajn!" 


Onda sam ja ugibao u primaću. Mama i tata su se 
okrenili prema meni sa smjehozom. Tata je rekao: “Robi, 
zlato tatino! Oš sutra sa menom učinit đir u novom 
bemveu? Znaš kakvi je bemve, ludilo na kvadrat!" 
Mama je rekla: “Četri koma dva miljona kuna!" Ja sam 
u njih gledao sa težim oššamutom. Onda sam ja rekao: 
“Čekajte malo, pa vi niste moji mama i tata!" Mama 
i tata su zapiljili se u mene i šutili su. Onda je mama 
meni rekla: “Kako to misliš, zlato, da mi nismo tvoji 
mama i tata?" Ja sam rekao: “Lipo mislim! Vi ne izgle- 
date kao moji mama i tata!" Tata je pitao: “Nego kako 
izgledamo, zlato?" Ja sam rekao: “izgledate sasvim 
drukčije!" Mama i tata su opet šutili. Onda je mama 
rekla: “Pa ali se ne sićaš, zlato, da smo te mi usvojili 
prije dvi godine i da nas odonda stalno zoveš mamom 
i tatom?" Tata je rekao: “A da su ti pravi mama i tata 
zaginili u teškoj saobraćajnoj nesreći?" Mama je rekla: 
"Je, spičili su se jadni sa škodilakom u banderu!" Tata 
je rekao: “Pa ti je tati timun od škodilaka odvalijo po 
glave!" Mama je rekla: “A mama ti je izletila kroz pred- 
nje staklo i skašila se u džambo plakat!" Tata je rekao: 

"A škodilak je bijo totalno fakd ap!" Mama je rekla: “A 
ti si osta na zadnjem sicu bez ogrebotine!" Tata je 
rekao: “I onda smo te mi posli usvojili jerbo si bijo djete 
bez roditelja!" Mama je rekla: “I tako si umjesto starih 
mame i tate dobijo nove mamu i tatu! Baš kad ti je novi 
tata dobijo novi mandat!“ Tata je rekao: “A sad i novi 
bemve!" Mama je pitala: “Jel se sićaš toga, zlato?" Ja 
sam počeškao se po glavi i rekao sam: “Sićam se!" 


Onda sam se ja od češkanja probudijo. Onda sam ja 

u pižami odgibao u kužinu. U kužini je tata sjedio za 
stolom i pio je kavicu i pušijo. Mama je meni na pijatić 
stavljala fetu kruva sa parizerom za doručak. Tata je 
mami rekao: “Sad kad mi je crka karburator na škodi- 
laku mogu se slikat sa vožnjom! Skuplje mi je prominit 
karburator nego kupit novi auto!" Mama je rekla: “Ma 
ne isplati se škodilaka više popravljat, čoviče, ima mu 
dvista godina! Kad god se sa njim negdi uputimo on 
crkne! Kad nije karburator onda je neko drugo sranje!" 

Tata je rekao: “A ne mogu ga popravit ni da oću! Jedva 
skupimo đengi za prehranu! Vidi šta nam dite jede za 
doručak!" Ja sam žvakao kruv sa parizerom i šutijo 
sam. Mama je nagnila se prema meni i pitala je: “A šta 
su tebi, zlato, toliki podočnjaci, a? Jesi možda nešto 
grubo sanja?" Ja sam žvakao kruv sa parizerom i 
klimnijo sam glavom. Mama je rekla: “Eto viš, tačno 
sam znala! A šta si sanja, zlato?" Ja sam rekao: “Sanja 
sam da su mi mama i tata zaginili u teškoj saobraćajnoj 
nesreći!“ Tata je okrenijo se prema meni i rekao je: 

“N bava kua? Kakvoj nesreći?" Ja sam rekao: “Spičili 
ste se sa škodilakom u banderu!" Mama je rekla: “U, 
jebate!" Tata je rekao: “U, jebate! Znači, škodilaka 
skroz skršilo, a?" Ja sam rekao: “Skroz! A tebi je timun 


odvalijo po glave!" Mama je rekla: “U, jebate!" Ja sam 
njoj rekao: “A ti si izletila kroz prednje staklo i skašila 
se o džambo plakat!" Tata je rekao: “U, jebate!" Mama 
je mene pitala: “A ti? Di si ti bijo?" Ja sam rekao: “Ja 
sam osta na zadnjem sicu, bez ogrebotine!" Tata je 
rekao: “A u pičku mile deve! A škodilak, kažeš, skroz 
sjeban, a?" Ja sam klimnijo glavom. Tata je rekao: 

“Čoviče, koji horor!" Mama je mene pomilkila po kosi 
i rekla je: “Ajme, zlato moje, sigurno ti je sve to skupa 
bilo grozno!" Ja sam rekao: “Pa je! Mora sam se vratit 
doma sa nekim bemveom!" 


Robi K. (illa) 

ŠTAPIĆI I KIKIRIKI 9/IV/2009 


Moj dida sa Šolte je došao kod nas doma kod kuće. To 
je on došao za pred Uskrs da malo se nažnjopa dobre 
spize. Mi obitelj smo sjedili u primaćoj i gledali smo 
televiziju. Na televiziji je bijo svečani komcert zbog 
primanja Hrvacke u Nato. Onda je orkestar tuta forca 
raspičijo Ljepu našu. Svi barbe i tete na televiziji su se 
ustali u stavu mirno. Mi obitelj smo sidili na trosjedima 
i hoteljama i grickali smo kikirikije i slane štapiće. 


Onda sam ja pitao: “Zašto oni na televiziji svi stoje 

kad svira himna, a mi koji ih gledamo na televiziji svi 
sidimo?" Mamai tata i dida su pravili se da me ne čuju 

i samo su dalje grickali kikirikije. Onda sam ja malo 
glasnije pitao: “Zašto oni na televiziji svi stoje kad svira 
himna, ami koji ih gledamo na televiziji svi sidimo?" 
Mama je okrenila se prema meni i rekla je: “To je himna 
za njih, mišu, a ne za nas! Mi samo gledamo direktni 
prenos!" Ja sam rekao: “Je, al i mi čujemo himnu preko 
televizije! A kad se čuje himna, tribalo bi se ustat!" 
Onda je tata uletijo: “A šta bi bilo da nam je izgašen ton, 
a?" Ja sam rekao: “Al nije nam izgašen ton! Tačno se 
čuje himna, a mi svi sidimo!" 


Onda je mama rekla: “To je zato šta nismo izloženi oku 
kamere, mišu! Računamo, šta ću se ustajat kad me 
niko ne gleda na televiziji!" Onda je mama mašila se 
za još malo slanih štapića. Onda je dida rekao: “A je to 
malo glupo, jebate! Svi se dižu zato jer ih neko gleda! 
Da niko nikog ne gleda svi bi nastavili sidit! Bolijo bi 

ih kurac šta je orkestru na repartoaru!" Mama je didi 


1535 


rekla: “Bogami se ja sićam, čako, da si ti skaka na noge 
kad je na televiziji puštalo Hej Slaveni!" Dida je ubacijo 
tri kikirikija u usta i rekao je: “To je bilo dok sam bijo 
mlađi i zdraviji!" Mama je rekla: “Pa nisi ni sad u kolici- 
ma, jebemu sveca!" Dida je rekao: “Ja sam stariji čovik i 
kad se naglo dignem obično mi dođe za prdnit! A ne bi 
tijo kvarit glazbeni ugođaj!" 


Mama je zakolutačila očima i rekla je: “Ako već sidimo 
dok se intomira himna, možemo baremko bit pristojni!" 
Onda je tata okrenijo se prema njoj i rekao je: “A znaš 
šta, ženac, ti si se stvarno mogla i dignit!" Mama je 
rekla: "Zašto samo ja?!“ Tata je rekao: “Kako zašto? Da 
meni i didu doneseš po jednu bilu bevandicu, eto za- 
što! Aj pliz, masu su slani ovi kikirikiji!" Mama je njemu 
rekla: “Čekaj malo, nek završi himna!" Tu su se tata i 
dida zapiljili u mamu. Onda je tata rekao: “E jebiga! To 
je sad već protest! Ustat se tek kad završi himna, to je 
već ozbiljna stvar!" Dida je rekao: “Tačno! Dosad je bila 
ljenost, a sad je već izdaja!“ Tata je rekao: “Podrivanje 
države i vrjeđanje na bazi nacijonalnih osjećaja!" Onda 
je mama dignila se iz trosjeda i rekla je: “Dobro, dobro, 
doniću vam po bevandicu, samo da prestanete više 
srat!" Dida je nju pitao: “Ko da prestane srat, mi ili 
orkestar?" 


Mama je keserila se i odgibala je u kužinu da napravi 
tati i didi po jednu bilu bevandicu. Dida i tata su se 
keserili na hoteljama. Ja nisam ništa kužijo bože tebe. 
Samo sam doviknijo mami da ja ću jednu kolu. Onda 
je moj tata pokazao prstom prema televiziji i pitao je 
dida: “A šta ti misliš, čako, o svemu ovom skupa, a? 
Jesi ti za ili protiv šta ulazimo u Nato?" Dida je rekao: 


“Ja sam apasalutno za!" Tata je rekao: “N bava kua? To 
me dosta čudi! A zašto?“ Dida je rekao: “Totalni mi je 
gušt šta smo opet sa našim saveznicima Englezima i 
Amerikancima protiv Njemaca, Talijana i ustaša!" 


Tata je sa dignutim ombrvama zapiljio se prema 

didu. Onda je on rekao: “Dida, Njemci i Talijani su 

u Nato paktu!" Dida je pitao: “Kako to misliš?" Tata 

je rekao: “Lipo mislim! Oni su skupa sa Englezima i 
Amerikancima, razumiš! Njemci i Talijani su isto u Nato 
paktu!" Dida je pitao: “A di su ustaše?" Tata je podvi- 
knijo: “Nema više ustaša, jebemu sveca jarca!“ Dida je 
rekao: “Znači, Njemaca i Talijana ima, a ustaša nema, 
jel to oš reć?" Tata je rekao: “Tačno! Šta ti je tu čudno?" 
Dida je rekao: “Ništa mi nije čudno, samo je lipo čut..." 


Tata je ugrizao slani štapić i gledao je u dida sa 
mrklozom. Onda je dida pitao: “A da ih ima, jel bi i 
oni bili u Nato paktu?“ Tata je dignijo ruku i podvi- 
knijo je: “Prekinimo ovu spiku, znam tačno di vodi! 
Dogovoreno?" Dida je rekao: “Dogovoreno! Onda je 
on ubacijo tri kikirikija u usta i mumao je. Tata je ćirijo 
ga sa mrklozom. Onda je dida pitao: “Možda ih i ima, 
samo se lažno prestavljaju!" Tata je podviknijo: “Opet 
on drobi! Lažno se prestavljaju! Ka ko?" Dida je rekao: 
“Ka mi?" Tata je opet dignijo ruku. Dida je klimnijo 
glavom i začepijo je labrnju. 


Onda smo mi tri opet gledali televiziju. Plus smo ždro- 
kali kikirikije i slane štapiće. Onda je dida rekao: “Isto 
mi to nije skroz skužljivo, jebate! Znači Njemci i Talijani 
su sad skupa sa Englezima i Amerikancima, jel tako?" 
Tata je rekao: “Tako je!" Dida je pitao: “A protiv koga su 

oni?" Tata je najprvo malo šutijo. Onda je on rekao: “Pa, 
ono... protiv nikoga! Samo su skupa, razumiš!" 


Dida je pitao: “Zašto se okupljaju protiv nikoga, to ne 
berem?" Tata je rekao: “Pa okupljaju se ono ka... ono 
ka... ka jedna obitelj, razumiš! Ne moraš se okupljat 
u obitelj da bi bijo protiv neke druge obitelji!" Dida 
je rekao: “Naravski, pošto ti ide na kua tvoja vlastita! 
Zato i ne kužim tu spiku sa obitelji!" Tata je rekao: "Ma 
kako ne kužiš, jebaga led! Pa ljudi u obitelji djele neke 
zajedničke stvari..." Ja sam uletijo: “Slane štapiće i 
kikirikije?" Tata je rekao: “Tačno! Evo naprimjer primje- 
ra uzmi nas trojicu! Recimo, dida, da ti si Amerika, da 
ja sam Engleska, a Robi je Francuska...“ Ja sam pitao: 
“Mogul ja bit Amerika?" Tata je rekao: “Okej! Dida je 
Engleska, ja sam Francuska, a Robi je Amerika..." Onda 
je mama ugibala u primaću sa kolom i bilim bevandica- 
ma i pitala je: “A ja? Jesam li vam ja onda Hrvacka?" Mi 
tri smo njoj rekli: “Ti si nam konobarica!" 


Robi K. (lila) 


STUDEMSKI PLENUM 30/IV/2009 


Moj dida sa Šolte je došao malo kod nas kod kuće da 
bude za prvi maja. Samo kod nas je bila malo tugost i 
komatoza zbog radi Damjaninog rođendana. To je zato 
jer pošto je Damjanica za rođić dobila dva ista plišana 
medića. Jednog plišanog medića su Damjanici donili 
oni Kragići. Drugog plišanog medića su donili oni 
Bezmalinovići. Samo medići su bili skroz isti istijasti. 
Damjanica je zatvorila se u sobu i jeckala je. Mi drugi 
obitelj smo sidili u kužini u tugosti i komatozi šta je 
Damjanica u tugosti i komatozi. Najprvo je mama 
odgibala u sobu da Damjanicu utješka. Onda je ona 
vratila se i rekla je: “Ma kakvi, totalno je neutješna!" 
Onda je tata odgibao u sobu da Damjanicu utješka. On 
je vratijo se i rekao je: “Ma kakvi, neutješna je trista 
posto!" Onda je moj dida pitao: “A da pođem ja da 

je utješkam, a?" Mama je njemu rekla: “A probaj ako 
oćeš, samo ićeš zakurac, ka i mi!" 


Onda je moj dida ugibao u sobu. Damjana je ležala na 
krevi i držala je plišane mediće u krilu. Plus je imala 
nafunjenu facu. Dida je sijo do nje na krevu i pitao je: 
"Šta je bilo, zlato didino?" Damjanica je rekla: "Dobila 
sam za rođić dva ista medića! To je maloj koma!" Dida 
je pitao: “A zašto ti je koma, zlato?" Damjana je rekla: 
“Zato šta su skroz isti! Šta će mi onda dva? Mogla 
sam dobit jednog medića i jednu barbiku, a ne dva 
ista medića!“ Dida je nju pitao: "Pa kako moš bit tako 
sigurna da su isti?" Damjanica je rekla: “Pa vidi se da 
su isti! Nema među njima ništa razlike!" Onda je moj 
dida uzeo plišane mediće i malo ih je razgledavao. 

Onda je on rekao: “Hm, hm, koliko ja vidim oni pare 

isti, al su istovremeno i skroz suprotni!" Damjanica je 
pitala: “Kako to misliš?" Dida je njoj pokazivao plišane 
mediće u livoj i desnoj ruki i rekao je: “Pa viš, ovi ima 
klempave uši, a ovi klempave uši ima! Razumiš? Isti su, 
a skroz suprotni!" Damjanica je gledala u didu sa lakšim 
ošamutom. Dida je njoj rekao: “Ili naprimjer primjera, 
ovi ima veliku glavu, a ovi veliku glavu ima! A?" Damjana 
je pitala: “A osim ušiju i glave?" Dida je rekao: “Pa viš, 
zlato, da su ti u svemu isti, a opet i skroz suprotni! 
Naprimjer primjera, ovi ti je prilično puknut, a ovi ti je 
puknut prilično!" Damjana je pitala: “Šta to znači?" Dida 
je rekao: “Znači da ovi melje pizdarije, a ovi pizdarije 
melje!" Tu je Damjanica zatrepćala sa trepuškama. 

Dida je nju pitao: “Jel sad bereš razliku, zlato didino?" 
Damjanica je klimnila glavom i rekla je: “Berem!" Dida je 
rekao: “Eto viš! A plus toga ti se medići i različito zovu!" 
Damjana je pitala: "Kako se zovu?" Dida je rekao: “Čičak 
i Banac!" 


Moji mama i tata bili su turbo hepi šta je dida izlječijo 
Damjanicu od tugosti i komatoze. Onda je dida njima 
rekao: “E a sad ja i moj unukić idemo u grad do pravnog 
faksa! Tamošmo dat podršku studemtima šta su ustali 
protiv izrabljivalačkog i zločimačkog režima!“ Tu je 
moja mama samo zakolutačila sa očima. Tata je njemu 
rekao: “Kakoš ti sa dva miljona godina ić štrajkat sa 
studemtima, čoviče?" Dida je rekao: “Neću ić štrajkat, 
nego ću im samo dat podršku! Plus toga, oni ne štraj- 
kaju, samo su zauzeli zgradu i ništa ne rade! Razumiš? 
Lukavi su do ludila! Jebu režim u glavu sa mirom i 
dostojamstvom!" Tu je i moj tata zakolutačijo sa očima 
kao mama. 


Onda smo za po ure ja i moj dida otišli u grad na pravni 
faks. Na pravnom faksu je bilo masu studemata i 
studemtica. Oni su šetali po hodniku i sjedili su po 
sobama. Plus su smješkali se i ćakulali su. Plus su neki 
držali noge na stolu i pričali su baze i viceve. Plus su 
neki sidili ispod ponistra i čitali su knjige i stripove. 
Plus su neki imali vokmene na ušima i klimali su glavom 
na dobru mjuzu. Plus su se neki u grupicama kikoćali. 
Plus su neki skupa čitali novine i komentirali su vjesti. 
Moj dida je meni rekao: “Pogleaj ih kako su dobro 
orgamizirani, čoviče! Ne jebu živu silu! Samo su lipo 
zauzeli zgradu i ponašaju se totalno kul!" Onda je dida 
dignijo šaku u zrak i viknijo je: “Bravo ekipa! Sjebali ste 
im znanje! Samo tako nastavite! Mirno i dostojamstve- 
no!" Studemti i studemtice su gledali u dida i smješkali 
su se. Neki su isto i prema nama klimali glavama. 


Onda je moj dida rekao jednom studemtu u hodniku: 
“Evo ja i moj unukić smo vam došli dat podršku! Svaka 
vam čast, momak!" Studemt je smješkao se i rekao 
je: “Aj baš vam fala...“ Dida je rekao: “Sjebali ste im 
znanje trista posto! Zauzmete zgradu i ne radite kurca 
tebe! Prva liga! Nenasilni otpor! Svaka čast, momak!" 
Studemt je rekao: “Fala lipo, baš vam fala..." Dida je 
rekao: “A ako vam uleti murija, vi ništa! Samo sidite 
svi na pod, pa nek vas govna iznose! Razumiš? Samo 
im možete reć - šta je, govna, šta ste došli, vidite da 
ništa ne radimo, nikakvi nered ne pravimo, samo ovdi 
sidimo i ladimo jaja a vi nas oćete hapsit, e pa akošte 
nas hapsit ondašte nas morat iznit odavde, govna 
usrana! Jel tako?" Studemt je rekao: “Je, je... A zašto 
mislite da će nam doć murija?" Dida je rekao: “Ma 
neće doć, nego to govorim samo za slučaj slučaja! 

Klinac će oni doć, usrali su se ka grlice! Super ste se 
vi orgamizirali! Nema drinkanja, nema pušenja, nema 
nereda, prva liga! Samo lipo zauzmete zgradu i ništa 
ne radite, pa nek se oni misle! Svaka čast, momak!" 
Studemt je rekao: “Fala, fala..." Dida je njega potapšao 
po ramenu i rekao je: “Samo izdržite, svi smo uz vas! 
Doćemo ja i moj unukić i večeras na plenum da vam 
damo još malo podrške! Kad je to, u osam?" Studemt 
je rekao: “Mi smo tu do pet, pa onda idemo ća!" Dida 
je pitao: “A kad je plenum? Nije valjda plenum maknut 
za ranije popodne?" Studemt je pitao: “Koji plenum?" 
Dida je rekao: “Pa studemski plenum, jebaga patak, 
koji drugo!" Studemt je rekao: “Ušli ste u općinu, šjor! 
Pravni faks vam je zgrada do!" 


Robi K. (llla) 


KUĆNO ISTRAŽIVANJE 20/V/2009 


Mama je razrogačila oči i rekla je: “Jebate patak, stvar- 
no će izabrat majmuna!" Tata je isto držao raskobe- 
čene oči i rekao je: “Čoviče, pa to je živa strava! Ako 
majmun bude izabran, najebali smo do balčaka!" Mama 
je rekla: “Biće izabran, trista posto! Imamo sriće ka 
govno vitamina! lonako živimo ka pasi, još nam je samo 
majmun falijo!" Tata je rekao: “Ma ne mogu virovat da 
će izabrat majmuna, prosto naprosto ne mogu virovat! 
To bi bijo horor film, čoviče!" Onda je moja sestra 
Damjana okrenila se prema mami i tati i rekla je: "Mala 
je izabrala majmunka!" 


Damjanica je stajala ispred police sa igračkama u 
dućanu. Plus je ona stiskala u rukama plišavog kafenog 
majmunka. Plus je ona keserila se prema roditeljima. 
Mama je kolutačila sa očima i zlamenovala se. Tata 
je Damjanici rekao: “A zašto si baš majmuna izabrala, 
jebemu miša?" Damjami je uletilo čudilo i rekla je: 
“Pa šta fali majmunku?" Tata je rekao: “A ništa, osim 
šta je sedamdes kuna skuplji od svih drugih igrački!" 
Damjanica je namusila facu: “Pa rekli ste da mala može 
sama izabrat!" Mama je njoj rekla: “Pa je, zlato, al šta ti 
je falilo da izabereš žirafu ili lane? Viš kako su slatkiši!" 
Damjana je rekla: “Pa kad mi je majmunko draži!" Tu su 
mama i tata opet zakolutačili sa očima. Onda su oni 
odgibali prema blagajni skupa sa Damjanicom i pliša- 
vim majmunkom. 


Ona teta na blagajni je kuckala račun i gledala je mr- 
gudave face od mamei tate. Onda je ona rekla: “Sta, i 

vaša je izabrala majmuna, a?" Roditelji su zapiljili se u 
nju. Onda je tata pitao: “Ali je to ovdi masivna pojava?" 
Teta je rekla: “Da masovna! Majmun ide leva leva! Ne 
možemo ga napripravit koliko ga dica traže!" Mama je 
promrmorila: “Lipo sam ja rekla da ne triba ditetu dat 
da samo bira!" Teta je rekla: “Je, gadno je to sa dicom! 
Ako im daš slobodu izbora, oni će izabrat tako da 
naprave najveću štetu!" Tata je rekao: “To smo sve mi 
roditelji krivi! Zajebemo se šta smo meka srca!" Teta 
na blagajni je nasmjehuljila se i rekla je: “le, je, tribate 
vidit one šta nisu meka srca! Uzmu ditetu žirafu ili 
lane, a onda im se dite ovde razdrevi svom forcom 
da oće majmuna, da oće majmuna! | šta će, uzmu im 
majmuna, jer ne mogu podnit tu deračinu! A i sram ih 
je od drugog svita u dućanu!" Mama je dignila ombrve 
i rekla je: “Ma nemojte?" Teta je rekla: “Časna rič! 
Otkad god imamo tog majmuna u dućanu je totalni 
iznered! Ljudi mi dolaze na blagajnu ka u koroti!" Tata 
je rekao: “Pa šta ga ne maknete ća, jebaga jarac?" 
Teta je rekla: “Je, pa da gazda popizdi!" Mama je pitala: 
"Koji gazda?" Teta je rekla: “He, koji gazda! Ka da se ne 
zna ko je gazda svih dućana u gradu!" Mama i tata su 
zinili i viknili su: “Oni majmun?!?" 


Popodne smo mi obitelj bili u primaćoj. Tata je 
čitao novine i mrgodijo se. Mama je čitala Gloriju i 
smješkala se. Ja sam kopao slinčoke iz nosa i onda 
sam ih žvakao. Onda je tata mamu pitao: “Onda, ko 
će dobit na izborima, Kerum ili Ostojić?" Mama je 
rekla: “Nemoj mi molimte Keruma spominjat, odma 
me uvati žuta minuta!" Tata je rekao: “Al izgleda da 


on ima najviše šansi!" Mama je rekla: “To i je tragedija! 
Tragedija nad tragedijama!" Tata je rekao: “Samo isto bi 
moglo bit gusto! Ne može se tačno predvidit!" Mama 
je rekla: “Bude li Kerum, možemo se odma obisit za 
luster!" 


Onda je tata sklopijo novine i rekao je: “A ruljo, a da 

mi napravimo istraživanje javnog mrijenja, a?" Mama 
je pitala: “Kakvo istraživanje?" Tata je rekao: “Lipo! Mi 
obitelj ćemo tajno glasat u kutiju, i ondašmo prebrojat 
glasove, i ondašmo tačno znat kakvo je raspoloženje 
javnog mrijenja! Pa ipak smo mi neki reprezn... re- 
prenz... prosječni uzorak! A?" Mama je zaklopila Gloriju 
u rekla je: “Ajmo ća!" Ja sam progutao slinčoku i rekao 
sam: “Ajmo ća!" 


Onda je Damjanica provirila iza hotelje i pitala je: “A 
ja?" Tata je nju pitao: “Šta ti, zlato?" Damjana je rekla: 
“I mala oće glasat!" Tata je njoj rekao: “Ti si još previše 
mala za glasanje, srce tatino!" Ja sam njoj rekao: “Tako 
je! Idi se igraj sa svojim majmunom i nemoj nas velike 
zajebavat!" Damjanica je zaškarpunila se po faci i 
zakreštala je: “Ali mala isto oće glasat!" Onda je mama 
njoj rekla: “Tiš bit promatrač, zlato! Oni žbong, gong. 
kako se zove... Tiš komtrolirat da izbori budu reguralni, 
jel važi?" Damjanica je zaklimala glavom. 


Onda je tata iz plakara u hodniku donjeo jednu kutiju 
od postoli. Onda je on svima nam dao po komad 
papira i olovku. Onda je on rekao: “Sašmo fino svako 
na papirić napisat svog kamdidata i ubacit ga u kutiju, 
okej?" Ja i mama smo zaklimali glavušama. Onda smo 
mi tri napisali i ubacili smo papiriće u kutiju. 

Tata je najprvo malo protresao kutiju da bude drame 
i napetosti. Onda je on izvadijo prvi papirić iz kutije 
i pročitao je: "Kerum!" Onda je izvadijo drugi papirić 
iz kutije i pročitao je: “Kerum!" Onda je izvadijo treći 
papirić iz kutije i pročitao je: Kerum!" Onda je tata 
svima nam pokazao praznu kutiju i rekao je: “Kerum 
dobija sa sto posto glasova!" 


Prvo je u primaćoj bilo malo tišinčuge. Onda je mama 
fljasnila se po čelu i rekla je: “Pa ovi narod je u total- 
nom kurcu, čoviče! Šta im daš većeg luđaka i monstru- 
ma, oni rađe za njega glasaju!“ Tata je naslonijo glavu 
na ruke i rekao je: “Sram me šta živim u ovakvom gradu, 
jebate! Takvi privitimizam i nedostatak političke kul- 
ture, pa to je za izrigat!" Mama je rekla: “Jeba me bog, 
nema druge nego odavde emigrirat!" Tata je rekao: “A 

i najbolje bi bilo! Ovi naš svit je skroz bolestan! Viš da 
tu svi glasaju za manijake i bolesnike! Strava! Strava i 
užas!" Mama je rekla: “A možda istraživanje nije tačno, 
a?" Tata je rekao: “Ma klinac nije! Istražili smo javno 
mrijenje po svim pravilima i propisima, na reprezn... 
reprenz... prosječnom uzorku!" Onda sam ja uletijo: “A 
da idemo glasat u drugi krug, a?" Tata je rekao: “Kakoš 
glasat u drugom krugu, kad je Kerum dobijo sto posto 
već u prvom! To je protiv pravila, čoviče!" Ja sam rekao: 
'Al ovo je istraživanje, nisu pravi izbori! Tu možemo 

šta oćemo!" Tata je najprvo malo mozgao. Onda je on 
rekao: “Okej!" Mama je rekla: "Okej!" 


Onda smo mi tri opet ubacili papiriće u kutiju od 
postoli. Tata je malo protresao kutiju da bude drame 
i napetosti. Onda je on izvadijo prvi papirić i pročitao 
je: "Kerum!" Onda je izvadijo drugi papirić i pročitao 


je: "Kerum!" Onda je izvadijo treći papirić i pročitao je: 
"Kerum!" Onda je svima pokazao praznu kutiju i rekao 
je: "Kerum dobija sto posto glasova i u drugom krugu!" 


Mama je fljasnila se po čelu i viknila je: “Pa ovi je narod 
totalno poludijo, čoviče božji! Ovde svi glasaju za 
luđake, jebate konj! Odavde triba hitno emigrirat!" Tata 
je stavijo glavu u ruke i rekao je: “Majko moja mila, 
sram me šta živim u ovakvom gradu! Ovo je sramota 
nad sramotama! Ovo nisu birači nego mentalni bole- 
snici!" Onda sam ja dignijo dva prsta i rekao sam: “Ja 
ipak mislim da je istraživanje pogrešno!" Tata i mama 
su mene pogledali sa čudilom. Onda je tata rekao: 
“Nije pogrešno! Sve je ispravno zbrojeno i statističarski 
obrađeno! | to dva puta!" Ja sam rekao: “Ja mislim da ti 
je uzorak u kurcu!“ Tata je rekao: “Nema šanse! Uzorak 
je skroz u redu! Prosječna tročlana obitelj, sa prosječ- 
nim standardom, sve po pravilima i propisima!" Ja sam 
rekao: “Možda je sve po pravilu i propisu, al isto ti je 
uzorak u kurcu!" Tata je podviknijo: “Ali mi smo uzorak, 
čoviče božji!" Ja sam rekao: “Pa to ti i kažem!" 


Robi K. (Illa) 

LOV NA TURISTE 12/VI/2009 


Ispred kuće od mog dida na Šolti je velika tabla. Na 
tabli je naslikano plavo more i žuta plaža. Na plaži piše: 
“Tako lepa, tako blizu!" Mi obitelj smo sidili u dvoru od 
didine kuće. Tata i dida su drmali po malu travaricu i 
pričali su kako je život ukurcu. Plus su ćokali sa pijatića 
na stolu malo pancete i narezanih pomidora. Onda je 
mama povirila iza kuće i rekla je: “Eno se neko penje 
uza skale, jebate! Turisti!" Tata i dida su skočili se od 
stola i rekli su: “Turisti?! Na bava kua?" 


Onda su u dvor došli jedan barba i jedna teta sa dvoji- 
com pizdunčića. Dida je njih pitao: “Jeste vi došli vidit 
za aparpmane?" Barba je rekao: “Jesmo!" Dida je rekao: 
"Sidite, sidite, saćemo popit po bićerin travarice i sve 
se dogovorit!" Barba i teta su sili za stol. Pizdunčići su 
sili na zidić i gledali su u mene sa blagom vunom. To 

je zato šta ja imam kilersku tetuažu sa mrtvačkom na 
ramenu. Mama je donila na stol travaricu i pijatić sa 
suvim smokvama i bajamima. 


Onda je barba didi rekao: “Čuli smo da imate poseban 
popust za turiste iz Srbije?" Dida je rekao: “Imamo!" 
Barba je pitao: “Pa koliki je?" Dida je rekao: “Dvajs 
posto!" Barba je pitao: “I koliko onda dođe cena 
apartmana za porodicu sa dvoje dece?" Dida je 

rekao: “Inače je cjena aparpmana pedes eura! Znači sa 
popustom ispadne četrdes!" Onda je teta uletila: “A 
kakvi su vam apartmani? Jesu lepi?" Mama je njoj rekla: 
"Famoooozni, gospođo! Imate sa ponistre genijalni 
pogled na masline, na more i priko na Čiovo!" 

Onda je barba opet dida pitao: “A za koga je cena od 
pedeset evra?" Dida je rekao: “Za Njemce, Taljane, 
Čehe... za sve druge!“ Barba je rekao: “Znači, samo 
za Srbe četrdeset?" Dida je rekao: “Je, je, specijalni 
popust!" Barba je rekao: “Ali ovde, koliko ja vidim, ove 
godine nema ni Nemaca, ni Talijana, ni Čeha..." Dida 
je dignijo livu ombrvu i pitao je: “Šta sa tim oćeš 
reć?" Barba je rekao: “Oću da kažem da ovde nema 
nikog drugog osim Srba!" Dida je rekao: “A je, malo 
je sezona išla u pizdu materinu, da prostiš! Teška su 
vrimena, jebe nas svjecka kriza..." 


Onda je barba pitao: “Znam, al kako možete da odre- 
dite cenu prema nekome koga nema?“ Didi je uletila 
lakša zbunjoza. On je rekao: “Šta to ima veze? Zašto 
ne bi moga?" Barba je rekao: “Pa ako nekog nema, 
onda može cena apartmana za njega da bude pedeset 
evra, ili sto evra, ili hiljadu evra, sasvim svejedno! 
Pošto je konačni saldo nula, razumeš?" Dida je rekao: 
'Šta si ti, neki matematičar, jebate led? Jel ti to meni 
nešto poručivaš u šiframa?“ Barba je rekao: “Oću da 
kažem, ako je cena za nas četrdeset evra, onda ne 
mora da se govori da je to popust samo za nas, pošto 
i nema nikog drugog osim nas, razumeš? To je prosto 
ta cena!" Dida je zamahnijo kažimprstom i nakeserijo 
se: “Jesi, jesi, vidim ja da si ti matematičar! Oš mi sad 
možda počet crtat dijagrame i grafikone? Ili rješavat 
razlomke, a?" 


Barba je rekao: “Ma neću, bre, samo konstatujem! 
Znači regularna cena apartmana je četrdeset evra! 
Jesam dobro razumeo?" Dida je rekao: “Jesi, razumija 
si! To ti govorim cilo vrime!“ Barba je pitao: “A šta 


ćemo onda sa popustom za turiste iz Srbije?" Didu 

je spičila tupaja. On je piljio u barbu sa nekuženjem. 
Onda je on pitao: “Kakvim popustom?" Barba je rekao: 
“Pa rekao si da je za turiste iz Srbije popust dvadeset 
odsto!" 


Dida je dignijo obe ombrve i rekao je: “Aaaaaaaa... sad 
sam te tek ubra, mišu! Ti bi ustvari tija da ti ja na ovih 
četrdes eura dam popust od dvajs posto, jel tako?" 
Barba je rekao: “Pa, mislim, ako je takva praksa..." Dida 
je rekao: “A već sam ti skinijo sa pedes na četrdes!" 
Barba je rekao: “Ne, ne, zaključili smo da je četrdeset 
regularna cena!" Dida je rekao: “Kako je regularna ako 
Taljanima dajem za pedes?" Barba je rekao: “Ali nema 
Talijana, pa znači da ne može biti ni te cene! Razumeš? 
Sve je logično!“ Dida je zamahnijo kažimprstom i 
rekao je: “Je, je, ti si neki matematičar i aritmetičar, 
vidim ja! Prcaš me sa brojevima i postocima!" Barba je 
rekao: “Ma nisam, bre, samo pokušavam da racionali- 
zujem stvar i nađem neku logiku..." 


Dida je najprvo malo češkao se po glavuši ispod 
francuzice. Onda je on drmnijo jedan guc travarice iz 
bićerina. Onda je on nagnijo se prema barbi i rekao 
je: “Dobro, ovako ćemo! Ako se ti meni sad lipo 
ispričaš za Vukovar i Dubrovnik, ja ću tebi smanjit 
cjenu aparpmana sa četrdes na trieset! Jel pošteno?" 
dida sa raskobečenim očima. Onda je barba rekao: 
“Kako to misliš, čoveče?" Dida je rekao: “Lipo mislim! 
Prelazimo sa matematike na povjest! Ako mi se sad 
ovdi ispričaš za sve šta ste nam napravili u Vukovaru i 
Dubrovniku, imaš aparpman za trieset eura! Okej?" 

Barba je piljio didi drito u oči. Dida je isto piljio njemu. 
Onda je barba rekao: “Pa dobro, evo, ispričavam se!" 
Dida je okrenijo se prema teti i pitao je: “A vi gospođo?" 
Teta je rekla: “I ja se ispričavam!" Dida je klimnijo gla- 
vom. Onda je on rekao: "Okej, to je u redu... Al evo, kad 
ste se vi meni ispričali, onda se i ja vama ispričavam za 
sve šta smo vam napravili u Lori i Pakračkoj Poljani!" Tu 
je barbi uletijo ošamut. On je pitao: “Šta sad to znači?" 
Dida je rekao: “Znači da ostaje četrdes eura!" 


Robi K. (illa) 


DAN DRŽAVNOSTI 25/Vl/2009 
ZaD. 


Moj dida sa Šolte je bijo došao na par dana kod 

nas doma u Split. Tako je on bijo ovdi tačno na Dan 
državnosti. Samo nije on došao zbog radi Dana držav- 
nosti nego zato jer pošto se moja sestrica Damjana 
razbolila. Damjanica je dobila vodene kozice. Ona je 
imala crvene tačkice po faci i ležala je u krevi. Mama 

i tata su sidili kraj nje na krevi i klimberili su joj se za 
zabavu. Mama je nju milkila po kosici i pitala je: “Jel ti 
puno bola bola, a zlato mamino?" Damjanica je vrtila 
sa glavušicom kao da nije i ušuškala se u krevi. Mama 
je tati rekla: “Isto je malo neobično da nam se malecka 
osula baš za Dan državnosti, a?" Tata je sa kažim- 
prstom taknijo Damjanu po nosiću i rekao je: “A baš 
smišno izgledaš, Damjanice! Znaš da mi malo bacaš na 
naš grb!" Mama je rekla: “A nije, nemoš to reć, grb je 
masu drukčiji!" Tata je rekao: “Kako nije, jebate, meni 
je baš masu slično!" Mama je rekla: “Ama nije, čoviče! 
Viš da su Damjanici skroz sitne tačkice! A naš grb više 
baca na šarlah!" 


Onda je moj dida provirijo kroz vrata od sobe. On je 
mami i tati rekao; “Jel mi to vas dvoje tlačite unukicu, 
a? Aj pustite je malo na miru, biće ste joj dopizdili 
dvista na sat!" Tata se keserijo i rekao je: “Evo baš ja 

i tvoja ćer raspravljamo jel naš grb više baca na male 
boginje ili na šarlah!" Dida je rekao: “U jebate! Baš 
dobar diskusijum! Kapitalna tema!" Tata je njega pitao: 
"A šta ti misliš?" Dida je dignijo obe ombrve i napućijo 
je usta. Onda je on rekao: “Pa kad ovako bolje razmis- 
lim, meni naš grb najviše baca na upalu pluća!" Mama 

i tata su se zapiljili u njega sa zinutim ustima. Onda je 
tata pitao: “Kako ti može sličit na upalu pluća, jebaga 
led?" Dida je rekao: “Kako nije, sa onih šest baklji! 
Čista upala!" 


Mama je rekla: “Idem ja čas vanka, jer mislim da ću 
izrigat!" Onda je ona izgibala iz sobe. Onda je i moj 
tata izgibao sa njom. Onda je moj dida došao za njima 
u kužinu. On je raširijo ruke i rekao je: “Šta je sad 
bilo?" Mama je podviknila: “Govorimo o različitim 
grbovima, eto šta je bilo!" Dida je opalijo čudilo: 
“Kako? Pa zar nismo pričali o našem grbu?" Mama je 
rekla: “Jesmo! Al smo očito mislili na različite!" Dida 
je rekao: “Kako misliš, različite? Pa samo je jedan grb 
naš!" Onda je mama dreknila: “Nemoj se pravit blesav, 
znaš! Više mi je te tvoje Jugoslavije priko glave!" Dida 
je rekao: “Šta ti ona smeta, jebate?" Mama je unjela 
se njemu u facu i rekla je: “Smeta mi šta cilo vrime 
bališ protiv Hrvacke, eto šta mi smeta! | to na njen 
rođendan! i to pred malom dicom!"“ Dida je stavijo 
ruke na kukove i rekao je: “Ja balim protiv Hrvacke?! 
Ja?! A jesam li to možda ja reka da mi hrvacki grb baca 
na šarlah, a?! Pivaj tičice!" 


Mama je zaškarpunila se po faci ka grancigula. Samo 
onda je neko pozvonijo na vrata. Tu su mama i dida 
zakočili sa karačinom. Na vratima je bijo onaj barba 
Mario sa četvrtog. Barba Mario je ugibao u kužinu i 
imao je zamotanu u rukama neku šarenu krpu. 


Moj tata je njega pitao: “Šta je bilo, Mario? Cili si mi 
nešto iznebušen!" Barba Mario je rekao: “Ma triba 
sam ka precjednik kućnog savjeta obisit zastavu na 


balkon! Ali puka mi je tiramol, jebamu ja mater! | sad mi 
je koma, razumiš!" Moj dida je njega pitao: “A zašto ti 
je koma?" Barba Mario je rekao: “Koma mi je jerbo mi je 
puka tiramol!" Dida je rekao: “Pa ako ti je puka tiramol, 
nemoj obisit zastavu i gotova priča!" Barba Mario je 
podviknijo: "Jesi ti pri sebi?! Alo?! Ne obisit zastavu za 
Dan državnosti?! Došla bi nas sutra pandurija ispitivat 
svih u portunu!" Dida je rekao: “Pa rećeš im da ti je 
puka tiramol! Imaš alibi!" Barba Mario je rekao: “Je, a 
šta je sa drugim balkonima?!" 


Onda je moj tata potapšao barba Maria po ramenu i re- 
kao je: “Nou frks, Mario, obisićemo mi to kod nas! Niks 
problemos!" Dida je gledao u mamu i rekao je: “Sad 
kad nam ti grb bude visijo na balkonu, svi će mislit da 
nam je u kući šarlah! A nama mala ustvari ima vodene 
kozice! Čista dezimformacija!" Mama je prostrljala ga 
sa očima i dreknila je: “Čako! Oš više prestat srat?!" 
Dida je raširijo ruke i rekao je: "Ama zezam se, ženska 
glavo, šta si tako nadrkenzi! Evo daj, ja ću tu zastavu 
svojim rukama obisit!" 


Onda je moj dida uzeo zastavu od barba Maria i izgibao 
je na balkon. Onda je on sa štipunicama je obisijo na 
tiramol šta je izbačen sa balkona. Svi u kužini su gledali 
sa zbunjozom na kvadrat kako dida maherski rukuje sa 
štipunicama. Onda je dida vratijo se sa balkona nazad u 
kužinu i rekao je: “Eto ga, čiča miča gotova priča!" 


Moj tata je zlamenovao se sa livom rukom i rekao je: 
“E nek sam vidijo i to čudo da ti svojim rukama obisiš 
hrvacku zastavu! Sad mogu i umrit!" Dida je njemu 
rekao: “To ne bi bilo loše, zete... Ili ćemo rađe popit 

po rakijicu?" Barba Mario je rekao: “Može rakijica!" 
Onda su oni muški veliki nalili si po travaricu i drinkali 
su u kužini. Plus su uz travaricu bacali revijske baze i 
brume. Onda je za po ure barba Mario se dignijo da će 
gibat doma. Moj tata je njega otpratijo do vrata. Marba 
Mario je tati šapnijo: “A okej ti je ovi punac, čoviče! 
Cili je smišan!“ Tata je njemu rekao: “Ma je, dobar je! 
Samo nonstop živi u prošlosti!" Barba Mario je rekao: 
“A slušaj, on živi u prošlosti, a ti i ja živimo u Hrvackoj! 
Bojim se da smo mi više najebali!" 


Posli smo mi u kužini spremali pjate i bešteke na stol 
za obid. Samo onda je opet neko pozvonijo na vrata. 
To je bila ona Kragićka sa trećeg. Kragićka je ugibala u 
kužinu i pitala je: “Skužajte, jel ono na vašem balkonu 
zastava?" Tata je rekao: “Je!" Kragićka je pitala: “A 
zašto nije na Mariovom?" Tata je rekao: “Puka mu je 
tiramol!" Kragićka je rekla: “II mu se malo ne stavlja hr- 
vacka zastava na balkon, a?" Tata je podviknijo: “Mariu 
je puka tiramol, gospođo Kragić, pa smo je mi obisili na 
naš balkon! Jel to neki problem?" Kragićka je prekrstila 
ruke preko limuna i rekla je: “E pa naopako ste je 
obisili!" Moja mama je uletila: “Kako naopako, za gospu 
blaženu?" Kragićka je rekla: “Lipo, naopako! Umisto da 
visi crven-bjeli-plavi, vama visi plavi-bjeli-crveni!" 


Mama je arlauknila: “Čako!!!" Onda je ona ošinila didu 
koljački sa stisnutim očima. Dida je okrenijo se prema 
Kragićki i rekao je: “Gospođo, ako ste vi gledali u zasta- 
vu odozdo put gori, možda je vama glava bila naopako!" 
Kragićka je rekla: “Nije meni bila glava naopako, nego 
je naopako zastava!" Mama je urliknila: “Čako!l!" Dida 
je počeškao se po kosi i rekao je: “Dobro, dobro, idem 


je okrenit! Malo sam se zajeba, ja sam već star čovik! | 
plus imam hajzenhauerovu bolest!" Kragićka je rekla: 
"Aj onda usput maknite i one mudante šta vise priko 
grba!" 


Tu je u kužini uletila tišinčuga. Mama je turbo se crven- 
dačila po faci i po ušima. Onda je ona prosikćala: “Koje 
mudante?!" Dida je raširijo ruke i rekao je: “A jutros 
sam si opra mudante, bogati, mora san ih negdi obisit 
da se osuše!“ Mama je viknila: “Pa si ih obisija baš priko 
zastave?!" Dida je rekao: “A di ću ih obisit, jebate? 
Ogromna je zastava, zauzela je cili tiramol!" Mama 

je zakolutačila sa očima i rekla je: “Ja ću sa tobom 
ispalit na ganglije, majkemi mile ako neću!" Onda je 
ona Kragićka uletila: “Pošteno da reknem, meni to nije 
ništa čudno kad neko obisi mudante na tiramol!" Dida 
je mami rekao: “Eto vidiš, lipo ti žena kaže..." Kragićka 
je rekla: “Ali mi je čudno šta mudante imaju petokraku!" 


Robi K. (Illa) 

KOD MAME NA KAVICI 17/VII/2009 


Moja mama i ona Kragićka su pile kavicu u primaćoj i 
spikale su o politici. Kragićka je rekla: “Ja ne znam u šta 
se ova država pretvorila, al našće ova kriza skroz uni- 
štit!" Mama je rekla: “Ja isto mislim da oće! Pa pogleaj 
samo kako je bruto društveni proizvod iša u trokurac! 
Katastrofa!" Kragićka je rekla: “A ovi gore u vladi ne da 
nemaju blage veze, nego bi bolje dica iz vrtića vodila 
ovu zemlju!" Mama je rekla: “Ma daj, šta će ti ona 
Kosorica vodit! Ta ne bi znala vodit ni stado sa dvi ovce, 
a kamoli vladu sa dvajs majmuna!" Kragićka je rekla: 
“Samo znaš šta, nije ni oni debil prije nje bijo bolji!" 
Mama je rekla: “Oni debil!? Oni debil je bijo trista puta 
gori! On je sve ovo i zakuva, pa onda zbrisnijo i ostavijo 
ženskoj da kusa... neću reć šta!" Kragićka je rekla: “A 
je. brate, debilko je revijski trtaš i pičkica!" Mama je 
rekla: “Ma jesi ti samo vidila kako je uteka?! Pa to je da 
ga čovik natambura, jebate! A sad bi Kosorica tribala 
gutat... neću reć šta!" Kragićka je rekla: “To su ti sve 
mutni posli! Ona Bezmalinovićka govori da je stoposto 
on maznijo neku tešku lovušu!" Mama je rekla: “A znaš 
šta, nemoj mi Bezmalinovićku niti spominjat! Ja je ne 
mogu vidit štampanu, majkemi mile!" 


Kragićka je srknila kavicu i rekla je: “A tu si stoposto u 
pravu! Koja je to teška dramfulja, čoviče! Zlo od žene!" 
Mama je rekla: “Jesi je vidila sad šta je nabacila oni friz 
na pramenove? Glumi šiziku, jebate patak! Pari da ima 
dvajs godina!" Kragićka je rekla: “Ma daj, ne bi je čovik 
štapom taka, neće joj tu pramenovi pomoć! To je jedna 
obična blesača, gadi mi se njanci pričat o njoj!" Mama 

je nagnila se prema Kragićki i rekla je: “A znaš šta, 
nešto ću ti reć, al nemoj nikome govorit... Čula sam da 
se jebe sa onim šta je otvorijo zubarsku ambulantu u 
neboderu prekoputa!" Kragićka je iskobečila oči i rekla 
je: "Šta?!" Mama je još se nagnila i rekla je: “Jebe se 
sa zubarom!" Kragićka je cijuknila: “Molim?!" Mama 
je rekla: “E, to ti je stoposto.." Kragićka je najprvo 
gledala u nju sa zinutim ustima. Onda je ona pitala: 
“Ma čekaj, ko da se jebe sa zubarom?" Mama je rekla: 
“Bezmalinovićka, bogati!" Kragićka je pitala: “Ma daj, 
molimte, otkud ti to?" Mama je rekla: “A tako sam čula!" 
Kragićka je rekla: “Ma nemoj, molimte, pričat gluposti! 
Stoposto si sigurna?" Mama je slegnila ramenima i 
rekla je: “Gluposti negluposti, ja sam tako čula..." 


Onda sam ja provirijo kroz vrata od od primaće i 
doviknijo sam: “Mama, jel moš sekund doć sa menom u 
banju!" Mama je meni rekla: “Ne mogu sad, viš da raz- 
govaram!" Ja sam doviknijo: “Molimte, mamac, hitno je! 
Samo na sekund!" Mama je dignila se iz hotelje i rekla 
je Kragićki: “Skužaj, samo da vidim šta ova pantagana 
oće! Odma se vraćam!" 


Onda je moja mama u banji mene pitala: “Šta je bilo? 
Koja je hitnost u điru?" Ja sam njoj rekao: “Mama, ne 
smiš Kragićki pričat da se Bezmalinovićka jebe sa 
zubarom!" Mama je podviknila: “Sram te bilo, bre- 
zobrazniče jedan! Kakve to šporkarije govoriš!" Ja 
sam rekao: “Pusti sad to! Samo ti lipo kažem da ne 
smiš Kragićki govorit da se Bezmalinovićka jebe sa 
zubarom!" Mama je puvanderski dignila bradu i pitala 
je: “A zašto?" Ja sam rekao: “Zato šta se Kragićka 
jebe sa zubarom!" Mama je objesila usta. Onda je njoj 


uletila zbunjoza: “Otkud ti to, bolesniče jedan?" Ja 

sam rekao: “Pa rekla ti je Bezmalinovićka prošli tjedan!" 
Mama je skriknila: “Molim?!?" Mama je piljilau mene 
sa razrogačenim očima. Ja sam njoj rekao: “Šta moliš! 
Bila je Bezmalinovićka na kavici pa ste skupa srale 
protiv Kragičke i onda ti je rekla da se Kragićka jebe sa 
zubarom! | ti si jih sad zamišala!" Mama je došla turbo 
crvena po faci. Onda je prostenjala: “N ti krv irudovu!" 
Onda je njoj faca iz crvene prešla u ljubičastu. Onda je 
mama opet prostenjala: “N ti krv irudovu! Pa meni se 
sve pomišalo!" Ja sam rekao: “Šta moš, malo si skrenila 
na kvasinu!" Mama je rekla: "Šta ću sad, jebate?" Ja 
sam rekao: “Neam blage!" Onda sam ja izgibao iz banja. 


Onda je za tri minute mama se vratila u primaću. Ona 
je sjela u hotelju prekoputa Kragićke i srknila je kavicu. 
Onda je ona rekla: “E? Di smo ono stale?" Kragićka je 
rekla: “Stale smo kod Bezmalinovićke koja da se jebe 
sa zubarom!" Mama je blekasto se nakeserila i rekla 

je: “Kojim zubarom? Valjda sa mesarom!" Kragićka 

je rekla: “Rekla si sa zubarom!" Mama je rekla: “Ma 
kakvim zubarom, ženska glavo, svi živi znaju da se jebe 
sa mesarom!" Kragićka je rekla: “Tri puta si ponovila sa 
zubarom! Nisam gluva kraj ušiju!" Mama je rekla: “Ama 
o čemu pričaš! Pa nisam valjda luda u glavu da govorim 
da se Bezmalinovićka jebe sa zubarom!" Kragićka je 
pitala: “Zašto bi bila luda u glavu?" Mama je rekla: 
“Zato šta se ti jebeš sa zubarom!" 


Kragićka je izjurila iznas doma od kuće i tuta forca je 
zalupnila sa vratima. Plus je mojoj mami doviknila da 
više joj nikad neće doć na kavicu jer pošto je jedna 
krava i bolesnica. Mama je stajala nasred primaće sa 

čudilom u očima. Onda je ona raširila ruke i rekla je: 
“Eto! Pa ti sad u današnje vrime idi sa nekim pričat o 
politici!" 


Robi K. (ltla) 


LAGO DI BANJA 20/Vili/2009 


Oni Gospodnetići žive na katu ispod onih 
Bezmalinovića. Onaj Gospodnetić je išao doma kod 
sebe u banj da će se popiškit. On je izvadijo miška 
iznad šolje i piškijo je. Onda je on od guštancije dignijo 
glavu prema gore. Tu je njemu uletijo lakši ošamut jer 
pošto je na plafonu bila fleka od vode. Gospodnetić 
je viknijo: “O jebemliti Bezmalinoviće, da ti jebem 
Bezmalinoviće!" Onda je ona Gospodnetićka uletila u 
banj i pitala je: “Šta je bilo?" Gospodnetić je stresao 
miška i rekao je: “Pa pogleaj kolika je fleka gori na 
zidu! Ovo se stoposto glupim Bezmalinovićima 
zaštopala šolja!" Gospodnetićka je rekla: “A stvarno, 
jebate, skroz je velika fleka!" Gospodnetić je rekao: 
“Ti Bezmalinovići su debili, kažem ja tebi! Nonstop 
pišaju i seru, nije ni čudo da im se sve zaštopalo!" 
Gospodnetićka je rekla: “Pa protapanjaće nam cili banj, 
čoviče! Moraš im ić gori reć da im curi iz šolje! Nek 
zovu vodoimstalatera!" Gospodnetić je rekao: “Ne 
samo da će zvat vodoimstalatera, nego će zvat zidara 
i pitura da mi srede sjebani zid! Neću ja dat ni dinara, 
a-a!" 


Onda je Gospodnetić išao da će odgibat do 
Bezmalinovića. Samo njemu je Gospodnetićka 
rekla: “Čekaj malo, nemoš tavki ić!" Gospodnetić je 
pitao: “Kakvi?" Gospodnetićka je rekla: "Miško ti 
visi, eto kakvi! A znaš da ti je miško minijaturan pa 
će me Bezmalinovićka zajebavat!" Gospodnetić je 
zakopčao šlic i išao je da će gibat. Gospodnetićka 
se zapiljila u fleku na plafonu i rekla je: “Čekaj 

malo, čekaj!" Gospodnetić je pitao: “Šta je sad?" 
Gospodnetićka je rekla: “Aj pliz pogleaj malo bolje 
ovu fleku!" Gospodnetić je rekao: “Već sam je 
vidijo!" Gospodnetićka je rekla: "Pogleaj je pliz još 
jednom!" Gospodnetić se zapiljijo prema plafonu. 
Gospodnetićka je rekla: “I?" Gospodnetić je rekao: 
“Evo gledam..." Gospodnetićka je rekla: “Jel ti vidiš isto 
šta i ja? Vidiš ovi oblik ka glava i..." Gospodnetić je 
rekao: “Srceliti irudovo..." Onda je Gospodnetićka skri- 
knila: “Blažena Divica! Gospe moja, Blažena Divica nam 
se ukazala na zidu!" Gospodnetić je zlamenovao se i re- 
kao je: “Ujme oca isina iduva svetoga..." Gospodnetićka 
je viknila: “Blažena Divica! Blažena Divica nam je na 
zidu! Ajme koje čudo! Ajme koje čudo da si baš nas 
izabrala, Gospe moja blažena!" Onda su Gospodnetići 
sa sklopljenim rukama kleknili na pločice od banja i mr- 
morili su zdravomariju: "Zdraaaavomarijomilostipuna- 
gospodinstobom-blagoslovljenatimeđuženama- 
iblagoslovljenplodutrobetvojeisus...' 


Onda je neko pozvonijo na vrata. Kad su Gospodnetić 
i Gospodnetićka otvorili pred vratima su bili oni 
Bezmalinović i Bezmalinovićka. Ona Bezmalinovićka je 
pitala: “Skužajte, ljudi, jel vama možda prokapala voda 
u banj?" Gospodnetićka je rekla: “Je, je, prokapala je!" 
Bezmalinovićka je rekla: “Ajme, to nama izgleda nešto 
nije u redu sa šoljom! Sve nam se vraća!" Gospodnetić 
je pitao: “Šta vam se vraća?" Bezmalinovićka je 

rekla: “Tila sam ti reć šta! Zaštopala nam se nešto 
šolja! Daj da vidimo koliko je to protapanjalo!" Onda 
su svi skupa zajedno otišli u banju. Gospodnetići 

su odma sklopili ruke na prsi. Bezmalinovićka je 
pogledala u plafon i rekla je: “Asti muku, koja grozna 


fleka!" Gospodnetićka je rekla: “Ma di grozna, baš je 
divna!" Bezmalinoviću je uletilo čudilo i rekao je: “Kako 
fleka može bit divna, jebate?!" Samo Gospodnetići 
njega nisu čuli jer pošto su držali sklopljene ruke na 
prsi i mrmorili su: “Zdraaaaavomarijomilostipuna- 
gospodinstobom-blagosljenatimeđuženama- 
iblagoslovljenplodutrobetvojeisus... 


Bezmalinovići su sa oššamutom gledali časkom u plafon 
časkom u Gospodnetiće. Onda je Bezmalinovićka 
zapiljila se u fleku i rekla je: "Čekaj, je li to?... Ma jeli 
to?.." Bezmalinović je pitao: “Kojo?" Bezmalinovićka je 
skriknila: “Je, jebate, je! Blažena Divica! Aaaaajme čuda, 
ljudi, Blažena Divica nam se ukazala! Aaaaaajme čuda!" 
Bezmalinović se zlamenovao i rekao je: “Ujme oca isina 
iduva svetoga..." Bezmalinovićka je vikala: “Aaaaajme 
čuda! Blažena Divica je izabrala baš nas da nam se 
pokaže!" Onda su i Gospodnetići i Bezmalinovići sa 
sklopljenim rukama klečali na pločicama od banja i mr- 
morili su: “Aaaaavemarijagracijaplena-dominustekum- 
benediktatuinmulieribus-etbenediktusfruktusventrist 
uejezis!" 


Onda je kad su ustali se ona Bezmalinovićka rekla: 

“Znate šta, svitu, ja iz ovih stopa idem zvat Arenu i 
Gloriju! Neka ovo čudo svi vide i saznaju!" Onda je 
ona Gospodnetićka njoj rekla: “Ti ideš zvat Arenu i 
Gloriju? Ti?" Bezmalinovićka je rekla: “E pa šta? Pa 
stalno u Areni i Gloriji izlazi da se raznim ljudima 
ukaziva Blažena Divica! Bija je jedan šta je iša namazat 
paštetu na kruv i ispala mu u pašteti Blažena Divica! A 
kamoli ovo!" Gospodnetićka je stavila ruke na kukove 
i rekla je: “A zašto bi ti zvala Arenu i Gloriju ako se 

Blažena Divica ukazala na mom zidu, a? To te ja pitam!" 
Bezmalinovićka je isto stavila ruke na kukove i rekla je: 
“Je, al je procurila iz mog zahoda! Nemoš reć da nije!" 


Onda je Bezmalinović uletijo: “Tačno! Da se nama 

nije zaštopala šolja ne bi bilo ni Blažene Divice!" 
Gospodnetić je njemu dobacijo: “Daj odjebi u skokovi- 
ma! Blažena Divica je na našem teritorijumu i možete 
se slikat!" Gospodnetićka je rekla: “Tačno! Znala je 
Blažena Divica di se oće ukazat, nije ona blesava!" 
Bezmalinovićka je podviknila: “Niste vi učinili da se 
ona pojavi nego mi! To se tačno vidi! Ne znate vi koliko 
je vjerskih osjećaja uneseno da se Blažena Divica 
ukaže!" Gospodnetić je njoj dobacijo: “Je, unila si 
toliku masu vjerskih osjećaja da ti se zaštopala šolja!" 
Bezmalinovićka je njemu rekla: “E pa ako baš oš znat, 
upala mi je krunica u šolju! Od toga se zaštopala!" 
Gospodnetić je dreknijo: "Koji si klinac radila sa kru- 
nicom u zahodu, a?! Je li se sa krunicom ide u zahod?! 
Tu se tačno vidi koliko poštivaš Majku Božju!" Onda je 
onaj Bezmalinović rekao: “Osušiće se!" 


Tu je u banju uletila tišina. Gospodnetić je njega pitao: 
“*Molim?" Bezmalinović je gledao u plafon i rekao 
je: “Ako ja gori ne pustim vodu osušiće ti se Blažena 
Divica! A onda se možete pozdravit sa Arenom i 
Glorijom!" Gospodnetić je rekao: “A ako ja ne pustim 
Arenu i Gloriju u svoj banj, onda se i ti moš pozdravit 
sa Blaženom Divicom!" Bezmalinović je rekao: “Znači, 
moramo surađivat..." Gospodnetić je rekao: “Izgleda da 
moramo...' Bezmalinović je pokazao prstom u plafon 
i rekao je: “Viš, već joj se malo suši oko kose, pari mi 
da se mrvu utanjila u frizuri..." Gospodnetić je gledao 


i rekao je: “Je, bogami, sad malo baca na Jadranku 
Kosor..." Bezmalinović je rekao: “Za koji minut doće 

joj frizura ka u Mesića..." Gospodnetić je rekao: “U, to 
bi bilo rizično! On sere da ne tribaju se po zidovima 
isticat vjerski simboli!" Bezmalinović je rekao: “To se 
na nas ne odnosi! Ovo nije vjerski simbol nego vjerska 
fleka!" Onda je Gospodnetić Bezmalinoviću rekao: “Aj 
ti nabrzihen gori pusti vodu da nam se Blažena Divica 
ne osuši! Pašmo se posli na miru dogovorit oko Arene i 
Glorije!" 


Onda je Bezmalinović trkom iša gori pustit vodu u 
zahod. Onda je u roku munja vratijo se doli da vidi 
rezultat. Samo doli je prokapalo sve živo i neživo. 
Blažena Divica je izobličila se i pretvorila u veliku Južnu 
Ameriku. A onda se i Južna Amerika izobličila i pretvo- 
rila u Pohani Šnicel. Gospodnetići i Bezmalinovići su 
gledali u plafon sa izneredom na kvadrat. Sad više nisu 
držali sklopljene ruke na prsi nego preko zinutih usta. 
Onda je Bezmalinovićka rekla: "Asti miša, iscurila nam 
je Blažena Divica!" Gospodnetićka je rekla: “Sve smo 
zasrali!" Bezmalinović je rekao: “E jebešga, ništa od 
Arene i Glorije!" Gospodnetić je zakolutačijo sa očima i 
rekao je: “Ma kurac ništa!" 


Onda je Gospodnetić donjeo iz kužine veliki mesarski 
nož i zadao više smrtonosnih udaraca bračnom paru 
Bezmalinović, a usput je priklao i svoju zakonitu supru- 


gu, kako izvještava Arena. 


Robi K. (tita) 

VANMRAČNA AVANTURA 1/X/2009 


Mi smo za vikend bili kod mog dida na Šolti. Mama 

je u kužini kuvala hrenovke i frigala je jaja na oko za 
doručak. Tata je sjedio za stolom i čitao je novine. Dida 
je srknijo bićerin orahovice i mrštijo se. Mama je njega 
pitala: “Šta je, čako, šta si tako mrgudan?" Dida je 
rekao: “Ma ništa, grozno sam sanja!" Mama je pitala: 
"A šta si sanja?“ Dida je rekao: “Sanja sam da imam 
šećernu bolest!“ 


Tata je spustijo novine na sto. Mama je sila na katrigu 
do dida i pitala je: “1?" Dida je rekao: “I onda je počela 
teška kirurgija, čoviče! Najpri mi je okidalo cilu livu 
nogu! Prvo malo doli oko stopala, pa do kolina, pa 
onda sve dogori, cap!" Mama je napravila gadljivu facu 
i rekla je: “Uasti jeze! | onda?" Dida je rekao: “I onda 
isto tako i desnu, u tri faze!" Mama je pitala: “I onda?" 
Dida je rekao: “I onda mi capnu obe ruke! Najpri livu, 
pa desnu!" Tata je uletijo: “Pa jel ti išta ostalo, jebate?" 
Dida je rekao: "Osta mi je klinac! Ostalo mi je ovo malo 
tila i glave!" Mama je pitala: “| šta je onda bilo?" Dida 
je rekao: “I onda ja pomislim - jebate irud, nastavi li se 
ovo ovako, za koji misec ću doć ka moj zet!" 


Mama je nakeserila se i rekla je: “Misliš da ti capnu i 
mozak?" Dida je keserijo se i rekao je: “E to! Pa sam se 
hitno probudijo! Šta ću, ne mogu baš ić u takve krajno- 
sti, da zaspem ka čovik, a probudim se ka matun!" Tata 
je dignijo novine i rekao je: “Poala šta smo duhoviti! 
Evo saću se prosut od smijade od genijalnih baza, 
ho-ho-ho-ho..." 

Onda je mama rekla: “A stvarno, šta bi to bilo značaj- 
ski? Mislim, snovi su uvik neko preneseno značenje! Ta 
šećerna sigurno nešto simbolimizira!" Tata je spustijo 
novine i rekao je: “Da sam ja to sanja, onda bi ta šećer- 
na bolest simbolimizirala ekonomsku krizu! Prvo mi je 
teška kirurgija capnila dvajs posto plaće, onda je doša 
ovi vladin harač pa mi je capnilo još šes posto, i tako 
dalje i tako dalje... Ali to kod fosilca nije slučaj!" 


Mama je rekla: “Kako, pa i čaki je okidalo od pen- 

zije!" Tata je rekao: “Ja mislim da je on sanja svoju 
Jugoslaviju! Prvo mu je capnilo Bosnu, pa onda Srbiju, 
pa Makedoniju i Sloveniju, pa..." Dida je uletijo: “A zašto 
mi je prvo otkinilo vitalne republike, jebaga patak?! Šta 
mi prvo nije capnilo Hrvacku, to se ja pitam?" Tata je 
rekao: “Možda i je, nemoš to znat!" Dida je rekao: “Ma 
je klinac! Ne bi mi triba kirurg za otfikarit mi Hrvacku!" 
Tata je pitao: “Nego ko?" Dida je rekao: “Nego je dosta 
i brico!" 


Tata je zafrljacnijo novine i rekao je: “O muko irudova, 
već vidim da će ovi diskusijum ić u ogavnom smjeru!" 
Dida je pitao: “Šta ti je ovdi ogavno?" Tata je rekao: 

“Pa ogavno mi je da ti nonstop sereš protiv Hrvacke, 
čoviče!" Dida je rekao: “Ja sam samo reka da sam sanja 
da imam šećernu bolest! A ti si onda iša pizdit o sim- 
bolimiziranosti sa Jugoslavijom!" Onda je mama uletila: 

"Aj dosta te spike! Nećemo sad pričat bljezgarije kad 
djete ulazi u kužinu!" 


Ja sam prestao sa prisluškivalom iza vrata i ugibao sam 
u kužinu. Onda sam ja sjeo za stol sa velikima i složijo 
sam mrgudnu facu. Mama je mene pitala: “Sta je, 


mišu? Šta si cili musav i popišan?" Ja sam rekao: “Ma 
ništa, grubo sam sanja!" Mama je pitala: “A šta si sanja, 
sinak?" Ja sam rekao: “Sanja sam da imam upalu pluća!" 


Dida je zagrcnijo se sa orahovicom. Tata je rekao: 
“Koja kvalitetna familija, jebate led! Kad spavaju još su 
bolesniji nego kad su budni!" Mama je mene mazila po 
čiverici i rekla je: “Mmme kako to grubo sanjaš, mišu! 
I šta je onda bilo?" Ja sam rekao: “Onda je neka teta 
legla kraj mene u krevu da meliči!" Mama je pitala: 
"Koja teta? Biće to bila mama?" Ja sam rekao: “Nije 
mama, nego neka druga teta!" Mama je pitala: “I šta ti 
je teta radila?" Ja sam rekao: “Pjevušila mi je na uvoi 
milkila me je da mi prođe upala pluća!" Tata je dignijo 
ombrvu i pitao je: “Di te je milkila?" Ja sam njega 
pogledao koljački i rekao sam: “Milkila me je po čelu 
i po kosici!" Onda je mama pitala: “A koja je to teta 
bila? Jel neka poznata ili nepoznata?" Ja sam rekao: 
“Poznata!" Mama je dignila bradu kao da pita: “Koja?" Ja 
sam nagnijo se i šapnijo sam joj na uvo. Mama je u roku 
munja raskobečila oči i vrisnila je: “Robi! Sanja si da si 
bija u postelji sa precjednicom vlade?!?" 


Tu su svi veliki za stolom objesili usta od turbo oša- 
muta. Prvi je progovorijo moj dida: “E pa zete, sad 
nam ti fino objasni šta to simbolimizira!" Samo tata je 
još piljio u mene sa zinutim ustima. Onda je on rekao: 
“Simbolimizira jednu... jednu... jednu stravu i užas, eto 
šta! Ja sam zna da u toj vladi ima svakakvog svita, al 
da ima i pendofila, e to bogami nisam zna!" Mama je 
njemu rekla: “Pa nije premijerka kriva šta je dite sanja, 
čoviče božji! Nemoš bit takvi nastran!" Tata je rekao: 
“Ne znam ja ništa! Precjednica vlade mora pazit kako 

se ponaša u svakom trenutku!" Mama je podviknila: 
“Pa kako će pazit jel je neko sanja ili ne sanja, debilu 
jedan!" Tu je dida uletijo: “Aj nemojte se bezveze 
drečat! Rađe pitajte Robija šta mu je posli bilo u snu!" 


Onda je mama okrenila se prema meni i pitala je: 
“Stvarno, mišu, šta je onda bilo?" Ja sam rekao: “Onda 
je teta dobila od mene upalu pluća!" Mama je rekla: “N 
bava kua?! Hoasti koji užas!" Dida je pitao: “I? Šta se 
onda desilo?" Ja sam rekao: “Onda sam ja njoj pjevušio 
na uvo i milkijo sam je da joj prođe upala pluća!" Tata 
je zarežao: “Di si je milkijo?" Ja sam njega pogledao 
koljački i rekao sam: “Tata! Milkijo sam je po čelu i po 
kosici!"“ 


Moj tata je piljio u mene i škripućao je sa zubima. Onda 
je on rekao: “E jebešmi mater ako sam ja ikad u životu 
čuo nešto bolesnije! Evo, skužajte svitu, nemojte se 
ljutit, al ja idem časkom trknit u banj da se izrigam!" 
Mama je njemu podviknila: “Zašto bi se izriga, čoviče, 
šta je tebi?" Tata je naperijo kažimprst prema meni i 
viknijo je: “Pa jel ti vidiš šta ovi priča?! Cilu noć se valja 
po postelji sa precjednicom vlade! | plus jedni drugom 
pjevuše si na uvo i milke se! Jel to tebi možda normalno, 
a7! Jel ti znaš šta to znači?" Mama je rekla: “Ne znam! 
Šta znači?" Tata je dreknijo: “Znači da ti je sin vibra- 
cijoni utirator, eto šta znači! Šteka se vlasti! Uliziva 

se režimu ka zadnji ljigo i štekerčina!" Mama je njemu 
obrusila: “Daj, ostavi mi dite na miru! Znam ja šta tebi 
smeta! Tebi smeta šta je on mamina mala nježnica!" 


Onda je moj dida nagnijo se priko stola prema meni 
i pitao je: “A Robi, a jel tu došlo do nekog izlječenja?" 


Ja sam pitao: “Kakvog izlječenja?" Dida je rekao: “Pa 
mislim, jeste se ti i ta teta izličili od upale pluća? Šta 
je posli bilo?" Ja sam slegnijo ramenima i rekao sam: 
“Ništa! Posli sam se ja usta i doša sam kod vas u kužini- 
cu!" Dida je pitao: “Samo tako?" Ja sam rekao: “Samo 
tako!" Dida je pitao: “A teta?" Ja sam rekao: “Teta je za 
par minuti došla za menom!" 


Na vratima od kužine je stajala teta u rozoj spavaćici. 
Mama je skočila iz katrige i skriknila je: "Gospođo pre- 
cjednice?!?" Tatu i didu je zdimijo šokomicin na kvadrat. 
Teta je nasmjehuljila se i rekla je: “Dobro jutro!" Svi u 
kužini su gledali u nju sa iskobečenim očima i sa rukama 
na zinutim ustima. Onda je tata promrmorijo: “Jebate, 
šta je ovo? Šta ovo sad znači?" Dida je promrmorijo: 

“Znači da Robi još uvik sanja!" Tati je uletilo tupilo od 
nekuženja. On je pitao: “A di smo onda mi?" Dida je 
rekao: “Mi smo onda isto u njegovom snu! Nema druge 
logike!" 


Tata je rekao: “Kako govnar može mene sanjat bez da ja 
to oću?" Onda je teta u rozoj spavaćici rekla: “Eto vidi- 
te, to se i meni desilo! Noćas sam trebala bit u Brislu, a 
umjesto toga..." Onda je mama uletila: “A umisto toga 
si se muljala po postelji sa mojim ditetom! Sram te 
bilo! Najrađe bi ti zavidala jednu plesku!" Teta je dignila 
bradu i rekla je: “Gospođo, pazite na rječnik! Nisam ja 
to izabrala!" Mama je rekla: “Ne, nego sam ja! Umisto 
da mu mater liči upalu pluća, njemu dolazi nepoznata 
žena..." Teta je podviknila: “Ja nisam nepoznata žena, 
draga gospođo! Ja sam precjednica vlade samostalne 

i suverene Republike Hrvacke!" Onda je moj dida 
uletijo: “Otkad je to Republika Hrvacka samostalna i 

suverena?! Gospođo, nemojte u mojoj kući prosipat 
te ustaške baze!“ Teta u rozoj spavaćici je cijuknila: 
“Molim?!" Mama je didi doviknila: “Čako! Komtroliraj 
se!" Tata je naperijo kažimprst prema meni i rekao je: 
"Ma to je sve ovi mali kreten kriv..." 


Tata je unjeo se meni u facu i viknijo je: “Robi! Probudi 
se, pizdaliti strinina!" Onda je mama dreknila: “Tako je! 
Hitno se budi, pantagano jedna! | da znaš dašmo te čim 
se probudiš poslat u psihijatra!" Onda je teta dobacila: 

“Mladiću, ja bi stvarno morala bit u Brislu! A popodne 
imam važnu sjednicu vlade! Pa onda sjednicu ekonom- 
skog vijeća! Ja moram raditi svoj posao, mladi čovječe, 
moram voditi ovu zemlju!" Ja sam se dignijo iz katrige i 
rekao sam: “Pa dobro onda, kad vam je svima napeto..." 


Samo tata je mene spustijo nazad na katrigu i rekao 
je: “Čekaj malo, čekaj... Ako se ti sad probudiš, onda 
će ova u rozoj spavaćici ić radit svoj posal, tojest vodit 
ovu zemlju? Jesam ja to dobro skužijo?" Ja sam rekao: 
“Jesi!" Tata je pogledao prema mami. Mama je pogle- 
dala prema didi. Dida je pogledao prema tati. Tata je 
pogledao prema mami. Mama je mene pomilkila po 
kosici i rekla je: “Samo ti spavaj, zlato mamino..." 


Robi K. (illa) 


POSJET ZOOLOŠKOM 17/X/2009 


Ona učiteljica Smilja je nas rulju iz razreda vodila u 
zoološki na Marjan. Tamo smo mi za nastavu gledali 
životinje i zvjeri. Ja sam najrađe razgledavao zmije i 
velike guštere jer pošto se njih najviše vunam. Mulice 
su najrađe razgledavale paunove i deve. Muški mange 
su najrađe razgledavali lava i pumu. Moj drug Dino 

je ukipao se ispred majmunka. Kad sam ja izgibao od 
zmija i gušterica Dino je još bijo ukipan ispred majmun- 
ka. Onda sam ja dogibao do njega. 


Ja sam njemu rekao: “Alo Dino, šta se ti ne mičeš od 
tog majmunka?" Dino je rekao: “A jebešga, totalno sam 
u šoku!" Ja sam pitao: “Zašto si u šoku, čoviče?“ Dino 
je počeškao se po nosu i rekao je: “Ma ovo mogu samo 
tebi reć! Ako reknem rulji, misliće da ih brumajemi! Ja 
sam jedva sam sebi povirova!" Ja sam pitao: “Šta si 
jedva povirova?" Dino je pokazao prstom i šapnijo je: 
“Ovi majmunko govori!" Ja sam zinijo: “Molim?!" Dino 
je rekao: “Ovi majmunko zna pričat!" Ja sam rekao: 
“Daj nemoj srat, Dino! Pa nemoš meni prodavat takve 
brume€!" Dino je rekao: “Ma majkemi mile, čoviče! Oš 
da sad napravimo esperiment?" Ja sam šutijo i gledao 
sam u njega sa ošamutom i zbunjozom. 


Onda je Dino zapiljio se u majmunka i rekao je: 
“Majmunko, oš malo kikirikija?" Majmunko je rekao: 
“Oću!" Ja sam od komatoze objesio usta. Dino je rekao: 
"A oš malo kokica?“ Majmunko je rekao: "Oću!" Ja sam 

objesio usta plus dvista posto. Dino je rekao: “A oš 

bananu?" Majmunko je rekao: “Oću!" Ja sam objesio 
usta turbo dizel injekšn. 

Dino je okrenijo se prema meni i pitao je: “A? Šta 
kažeš?" Ja sam rekao: “Ništa, jebate! Osta sam bez 
teksta!" Dino je rekao: “E ali majmunko nije! On spika 
najnormalnije, čoviče! Lingvista! Jel ti to moš virovat?" 
Ja sam rekao: “Ne mogu! Totalno mi je neskužljivo!" 
Dino je pitao: “Oš da bacim još jedan esperiment, da 
budemo stoposto sigurni?" Ja sam rekao: “Aj baci!" 
Dino je zapiljio se u majmunka i rekao je: "Majmunko, 
oš malo čipi čipsova?" Majmunko je rekao: “Oću!" Dino 
je rekao: “A oš bananu?" Majmunko je rekao: "Oću!" 
Dino je okrenijo se prema meni i pitao je: “A? Šta 
kažeš?" 


Ja sam gledao sa iskobečenim očima i rekao sam: 
“Kažem da mi je majmunko ludilo na kvadrat!" Dino je 
rekao: “| ja isto! Oćemol sad zvat drugu rulju da im 
pokažemo?" Ja sam rekao: “Aj zovi... Čekaj, čekaj, stani 
malo!" Dino je pitao: “Šta da stanem?" Ja sam rekao: 
“Jebate led, pa mi ovdi imamo majmunka koji govori, jel 
tako?" Dino je rekao: “Tako je!" Ja sam rekao: “A tamo 
imamo rulju! Rulja je ustvari publika, jel tako?" Dino 
je rekao: “Tako je!" Ja sam rekao: “E pa za koji bi kurac 
publika besplatno gledala majmunka koji govori, to te 
ja pitam!" Dino je fljasnijo se po čelu i rekao je: "Jebate 
ćorak, jesi lumen! To, čoviče, naplatimo im upad! Jel 
okej dvanest koma devedesdevet kuna po glavi?" Ja 
sam rekao: “Dajmo im neki popust, jer pošto dolaze 
organizirano sa školom!" Dino je rekao: “Znači, devet 
koma devedesdevet kuna za upad?" Ja sam rekao: 
“Dogovoreno!" Dino je rekao: “Okej, idem ih ja zvat!" 


Samo ja sam rekao: “Čekaj, čekaj, stani malo... Ima 
jedan zajeb!" Dino je pitao: “Koji zajeb?" Ja sam rekao: 


“Majmunko stalno govori samo oću!" Dino je rekao: 

“Pa šta? Ka daje to malo za jednog majmuna!" Ja sam 
rekao: “Ma znam, al kad već naplaćivamo upad bolje bi 
bilo da ima malo širu spiku, razumiš! Rulja će reć da je 
to naučijo od papige!" Dino je počeškao se po ćiverici 
i rekao je: “Možda zna reć još nešto, a?" Ja sam rekao: 

"Aj pitaj ga!" Dino je pitao: “Majmunko, oš jedan duvan?" 
Majmunko je rekao: “Oću!" Ja sam rekao: “E jebiga!" 
Dino je rekao: “E jebiga!" 


Onda sam ja počeškao se po bradi i rekao sam: “Možda 
ga krivo pitaš, Dino! Moraš ga pitat nešto šta neće!" 
Dino je rekao: “Pa mislijo sam da neće tit duvan!" Ja 
sam rekao: “Jebemu mater, viš da on misli da je duvan 
jestiv!" Dino je rekao: “Moramo ga pitat za nešto 
nejestivo!" Onda sam ja okrenijo se prema majmunku i 
pitao sam: “Majmunko, oš Srbina za zeta?" Majmunko 
je rekao: “Neću!" Ja sam kliknijo: “Bingo!“ Dino je 
kliknijo: “Bingo!" 


Mi dva smo dali si po gimi fajv od luđe i guštancije. 

Ja sam rekao: “Jebate patak, majmunko spika ludilo! 
Totalni je lingvista!" Dino je rekao: “Ima fond riči za 
akademika, čoviče! Oš da ga pitam jel oće Hrvata za 
zeta, on isto nije jestiv?" Ja sam rekao: “Nemoj, nemoj... 
rađe ga pitaj za bananu!" Dino je pitao: “Majmunko, oš 
jednu bananu?" Majmunko je rekao: "Oću!" Dino je pi- 
tao: “A oš Srbina za zeta?" Majmunko je rekao: “Neću!" 
Dino je kliknijo: “Bingo!" Ja sam kliknijo: “Bingo!" 


Dino je raširijo ruke i rekao je: "Meni je ovo skroz 


dosta za naplatit rulji upad!" Ja sam rekao: “Ma kako 
nije, jebate! Majmunko je čisti genije!" Dino je rekao: 


1577 


“Ne samo šta zna govorit, nego je još i van kaveza!" Ja 
sam rekao: “Ne samo šta je van kaveza, nego još ima 
odjelo i kravatu!" Dino je rekao: “Ništa, idem ja dovest 
rulju i skupit im đenge za upad! Ti malo sa majmunkom 
treniraj spiku!" 


Samo onda je ona učiteljica Smilja prema nama do- 
viknila: “Robi! Dino! Nemojte dražit životinje! Ne smi 
se to činit! Ako se sa životinjama iživljavate i dražite 
ih, one mogu poživčanit pa vas napast!" Ona Nela 
Svinjogojstvo je njoj rekla: “Ali učiteljice, meni se čini 
da Robi i Dino draže gradonačelnika!" Uča je rekla: “Pa 
to i govorim!" 


Robi K. (lila) 


GRIPNA SVINJARIJA 12/X1/2009 


Mi obitelj smo sjeli doma za stol dašmo ručat. Sa nama 
je bio i moj dida sa Šolte. Tata je jedini od nas imao ma- 
sku priko usta. Dida i ja smo utiho kolutačili sa očima. 
Mama je stavila na stol teću sa fažolom. Onda je ona sa 
kutlom vadila fažol u pijate. Tata je piljio u pijat. Onda 
je on kroz masku rekao: “Kako ću sad izist fažol, jebate 
patak?" Dida je rekao: "Teško!" Ja sam rekao: “Teško!" 
Onda je tata mami rekao: “A da ti meni, mačak, smiksaš 
ovi fažol, pa da ga ja popijem na slamku, a?" Mama je 
rekla: “Nou frks, mišu, smiksaću ti ga! Samo ne znam 
kako će ti kobasica proć kroz slamku!" Dida je rekao: 
“Teško!" Ja sam rekao: "Teško!" Tata je rekao: “A e, jeba- 
te! A dosta je bezveze jist smiksanu kobasicu!“ Dida je 
rekao: “Osim ako ne pustiš mene da izim tvoju!" Tata 

je rekao: “E to malo klinac!" Onda je on skinijo masku 
niz bradu. Mama je smjehuckala se prema njemu i rekla 
je: “A ne znam jel ti to malo preveliki rizik, mišu! Ručat 
bez maske priko usta! Fakat moš dobit svinjsku gripu 

i zaginit u teškim mukama!" Tata je rekao: “Ko ga jebe 
šta je rizik! Između života i kobasice biram ono okruglo 
imasno!" 


Onda smo mi obitelj navalili po fažolu. Mama je muma- 
lai rekla je: “A jadni oni Kragići, čoviče, oboje su zalegli 
od svinjske gripe!" Tata je rekao: “A baš! Čuo sam da 
im je fibra priko četrdeset!" Mama je rekla: “Sad bi 

im baš tribalo pomoć, jadnicima! Nemaju oni nikog 

da im donese spizu i te stvari!" Tata je rekao: “Ma je, 
najvažnije je da su ljudi solidarni i humanistični kad 

je nekom teško! Onda se sve lakše izgura!" Mama je 

rekla: “Slažem se! Srića da smo u ovom portunu svi 
humanistični!" Onda je moj dida rekao: “la sam star i 
sićam se da je u moje vrime bila ista ovakva empide- 
mija svinjske gripe!" Mama je rekla: “N bava kua? Jel 
bilo puno stradalih?" Dida je rekao: “Masu! Svi su se 
razbolili i glasali za Tuđmana!" Tata je nakeserijo se i 
rekao je: “A je, sićam sei ja! Tad je bilo bolesnika u tri 
pizde materine!" Dida je keserijo se i rekao je: "Aha! 
Harao je virus H1D1Z1!" 


Onda sam ja njih velike pitao: “Iskjuz mi, a ko je to 
Tuđman?" Veliki su zapiljili se u mene sa čudilom. Tata 
je rekao: “Vidi ovoga, jebate, ne zna ko je Tuđman!?" 
Mama je njemu rekla: “Pa kako će znat, čoviče! Svaki 
put zaboravimo da je on još mali!" Onda je tata meni 
rekao: “Dida ti je maloprije fino objasnijo! To je bijo 
jedan barba šta je štrcao okolo viruse, pa su se onda 
svi razbolili i glasali za njega!" Ja sam pitao: “A jeste vi 
glasali za Tuđmana?" Mama je cijuknila: “Mi?! Nema 
šansi!" Tata je rekao: “Nou bladi ćens! Pa ti si se, malac, 
rodijo ćipon nakon šta je on umra!" Ja sam pitao: 
"Kakve to ima veze?" Tata je rekao: “Ima veze! Znači da 
se mamii tati jebalo za Tuđmana!" 


Samo onda je neko pozvonijo na vrata. Mama je odgi- 
bala u hodnikić i provirila je kroz špijunku. Ispred vrata 
je bila ona Kragićka zakapotana u kapotoju. Mama je 
od šoka objesila usta. Onda je dojurila u kužinu i šapni- 
la je: “Nemoš virovat, čoviče! Eno nam Kragićka isprid 
vrata!" Tata je u roku munja stavijo masku priko usta i 
šapnijo je: “Nemoj se slučajno zajebat da joj otvoriš!" 
Mama je šapnila: “Pa šta da radim?" Tata je šapnijo: 
“Zaglumi da nas nema doma!" Kragićka je zvonila na 


vrata i viknila je: “Šta je, jel to ni vas nema doma?! Ovo 
su peta vrata di zvonim! Nikog u portunu nema doma! 

Svi ste na službenom putu, je li?!" Mama je ćiribimbila 

kroz špijunku i zaglumila je da je nema. 


Onda je Kragićka zalupala šakom po vratima i dreknila 
je: “Alo, ljudi! Triba mi samo po čikare soli za u juvu! 
Ne mogu virovat da nigdi nikog nema doma!" Mama je 
rumenkila se po obrazima i držala je začepljenu labrnju. 
Kragićka je lupala po vratima i vikala je: “Alo, ljudi, pa 
kakve ste vi to beštije?! Jel vi imate mrvu humanistič- 
nosti?! Ne mogu virovat da mi u cilom portunu nema 
ko dat po ćikare soli!" Onda je mama dreknila: “Pa šta 
ne ideš u poslugu kupit sol, nego gnjaviš ljude kad ih 
nema doma?!" Kragićka je viknila: “Kako ću u poslugu 
kad imam fibru! Priko četrdeset mi je!" Mama je viknila: 
“A kako moš sa fibrom meni zvonit na vrata!" Kragićka 
je dreknila: “Pa samo mi malo soli daj, ženska glavo! 
Neš od toga umrit!" Mama je viknila: “Ne znam ja, imam 
dvoje male dice!“ Kragićka je viknila: “Pa ja ću se izrigat, 
majkemi mile! U ovom portunu žive sve sami zločimci!" 


Onda je moja mama nagnila se prema vratima i rekla 

je: “Slušaj me, Kragićkal! Aj ti lipo sad doma, a ja ću ti 
ostavit ćikaru soli na skalama od portuna, pa je ti posli 
skupi!" Kragićka je skriknila: “Molim?! Ostavićeš mi ći- 
karu na skalama ka pasu?! Pa kako moš bit tako bolesna, 
jebate irud?!" Mama je njoj viknila: “Nisam ja bolesnica, 
nego si ti! Pogleaj se kako izgledaš!" Kragićka je viknila: 
“Pa imaš li ti išta ljuskosti, kravetino jedna?! Izrigaću 

se na takvu humanističnost, majkemi mile!" Mama je 
viknila: “Pa izrigaj se, kuri me bolac! Samo mi odjebi u 
skokovima isprid vrata!" 

Kragićka je škarpunila se po faci pred vratima. Plus 
je kapotala se u kapotoj. Onda je ona rekla: “A ne, ne! 
Neću se ja izrigat... Nego ću ti se iskašljat po vratima 
da ti ispljucam sve žive viruse! Vidi ovo: Khhhhaaaa... 
khhhhaaaa... A?! Šta kažeš?! Khhhhaaaa... khhhhaaaa... 
khhhhaaaa..:" Kragićka je tuta forca kašljala po našim 
vratima. Mama je urliknila: “Šta to radiš, monstrumice 
jedna monstrumska?!" Kragićka je viknila: "Bombizajem 
te sa virusima, eto šta radim! Khhhhaaaa... khhhhaaaa... 
khhhhaaaa..." Mama je skriknila: “O jebati pas sve 
živo i neživo! Pa ti si za u ludaru!" Kragićka je drečala: 
“Izbombizaću te sa trista miljona virusa! Neš moć u 
paklu izać iz kuće! Khhhhaaaa... khhhhaaaa... A saće mi 
doć muž pa ćei ostali platit laštru!" 


Onaj Kragić je već bijo u portunu. Njemu je Kragićka 
rekla: “Prvo onim Šegvićima, oni mi idu najviše nakurac!" 
Kragić je nacalijo se Šegvićima isprid vrata i viknijo je: 
“Alo ekipa! Evo vam jedna porcija virusa! Khhhhaaaa... 
khhhhaaaa... khhhhaaaa..." Kragić je kašljao for gas po 
Šegvićinim vratima. Iznutra je Šegvić arlauknijo: “Pa 
jesi li ti normalan, luđače jedan luđački!?" Kragić je 
viknijo: “Oooo, doma smo, znači!? Nismo na službenom 
putu, a?! Khhhhaaaa... khhhhaaaa... khhhhaaaa..." Onda 
je Kragićka Kragiću rekla: “Aj sad Bezmalinovićima, oni 
su isto zadnje škovace!" Kragić je turbo dizel kašljao 
po Bezmalinovićinim vratima i vikao je: “Khhhhaaaa... 
khhhhaaaa... Evo friških virusa, ruljo! Neće vas dvista 
vakcima spasit!" Bezmalinović je iznutra urliknijo: “Pa vi 
ste dva ratni zločimci, jebate irud! Ovo je živi gemocid!" 


Samo Kragićka je već kašljala u vrata od onih 
Domatzeta: “Khhhhaaaa... khhhhaaaa... Gemocid, 


gemocid, nego šta!" Kragić je kašljao po vratima od 
Plazibata i vikao je: “Evo toplih virusa! Kućna dostava! 
Khhhhaaaa... khhhhaaaa..." Rulja su od strave i šokomi- 
cina drečali i lupali po vratima iznutra. Onaj Domazet 
je viknijo: “A znaš šta, Kragiću, a oči ću ti iskopat kad 
izađem! Žigericu ću ti izvadit!" Kragić je njemu viknijo; 
“Ma ko ti jebe mater! Aj izađi vanka ako si baja! Da te 
puntam sa virusom drito u čelo!" E ali niko od susjeda 
nije izlazijo u portun. Rulja su samo vikali iza vrata: 
“Ovo je zločim! Upomoć! Zvaćemo panduriju! Ovo 
je živi zločim!" Onaj Plazibat je dreknijo: “Vas dvoje 
triba obisit! Ubijate nevine ljude! Parite Hitler i Eva 
Braun!" Samo Kragići su nastavili sa turbo kašljaonom 
od vrata do vrata. Kragić je urlikao: “Jebemvas sve 
skupa u humanistiku! Ovi će portun završit u dnevnik! 


Khhhhaaaa... khhhhaaaa..." 


Za po ure smo mi obitelj sjedili u kužini za stolom. Svi 
smo šutili. Između nas je bila teća sa ohlađenim fažo- 
lom. Teća je isto šutila. Onda je moja mama rekla: “Koji 
horor, jebate! Ja još ne mogu doć sebi!" Tata je rekao: 
“Manijaci su naštrcali tri miljarde virusa po vratima! 
Nema šanse da se iko usudi izać i da ostane zdrav!" 
Mama je rekla: “Ali moraćemo jednom izać! Nemamo 
doma zaliha spize ni za dva dana!" Tata je uzdahnijo i 
rekao je: “A u mačku piterinu, svi ćemo se razbolit!" Ja 
sam pitao: “Baš svi? Možda neko ipak ostane zdrav?" 
Tata je rekao: “Po mojoj procjeni, biće nas devedes 
posto bolesnih! Plus-virus dva posto!" Dida je uzdahni- 
jo i rekao je: “Znači, Bandić dobija izbore!" 


Robi K. (illa) 

NE OKREĆI SE, UNUKIĆUI 29/X1/2009 


Ja sam u nedilju sa mojim mamom i tatom išao kod 
mog dida na Šoltu. Samo kad smo mi dolazili oko 
didine kuće je bilo masu ekipe iz pandurije. Murci su se 
sakrivali iza zidića i iza murijskog golfa. Neki panduri 
su držali se za pištolj na opasaču. Moja mama je u 
ošamutu skriknila: “Šta je ovo, jebate?! Šta se ovo ovdi 
događa?!" Jedan murac je njoj rekao: “Mi smo Si-es-aj 
Šolta, gospođo! Blokirali smo ovu kuću!" Moj tata je zi- 
nijo: “Zašto ste blokirali kuću, čoviče?" Murac je rekao: 
“Zato šta je stari majmun izvisijo zastavu na krov, eto 
zašto!" Drugi murac je rekao: “A kad smo mu išli reć 
da je hitno skine, jerbošmo ga uhapsit, pripuca je na 
nas iz lovačke!" Prvi murac je rekao: “Sad se kurbin sin 
zabarikadira iza škura i puca ko god se približi!" 


Moja mama je uzelenila po faci. Tata je raširijo ruke 
prema murcima i pitao je: “Pa šta vam je koji klinac 
smetala zastava na krovu?" Prvi murac je podviknijo: 
“Šta nam je smetala?! Pa pogleajte malo koja je to 
zastava!" Mi obitelj smo pogledali prema krovu. Onda 
je mama rekla: “Srceliti irudovo!" Onda je tata rekao: 
“Srceliti irudovo!" Onda je drugi murac rekao: “A jel 
znate možda koji je danas datum, a? Danas je dvajsde- 
veti novembra, ako niste znali!" Prvi murac je rekao: 
“Kad se viša ova zastava za dvajsdeveti novembra, onda 
svi znamo šta to znači, jel tako!?" Drugi murac je rekao: 
“Ovako vriđat ovu državu i ovi narod, pa to je zadnji glib, 
čoviče! To nije za uhapsit ga, nego za odma ga obisit na 
krov umisto zastave!" Mama je držala ruku na ustima 
i rekla je: "Srceliti irudovo!" Tata je rekao: “Srceliti 
irudovo!" 

Onda je prvi murac moje roditelje pitao: “Skužajte, 

a koji ste vi ustvari?" Mama je zarumenkila se po 
obrazima i promrmorila je: “Mi? Nikoji! Mi smo, ono, 
slučajni prolaznici..." Murac je pitao: “Niste možda u 
nekom rodu sa starim majmunom?" Tata je rekao: “Sa 
njim?! Ma kakvi, šta vam pada na pamet! Slučajno smo 
ovuda prolazili!" Mama je rekla: “Došli smo na izlet na 
Šoltu i išli malo prošetat uz obalu!" Tata je rumenkijo 
se i rekao je: “Da nam je ovakvi neki bolesnik u rodu isti 
sekund bi se ubili!" Mama je rekla: “Tačno! Bolje da te 
mater odma abortira nego da imaš ćaću koje će ovako 
vriđat svoj narod i državu!" 


Murac je rekao: “Aj onda se udaljite sa poprišta, molin- 
vas! Saćemo ić u proboj!" Mama je zinila: “Kakvi pro- 
boj?" Murac je rekao: “Otvorićemo vatru, zauzet kuću 
na juriš, skinit zastavu i privest izgrednika! Nećemo 
valjda u rođenoj državi trpit ovakve pravokacije!" Drugi 
murac je isprsijo se i rekao je: “Nismo mi bezveze 
Si-es-aj Šolta, gospođo! Imamo mi luđe naoružanje od 
njegove lovačke!" 


Samo onda je moj dida dreknijo iza škura: “Unukiću, 
jesi to ti?! Jesi to ti, Robi?!" Mama i tata su zaškarpunili 
se po facama ka grancigule. Barbe iz pandurije su piljili 
u nas sa stisnutim očima. Onda sam ja dreknijo: “Jesam, 
dida, ja sam!" Dida je arlauknijo: “Aj napadni bandu s 
leđa, Robi! Ja ću odavde pičit iz lovačke, a ti ih potara- 
caj sa bovanima! Krvi ćemo im se napit, jebaim pas sve 
živo i neživo!“ 


Ja sam u roku munja skupijo dva bovana sa zemlje. Sa 
jednim sam odma zdimijo prvog pandura u drob. Samo 


drugi pandur je skočijo na mene i ćopijo me za ruke. On 
je meni unjeo se u facu i zarežao je: “Aha, znači ti si mu 
unuk, a?! Ti si unuk starom prdilu, je li?!" Ja sam njega 
gledao drito u facu i rekao sam: “Jesam!" Murac je 
pogledao prema roditeljima. Mama je naperila prstom 
prema meni i rekla je: “Samo nije to naše dite, ne-ne!" 
Tata je rekao: "Slučajno nam se pantagana prikrpala 
usput dok smo šetali!" Mama je rekla: “Tako je! Mi ovog 
malog degenerika i skitalicu uopće ne poznajemo!" 


Drugi murac je mene čvrsto stiskao za ruke. Prvi 
murac je meni rekao: “Slušaj mali! Aj izvedi onu bazu 
sa paštašutom!" Ja sam pitao: “Koju bazu?" Murac je 
rekao: “Aj reci didu da se više ne zajebava sa nama! 
Nek skine zastavu i preda se, da prekinemo ovi cirkus! 
Ne može višat ta sranja na krov, i to za dvajsdeveti 
novembra! Namjerno pravocira ljude!" Drugi murac je 
meni rekao: “Bolje da ga ti uvjeriš nego da padne krv! 
Sa Si-es-aj Šolta nema milosti!" 


Ja sam prvo malo dumao i mozgao. Onda sam ja viknijo: 
“Dida?!" Dida je iza škura dreknijo: “Šta je, unukiću? 
Samo nemoj reć da si mi skuva paštašutu!“ Ja sam 
viknijo: “Ovi oće da skineš zastavu i da se predaš!" 
Dida je viknijo: “Šta me kuri bolac šta oni oće!" Ja sam 
viknijo: “Kažu da nemoš višat ta sranja za dvajsdeveti 
novembra!" Dida je dreknijo: “Šta to brbotaš, jebate?! 
Jesam ti reka da ih izbombizaš sa bovanima!" Ja sam 
viknijo: “Pa ne mogu kad su me zarobili!" Dida je 
arlauknijo: “Molim?! Zarobili ste ga?! Zarobili ste 
mog unukića?! A saćete platit pizdalivam materina!" 
Onda je moj dida zaprašijo iz lovačke. Okolo je sve 
fijukalo i frckalo. Meci su pičili po zidiću i šišali su po 

oleandrima. Mama i tata su sakrili se iza palme. Murci 
su legli na zemlju. Plus su i mene srušili i držali su me 
za ruke da ne brisnem. 


Onda je dida zakočijo sa krehaonom. U vali je bila 
tišina. Prvi murac je uzeo mengafon i sakrijo se iza 
zidića. Onda je on na mengafon rekao: “A dobićeš 

sto godina robije, prdilo staro! Plus ćemo te mučit u 
zatvoru!" Dida je iza grilja viknijo: “Je, je, dođi me uvatit 
ako si baja!" Murac je na mengafon rekao: “Kako te nije 
sram izvisit tu krvoločku štracu na krov, čoviče božji! 
Namjerno vriđaš ovi narod! Je li, debilu? Oćeš srušit 
ovu državu, a?" Dida je doviknijo: “Jebem ja državu koja 
se sruši od jedne zastave!" Murac je dreknijo: “Pa pod 
tom su zastavom ubivali naše ljude, manijače! Genocid 
su pod njom pravili!" Dida je doviknijo: “E pa saćemo 
vas pribekit još kojega! Samo dođite, sve vas držim na 
nišanu!" 


Onda sam ja išao da ću se istrgnit i brisnit. Samo 
murac je mene čvrsto stiskao za ruke. Ja sam okrenijo 
se prema palmi i razdrevijo sam se: “Mama! Tata! 
Oslobodite me! Ovi su me bolesnici zarobili!" Samo 
mama je iza palme meni rekla: “Koji si ti, dječače? Mi 
tebe ne poznajemo!" Tata je rekao: “Vidi ga kako je 
laživ, jebate! Prikrpa nam se u šetnji i odonda glumi 
da smo mu mi roditelji!" Mama je rekla: “Baš dobro da 
pandurija hapsi takve male pantagane i laživce!" 


Tu je prvi murac iza zidića dzirnijo prema meni i koljački 
se nakeserijo. Onda je on dignijo mengafon i viknijo 

je prema didinoj kući: "Slušaj vamo, stara karampano! 
Držimo ti unuka za taoca! Ponavljam, držimo ti unuka 


za taoca!" Dida je iza škura dreknijo: “E pa možete ga 
držat zakurac! Ponavljam, možete ga držat zakurac!" 
Murac je kroz mengafon rekao: “Ako se u roku odma 
ne predaš, vodimo ga iz ovih stopa u zatvor!" Dida 

je viknijo: “Di ga vodiš?!" Murac je rekao: "U zatvor! 
A onda će u popravni dom! Usput ćemo ga i malo 
natamburat! Pa ti sad vidi jel ti draži unuk il ta usrana 
zastava!" Onda sam ja arlauknijo: “Ko ih jebe, dida! Ne 
daj se pasjim sinovima! Sve ih potaracaj iz lovačke!" 
Prvi murac je rekao drugom murcu: “Okej! Jozo, vodi 
ovu malu beštiju u golfa i pravac stanica!" Samo onda 
je moj dida iza škura viknijo: “Čekaj malo! Čekaj!" 


se sa lovačkom pojavio na vrhu skala od dvora. Murac 
je iza zidića njega pitao: “Jel se predaješ?" Dida je 
rekao: “Predajem se!" Murac je rekao: “Baci lovačku!" 
Dida je rekao: “Prvo ti pusti mog unukića!" Murac 

je rekao: “Baci lovačku paš ga pustit!" Onda je dida 
bacijo lovačku pod maslinu. Murac je mene pustijo. Ja 
sam zalaufao se uza skale didi u naručje. Dida je mene 
zagrlijo forte fortisimo. Ja sam vikao: “Dida!" Dida je 
vikao: “Unukiću!" Ja sam vikao: “Dida moj najdraži!" 
Dida je vikao: “Ne okreći se, unukiću!" 


Samo već su ekipa iz pandurije ćopili mog didu za 
ramena i stavljali su mu lisice. On je dignijo bradu i 
gledao je ponosito prema maslini. Prvi murac je njemu 
rekao: “Oš mi sad molimte objasnit šta ti je triba ovi 
cirkus sa zastavom na krovu?" Dida je njemu rekao: 
“Šta fali mojoj zastavi! Meni se baš sviđa!" Murac je 
podviknijo: “Ne fali joj, nego ima viška! Ima šahovnicu, 
jebate noj u glavu!" Drugi murac je podviknijo: “Ovdi 

si naša višat zastavu sa šahovnicom za dvajsdeveti 
novembra, je li?! Nije ti ovo Zagreb, krembilu, nego 
ovdi ureduje Si-es-aj Šolta!" Dida je rekao: “Neka, neka, 
doće i naših pet minuta!" Prvi murac je rekao: “Jozo, 
vodi ustašu u stanicu!" 


Robi K. (lila) 


IZVRSNOST I ODLIČNOST 13/X11/2009 


Tata je mami rekao: “Mišu, jel ti već pomalo razmišljaš 
šta bi ove godine mogli imat na božićnom meniju, a?" 
Mama je pitala: “Na čemu?" Tata je rekao: “Na božić- 
nom meniju! Mislim, šta ćemo ispeć za glavnu ždroku? 
Osim francuske i orahnjače..." Mama je rekla: “Lani smo 
imali prasca, a saćemo imat tuku!" Tata je zakolutačijo 
sa očima. Onda je on u bjesnilosti izgibao iz primaće 

i zalupnijo je sa vratima. Onda je on kroz zatvorena 
vrata mami dreknijo: “Jeba me svetac ako si ti normal- 
na! Jel može čovik sa tobom o ičemu pričat a da ti ne 
drobiš protiv vlade!?" 


Ja sam dumao o tom neskužljivom događaju iz naše 
kuće dok smo mi mrgaši bili u akciji harača po poslugi. 
Sa menom su u akciji bili moj drug Dino i onaj Kane 
Šteta. Akcija harač je išla ovako. Moj drug Dino je 
najprvo u poslugi mrknijo dvajs deka jakobsice i tutnijo 
je ispod jaketice. Onda je Kane Šteta mrknijo teglu 
kiselih krastavaca i tutnijo je ispod jaketice. Onda sam 
ja mrknijo kesicu vegete i tutnijo sam je ispod jaketice. 
Onda je Dino mrknijo pakovanje kranjskih. Onda je 
Kane Šteta mrknijo dvajs kesica praška za pecivo. 
Onda sam ja mrknijo teglu ajvara. Samo onda je onaj 
poslovođa Vjeko naletijo na nas mrgaše sa velikim 
kolicima i stisnijo nas je uz police. 


Barba Vjeko je urliknijo: “U moju ste poslugu došli u 
lupeštinu?! Je li, bando razbojnička?! E pa malo kurac! 
Malo kurac ćete mene opljačkat!“ Mi mrgaši smo išli da 
ćemo se otrgnit i brisnit. Samo nismo mogli jer pošto 

nas je barba Vjeko sa velikim kolicima jako stiskao 

uz police. Barba Vjeko je imao krvave oči i drečao je: 
“Saćete najebat, bando razbojnička! Saćete najebat 
tuto kompleto! Saću vam iz ovih stopa zvat i panduriju 
i roditelje!" Onda je ona teta Bisera šta radi na kasi 
njemu doviknila: “Neš im morat zvat roditelje, jer 
pošto Robijeva mama upravo ulazi u poslugu!" 


Moja mama je ugibala kroz vrata i ukočenila se kraj 
blagajne sa zinutim ustima. Plus joj se razlilo crvenilo 
po vratu i po ušima. Onda je ona uzviknila: “Robi! 
Dino! Kane! Opet ste se igrali na vlade i ministara!? Pa 
jebemu mliko materino! Jesam vam već sto puta rekla 
da se na to ne smite igrat!?" Barba Vjeko i teta Bisera 
su gledali u nju sa lakšim ošamutom. Onda je barba 
Vjeko naperijo prstom prema mojoj mami i rekao je: 
“Nisu se oni igrali na vlade i ministara, gospođo, nego 
su krali po mojoj samoposlugi ka zadnji razbojnici!" 
Moja mama je podviknila: “A šta sam ja drugo rekla?" 


Bajba Vjeko je piljio u nju sa turbo zbunjozom. Teta 
Bisera je dizala ombrve od nekuženja. Onda je barba 
Vjeko rekao: “A dobro žena i govori, u pene bonačića! 
Banda je opljačkala cilu zemlju!" Mama je rekla: “Lako 
za to, čoviče, al pogledaj koji je to utjecaj na dicu i 
mladež! Oni su im sad glavni uzori! Više niko ne jebe 
Olića ili Luku Modrića! Mali pizdunčići nonstop govore 
da oće se ugledat na najvažnije face! Dica briju na 
izvrsnost i odličnost, razumiš!" 


Barba Vjeko je nas mrgaše stiskao sa velikim kolicima 
i gledao nas je jadnički. On je nama rekao: “Pa šta ste 
se našli igrat na vlade i ministara u mojoj butigi! Sta ste 


se ovdi našli trenirat izvrsnost i odličnost!" Kane Šteta 
je njemu rekao: “Nego di ćemo?" Barba Vjeko je rekao: 
“Štajaznam, jebate, u nekoj tvornici! Ili u pošti! Idite se 
igrat u neko javno poduzeće!" Kane je rekao: “Pa kad 
tamo ne možemo uć!" Barba Vjeko je podviknijo: “E pa 
ne moram ja najebat jerbo se vi oćete kurčit i ugledat 
na najuglednije Hrvate! Neću ja plaćat laštru zbog 
mladih štreberčina!" 


Onda je moja mama uletila: “A šta misliš kako je meni, 
čoviče božji!“ Barba Vjeko i teta Bisera su zapiljili se 

u nju sa upitnicima. Mama je rekla: “Prošli misec mi je 
Robi ispraznijo takujin sa po plaće, spizdijo cilu lovušu, 
i onda doma reka da se on to igra na Kalmete! A? Jel 

to razumiš?" Teta Bisera i barba Vjeko su rekli: “Muku 
ti irudovu!" Moja mama je rekla: “A tek Dino! Znaš šta 
je Dino napravijo?" Barba Vjeko je pitao: "Šta?" Mama 
je rekla: “Uzeo je ključ od tatine mazde, proda auto 
nekom degeneriku za kvarat cjene, sprčka sve đenge, i 
posli doma reka da se on to igra na Šukera! Razumiš?" 


Teta Bisera je zlamenovala se i rekla je: “Ja ne znam 

šta bi da moj mali to radi, majkemi! Ja bi ga odvela na 
panduriju da ga stave u zatvor!" Mama je njoj rekla: “A 
šta misliš, da ja svog već nisam vodila u panduriju?" 
Teta Bisera je rekla: “N bava kua? 1? Šta je bilo?" Mama 
je rekla: “Ništa! Rekla sam ih da ga uhapse, jerbo mi se 
mali kretenoid nonstop igra na Kalmete i pljačka sve 
živo i neživo!" Teta Bisera je pitala: “A oni?" Mama je 
rekla: “Rekli su da ako je mali zaglumijo Kalmetu, onda 
će ga oni uhapsit isto ka šta hapse Kalmetu! Pa su 
blokali od smijade! Plus su pitali Robija da je li ministar 
možda za sokić!“ Teta Bisera je pitala: “A Robi?" Mama 

je rekla: "Reka je da sokić neće, al ako je neko od 
gospode raspoložen da ga poljubi u guzicu da nema 
ništa protiv!" 


Barba Vjeko je zlamenovao se i rekao je: “Pa to je 
strava i užas! Banda razbojnička! Ne samo da su nam 
pokrali cilu zemlju, nego su nam i mladež pokvarili tuto 
kompleto!" Moja mama je rekla: “To je najgore! Tačno 
vidiš kako se pristojni dječaci pretvaraju u bolesnike 
kad se idu na njih igrat, a sve zato šta oće bit najbolji 
od najboljih!" Teta Bisera je rekla: “A jadna dičica, gos- 
pe moja, u šta su im monstrumi djetinjstva pretvorili..." 


Barba Vjeko je odmaknijo velika kolica od nas mrgaša. 
Mi smo gledali u pod i složili smo patničke face. Barba 
Vjeko je naperijo kažimprst prema nama i rekao je: 
“Nemoj slučajno da u mojoj samoposlugi više trenirate 
izvrsnost i odličnost, jel to jasno?!" Mi smo zaklimali 
glavušama kao da nema šanse. Barba Vjeko je rekao: 
“Aj onda, kimba! | neću ovdi da vidim više nijednog 
ministra! Kapito?!" Mi smo u roku munja brisnili kroz 
vrata i zapičili smo preko ceste. Samo barba Vjeko je 
za nama dreknijo: “Čekajte malo, a roba?! Di je roba?! 
Vratite robu šta ste je maznili! Alo!!!" Samo već smo mi 
otpičili daleko između zgrada. Mama je kod blagajne 
rumenkila se po faci i rekla je: "E jebešga, već su 
zbrisali! Saću ih ja stić pa ih vratit vamo!“ 


Onda smo za pet minuta mi mrgaši našli se kod klupice 
U parkiću. Na klupici su sjedile Dinova i Kanina mama. 
Plus je moja mama pičila preko parkića prema nama. 
Mame su nas pitale da jesmol uspili nabavit sve po 
spisku. Mi mrgaši smo zaklimali glavušicama. Onda je 


Dino svojoj mami dao dvajs deka jakobsice i pakovanje 
kranjskih. Kane Šteta je svojoj mami dao kisele kra- 
stavce i prašak za pecivo. Ja sam izvadijo ispod jaketice 
vegetu i teglu ajvara da dam ih svojoj mami. Onda je 
Dinova mama moju mamu pitala: “Alo ženo, jesi živa? 
Kako si ti ove klipsone uspila škapulat kad ih je Vjeko 
ukebao u lupeštini?" 


Tu je moj drug Dino uletijo: “Ajme, Robijeva mama je 
bila čisti genije! Rekla je barba Vjeki da smo se mi u 
poslugi igrali na vlade i ministara!" Kanina mama je 
zinila: “Molim?" Kane je rekao: “Turbo ludilo, čoviče! 
Složila mu je spiku da smo se igrali na Kalmete i 
Šukera!" Dinova mama je cijuknila: "Šta? Na Kalmete 
i Šukera da ste se igrali?... Oala koja genijalna baza! 
Pa ja ću ispalit!" Kanina mama je cijuknila: “Savršeno, 
jebate! Prestavit pljačku ka politički rad!" Tu su Dinova 
i Kanina mama davali mojoj mami po gimi fajv. Dinova 
mama je njoj rekla: “Ja se toga nikad ne bi sitila! Kako 
ti je samo takva bruma pala na pamet?" Moja mama 
je rekla: “Iskjuz mi! Nisam ja ništa brumavala!" Kanina 
mama je pitala: “Nego šta si?" Moja mama je rekla: 
“Igrala sam se na Jace!" 


Robi K. (lita) 

TOPLE FRITULE 27/X11/2009 


Jai moja mama smo vratili se iz Gospe od Cukra. Tata 
je bio doma kod kuće jer pošto on nikad ne ide. Mama 
je mignila kad je ugibala u kužinu i rekla je: “Mmme 
koju je famoooznu misu fra Ive održa! Baš me je dirnijo 
u srce!" Ja sam rekao: “I mene isto!" Tata je dignijo 
glavu sa novina prema meni i podviknijo je: “Tebe? Šta 
on tebe ima dirat?! Koji je to red i način?!" Mama je 
raširila ruke sa čudilom: “Zašto ga ne bi dirnijo, jebate?" 
Tata je podviknijo: “Zato šta je on mali dječak, eto 
zašto! Nema on šta njega dirat! Zna se ko su oni šta 
idu dirat male dječake! Pendofilčine i bolesnici!" Mama 
je zarežala: “Ali reka ti je mali da ga je u srce dirnijo, 
glupsone jedan glupi! Sa lipim ričima i porukama ga 

je taka!" Tata je rekao: “Porukama, kako ne! A kojim 
porukama, majketi?" Mama je rekla: “Pa ono, govorijo 
je o ljubavi, o ljuckoj toplini, baš mu je famooozna bila 
spika..." Tata je rekao: “Eto viš, sere malom dečkiću o 
ljubavi, i pritom ga još dira!" Mama je dreknila: “U srce, 
krembilu! Jel ti slušaš šta ti se govori?!" Samo moj tata 
je okrenijo se prema meni i viknijo je: “Znaš šta, Robi! 
Takne li te taj degenerik još jednom, odma da si mi 
reka! Ja ću mu ić osobno stuć glavu! | plus ću mu zvat 
panduriju!“ 


Onda je tata otpičijo u primaću i zalupnijo je za sobom 
sa vratima. Onda je moja mama za deset minuti ugibala 
za njim u primaću. Mama je sjela u trosjed do tate i 
rekla je: “Sori, jel te mogu nešto ozbiljno pitat?" Tata 
je rekao: “Probaj!" Mama je pitala: “Zašto tako grubo 
govoriš pred ditetom, a? Meni je kjaro da ti nisi tolika 

sirovina ka šta se praviš! Jel mu to oćeš ogadit crkvu?" 
Tata je nasmješkao se i rekao je: “Naravski da oću! 
Turbo mi je koma šta ga svaku nedilju vučeš na misu! 
Previše je on mlad da mi počne brijat na religiju! A već 
se cmolji ka mladomisnik - nja, nja, fra Ive me dirnijo 

u srce, nja-nja-nja-nja..." Mama je rekla: “Ne kužim te, 
majkemi! Smeta ti šta je fra Ive njega dirnijo u srce, a 
ne smeta ti šta je dirnijo mene!" Tata je rekao: “On je 
dječak u razvoju, jebaga led! Još ga se može dricat, 
razumiš! A tebi je već kasno! Ne mogu ti ja više pomoć 
ako si toliko udrena u glavu!" Mama je pitala: “Zašto bi 
bila udrena u glavu?" Tata je rekao: “Kako nisi udrena, 
ženo božja! Pa kako te u tim godinama može neki fratar 
sa svojim glupostima dirat u srce?" Mama je nagnila 
se tati u facu i rekla je: “Tačno priko live sise!" Tata je 
objesio usta. Mama je držala se za limun i rekla je: “I to 
dosta jako! Uoauh!" 


Onda je mama izjurila iz primaće. Tata je još dugo 
sjedio na trosjedu sa zinutim ustima. Onda je on za 
po ure utiho ugibao kod mene u sobu. Tata je sjeo na 
krevu i milkijo je mene mališka po kosici. Ja sam razgle- 
davao album sa slijama i šutijo sam. Onda je tata mene 
pitao: “Robi, jesi ti cilo vrime bijo sa mamom na misi?" 
Ja sam rekao: “Jesam! Ali maloprije smo te brumavali 
za fra Ivu! Misa mu je bila živa pilana! Dosadan je ka 
proliv, ako mene pitaš! Jedva sam čeka da završi!“ Tata 
je rekao: “Aj bogu fala... Uglavnom, ti si cilo vrime bijo 
sa mamom? Nisi se mica od nje, je li?" Ja sam rekao: 
“Nisam! Samo je posli mise mama otišla u župni dvor da 
fra Ivi odnese orahnjaču!" Tata je podviknijo: “Šta da 
mu odnese?!" Ja sam rekao: “Orahnjaču! Rekla je da je 
ispekla orahnjaču za božić i da mu je ide odnit!" Tata 


je pitao: “A di si ti bijo?" Ja sam rekao: “Ja sam čekao 
isprid vrata!" Tati je dolazilo zelenilo u facu. Onda sam 
ja počeškao se po ćiverici i rekao sam: “A pošto znam 
da tati ne smim lagat, moram priznat da sam malo 
ćiribimbijo kroz ključanicu, he-he-he-he..." 


Tata je piljio u mene sa razrogačenim očima. Onda je 
on viknijo: “Šta se smiješ koji kurac?" Ja sam rekao: 
“Ništa, bezveze... Tata je rekao: “Nemoj mi se tako 
smijat, pantagano! Aj brzo pričaj šta si vidijo kroz 
ključanicu!“ Ja sam rekao: “Pa ništa, jebate, samo mu je 
dala orahnjaču!" Tata je pitao: “Dala mu je orahnjaču i 
gotovo?" Ja sam rekao: “I gotovo!“ Tata je rekao: “Nije 
je fra Ive, ono... kako da kažem... Nije je možda dirnijo 
u srce, a?" Ja sam malo se zamislijo i rekao sam: “Ne 
bi reka... Ne, nije!" Tata je pitao: “Siguran si?" Ja sam 
rekao: “Stoposto! Nema šanse!" Tu je tati nasmjehuljila 
se desna strana usta. On je vrtijo sa glavušom i rekao 
je: “A kako je pokvarena, jebate dragi irud! Oće me 
napravit ljubomornim, eto šta oće! Koja pokvarenuša, 
čoviče božji!" Ja sam pitao: “Zašto je pokvarenuša?" 
Tata je rekao: “Znaš šta mi je rekla? Da je fra Ive dirnijo 
u srce, i to tačno priko live sise!" Ja sam rekao: “A 
to laže! Pa ja sam sve ćirijo kroz ključanicu! To laže 
dvista posto!" Tata je pitao: “Siguran si?" Ja sam rekao: 
“Miljon posto! Nema veze sa istinom da je fra Ive mamu 
priko sise dirnijo u srce!" Tata je rekao: “Aj bogu fala...“ 
Ja sam rekao: “lerbo se tačno vidilo da je ugriza za 
srce!" Tu je moj tata na krevi se strovalijo u onesvjest. 


Naveče smo mi obitelj sidili za stolom u kužini. Ja i 


moja mama smo rikavali od smijade. Tata je ukočenijo 
se na katrigi ka divica marija i dizao je bradu prema 

lusteru. Mama je njemu rekla: “A usra si se, jeli?" Ja 
sam njemu rekao: “Bila je vuna na kvadrat, a?" Mama 

je rekla: “Čoviče, složili smo ti Robi i ja brumu stoljeća!" 
Ja sam rekao: “Bijo je maherski isprditis!" Ja i mama 
smo dali si po gimi fajv i opet smo blokavali od smijade. 
Tata je malo spustijo bradu i rekao je: “Odma sam 

ja skužijo da me brumajete, samo nisam tijo da vam 
kvarim bazu! Nisam baš takvi papan da popušim jeftine 
zajebe!" Samo mama se keserila: “Aaaaa, vidi ga šta 
laže!" Ja sam rekao: “Zaglumijo je mangu, a usra se ka 
grlica!" Tata je rumenkijo se po faci i po ušima. Onda 
smo mama i ja njemu zapivali: “Borko-ljubo-moooor- 
koooo, borko-ljubo-moooor-koo090...' Samo onda je 
neko pozvonijo na vrata. 


To je bila ona sestra Melita iz Gospe od Cukra. Mama 
je njoj rekla: “O sestro, otkud vi? Uđite, uđite.." Sestra 
Melita je ugibala u kužinu i rekla je: “Ma samo ću 
kratko! Posla me fra Ive da vam donesem malo toplih 
fritula! Maloprije smo ih frigali u župnom dvoru!" Tata 
je rekao: “Fritule? N bava kua? Jel to crkva dili božićne 
milodare?" Mama je sestri Meliti rekla: “Ajme šta ste 
ljubazni, pa stvarno niste tribali! Mogli ste to rađe po- 
dilit gladnima i siromašnim!“ Tata je rekao: “Nemojmo 
pretjerivat! Nećemo se sad zbog humanosti lišit toplih 
fritula! Jel tako, Robi?" Ja sam klimnijo glavom i rekao 
sam: “Ko jebe gladne i siromašne!" Onda je sestra 
Melita iz borše izvadila fritule. Cila je kužina turbo 
zamirisala. Moj tata je rekao: “A viš kako su fritule spa- 
kovane u nekim smišnim blagdanskim košaricama! Jel 
to neka paška ćipka, šta je to?“ Sestra Melita je rekla: 
“To me fra Ive zamolijo da gospođi vratim ređipet!" 


Robi K. (lila) 

1135 
1141 
1145 
1149 
1153 
1157 
1161 
1165 
1171 
1177 
1181 
1187 
1193 
1197 
1201 


14/1X/2006 
21/1X/2006 
28/1X/2006 
12/X/2006 
26/X/2006 
21X1/2006 
9/X1/2006 
16/X1/2006 
23/1X1/2006 
30/X1/2006 
71X11/2006 
21/X11/2006 
28/X11/2006 


11/1/2007 
1/11/2007 
8/11/2007 
15/11/2007 
2211/2007 
1/111/2007 
8/111/2007 
15/111/2007 
5/1V/2007 
12/1V/2007 
3/V/2007 
10/V/2007 
19/Vil/2007 
26/VIl/2007 
2/Vill/2007 
9/Vl11/2007 
16/VIll/2007 
30/VIll/2007 
6/1X/2007 


Bajadere i grijote 
Čudo na tapetiću 
Školska zadaća 
Nestanak struje 
Ken i sedam barbika 
Dobar dan mrtvih 
Maslina je neobrana 
Bitka za dionice 

Ne mislim, dakle, jest 
Dentalno zdravlje 
Stanje oporavka 
Božićni dar 
Adrijatika Netvork 


Riva ili peristil? 

Ko će kupit ovi stan? 
Seksualski odgoj 
Doktor u kući 

Bitka za Kristinu 
Crnac u razredu 
Krvna slika 

Kaver stori 

Kućni vatrepolo 
Šareno proliće 
Janjčić na ražnju 
Firma u blokadi 
Vjersko iskustvo 
Mudistička plaža 
Drama na požarištu 
Uzavreli mulići 
Smotana ispovjed 
Zalazak sunca 

Prvi dan škole 


1205 
1209 
1213 
1219 
1223 
1227 
1231 
1235 
1239 
1245 
1249 
1253 
1257 


1261 
1265 
1269 
1273 
1277 
1281 
1285 
1289 
1293 
1297 
1301 
1305 
1309 
1313 
1317 
1321 
1325 
1329 
1333 


13/1X/2007 
2711X/2007 
18/X/2007 
25/X/2007 
221X1/2007 
29/X1/2007 
20/X11/2007 
217/X11/2007 


10/1/2008 
24/1/2008 
31/1/2008 
7/11/2008 
14/11/2008 
21/11/2008 
28/11/2008 
13/11/2008 
20/11/2008 
27/11/2008 
3/1V/2008 
10/IV/2008 
24/V/2008 
1/V/2008 
8/V/2008 
221\12008 
6/Vl/2008 
13/VI/2008 
20/VI/2008 
26/1X/2008 
26/1X/2008 
4/X/2008 
12/X/2008 
19/X/2008 


Pakleni esemesovi 
Dobre vimbracije 
Šanel Fajv 

Roba za u školu 

Za koga glasati? 
Idemo u šoping 
Bakalar na razno 
Božićna priča 


Tatin dan 

Stanje na berzi 
Subotnji ručak 
Uvod u maškare 
Vrući telefon 
Imamo slastu! 
Gori zastava 
Direktni prenos 
Marinela i Danijela 
Zlosilje i nasilje 
Krici iz spavaće 
Mračna priča 
Kaptol turs 
Nećemo maturu! 
Posjeta poslugi 
Childhood blues 
Skupa je struja 
Tekma materina 


Jel ti ovo zadnji put? 


Mito i korupcija 
Priča o Mišku 
Pakleni zidić 
Bankarska kriza 
Murija u razredu 

1339 
1345 
1349 
1353 
1357 
1361 
1365 
1369 


1375 
1379 
1383 
1389 
1393 
1397 
1401 
1405 
1409 
1413 
1417 
1421 
1425 
1429 
1433 
1437 
1443 
1447 
1451 
1455 
1459 
1463 
1467 
1471 


22/X/2008 
1/X1/2008 
16/X1/2008 
23/X1/2008 
28/X1/2008 
6/X11/2008 


16/1/2009 
24/1/2009 
5/11/2009 
14/11/2009 
28/11/2009 
12/11/2009 
29/111/2009 
9/iV/2009 
30/iV/2009 
20/V/2009 
12/VI/2009 
25/Vl/2008 
17/Vil/2009 
20/Vlll/2009 
1/X/2009 
17/X/2009 
12/X1/2009 
29/X1/2009 
13/X11/2009 
27/X11/2009 


Soba za primanje 
Kristijan i Rejčel 
Dvljava i vljaft 

Krvava spiza 

Sjećanje na mrtve 

S ponistre se vidi Šolta 


Dvojica u zasjedi 
Pričam ti priču 
Poučak iz trafike 

Put iz krize 

Višak kadrova 
Dolazi proljeće 

Novi bemve 

Štapići i kikiriki 
Studemski plenum 
Kućno istraživanje 
Lov na turiste 

Dan državnosti 

Kod mame na kavici 
Lago di banja 
Vanmračna avantura 
Posjet zoološkom 
Gripna svinjarija 

Ne okreći se, unukiću! 
Izvrsnost i odličnost 
Tople fritule 


Bilješka o autoru 


1475 
1479 
1483 
1487 
1493 
1497 


1503 
1507 
1513 
1517 
1521 
1525 
1529 
1535 
1539 
1543 
1549 
1553 
1559 
1563 
1569 
1575 
1579 
1585 
1591 
1597 

BILJEŠKA O AUTORU 


Viktor Ivančić je rođen 1960. godine u Sarajevu, u Jugo- 
slaviji. Jedan je od osnivača i dugogodišnji glavni ured- 
nik splitskoga tjednika Feral Tribune. Objavio je trinaest 
knjiga od kojih se izdvaja: Jugoslavija živi vječno (2011). 
Nakon pada Ferala, knjige objavljuje u, naravno, Beo- 
gradu, a odnedavno i u, naravno, Rijeci. 


Za svoj rad primio je nagradu Sedam sekretara SKOJ-a. 
Robi K. je nadživio jedan režim, a vjeruje da će nadživje- 


ti i ovaj. Također, nada se da će primiti istu nagradu kao 
i njegov tvorac. 

K 


Novina koje ilustriraju Robijev dnevnik kupljene su u petak 26. listopada 
2018. godine na Dan oslobađenja Splita od fašističkog okupatora (1944), 
a dva dana prije objavljivanja prvog Robija K. u Nedjeljnoj Dalmaciji (1984). 


Ovo izdanje osmislio je i oblikovao kreativni tim: Damir Bralić, Rijeka (koncepcija 

i dizajn), Lana Grahek, Zagreb (art direkcija i tipografija), Isidora Nikolić. Beograd 
(oblikovna ekapertiza), Pero Mrnarević, Dubrovnik (istraživanje i ilustracija), Marina 
Škrabalo, Zagreh (arganizacija i razvoj) / Podrška: Artur Šilić (računalna analiza); Mato 
i Hrvoja Marković, Zagreb (tahnička ekspertiza): Dejan Kršić (kranalogija); Frano 
Tamičić, Busovača; Eldin Hadžović, Sarajevo; Ana Benačič i Ladislav Tomičić, Zagreb; 
Xhabir Deralla i tim, Civil - Cantar za slobodu, Skopje: Dragan Kaprivica i tim, Centar 
za damakratsku tranziciju, Padgarica; Lana Zdravković, Ljubljana: Dana Pribić, Novi 
Sad; ivan Blažavić, Salidarna, Zagreb; Una Hajdari i obitelj, Priština. 


Tisak: Grafomark, Zagreb, 2018. 

25/X1/2005 


27/X1/ 2009 


Ex libris, Rijeka; Srpsko narodno vijeće, Zagreb; Fenrira knjiga, Beograd 

